
MODERNUSIS ULISAS 


Airių rašytoją Jamesą Joyce'ą (1882-1941) pagrįstai galime vadinti 
naujųjų mitų kūrėju. Savo recenziją apie Joyce'o šedevrą Thomas 
Stearnsas Eliotas pavadino „Ulisas, tvarka ir mitas“! ir didžiausiu 
autoriaus nuopelnu laikė mitą kaip modernios istorijos chaoso ir 
anarchijos pažabojimo priemonę. T. S. Eliotas lygina Joyce'o 
metodą su didžiuliu moksliniu atradimu, kuriuo naudosis visi 
vėlesni rašytojai - jie nebūsią vien mėgdžiotojai, kaip nėra mėg- 
džiotojai ir Einsteino sekėjai, taikantys jo atradimą savarankiš- 
kuose tyrinėjimuose. „Užuot naudoję pasakojamąjį metodą, 
dabar galime naudoti mitinį metodą. Išties manau, kad tai yra 
žingsnis į priekį, jis atveria galimybę paversti modernųjį pasaulį 
meno objektu, įvedant tvarką ir suteikiant formą.“ Mito kūri- 
mas, pasitelkus senovinius mitus, yra būdingas postmoderno 
menui. Apsakyme „Tigrų auksas“ Jorge Luisas Borgesas iškėlė 
mintį, jog žmonija amžiams bėgant kartoja keturias istorijas: 

1) apie apgultą miestą (Troja), 2) apie sugrįžimą (Ulisas), 3) apie 
ieškojimus (Jasonas ieško aukso vilnos, viduramžių riteriai — 
Šventojo Gralio, Kafkos herojaus ieškojimai baigiasi pralaimėji- 
mu) ir 4) apie dievo savižudybę (Atis, Odinas, Kristus). Moder- 
niuosius menininkus mitas patraukia kaip opozicija abstrahuo- 
tiems vaizdams, nes jis fiksuoja „daiktą“ dabartyje ir veikia 
sąmonę tam tikros apibrėžtos akimirkos intensyvumu. Mitinis 
vaizdas nereprezentuoja daikto, o yra pats „daiktas“, veikiantis 
„čia“ ir „dabar“, tiesiogiai suvokiamas visais pojūčiais. Siekda- 
mas vientiso pasaulėvaizdžio, mitas juda savitoje erdvėje, kurią 


! „Ulysses, Order and Myth“, in: The Dial, November 1923, p. 175-78. 
* Ten pat, p. 178. 

apibrėžia jo dvasinė (sąmonės) prigimtis. Dalies ir visumos 
santykiai ir erdvės, ir laiko požiūriu mitinėje realybėje yra visai 
kitokie negu tikrovėje, dalis pakeičia visumą, antgamtiškoje 
būtyje mitinė sąmonė randa ir nubrėžia subjektyvios būties 
ribas. Tuo pat metu tam tikroje erdvėje ir tam tikru laiku 
vykstantys dalykai įgauna universalią archetipinę eschatologinę 
prasmę. Tad suprantama, kodėl XX amžiaus mąstymui būdin- 
gas nusivylimas sociologizuota žmogaus būtimi vis dažniau 
vertė menininkus ir filosofus (Albertas Camus, Friedrichas 
Nietzsche) operuoti mitu. Būdamas mokslinio mąstymo opozi- 
cija, mitas teikia pirmenybę intuityvioms vaizdinėms kategori- 
joms, o ne mokslinei abstrakcijai. Metafizinės gyvenimo ir 
mirties, gyvenimo prasmės ir beprasmybės, maišto ir savižudy- 
bės problemos Camus „Sizifo mite“ keliamos pasitelkus prieš 
žmogaus mirtingumą ir tragišką lemtį protestuojančio graikų 
mitinio herojaus patirtį. Būtent mite būties daiktiškumas atsive- 
ria kaip daiktas, egzistuojantis amžinoje dabartyje - „čia“ ir 
„dabar“ virsta „visur“ ir „amžinai“. 

Mito atveriamos galimybės patraukė Joyce'ą jau pačioje kūrybinio 
kelio pradžioje. Nors jo pirmoji prozos knyga „Dubliniečiai“ 
(parašyta 1905 m., išleista 1914 m.) pabrėžtinai deromantizuoja 
autoriaus gimtojo Dublino kasdienybę natūralistiniais vaizdais, 
potekstėje nuolat juntama šios kasdienybės patirtį apibendrinanti 
simbolika, o Dublinas iškyla kaip tuometinio pasaulio simbolis. 
Neatsitiktinai laiške šios knygos leidėjui Grantui Richardsui 
rašytojas pabrėžė norėjęs šiuose apsakymuose parodyti Airijos 
dvasinę istoriją, o Dubliną pasirinkęs todėl, kad šis miestas jam 
atrodęs paralyžiaus centru. Visų apsakymų leitmotyvas - tai 
nusivylimas ir dvasinė frustracija, vaizduojama skirtingų žmo- 
gaus gyvenimo tarpsnių - vaikystės, jaunystės ir brandaus 
amžiaus - aspektais. Nors didžiausią gyvenimo dalį - nuo1904 
metų iki pat mirties (1941) - autorius praleido užsienyje, — 
Trieste, Romoje, Ciuriche, Paryžiuje, - Dublinas yra visų jo 
kūrinių (tiesa, dramos „Tremtiniai“ (1918) veiksmas vyksta ne 
pačiame Dubline, o jo priemiestyje) veiksmo vieta, kuri tampa 
savotišku tuometinio pasaulio simboliu. Žmogaus gyvenimas 

suvokiamas tragiškai — tai kelias iš šviesos į tamsą, nuo vaikys- 
tės ir jaunystės - į senatvę ir mirtį. 

Tiesiogiai ir organiškai į kūrinio vaizdų audinį mitas įpinamas 
pirmame Joyce'o romane „Menininko jaunų dienų portretas“ 
(1916). „Dubliniečiuose“ vyravo mirties ir paralyžiaus temos, o 
šio romano leitmotyvas — dvasinis praregėjimas ir prisikėlimas, 
kelias iš tamsos į šviesą. Mitinio pasakojimo lygmens pamatas — 
romano epigrafas, eilutė iš Ovidijaus „Metamorfozių“ aštunto- 
sios giesmės, pasakojančios apie Dedalą ir Ikarą: Et ignotas 
animum dimittit in artes (ir siunčia savo sielą į nežinomus me- 
nus). Romano herojus, kurio asmenybėje galime įžvelgti nema- 
žai paties autoriaus bruožų, susitapatina su graikų mitiniu hero- 
jumi Dedalu - architektu, mokslininku ir išradėju, išvytu iš 
Atėnų už savo mokinio nužudymą. Pastatęs Kretos valdovui 
Minojui garsųjį labirintą, pats buvo ten įkalintas, tačiau su- 
konstravo sparnus ir ištrūko iš jo drauge su savo sūnumi Ikaru. 
Romano pabaigoje Stivenas vis labiau jaučia sąsają su mitiniu 
Dedalu: Airija jam atrodo Minojaus karalystė, kurioje jis kenčia 
tėvų, Bažnyčios ir prietarų priespaudą. Laisvo, nuo jokių sociali- 
nių ir moralinių varžtų nepriklausomo meno programą Stivenas 
nusako pokalbyje su draugu Linču. Aukštindamas meno autono- 
miją, jis dažnai remiasi viduramžių estetikos kūrėjo Tomo Akvi- 
niečio formule: Ad pulchbritudinem tria reguiruntur: integritas, 
consonantia, claritas (grožiui reikalingi trys dalykai: visuma, 
sąskambis, aiškumas). Stivenas pabrėžia meninės formos reikš- 
mę: pagrindiniu tikslu tampa estetinis įvairių kūrinio dalių 
santykis, tvarkantis ir reguliuojantis chaotišką gyvenimo turinį. 
Būtent šiuo principu Joyce'as remsis „Ulise“ (1922) ir savo 
paskutiniame romane „Finegano šermenys“ (1939). Pirmasis 
romanas svarbus ne tik jame suformuluota estetine teorija, bet ir 
Stiveno, tapsiančio vienu iš pagrindinių „Uliso“ veikėjų, asmeny- 
bės aprašymu. Stivenas yra ne tik laisvas menininkas, bet ir 
žmogus, kuris nesitenkina jutiminiu būties suvokimu ir skverbiasi 
į dvasinio gyvenimo paslaptis. Romane akcentuojami herojaus 
praregėjimo momentai - epifanijos (šiuo graikišku terminu 
teologijoje vadinamas himnas, šlovinantis Dievo apsireiškimą), 

parašytos ritmine proza ir perteikiančios emocinio pakilumo 
būseną. Tai pasivaikščiojimas prie jūros trečiame romano skyriu- 
je, kai Stivenas, pajutęs ryšį su mitiniu Dedalu, galutinai 
nusprendžia tapti rašytoju ir išvykti iš Airijos; jo pabudimas 
paskutiniame skyriuje, kai jis išgirsta savyje skambant muziką — 
ji išsilieja meilės eilėraščiu, kurio žodžiai ir garsai virsta paslap- 
tingų elementų simboliais. „Menininko jaunų dienų portrete“ 
iškeliamos pagrindinės „Uliso“ temos - poeto-kūrėjo, vyro ir 
moters, tėvo ir sūnaus, motinos ir sūnaus, kuriami visoje Joyce'o 
kūryboje dominuojantys jūros bei labirinto simboliai. Pirmasis 
simbolis įkūnija moters-motinos, visatos bei gyvenimo begalybės, 
jų kintamumo pradus, antrasis - ir klaidaus išorinio pasaulio, ir 
sąmonės bei pasąmonės labirintus. Jau pirmame „Uliso“ skyriuje 
„Telemachas“ nuolat kartojamas Stiveno mirusios motinos 
paveikslas siejamas su motinos jūros, motinos Airijos ir motinos 
Bažnyčios įvaizdžiais, gyvenimo bei mirties motyvais. Žvelgda- 
mas į jūrą, Stiveno draugas Bakas Maligenas ją vadina „mūsų 
visagale motina“. 

„Mano tikslas, - rašė Joyce'as kurdamas romaną „Ulisas“, —- perkelti 
mitą sub specie temporis nostri. Kiekvienas nuotykis (tai yra 
kiekviena valanda, kiekvienas organas, kiekviena meno rūšis 
tarpusavy siejami bendros struktūrinės schemos) turi ne tik 
nulemti, bet ir sukurti savitą techniką.“? Homero „Odisėja“ 
perteikė pagrindinius žmogaus gyvenimo momentus - mirtį, 
meilę, išsiskyrimą, klajones, grįžimą, vyro ir moters, motinos ir 
sūnaus, tėvo ir sūnaus santykius antikos mitiniais vaizdais, o 
Joyce'as atskleidžia pagrindinius savo laikų žmogaus fizinio, 
dvasinio, moralinio, mokslinio bei religinio gyvenimo aspektus, 
savotiškai atkartodamas, mėgdžiodamas ir parodijuodamas 
didžiojo graiko poemos herojų paveikslus, jų nuotykius, patirtį, 
epizodų stilių. 1904 metų birželio 16 dienos ir nakties (romano 
veiksmas trunka 18 valandų, tai yra kiekvienas iš aštuoniolikos 
skyrių apima vieną valandą) Dublino kasdienybė pakeliama į 
mito lygmenį, kita vertus, šis gretinimas įgauna ironišką prasmę, 


* R. Ellmann, James Joyce, Oxford, 1959, p. 201. 

nes nūdienos žmogus anaiptol neprilygsta didingiems antikos 
herojams. Pokalbiuose su draugais „Uliso“ kūrimo metu autorius 
prisipažino, kad „Odisėjos“ siužetas jį visuomet žavėjo labiau 
negu „Hamleto“ ar „Fausto“. Odisėjas buvo jo mėgstamiausias 
personažas, pats žmogiškiausias tarp antikos herojų, siekiantis 
paprastų žmogiškų malonumų, atliekantis ne vien žygdarbius, 
bet ir gyvenantis kasdienį gyvenimą, patiriantis daugybę išbandy- 
mų, išsaugantis ištikimybę žmonai ir meilę sūnui. Nenuostabu, 
kad poemos siužetas amžinais vyro ir žmonos, tėvo ir sūnaus, 
meilės ir neapykantos motyvais patraukė rašytoją, linkusį į 
universalių žmogaus problemų sprendimą. Trys pagrindiniai 
„Uliso“ veikėjai įtraukiami į sudėtingą gyvenimo tėkmę, o jų 
patirtis atspindima sąmonės ir pasąmonės veidrodyje. Stivenas 
Dedalas, Leopoldas Blumas ir jo žmona Merion atstovauja trims 
žmogiškosioms patirtims — dvasinei, fizinei ir seksualinei. Stive- 
nas-Telemachas - tai motinos netektį skaudžiai išgyvenantis, 
kaltės jausmo kankinamas poetas, svarstantis apie „amžiną 
regimybės modalumą“, anksti rytą išeinantis iš namų ir vėlai 
naktį neturintis kur sugrįžti, nes draugas atėmė iš jo raktą nuo 
bokšto, kuriame jis gyveno. Modernus Odisėjas, Leopoldas 
Blumas, parodomas gerokai proziškiau. Jo paveikslas siejamas su 
kasdieniškais namų apyvokos daiktais, mitybos, virškinimo, 
tuštinimosi, lytinių potraukių motyvais. Vaizduodamas instinktų 
valdomą „mėsėdį“ Blumą, autorius parodo ir jo žmogiškumą, 
išmintį, leidžiančią jam, persekiojamos žydų tautos acstovui, 
išsaugoti orumą. Leopoldo Blumo — vieno Dublino laikraščio 
skelbimų agento - patirtis yra dvilypė: romane aprašomą dieną 
jis atlieka nereikšmingas kasdienes pareigas - gamina pusryčius, 
prausiasi pirtyje, dalyvauja laidotuvėse, ligoninėje aplanko 
gimdyvę kaimynę, valgo restorane, užsuka į bažnyčią, aludę, 
redakciją ir biblioteką, drauge su Stivenu ir jo draugais užeina 

į viešnamį ir vėlai naktį grįžta į namus - Itakę. Tad jo patirty 
sukaupti esminiai gyvenimo momentai - gimimas, mirtis, darbas, 
fizinės ir dvasinės egzistencijos detalės. Nors Leopoldas Blumas 
ir Stivenas Dedalas iš pažiūros atrodo diametraliai priešingos 
asmenybės, autorius atskleidžia ir tai, kas juos vienija - tai aštrus 

vienatvės ir visuomenės priešiškumo jausmas, kaltės ir nevisaver- 
tiškumo kompleksai. Mitiniame lygmenyje juos sieja tėvo ir 
sūnaus (Odisėjo ir Telemacho) ryšys. Stivenas, kurio pasąmonėje 
glūdi Oidipo kompleksas, jaučia neapykantą savo tikrajam tėvui 
ir ilgisi nuoširdžios tėviškos meilės (čia galima įžvelgti paties 
autoriaus neapykantą savo girtuokliui tėvui). Blumas trokšta 
sūnaus - jo sūnelis mirė vos vienuolikos dienų, ir romano pabai- 
goje ima globoti draugų paliktą Stiveną. Šie du herojai įkūnija 
tartum du skirtingus žmogiškos prigimties pradus - gyvulišką ir 
dvasinį, ir autorius nė vieno iš jų neidealizuoja. Gyvenimas jam 
atrodo komedija, kuri yra jo pajuokos objektas. Garsiajame 
epizode „Kirkė“, vaizduojančiame bakchanališką orgiją viešna- 
myje, ir praktiškasis Leopoldas Blumas, ir poetas Stivenas Deda- 
las nusileidžia iki gyvuliškų instinktų lygmens. Paprastai šis 
penkioliktas romano skyrius literatūros tyrinėtojų gretinamas su 
Johano Wolfgango Goethe's „Fausto“ Valpurgijos nakties scena 
ir Williamo Shakespeare'o „Vasarvidžio nakties sapnu“. Auto- 
riaus pasirinkta technika sąlygota šiame skyriuje vaizduojamų 
herojų haliucinacijų - apsvaigę jie pasiduoda žemiausių potrau- 
kių ir fantazijų galiai, juos persekioja pasąmoninius kompleksus 
simbolizuojančios šmėklos. Tarsi psichoanalizės seanso metu 
išlaisvinama herojų pasąmonė, 0 autorius pateikia jos psichogra- 
mą, meniniais vaizdais materializuoja tai, kas juos slegia, ir tai, 
ką jie stengiasi kompensuoti svajonėmis. Mitologizuojama 
realybė perkeliama į pasąmonės lygmenį, veikėja: įgauna archeti- 
pinę prasmę, įkūnydami ir žmonijos istorinę patirtį, ir dabartį 
(vienoje scenoje pasirodęs pirmykštis žmogus simbolizuoja 
neišvengiamą grįžimą į primityvią būklę). Dramine forma - vien 
tiesiogine kalba ir sceniniais komentarais - perteikta orgija 
viešnamyje leidžia autoriui tiesiogiai fiksuoti veikėjų sąmonėje ir 
pasąmonėje vykstančius procesus. 

Nūdienės Penelopės-Merion-Moli paveikslu autorius savotiškai 
nuvainikuoja savo laikų moterį, paversdamas „amžiną moteriš- 
kumą“ amžinu seksualumu. Penelopė, atmetusi besimerginančių 
jaunikių pasiūlymus ir laukianti sugrįžtant Odisėjo, Molės asme- 
nyje tampa ištikimybės parodija (net ir tai, jog romane ji dau- 

giausia vadinama sutrumpintu Moli vardu, suteikia jos paveikslui 
tam tikrą vulgarumo atspalvį). Tiesiogiai ji aprašoma tik ketvirta- 
me ir aštuonioliktame romano skyriuose: atsibudusi rytą, Moli 
mėgaujasi erotinių sapnų ir išvakarėse skaityto bulvarinio roma- 
no meilės scenų prisiminimais, o užmigdama galvoja apie jaunys- 
tėje patirtus fizinės meilės nuotykius. Paskutiniame romano 
skyriuje jos meditacijos išsilieja vienu iš ilgiausių (45 puslapių 
teksto be jokių skyrybos ženklų) pasaulinėje literatūroje sąmonės 
srauto forma parašytų vidinių monologų - jis tiesiogiai atkuria 
psichinę realybę. Autorius ne tik nekomentuoja Moli psichikoje 
kylančių asociacijų, bet visiškai paslepia jų vidinį ryšį, šitaip 
pabrėždamas jų pakrikumą ir nelogiškumą. Pabaigoje autorius 
skverbiasi į vis gilesnius Moli psichikos klodus, siekia perteikti 
psichologų vadinamą „ikikalbinę“, žodžiais sunkiai išreiškiamą 
būseną. Monologe fiksuojamas laipsniškas psichikos perėjimas iš 
sąmonės į pasąmonės lygmenį, o pabaigoje Moli užmiega svajo- 
dama apie savo pirmąjį pasimatymą su Leopoldu, kai ji atsakė į 
jo glamones ir ištarė „taip“ jam atsiduodama. Marcelis Proustas 
taip pat fiksuoja ties budrumo ir sapno riba balansuojančią 
herojaus sąmonę, bet šios psichikos būsenos atskiriamos sudėtin- 
ga teksto sintaksine sandara ir skyrybos ženklų sistema, aprašo- 
mos remiantis tam tikra logika. 

Tai, kad sąmonės srautas, ypač romano pradžioje, naudojamas gana 
saikingai, liudija, jog Joyce'as žiūrėjo į jį ne kaip į žanrą, o kaip į 
techniką. Joyce'o pirmtaku šioje srityje laikomas prancūzų rašyto- 
jas Ėdouardas Dujardinas, romane „Nupjauti laurai“ (1887) 
panaudojęs autoriaus nekontroliuojamą vidinį monologą. Pirmuo- 
se „Uliso“ skyriuose sąmonės srautas tik įsiterpia į objektyvios 
tikrovės vaizdus, staiga pertraukdamas autoriaus ir veikėjų tiesio- 
ginę kalbą. Neretai, net ir įdėmiai skaitant, sunku tiksliai nustatyti, 
kur baigiasi herojaus sąmonės tėkmė ir prasideda objektyvi realy- 
bė. Antai trečiame romano skyriuje vidinė Stiveno kalba papildo- 
ma autoriaus kalba, kuri nurodo, kokie išorinės aplinkos daiktai 
sukelia herojaus sąmonėje gimstančias asociacijas. Šios asociacijos 
siejasi su įvairiausiais filosofijos, istorijos, mitologijos apmąsty- 
mais, Biblijos, Evangelijos ir literatūros tekstais. Vaizduotėje 

susilieja kasdienybė ir mitinė tikrovė, Dublinas ir tolimiausi kraš- 
tai, dabartis, praeitis ir būsimi laikai. Skirtingą atskirų epizodų 
stilistiką lėmė jų temos ir motyvai. Siekdamas universalumo, 
autorius vartoja daugiasluoksnę simboliką, kuri vienija iš pirmo 
žvilgsnio padriką tekstą. „Ulisas“ demonstruoja neribotas literatū- 
rinio vaizdavimo galimybes, perteikia tai, kas, atrodo, priklauso ne 
literatūrai, o kitoms meno rūšims. 

Ezra Poundas teigė, kad „Ulisas“ — tai sonata, turinti šiam žanrui 
būdingą schemą: temą, temų sandūrą ir finalą. Iš tiesų trijų 
pagrindinių herojų temos skamba tartum leitmotyvinės melodi- 
jos: pradžioje rutuliojamos atskirai, vėliau suartėja, skamba 
lygiagrečiai, susilieja į vieną. Pirmuose trijuose skyriuose domi- 
nuoja Stiveno-Telemacho tema, ketvirtame iškyla Blumo-Odisėjo 
ir Moli-Penelopės temos. Nors Moli tiesiogiai dalyvauja tik 
dviejuose romano skyriuose, ji nuolatos gyvena Blumo sąmonėje 
ir yra pagrindinis jo meditacijų objektas. Blumo ir Stiveno keliai 
susikerta ne kartą, tačiau jų galutinis suartėjimas įvyksta viešna- 
myje. Tuomet realizuojamos tėviškos Blumo aspiracijos - jis ima 
globoti Stiveną, kurį palieka draugai. Nuo šiol jų temos plėtoja- 
mos lygia greta ir išsiskiria priešpaskutiniame skyriuje, kai Stive- 
nas išeina į nežinią, o Blumas užmiega šalia žmonos. Romanas 
baigiamas Moli finaline melodija - žodžiu „taip“, kuris skamba 
kaip gyvenimo teigimas. 

Pats autorius lygino savo romano struktūrą su labirintu, kurio 
simbolinis įvaizdis siejamas su Odisėjo-Blumo klajonėmis ir 
Stiveno-Telemacho ieškojimais. Blumas lyg labirinte klaidžioja 
Dublino gatvėmis, savo sąmonės ir pasąmonės vingiais; poetas 
Stivenas jaučiasi vienišas ir svetimas gimtajame mieste, nori 
susivokti savo asmeninės patirties ir žmonijos istorijos klystke- 
liuose. Romane pasikartojančios retrospekcijos, aliuzijos, įvykių 
ir žmonių paveikslų atspindys įvairių sąmonių veidrodžiuose, 
nuolatinė išorinio ir herojų vidinio pasaulio kaita kuria klaidaus 
labirinto įspūdį. 

Mitas Joyce'o kūryboje įgauna įvairias raiškos formas - kelio ir 
klajonių, simbolizuojančių nesustabdomą žmonijos judėjimą, jis 
tampa rašytojo pasaulėjautos ir kūrybinės sąmonės vaizdu, 

meninio mąstymo būdu, įprasminančiu kasdienybę. Taigi 
Joyce'as intelektualizuoja mitą: legenda ir moderni istorija 
virsta idėjų arena, kurioje sprendžiami ontologiniai ir gnoseolo- 
giniai klausimai. Siekimas dalyje atspindėti visumą diktavo 
ypatingą romano struktūrą, padedančią Dubliną paversti 
fantastiškomis Viduržemio jūros platybėmis, net visata. „Uliso“ 
vaizdų santykis su realia tikrove toks įvairialypis, o metaforos 
kartais taip nutolusios nuo realybės, kad virsta mitu, o kartais 
tokios artimos jai, jog net stebina tikslumu (epizodą „Klajojan- 
čios uolos“ Joyce'as rašė turėdamas po ranka Dublino planą ir 
jo griežtai laikėsi). 

Paskutiniame Joyce*'o romane „Finegano šermenys“ senovės keltų 
mitas apie oloje su savo kariais miegantį karžygį Finą pinasi su 
humoristine balade apie šaunų mūrininką Timą Fineganą, 
nukritusį nuo pastolių ir prisikėlusį per savo šermenis. Mitas 
ir baladė susilieja Dublino Iervikerio sapne, kuris savo ruožtu 
virsta mirties, nuopuolio ir prisikėlimo mitu. Klasikinėje 
literatūroje sapnas buvo tik stilistinė alegorijos priemonė, o 
Joyce'ui rūpėjo parodyti pačią sapno realybę, atspindinčią ne 
vien individo pasąmonėje slypinčius kompleksus, bet ir visą 
žmonijos patirtį nuo pirmykštės bendruomenės laikų iki 
dvidešimto amžiaus. Kritikai pagrįstai lygina šį kūrinį su 
Lewiso Carrollo „Alisos nuotykiais stebuklų šalyje“, kurioje 
taip pat atkuriama sapno tikrovė, vyksta sapno logika grin- 
džiamos vaizdų transformacijos (pati Alisa taip pat pasirodo 
Iervikerio sapne). „Finegano šermenis“ galime lyginti su 
mozaika - atskiri gabalai grupuojami į ornamentus, keičiami 
vietomis, perkuriami. Romano tekstas suvokiamas klausa 
ir rega, primena senovinius keltų rašmenis. Tai savotiška 
kriptograma, kuriai iššifruoti, kaip teigė amerikiečių rašytojas 
Thorntonas Wilderis, reikia tūkstančio valandų. 

Italų rašytojas ir semiotikas Umberto Eco Joyce'o kūryboje įžvel- 
gia ir modernizmo, ir postmodernizmo tendencijas. Pasak Eco, 
„Menininko jaunų dienų portretas“ - tai pasakojimas apie 
herojaus kelią į modernizmą. Tačiau „Dubliniečiai“, nors ir 
anksčiau parašyti, daug modernesni už „Portretą“, „Ulisas“ yra 

atsidūręs ties modernizmo ir postmodernizmo riba, o „Finegano 
šermenys“ —- postmodernistinis kūrinys: kad jį suprastum, reikia 
ne atmesti tai, kas jau sakyta, bet ironiškai perprasti. Tai rodo, 
jog mitų, jau žinomų kūrinių siužetų transformacijos mūsų 
laikais įgauna ypač aktualų skambesį, dažnai netgi aktualesnį 
negu jų sukūrimo laikotarpiu. 

Pasitelkęs žinomus mitus, Joyce'as kūrė naujus. Mitas kaip apibend- 
rinantis simbolis šiandien tvirtai prigijo literatūroje, o Joyce'o 
romanuose įtvirtinta sąmonės srauto technika praplėtė žmogaus 
psichikos vaizdavimo galimybes. Prancūzų „naujojo romano“ 
atstovė Nathalie Sarraute pabrėžė, jog būtent Joyce'as sugeba 
herojaus psichinėje erdvėje įžvelgti ištisą pasaulį. Tačiau Joyce'o 
poveikis neapsiriboja vien literatūra. Rusų kino meistras Sergejus 
Eizenšteinas itin vertino šio autoriaus talentą adekvačiai pertei- 
kiant vidinę kalbą ir ketino pritaikyti jo metodą kine: „Kalbinėje 
literatūros virtuvėje Joyce'as daro tą patį, kuo kliedžiu aš pats 
laboratorijoje tyrinėdamas kino kalbą““. 

Lietuvių skaitytojai jau turėjo progą susipažinti su šio moderniosios 
prozos klasiko apsakymų knyga „Dubliniečiai“ ir jo pirmuoju 
romanu „Menininko jaunų dienų portretas“, dabar jis turi galimy- 
bę perskaityti jo garsiausią kūrinį, pasaulinės reikšmės šedevrą — 
romaną „Ulisas“. 


Galina BAUŽYTĖ-ČEPINSKIENĖ 


*S. Eizenštein, H36pauncie npou3sedenux 8 6-mu momax, T. 1, MockBa, 1964, cT. 485. 


nis didingas Bakas Malige- 
nas išniro iš viršutinės laiptų aikštelės, nešinas muilo putomis dube- 
nėlyje, ant kurio gulėjo sukryžiuoti veidrodis ir skustuvas'. Geltonas 
chalatas, nesujuostas, lengvai pleveno už jo švelniame ryto ore. Pakė- 
lė dubenėlį aukštyn ir užgiedojo: 

- Introibo ad altare Dei. 

Sustojęs įsistebeilijo žemyn į tamsius įvijus laiptus ir šiurkščiai pa- 
šaukė: 

— Lipk aukštyn, Kinčai?. Lipk aukštyn, tu bailus jėzuite. 

Didingai žengė pirmyn ir užlipo ant apskrito pabūklo pastovo. Pa- 
sisukiojo į šalis ir triskart rimtai palaimino bokštą, apylinkes bei bun- 
dančius kalnus. Paskui, pastebėjęs Stiveną Dedalą, palinko į jo pusę ir 
greitai nubraižė ore kryželius gargaliuodamas bei purtydamas galvą. 
Stivenas Dedalas, nepatenkintas ir mieguistas, atsirėmė rankomis į 
viršutinį laiptą ir šaltai pažvelgė į besikratantį gargaliuojantį veidą, 
kuris jį laimino, ilgą tarsi arklio, ir šviesius plaukus be tonzūros, pri- 
menančius balsvą ąžuolo medieną. 

Bakas Maligenas akimirksnį vogčiomis žvilgtelėjo po veidrodžiu ir 
vikriai uždengė dubenėlį. 

— Atgal į kareivines, - griežtai įsakė jis. 

Dar pridūrė pamokslininko tonu: 

— Nes tai, o švelniai mylima, yra tikriausia Kristina“, kūnas ir siela, 
ir kraujas, ir žaizdos. Prašom lėtą muziką. Užmerkite, ponai, akis. Dar 
minutėlę. Mažumą vargina tie balti kraujo kūneliai. Visi tylos. 

Pasukęs galvą į šoną, įdėmiai pažvelgė aukštyn ir ilgai, tyliai kvies- 
damas sušvilpė, paskui truputį palūkėjo susikaupęs, jo lygūs balti dan- 
tys kai kur blykčiojo auksiniais taškeliais. Auksaburnis. Tyloje atliepė 
du stiprūs šaižūs švilptelėjimai. 


— Ačiū tau, seni, - guviai šūktelėjo jis. - Užteks, puiku. Išjunk sro- 
vę, gerai? 

Nušoko nuo patrankos pastovo ir rimtai pažvelgė į savo stebėtoją, 
suglobdamas apie kojas laisvo chalato bangas. Tuklus veidas ir niūrus 
ovalus pagurklis šešėlyje priminė prelatą, viduramžių menų patroną. 
Maloni šypsena ramiai pasklido lūpose. 

— Tikra parodija, - tarė jis linksmai. - Tavo absurdiška pavardė - 
senovės graikų. 

Pašiepdamas draugiškai dūrė pirštu ir juokdamasis priėjo prie pa- 
rapeto. Stivenas Dedalas pakilo laiptais, vangiai nusekė įkandin iki 
pusiaukelės ir atsisėdo ant patrankos pastovo krašto, vis dar stebėda- 
mas, kaip anas atrėmė į parapetą veidrodėlį, panardino dubenėlyje 
šepetėlį ir išmuilino skruostus bei kaklą. 

Linksmas Bako Maligeno balsas tęsė: 

— Mano vardas irgi absurdiškas - Malachis* Maligenas, du dakti- 
liai. Bet skambesys - heleniškas, ar ne? Šokčiojantis ir saulėtas, kaip ir 
pats elnias“. Mes privalome aplankyti Atėnus. Ar važiuosi su manimi, 
jei man pavyks išmelžti iš tetos dvidešimt gabaliukų? 

Jis padėjo šepetėlį į šoną ir juokdamasis patenkintas sušuko: 

— Ar jis važiuos?! Tas sausas jėzuitas. 

Staiga liovėsi ir ėmė rūpestingai skustis. 

— Pasakyk man, Maligenai, - ramiai kreipėsi Stivenas. 

— Taip, mielasis? 

— Ar ilgai dar Heinsas? gyvens šiame bokšte? 

Bakas Maligenas parodė nuskustą skruostą virš dešinio peties. 

— Dieve, argi jis ne šlykštus, - nuoširdžiai pasipiktino. - Nuobodus 
saksas. Jis mano, kad tu nesi džentelmenas. Dieve, tie suknisti anglai. 
Plyštantys nuo pinigų ir nevirškinimo. Mat jis kilęs iš Oksfordo. Ži- 
nai, Dedalai, tai tavo manieros grynai oksfordiškos. Jis negali tavęs 
perprasti. O aš daviau tau geriausią vardą - Kinčas, peilio ašmenys. 

Skuto atsargiai virš smakro. 

— Jis visą naktį kliedėjo apie juodą panterą, - pasakė Stivenas. — 
Kur jo ginklo dėklas? 

- Apgailėtinas pusprotis, - tarė Maligenas. - Ar labai išsigandai? 

— Taip, — gyvai, su augančia baime prisipažino Stivenas. - Gulėk 
čia tamsoje su nepažįstamu žmogumi, kuris kliedi ir dejuoja sau pano- 

sėje, kad nušovė juodą panterą. Tu gelbėjai skęstančius. Bet aš — ne 
didvyris. Jeigu jis čia pasiliks, aš dingstu. 

Bakas Maligenas susiraukė muilo putoms ant skustuvo ašmenų. 
Nušoko nuo savo laktos ir ėmė skubiai naršyti po kelnių kišenes. 

— Triedalas, - suriko kimiai. 

Priėjo prie pabūklo pastovo ir kišdamas ranką į viršutinę Stiveno 
kišenę pareiškė: 

— Paskolinkit mums savo nosiaskudurį - valysiu skustuvą. 

Sukandęs dantis, Stivenas leido jam ištraukti ir pakėlus į viršų už 
kampo demonstratyviai palaikyti nešvarią suglamžytą nosinę. Bakas 
Maligenas stropiai nuvalė skustuvą. Tada įdėmiai žiūrėdamas į nosi- 
nę tarė: 

— Štai bardo nosiaskuduris. Nauja meniška spalva airių poetams — 
snarglių žaluma. Gali beveik paragauti, ar ne? 

Vėl užlipo ant parapeto ir įdėmiai pažvelgė į tolį virš Dublino įlan- 
kos, jo šviesūs, ąžuolo balzganumo plaukai vos pastebimai judėjo. 

— Dieve, - tyliai pasakė jis. - Argi jūra ne tokia, kokią ją vaizduoja 
Eldžis* - pilkoji švelnioji motina. Snarglių žalumo jūra. Pautus gelian- 
ti jūra. Epi oinopa ponton?. Oi, Dedalai, tie graikai. Turiu tave išmo- 
kyti. Privalai skaityti juos originalo kalba. Thballata! Thallata!'? Ji - 
mūsų didžioji švelnioji motina. Ateik ir pažiūrėk. 

Stivenas atsistojo ir priėjo prie parapeto. Užsikvempęs ant jo, pa- 
žvelgė žemyn į vandenį ir į pašto garlaivį, ryškėjantį Kingstauno uosto 
įlankoj. 

— Mūsų galingoji motina, - pridūrė Bakas Maligenas. 

Staiga savo dideles tiriančias akis nuo jūros nukreipė į Stiveno veidą. 

- Teta įsikalusi į galvą, kad tu nužudei savo motiną. Štai dėl ko ji 
man neleidžia prasidėti su tavim. 

— Kažkas ją nužudė, - niūriai pratarė Stivenas. 

— Kad tave kur, Kinčai, galėjai juk atsiklaupti, kai mirštanti motina 
paprašė, - prikišo Bakas Maligenas. - Aš toks pat šaltas hiperborie- 
tis'' kaip ir tu. Bet tik pagalvok - tavo motina, išleisdama paskutinį 
atodūsį, maldauja atsiklaupti ir pasimelsti už ją. O tu atsisakei'?. Kaž- 
kas pikto slypi tavy... 

Jis staiga nutilo ir vėl lengvai pamuilino tolimesnįjį skruostą. Atlai- 
di šypsena išlenkė jo lūpas. 


17 


— Žavingas artistas, - sumurmėjo pats sau. - Kinčas, žaviausias ar- 
tistas iš visų. 

Jis skutosi lygiai ir stropiai, tyloje, rimtai. 

Stivenas, alkūne atsirėmęs į rantytą granitą, priglaudė delną prie 
kaktos ir įbedė žvilgsnį į nudėvėtą savo juodos blizgančios švarko ran- 
kovės galą. Skausmas, kuris dar nebuvo meilės skausmas, sugėlė jam 
širdį. Tyliai sapne ji atėjo pas jį po mirties, išsekęs jos kūnas, aprengtas 
dukslia ruda įkapių suknia, skleidė vaško ir palisandro aromatą, jos 
kvėpavimas jai palinkus virš jo, begarsis, priekaištingas, vos juntamai 
dvelkė drėgnais pelenais. Už apsitrynusio rankogalio jis matė jūrą, 
kurią sotus balsas greta sveikino kaip didžiąją švelniąją motiną. Įlan- 
kos ir horizonto žiedas laikė apjuosęs blausią žalio skysčio masę. Bal- 
tas porceliano dubenėlis stovėjo šalia jos mirties patalo, jame - žalia 
vangi tulžis, kurią ji išplėšė iš savo pūvančių kepenų garsiai vaitodama 
ir konvulsingai vemdama. 

Bakas Maligenas vėl nušluostė skustuvą. 

- Ak, vargšas šuns vaike!?, - pasakė jis švelniu balsu. - Reikės tau 
duoti marškinius ir kelis nosiaskudurius. Kaip tos kelnikės iš antrųjų 
rankų? 

— Tinka visai neblogai, - atsakė Stivenas. 

Bakas Maligenas puolė įdubimą po apatine lūpa. 

— Tikra parodija, - tarė patenkintas, —- turėtų vadintis - nuo antrųjų 
kojų. Dievas žino, koks spuoguotas sifilitikas jas išmetė. Turiu dar gra- 
žią porą —- siauromis juostelėmis, pilkos. Atrodysi su jomis kaip tikras 
frantas! Aš nejuokauju, Kinčai. Atrodai velniškai gerai, kai apsirengi. 

— Ačiū, - padėkojo Stivenas. - Negaliu jų mūvėti, jeigu pilkos“. 

— Jis negali jų mūvėti, - pasakė Bakas Maligenas savo atspindžiui 
veidrody. - Etiketas yra etiketas. Nužudo savo motiną, bet negali mū- 
vėti pilkų kelnių. 

Tvarkingai sulenkė skustuvą ir glosčiodamas pirštų pagalvėlėmis 
palytėjo lygią odą. 

Stivenas nukreipė žvilgsnį nuo jūros į tuklų veidą su judriomis dū- 
mamėlėmis akimis. 

— Tas vyrukas, su kuriuo vakar buvau „Laive“, - prabilo Bakas Ma- 
ligenas, — sako, kad tave yra apėmęs b. p. p. Dirba beprotnamy pas 
Konsolį Normaną. Bendras pamišimo paralyžius. 

Nubrėžė veidrodžiu pusratį ore, kad švystelėtų šią žinią į šalis sau- 
lės šviesoj, spindinčioj dabar ant jūros paviršiaus. Jo išlinkusios ap- 
skustos lūpos juokėsi drauge su baltų blizgančių dantų kraštais. Juo- 
kas apėmė visą jo stiprią, tvirtai sudėtą figūrą. 

— Pasižiūrėk į save, - pasakė jis, - tu, pasibaisėtinas barde. 

Stivenas palinko pirmyn ir įsižiūrėjo į jam pakištą veidrodį - su 
lenkta įtrūka. Plaukai - piestu. Štai tokį jis ir kiti mato mane. Kas man 
išrinko šį veidą? Šį šuns vaiko kūną, - kad atsikratytų parazitų. Jis irgi 
manęs klausia. 

— Nušvilpiau jį iš tarnikės kambario, - paaiškino Bakas Maligenas. — 
Jai toks - kaip tik. Teta visada Malachiui randa tokių neišvaizdžių 
tarnaičių. Kad nevestų jo į pagundą. O jos vardas - Uršulė. 

Vėl juokdamasis jis atitraukė veidrodį nuo įdėmių Stiveno akių. 

— Įniršis Kalibano, kuris veidrodyje nemato savo atvaizdo!?, - tarė 
jis. - Ak, jei Vaildas būtų gyvas ir pamatytų tave! 

Traukdamasis atgal ir rodydamas pirštu Stivenas su kartėliu api- 
bendrino: 

— Tai Airijos meno simbolis. Įskilęs tarnaitės veidrodis'“. 

Bakas Maligenas staiga įsikibo Stivenui į parankę ir kartu su juo 
ėmė sukti ratą aplink bokštą, jo skustuvas ir veidrodis tarškėjo kišenė- 
je, kur juos buvo sukišęs. 

— Visai negarbinga taip tave erzinti, Kinčai, ar ne? - maloniai pri- 
pažino jis. Dievas mato - tu turi daugiau gyvasties nei bet kuris iš jų. 

Dar kartą atremtas smūgis. Jis bijo mano meno lanceto, kaip aš 
bijau jo skalpelio. Šalta plieno plunksna. 

— Įskilęs tarnaitės veidrodis. Pasakyk tai šitam buliukui oksiui'" apa- 
čioje ir išpešk iš jo ginėją. Net dvokia nuo pinigų ir dar mano, kad tu 
nesi džentelmenas. Jo senis susikrovė turtus pardavinėdamas dželapą 
zulusams - arba kokiom sumautom suktybėm, ar dar kaip nors. Die- 
ve, Kinčai, jeigu tik mudu galėtume dirbti kartu, ką nors nuveiktume 
šitai salai. Helenizuotume!* ją. 

Krenlio petys'?. Jo petys. 

— Tik pagalvok, kad turi prašyti išmaldos iš tų kiaulių. Aš vienintelis 
žinau, ko tu vertas. Kodėl daugiau manim nepasitiki? Kodėl rieti nosį? Ar 
dėl Heinso? Jeigu jis čia pradės triukšmauti, atsivesiu Seimūrą, ir mes 
išvelėsim jam šonus - dar daugiau nei tuomet gavo Klaivas Kemtorpas. 

Jaunų pinigingų balsų klyksmai Klaivo Kemtorpo kambariuose. 
Blyškiaveidžiai - kvatoja susiėmę už šonų, glėbesčiuojasi. O, aš galą 
gausiu! Atsargiai pranešk jai šią žinią, Obri! Aš numirsiu! Suplėšytų 
išilgai marškinių skutais plakdamas orą, jis šokinėja klupčiodamas ap- 
link stalą, iki kulnų nusmukusiom kelnėm, vaikomas Eido iš Magda- 
lenos?? su siuvėjo žirklėmis. Išsigandusio veršiuko veidas, paauksuo- 
tas apelsinų marmeladu. Nemaukit man kelnių - nekirpkit! Nepulkit 
kaip pasiutę ant manęs! 

Riksmai pro atvirą langą, gąsdinantys vakarą keturkampiame kie- 
me. Kurčias sodininkas su prijuoste, užsidėjęs Metju Arnoldo veido 
kaukę?!, stumia savo šienapjovę per niūrią veją akylai stebėdamas šo- 
kančius žolių stiebelius. 

Mums patiems??... naujoji pagonybė... ompbalos?s. 

— Tegul pasilieka, - tarė Stivenas. - Niekam jis nekliudo, nebent naktį. 

— Tai kas tuomet? - nekantriai paklausė Bakas Maligenas. — Iš- 
krenkšk. Aš su tavim kalbu visiškai atvirai. Kuo dabar tau neįtinku? 

Jie sustojo žiūrėdami į buką Brei Hed iškyšulį, gulintį ant vandens 
kaip miegančio banginio snukis. Stivenas ramiai ištraukė ranką. 

— Ar nori, kad tau pasakyčiau? - paklausė jis. 

- Taip, kas yra? - atsiliepė Bakas Maligenas. - Aš nieko neatsimenu. 

Sakydamas tai žiūrėjo Stivenui į veidą. Lengvas vėjelis perbėgo jo 
kakta švelniai kedendamas šviesius nesušukuotus plaukus ir išjudin- 
damas sidabrinius rūpesčio taškelius akyse. Stivenas, slegiamas savo 
paties balso, paklausė: 

— Atsimeni, kai pirmąsyk po motinos mirties atėjau pas tave? 

Bakas Maligenas skubiai suraukė antakius ir tarė: 

— Ką? Kur? Nieko neatsimenu. Atsimenu tiktai mintis ir pojūčius. 
Kodėl klausi? Kas atsitiko, dėl Dievo meilės? 

— Tu ruošei arbatą, - pradėjo pasakoti Stivenas, - o aš nuėjau į 
virtuvę atnešti dar karšto vandens. Tavo motina su kažkokiu svečiu 
išėjo iš svetainės. Paklausė tavęs, kas yra tavo kambary. 

— Na? - pasiteiravo Bakas Maligenas. - Ir ką aš atsakiau? Pamiršau. 

— Tu pasakei, - atsakė Stivenas, - „a, tai tik Dedalas, kurio motina 
taip bjauriai numirė“. 

Bako Maligeno skruostą nuplieskė raudonis - nuo to jis tapo jau- 
nesnis ir patrauklesnis. 

— Ar aš taip pasakiau? —- pasidomėjo jis. - Na, ir kas čia bloga? 

Nervingai mostelėjo norėdamas nusikratyti įtampos. 

— Ir kas yra mirtis, - tarė, - tavo motinos ar tavo, ar mano paties? 
Tu matei tik savo motiną mirštant. O aš kasdien regiu, kaip pakrato- 
mos kojos, Matery arba Ričmonde, ir kaip išverčiamos žarnos skrodi- 
mų salėj. Bjaurus dalykas, ir tiek. Paprasčiausiai - nieko nereiškia. Tu 
neatsiklaupei pasimelsti už motiną prie jos mirties patalo, kai ji tavęs 
prašė. Kodėl? Nes turi prakeiktą jėzuitišką gyslelę, tik ji išryškėja ne 
ten, kur reikia. Man visa tai - bjaurastis ir klounada. Jos smegenų 
pusrutuliai jau nefunkcionuoja. Vadina daktarą seru Piteriu Tyzlu ir 
skina nuo vatinės antklodės vėdrynus. Pasistenk jai įtikti, kol viskas 
baigsis. Pasipriešinai paskutiniam priešmirtiniam jos norui, o vis tiek 
širsti ant manęs, nes aš nešliurpčioju verksmingai kaip koks pasamdy- 
tas raudotojas iš Laluetsų?*. Absurdas! Tarkim, iš tiesų taip pasakiau. 
Bet aš nenorėjau įžeisti tavo motinos atminimo. 

Kalbėdamas įsidrąsino. Stivenas, dangstydamas atviras žaizdas, ku- 
rias tie žodžiai buvo palikę jo širdyje, labai šaltai tarė: 

— Aš negalvoju apie savo motinos įžeidimą. 

— O apie ką tada? - paklausė Bakas Maligenas. 

— Apie tai, kad tai įžeidžia mane, - atsakė Stivenas. 

Bakas Maligenas apsisuko ant kulno. 

— O, nepakenčiamas žmogus! - šūktelėjo jis. 

Ir greitai nuėjo šalin, ratu palei parapetą. Stivenas stovėjo savo 
poste, įsistebeilijęs iškyšulio pusėn virš ramaus jūros paviršiaus. Jūra 
ir iškyšulys apsimiglojo. Akyse jam tvinkčiojo, matė lyg pro šydą ir 
juto, kaip kaista skruostai. 

Bokšte balsas garsiai pašaukė: 

— Maligenai, ar tu ten, viršuj? 

— Ateinu, - atsakė Bakas Maligenas. 

Jis pasisuko į Stiveną ir tarė: 

- Pažvelk į jūrą. Argi jai rūpi kokios nuoskaudos? Mesk tą Lojo- 
14, Kinčai, ir leiskis žemyn. Sasnakas** nori savo rytmetinės beko- 
no porcijos. 

Jo galva akimirką vėl sustingo virš laiptų, sulig stogu. 

— Nebūk dėl to paniuręs kiaurą dieną, - pasakė jis. - Aš esu nenuo- 
seklus. Mesk tas liūdnas mintis. 

Jo galva dingo, bet jam leidžiantis žemyn balsas monotoniškai dun- 
deno iš viršutinės laiptų aikštelės: 


Akių neslėpk ir nesvarstyk, 
Kokia karčioji meilės paslaptis, 
Nes Fergas valdo bronzos vežimus*". 


Miškų šešėliai tyliai plaukė prošal rytmečio ramybėje, nuo viršuti- 
nės laiptų aikštelės link jūros, į kurią jis žvelgė. Netoli kranto ir ato- 
kiau baltavo vandens veidrodis, mirgantis nuo lengvai apautų sku- 
bančių pėdų. Balta miglotos jūros krūtinė. Sūkuriuojantys kirčiai, po 
du. Ranka, braukianti arfos stygas?, sulieja jų sūkuriuojančius akor- 
dus. Baltabangiai neatskiriami žodžiai, mirgantys ant blausių potvy- 
nio vandenų. 

Debesis ėmė pamažu dengti saulę?? nutamsindamas įlanką sodres- 
ne žaluma. Jis gulėjo už jo, karčių vandenų indas. Fergo daina - 
dainavau ją vienas namuose nutęsdamas ilgus tamsius akordus. Jos 
durys buvo atviros - ji norėjo klausytis mano muzikos. Nuščiuvęs 
iš pagarbios baimės ir gailesčio, priėjau prie jos lovos krašto. Ji 
verkė savo varganam patale. Dėl tų žodžių, Stivenai, - karčioji mei- 
lės paslaptis. 

O kur dabar? 

Jos paslaptys - senos plunksninės vėduoklės, papuoštos kutukais, 
išpudruotos muskusu baliaus šokių kortelės, gintarinių karolių puoš- 
mena užrakintame stalčiuje. Narvelis su paukščiu kabėjo saulėtame jos 
vaikystės kambario lange. Ji girdėjo dainuojant senąjį Roisą pantomi- 
moje apie baisųjį Turką ir juokėsi kartu su visais, kai jis traukė: 


Aš berniukas, 
Kurs iš džiaugsmo šoka sukas, 
Mat nematomas esu. 


Iliuzinis linksmumas, sudėtas į stalčių, muskusu iškvepintas. 
Akių neslėpki ir nesvarstyk. 


Sudėta gamtos atminty“? kartu su jos žaislais. Prisiminimai apgulė 
Jo svarstančias smegenis. Stiklinė vandens iš virtuvės čiaupo, kai atėjo 
eilė paskutiniam sakramentui. Išskobtas obuolys, pripiltas rudo cuk- 

raus, kepamas jai židiny tamsų rudens vakarą. Jos dailūs nagai, nu- 
rausvinti sutraiškytų utėlių iš vaikų marškinėlių kraujo. 

Sapne ji tyliai atėjo pas jį, išsekęs kūnas su laisvom įkapėm skleidė 
vaško ir palisandro aromatą, jos alsavimas, palinkęs virš jo kartu su 
begarsiais paslaptingais žodžiais, silpnai dvelkė drėgnais pelenais. 

Jos stiklėjančios akys, įdėmiai žvelgiančios iš mirties, kad sukrės- 
tų ir palaužtų mano sielą. Tik į mane vieną. Šmėklažvakė, skirta 
apšviesti agonijai. Vaiduokliška šviesa ant iškamuoto veido. Jos ki- 
mus garsus kvėpavimas, paspartėjantis iš siaubo, 0 tuo metu visi mel- 
dėsi suklaupę. Jos akys, įsmeigtos į mane, kad parblokštų. Liliata 
rutilantium te confessorum turma circumdet: iubilantium te virgi- 
num chorus excipiat?!. 

Vampyras! Lavonų ėdikas! 

Ne, mama. Palik mane ramybėj ir leisk man gyventi. 

— Kinčai, ei! 

Bokšte dainingai suskambo Bako Maligeno balsas. Paskui pasigir- 
do arčiau laiptų viršaus vėl kviesdamas. Stivenas, vis dar virpantis 
nuo sielos raudos, pajuto bėgančius šiltus saulės spindulius, o už savęs 
ore išgirdo draugiškus žodžius. 

— Dedalai, nusileisk žemėn kaip geras klajūnėlis. Pusryčiai gatavi. 
Heinsas atsiprašo, kad naktį mus pabudino. Viskas gerai. 

— Ateinu, - pasakė Stivenas pasisukdamas. 

— Ateik, dėl Dievo meilės, - tarė Bakas Maligenas. - Dėl manęs ir 
dėl mūsų visų. 

Jo galva pradingo ir vėl pasirodė. 

— Aš pasakiau jam apie tavo airių meno simbolį. Jo manymu, tai 
labai įdomu. Išlupk iš jo gabaliuką. Ginėją, norėjau pasakyti. 

- Šiandien man užmokės, - pasakė Stivenas. 

— Toje mokykliūkštėje? - paklausė Bakas Maligenas. - Kiek? Ketu- 
ris gabaliukus? Paskolink mums vieną. 

- Jeigu tau reikia, - sutiko Stivenas. 

— Keturi blizgantys soverenai! - džiaugsmingai sušuko Bakas Mali- 
genas. - Surengsim puikias išgertuves - tai nustebs tie druidiški drui- 
dai. Keturi visagaliai soverenai. 

Jis išmetė aukštyn rankas ir nubildėjo akmeniniais laiptais apačion, 
su koknio akcentu ne į taktą traukdamas: 

O, kaip maloniai laiką leisim, 
Ir viskį, alų, vyną gersim, 

Kai karūnuos jį, 

Karūnuos karalių! 

O, kaip maloniai laiką leisim, 
Kai karūnuos karalių!32 


Šilta saulės šviesa, džiūgaujanti virš jūros. Nikeliuotas skutimosi 
dubenėlis blizgėjo pamirštas ant parapeto. Kodėl turėčiau nešti že- 
myn? Ar palikti jį ten visą dieną, kaip užmirštos draugystės ženklą? 

Jis priėjo prie jo, palaikė valandėlę rankose jausdamas vėsą, uosda- 
mas lipnias muilo putų seiles, į kurias buvo įbestas šepetėlis. Šitaip 
nešiau tą laivo formos smilkytuvą, tada Klongauze?*?. Dabar esu kitas 
ir vis dar tas pats. Ir taip pat tarnas. Tarno patarnautojas. 

Niūriame skliautuotame bokšto gyvenamajame kambary chalatuota 
Bako Maligeno figūra žvaliai judėjo pirmyn ir atgal prie židinio tai užsto- 
dama, tai atidengdama jo gelsvą žarą. Nuo aukštų siaurų gynybinių angų 
ant išklotų plytelėmis grindų krito du iečių kotus primenantys švelnios 
dienos šviesos pluoštai; toje vietoje, kur kirtosi jų spinduliai, sukiodama- 
sis ore plaukiojo anglies dūmų ir spirginamų lašinių garo debesis. 

— Mes uždusim, - suriko Bakas Maligenas. - Heinsai, atidaryk du- 
ris, gerai? 

Stivenas pastatė skutimosi dubenėlį ant skrynios. Aukšta figūra, 
sėdėjusi ant hamako, pakilo, priėjo prie slenksčio ir truktelėjusi atida- 
rė vidines duris. 

— Ar turi raktą? - paklausė balsas. 

— Dedalas turi, - atsakė Bakas Maligenas. - O Jackau, aš jau dūstu! — 
Ir nepakeldamas akių nuo ugnies sustaugė: - Kinčai! 

- Jis duryse, - tarė Stivenas žengdamas artyn. 

Raktas dukart raižiai girgžtelėjo, o kai sunkios durys buvo plačiai 
atvertos, plūstelėjo maloni šviesa ir grynas oras. Heinsas stovėjo prie 
slenksčio ir žvelgė į lauką. Stivenas prisitraukė prie stalo savo vertika- 
liai pastatytą lagaminėlį ir atsisėdo laukti. Bakas Maligenas krestelėjęs 
išvertė kiaušinienę į dubenėlį šalia savęs. Paskui nunešė jį ir arbatinu- 
ką prie stalo, sunkiai juos pastatė ir su palengvėjimu atsiduso. 

— Aš tirpstu, — pasakė, - kaip pareiškė žvakė, kai... Bet ša! Nė žo- 

džio daugiau apie tai. Kinčai, pabusk. Duona, sviestas, medus. Hein- 
sai, ateik. Ėdalas paruoštas. Palaimink mus, o Dieve, ir šias savo dova- 
nas. Kur cukrus? O jėz, nėra pieno. 

Stivenas atnešė iš spintelės kepalą duonos, medaus puodynę ir svies- 
tinę. Bakas Maligenas, staiga suirzęs, atsisėdo. 

— Kas čia per bordelis? - pasipiktino jis. - Sakiau jai, kad ateitų po 
aštuonių. 

— Galim gerti nebalintą, - pasiūlė Stivenas. - Spintelėje yra citrina. 

— O, būk tu prakeiktas kartu su savo Paryžiaus įpročiais, - atrėžė 
Bakas Maligenas. - Aš noriu Sendikouvo pieno. 

Heinsas grįžo nuo slenksčio ir ramiai pasakė: 

— Ateina ta moteris su pienu. 

— Tegu laimina tave Dievas! - sušuko Bakas Maligenas pašokda- 
mas nuo kėdės. - Sėskis. Išpilstyk arbatą. Cukrus maišiuke. Negaliu 
daugiau čiupinėtis su tais prakeiktais kiaušiniais. 

Supjaustė kiaušinienę dubenyje ir išmėtė ją į tris lėkštes sakydamas: 

— In nomine Patris et Filii et Spiritus Sancti. 

Heinsas atsisėdo išpilstyti arbatos. 

— Duodu kiekvienam po du gabaliukus cukraus, - paskelbė jis. - 
Bet turiu pripažinti, Maligenai, darai stiprią arbatą, tikrai. 

Pjaudamas storas kepalo riekes, Bakas Maligenas atsakė pataikau- 
jamu senos moters balsu: 

— Kai darau arbatą - darau arbatą, kaip sakė senoji motušė Gro- 
gen. O kai darau vandenį - darau vandenį. 

— Dievaži - čia arbata, - pasakė Heinsas. 

Bakas Maligenas toliau pjaustė ir meilikavo: 

— „Taip esu įpratusi, ponia Kehil“, sako ji. „Ką jau čia, madam, - 
sako ponia Kehil, - tik, sergėk Dieve, nedarykit to viename puode.“ 

Pasmeigęs ant peilio, paeiliui pastūmėjo savo stalo draugų link po 
storą duonos riekę. 

— Liaudies kūryba, - pasakė labai oriai, - tai tavo knygai, Heinsai. 
Penkios eilutės teksto ir dešimt puslapių komentarų?“ apie liaudį ir 
Dandramo žuvų dievybes*?. Išspausdinta keistųjų seserų didžiojo vie- 
sulo metais*“. 

Jis pasisuko į Stiveną ir kilsteldamas antakius maloniu susidomėju- 
sio žmogaus balsu paklausė: 

— Gal pameni, broli, ar apie motušės Grogen arbatą ir vandens 
puodą kalbama „Mabinogione“ ar „Upanišadose“??? 

— Nesu tikras, - rimtai atsakė Stivenas. 

- Kaipgi čia? - paklausė Bakas Maligenas tuo pat tonu. — Tavo 
argumentai - prašom! 

— Aš manau, - paaiškino Stivenas valgydamas, - to nerasime nei 
„Mabinogione“, nei kur nors už jo ribų. Motušė Grogen buvo, gali- 
ma spėti, Meri En giminaitė. 

Bako Maligeno veidas nušvito patenkinta šypsena. 

— Puiku, - pasakė jis priekabiu saldžiu balsu iššiepdamas baltus dan- 
tis ir smagiai mirksėdamas akimis. - Jūs taip manote? Labai puiku. 

Paskui staiga visas apsiniaukė ir vėl energingai raikydamas duoną 
kimiu gergždžiančiu balsu suniurnėjo: 


Jai nusispjaut ant senės Meri En, 
Terūpi jai, kaip pasikelt sijoną... 


Jis užsikimšo burną kąsniu, pradėjo žiaumoti ir murkti. 

Tarpdurį užstojo įeinanti figūra. 

— Pienas, pone. 

- Įeikite, ponia, - pakvietė Maligenas. - Kinčai, surask ąsotį. 

Senoji moteriškė paėjo pirmyn ir sustojo ties Stiveno alkūne. 

— Toks gražus rytas, pone, - pasakė ji. - Garbė Dievui. 

— Kam? - paklausė Maligenas žvilgtelėdamas į ją. - A, žinoma. 

Stivenas ištiesė ranką ir paėmė iš spintelės ąsotį pienui. 

— Salos gyventojai, - abejingai tarė Maligenas Heinsui, - čia dažnai 
mini apyvarpių rinkėjus. 

— Kiek, pone? - paklausė senoji moteris. 

— Kvortą, - atsakė Stivenas. 

Jis stebėjo, kaip ji pylė į saiką, o iš ten į ąsotį riebų pieną, ne savo. 
Seni susiraukšlėję speniai. Ji pripylė vėl, pilną saiką ir dar magaryčių. 
Sena ir paslaptinga atėjo iš rytmetinio pasaulio, galbūt kaip pasiunti- 
nė. Gyrė pieną pilstydama. Susilenkusi prie kantrios karvės dienai 
auštant vešlioj pievoj, ragana ant savo šungrybio, jos vikrūs raukšlėti 
pirštai ant trykštančių spenių. Jie baubė aplink ją, kurią pažino, rasa- 
šilkiai galvijai. Karvių šilkas ir vargšė sena moteris?" - senais laikais jai 
duoti vardai. Klajojanti senė, kuklus nemarios tarnystės savo užka- 

riautojui ir savo nedoram išdavikui pavidalas, jų bendra kekšė, pa- 
slaptingojo ryto pasiuntinė. Tarnauti arba priekaištauti, ką rinktis, jis 
negalėjo pasakyti, tačiau bodėjosi prašyti jos užtarimo. 

— Taip, iš tikrųjų, ponia, - pasakė Bakas Maligenas pilstydamas 
pieną į puodukus. 

— Paragaukite, pone, - pasiūlė ji. 

Gurkštelėjo paklusęs prašymui. 

— O, jeigu mes galėtume maitintis tokiu geru maistu kaip šis, — 
pasakė jai šiek tiek per garsiai, - šalis nebūtų pilna sugedusių dantų ir 
išpuvusių žarnų. Gyvename pelkynuose, liūnuose, ryjam prastą mais- 
tą, o gatvės nuklotos dulkėmis, arklių mėšlu ir džiovininkų skrepliais. 

- Ar jūs medicinos studentas, pone? - paklausė senoji moteris. 

— Taip, ponia, - atsakė Bakas Maligenas. 

Stivenas klausė su panieka, tylėdamas. Ji lenkia savo seną galvą 
balsui, kuris kalba su ja garsiai, savo kaulų tvėrėjui, savo žiniuoniui; 
manęs ji nepaiso. Tam balsui, kuris duos jai išrišimą ir pateps, ruošda- 
mas jos kūną kapui, išskyrus nešvarias moteriškas strėnas, iš vyro kū- 
no padarytas, bet nepanašias į Dievo, žalčio grobį. Ir tam skardžiam 
balsui, kuris dabar įsako jai nustebusiomis neramiomis akimis tylėti. 

— Ar suprantate, ką jis sako? - paklausė ją Stivenas. 

— Jūs, pone, kalbate prancūziškai, ar ne? - senoji moteris pasiteira- 
vo Heinso. 

Heinsas vėl kreipėsi į ją, ilgesne kalba, pasitikįs savimi. 

— Airiškai, - paaiškino Bakas Maligenas. - Ar jūs gėliškai kertat? 

— Taip ir pamaniau, kad airiškai, - pasakė ji, - dėl skambesio. Ar 
jūs iš vakarų??, pone? 

— Aš anglas, - atsakė Heinsas. 

— Jis anglas, - pakartojo Bakas Maligenas, - ir mano, kad Airijoj 
mes turėtume kalbėti airiškai. 

- Aišku, turėtume, - pritarė senoji, - ir man gėda, kad pati nekalbu 
ta kalba. Sakė man, kad tai graži kalba, tie, kas žino. 

— Graži - ne tas žodis, - pasakė Bakas Maligenas. - Ji tiesiog nuos- 
tabi. Įpilk mums dar arbatos, Kinčai. Gal išgertumėte puodelį, ponia? 

— Ne, ačiū, pone, - atsakė senoji moteris užsimaudama bidonėlio 
rankenėlę ant peties ir susiruošusi eiti. 

Heinsas jos paklausė: 

— Ar turite sąskaitą? Verčiau mes, Maligenai, užmokėkim jai, ar ne? 

Stivenas vėl pripylė tris puodelius. 

— Sąskaitą, pone? - pakartojo ji stabtelėdama. - Na, tai septynis 
rytus po pintą po du pensus bus septyniskart du - šilingas ir dar du 
pensai ir tuos tris rytus po kvortą po keturis pensus, tai bus trys kvor- 
tos - šilingas ir vienas ir du bus du ir du, pone. 

Bakas Maligenas atsiduso ir susigrūdęs burnon duonos žiauberę, iš 
abiejų pusių storai apteptą sviestu, ištiesęs kojas ėmė raustis po kelnių 
kišenes. 

— Užmokėk ir nutaisyk malonų veidą, - šypsodamasis pasakė jam 
Heinsas. 

Stivenas prisipylė trečią puoduką, šaukštas arbatos blyškiai nudažė 
tirštą riebų pieną. Bakas Maligenas ištraukė floriną, pasukiojo jį tarp 
pirštų ir suriko: 

— Stebuklas! 

Pastūmė jį per stalą senajai moteriškei tardamas: 

— Tik neprašykite iš manęs nieko daugiau, mieloji. Duodu jums 
viską, ką galiu. 

Stivenas įdėjo monetą į jos neskubrų delną. 

— Liksime jums skolingi du pensus, - pasakė jis. 

— Su laiku, pone, - pasakė ji imdama monetą. - Su laiku. Gero 
rytmečio, pone. 

Pagarbiai tūptelėjo ir išėjo lydima malonios Bako Maligeno dainelės: 


Širdele mano, daugiau turėčiau — 
Dar tau prie kojų padėčiau. 


Jis atsigręžė į Stiveną ir pasakė: 

— Rimtai, Dedalai, aš plikas kaip tilvikas. Skubėk greičiau į savo 
mokyklos kinį ir atnešk mums nors kiek pinigų. Šiandien bardai turi 
gerti ir iškylauti. Airija tikisi“, kad kiekvienas vyras šią dieną atliks 
savo pareigą. 

- Šie žodžiai man priminė, - pasakė Heinsas atsistodamas, - kad 
šiandien turiu aplankyti jūsų nacionalinę biblioteką. 

— Pirmiausia paplaukiot, - paskelbė Bakas Maligenas. 

Jis pasisuko į Stiveną ir mandagiai paklausė: 

— Gal šiandien tavo kasmėnesinio prausimosi diena, Kinčai? 

Paskui kreipėsi į Heinsą: 

— Tasai nešvarus bardas mano, kad praustis reikia kartą per mėnesį. 

— Visą Airiją prausia Golfo srovė, - pasakė Stivenas varvindamas 
medų ant duonos riekės. 

Heinsas kampe laisvai rišdamasis šalį ant nesusegtos teniso marš- 
kinėlių apykaklės tarė: 

— Ketinu sudaryti tavo posakių rinkinį, jei leisi. 

Kalba su manimi. Jie prausiasi ir maudosi, ir gramdosi. Agenbite of 
inwit“!. Sąžinė. Čia dar liko dėmė*2. 

— Tas apie įskilusį tarnaitės veidrodį, Airijos meno simbolį, velnio- 
niškai geras. 

Bakas Maligenas spirtelėjo po stalu Stivenui į koją ir šiltai tarė: 

— Palauk, Heinsai, dar išgirsi jį kalbant apie Hamletą. 

— Taip, tikrai, - toliau kalbėjo Stivenui Heinsas. — Kaip tik apie tai 
ir galvojau, kai atėjo ta vargšė sena būtybė. 

— Ar uždirbčiau iš to pinigų? - paklausė Stivenas. 

Heinsas nusijuokė ir imdamas nuo hamako kabės savo minkštą 
pilką skrybėlę tarė: 

— Nežinau, tikrai ne. 

Jis palengva nukulniavo prie durų. Bakas Maligenas pasilenkė per 
stalą prie Stiveno ir šiurkščiai išdrožė: 

— Negali nesišakojęs. 

— O ką? —- atšovė Stivenas. - Problema - gauti pinigų. Iš ko? Iš 
pienininkės arba iš jo. Dar neaišku, manyčiau. 

— Aš jam dėl tavęs ausis išūžiau, - paaiškino Bakas Maligenas, - o 
tu čia imi bjauriai šnairuoti ir laidyti niūrias jėzuitiškas pašaipas. 

— Ne kažin ko tikiuosi, - pasakė Stivenas, - ir iš jos, ir iš jo. 

Bakas Maligenas tragiškai atsiduso ir uždėjo ranką Stivenui ant 
peties. 

— Iš manęs, Kinčai, - tarė jis. 

Ir staiga persimainiusiu tonu pridūrė: 

— Tiesą sakant, dievaži, manau, kad tu teisus. Visi jie niekam tikę. 
Kodėl nesielgi kaip aš? A, velniop juos visus. Dingstam iš tos prieglaudos. 

Jis atsistojo, oriai nusijuosė juostą ir nusisiautė chalatą nuolankiai 
tardamas: 

— Maligenas išrengtas iš savo apdarų“*. 

Išvertė ant stalo kišenes. 

— Štai tavo snargliaskuduris, - dar pridūrė. 

Ir segdamasis standžią apykaklę bei rišdamasis neklusnų kakla- 
raištį, kalbėjo, priekaištavo jiems, o kartu ir savo tabaluojančiai laik- 
rodžio grandinėlei. Jo rankos paniro į lagaminą ir naršė po jį ieško- 
damos švarios nosinės. Dieve, mes tiesiog turėsime aprengti tą per- 
sonažą. Aš noriu rausvai rudų pirštinių ir žalių batų“*. Prieštaravimas. 
Ar aš prieštarauju pats sau? Tada labai gerai - aš prieštarauju sau. 
Veiklusis Malachis. Jo kalbančios rankos švystelėjo minkštą juodą 
sviedinį. 

— O čia tavo Lotynų kvartalo skrybėlė, - pasakė jis. 

Stivenas pakėlė ją ir užsidėjo. Heinsas šūktelėjo jiems iš tarpdurio: 

— Ar jūs, vyrai, jau einat? 

— Aš pasiruošęs, - atsakė Bakas Maligenas žengdamas durų link. — 
Eime, Kinčai. Manau, kad jau suvalgei viską, ką mes palikom. 

Nuolankus jis oriai praėjo iškilmingai, bemaž su sielvartu tardamas: 

— Ir išėjęs laukan jis glaudes merkė“*. 

Stivenas, paėmęs iš kampo savo uosinę lazdelę, nusekė paskui juos, 
o kai jie nulipo kopėčiomis, pastūmė lėtai judančias geležines duris ir 
užrakino jas. Didžiulį raktą įsikišo į vidinę kišenę. 

Kopėčių apačioje Bakas Maligenas paklausė: 

— Ar paėmei raktą? 

— Turiu, - atsakė Stivenas žingsniuodamas pirma jų. 

Jis nuėjo tolyn. Girdėjo, kaip Bakas Maligenas už nugaros savo sto- 
dideliu rankšluosčiu daužė didžiausius paparčių ir kitų žolių ūglius. 
— Pasilenkite, pone. Kaip jūs drįstate, pone? 

Heinsas paklausė: 

— Ar mokate nuomą už tą bokštą? 

— Dvyliką gabaliukų, - tarė Bakas Maligenas. 

— Valstybės karo ministrui, - per petį pridūrė Stivenas. 

Jie pastovėjo, kol Heinsas apžiūrėjo bokštą ir pagaliau pasakė: 

- Žiemą jis gana nykus, manyčiau. Vadinate jį Martelo? 

— Juos pastatydino Bilis Pitas, - paaiškino Bakas Maligenas, - kai 
jūron išplaukė prancūzai. Bo mums priklauso ompbalos. 

- Ir ką gi tu manai apie Hamletą? - paklausė Heinsas Stiveną. 

— Ne, ne! - skausmingai sušuko Bakas Maligenas. - Aš neprilygstu 


I 

Tomui Akviniečiui ir penkiasdešimt penkioms priežastims, kurias jis 
išgalvojo, kad tai pagrįstų. Palauk, kol pirma susipilsiu kelias pintas. 

Jis pasisuko į Stiveną ir tvarkingai timptelėjo žemyn savo raktažo- 
lių spalvos liemenės skvernus sakydamas: 

— Juk ir tu nesugebėtum apie tai kalbėti be trijų pintų, Kinčai, ar ne? 

- Laukė taip ilgai, - abejingai atsiliepė Stivenas, - gali dar palaukti. 

— Žadinate man smalsumą, - draugiškai prisipažino Heinsas. - Ar 
tai koks paradoksas? 

— Fu! - pasipiktino Bakas Maligenas. - Išaugom jau iš Vaildo ir 
paradoksų. Tai visai paprasta. Jis įrodo, pasitelkęs algebrą, kad Ham- 
leto vaikaitis yra Šekspyro senelis, o jis pats - savo paties tėvo šmėkla. 

— Ką? - paklausė Heinsas pradėdamas rodyti į Stiveną. - Jis pats? 

Bakas Maligenas užsimetė rankšluostį tarsi stulą ant kaklo ir net 
riesdamasis nuo nesuvaldomo juoko sušnopavo Stivenui į ausį: 

— O, vaiduokli Kinčo vyresniojo! Jafetai, ieškantis tėvo!““ 

— Rytą mes visada būnam pavargę, - tarė Stivenas Heinsui, - 0 čia 
gana ilgas pasakojimas. 

Bakas Maligenas, vėl žingsniuodamas priekyje, pakėlė rankas. 

— Vien tik šventoji pinta gali atrišti Dedalui liežuvį, - paskelbė jis. 

— Noriu pasakyti, - paaiškino Heinsas Stivenui juodviem einant 
įkandin, - tas bokštas ir šitie skardžiai čia man kažkodėl primena El- 
sinorą. Viršūnę, pakibusią toli viršum gelmės*?, ar ne? 

Bakas Maligenas staiga akimirksniui atsigręžė į Stiveną, bet nepra- 
kalbo. Tą ryškią tylią akimirką Stivenas išvydo save patį, vilkintį pi- 
giais dulkėtais gedulo drabužiais tarp ryškių jų apdarų. 

— Tai nuostabi sakmė, - pasakė Heinsas vėl priversdamas juos stab- 
telėti. 

Akys, blyškios kaip jūra, atvėsintos vėjo, tačiau blyškesnės, ryžtin- 
gos ir atsargios. Jūrų valdovas, jis žvelgė į pietus per įlanką, - be pašto 
garlaivio dūmų juostos, neaiškios ryškiame danguje, ir burės, laviruo- 
jančios greta Maglinso, - tuščią. 

— Kažkur skaičiau teologinę jos interpretaciją, - prisiminė jis suglu- 
męs. - Tėvo ir Sūnaus idėja. Sūnus, siekiantis susitapatinti su Tėvu. 

Bako Maligeno veidas tučtuojau nušvito — kaukė, išsišiepusi iki 
ausų. Jis pažvelgė į juos - daili jo burna linksmai pražiota, o akys, iš 
kurių staiga iškrėtė bet kokį išminties krislą, pašėlusiai linksmai mirk- 

čiojo. Kaip lėlė pirmyn ir atgal pajudino galvą, virptelėjo jo panamos 
kraštai, ir ėmė dainuoti tyliu linksmu kvailio balsu: 


Esu pats keisčiausias jaunas bernelis. 

Mama mano žydė, o paukštis - tėvelis. 

Su tuo stalium Juozu sutart negaliu, 
Apaštalų pulkas ir kryžius - man šituo keliu. 


Įspėdamas iškėlė smilių. 


Jei mano kas nors, kad ne dievas esu, 
Negaus gert už dyką, kai vanduo virs vynu. 
Teks vandenėlį jiems maukt ir atminti, 
Kad moku ir vandenį iš vyno gaminti. 


Atsisveikindamas staiga truktelėjo Stiveno uosinę lazdelę, o bėgda- 
mas uolos iškyšulio link suplasnojo rankomis kaip pelekais ar spar- 
nais, tarytum tas, kuris tuoj pakils į orą, ir baigė dainuoti: 


O, dabar sudie. Užrašykit viską, ką sakiau, 

Ir tarkite visiems, kad pirma numiriau, paskui - gimiau. 
Tai, kas įgimta man, pakilti padės į dausas, 

Ant kalno Alyvų vėjelis... Kol kas!*š 


Pasišokinėdamas nulėkė priešais juos į keturiasdešimtpėdę įdubą, 
mojuodamas į sparnus panašiomis rankomis, vikriai šuoliuodamas, 
Merkurijaus skrybėlei virpčiojant gaiviame vėjy, kuris atskraidino iki 
jų trumpus paukštiškus jo šūkčiojimus. 

Heinsas, ką tik atsargiai juokęsis, toliau žingsniavo šalia Stiveno. 

— Manau, kad mums nederėtų juoktis. Jis gerokai piktžodžiauja. 
Aš pats, tiesą sakant, nesu tikintis. Tačiau dėl jo linksmumo neatrodo 
taip pikta, ar ne? Kaip jis tai vadina? Juozapas Stalius? 

— Baladė apie juokaujantį Jėzų, - paaiškino Stivenas. 

— O, - nustebo Heinsas, - ar esi girdėjęs ją anksčiau? 

— Triskart per dieną po valgio, - abejingai atsakė Stivenas. 

— Tu ir pats nesi tikintis, ar ne? - klausinėjo Heinsas. - Turiu ome- 
ny, tikintis siaurąja šio žodžio prasme. Sukūrimu iš nieko, stebuklais 
ir Dievu, kuris yra asmuo. 

— Man regis, tėra tik viena šio žodžio prasmė, - paaiškino Stivenas. 

Heinsas stabtelėjo ir išsitraukė glotnų sidabrinį portsigarą, ant ku- 
rio tviskėjo žalias akmuo. Spragt - atidarė jį nykščiu ir pasiūlė. 

— Ačiū, - padėkojo Stivenas imdamas cigaretę. 

Heinsas irgi pasiėmė ir užvėrė portsigarą. Įsidėjo jį atgal į šoninę 
kišenę, susirado liemenės kišenėlėj nikeliuotą žiebtuvėlį, atidarė jį ir 
prisidegęs ištiesė ugnelę tarp delnų arčiau Stiveno. 

— Taip, žinoma, - pasakė, jiems vėl pajudėjus. — Arba tiki, arba — 
ne, juk taip? Asmeniškai aš negalėčiau sutikti su ta mintimi apie Die- 
vą, kuris yra asmuo. Tu irgi, atrodo, nepritari tokiai nuomonei? 

— Tu žiūri į mane, - ištarė Stivenas, rūstus ir nepatenkintas, - kaip 
į baisų laisvamanį. 

Jis ėjo toliau laukdamas, kada vėl bus užkalbintas, vilkdamas prie 
šono uosinę lazdelę. Jos geležinis antgalis lengvai sekė taku cypdamas 
Banguojanti linija išilgai tako. Jie žengs ja šį vakarą grįždami čia tam- 
soje. Jis nori to rakto. Raktas mano - aš sumokėjau nuomą. O dabar 
kremtu jo sūrią duoną. Atiduok jam ir raktą. Viską. Pareikalaus. Ma- 
tyti iš akių. 

— Galų gale... - pradėjo Heinsas. 

Stivenas pasisuko ir pamatė, kad šaltas, jį nužvelgęs žvilgsnis nebu- 
vo visai nemalonus. 

— Galų gale, aš manyčiau - tu gali išsilaisvinti. Esi pats sau šeimi- 
ninkas, kaip man atrodo. 

— Aš dviejų šeimininkių tarnas, - pasakė Stivenas, - anglės ir italės. 

— Italės? - paklausė Heinsas. 

Pamišusi karalienė, sena ir pavydi. Klaupkis prieš mane. 

— Ir dar trečio valdovo, - pridūrė Stivenas, - to, kuriam manęs 
reikia atsitiktiniams darbams. 

- Itralės? - perklausė Heinsas. - Ką turi omeny? 

— Britų imperijos, - paaiškino Stivenas raustant veidams, - ir šven- 
tosios Romos katalikų bei apaštalų bažnyčios. 

Prieš prabildamas Heinsas nubraukė nuo apatinės lūpos keletą ta- 
bako trupinėlių. 

- Visai suprantu, - pareiškė jis ramiai. - Drįsčiau sakyti, kad airis 
taip ir turi galvoti. Mes jaučiame Anglijoj, kad elgėmės su jumis gana 
negražiai. Dėl to, matyt, reikia kaltinti istoriją. 

Garsūs ir valdingi vardai suskambo Stiveno atminty vario varpų 
triumfu: ei unam sanctam catbolicam et apostolicam ecclesiam“?: lė- 
tas augimas, apeigų ir dogmų kitimas, tartum jo paties retų minčių, 
žvaigždžių alchemija. Apaštalų simbolis mišiose už popiežių Marcelį, 
susilieję garsūs balsai, pritariamai giedantys visi kaip vienas - O už jų 
giesmės budrusis kovojančios Bažnyčios angelas nuginkluoja eretikus 
ir grasina jiems. Erezijų orda bėga su perkreiptomis mitromis: Fotijus 
ir gentis pašaipūnų, iš kurių vienas - Maligenas, ir Arijus, visą gyveni- 
mą kariaujantis prieš Sūnaus ir Tėvo kosubstancialumą, ir Valentinas, 
niekinantis žemiškąjį Kristaus kūną, ir subtilusis Afrikos eretikas Sa- 
belijus, kuris teigė, kad Tėvas yra savo paties Sūnus. Žodžiai, ku- 
riuos Maligenas ištarė prieš akimirką, pajuokdamas svetimšalį. Be- 
prasmės patyčios. Tuštuma išties laukia visų tų vėjo audėjų - grasins, 
nuginkluos ir juos nukaus šitie išrikiuoti mūšiui Bažnyčios angelai, 
Mykolo kariuomenė, kuri su savo ietimis ir skydais ją visada gins 
priešiškumo valandą. 

Klausykit, klausykit. Ilgai trunkantys plojimai. Zut! Nom de Dieu!“0 

- Žinoma, aš esu britas, - pasigirdo Heinso balsas, - ir jaučiuosi juo 
esąs. Be to, nenoriu matyti, kaip mano kraštas pateks į Vokietijos žydų 
rankas. Bijau, kad tai - mūsų nacionalinė problema, būtent dabar. 

Du vyrai stovėjo ant uolos krašto žvalgydamiesi - verslininkas ir 
valtininkas. 

- Jis plaukia į Baloko uostą. 

Valtininkas truputėlį paniekinamai linktelėjo galva šiaurinio įlan- 
kos krašto link. 

— Ten penki fatomai*!, - pasakė jis. - Iškils kažkur ties ta vieta, kai 
užeis potvynis, apie pirmą. Šiandien bus devynios dienos. 

Tai žmogus, kuris paskendo. Burė, klaidžiojanti po tuščią įlanką, 
laukianti iškylant išbrinkusio gumulo, atgręžiant į saulę išpurtusį vei- 
dą, baltą kaip druska. Štai ir aš. 

Jie nuėjo vinguriuojančiu taku ligi užtakio. Bakas Maligenas stovė- 
jo ant akmens, vienmarškinis, jo atsegtas kaklaraištis ribėjo permestas 
per petį. Jaunas vyras, įsikibęs į uolos iškyšulį netoli jo, lėtai tarsi 
varlė judino savo žalias kojas sutirštėjusioje vandens gelmėje. 

— Ar brolis atėjo su tavim, Malachi? 

— Išvažiavęs į Vestmytą. Su Benonais. 

- Vis dar ten? Gavau atviruką iš Benono. Rašo radęs ten tokį mielą 
jauną padarėlį. Fotopanelė, kaip jis ją vadina. 

— Momentinė, ar ne? Greitas išryškinimas. 

Bakas Maligenas atsisėdo atsirišti batų. Netoli uolos iškyšulio stai- 
ga iškilo šnarpščiantis raudonas senyvo žmogaus veidas. Žmogėnas 
pradėjo ropštis akmenimis aukštyn, vanduo blizgėjo ant jo makaulės 
ir žilų plaukų vainiko, sroveno per krūtinę ir pilvą, o iš juodo apsmu- 
kusio juosmens raiščio tryško čiurkšlėmis. 

Bakas Maligenas pasitraukė iš kelio, kad tas galėtų prasiropšti pro 
jį, žvilgčiodamas į Heinsą su Stivenu dievobaimingai persižegnojo, 
nykščio galu palytėdamas kaktą, lūpas ir krūtinkaulį. 

— Seimūras grįžo į miestą, - pranešė jaunasis vyras vėl įsitverdamas 
uolos iškyšulio. - Metė mediciną ir eina į kariuomenę. 

— Ak, eik sau su Dievu, - tarė Bakas Maligenas. 

— Išvažiuoja kitą savaitę prakaituoti. Pažįsti tą rausvaplaukę Karlai- 
lių panelę, Lili? 

— Taip. 

— Čiulbėjo su juo vakar vakare ant molo. Jos tėvas išputęs nuo 
pinigų. 

— Ar jis jai jau užtaisė? 

— Geriau paklausk to Seimūrą. 

— Seimūras - kraujo nuleidimo karininkas, - pasakė Bakas Maligenas. 

Linktelėjo pats sau nusimaudamas kelnes ir atsitiesė tardamas nu- 
valkiotą frazę: 

— Rusvaplaukės moterys spyriojasi kaip ožkos. 

Nutilo sunerimęs, čiupinėdamasis šoną po plevėsuojančiais marš- 
kiniais. 

— Mano dvyliktas šonkaulis dingo! - suriko jis. - Aš esu Ubermensch. 
Bedantis Kinčas ir aš - antžmogiai. 

Išsinėrė iš marškinių ir nušveitė juos sau už nugaros, kur gulėjo kiti 
jo rūbai. 

— Ar lendi čia, Malachi? 

— Taip, padaryk lovoj vietos. 

Jaunuolis atsistūmė atbulas per vandenį ir dviem ilgais švariais tiks- 
liais grybšniais pasiekė užtakio vidurį. Heinsas rūkydamas atsisėdo 
ant akmens. 

— O tu nešoki? - paklausė Bakas Maligenas. 

— Vėliau, - atsakė Heinsas. - Tik ne tuoj po pusryčių. 

Stivenas nusisuko. 

— Aš einu, Maligenai, - tarė jis. 

— Duok mums tą raktą, Kinčai, - paprašė Bakas Maligenas, - pri- 
spausiu savo marškinius. 

Stivenas padavė jam raktą. Bakas Maligenas padėjo jį ant savo dra- 
bužių krūvos. 

- Ir du pensus, - dar pridūrė, - pintai. Numesk juos ten. 

Stivenas numetė du pensus ant minkštos šūsnies. Apsirengia, nu- 
sirengia. Bakas Maligenas, tiesus, sunėręs prieky rankas, iškilmingai 
pareiškė: 

— Kas vagia iš beturčio, skolina Viešpačiui?2. Taip kalbėjo Zara- 
tustra. 

Jo stambus kūnas paniro. 

— Dar pasimatysim, - tarė Heinsas atsisukdamas, kai Stivenas lipo 
aukštyn taku, ir šypsodamasis airiškam nežabotumui. 

Buliaus ragas, arklio kanopa, sakso šypsena'?. 

— „Laive“! - suriko Bakas Maligenas. - Pusę pirmos. 

— Gerai, - atsakė Stivenas. 

Jis ėjo aukštyn vingiuojančiu taku. 


Liliata rutilantium. 
Turma circumdet. 
Iubilantium te virginum. 


Žila kunigo aureolė nišoje, kur šis patyliukais rengėsi. Aš nemie- 
gosiu čia šiąnakt. Į namus irgi negaliu eiti. 

Balsas, saldžiatonis ir pratisas, pašaukė jį iš jūros. Dingdamas už 
posūkio, jis pamojo ranka. Balsas pašaukė vėl. Glotni ruda galva, ruo- 
nio, išlindusi virš vandens, apskrita. 

Uzurpatorius. 


36 


NESTORAS 


Ka 


- I šakiionis koks miestas jį! pa- 
sikvietė? 

— Tarentas, pone. 

- Labai gerai. O toliau? 

— Įvyko mūšis, pone. 

— Labai gerai. Kur? 

Tuščias berniuko veidas klausiamai nukrypo į lango tuštumą. 

Pramanyta atminties dukterų. Ir vis dėlto ji kažkaip egzistavo, nors 
ir ne taip, kaip atmintis ją pramanė. Tada - frazė, nekantrumo, Bleiko 
pertekliaus sparnų dunksėjimas. Aš girdžiu, kaip byra erdvė, dūžta 
stiklas, griūva mūrai, o laikas - viena melsvai pilkšva paskutinė lieps- 
na. Kas mums tuomet lieka? 

— Neatsimenu tos vietos, pone. 279 metais prieš Kristų. 

— Auskulas, - pasakė Stivenas žvilgtelėdamas į vardą ir datą krešu- 
liais nušašusioje knygoje. 

- Taip, pone. Ir jis pasakė: „Dar viena tokia pergalė, ir mes 
nugalėti“. 

Tą posakį pasaulis įsiminė. Niūri dvasios ramybė. Nuo kalno, vir- 
šum kūnais nuklotos lygumos, pasirėmęs ant ieties, generolas kreipia- 
si į savo karininkus. Bet kuris generolas į bet kuriuos karininkus. Tie 
išklauso. 

— Amstrongai, - tarė Stivenas. - Koks galas ištiko Pyrą? 

— Pyrą, pone? 

— Aš žinau, pone. Paklauskite manęs, - pasisiūlė Kouminas. 

— Palauk. Tu, Amstrongai. Ar žinai ką nors apie Pyrą? 

Maišelis figų ritinėlių gulėjo gerai paslėptas Amstrongo knygų krep- 
šy. Retsykiais sulenkdavo vieną delne ir vogčiomis nurydavo. Trupi- 
niai, prikibę prie jo lūpų audinio. Pasaldintas berniuko kvėpavimas. 
Pasiturintys žmonės, besididžiuojantys, kad jų vyriausias sūnus tar- 
nauja laivyne. Viko kelias, Dolkis?. 

— Pyrą, pone? Pyras - tai pirsas“. 

Visi nusijuokė. Spigiu, bedžiaugsmiu, piktdžiugišku juoku. Amstron- 
gas nužvelgė klasės draugus, iš profilio - kvailas džiūgavimas. Po aki- 

mirkos jie nusijuoks dar garsiau suprasdami, kad aš nesugebu palaiky- 
ti drausmės, ir žinodami, kiek jų tėčiai moka už mokslą. 

— Tai pasakyk man, - tarė Stivenas bakstelėdamas knyga berniukui 
į petį, - kas yra pirsas. 

— Pirsas, pone, - paaiškino Amstrongas, - tai toks daiktas, iškilęs 
virš bangų. Kaip tiltas. Kingstauno pirsas, pone. 

Kai kurie vėl susijuokė —- be džiaugsmo, bet reikšmingai. Du 
paskutiniame suole kuždėjosi. Taip. Jie žinojo: niekada nesimokę ir 
niekad nebuvę neišmanėliai. Visi. Jis su pavydu stebėjo jų veidus. 
Edit, Etel, Gerti, Lili. Panašios į juos - jų kvėpavimas taip pat apsa- 
lęs nuo arbatos ir uogienės, apyrankės krizena joms stengiantis susi- 
valdyti. 

- Kingstauno molas, - užbaigė Stivenas. - Taip, neišsipildęs tiltas". 

Tie žodžiai sutrikdė jų įdėmius žvilgsnius. 

— Kaipgi, pone? - paklausė Kouminas. - Tiltas būna per upę. 

Heinso aforizmų knygelei“. Nėra čia nė vieno, kuris sugebėtų iš- 
girsti. Šįvakar pasiutusiai geriant ir plepant, kad mitriai pramuštų bliz- 
gantį jo proto šarvą. Kas tada? Juokdarys savo pono dvare, pataikau- 
jantis ir negerbiamas, besistengiantis užsitarnauti atlaidaus pono pa- 
gyrą. Kodėl jie visi pasirinko tą vaidmenį? Ne vien dėl raminamų 
liaupsių. Ir jiems istorija buvo pasaka, kaip ir bet kuri kita, pernelyg 
dažnai girdima, o jų kraštas - lombardas. 

Ar Pyras nežuvo nuo senos raganos rankos Arge, ar Cezaris nebu- 
vo nudurtas peiliu? Negalima apie juos negalvoti. Laikas įspaudė jiems 
savo įdagą ir uždėjo pančius, jie įkurdinti neribotų galimybių, kurių 
patys atsisakė, rūme. Tačiau ar įmanomi buvo tie dalykai, kurių, kaip 
žinome, niekada nebuvo? Ar galima buvo tik tai, kas įvyko? Ausk, 
vėjų audėjau. 

- Papasakokit mums kokia nors istoriją, pone. 

- O, tikrai, pone, papasakokit apie vaiduoklius. 

— Kur mes sustojome? - paklausė Stivenas atsiversdamas kitą knygą. 

- „Neraudoki daugiau“, - atsakė Kouminas. 

— Tada skaityk, Tolbetai. 

— O istorija, pone? 

— Paskui, - pasakė Stivenas. - Pradėk, Tolbetai. 

Tamsaus gymio berniukas atsivertė knygą ir vikriai atrėmė ją už 

savo krepšio priedangos. Trūkčiojamai deklamavo posmelio eilutes 
retkarčiais žvilgčiodamas į tekstą: 


Neraudoki daugiau, biemenie nelaimingas, neraudoki daugiau, 
Nes Lisidas, sielvartas tavo, nemiręs, 
Nors ir buvo nugrimzdęs vandenyno dugnan...? 


Tuomet tai turi būti judėjimas, to, kas įmanoma, buvimas kaip įma- 
noma. Aristotelio frazė gimė iš veblenamų eilučių ir nuplaukė į uolią 
Šventos Genovaitės bibliotekos tylą, kur jis kasvakar skaitė pasislėpęs 
nuo Paryžiaus nuodėmės. Šalia jo gležnas siamietis kalė strategijos 
vadovėlį. Maitinamos ir maitinančios smegenys aplink mane: po įkai- 
tusiomis lempomis, pasmeigtos, su silpnai pulsuojančiais čiuptuvė- 
liais: 17 mano proto tamsoje požemio karalystės vangumas, sunkiai 
gydomas, bijantis giedros, kaitalioja jos drakoniškas žvynuotas klos- 
tes. Mąstymas yra mintis apie mintį. Ramus aiškumas. Tam tikra pras- 
me dvasia yra viskas, kas egzistuoja - dvasia yra formų forma. Aišku- 
mas staigus, beribis, įkaitintas iki baltumo: formų forma. 

Tolbetas pakartojo: 

— „Per mielą galybę Jo, ėjusio bangomis... Per mielą galybę...“ 

— Perversk, - tyliai pasakė Stivenas. - Aš nieko nematau. 

— Ką, pone? - atviraširdiškai paklausė Tolbetas palinkdamas į priekį. 

Jo ranka pervertė puslapį. Jis vėl išsitiesė 17 deklamavo toliau, tar- 
tum ką tik prisiminęs. Apie tą, kuris ėjo bangomis. Ir čia, ant tų bailių 
širdžių, guli jo šešėlis, ir ant pašaipūno širdies ir lūpų, ir ant manųjų. 
Jis guli ant jų nekantriai laukiančių veidų, kurie jam paaukojo duok- 
lės monetą. Cezariui - kas Cezario, Dievui - kas Dievo. Ilgas tamsių 
akių žvilgsnis, mįslingas posakis, kuris bus audžiamas ir audžiamas 
bažnyčios staklėmis. Taip. 


Įmink mane, įmink mane, sijoki ru. 
Davė tėvas man pasėti sėklų tų“. 


Tolbetas įsikišo užverstą knygą į krepšį. 
— Ar jau viskas? - paklausė Stivenas. 

— Taip, pone. Dešimtą riedulys. 

— Pusė dienos, pone. Ketvirtadienis. 

— Kas atspės mįslę? - paklausė Stivenas. 

Jie dėjosi knygas, barškėjo pieštukai, šiugždėjo puslapiai. Susibūrę 
į krūvą, veržė knygų krepšių dirželius, segė sagteles, visi linksmai ir 
padrikai gagendami: 

- Mįslę, pone? Klauskite manęs, pone. 

— O, klauskit manęs, pone. 

— Sunkią, pone. 

— Štai ta mįslė, - pasakė Stivenas: 


Gaidys užgiedojo 

Jau įdienojo 

Varpai padangėje 
Vienuoliktą skambino 
Šaukia jau dausos 


Sielą bedalę. 


— Kas tai? 

— Kas, pone? 

— Dar kartą, pone. Mes neišgirdom. 

Kai eilutės buvo pakartotos, jų akys išsiplėtė. Po minutėlės tylos 
Kokreinas paklausė: 

— Kas tai, pone? Mes pasiduodam. 

Stivenas, jausdamas peršulį gerklėje, atsakė: 

— Lapė, laidojanti savo močiutę po bugienio krūmu“. 

Jis atsistojo ir nusijuokė rėksmingu nervingu juoku, į kurį aidu 
atsimušė jų nusivylimo šūksniai. 

Į duris bilstelėjo lazda, ir balsas iš koridoriaus sušuko: 

— Riedulys! 

Jie pasklido į visas puses, šonu iščiuožę iš savo suolų, kiti - peršokę 
juos. Greitai visi pranyko, ir iš sandėliuko atsklido lazdų tarškėjimas, 
triukšmas, sukeltas jų čiauškėjimo ir batų dundesio. 

Sadžentas, kuris vienintelis užtruko!“, lėtai žengė į priekį rodyda- 
mas atverstą pratimų sąsiuvinį. Susivėlę plaukai ir liesas kaklas liu- 
dijo apie jo nenuovokumą, o silpnos akys pro aprasojusius akinius 
žvelgė ieškodamos užtarimo. Ant skruosto, blyškaus ir bekraujo, tam- 
savo neryški rašalo dėmė, datulės formos, šviežia ir drėgna kaip srai- 
gės pėdsakas. 

Jis ištiesė ranką su sąsiuviniu. Viršutinėje eilutėje buvo parašytas 

žodis „Aritmetika“. Žemiau - pasvirę skaičiai, o apačioje - suraitytas 
parašas su neaiškiomis kilpomis ir rašalo tiškalas. Sirilas Sadžentas — 
jo pavardė ir antspaudas. 

- Misteris Dyzis liepė man viską dar sykį perrašyti, - pasakė jis, - ir 
tada parodyti jums, pone. 

Stivenas palietė sąsiuvinio kraštą. Bergždžias darbas. 

— Ar dabar supranti, kaip juos spręsti? - paklausė jis. 

— Nuo vienuolikto iki penkiolikto, - atsakė Sadžentas. - Misteris 
Dyzis sakė, kad galiu nusirašyti juos nuo lentos, pone. 

— O pats gali išspręsti? - paklausė Stivenas. 

— Ne, pone. 

Negražus ir negabus - liesas kaklas ir susivėlę plaukai, ir rašalo 
dėmė, sraigės pėdsakas. Tačiau kažkas jį mylėjo, nešiojo ant rankų ir 
savo širdy. Jeigu ne ji, skubantis pasaulis būtų jį sutrypęs, sutraiškyta 
bekaulė sraigė. Tai ji pamilo jo silpną vandeningą kraują, įsiurbtą iš 
jos pačios. Ar tai tuomet buvo tikra? Vienintelis tikras dalykas gyveni- 
me? Pasliką motinos kūną ūmus Kolumbanas peržengė degdamas šven- 
ta aistra. Ir jos nebeliko - drebantis sausos šakelės skeletas sudegė 
ugnyje, palisandro ir drėgnų pelenų kvapas. Ji išgelbėjo jį, neleido 
sutrypti, bet pati išėjo trumpai tepabuvusi. Vargšė siela, pakilusi į 
dangų, o dykynėje po mirksinčiomis žvaigždėmis lapė, jos kaily - rau- 
donas plėšrumo šutas - negailestingomis blizgančiomis akimis kapstė 
žemę, klausėsi, kasė žemę, klausėsi, rausė ir rausė. 

Sėdėdamas šalia jo, Stivenas sprendė uždavinį. Pasitelkęs algebrą, 
jis įrodo, kad Šekspyro šmėkla yra Hamleto senelis. Sadžentas šnairo- 
mis žvilgčiojo pro savo pakrypusius akinius. Lauko riedulio lazdos 
kaukšėjo sandėliuke, duslus kamuolio smūgis ir šauksmai - lauke. 

Visame puslapy orų maurų šokį!! šoko, raidžių pantomimą atliko 
simboliai, užsidėję neįprastas kvadratų ir kubų skrybėles. Paduokite 
rankas, pereikite, nusilenkite partneriui - štai taip - maurų fantazijos 
improvizacija. Jie taip pat paliko šį pasaulį, Averojus ir Moišė Mai- 
monidas!?, tamsūs vyrai, laikysena ir judėjimu, savo kreivuose veidro- 
džiuose švysčiojantys neaiškią pasaulio sielą, šviečiančią šviesoje tam- 
są, kurios šviesa nesuvokė!. 

— Ar dabar supranti? Ar galėsi kitą užduotį atlikti pats? 

— Taip, pone. 

Ilgais neryžtingais brūkštelėjimais Sadžentas nurašė duomenis. Jo 
ranka, visada laukianti pagalbos žodžio, kruopščiai vedžiojo svyruo- 
jančius simbolius, vos pastebimas gėdos raudonis žioravo po blausia 
oda. Amor matris“* - veiksnys ir objekto kilmininkas. Savo silpnu 
krauju ir gaižiu kaip išrūgos pienu ji išmaitino jį ir slėpė nuo svetimų 
akių jo vystyklus. 

Buvau panašus į jį, šitie nusvirę pečiai, šis negražumas. Mano vai- 
kystė, palinkusi greta manęs. Per daug tolima, kad galėčiau nors kartą 
lengvai palytėti ranka. Manoji toli, o jo - paslaptinga kaip mūsų žvilgs- 
niai. Paslaptys, tylios, akmeninės, guli tamsiuose mūsų abiejų širdžių 
rūmuose, paslaptys, nuvargusios nuo savo tironijos — tironai, trokš- 
tantys, kad juos nuverstų nuo sosto. 

Uždavinys buvo išspręstas. 

— Tai labai paprasta, - tarė atsistodamas Stivenas. 

— Taip, pone. Ačiū, - padėkojo Sadžentas. 

Jis nusausino puslapį plono sugeriamojo popieriaus lapeliu ir nusi- 
nešė sąsiuvinį prie savo suolo. 

— Geriau pasiimk lazdą ir bėk pas kitus, - pasakė Stivenas paskui 
nedailią vaiko figūrą eidamas durų link. 

— Taip, pone. 

Koridoriuje nuaidėjo jo vardas, šaukiamas iš aikštelės: 

— Sadžentai! 

— Bėk jau, - paragino Stivenas. - Misteris Dyzis tave šaukia. 

Jis stovėjo priebuty ir stebėjo, kaip tas dribšas skuba į ištryptą 
aikštelę, kur kivirčijosi rėksmingi balsai. Jie buvo suskirstyti į ko- 
mandas ir misteris Dyzis ėjo nuo jų, getrais aptemptomis kojomis 
žengdamas per žolių kuokštus. Kai buvo jau šalia mokyklos pastato, 
jį vėl pašaukė besiginčijantys balsai. Jis atgręžė į juos savo piktus 
baltus ūsus. 

— Na, kas dar? - pratisai sušuko neklausydamas jų. 

— Kokreinas ir Halidėjus vienoj komandoj, pone! - riktelėjo Stivenas. 

— Palaukite minutėlę mano kabinete, - pasakė misteris Dyzis, - kol 
atstatysiu tvarką. 

Ir jam nervingai grįžtant per pievelę, jo seniokiškas balsas griežtai 
šaukė: 

— Kas atsitiko? Kas ten dabar? 

Skardūs balsai šaukė jam iš visų pusių - daugybė figūrų apspito jį ratu, 
o akinanti saulės šviesa nubalino jo prastai nudažytų plaukų medų. 

Kabinete tvyrojo tvankus, pridvisęs nuo rūkalų oras, sumišęs su gelsvai 
rusvos aptrintos kėdžių odos kvapu. Kaip ir pirmąją dieną, kai jis derė- 
josi čia su manimi. Kaip buvo pradžioje, taip ir dabar. Ant komodos 
padėklas su Stiuartų monetomis; niekingas pelkės lobis“ - ir visuomet 
bus. O patogiai įsitaisę išblukusiame pliušiniame šaukštų futliare - dvy- 
lika apaštalų'“, pamokslavusių visiems pagonims, pasaulis be pabaigos. 

Skubūs žingsniai akmenimis grįstame priebutyje ir koridoriuje. Pa- 
pūtęs retus ūsus, misteris Dyzis priėjo prie stalo. 

— Iš pradžių - mūsų nedidelis piniginis atlygis, —- pasakė jis. 

Išsitraukė iš švarko kišenės piniginę, perjuostą odiniu dirželiu. 
Pliaukšt - ją atsegė, išėmė du banknotus, vieną iš jų - suklijuotą iš 
dviejų lygių dalių, ir rūpestingai padėjo ant stalo. 

— Du, - pasakė jis užsegdamas piniginę ir vėl ją įsikišdamas. 

O dabar jo aukso saugykla. Sutrikęs Stiveno delnas paglostė kriauk- 
les, sukrautas šaltoje akmeninėje grūstuvėje - jūros sraigės ir pinigė- 
liai, geldutės ir leopardinės kriauklės, ir šita, užraityta kaip emyro 
tiurbanas, ir ta, švento Jokūbo kiaukutas. Seno piligrimo rinkinys, 
negyvas lobis, tuščios kriauklės!". 

Iškrito soverenas, blizgantis ir naujas, ant minkštos staltiesės pūkelių. 

— Trys, - pasakė misteris Dyzis sukiodamas rankoje savo mažąją 
taupyklę. — Šitokį daiktą patogu turėti. Žiūrėkite. Tai skirta sovere- 
nams. Šičia - šilingai, šešiapensiai, puskronė. O čia - kronos. Žiūrė- 
kite. 

Iškrapštė iš jos dvi kronas ir du šilingus. 

— Trys dvylika, - pasakė jis. - Manau, sutiksite, kad viskas teisingai. 

— Dėkoju, pone, - pasakė Stivenas su baikščiu skubotumu susižer- 
damas pinigus ir įsidėdamas į kišenę. 

— Nėra už ką, - pasakė misteris Dyzis. - Uždirbote. 

Stiveno ranka, vėl laisva, grįžo prie tuščių kriauklių. Taip pat gro- 
žio ir jėgos simboliai. Krūva mano kišenėje. Simboliai, sutepti godu- 
mo ir skurdo. 

— Nesinešiokite taip, - patarė misteris Dyzis. - Išsiimsite kur nors 
ir pamesite. Tiesiog nusipirkite tokią taupyklę. Įsitikinsite, kad ji labai 
patogi. 

Atsakyk ką nors. 

— Manoji dažnai būtų tuščia, - pasakė Stivenas. 

Tas pats kambarys ir laikas, ta pati išmintis — ir aš toks pat. Jau tris 
kartus. Trys kilpos!'* čia veržia man kaklą. Ką gi. Galiu jas nutraukti 
tuoj pat, jei panorėsiu. 

— Nes jūs netaupote, - pasakė misteris Dyzis rodydamas pirštu. — 
Jūs dar nežinote, kas yra pinigai. Pinigai - tai galia, kai pragyveni tiek 
metų, kiek aš. Aš žinau, žinau, „jei tik jaunystė žinotų“. O ką sako 
Šekspyras? „Kišk tik pinigus į kapšą.“ 

— Jagas, - sumurmėjo Stivenas. 

Jis pakėlė akis nuo tuščių kriauklių ir išvydo įdėmų seno žmogaus 
žvilgsnį. 

— Jis žinojo, kas yra pinigai. Jis darė pinigus. Poetas, bet kartu ir 
anglas. Ar žinote, kuo didžiuojasi anglai? Ar žinote, kokiu posakiu, 
kurį galima išgirsti iš anglų lūpų, jie labiausiai didžiuojasi? 

Jūrų valdovas. Jo jūražvarbės akys žiūrėjo į tuščią įlanką - reikia 
kaltinti istoriją - apie mane ir mano žodžius, be neapykantos. 

— Kad jų imperijoje, - pasakė Stivenas, - niekada nenusileidžia saulė. 

— Ką?! - sušuko misteris Dyzis. - Šitas ne anglų. Prancūzų keltas 
taip pasakė. — Jis barkštelėjo taupykle į savo nykščio nagą. 

— Aš jums pasakysiu, - tarė jis iškilmingai, - kokiu posakiu jie la- 
biausiai didžiuojasi. „Aš niekam neskolingas.“ 

Doras žmogus, doras žmogus. 

— Aš niekam neskolingas. Niekada gyvenime nepasiskolinau nė ši- 
lingo. Ar galite tai įsivaizduoti? Aš nieko neskolingas. Ar galite? 

Maligenas, devyni svarai, trys poros kojinių, viena pora batų, kak- 
laraiščiai. Karenas, dešimt ginėjų. Makenas, viena ginėja. Fredas Ra- 
jenas, du šilingai. Templis, dveji pietūs. Raselas, viena ginėja, Kazin- 
sas, dešimt šilingų, Bobas Reinoldsas, pusė ginėjos, Kouleris, trys gi- 
nėjos, ponia Makernen, nuoma už penkias savaites. Iš krūvos pinigų, 
kurią turiu, jokios naudos. 

— Šiuo metu ne, - atsakė Stivenas. 

Misteris Dyzis patenkintas sodriai nusijuokė ir įsikišo atgal savo 
taupyklę. 

- Žinojau, kad negalėsite, - linksmai pasakė jis. - Tačiau vieną dieną 
turėtumėte tai pajusti. Mes dosnūs žmonės, bet privalome būti ir teisingi. 

— Aš bijau tų skambių žodžių, - pasakė Stivenas, - kurie mus daro 
tokius nelaimingus. 

Misteris Dyzis kelias sekundes rūsčiai žvelgė virš židinio lentynos į 
gražiai nuaugusio žmogaus figūrą su languotu vilnoniu kiltu - Alber- 
tas Edvardas, Velso princas. 

— Jūs manote, kad esu senas keistuolis ir senas toris, - tarė susimąs- 
tęs jo balsas. - Aš mačiau tris kartas nuo O'Konelo laikų"?. Prisimenu 
badą. Ar žinote, kad oranžistų ložė agitavo atšaukti uniją prieš dvide- 
šimt metų iki O'Konelo, kur kas anksčiau, negu jūsų tikėjimo prelatai 
apkaltino jį demagogija? Jūs, fenijai??, pamirštate kai kuriuos dalykus. 

Didinga dievobaiminga ir nemari atmintis?!'. Deimantinė ložė pui- 
kiojoje Armoje nukabinėta papistų lavonais. Užkimę, kaukėti ir gink- 
luoti, plantatorių pasitarimas. Juodoji šiaurė ir tikra mėlynoji biblija. 
Trumpaplaukiai, pasiduokite. 

Stivenas trumpai ir neaiškiai mostelėjo ranka. 

+= Aš irgi turiu sukilėlio kraujo, - pridūrė misteris Dyzis. - Iš moti- 
nos pusės. Mano protėvis - seras Džonas Blekvudas, kuris balsavo už 
uniją. Visi mes airiai, visi karalių sūnūs?2. 

— Deja, - atsiliepė Stivenas. 

— Per vias rectas*?, - ryžtingai tarė misteris Dyzis, - buvo jo devizas. 
Jis balsavo už tai, užsitempė savo medžioklės batus, kad nujotų iš Že- 
mutinio Ardo į Dubliną ir šitai padarytų“. 


Lia lia ral lia ra. 
Uolingas kelias į Dubliną. 


Šiurkštus raitas skvairas blizgančiais auliniais batais. Šilta dienelė, 
pone Džonai. Šilta dienelė, jūsų prakilnybe... Diena... Diena... Du 
nukarę auliniai batai kratosi į Dubliną. 7 i 

— Ak, prisiminiau, - tęsė misteris Dyzis. - Galėtumėte padaryti man 
paslaugą, misteri Dedalai, per kai kuriuos savo draugus literatus. Turiu 
čia laišką spaudai. Prisėskite minutėlei. Reikia tik perrašyti pabaigą. 

Priėjo prie stalo greta lango, dukart prisitraukė kėdę ir perskaitė 
kelis žodžius iš lapo ant rašomosios mašinėlės velenėlio. 

— Sėskitės. Atsiprašau, - tarė jis per petį, - „sveiko proto reikalavi- 
mai“. Tik minutėlę. 

Žvilgtelėjo iš po šeriuotų antakių į gulintį prie alkūnės rankraštį ir 

burbėdamas lėtai pradėjo baksnoti kietus klaviatūros mygtukus; ret- 
sykiais suktelėdavo velenėlį, kad ištaisytų klaidą, papūsdavo pro ūsą. 

Stivenas tyliai įsitaisė tiesiai priešais princo atvaizdą. Aplink, ant 
sienų, pagarbą reiškė įrėminti išnykusių žirgų atvaizdai, jų romios 
galvos iškeltos - lordo Hastingso Ripalsas, Vestminsterio princo Šo- 
touveris, Boforto hercogo Ceilonas, prix de Paris, 1866. Ant jų sė- 
dėjo miniatiūriniai raiteliai, budriai laukiantys ženklo. Jis matė, kaip 
sparčiai jie lekia gindami karalių, ir šaukė kartu su išnykusių minių 
šauksmais. 

— Taškas, - įsakė misteris Dyzis klavišams. - Tačiau skubus šio svar- 
baus reikalo svarstymas... 

Kur Krenlis vedė mane, kad greitai praturtėtume medžiodami jo 
nugalėtojus tarp aptaškytų purvais krūmų, tarpu šūkaujančių bukme- 
kerių ir užkandinės garų, virš margos purvynės. Po lygiai už Garbingą 
Sukilėlį: dešimt prieš vieną - lyginant su kitais. Pro lošiančius kauliu- 
kais ir sukčius mes skubėjome paskui kanopas, lenktyniaujančias ke- 
pures ir švarkus, ir pro mėsingaveidę moterį, mėsininko damą, go- 
džiai uostančią apelsino skiltelę. 

Iš mokinių žaidimų aikštelės atskardėjo šaižus šūksniai ir ūžiantis 
švilpesys. 

Vėl: įvartis. Aš tarp jų - tarp kovojančių kūnų margoj minioj, gy- 
venimo turnyre. Ar turi galvoje tą kinkadrebį mamytės sūnelį, ku- 
riam, atrodo, nedidelis gūželis? Riterių turnyras. Laikas į smūgį atlie- 
pia smūgiu, smūgis po smūgio. Riterių turnyrai, pažliugęs sniegas ir 
mūšių triukšmas, sustingę užmuštųjų mirties vėmalai, iečių smaigalių, 
apkibusių kraujuotomis žmonių žarnomis, žvangesys. 

- Jau, - tarė atsikeldamas misteris Dyzis. 

Segdamas lapus jis priėjo prie stalo. Stivenas atsistojo. 

— Išdėsčiau reikalą keliais žodžiais, - pasakė misteris Dyzis. — Tai 
apie snukio ir nagų ligą“. Tik peržvelkit. Šiuo klausimu negali būti 
dviejų nuomonių. 

Ar galiu įžengti į jūsų brangią sferą. Ta laissez faire doktrina, to- 
kia dažna mūsų istorijoje. Mūsų prekyba galvijais. Visų mūsų senųjų 
pramonės šakų pobūdis. Liverpulio susitarimas“, kuriuo buvo per- 
gudrautas Golvėjaus uosto planas. Didžiulė Europos suirutė. Grūdų 
tiekimas siaurais sąsiaurio vandenimis. Idealiai plutokratiškas žemės 

ūkio departamento ramumas. Atleiskit už klasikinę aliuziją. Kasandra. 
Per moterį, kuri nebuvo geresnė, negu turėjo būti. Prieiti prie daly- 
ko esmės. 

— Rašau be užuolankų, ar ne? - paklausė misteris Dyzis skaitančio 
Stiveno. 

Snukio ir nagų liga. Žinomas kaip Kocho preparatas. Serumas ir 
virusas. Paskiepytų arklių procentas. Galvijų maras. Imperatoriaus ark- 
liai Miureštege, žemutinėje Austrijoje. Veterinarijos gydytojai. Miste- 
ris Henris Blekvudas Praisas. Paslaugus pasiūlymas garbingai išbandy- 
ti. Sveiko proto reikalavimai. Visų svarbiausias klausimas. Tikra ir 
perkeltine to žodžio prasme, griebk jautį už ragų. Dėkodamas, kad 
jūsų laikraštis paskelbė. 

— Noriu, kad tai būtų išspausdinta ir visi perskaitytų, - pasakė misteris 
Dyzis. - Pamatysite, kai kils kita epidemija, jie paskelbs embargą airių 
galvijams. O galima išgydyti. Mano pusbrolis Blekvudas Praisas man ra- 
šo, kad Austrijos veterinarai sistemingai su šia liga kovoja ir ją išgydo. Jie 
siūlosi čia atvažiuoti. Stengiuosi įkalbėti departamentą. Dabar ruošiuosi 
iškelti viešumon. Tačiau aplink tiek kliūčių... intrigų... užkulisių, to... 

Pakėlė smilių ir prieš prabildamas dar pagrūmojo seniokiškai. 

- Įsidėmėkit mano žodžius, misteri Dedalai, - pasakė jis. - Anglija — 
žydų rankose. Visi aukščiausi postai - jos finansai, spauda. O žydai - 
nacijos irimo ženklas. Kur tik susirinkę, jie čiulpia tautos gyvybinius 
syvus. Mačiau, kaip šitai artinasi pastaraisiais metais. Aišku kaip die- 
ną, žydų pirkliai jau dirba savo ardomąjį darbą.,Senoji Anglija miršta. 

Skubriai nužingsniavo - akyse gyvai sužibo liūdesys, kai jis žengė 
per platų spindulių pluoštą. Apsisuko ir grįžo atgal. 

— Miršta, - pakartojo jis, - jeigu dar nenumirė. 


Ištvirkėlės šauksmas iš gatvės į gatvę 
Įkapes senajai Anglijai audžia?'. 


Jo išplėstos, vizijos užburtos akys įdėmiai ir rūsčiai žvelgė pro sau- 
lės spindulių pluoštą, kuriame jis buvo sustojęs. 

— Pirklys, - tarė Stivenas, - tai žmogus, kuris pigiai perka ir bran- 
giai parduoda, nesvarbu, žydas ar pagonis, tiesa? 

— Jie nusidėjo šviesai, - rimtai pasakė misteris Dyzis. - O ir akyse 
matyti tamsa. Štai kodėl jie ligi šiol tebėra pasaulio klajūnai. 

Ant Paryžiaus biržos laiptų —- auksaodžiai vyrai, rodantys kainas 
brangakmeniais papuoštais pirštais. Žąsų gagenimas. Triukšmingi ir 
nevėkšliški jie spietėsi aplink šventovę, jų galvose po nepatogiais ci- 
lindrais bręstant gausioms intrigoms. Ne jų - tie rūbai, ta kalba, tie 
gestai. Jų išverstos vangios akys neteisingai atspindėjo žodžius ir mos- 
tus, energingus, nekaltus, bet pažino susitelkusią ties jais pagiežą ir 
žinojo, kad jų uolumas yra bergždžias. Bergždžias atkaklumas kaupti 
atsargas ir krautis turtus. Laikas, be abejo, išžarstys viską. Turtai, su- 
kaupti prie kelio - grobstomi ir perduodami iš rankų į rankas. Jų akys 
pažino klajonių metus, pažino, kantriosios, savo kūno gėdą. 

— O kas nenusidėjo? - paklausė Stivenas. 

— Ką turite omeny? - pasiteiravo misteris Dyzis. 

Žengė žingsnį pirmyn ir sustojo prie stalo. Jo apatinis žandikaulis, 
neryžtingai nusviręs, įkypai atvipo. Ar tai senoji išmintis? Jis laukia 
mano nuomonės. 

— Istorija, - pasakė Stivenas, - yra nakties košmaras, iš kurio aš 
stengiuosi pabusti. 

Žaidimų aikštelėje vaikai vėl pakėlė triukšmą. Zvimbiantis švilpi- 
mas - įvartis. O kas, jeigu tas nakties košmaras spirtų tau į užpakalį? 

— Kūrėjo keliai - tai ne mūsų keliai, - pareiškė misteris Dyzis. — 
Visa istorija juda į vieną didelį tikslą, Dievo apreiškimą. 

Stivenas staiga dūrė nykščiu į lango pusę tardamas: 

— Štai Dievas. 

Valio! Lio! Valiooo! 

— Ką? - paklausė misteris Dyzis. 

- Šauksmas gatvėje, - gūžtelėjęs pečiais atsakė Stivenas. 

Misteris Dyzis pažvelgė žemyn ir valandėlę palaikė sužnybęs pirš- 
tais savo šnerves. Vėl pakeldamas akis paleido jas. 

— Esu laimingesnis už jus, — tarė jis. - Mes padarėme daug klaidų ir 
daug nuodėmių. Moteris atnešė nuodėmę į pasaulį. Dėl moters, kuri ne- 
buvo geresnė, nei turėjo būti, dėl Helenos, pabėgusios Menelajaus žmo- 
nos, graikai dešimt metų kariavo su Troja. Neištikima žmona pirmą kartą 
atvedė svetimšalius prie mūsų krantų, Makmarafo žmona ir jos meilužis 
O'Rurkas*š, Brefnio princas. Per moterį ir Parnelas neteko valdžios??. 
Daug klaidų, daug nesėkmių, bet ne prigimties nuodėmė. Dabar, savo 
gyvenimo saulėlydy aš kovotojas. Ir kovosiu už teisybę iki galo. 

Nes Alsteris kovos 
Ir Alsterio bus tiesa3?. 


Stivenas pakėlė lapus. 

— Na, pone, - pradėjo jis. 

— Aš matau, - pasakė misteris Dyzis, - kad ilgai nepasiliksite šiame 
darbe. Man regis, jūs nesukurtas būti mokytoju. Galbūt aš klystu. 

— Greičiau mokiniu, - tarstelėjo Stivenas. 

Ir ko čia daugiau išmoksi? 

Misteris Dyzis linktelėjo. 

— Kas žino? - tarė jis. - Norint išmokti, reikia būti nuolankiam. Bet 
gyvenimas yra didysis mokytojas. 

Stivenas vėl sušlamino lapus. 

— O dėl tų, - pradėjo jis. 

- Taip, - pasakė misteris Dyzis. - Čia du egzemplioriai. Jei galėsi- 
te, tuoj pat išspausdinkit. 

„Telegraph“. „Irish Homestead“. 

- Pabandysiu, - pasakė Stivenas, - ir jums rytoj pranešiu. Šiek tiek 
pažįstu du redaktorius. 

— To užteks, - gyvai patikino misteris Dyzis. — Vakar vakare aš 
parašiau misteriui Fyldui, parlamento nariui. Šiandien „Miesto her- 
bo“ viešbutyje įvyks galvijų prekybininkų asociacijos susirinkimas. Pa- 
prašiau jo, kad perskaitytų mano laišką susirinkimo dalyviams. Žino- 
ma, jei pasirūpinsite, kad jį paskelbtų tiedu laikraščiai. Kokie jie? 

— „The Evening Telegraph“... 

- Šito pakaks, - nutraukė misteris Dyzis. - Negalima gaišinti laiko. 
Dabar turiu atsakyti į savo pusbrolio laišką. 

— Viso gero, pone, - pasakė Stivenas įsidėdamas lapus į kišenę. - 
Dėkoju. 

— Nėra už ką, - pasakė misteris Dyzis rausdamasis po popierius ant 
savo stalo. - Mėgstu su jumis palaužyti ietis, nors jau ir nesu jaunas. 

— Viso gero, pone, - vėl pasakė Stivenas linkteldamas jo sulenktai 
nugarai. 

Jis išėjo į atvirą priebutį ir nužingsniavo žvyruotu taku po medžiais, 
girdėdamas sklindančius iš aikštelės šauksmus ir lazdų kaukšėjimą. 
Kai ėjo pro vartus, ant piliorių prigulę tykojo liūtai - bedančiai siau- 

būnai. O vis dėlto aš jam padėsiu kovoti. Maligenas duos man naują 
pravardę - jaučiadraugis bardas. 

— Misteri Dedalai! 

Bėga paskui mane. Tikiuosi, daugiau jokių laiškų. 

— Palaukite minutėlę. 

- Taip, pone, - pasakė Stivenas atsisukdamas prie vartų. 

Misteris Dyzis sustojo sunkiai alsuodamas, gaudydamas orą. 

— Aš tik norėjau pasakyti, - tarė jis. - Sakoma, kad Airija turi gar- 
bės būti vienintele šalimi, kuri niekada nepersekiojo žydų. Ar žinojote 
tai? Ne. O ar žinote kodėl? 

Jis rūsčiai susiraukė giedrame ore. 

— Kodėl, pone? - paklausė Stivenas imdamas šypsotis. 

— Todėl, kad ji niekada jų neįsileido, - rimtai atsakė misteris Dyzis. 

Jam iš gerklės iššoko juoko ir kosulio kamuolys traukdamas paskui 
save žlegančią skreplių grandinę. Jis greitai apsisuko kosėdamas, juok- 
damasis, iškeltomis rankomis mosikuodamas ore. 

- Ji niekada jų nejsileido, - jis vėl suriko kvatodamas, tapnodamas 
getrais apmautomis kojomis takelio žvyru. - Štai kodėl. 

Ant jo išmintingų pečių pro šachmatinį lapų karpinį saulė svaidė 
blizgučius, šokančias monetas. 


+ 


Nlaišišianinjs regimybės moda- 
lumas — bent jau tai, jei ne daugiau, perpratau savo akimis. Visų daik- 
tų žymės!, kurias atėjau čia perskaityti, jūros ikrai ir išmesti krantan 
jūros dumbliai, artėjantis potvynis, tas aprūdijęs batas. Snarglių žalu- 
ma, melsvai sidabrinė, rūdžių - spalvoti ženklai. Permatomumo ribos. 
Tačiau jis priduria: kūnuose. Taigi jis sužinojo apie juos, kūnus, anks- 
čiau nei apie jų spalvas. Kaip? Trenkdamas į juos makaule?, aišku. 
Nepersidirbk. Praplikęs buvo jis ir milijonierius: maestro di color che 
sanno'. Permatomumo riba juose. Kodėl juose? Vaiskumas, neperma- 
tomumas. Jei galima prakišti penkis pirštus - tai varteliai, jei ne — 
durys. Užmerk akis ir pažiūrėk. 

Stivenas užmerkęs akis įsiklausė, kaip jo batai traiško skilinėjančius 

jūros dumblius ir kriaukles. Ir vis dėlto eini per tai. Aš einu, vienas 
sykis — vienas platus žingsnis. Per trumpą laiką labai trumpa erdvės 
atkarpa. Penki, šeši: nachbeinander“. Tiksliai — ir tai yra neišvengiamas 
girdimo dalyko modalumas. Atmerk akis. Ne. Jėzau! Jei nupulčiau nuo 
tos uolos, kuri pakibusi toli viršum gelmės, neišvengiamai krisčiau per 
nebeneinander“. Puikiai judu tamsoje. Mano uosinis kardas prie šono. 
Takšt su juo - jie taip daro. Dvi mano pėdos jo batuose yra jo kojų gale, 
nebeneinander. Skamba svariai - nukalta mediniu Loso demiurgo“ kū- 
ju. Ar Sendimaunto pajūriu žengiu į amžinybę? Trakšt, trekšt, trikšt, 
trikšt. Laukiniai jūros pinigai. Dominie Dyzis? pažįsta juos vi. 
Ar atvyksi Sendimauntan, Medi kumelaite? 


Prasideda ritmas, matai. Aš girdžiu. Katalektinis ž žygiuojančių jam- 
bų tetrametras. Ne, šuoliuojančių - di kumelaite. 

Dabar atmerk akis. Atmerksiu. Vieną sekundę. Ar viskas pranyko 
nuo to laiko? Jei atsimerkčiau ir pasilikčiau per amžius juodoj neper- 
matomybėj. Basta! Pamatysiu, ar matysiu. 

Dabar žiūrėk. Ten visą laiką be tavęs — ir visada bus, pasaulis be 
pabaigos. 

Jos atsargiai nusileido Lėjos terasos laiptais, Frauenzimmer, — ir 
vangiai nužingsniavo žemyn nuotakiu krantu, jų šleivos kojos klimpo 
dumbliname smėlyje. Kaip aš, kaip Eldžis, leidžiasi pas mūsų galingą- 
ją motiną. Numeris pirmas nevikriai siūbavo akušerės lagaminėlį, ki- 
tos didelis skėtis dursčiojo paplūdimį. Paleistos iš Libertiz, visai die- 
nai. Ponia Florencija Makkeib, gailiai apraudoto velionio Patko Mak- 
keibo našlė iš Braid gatvės. Viena iš jos seserų ištraukė mane, klykiantį, 
į gyvenimą. Sukūrimas iš nieko. Ką gi ji nešasi tame krepšy? Persilei- 
dimo vaisių apsivijusia bambagysle, nutildytą rausvoje vilnoje. Visų 
gyslos tiesiasi į praeitį, viso, kas gyva, tvirta suporuotų pavijų virvė. 
Štai kodėl vienuoliai mistikaiš. Ar norite būti kaip dievai? Įsižiūrėkit į 
savo omphalos. Alio. Čia Kinčas. Prašom mane sujungti su Edenviliu. 
Alef, alfa: nulis nulis vienas?. 

Adomo Kedmono!" sutuoktinė ir pagalbininkė - draugė Heva, nuo- 
goji Ieva. Ji neturėjo bambos. Žiūrėk įdėmiai. Pilvas be trūkumų, išsi- 
pūtęs, didelis, įtempto pergamento skydas, ne, balta krūva kviečių, ry- 
tietiškų ir nemirtingų, paplitusių per amžių amžius. Nuodėmės įsčios. 

Įsčių nuodėmingoj tamsoj aš irgi buvau, sukurtas, nepagimdytas!!. 
Jų, vyro su mano balsu ir mano akimis, ir šmėklamoters, alsuojančios 
pelenais. Jie apsikabino ir atsiskyrė, įvykdė sujungėjo valią. Nuo am- 
žių Jis troško manęs ir dabar galbūt niekada nepanorės, kad manęs 
nebūtų. Lex eterna su Juo. Ar tuomet tai - dieviškoji substancija, ku- 
rioje Tėvas ir Sūnus yra kosubstancialūs? Kur tas vargšelis mielas Ari- 
jus, kad pasiginčytų? Visą gyvenimą kariaujantis prieš kontransdidžia- 
žyditrenktalumą. Nelemtas ereziarchas. Graikiškame tualete iškvėpė 
paskutinį atodūsį - eutanazija. Su inkrustuota mitra ir vyskupo lazda, 
įklimpęs savo soste, našlaujančios vyskupystės našlys užverstu omo- 
forionu'?, apkrešėjusiu užpakaliu. 

Vėjeliai išdykavo aplink jį, žnaibantys ir nekantrūs gūseliai. Artėja 
jos, bangos. Baltakarčiai jūros arkliai, nenustygstantys vietoj, gaivia- 
vėjakamaniai, žirgai Mananaano““. 

Kad nepamirščiau to laiško spaudai. O paskui? „Laivas“, pusę pir- 
mos. Beje, nepersistenk su tais pinigais, kaip koks geras jaunas silp- 
naprotis. Taip, aš privalau. 

Jis sulėtino žingsnį. Čia. Eiti pas tetą Sarą, ar ne? Mano kosubstan- 
cialaus tėvo balsas. Ar nebuvai sutikęs pastaruoju metu savo brolio, 
menininko Stiveno? Ne? Ar tikrai jis ne ten apačioj, Strasburgo tera- 
soj, pas savo tetą Seli? Ar negalėjo paskristi truputėlį aukščiau, ką? O 
o 00 pasakyk mums Stivenai, kaip laikosi dėdė Sai? O ašaros Dievo, 
štai su kuo susituokiau. Tė vakei ana va - daržinėj. Akis užsipylęs 
senas sąskaitininkas ir jo brolis, kornetininkas. Didžiai gerbiami gon- 
doljerai. Ir žvairakis Valteris - tik ponina savo tėvą, ne kitaip. Pone. 
Taip, pone. Ne, pone. Jėzus pravirko - ir nieko nuostabaus, prisiekiu 
Kristumi. 

Trukteliu gergždžiantį jų langiniuoto namo skambutį - ir laukiu. 
Jie mano - koks įkyrus kreditorius, žvelgia į lauką patogiai pasislėpę. 

— Tai Stivenas, pone. 

- Įleisk jį vidun. Įleisk Styvį į vidų. 

Atitraukiamas skląstis, ir Valteris sveikina mane. 

— Manėm, kad čia kas nors kitas. 

Savo plačioje lovoje dėdė Ričis, tarp pagalvių ir antklodžių, ištiesia 
virš kelių kauburio tvirtą dilbį. Lengva krūtine. Nuplovė viršutinę dalį. 

— Labryt, seserėne. 

Jis atideda į šalį lentelę, ant kurios pasidėjęs lapus išrašinėja išlaidų 
sąskaitas - šeimininko Gofio ir šeimininko Šeplando Tendžio akims, 
deda į segtuvą sutartis, patikrinimo protokolus ir Duces Tecum!“ rin- 
kinį. Virš jo plikos galvos - pelkių ąžuolo rėmai: Vaildo „Reguiescat“. 
Apgaulingas skardus jo švilptelėjimas grąžina Valterį atgal. 

— Taip, pone? 

- Salyklinio Ričiui ir Stivenui, pasakyk motinai. Kur ji yra? 

— Maudo Krisi, pone. 

Mažoji mėgėja pamiegoti su tėveliu. Lepūnėlė. 

— Ne, dėde Riči... 

— Vadink mane Ričiu. Velniop tą jūsų selterį. Jis migdo. Viskio! 

— Dėde Riči, tikrai... | 

— Sėskis arba, kaip Dievą myliu, partrenksiu! 

Valteris veltui žvairakiuoja kėdės. 

— Jis neturi ant ko sėstis, pone. 

- Jis neturi ant ko padėti, paikše. Įnešk tą mūsų Čipendeilo!3 krės- 
14. Gal norėtum ko užkąst? Tik be jūsų kvailų ceremonijų. Pavaišinsiu 
pačirškintu kumpio bryzeliu ir silke? Tikrai? Juo geriau. Nieko na- 
muose nėra - išskyrus piliules nuo radikulito. 

AlP'erta!“* 

Jis pašvilpauja kelis taktus iš Ferando aria di sortita". Svarbiausias 
numeris, Stivenai, visoje operoje. Paklausyk. 

Vėl pasigirsta melodingas jo švilpimas, subtiliai niuansuojamas, ver- 
žiasi oras, kumščiai smarkiai būgnija į apgaubtus kelius. 

Šis vėjas - saldesnis. 

Dūlantys namai - mano, jo ir visi. Pasakojai Klongauzo džentriams, 
kad vienas tavo dėdė teisėjas, o kitas - generolas, tarnauja armijoj. 
Išeik iš tų namų, Stivenai. Grožis - ne ten. Ir ne sustingusiame Maršo 
bibliotekos užutėky's, kur skaitei Joakimą Abą. Kam? Šimtagalvė gre- 
timos katedros prastuomenė. Nekęsdamas savo padermės, jis pabėgo 
nuo jų į beprotybės mišką, jo karčiai - putoja mėnesienoj, akių obuo- 
liai - žvaigždės. Ygagas, arkliašnervis. Ovalūs arkliški veidai. Temp- 
las, Buivolas Maligenas, Lapė Kempbelas. Įkritę skruostai. Tėve Abai, 
įsiutęs dekane, dėl kokios skriaudos taip suliepsnojo jų protai? Paf! 
Descende, calve, ut ne nimium decalveris“". Žilų plaukų vainikas ant 
jo prigąsdintos dangaus bausme galvos, matau jį - save, besiropščiantį 

žemyn iki pakylos altoriui (descende), sugniaužusį monstranciją, basi- 
liskaakį. Lipk žemyn, nuplikusi mantija! Choras, pritariantis altoriaus 
ragams, aidu atkartoja purškius lotyniškus eilinių kunigėlių grasini- 
mus, juda jie, apkūnūs su savo albomis, tonzūruoti, pritepti aliejais ir 
iškastruoti, riebūs nuo kviečių gemalų riebumo. 

Ir tą pat akimirką galbūt koks nors kunigas šalimais iškelia ją. Dzin- 
dzin! O dar už poros gatvių kitas jau slepia ją monstrancijoj. Dzindzi- 
lin! O kur nors Švenčiausios Mergelės koplyčioje dar vienas skiria 
eucharistiją tik sau. Dzindzin! Žemyn, aukštyn, pirmyn, atgal. Denas 
Okamas apie tai mąstė, nenugalimas daktaras. Vieną miglotą anglišką 
rytą jam pakuteno smegenis ta velniukiška hipostazė. Nuleisdamas 
ostiją žemyn ir klaupdamasis, jis girdėjo kaip antrasis jo varpelio skamb- 
telėjimas susilieja su pirmuoju skersinėje navoje (jis kelia savąjį), o 
pakildamas girdėjo (dabar aš keliu) abu skambučius (jisai klaupiasi), 
aidinčius dvibalsiu. 

Pusbroli Stivenai, tu niekada nebūsi šventas. Šventųjų sala??. Juk 
buvai baisiai šventas, ar ne? Meldeisi Švenčiausiai Mergelei, kad tavo 
nosis nebūtų tokia raudona. Meldeisi velniui Serpentaino aveniu, kad 
putlutė našlė priekyje pakeltų drabužį aukščiau žengdama per balas. 
O si, certo!*' Parduok savo sielą už tai, parduok už nudažytus skarma- 
lus, susegtus ant bobos kūno. Dar man papasakok, dar! Houto tram- 
vajaus paskuigaly vienas šaukei lietuje - nuogos moterys! Ką į tai, a? 

Ką apie ką? O kam daugiau jos skirtos? 

Juk paskaitydavai kasvakar po du puslapius iš septynių knygų, ar 
ne? Aš buvau jaunas. Lenkdavaisi pats sau veidrody, žengei kuo rim- 
čiausiai į aidinčią nuo plojimų salę, stulbinantis veidas. Valio prakeik- 
tam idiotui! Valioo! Niekas nematė - nesakyk niekam. Knygos, kurias 
ruošeisi parašyt, — raidės vietoje pavadinimų. Ar skaitėte jo F? O taip, 
bet man labiau patinka K. Taip, tačiau V - nuostabi. O taip, V, Prisi- 
meni savo epifanijas ant žalių ovalių lapų, giliausiai gilias, kopijas ta- 
vo mirties atveju išsiuntinėti į visas didžiąsias pasaulio bibliotekas, 
įskaitant ir Aleksandrijos? Kas nors turėjo jas perskaityti ten po kelių 
tūkstančių metų, po mahamanvantaros?2. Piko dela Mirandola. Aha, 
labai panašus į banginį?3. Kai kas nors skaito vieną po kito tuos keis- 
tus puslapius, parašytus vieno iš tų, kurie seniai išėjo, jaučia, kad iš- 
vien su tuo, kas kažkada, vieną dieną... 

Grūdėtas smėlis pranyko jam po kojom. Jo batai vėl mindė drėg- 
nus traškius stiebus, aštriabriaunes kriaukles, girgždančius vandens 
nuzulintus akmenukus, kurie į nesuskaitomus akmenukus daužosi, me- 
dį, išgraužtą laivo kirminų, pražuvusią Armadą. Nedraugiškos smėlio 
seklumos tykojo ir taikėsi įsiurbti jo brendančius padus skleisdamos 
srutų kvapą. Atsargiai apėjo jas. Įsmigęs iki pusės, sukepusioje smėlio 
tešloje stovėjo butelis nuo porterio. Sargybinis - siaubingo troškulio 
sala. Sutrūkinėję lankai ties bangom, ant smėlio - klastingas pajuodu- 
sių tinklų labirintas, toliau — apipaišytos kreida užpakalinės durys, o 
aukščiau - džiovinimo virvė su dvejais nukryžiuotais marškiniais. Ring- 
sendas - įdegusių vairininkų ir prekybinių laivų kapitonų vigvamai. 
Žmonių kriauklės. 

Jis stabtelėjo. Jau praėjau posūkį pas tetą Sarą. Ar neiti ten? Atro- 
do, kad ne. Aplinkui - nieko. Jis pasuko į šiaurę ir per kietesnį smėlį 
nuėjo Balandinės*“ link. 


— Oui vous a mis dans cette fichue position? 
— C'est le bigeon, Joseph“. 


Patrisas, išleistas į namus atostogų, lakė su manim šiltą pieną Mak- 
mahono bare. Laukinės žąsies?“ sūnus, Kevino Egano iš Paryžiaus. Ma- 
no tėvelis buvo paukštis, jis lakė saldųjį /ait chaud?? savo jaunu ryškiai 
rožiniu liežuviu, putlus triušiuko snukutis. Lak, /apin?š. Viliasi laimėti 
gros lots??. Apie moters prigimtį skaitė Mišlė knygoje. Bt jis turi man 
atsiųsti „La Vie de Jesus“, parašytą mesjė Leo Taksilio. Paskolino ją 
savo draugui. 

— C'est tordant, vous savez. Moi, je suis socialiste. Je ne crois pas en 
Vexistence de Dieu. Faut pas le dire d mon pėre. 

— II croit? 

— Mon pėre, out“, 

Schbluss?!. Jis laka. 

Mano Lotynų kvartalo stiliaus skrybėlė. Dieve, mes paprasčiausiai 
turime suvaidinti personažą. Aš noriu rusvai rudų pirštinių. Juk bu- 
vai studentas, ar ne? Kokios specialybės, velniai griebtų? Pėircėsuen. 
P. C. N., supranti: pbysigues, chimigues et naturelles. Aha. Kirtai ska- 
tiko vertės mo0u en civet?? iš Egipto mėspuodžių pasirėmęs alkūnėmis 
šalia raugėjančių vežikų. Tiesiog sakyk kuo natūraliausiu balsu - kai 

gyvenau Paryžiuje, buvau įpratęs bo!" Mich'““. Taip, nešiodavaisi pažy- 
mėtus tramvajaus bilietus - kaip alibi, jei tave kur nors areštuotų už 
žmogžudystę. Teisingumas. 1904 metų vasario septynioliktosios naktį 
teisiamąjį matė du liudininkai. Kitas tai padarė - kitas aš?*. Skrybė- 
lė, kaklaraištis, apsiaustas, nosis. Lui, c'est moi*?. Atrodo, gerai lei- 
dai laiką. 

Išdidi eisena. Kieno eiseną bandei mėgdžioti? Parniršai — to, iš ku- 
rio atimtas visas turtas. Rankoje - pranešimas apie motinos perlaidą, 
aštuoni šilingai, ir tvarkos prižiūrėtojas užtrenkė tau prieš nosį pašto 
duris. Alkis - net gelia dantis. Encore deux minutes*“. Pažiūrėkite į 
laikrodį. Man reikia. Fermė3?. Samdomas šuo! Tik paf ir ištaškai į 
kruvinus gabalus iš medžioklinio, žmogaus gabalais aptaškytos vari- 
nės sagos. Gabalai visi krrrrklekt į savo vietą, plekšt atgal. Neužsiga- 
vote? O, viskas gerai. Paspaudžiam rankas. Sūprantate, ko norėjau, 
suprantate? O, viskas gerai. Paspaudžiam pakratom. O, viskas puiku. 

Ruošeisi padaryti stebuklą, ar ne? Misionierius Europoj, ūmaus 
Kolumbano įpėdinis. Fiakras ir Skotas** ant čiužinėjančių kėdžių dan- 
guje net gėrimą iš savo bokalų kliūstelėjo, skardžialotyniškai kvatoda- 
miesi: Euge! Euge!?? Tyčia kalbėjai laužyta anglų kalba, vilkdamas sa- 
vo lagaminą, šveicorius - trys pensai, per slidų molą Niuheivene. Com- 
ment?“? Gerus trofėjus parsivežei namo: „Le Tutu“, penkis suplyšusius 
„Pantalon Blanc et Cullote Rouge“*! numerius, melsvą prancūzišką 
telegramą, tikrą kuriozą: 

„Notina miršta grįžk namo tėvas.“ 

Teta mano, kad tu nužudei savo motiną. Todėl neleistų. 


Už tetulytę Maligeno, 
Juk nepailsdama 

Ji rūpinosi Hanigenų 
Šeimos dora. 


Jo pėdos netikėtai išdidžiu žingsniu nužygiavo per smėlio raukšles 
palei pietinės sienos akmens luitus. Didžiuodamasis žiūrėjo į juos — 
sukrautos akmeninės mamutų kaukolės. Aukso šviesa ant jūros, ant 
smėlio, ant luitų. Ten saulė, grakštūs medžiai, citrininiai namai. 

Rąžydamasis bunda Paryžius, akis rėžianti saulės šviesa liejasi ant 
citrininių jo gatvių. Drėgnas raguolių minkštimas, varlės žalumo ab- 

sentas, rytmetinių pamaldų smilkalai glamonėja orą. Belluomo*? kyla 
iš savo žmonos meilužio žmonos lovos, apsigobusi skarele šeimininkė 
jau atsikėlusi, rankose acto rūgšties dubenėlis. Rodo užeigoje Ivona ir 
Madlena iš naujo dažosi nutrintą grožį triauškindamos auksiniais dan- 
timis chaussons“?, jų lūpos išteptos geltonais pus iš flan breton“*. Pro 
šalį plaukia Paryžiaus vyrų veidai, jų pasitenkinę patenkintojai, garba- 
noti konkistadorai. 

Vidudienio snaudulys. Kevinas Eganas spaustuvės dažais išteplio- 
tais pirštais suka cigaretes su paraku siurbčiodamas savo žalią nuodą, 
o Patrisas - baltą. Aplink mus rajūnai kalakutai grūdasi šakutėmis į 
stemples pupas su prieskoniais. Un demi setier“?! Kavos garų srovė iš 
nublizginto katiliuko. Ji aptarnauja mane jam davus ženklą. I/ est i7- 
landais. Hollandais? Non fromage. Deux irlandais, nous, Irlande, vous 
savez? Ab, outi!““ Ji pamanė, kad tu Ahori bollandais sūrio. Jūsų poval- 
ginis, ar žinote tą žodį? Povalginis. Pažinojau kadaise tokį vaikiną Bar- 
selonoj, keistas vyrukas, vadindavo tai povalgine užkanda. Ką gi - 
slainte!“? Prie marmurinių stalų - sumišę girti kvapai ir urzgiantys 
pilvai. Jo iškvėptas oras kabo virš mūsų išteptų padažu lėkščių, absen- 
tinis žaliosios fėjos geluonis kyščioja tarp lūpų. Apie Airiją, Dalkasi- 
jus**, apie viltis, sąmokslus, dabar - apie Arturą Grifitą“?. Kad įkinky- 
tų mane į tą patį jungą, mūsų piktadarystės - bendras mūsų reikalas. 
Tu esi savo tėvo sūnus. Pažįstu tą balsą. Jo multino marškiniai, krau- 
jaspalviai, virpčioja jų ispaniški kuteliai klausydami paslapčių. Mesjė 
Driumonas, garsus žurnalistas, Driumonas, žinai, kaip jis pavadino 
karalienę Viktoriją? Sena ragana su pageltusiais dantimis. Vies!le og- 
resse su dents jaunes*?. Mod Gon*?!, gražioji moteris, „La Patrie“*?, 
mesjė Milvua, Feliksas Foras??, žinai, kaip jis numirė? Pasileidę vyrai. 
Šitoji freken, bonne d tout faires*, kuri trina vyrišką nuogybę Upsalos 
pirtyje. Moi faire, ji pasakė, tous les messieurs??. Tik ne šitam Mon- 
sieur, pasakiau. Baisiai pasileidėliškas paprotys. Maudymasis - asme- 
niškiausias dalykas. Neleisčiau savo broliui, net savo tikram broliui - 
pats gašliausias dalykas. Žalios akys, aš matau jus. Absentas, jaučiu. 
Gašlūs žmonės. 

Melsvas degiklis plyksteli mirtina liepsna tarp jo delnų, plyksteli 
ryškiai. Palaidi tabako plaušeliai užsiliepsnoja - liepsna ir aitrūs dū- 
mai apšviečia mūsų kampą. Grubūs skruostikauliai, virš jų - žvilgsnis 

vogčiomis iš po Alsterio sukilėlio skrybėlės. Kaip pabėgo tasai svar- 
biausias centras**, autentiška istorija. Persirengė jauna nuotaka, įsi- 
vaizduojat, vualis, ir nurūko Malahaido keliu. Tikra teisybė, prisie- 
kiu. Apie prarastus vadus, apie tuos, kuriuos išdavė, beprotiškus pa- 
bėgimus. Persirengę, sučiupti, prapuolę — daugiau jų nebėr. 

Atstumtas meilužis. Buvau tuomet jaunas ir tvirtas žaliūkas, sakau 
jums, parodysiu kurią dieną savo nuotrauką. Tikra teisybė, prisiekiu. 
Meilužis, geisdamas jos meilės, prisėlino kartu su pulkininku Ričardu 
Berku, savo klano tanu??, prie Klerkenvelo sienų ir, prigludęs prie 
žemės, išvydo, kaip keršto liepsna išsviedė juos aukštyn į rūką. Dūž- 
tantis stiklas ir virstantys mūrai. Linksmajame Pari jis slepiasi, Eganas 
iš Paryžiaus, jo niekas neieško - tik aš. Jo kasdieninės stotys, aprūkusi 
raidžių kasa, trys tavernos, guolis Monmartre, kur išmiega savo trum- 
pas nakties valandas; Goutte-d'Or gatvė, ant sienų —- musių kiaušinė- 
liais nusėti išėjusiųjų veidai. Be meilės, be tėvynės, be žmonos. Ji gy- 
vena jaukiai ir patogiai be savo paniekinto vyro, šita madam, Git-le- 
Coeur gatvėj, kanarėlė ir du dabitos nuomininkai. Skruostai — lyg 
persikai, juostuotas sijonas, žvitri kaip jauniklė. Atstumtas ir nenusto- 
jęs vilties. Pasakykite Patui, kad matėte mane, gerai? Kartą norėjau 
surasti vargšui Patui darbą. Mon fils**, Prancūzijos kareivis. Išmokiau 
jį dainuoti. „Kilkenio berniukai, narsūs tvirti vyručiai.“ Žinai tą seną 
dainelę? Išmokiau Patrisą. Senasis Kilkenis - šventasis Kanis??, Strong- 
bou““ pilis prie Norės. Skamba šitaip: „Ei, ei! Už rankos mane paėmė 
Neperis Tedis“. 


Ei, ei tie Kilkenio 
Vyručiai... 


Silpna, išdžiūvusi ranka ant manosios. Jie pamiršo Keviną Eganą — 
ne jis juos. Prisimenu tave, o Sione. 

Jis priėjo arčiau prie jūros kranto, ir šlapias smėlis it užtėkštas pri- 
lipo prie batų. Šviežias vėjas pasveikino jį perbėgdamas kaip arfos 
stygomis jo nežabotais nervais, nežabotas oro gūsis, sėjantis šviesos 
grūdus. Ei, nejaugi ruošiuosi eiti iki Kišo švyturio? Staiga sustojo, ir 
kojos ėmė lėtai grimzti į liumpsinčią žemę. Suk atgal. 

Sukdamasis nužvelgė krantą pietų kryptimi, kojos vėlei pamažu 
grimzdo į naujas įdubas. Laukia šaltas skliautuotas bokšto kambarys. 

Šviesos strėlės, krintančios pro šaudymo angas, be perstogės juda, lė- 
tai, be perstogės - kaip grimzta ir mano kojos — sėlina sutemų link 
grindų ciferblatu. Melsva prieblanda, sutemos, gili tamsiamėlė naktis. 
Jie laukia kupolo tamsoje, jų atstumtos kėdės, mano obeliskas lagami- 
nas — aplink stalą su paliktomis lėkštėmis. Kas jas suplaus? Jis turi 
raktą. Nemiegosiu ten, kai ateis ši naktis. Užvertos tylaus bokšto du- 
rys, it antkapis slepiančios jų aklus kūnus, panterų medžiotoją sahibą 
ir jo pointerį. Šauksmas - be atsakymo. Jis ištraukė savo grimztančias 
kojas ir nuėjo atgal palei luitų pylimą. Paimkite viską, pasilikite viską. 
Mano dvasia žingsniuoja su manimi, formų forma. Taip mėnuliui ei- 
nant vidunakčio sargybą, aš žingsniuoju taku virš uolų, juodų, pasi- 
dabruotų, girdėdamas gundantį Elsinoro potvynio srautą. 

Potvynis vejasi mane. Matau iš čia, kaip tvinsta. Tai grįžk Pulbego 
keliu, ten, labiau į pakrantę. Jis peržengė per viksvas bei ungurio for- 
mos vandens piktžoles ir atsisėdo į uolinį krėslą savo uosinę lazdelę 
įspraudęs į plyšį. 

Ant pūslėtų jūros dumblių dryksojo išpurtęs šuns lavonas. Priešais — 
viršutinė nugrimzdusios smėlyje valties briauna. Un cocbe ensablė“', 
taip pavadino Gotjė prozą Lui Veijo. Šitie sunkūs smėlynai - kalba, 
kurią čia sunešė potvynis, atoslūgis ir vėjas. O ten - mirusių statytojų 
akmenų krūvos, žebenkščių gulykla. Paslėpki ten auksą. Pabandyk. 
Turi truputį. Smėlynai ir akmenys. Slegiami praeities naštos. Sero Lu- 
to“? žaislai. Saugokis, kad negautum per ausį. Aš šlykštus milžinas kaip 
reikiant ridinėju tuos šlykščius kaip reikiant luitus, jūsų kaulai - man 
vietoj akmenų per vandenį. Fifufum“?. Az uzuodziu aizio kzaują. 

Taškas, gyvas šuo, išaugo akyse bėgdamas per nusidriekusį smėly- 
ną. Dieve, ar jis ruošiasi pulti mane? Gerbk jo laisvę. Nebūsi kitų 
šeimininkas - nei vergas. Turiu lazdą. Sėdėk nejudėdamas. Iš toli, žen- 
giančios link kranto per keterotą potvynio vandenį, kažkokios figū- 
ros, dvi. Dvi marijos“*. Paslėpė jį saugiai tarp nendrių. Kukū. Matau 
tave. Ne, tą šunį. Jis bėga atgal pas jas. Kas? 

Lochlanų“* galeros, ieškodamos grobio, atplaukė į šį paplūdimį, jų 
kraujasnapiai priekiai, skrodžiantys alavo ir švino lydinį primenančią 
bangų mūšą. Danų vikingai su tomahaukų ašmenimis, blyksinčiais ant 
krūtinių, kai Malachis nešiojo aukso apykaklę““. Storaodžių banginių 
banda, išmesta karštą vidudienį ant kranto, leidžia čiurkšles, raičiojasi 

seklumose. Ir tada iš badaujančio, apsupto nusmailintų mietų tvora 
miesto išpuola odos liemenėm vilkinti neūžaugų orda, mano tauta, 
ginkluota odalupių peiliais; bėga, ropščiasi, pjausto žalią pūslėtą ban- 
ginių mėsą. Badavimas, maras ir skerdynės“?. Jų kraujas mano gyslo- 
se, geismai jų - bangos manyje. Ėjau tarp jų per užšalusią Lifi“*, anas 
aš, vaikas, paliktas vietoje pagrobtojo, tarp spragsinčių sakingų laužų. 
Nekalbėjau su niekuo ir niekas - su manimi. 

Šuns lojimas atskardėjo, nutilo, nuskardėjo tolyn. Šuo mano prie- 
šo. Aš tik paprasčiausiai stovėjau išbalęs, tylus, apskalytas. Terribilia 
meditans“?. Raktažolinė liemenė, fortūnos tarnas, šypsojosi matyda- 
mas mano baimę. Tai štai ko tu trokšti, jų plojimų lojesio? Apsišaukė- 
liai - nugyvenk jų gyvenimus. Tas Briuso brolis“?, Tomas Ficdžeral- 
das"', šilkinis riteris, Perkinas Vorbekas??, netikras Jorko palikuonis 
šilkinėmis baltarožio dramblio kaulo spalvos kelnėmis, vienadienis 
stebuklas, ir Lambertas Simnelas?? su kekšių ir markitantų svita, karū- 
nuotasis indų plovėjas. Visi karalių sūnūs. Apsišaukėlių rojus - tada ir 
dabar. Jis gelbėjo skęstančius žmones, o tu drebi išgirdęs kažkokio 
šunėko amčiojimą. Tačiau dvariškiai, kurie juokėsi iš Gvido?* Or san 
Mikelėje, gyveno savo pačių namuose. Rūmuose to... Mums nereikia 
jokių tavo viduramžiškų sunkiasuprantamybių. Ar padarytum, ką pa- 
darė jis? Valtis būtų netoli, gelbėjimosi plūdė. Natūrlich, palikta ten 
tau. Padarytum ar ne? Tas žmogus, paskendęs prieš devynias dienas 
už Meiden uolos. Jie dabar laukia jo. Tiesa - rėžk į akis. Aš norėčiau. 
Aš bandyčiau. Nesu geras plaukikas. Vanduo - vėsus, minkštas. Kai 
panardinau į jį veidą tame dubeny Klongauze. Nieko nematau! Kas 
už manęs? Grįžk atgal greičiau, greičiau! Ar matai potvynį, greitai 
kylantį iš visų pusių, greitai užliejantį smėlynų žemumas, kakavos pu- 
pelių lukštų spalvos? Jeigu jausčiau kojomis dugną. Ir vis vien noriu, 
kad jo gyvenimas būtų jo, o mano - mano. Skęstantis vyras. Jo žmo- 
giškos akys rėkia man iš mirties siaubo. Aš... Kartu su juo žemyn... 
Negalėjau išgelbėti jos. Vanduo - karčioji mirtis - prarasta. 

Moteris ir vyras. Matau jos sijonėlius. Prismeigti segtukais, lažinuosi. 

Jų šuo bidzeno mažais žingsneliais greta byrančios smėlio pus- 
nies, risnojo uostinėdamas, sukiodamas galvą į visas puses. Ieško 
kažko, kas pamesta praėjusiame gyvenime. Staiga nušuoliavo kaip 
šoklus kiškis, ausys užverstos atgal, medžiodamas žemai sklendžian- 

čios žuvėdros šešėlį. Šaižus vyro švilpimas kirto jam per nulėpusias 
ausis. Šuo atsisuko, leidosi atgal, pribėgo arčiau, prarisnojo šmėžuo- 
jančiom letenom. Apelsininiame lauke - elniukas, greitakojis, įpras- 
tos spalvos, beragis. Prie nėriniuoto tvinstančio vandens apvado su- 
stojo įsispyręs priekinėmis kanopėlėmis, nukreipęs į jūrą ausis. Pa- 
keltas snukis sulojo ant bangų ūžesio, jūros vėplių kaimenių. Bangos, 
rangydamosi kaip gyvatės, artinosi prie jo kojų, ribėdamos, išskleis- 
damos keteras, kas devinta dužo su pliuškesiu, iš toli, dar iš toliau, 
bangos ir bangos. 

Širdučių rinkėjai. Jie įbrido į jūrą, pasilenkę panardino savo mai- 
šus, iškėlė juos ir išbrido. Šuo amčiodamas pribėgo prie jų, atsistojo 
stačias, atsirėmė į juos priekinėm letenom, vėl parkrito ant visų ketu- 
rių ir vėl atsirėmė į juos, nebyliai lokiškai pataikaudamas. Nesulaukęs 
dėmesio, nulapnojo paskui juos sausesnio smėlio link, vilkiškas liežu- 
vio skuduras nukaręs raudonavo tarp nasrų. Dėmėtas jo kūnas pabi- 
dzeno priešais juos, paskui nustraksėjo veršiškais šuoliukais. Jam ant 
kelio gulėjo dvėseliena. Sustojo, apuostė, apsėlino vogčiomis, brolis, 
pauostė iš arčiau, apsuko dar vieną ratą šuniškai, greitomis uostinė- 
damas visą purviną negyvo šuns kailį. Šunkaktė, šunuoslė, akys, įbes- 
tos į žemę, juda vieno didelio tikslo link. Ak, vargšas šuns sūnau. Čia 
guli vargšo šuns sūnaus kūnas. 

— Dvėseliena! Šalin, šunėke! 

Riksmas šunį privertė nenoriai grįžti pas šeimininką, ir nestiprus 
bebatės kojos spyris švystelėjo jį gyvą ir sveiką, susirietusį skrydy, per 
smėlio gūbrį. Atslinko atgal, užuolankom. Nemato manęs. Nusliūki- 
no palei dambos kraštą, padelsė, apuostė vieną luitą ir pakėlęs užpa- 
kalinę koją nusičirškė ant jo. Nuskubėjo pirmyn ir vėl kilstelėjo koją, 
greitai myžtelėjo ant neapuostyto luito. Paprasti vargšų malonumai. 
Užpakalinės letenos pakapstė smėlį, paskui priekinės ėmė knisti ir raus- 
ti. Kažką jis čia palaidojo, savo močiutę. Knisosi smėly žarstydamas, 
rausdamas; stabtelėjo, įsiklausė, vėl kibo į smėlį įnirtingais nagais, bet 
netrukus liovėsi - leopardas, pantera, atsiradęs iš nesantuokinio ry- 
šio, ėdantis mirusiuosius. 

Po to, kai jis pažadino mane praėjusią naktį — tas pats sapnas, ar 
ne? Palauk. Atviras prieangis. Kekšių gatvė. Prisimenu. Harūnas ar 
Rašidas“. Na, jau beveik. Tas vyras vedė mane, kalbėjo. Aš nebijojau. 

Na, jau. Turėjo melioną, ir kilstelėjo man priešais veidą. Šypsojosi — 
grietiniavaisis kvapas. Toks paprotys, pasakė. Vidun. Eime. Raudonas 
kilimas ištiestas. Pamatysi kas. 

Užsimetę ant pečių maišus, kėblino jie, raudonodžiai egiptiečiai““. 
Jo pamėlusios pėdos po atraitytom kelnėm šlepsėjo per drėgną smėlį, 
blausus plytų spalvos šalis smaugė neskustą kaklą. Moteriškais žings- 
niais sekė ji — niekšas ir jo mergšė, liuosa motera. Jai per petį permes- 
tas grobis. Palaidas smėlis ir kriauklių žvirgždas aptraukė jai nuogas 
kojas kaip pluta. Apie vėjo suraižytą veidą draikėsi plaukai. Už savo 
pono - jo pagalbininkė, žirglioja soscynėn, į Romvilį. Kai naktis pa- 
slepia jos kūno trūkumus, kviečia ji, susivyniojusi į savo rudąjį šalį, iš 
po arkos, kur priteršta šunų. Jos frajeris tuo metu derasi pas O'Lokli- 
ną iš Blekpitso su dviem karališkaisiais šauliais. Cik pas ją, šelmiškai 
subalamutyk juos ciganų šnekta, o, duobutė samanose. Šėtonės baltu- 
mas po sudvisusiais skarmalais. Famboli skersgatvy tą naktį - cirko 
aikštės dvokas. 


Baltos capkės, laižės - ugnys, 
Dvi skiltelės - obuoliukas. 
Gulki su manimi, putle, 
Pakšt - klijuokis prie vyrioko. 


Bedžiaugsmiu pasitenkinimu vadina tai pilvūzas Akvinietis, /rate 
porcospino"'. Nepuolęs Adomas užguldavo, bet nepažino gašlumo. 
Tegul jis šaukia: „Dvi skiltelės - obuoliukas“. Kalba nė kiek ne bloges- 
nė užjo. Vienuolių žodžiai, marijakaroliai tarška ant jų juostų - šel- 
mių šneka, kieti aukso grynuoliai poteriauja jų kišenėse. 

Praeina prošal. 

Pašnairavo į mano hamletišką skrybėlę. Jeigu čia staiga atsirasčiau 
nuogas? Bet nesu. Per viso pasaulio smėlynus, iš paskos - liepsningas 
saulės kalavijas, į vakarus, keliauja į vakaro valdas. Ji sunkiai kėblina, 
šlepina, treinina, velka, trašina savo naštą"*. Potvynis, kviečiamas mė- 
nulio - į vakarus seka jos pėdomis. Potvyniai su nesuskaičiuojamomis 
salelėmis jos viduje, kraujas - ne mano, oinopa ponton, tamsvynė jūra. 
Stai aš, mėnulio tarnaitė". Per miegus drėgnas ženklas skelbia jos va- 
landą, liepia jai keltis. Vestuvinė lova, vaiko gimimo, mirties lova — 
apšviesta šmėklažvakių. Omnis caro ad te veniet“?. Ateina jis, blyškus 

vampyras, akys - kiaurai pro audrą, šikšnosparninėmis burėmis su- 
kruvina jūrą, lūpas - prie jos lūpų bučinio. 

Štai. Gal prismeigti tą tipą? Kur mano lentelės. Lūpos jos bučiniui. 
Ne. Turi būti dvi. Suklijuok gerai. Lūpos prie jos lūpų bučiniui. 

Jo lūpos prasivėrė ir apžiojo bekūnes oro lūpas - lūpos prie jos 
įsčių. Čių visa gimdančių kapų. Lūpos suapvalėjo ir išleido kvapą, 
bežodį - ooiiaa - griaudimas krintančių planetų, rutulinių, žibančių ir 
gaudžiančių litolitolitolitolitoli. Popieriaus. Banknotai, tegu juos vel- 
nias. Senojo Dyzio laiškas. Čia. Dėkoju už maloniai suteiktą galimybę 
nuplėšti tuščią lapo apačią. Atsisukęs nugara į saulę, jis žemai palinko 
virš uolinio stalo ir ėmė skrebenti žodžius. Antrąkart pamiršau paimti 
švarių blankų iš bibliotekos. 

Šešėlis, jam palinkus, krito ant uolos, ten ir baigėsi. Kodėl ne bega- 
linis — iki pat tolimiausios žvaigždės? Tamsios jos yra anapus šviesos, 
švytinti šviesoje tamsa, delta Kasiopėjoje, pasauliai. Mano „aš“ sėdi 
čia su uosine žynio lazdele, skolintais sandalais, dieną prie mėlynos 
jūros, neįžiūrimas, violetinėj nakty vaikštantis nepažįstamų žvaigždžių 
viešpatijoj. Metu nuo savęs šį baigtinį šešėlį, neišvengiamai žmogaus 
formos, pašaukiu jį atgal. O begalinis - ar jis būtų mano, mano for- 
mos forma? Kas čia mato mane? Kas kada nors perskaitys mano užra- 
šytus žodžius? Ženklai baltame lauke. Kažkur kažkam tavo skambiau- 
siu balsu. Gerasis Kloino vyskupas ištraukė šventovės skraistę iš savo 
plačiabrylės skrybėlės: erdvės skraistę su išsiuvinėtomis spalvotomis 
emblemomis. Pala, pala. Spalvotos ant plokščio - taip, teisingai. Ma- 
tau plokščią, paskui pagalvoju — atstumas, arti, toli, matau plokštu- 
mą, į rytus, atgal. Aha, dabar suprantu. Staigiai atsitraukia, sustingsta 
stereoskope. Spragučiukas - štai ir visas triukas. Jums mano žodžiai 
atrodo tamsūs. Tamsumas - mūsų sielose, ar taip nemanot? Skam- 
biau. Mūsų sielos, deginamos gėdos dėl mūsų nuodėmių, glaudžiasi 
prie mūsų dar stipriau, kaip moteris, prie savo mylimo priglundanti — 
arčiau, arčiau. 

Ji tiki manimi, ranka jos švelni, ilgablakstienės akys. Ir kur, po 
velnių, veduosi ją už tos skraistės? Į neišvengiamos regimybės neiš- 
vengiamą modalumą. Ji, ji, ji. Ką ji? Mergelė prie Hodzeso Figiso 
vitrinos pirmadienį, ieškanti vienos iš abėcėlinių knygų, kurias ruo- 
šeisi parašyti. Taip ir įsisiurbei akimis į ją. Riešas, prakištas pro skėčio 

rankenos kilpą. Ji gyvena Lysono parke, supama liūdesio ir moteriškų 
mažmožių - literatūrinė dama*!. Papasakok kam nors kitam, Styvi — 
paprasčiausia mergšė. Lažinuosi - vilki tą prakeiktą korsetą su gume- 
lėm ir geltonas kojines, užadytas storais vilnoniais. Pakalbėk apie teš- 
loj keptus obuolius - piuttosto*?. Kurgi tavo protas? 

Paliesk mane. Švelnios akys. Švelni švelni švelni ranka. Aš vienišas 
čia. O, paliesk mane greitai, dabar. Koks tas žodis, žinomas visiems? 
Aš čia vienas ramybėj. Ir liūdnas. Paliesk, palieski mane. 

Jis visu ūgiu išsitiesė ant aštrių uolų grūsdamas į kišenę priskre- 
bintą lapelį ir pieštuką, skrybėlė užkrito ant akių. Judesys — visai 
kaip Kevino Egano, linkt - reik nusnaust, laisvas laikas. Et vidit Deus. 
Et erant valde bona*?. Alio! Bonjour, malonu matyt paneles - kaip 
gegužio gėles. Iš po jos priedangos pro virpančias kaip povo blaks- 
tienas jis stebėjo pietėjančią saulę. Esu įkalintas toj deginančioj sce- 
noj. Pano valanda, fauno pusiaudienis. Tarp sunkiasakių gyvatiškų 
augalų, pienavarvių vaisių, kur ant gelsvai rudų vandenų plačiai pa- 
sklidę. Skausmas yra toli. 

Akių daugiau neslėpk ir nesvarstyk. 

Jo žvilgsnis svarstydamas stabtelėjo ties plačianosiais batais, išbro- 
kytais mulo nebeneinander. Suskaičiavo klostes susiraukšlėjusios odos, 
kurioje anksčiau kaip lizde šildėsi kito koja. Koja, kuri ritmingai mušė 
į žemę, koja, kurios nemėgstu. Bet tu buvai patenkintas, kai Esteros 
Osvalt batelis tiko tau - panelė, kurią pažinojau Paryžiuj. Tiens, guel 
petit pied“*! Ištikimas draugas, broliška siela: Vaildo meilė, ta, kuri 
nedrįsta ištart savo vardo**. Dabar jis paliks mane. O kaltė? Toks jau 
esu. Toks jau esu. Viskas arba visai ne. 

Iš Koko ežero ilgomis kilpomis plūdo vanduo užliedamas žaliaauk- 
sio smėlio lagūnas, kildamas, tvindamas. Nuplauks mano lazdelė. Aš 
palauksiu. Ne, jos prasrus, mušdamosi į žemas uolas, sūkuriuodamos, 
prasrūdamos. Geriau atlik tą darbą kuo greičiau. Klausyk - keturžodė 
bangų kalba: siss, siuss, rsss, uss. Galingas vandens alsavimas tarp jūr- 
žolių, piestu stovinčių arkliukų, uolų. Uolų taurėse jis teliūskuoja — 
plekšt, pukšt, tekšt - įkalintas statinėse. Ir išsisėmusi jo kalba rimsta. 
Jis čiurlendamas teka, išsiliejęs plačiai, duburys plūduriuojančių putų, 
besiskleidžiantis žiedas. 

Po kylančiu potvyniu jis matė, kaip išsikraipiusios žolės lėtai kelia 

ir linguoja prieštaraujančias rankas keldamos savo apatinius sijonus 
šnabždančiame vandeny, siūbuojančiame ir vartančiame nedrąsius si- 
dabrinius lapus. Diena po dienos - naktis po nakties - keliami, pluk- 
domi ir pametami. Dieve, kokie jie pavargę - ir kai šnabžda jiems 
srovė, dūsauja. Šventas Ambrozijus girdėjo tai, atodūsius lapų ir ban- 
gų, laukiančių, išlaukiančių jiems skirtą laiką, diebus ac noctibus iniu- 
rias patiens ingemiscit““. Be tikslo surinktos - be naudos paleistos, 
tolyn paplaukia - grįžta atgal: mėnesienos audimo staklės. Ji taip pat 
nuvargusi, varstoma mylinčiųjų žvilgsnių, pasileidusių vyrų; kaip nuoga 
moteris, švytinti savo rūme, ji traukia naštą vandenų. 

Ten bus penki fatomai. Gelmėj penkių fatomų guli tavo tėvas. Pir- 
mą, pasakė jis. Rastas skenduolis. Potvynis prie Dublino seklumos. 
Plukdo priešais save visokias sąnašas, vėduokliškus būrius žuvų, kvai- 
lutes kriaukles. Druskos išbalintas lavonas išnyra iš grįžtančios ban- 
gos, sūpuojasi sausumos link, pamažu, kaip delfinas. Štai jis, greitai 
griebk. Nors vandenų našta jį slegia. Pagavom. Dabar pamažu. 

Lavono dujų maišas, mirkstantis bjauriame sūriame tirpale. Mir- 
gėjimas vingilių, riebių nuo išpampusio skanėsto, blykst pro užsagsty- 
to klyno plyšius. Dievas tampa žmogumi žmogus tampa žuvimis žuvis 
tampa žąsimi žąsis tampa pūkų kalnu. Aš, gyvasis, kvėpuoju mirusiais 
atodūsiais, mindau mirusias dulkes, ryju įsigėrusį visų mirusiųjų šlapi- 
mą. Ištrauktas kaip maišas ant denio, jis iškvepia savo žaliojo kapo 
smarvę, raupsuota nosiaskylė knarkia į saulę. 

Jūros staigmena, rudas akis - numelsvino druska. Mirtis jūroje, 
švelniausia iš visų mirčių“", žinomų žmogui. Senasis tėvas Okeanas. 
Prix de Paris**: saugokitės imitacijų. Tik gerai išmėginkite. Patyrėme 
didžiulį malonumą. 

Eik. Mane kamuoja troškulys. Niaukiasi. Tačiau lietaus debesų 
nematyti, ar ne? Perkūnija. Ryškiausias jis krinta, išdidus žaibas in- 
telekto, Lucifer, dico, gui nescit occasum*?. Ne. Mano kriauklė skry- 
bėlė ir lazda, ir jo mano kurpės kaukši??. Kur? Į vakaro kraštus. Va- 
karas atras save. 

Jis paėmė uosinę lazdelę už rankenėlės, mostelėjo ja švelniai, vis 
dar neryžtingai. Taip, vakaras ras save manyje, be manęs. Visos die- 
nos baigiasi. Beje, kada man paskui? Antradienis bus ilgiausia diena. 
Mums džiaugsmą neša nauji metai, motin, ram tam tara tam. Lawn 

Tennyson?!, kilnus poetas. Gia??. Senai geltondantei raganai. Ir mesjė 
Diumonui, kilniam žurnalistui. Gia. O mano dantys labai prasti. Įdo- 
mu kodėl? Paliesk. Šitas irgi tuojau. Kriauklės. Reikėtų apsilankyti 
pas dantų gydytoją, gal už tuos pinigus? Ir tas. Bedantis Kinčas, antžmo- 
gis. Įdomu, kodėl taip yra, o gal tai ką nors reiškia? Mano nosinė. Jis 
numetė ją. Prisimenu. Ar aš jos nepaėmiau? 

Jo ranka tuščiai panaršė kišenėse. Ne, nepaėmiau. Geriau nusi- 
pirkti kitą. 

Išsikrapštė iš nosies sausą snarglį ir rūpestingai paguldė jį ant uolos 
atbrailos. Tegu žiūri, kas tik nori. 

Užpakaly. Atrodo, kažkas ten yra. 

Jis atsigręžė per petį - įdėmiai žiūrįs atgal. Judančios oru aukštos 
tristiebio rėjos, burės ant kryžmų lentų, išpūstos, namų link, prieš 
tėkmę, tyliai plaukiantis, laivas tylus. 


II 


IN israsis Leopoldas Blumas su 
malonumu valgydavo gyvulių ir paukščių vidaus organus. Jis mėgo 
tirštą kogalvių sriubą, riešutų formos skilvius, keptą įdarytą širdį, ke- 
penų riekeles, pakepintas su džiūvėsių trupiniais, keptus menkės ik- 
rus. O labiausiai jam patiko pačirškinti ant žarijų avino inkstai, kurie 
gomury švelniai paskleisdavo vos juntamą šlapimo aromatą. 

Inkstai vis nedavė ramybės jam tyliai sukinėjantis virtuvėje, rikiuo- 
jant ant gūbriuoto padėklo jos pusrytinius valgius. Virtuvėje - ledinė 
šviesa ir oras, nors lauke - giedras švelnus vasaros rytas. Dėl to pasiju- 
to truputį praalkęs. 

Anglys raudonavo. 

Dar riekelę duonos su sviestu: trys, keturios: užteks. Jai nepatik- 
davo, jei lėkštė - kaupina. Užteks. Nusisukęs nuo padėklo, nukabino 
nuo kablio virdulį ir pastatė šone ant ugnies. Virdulys tupėjo dulsvas 
ir kresnas, su atsikišusiu snapeliu. Tuojau bus arbatos puodelis. Puiku. 
Sausa burnoje. Katė, iškėlusi uodegą, manieringai apėjo aplink stalo 
koją. 

— Miau! 

— Ak, štai kur tu, - pasakė misteris Blumas nusisukdamas nuo ugnies. 

Katė atsakydama miauktelėjo ir vėl apstypino aplink stalo koją 
miauksėdama. Lygiai taip ji vaikšto po mano rašomąjį stalą. Murr. 
Pakasyk man galvą. Murr. 

Misteris Blumas smalsiai, nuoširdžiai stebėjo lanksčią juodą bū- 
tybę. Pažiūrėti švarutė - jos glotnaus kailio blizgesys, balta sagutė 
po uodega, žalios žybsinčios akys. Pasilenkė prie jos atsirėmęs del- 
nais į kelius. 

— Pienelio kicytei. 

— Mrkniau! - virktelėjo katė. 

Sako, kad jos kvailos. Bet supranta, ką joms sakome - geriau nei 
mes jas. Ji supranta viską, ką nori. Ir kerštinga. Įdomu, į ką aš jai 
panašus? Aukštas kaip bokštas? Ne, juk gali ant manęs užšokti. 

— Ji bijo viščiukų, - nusišaipė jis. - Bijo cypcyp. Nesu matęs tokios 
kvailos kicytės. 

Žiauri. Tokia jos prigimtis. Keista, kad pelės niekuomet necypia. 
Lyg joms tai patiktų. 

— Mrkrniau! - sukniaukė katė garsiau. 

Sumirksėjo gobšiom, gėdingai primerktom akim, miaukdama 
graudžiai ir pratisai, parodė pieno baltumo dantis. Jis matė, kaip iš 
godumo siaurėja tamsūs vyzdžiai, kol akys virto žaliais akmenimis. 
Tada nuėjo prie spintelės, paėmė ąsotį, kurį ką tik buvo pripildęs 
Henlono pienininkas, įpylė į lėkštutę šiltaburbulio pieno ir atsargiai 
padėjo ant grindų. 

— Urrr! - suurzgė ji puldama prie pieno. 

Jis stebėjo jos ūsus, blizgančius blausioje šviesoje kaip vielutės, kai 
trissyk lyžtelėjusi, ėmė palengva lakti. Įdomu, ar teisybė - jeigu nu- 
kerpi juos. Nebegali peliauti. Kodėl? Gal jie šviečia tamsoje, tie galiu- 
kai. O gal tarnauja kaip čiuptuvėliai. 

Klausėsi, kaip ji laka. Kiaušinienė su kumpiu, ne. Tokioj sausroj 
kiaušiniai — negerai. Reikia gryno šviežio vandens. Ketvirtadienis — 
irgi ne per geriausia diena avino inkstams pas Baklį. Pakepti ant svies- 
to, žiupsnelį pipirų. Geriau kiaulės inkstų pas Dlugačą. Kol užvirs 
arbatinukas. Ji lakė lėčiau, paskui švariai išlaižė lėkštelę. Kodėl jų lie- 
žuviai tokie šiurkštūs? Patogiau lakti, vien porų skylutės. Ar ji čia nie- 
ko nesuės? Apsižvalgė. Ne. 

Tyliai girgždindamas batus užlipo laiptais į prieškambarį ir stabte- 
lėjo prie miegamojo durų. Gal ji užsimanys kokio skanumyno. Rytą 
mėgsta plonas duonos riekeles su sviestu. Ir vis dėlto - jeigu. 

Negarsiai tarė tuščiame prieškambaryje: 

— Suku už kampo. Tuojau grįšiu. 

Išgirdęs savo balsą, pridūrė: 

— Nenori nieko pusryčiams? 

Mieguistas tylus niurnesys atsiliepė: 

- Mmn. 

Ne. Ji nenorinti nieko. Paskui jis išgirdo šiltą gilų atodūsį, dar ty- 

lesnį - ji apsivertė ant kito šono, sužvango palaidi žalvariniai lovos rė- 
mo žiedai. Būtinai reikia juos sutvarkyti. Gaila. Tokį kelią iš Gibraltaro. 
Visai pamiršo ispanų kalbą, net tuos kelis žodžius, kuriuos mokėjo. 
Įdomu, kiek jos tėvas sumokėjo už ją. Senovinio stiliaus. Ak, taip, žino- 
ma. Pirko gubernatoriaus aukcione. Plaktukas trumpai taukšt. Kietas 
nagas tas senis Tvydis, kai kalbama apie kainą. Taip, pone. Tai buvo 
prie Plevnos. Prasimušiau iš eilinių, pone, ir tuo didžiuojuosi. Tačiau 
pakako proto pasipelnyti iš tų pašto ženklų. Pasirodė esąs įžvalgus. 

Jo ranka nukabino skrybėlę nuo vagio virš žieminio palto su inicia- 
lais ir neperšlampamo apsiausto, pirkto per pamestų daiktų išpardavi- 
mą. Pašto ženklai - lipnianugariai paveikslėliai. Turbūt daugybė kari- 
ninkų irgi tuo užsiima. Aišku, taip. Įmirkusi prakaitu etiketė jo skrybė- 
lės dugne nebyliai tikino - Plastou aukštos kokybės skrybė. Vogčiomis 
žvilgtelėjo už odinės juostelės. Baltas popieriaus lapelis. Saugi vieta. 

Ant slenksčio pliaukštelėjo per užpakalinę kišenę - kur durų rak- 
tas. Čia nėra. Tose kelnėse, kur palikau. 

Reikėtų pasiimti. Bulvę turiu'. Rūbų spinta girgžda. Nedrumsk jai 
ramybės. Apsivertė ant kito šono visai mieguista. Labai tyliai patrau- 
kė prie savęs lauko duris, dar, kol jų apačia švelniai prigludo prie 
slenksčio, kaip mieguistas akies vokas. Atrodo, užrakintos. Bus gerai, 
kol grįšiu. 

Jis perėjo į saulėtą pusę aplenkdamas atvirą septyniasdešimt penk- 
to namo rūsio angą. Saulė artėjo prie Jurgio bažnyčios bokšto smailės. 
Atrodo, bus karšta diena. Ypač su tais gedulo rūbais. Juoda pralei- 
džia, atspindi (ar laužia?) šilumą. Bet negalėčiau eiti su šviesiu kostiu- 
mu. Juk ne piknikas. Jam žingsniuojant palaimingoje šilumoje, blaks- 
tienos tyliai ir dažnai mirkčiojo. Boulendo duonos furgonas, išvežio- 
jantis ant padėklų mūsų kasdieninę, bet ji labiau mėgsta vakarykštę, 
įdarytos bandelės, traškios karštos karūnos. Pasijunti atjaunėjęs. Kaž- 
kur rytuose: ankstyvas rytas; leistis į kelionę auštant, keliaut aplink 
žemę, saulės priešaky - išloši iš jos dieną. O jei taip visą laiką, iš esmės 
niekada nė diena nepasensi. Eini jūros pakrante, nepažįstamas kraš- 
tas, prieini prie miesto vartų, ten sargybinis — irgi puskarininkis iš 
eilinių, dideliais senojo Tvydžio ūsais, pasirėmęs ant ilgos ieties. Klai- 
džioji po pridengtas nuo saulės gatves. Tiurbanuoti veidai, judantys 
pro šalį. Tamsios kilimų krautuvių olos, didelis vyras, baisusis Turkas, 

sėdi sukryžiavęs kojas, rūko kaljaną. Pardavėjų šūksniai gatvėse. Geri 
vandenį, pakvepintą pankoliu, šerbetą. Slankioji visą dieną. Gali su- 
tikti plėšiką ar du. Na ir sutik. Artėja saulėlydis. Mečečių šešėliai ant 
kolonų: dvasininkas ir jo susuktas pergamento ritinys. Drebulys per 
medžius, signalas, vakaro dvelksmas. Aš praeinu. Blėstantis dangus. 
Ant slenksčio motina sergsti. Ji šaukia vaikus namo savo paslaptinga 
kalba. Aukšta siena: už jos - skambančios stygos. Nakties dangus, 
mėnuo, violetinis, naujų Moli keliaraiščių spalvos. Stygos. Paklau- 
syk. Mergaitė groja tuo instrumentu, kaip ten jį vadina - cimbolai. 
Einu toliau. 

O gal ten viskas ir visai ne taip. Prisiskaitei niekalo - saulės keliu“. 
Tekanti saulė ant titulinio lapo. Patenkintas savimi jis nusišypsojo. 
Kaip Arturas Grifitas pasakė apie vinjetę virš „Freeman“ vedamojo — 
savivaldos saulė teka šiaurės vakaruose, iš skersgatvio už Airijos ban- 
ko?. Jis toliau patenkintas šypsojosi. Blogiau ir nesugalvosi - savival- 
dos saulė, tekanti šiaurės vakaruose. 

Jis priartėjo prie Lario O'Rurko aludės. Pro rūsio groteles kilo drėg- 
nas porterio garas. Pro atviras baro duris ritosi imbiero, prastos arba- 
tos, biskvito tešlos kvapai. Bet užeiga gera - prie pat miesto transpor- 
to žiedo. Pavyzdžiui, M'Olio ten, žemiau: n. g. iš tokios vietos. Aišku, 
jei paleistų tramvajų Nort Sikjular žiedu, nuo gyvulių turgaus iki kran- 
tinės, vertė tuojau pat šoktelėtų. 

Praplikusi galva virš užuolaidos. Suktas senas keistuolis. Tuščia bū- 
tų įkalbinėti jį dėl reklaminio skelbimo. Tačiau savo biznį jis išmano 
geriausiai. Štai jis, be jokių abejonių, mūsų šaunuolis Karis, atsirėmęs 
į cukraus maišą, rankovės užraitotos, stebi, kaip prijuostę pasirišęs 
patarnautojas uoliai triūsia su skuduru ir kibiru. Saimonas Dedalas 
puikiai jį pamėgdžioja — akys primerktos. Žinote, ką norėjau pasaky- 
ti? Ką gi, pone O'Rurkai? Zinote ką? Japonai rusus prarys kaip pusry- 
čių bandelę. 

Sustok, reikia tarti kokį žodelį - gal apie tas laidotuves. Liūdnos 
naujienos apie vargšą Dignemą, pone O'Rurkai. 

Pasukęs į Dorseto gatvę, jis žvaliai pasveikino prc durų tarpą: 

— Gerą dieną, pone O'Rurkai. 

— Gerą dieną. 

— Gražus oras, pone. 

— Tikra teisybė. 

Iš kur jie gauna pinigų? Atvažiuoja į sostinę rusvaplaukiai patar- 
nautojai iš Letrimo grafystės, skalauja tuščius stiklus ir pilsto padug- 
nes rūsy. Paskui — staiga suklesti, kaip Adamas Findeiteris arba Denas 
Telonas. O dar konkurencija. Visuotinis troškulys. Būtų geras galvo- 
sūkis - pereiti Dubliną ir nepraeiti pro kokią nors aludę. Taip papras- 
tai jie nesutaupys. Nebent iš prisisiurbusių. Užrašai tris, o paimi už 
penkis. Na ir kas? Variokas čia, variokas ten — tai tik trupiniai. O gal 
iš didmeninių užsakymų. Žaisdami dvigubą žaidimą su tiekėjų tarpi- 
ninkais. Apmauk savo bosą, o skirtumą - pusiau, sutarta? 

Kokia suma susidarytų iš porterio per mėnesį? Sakykim, dešimt 
statinių į šoną. Tarkime, jis gauna dešimt procentų nuo pelno. Arba 
daugiau. Penkiolika. Jis praėjo tautinę Švento Juozapo mokyklą. Net 
gaudžia - nutrūktgalviai. Langai atviri. Šviežias oras padeda įsiminti. 
Tinka ir choras. Eibisidi iefdžy kyelemen oupikjū aestyjuvy dablju. Ar 
tai berniukai? Taip. Iništerkas. Inišarkas. Inišbofinas. Kala savo juo- 
kografiją. Mano. Blumo kalno“. 

Sustojo prie Dlugačo lango smalsiai žiūrėdamas į lenkiškų dešre- 
lių, tamsių ir baltų, rietuves. Penkiasdešimt padauginti iš. Skaičiai tir- 
po jo galvoje - neišspręsti: nepatenkintas nuvijo juos. Blizgantys vy- 
turai, prikimšti faršo, maitino jo žvilgsnį, jis ramiai uodė drungną pi- 
kantišką virto kiaulės kraujo kvapą. 

Iš inksto ant gluosniais išmargintos porcelianinės lėkštės lėtai sunkė- 
si kraujo lašai — paskutinis. Jis stovėjo prie prekystalio už kaimynų 
tarnaitės. Ar ji irgi jį pirks, perskaičiusi pavadinimus iš lapelio rankoj. 
Sutrūkinėjusi - nuo skalbimo sodos. Ir pusantro svaro Denio dešre- 
lių. Jis įsmeigė žvilgsnį į jos galingus klubus. Vudsas - jo „pavardė. 
Įdomu, kuo užsiima. Žmona jau senyva. Jaunas kraujas. Šiukštu — 
jokių garbintojų. Stiprios rankos. Daužė kilimą ant baltinių virvės. Iš 
peties daužė, dievaži! O kaip jos persisukęs sijonas siūbuoja - sulig 
kiekvienu smūgiu! 

Šeškaakis mėsininkas suvyniojo dešreles išteptais rausvadešriais pirš- 
tais. Gera mėsa - kaip nupenėtos telyčios. 

Jis pakėlė lapelį iš supjaustytų laikraščių krūvos. Pavyzdinga ferma 
Kinerete, ant Tiberijaus ežero kranto. Galima paversti idealia žiemos 
sanatorija. Mozė Montefiorė*. Taip ir maniau. Ūkininko namas, ap- 

link siena, neryškūs besiganantys galvijai. Atitraukė puslapį nuo akių — 
įdomu; perskaitė prisikišęs arčiau, tie išskydę besiganantys gyvuliai, la- 
pas šiugždėjo. Jauna balta telyčaitė. Tie rytai galvijų turguje“, gyvuliai 
baubia aptvaruose, paženklintos avys, krinta mėšlas - tekšt, gyvulių au- 
gintojai kaustytais batais sunkiai kėblina per pakratus plekšnodami del- 
nais mėsingus paskerstų gyvulių pasturgalius, štai šitas —- aukščiausia 
rūšis, jų rankose nenuluptos rykštės. Jis kantriai laikė pakreiptą lapą 
tramdydamas savo jausmus ir norus, švelnus į vieną tašką įsmeigtas 
dalykinis žvilgsnis. Persisukęs sijonas siūbuoja, plekšt - paplast paplast. 

Mėsininkas pastvėrė iš krūvos du lapus, suvyniojo jos aukščiausios 
rūšies dešreles ir iššiepė paraudusį veidą. 

— Prašom, panelyte, - pasakė jis. 

Ji ištiesė storą riešą ir valiūkiškai šypsodamasi padavė monetą. 

— Ačiū jums, panelyte. Šilingas ir trys pensai grąžos. O jums, pra- 
šom? 

Misteris Blumas paskubomis bakstelėjo. Pasivyti ją ir sekti iš paskos. 
Jei niekur neskubės, paskui jos siūbuojančius kumpius. Malonu rytą 
pirmiausia pamatyt tokį vaizdą. Paskubėk, velniai griebtų. Kalk gele- 
žį, kol karšta. Ji pastovėjo prieš parduotuvę saulės šviesoje ir tingiai 
pasuko dešinėn. Jis atsiduso pro nosį - jos niekada nesupranta. Nuo 
skalbimo suskirdusios rankos. Ir grublėti kojų pirštų nagai. Rudi nu- 
nešioti skarmalai, dengiantys iš visų pusių. Jos abejingumo dūris jo 
krūtinėj įžiebė silpną pasitenkinimą. Kitam: koks nors konsteblis 
glamžė ją po tarnybos Eklz skersgatvy. Jiems patinka, kai yra už ko 
nustverti. Aukščiausios rūšies sardelė. Ak, pone policininke, aš pa- 
siklydau. 

— Trys pensai, prašom. 

Jo ranka priėmė drėgną minkštą liauką ir nuleido ją į šoninę kiše- 
nę. Tada ištraukė iš kelnių kišenės tris monetas ir padėjo ant guminių 
dygliukų. Jos pagulėjo, buvo akimirksniu perskaičiuotos ir viena po 
kitos greitai atsidūrė kasos stalčiuje. 

— Dėkoju, pone. Užeikit dar. 

Noru pabendrauti tviskančios lapiškos akutės jam padėkojo. Bet 
Blumas tuojau pat nusuko žvilgsnį. Ne - geriau ne - kitą sykį. 

— Gero ryto, - tarė jis išeidamas. 

— Gero ryto, pone. 

Nė ženklo. Pradingo. Koks skirtumas? 

Jis grįžo atgal Dorseto gatve, įsiskaitęs. „Agendath Netaim“ - plan- 
tatorių bendrovė". Supirkti iš Turkijos vyriausybės didžiulius smėlynų 
plotus ir apsodinti juos eukaliptais. Puikus pavėsis, kuras ir statybinė 
medžiaga. Apelsinų giraitės ir neaprėpiami melionų laukai į šiaurę 
nuo Jafos. Užmokėk aštuonias markes, ir jie užsodins tau dunamą 
žemės alyvomis, apelsinais, migdolais arba citronais. Alyvmedžiai pi- 
giau - apelsinams reikalingas dirbtinis drėkinimas. Kasmet atsiųs der- 
liaus pavyzdį. Tavo, kaip savininko, pavardė bus iki gyvos galvos įra- 
šyta bendrovės knygoje. Gali sumokėti dešimt iš karto, o likusias kas- 
metinėmis įmokomis. Bleibtreustrasse 34, Berlin, W. 15. 

Neišdegs. Bet vis vien - mintis nebloga. 

Jis pažvelgė į raguočius, išsklidusius sidabrinėje kaitroje. Sidabru 
nubarstyti alyvmedžiai. Ramios ilgos dienos - karpymas, nokinimas. 
Alyvos, atrodo, dedamos į stiklainius? Turiu dar kelis iš Endriuso. 
Moli iš pradžių spjaudėsi. Dabar jau tinka. Apelsinai - vyniojamame 
popieriuje, sudėti dėžėse. Citronai irgi. Įdomu, ar vargšas Sitronas vis 
dar gyvas, Švento Kevino aikštėj? Ir Mastianskis su ta sena citra. Sma- 
giai ten leisdavom vakarus. Moli pintoje Sitrono kėdėje. Malonu pa- 
liesti vėsų lyg nuvaškuotą vaisių, palaikyti jį ant delno, kilstelti prie 
nosies ir įkvėpti aromato. Štai taip - sodrus saldus laukinis kvapas. 
Visą laiką toks pat, metai po metų. Ir jų kaina nemaža, Moiselis man 
sakė. Arbjuto aikštė, Plezants gatvė, seni malonūs laikai. Turi būti be 
įtrūkų, pasakė jis. Sukaria visą tą kelią - Ispanija, Gibraltaras, Vidur- 
žemio jūra, Levantas. Dėžės, išrikiuotos Jafos krantinėje, vyrukas už- 
rašo knygoje, juodadarbiai nešvariais šiurkščios medžiagos kombine- 
zonais neša. Šitas, kaip jį vadina, išeina iš. Kaip jūs gyvuo? Nemato. 
Tas, kuriam tik linkteli praeidamas - truputį nuobodoka. Nugara kaip 
to norvegų kapitono. Kažin ar šiandien dar jį sutiksiu? Dviratis laisty- 
mo vežimas. Kad prišauktų lietų. Kaip danguje, taip ir ant žemės. 

Debesis ėmė dengti saulę, pamažu, vis daugiau, visą. Pilkas. Toli. 

Ne, ten ne taip. Bevaisė žemė, plika dykuma. Vulkaninis ežeras, 
mirusi jūra —- be žuvų, jokių augalų, įdubusi giliai į žemę. Joks vėjas 
nepašiauštų šių bangų, metalo pilkumo, nuodingų, rūku apgaubtų van- 
denų. Sieros lietumi tai vadinama - lygumos miestai - Sodoma, Go- 
mora, Edomasš. Negyvi vardai. Negyva jūra negyvoj šaly, pilkoj ir 

senoj. Dabar ji sena. Ji pagimdė seniausią, pirmąją, rasę. Išėjusi iš 
Kesidžio krautuvėlės, gatvę perėjo sulinkusi senutė suspaudusi už 
kakliuko nedidelį buteliuką. Seniausia tauta. Klaidžiojo po visą pa- 
saulį, iš nelaisvės į nelaisvę, daugindamasi, mirdama, gimdama vi- 
sur. Jos žemė - ten. Jau nebegali gimdyti. Negyva - senės — žila 
įdubusi pasaulio pizė. 

Sunykimas. 

Žilas siaubas nusvilino jo kūną. Sulenkęs lapelį ir įsidėjęs jį kiše- 
nėn, pasuko į Eklz gatvę; skubėjo namo. Vėsūs aliejai slydo jo veno- 
mis šaldydami kraują - amžius dengė jį druskos pluta. Štai kokie rei- 
kalai. Skleidžiasi rytas, o mintys sumautos. Ne ta koja išlipau iš lovos. 
Reikia vėl pradėti tuos Sendou pratimus. Ant rankų žemyn galva. Dė- 
mėti rudų plytų namai. Numeris aštuoniasdešimtas vis dar neišnuo- 
motas. Kodėl? Kaina - tik dvidešimt aštuoni. Touersas, Batersbis, 
Nortas, Makarturas - priimamojo langai apklijuoti skelbimais. Pleistrai 
ant sopančios akies. Traukti švelnų arbatos garų kvapą, keptuvės dū- 
melio, čirškančio sviesto. Būti netoliese jos dosnaus patalų sušildyto 
kūno. Taip, taip. 

Žvitri šilta saulės šviesa atskubėjo nuo Berklio kelio, ūmiai, grakš- 
čiais sandalais, ryškėjančiu šaligatviu. Bėga, ji bėga sutikti manęs, mer- 
gaitė auksiniais plaukais, plaikstomais vėjo. 

Du laiškai ir atvirukas ant priebučio grindų. Jis pasilenkė ir pakėlė 
juos. Ponia Merion Blum. Greitai plakanti jo širdis išsyk nurimo. Raiš- 
kus braižas. Ponia Merion. 

— Poldi! 

Įėjęs į miegamąjį, jis primerkė akis ir nužingsniavo per šiltą geltoną 
prieblandą jos sutaršytos galvos link. 

— Kam tie laiškai? 

Jis dirstelėjo į juos. Malingeras. Mili. 

- Laiškas man nuo Mili, - atsakė jis atsargiu balsu, - o tau atviru- 
kas. Ir laiškas tau. 

Padėjo jos atviruką ir laišką ant austo lovos užtiesalo, netoli kelių 
linkio. 

— Ar nori, pakelsiu užuolaidą? 

Atsargiais judesiais keldamas užuolaidą iki pusės, akies kampu ma- 
tė, kaip ji vogčiomis žvilgtelėjo į laišką ir pakišo jį po pagalve. 

— Taip bus gerai? - paklausė atsisukdamas. 

Pasirėmusi ant alkūnės ji skaitė atviruką. 

- Ji gavo tuos daiktus, - pasakė. 

Jis palaukė, kol ji atidėjo atviruką į šalį ir palaimingai atsidususi vėl 
pamažu susirietė. 

— Greičiau atnešk tos arbatos, - paprašė ji. - Gerklė perdžiūvo. 

— Vanduo jau verda, - pasakė jis. 

Bet užtruko, kol nukraustė kėdę - jos dryžuotas apatinukas, nešva- 
rūs numesti baltiniai - ir, viską suėmęs į glėbį, perkėlė ant kojūgalio. 

Kai leidosi virtuvės laipteliais žemyn, ji šūktelėjo: 

— Poldi! 

— Ką? 

— Užplikyk arbatinuke. 

Aiškiai verda —- garai veržiasi iš snapelio. Užplikė ir pateliūškavo 
arbatinuką, įdėjo keturis pilnus šaukštelius arbatos, tada palenkė di- 
dįjį ir įpylė vandens. Laukdamas, kol arbatžolės nusės, nustūmė vir- 
dulį, tiesiai ant įsidegusių anglių padėjo keptuvę ir stebėjo, kaip gaba- 
las sviesto slidinėja, tirpsta. Jam vyniojant iš popieriaus inkstą, katė 
priešais alkanai kniaukė. Duosi per daug mėsos - nepel:aus. Sako, jos 
neėda kiaulienos. Košeris. Še! Jis numetė jai kruviną popierių ir padė- 
jo inkstą ant šnypščiančio ištirpusio sviesto. Pipirų. Iš aplūžinėjusios 
taurelės kiaušiniui paėmė žiūpsnį ir užbarstė, ratu. 

Tada atplėšė savo laišką, peržvelgė iki apačios. Ačiū: nauja beretė: 
misteris Koklenas, piknikas prie Oulo ežero: jaunas studentas: Pasiu- 
tėlio Boileno pamario mergytės. 

Arbatžolės nusėdo. Jis prisipylė savo pritaikytą gerti su ūsais puo- 
duką - Derbio karūnos imitacija - šypsodamasis. Kvailutės Mili dova- 
na gimimo dienos proga. Tik penkerių tada buvo. Ne, palauk, ketve- 
rių. Nupirkau jai netikro gintaro karolių vėrinį, bet ji nutraukė jį. 
Įmesdavau jai į laiškų dėžutę sulankstytų vyniojamojo popieriaus la- 
pelių. Šypsojosi pildamas arbatą. 


O Mili Blum, miela, brangi, 

Visur tave regiu lyg atspindy. 

Nors neturi nė grašio, meilesnė man atrodai 
Nei liemeninga Keti su asilu ir sodu.? 

Vargšas senas profesorius Gudvinas. Sunkus atvejis. Tačiau jis bu- 
vo paslaugus senolis. Taip ssnamadiškai lenkdavosi Moli vesdamas ją 
nuo pakylos. Ir tas veidrodėlis jo cilindre. Tą vakarą, kai Mili atsinešė 
jį į saloną. O, pažiūrėkit, ką radau profesoriaus Gudvino skrybėlėje! 
Visi juokėmės. Moteriška prigimtis jau tuomet išryškėjo. Tokia išdy- 
kėlė buvo. 

Dūrė į inkstą šakute ir žnekt - apvertė jį, tada pastatė arbatinuką 
ant padėklo. Jo išlenktas šonas trekštelėjo, kai kėlė aukštyn. Viską 
paėmiau? Sumuštiniai, keturi, šaukštelis. Jos grietinėlė. Taip. Nunešė 
laiptais aukštyn užkišęs nykštį už arbatinuko ąselės. 

Stumtelėjęs duris keliu, įėjo ir padėjo padėklą ant kėdės šalia gal- 
vūgalio. 

— Kaip tu ilgai, - papriekaištavo ji. 

Atsirėmusi alkūne į pagalvę, energingai pasikėlė, - sužvango žalva- 
riniai lovos žiedai. Jis ramiai žvelgė į jos prisirpusį kūną, į tarpą tarp 
didelių minkštų krūtų, nusvirusių po naktiniais marškiniais kaip ož- 
kos tešmuo. Šiluma nuo jos kūno kilo į orą, maišėsi su pilamos arba- 
tos aromatu. 

Voko atplaiša kyšojo iš po įdubusios pagalvės. Jau susiruošęs eiti 
jis stabtelėjo ir pataisė antklodę. 

— Nuo ko tas laiškas? - paklausė. 

Raiškus braižas. Merion. 

— A, Boileno, - pasakė ji. - Turi atnešti programą. 

— Ką dainuoji? 

— „La ci darem“!? su Doiliu ir „Seną saldžią meilės dainą“. 

Jos sirpios lūpos gėrė ir šypsojosi. Gana troškus kvapas lieka nuo 
tų smilkalų kitą dieną. Kaip sudvisęs pamerktų gėlių vanduo. 

— Gal kiek praverti langą? 

Dėdamasi burnon perlaužtą į dvi dalis riekutę duonos paklausė: 

— Kelintą tos laidotuvės? 

— Vienuoliktą, atrodo, - atsakė jis. - Dar neskaičiau laikraščio. 

Zvelgdamas, kur rodo jos pirštas, jis pakėlė nuo lovos jos suteptas 
kelnaites. Ne? Paskui pilką keliaraištį, apsivijusį aplink kojinę: suglam- 
žyta, padas blizga. 

— Ne, tą knygą. 

Kita kojinė. Jos apatinis sijonas. 

— Turbūt parkrito ant grindų, - pasakė ji. 

Jis apsidairė. Voglio e non vorrei''. Įdomu, ar teisingai ji taria tą 
voglio. Ant lovos nėra. Matyt, nuslydo. Jis pasilenkė ir pakėlė lovos 
užtiesalą. Knyga išsiskleidusi gulėjo prie pūstašonio, oranžinėm juos- 
tom išmarginto naktipuodžio. 

— Duok šen, - pasakė ji. - Pasižymėjau vieną vietą. Norėjau tavęs 
paklausti tokio žodžio. 

Ji nurijo gurkšnelį arbatos iš puodelio, kurį laikė ne už rankenėlės, 
ir vikriai nusišluosčiusi pirštus į antklodę ėmė vedžioti segtuku po 
tekstą, kol surado reikiamą žodį. 

— Mėtai kam? - paklausė jis. 

— Va, - pasakė ji. - Ką tas reiškia? 

Jis palinko žemyn ir perskaitė šalia jos nulakuoto nykščio nago. 

— Metempsichozė? 

— Taip. Su kuo ją valgo? 

— Metempsichozė, - pasakė jis susiraukdamas. - Graikiškas... iš 
graikų kalbos. Tai reiškia sielų transmigraciją. 

— Kas per nesąmonė! - pasipiktino ji. - Paaiškinkite paprastais žo- 
džiais. 

Jis nusišypsojo šnairuodamas į jos pašaipias akis. Tos pačios jaunos 
akys. Pirmoji naktis po šaradų. „Delfino klėtis“. Pervertė dėmėtus pus- 
lapius. „Rubi arenos pasididžiavimas“. O. Iliustracija. Nuožmus italas 
su botagu. O ta, matyt, Rubi, pasididžiavimas ko ten, nuoga ant grin- 
dų. Paklodė, maloniai duota prisidengti. Piktadarys Matfėjus liovėsi ir 
keikdamasis šveitė auką nuo savęs. Visur žiaurumas. Apkvaitinti gy- 
vūnai. Trapecija Henglerio cirke. Nusisukau, nežiūrėjau į tą pusę. Mi- 
nia žiopsojo. Nusisuk sau sprandą, o mums iš juoko pilvai plyš. Atėjo 
su šeimomis. Kala jiems nuo jaunumės, tai jie ir metempsichuoja. Neva 
mes gyvenam po mirties. Mūsų sielos. Esą žmogaus siela, po to, kai jis 
numiršta. Dignemo siela... 

— Ar jau pabaigei ją? — paklausė jis. 

— Taip, - atsakė ji. - Nieko pikantiško. Ar ji visą laiką ir myli tą, 
pirmąjį? 

— Neskaičiau. Nori kitos? 

— Taip. Atnešk dar ką nors Polio de Koko. Graži jo pavardė!. 

Įsipylė į puodelį dar arbatos iš šono žvelgdama į srovelę. 

Reikia pratęsti tos knygos abonementą, iš bibliotekos Keiplo gatvėj, 
nes jie parašys Kyrniui, mano laiduotojui. Reinkarnacija - štai tas žodis. 

— Kai kurie žmonės tiki, - pasakė jis, - kad po mirties mes gyvensi- 
me kitame kūne ir kad gyvenome prieš tai, Tai vadinama reinkarnaci- 
ja. Kad mes visi gyvenome anksčiau, prieš tūkstančius metų, žemėje 
ar kurioje nors kitoje planetoje. Jie mano, kad mes tai pamiršome. O 
kai kurie tvirtina, kad prisimena savo buvusius gyvenimus. 

Tąsi grietinėlė spiralėmis sukosi jos arbatoje. Kaip čia jai įsiminti 
tą žodį - metempsichozė. Geriau būtų pavyzdys. Pavyzdys. 

„Nimfos maudymasis“ virš lovos. Priedas prie velykinio „Foto- 
nuotraukų“ numerio - nuostabus šedevras, meniškos spalvos. Arbata 
prieš įpilant į ją pieno. Nėra nepanaši į ją su palaidais plaukais, tik 
grakštesnė. Tris ir šešis sumokėjau už tą rėmą. Ji pasakė, puikiai tik- 
siąs virš lovos. Nuogos nimfos - Graikija - ir, kaip pavyzdys, visi žmo- 
nės, kurie tada gyveno. 

Jis pervertė puslapius atgal. 

- Metempsichozė, - pasakė, - taip vadino senovės graikai. Jie tikė- 
jo, kad žmogus gali būti paverstas gyvuliu arba, pavyzdžiui, medžiu. 
Ką jie vadino nimfomis, pavyzdžiui. 

Jos šaukštelis liovėsi maišęs cukrų. Pažvelgė tiesiai prieš save ir 
pauostė orą pro suapvalėjusias šnerves. 

— Degėsių kvapas, - pasakė ji. - Ar palikai ką nors ant ugnies? 

— Inkstas! - staiga sušuko jis. 

Nežiūrėdamas įsigrūdo knygą į vidinę kišenę ir, nusimušęs kojų 
pirštus į aplūžusią komodą, nuskubėjo kvapo link žirgliodamas laip- 
tais žemyn lyg išgąsdintas gandras. Aitrūs dūmai pikta srove šovė aukš- 
tyn nuo keptuvės krašto. Dūręs šakute po inkstu, atplėšė jį ir apvertė 
kaip vėžlį ant nugaros. Visai nedaug apdegęs. Mestelėjo iš keptuvės 
ant lėkštės ir aplašino likusiu rudu padažu. 

Dabar puodelį arbatos. Jis atsisėdo, atsipjovė duonos riekę, užsitepė 
sviesto. Nupjovė apdegusią mėsą ir švystelėjo ją katei. Paskui šakute 
įsikišo į burną didelį kąsnį ir kramtė žinoviškai mėgaudamasis skania 
stangria mėsa. Kaip tik. Gurkšnį arbatos. Paskui supjaustė duoną kube- 
liais, pamirkė vieną padaže ir įsidėjo į burną. Ką ji ten rašo apie kažkokį 
jauną studentą ir pikniką? Išskleidė laišką ir ėmė lėtai skaityti, kramty- 
damas pamirkė padaže kitą duonos gabalėlį ir pakėlė jį prie burnos. 

Brangiausias tėteliuk, 

Labai ačiū už gražią dovaną gimimo dienos proga. Tinka man kuo 
puikiausiai. Visi sako, kad aš tikra gražuolė su ta nauja berete. Gavau 
iš mamytės gražią dėžutę grietinukų, ir tuoj rašau jai. Baisiai skanūs. 
Jau nardau fotobizny kaip žuvis vandeny. Misteris Koklenas nutraukė 
mane kartu su savo ponia, atsiųsiu, kai išryškinsim. Vakar padirbėjom 
kaip reikiant. Graži buvo dienelė, privažiavo tokių atsiganiusių, sto- 
rablauzdžių damų. Pirmadienį važiuojam su keliais draugais prie Ou- 
lo ežero, suruošim nedidelį pikniką. Perduok mamytei, kad ją labai 
myliu, o tave stipriai bučiuoju ir dėkoju. Apačioj kažkas skambina 
pianinu. Šeštadienį „Grevilio herbe“ bus koncertas. Čia yra toks jau- 
nas studentas, kartais ateina vakarais, pavardė Benonas, kažkokie jo 
giminaičiai - dideli šašai, jis dainuoja Boileno (vos neparašiau Pasiu- 
tėlio Boileno) dainą apie tas pamario mergytes. Pasakyk jam, kad Mi- 
lutė kvailutė siunčia jam linkėjimus. Jau turiu baigti, su meile, 

Tavo mylinti duktė, MILI. 
P. S. Atleisk už bjaurų raštą, labai skubu. Ate. M. 


Vakar - penkiolika. Beje, ir mėnesio penkiolikta. Jos pirmas gim- 
tadienis toli nuo namų. Išsiskyrimas. Atsimenu tą vasaros rytą, kai ji 
gimė. Nulėkiau pas ponią Tornton į Denzilo gatvę. Žvali senutė. Ma- 
tyt, daugybei kūdikių padėjo ateiti į pasaulį. Ji išsyk suprato, kad vargšas 
Radis!? negyvens. Dievas maloningas, pone. Tačiau suprato iš karto. 
Dabar būtų vienuolikos, jei gyventų. 

Išsiblaškiusiu liūdnu žvilgsniu žvelgė į prierašą. Atleisk už bjaurų 
raštą. Skubu. Apačioj pianinas. Lukštenasi iš kiaušinio. Ginčas su ja 
kavinėj „XL“ dėl tos apyrankės. Nevalgė savo pyragaičių, nei kalbėjo, 
nei žiūrėjo. Akiplėša. Jis mirkė duonos kubelius į padažą ir kramtė inkstą, 
gabalėlį po gabalėlio. Dvylika ir šeši per savaitę. Nedaug. Bet galėjo 
būti ir blogiau. Kur nors miuzikhole. Jaunas studentas. Jis sriūbtelėjo 
šaltesnės arbatos ir nugurkė maistą. Paskui vėl perskaitė laišką - dukart. 

Na, gerai, ji moka savimi pasirūpint. O jei ne? Ne, juk nieko neatsi- 
tiko. Aišku, visko būna. O kas lieka? Tik laukti. Pasiutusi. Jos grakščios 
kojos, vis bėgte laiptais aukštyn. Likimas. Bręsta. Koketė - baisiausia. 

Jis nusišypsojo su nerimastinga meile virtuvės langui. Kartą paga- 
vau ją gatvėj žnaibančią sau skruostus, kad paraustų. Truputėlį ma- 

žakraujė. Per vėlai atjunkė. „Erino karalius“, tądien aplink Kišo švy- 
turį. Prakeikta sena gelda - supo kaip reikiant. Nė lašelio baimės. Jos 
blankiai žydras šalis, palaidas vėjy, palaidi plaukai. 


Garbanos, skruostų duobelės, 
Tau apsisuks galvelė. 


Pamario mergytės. Atplėštas vokas. Susigrūdęs rankas į kišenes, — 
tikras vežikas išeiginę dieną, - ir dainuoja sau. Seimos draugas. Apsi- 
siuks, taria. Apšviestas molas, vasaros vakaras, orkestras. 


Tos mergytės, tos mergytės, 
Mielos pamario mergytės. 


Mili taip pat. Jaunatviški bučiniai - pirmasis. Kaip seniai tai buvo. 
Ponia Merion. Skaito dabar atsilošus, suka ant piršto plaukų gijas, 
šypsosi. 

Per nugarą nusirito auganti gailesio ir nuogąstavimo banga. Taip, 
atsitiks. Neleisti. Beviltiška, nieko nepadarysi. Saldžios ir lengvabū- 
diškos mergaitiškos lūpos. Ir atsitiks tas pat. Jis jautė, kaip nuogąsta- 
vimo banga ritasi per visą kūną. Beviltiška ką nors daryt dabar. Lūpos 
pabučiuotos bučiuojančias bučiavo. Sirpios lipnios moters lūpos. 

Geriau tebūna ten - toli. Turi kuo užsiimti. Buvo užsimaniusi iš 
nuobodulio. Galėčiau ten nuvažiuoti. Rugpjūtį, per tarnautojų išeigi- 
nes, tik du ir šeši į abu galus. Bet dar šešios savaitės. Galėčiau gauti 
žurnalisto leidimą ir važiuoti nemokamai. Arba per Makkojų. 

Katė, išsilaižiusi kailį, sugrįžo prie kruvino popieriaus, bakstelėjo 
jį nosim ir išdidžiu žingsniu nuėjo prie durų. Atsisuko į jį, miauktelė- 
jo. Nori išeiti laukan. Lauk prie durų, jos kada nors atsidarys. Tegu 
palaukia. Nenustygsta. Įelektrinta. Artėja audra. Ir prausėsi ausį tupė- 
dama nugara į ugnį. 

Pasijuto apsunkęs, sotus, paskui viduriuos maloniai palengvėjo. At- 
sistojo atsisegdamas kelnių diržą. Katė sukniaukė. 

— Miau! - atsiliepė jis. - Palauk, kol susitvarkysiu. 

Apsunkimas - bus karšta diena. Tingiu lipti iki laiptų aikštelės. 

Laikraštį. Jis mėgo skaityti išvietėje. Tikiuosi, jokia makaka neateis 
1r neims baladoti, kol aš. 

Stalčiuje rado seną „Margumynų“ numerį. Sulankstė jį, pasikišo 

po pažastim, nuėjo prie durų ir jas atidarė. Katė minkštais šuoliais 
nuliuoksėjo aukštyn. A, štai kur tu, norėjai susiriest į kamuoliuką 
ant lovos. 

Įsiklausęs išgirdo jos balsą: 

— Ateik, ateik, katyte. Ateik. 

Pro užpakalines duris išėjo į kiemą; pasiklausė, kas girdėti greti- 
mam kieme. Nė garso. Gal džiausto drabužius. Mergelė išėjo į darže- 
l;. Puikus rytmetis. 

Pasilenkė ir atidžiai pažvelgė į perdžiūvusią lysvę šaltmėčių, au- 
gančių prie sienos. Pastatyti čia pavėsinę. Skaisčiai raudoni ūsai. Lau- 
kinės vynuogės. Reikėtų patręšt visą sklypą, bjauri dirva. Rausvai ru- 
da sieros pluta. Visos dirvos tokios, jei netręši. Namų ūkio paplavos. 
Priemolis, kas tai per daiktas? Vištos gretimame darže, jų mėšlas — 
puikiausia trąša. Bet geriausias - gyvulių, ypač jei šeriami tomis iš- 
spaudomis. Mėšlo puvenos. Geriausia priemonė valyti moteriškas odi- 
nes pirštines. Purvas valo. Ir pelenai. Patręšti visą sklypą. Auginti žir- 
nius - va, tame kampe. Salotas. Ir visą laiką turėsim šviežių žalumynų. 
Tačiau daržas turi ir trūkumų. Tai bitė, tai mėsinė musė po Sekminių. 

Jis nuėjo taku toliau. Beje, kur mano skrybėlė? Turbūt pakabinau 
ją atgal ant vagio. Arba palikau viršuje. Štai tau, visai nepamenu. Ka- 
bykla prieangy perpildyta. Keturi skėčiai, jos lietpaltis. Ėmiau laiškus. 
Dregou krautuvėje suskambo varpelis. Keista, juk kaip tik tuo mo- 
mentu galvojau. Rudi ištepti briliantinu plaukai virš jo apykaklės. Ką 
tik išsitrinko ir susišukavo. Nežinau, ar turėsiu laiko nueiti į pirtį šį- 
ryt. Tara gatvė. Tipas kasos būdelėj, sako, padėjo pabėgti Džeimsui 
Stivensui. O'Brajenas"“. 

Storą balsą tas bičiulis Dlugačas turi. „Agendath“ kaip ten? Pra- 
šom, panelyte. Entuziastas". 

Spirtelėjęs atidarė aplūžusias išvietės duris. Geriau būti atsarges- 
niam, nesuterliot prieš laidotuves kelnių. Įėjo vidun palenkęs galvą, 
stengdamasis neatsitrenkti į žemą staktą. Palikęs duris praviras, api- 
pelijusių kalkių ir suplėkusių voratinklių tvaike atsisagstė petnešas. 
Prieš atsisėsdamas dirstelėjo per plyšį aukštyn į kaimynų langą. O ka- 
ralius savo soste'“. Nieko nėra. 

Įsitaisęs ant lentos, išskleidė laikraštį ant nuogų kelių. Ką nors nauja 
ir paprasta. Nėra ko skubėti. Prilaikyk. Mūsų premijuotas perliukas. 

„Meistriškas Metčemo kirtis“. Parašytas misterio Filipo Bjofoi, Teat- 
ro mylėtojų klubas, Londonas. Rašytojui išmokėtas honoraras - viena 
ginėja už skiltį. Trys su puse. Trys svarai trys. Trys svarai trylika ir šeši. 

Susilaikydamas ramiai perskaitė pirmą skiltį ir pasiduodamas, bet 
vis dar priešindamasis, pradėjo antrą. Viduryje, visai nebesipriešinda- 
mas, leido savo viduriams netrukdomiems išsituštinti, o pats kantriai 
skaitė toliau; tas vakarykštis užkietėjimas visai praėjo. Tikiuosi, nebu- 
vo toks, kad vėl prasidėtų hemorojus. Ne, kaip tik. Taigi. Uch! Užkie- 
tės - vieną tabletę šventosios žievelės. Gyvenime kartais taip ir būna. 
Tai jo nesujaudino ir nesukrėtė, bet buvo kažkas gyva ir gerai suręsta. 
Dabar spausdina bet ką. Mat sausra. Jis skaitė toliau ramiai sėdėda- 
mas virš savo kylančios smarvės. Gerai suręsta, ką ir sakyti. „Metče- 
mas dažnai prisimena tą meistrišką kirtį, padėjusį jam laimėti kvato- 
jančią raganą, kuri dabar.“ Prasideda ir baigiasi pamokomai. „Ranka 
rankoj.“ Gudriai. Peržvelgė tai, ką perskaitė, ir jausdamas tykiai sro- 
venant šlapimą nuoširdžiai pavydėjo misteriui Bjufoi, kuris tai parašė 
ir gavo tris svarus trylika ir šešis. 

Galėčiau sukurpti kokį skečą. Autoriai misteris ir misis L. M. Blu- 
mai. Sugalvoti istoriją pagal kokį nors priežodį - kokį? Buvo metas, 
kai bandydavau užsirašinėti ant rankogalių, ką ji sako rengdamasi. 
Nemėgstu kartu rengtis. Įsipjoviau skusdamasis. Prikandusi apatinę 
lūpą, segiojasi sijoną. Užfiksuoju laiką. 9.15. Ar Robertsas jau sumo- 
kėjo tau? 9.20. Ką buvo apsirengusi Greta Konroi? 9.23. Kas man 
šovė galvon, kad nusipirkau tas šukas? 9.24. Išpūtė vidurius nuo tų 
kopūstų. Dulkių dėmelė ant lakuotos jos batelio odos. 

Vikriai nusivalo abu batelius, vieną po kito patrina į kojine ap- 
temptą blauzdą. Rytas po labdaros šokių, kur Mėjaus orkestras grojo 
Ponkjelio valandų šokį'". Aiškinau, kad ryto valandos, vidudienis, pas- 
kui ateina vakaras, tada nakties valandos. Valėsi dantis. Tai buvo pir- 
masis vakaras. Jai sukosi galva. Tarškančios vėduoklės plokštelės. Ar 
tas Boilenas turtingas? Turi pinigų. O ką? Pastebėjau šokdama - jo 
geras kvapas iš burnos. Tuomet neverta niūniuoti. Užuomina apie tai. 
Keista muzika tą paskutinį vakarą. Veidrodis šešėly. Smarkiai patrynė 
rankinį veidrodėlį į vilnonę palaidinę, į linguojančią apvalią krūtį. 
Įdėmiai žiūrėjo į savo atspindį. Akys - primerktos. Kažkas neišdegė. 

Vakaro valandos, mergaitės pilko gazo suknelėmis. Paskui nakties 

valandos - juodos, su durklais ir kauke ant akių. Poetinė mintis — 
ryškiai rožinė, vėliau auksinė, paskui pilka, tada juoda. Ir vis dėlto - 
kaip gyvenime. Diena, paskui naktis. 

Jis staigiai nuplėšė pusę premijuoto apsakymo ir pasišluostė. Paskui 
užsitraukė kelnes, užsisegė petnešas ir sagas. Pastūmė kreivas išklibu- 
sias išvietės duris ir išėjo iš prietemos į gryną orą. 

Ryškioje šviesoje, palengvėjęs ir atvėsusiomis galūnėmis, jis įdė- 
miai nužvelgė savo juodas kelnes, klešnių galus, kelius, pakinklius. 
Kelintą laidotuvės? Geriau pasitikslinsiu laikrašty. 

Girgždesys ir neaiškus dūzgimas aukštai ore. Jurgio bažnyčios var- 
pai. Jie mušė valandas - skambi niūri geležis. 


Dinu! Danu! 
Dinu! Danu! 
Dinu! Danu! 


Be penkiolikos. Ir vėl: obertonas, plaukiantis oru, tercija. 
Vargšas Dignemas! 


KA 


P RO VEŽIMUS sero Džono Rodžer- 
sono krantine ramiai žingsniavo misteris Blumas, pro Vindmilo skers- 
gatvį, Lysko sėmenų aliejaus spaudyklą, pašto bei telegrafo įstaigą. 
Galėjau duoti ir tą adresą. Ir pro jūrininkų namus. Iš triukšmingos 
rytinės krantinės pasuko į Laimo gatvę. Prie Bredžio kotedžų, atsirė- 
męs į sieną, užsikabinęs ant peties kubilėlį su žarnokais, stovėjo ber- 
niukas, kailiadirbio parankinis, ir rūkė apkramtytą nuorūką. Kažko- 
kia mažesnė mergaitė su egzemos randais ant kaktos žiūrėjo į jį abe- 
jingai apsikabinusi aplankstytą statinaitės lanką. Pasakyk jam - jei rūkys, 
neaugs. A, tegul sau! Jo gyvenimas ne rožėmis klotas. Lūkuriuoja prie 
smuklių, kad parvestų į namus tėtį. Eime, tėt, namo, pas mamytę. Dar 
ramu - nedaug jų ten ir bus. Jis perėjo Taunsendo gatvę, praėjo pro 
paniurusį Betelio! fasadą. Taip, Elis - Jo namai - Alleph, Beth. Ir pro 
Nikolsų laidojimo kontorą. Laidos vienuoliktą. Dar marios laiko. Ma- 
tyt, Kornis Keleheris bus pakišęs O'Nylui tą darbelį. Švilpauja sau, 

užmerkęs akis. Kartą susitiko parke ją. Naktį tamsiąją. Ją - žavingąją. 
Policijos šnipelis. Ji tada pasakė savo pavardę ir adresą, ir mano tra- 
lialia tralialia. O, žinoma, bus pakišęs. Palaidok jį pigiai kametiknori. 
Ir mano tralialia tralialia tralialia tralialia. 

Vestlando gatvėje stabtelėjo priešais Belfasto ir Rytų arbatos kom- 
panijos vitriną ir perskaitė užrašus ant sidabrinių paketėlių - rinktinis 
mišinys, aukščiausios rūšies arbata šeimai. Darosi gana karšta. Arba- 
ta. Reikia paimti truputį iš Tomo Kerneno. Bet negaliu prašyti per 
laidotuves. Akims ramiai tebeskaitant, jis neskubėdamas nusiėmė skry- 
bėlę, įkvėpė savo plaukų tepalo kvapo ir dešine ranka gracingai per- 
braukė per kaktą bei plaukus. Labai šiltas rytmetis. Žvilgsniu iš po 
nuleistų blakstienų surado nežymią odinio įsiuvo bangą savo aukštos 
kokybės skrybė. Štai kur. Dešinė ranka įlindo į skrybėlę. Pirštai už 
įsiuvo greitomis apčiuopė kortelę ir perkėlė ją į liemenės kišenėlę. 

Taip, šilta. Dešinė dar sykį, dabar lėčiau, perbraukė per kaktą — 
rinktinis mišinys, paruoštas iš geriausių Ceilono rūšių. Tolimieji Ry- 
tai. Tai turbūt puiki vieta - pasaulio sodas, dideli tingūs lapai, ant jų 
galima plaukioti, kaktusai, žydinčios pievos, gyvates primenančios lia- 
nos, kaip jas vadina. Įdomu, ar iš tiesų taip. Singalai, tingiai slankio- 
jantys saulėje, toje dolce far niente?. Per visą dieną nepajudins nė pirš- 
to. Pramiega šešis mėnesius iš dvylikos. Per karšta, kad galėtų ginčy- 
tis. Klimato įtaka. Letargas. Tingumo gėlės. Daugiausia jas maitina 
oras. Azotas. Šiltnamis botanikos sode. Jautrūs augalai. Vandens leli- 
jos. Vainiklapiai per daug išglebę, kad. Migdantis silpnumas ore. Žen- 
gi per rožių lapelius. Įsivaizduok, kaip atrodytų žarnokai ir jautienos 
šaltiena. Kur buvo tas vaikinas, kurį mačiau paveikslėlyje? Ak, tiesa, 
mirusioj jūroj, atsigulęs ant nugaros, išskleidęs skėtį, skaito knygą. 
Net ir norėdamas nepaskęsi — toks prisotintas druskos. Kadangi van- 
dens svoris, ne, kūno svoris vandenyje yra lygus svoriui to. O gal tūris 
lygus svoriui? Egzistuoja kažkoks panašus dėsnis. Veinsas vidurinėje 
mokykloje, traškindamas savo pirštų sąnarius, mokė. Koledžo pro- 
grama. Trakšinti brakšinti programa. O kas iš tikrųjų yra svoris? De- 
vyni kablelis aštuoni metro per sekundę, per sekundę. Viskas nukrin- 
ta ant žemės. Žemė. Žemės traukos jėga, štai kas yra svoris. 

Jis nusisuko ir lėtai perėjo gatvę. Kaip ji ėjo su tomis savo sardelė- 
mis? Štai taip, panašiai. Eidamas išsiėmė iš šoninės kišenės sulanksty- 

tą „Freeman“, išskleidė jį, susuko į tūtelę ir sulig kiekvienu neskubriu 
žingsniu pradėjo tapšnoti ja per klešnę. Nerūpestinga išraiška — tik 
užbėgau pažiūrėti. Per sekundę. Tai reiškia, per sekundę kiekvieną 
sekundę. Nuo šaligatvio smeigė skvarbų žvilgsnį į pašto duris. Dėžė 
pavėlavusiems. Mesti čia. Nieko nėra. Įeik. 

Pro varines groteles padavė kortelę. 

— Ar man nėra laiškų? - paklausė. 

Kol paštininkė rausėsi viename skyrelyje, jis apžiūrinėjo verbuoto- 
jų plakatą - visų rūšių kareivių paradas — ir laikydamas prie nosies 
savo tūtelės galą uodė šviežių tipografinių dažų kvapą. Tikriausiai jo- 
kio atsakymo. Praėjusį kartą per daug sau leidau. 

Paštininkė pro varines groteles grąžino jam kortelę kartu sau laišku. 
Jis padėkojo ir greitomis žvilgtelėjo į mašinėle išspausdintą adresą. 


Henris Flaueris?, Eskv. 
Vestlend-Rou pašto skyrius, 
iki pareikalavimo 


Vis dėlto atsakė. Įsikišęs laišką į šoninę kišenę, dar kartą nužvelgė 
marširuojančius kareivius. O kur senojo Tvydžio pulkas? Nebetinka- 
mas tarnybai kareivis. Štai - meškenos kepurė su gaidžio plunksnomis. 
Ne, jis juk grenadierius. Smailūs rankogalių segtukai. Štai kur jis - kara- 
liškieji Dublino šauliai. Raudonšvarkiai. Pernelyg krintantys į akis. Tur- 
būt dėl to moterys ir laksto paskui juos. Uniforma. Lengviau ir užver- 
buoti ir muštruoti. Mod Gon laiškas, prašymas, kad neleistų jų vakare 
į O'Konelo gatvę - gėda Airijos sostinei. Dabar Grifito laikraštis gieda 
apie tą patį - armija, ėdama venerinių ligų, užjūrio arba užbalio imperi- 
ja. Atrodo lyg ko apsivalgę - kaip užhipnotizuoti. Lygiuot. Muša taktą. 
Dešinėn kairėn. Pirmas antras. Paties karaliaus. Niekada nematė jo su 
gaisrininko ar policininko uniforma. Masonas, taip“. 

Neskubėdamas išėjo iš pašto ir pasuko į dešinę. Pokalbis - lyg jis 
ką nors galėtų pakeisti. Ranka nusileido į kišenę, ir rodomasis pirštas, 
užčiuopęs voko nugarėlę, keliais trūktelėjimais jį atplėšė. Nemanau, 
kad moterys kreiptų daug dėmesio. Pirštai ištraukė laišką ir suglamžė 
kišenėje voką. Kažkas prisegta - gal nuotrauka. Plaukų sruoga? Ne. 

Makkojus. Greičiau atsikratyti. Tik sutrukdys. Kompanija visai ne- 
reikalinga, kai tu. 

— Sveiki, Blumai. Kur išsiruošėt? 

— Sveiki, Makkojau. Niekur konkrečiai. 

— Kaip sveikata? 

— Puiki. O jūsų? 

- Šiaip taip krutu, - atsakė Makkojus. 

Dirstelėjęs į juodą kostiumą ir kaklaraištį, tylesniu pagarbiu balsu 
paklausė: 

— Ar kas nors... tikiuosi, nieko blogo neatsitiko? Matau, kad jūs... 

— Ne, ne, - atsakė misteris Blumas. - Tai vargšas Dignemas. Šian- 
dien laidoja. 

— Ak, taip, vargšelis. Iš tikrųjų. Kelintą valandą? 

Ne, ne nuotrauka. Kažin koks ženkliukas. 

— Vie... vienuoliktą, - atsakė misteris Blumas. 

— Pasistengsiu ateiti, - tarė Makkojus. - Vienuoliktą, ar ne? Sužino- 
jau tik vakar vakare. Kas gi man pasakė? Holohenas“. Pažįstat Šlubį? 

— Pažįstu. 

Misteris Blumas įdėmiai pažvelgė į pašalietį, sustojusį kitoje gatvės 
pusėje, priešais „Grosvenor“ duris. Durininkas užkėlė lagaminą ant 
pasostės. Ji stovėjo nejudėdama ir laukė, o tuo metu vyras, sutuokti- 
nis, brolis, panašus į ją, ieškojo kišenėje smulkių. Elegantiškas apsiaustas 
su apvalia apykakle, per šiltas tokiai dienai, tartum vilnonė antklodė. 
Jos stovėsena nerūpestinga, rankos sukištos į prisiūtas ant viršaus ki- 
šenes. Kaip ta išdidi būtybė per polo rungtynes. Visos moterys žiūri iš 
aukšto, kol pats atsiduri viršuje. Gražų medį kirvis mėgsta. Nepriei- 
namos, kol prieini. Gerbiama ponia ir Brutas, gerbiamas žmogus. Sy- 
kį turėsi, ir manieringumas dingsta. 

Dorenas, Lajensas Konvėjaus smuklėje. Ji pakėlė pirštinėtą ranką 
prie plaukų. Ir įeina Slubis. Padaręs gramą. Užvertęs galvą ir įdėmiai 
žvelgdamas į tolį iš po nuleistų blakstienų, jis matė šviesią gelsvai rudą 
odą, blizgančią ryškioje šviesoje, apsiūtas juostele dideles sagas. Kaip 
aiškiai šiandien matyti. Turbūt dėl drėgmės. Kalbasi apie šį bei tą. 
Damos ranka. Iš kurios pusės ji įlips? 

- Ir jis sako: „Liūdnos naujienos apie mūsų vargšą draugą Padį!“ 
„Kokį Padį?“ - klausiu. „Vargšelį Padį Dignemą“, pasakė jis. 

Važiuoja už miesto - į Brodstauną tikriausiai. Aukšti rudi batai su 
tabaluojančiais varsčiais. Grakšti koja. Ko jis krapštosi su tais smul- 

kiais? O ji mato, kad žiūriu. Visada pastebi ir kitus. Dėl viso pikto. 
Atsarga gėdos nedaro. 

— „O kas?“ - klausiu. „Kas jam atsitiko?“ - sakau. 

Išdidi: turtinga: šilkinės kojinės. 

— Taigi, - atsiliepė misteris Blumas. 

Pasitraukė truputį į šoną nuo plepančios Makkojaus galvos. Tuo- 
jau įlips. 

— „Kas jam atsitiko?“ — klausia. „Numirė“, — sako. Ir prisiekiu, 
įpylė. „Ar Padis Digmenas?“ - klausiu. Negalėjau patikėti, kai išgir- 
dau. Juk dar praėjusį penktadienį ar ketvirtadienį buvau su juo susiti- 
kęs, pasėdėjom „Arkadoj“. „Taip“, - pasakė jis. „Nebėra jo. Numirė 
pirmadienį vargšelis“. 

Žiūrėk! Žiūrėk! Šilkas blykst, brangios kojinės, baltos. Žiūrėk! 

Gremėzdiškas tramvajus, signalizuodamas savo gongu, įsiterpė tarp jų. 

Dingo. Kad tu prasmegtum, bukanosi. Lyg prieš nosį būtų užtren- 
kę duris. Rojus ir peri“. Visada taip būna. Kaip tik tą akimirką. Panelė 
Justeis gatvės tarpuvartėj. Pirmadienį, taisėsi keliaraištį. Šalia draugė, 
užstojusi vaizdą. Esprit de corps?. Na, į ką čia taip spoksai? 

— Taip, taip, - sumurmėjo misteris Blumas niūriai atsidusęs. - Dar 
vieno nebėra. 

— Vienas iš geriausių, - pridūrė Makkojus. 

Tramvajus pravažiavo. Jie nuriedėjo tilto link, jos daili ranka su 
pirštinaite ant plieninės rankenėlės. Mirgu, margu - jos skrybėlės kas- 
pinas švyti saulėje - mirgu, virpt. 

- Tikiuosi, žmona jaučiasi gerai? - persimainiusiu balsu paklausė 
Makkojus. 

— O taip, - atsakė misteris Blumas. - Dėkui, kuo puikiausiai. 

Jis neskubėdamas išvyniojo laikraščio tūtelę ir neskubėdamas per- 
skaitė: 


Kokie namai be Slyvio 
Konservuotos mėsos? 
Nykaūs ir tušti. 

O su ja - lyg rojuj. 


— Mano brangiausiajai neseniai pasiūlė angažementą. Tik dar galu- 
tinai nesutarta. 

Vėl bus tas pats - apie lagaminą. Beje, jokios žalos. Ačiū, manęs 
neapsuksi. 

Misteris Blumas lėtai, draugiškai nukreipė į jį savo ilgablakstie- 
nes akis. 

— Mano žmonai irgi, - tarė. - Ruošiasi dainuoti labai iškilmingame 
koncerte Alsterio halėj Belfaste dvidešimt penktą. 

- Tikrai? - paklausė Makkojus. - Džiaugiuosi girdėdamas, bičiuli. 
O kas jį rengia? 

Ponia Merion Blum. Dar neatsikėlusi. Karalienė miegamajam val- 
gė duoną suš. Be knygos. Pajuodavusios karaliaus dvaro kortos, su- 
guldytos išilgai jos šlaunies, septynakė ant viršaus. Tamsi dama ir švie- 
sus vyras. Katinas - juodo kailio kamuolys. Nuplėšta voko juostelė. 

Meilės 

Sena 

Saldi 

Daina 

Plaukia meeeilės sena... 


— Tai lyg ir koks turnė, suprantate, - mąsliai tarė misteris Blumas. - 
Saaaldi daina. - Yra sudarytas komitetas. Išlaidos ir pelnas - pusiau. 

Makkojus linktelėjo čiupinėdamas savo ūsų šerius. 

- Suprantu, - pasakė jis. - Gera naujiena. 

Susiruošė eiti. 

— Ką gi, džiaugiuosi, sveikai atrodot, - pasakė jis. - Dar susitiksim. 

— Taip, - sutiko misteris Blumas. 

- Ir štai dar kas, - pridūrė Makkojus. - Gal galėtumėt įrašyti mano 
pavardę į laidotuvių dalyvių sąrašą? Matote, norėčiau nueiti, bet gali 
nepavykti. Sendikouve kažkas nuskendo, ir mums su tardytoju gali 
tekti ten važiuoti, jei ras kūną. Tik įrašykit mano pavardę, jei manęs 
nebus, gerai? 

— Sutarta, - atsakė misteris Blumas susiruošęs eiti. - Viskas bus gerai. 

- Puiku, - žvaliai tarė Makkojus. - Ačiū, bičiuli. Jei galėsiu, ateisiu. 
Tai iki. Tik K. P Makkojus, ir užteks. 

— Bus padaryta, - tvirtai pažadėjo misteris Blumas. 

Neužklupo manęs iš netyčių su tuo triuku. Manė apmulkinsiąs. 
Ieško kvailių. Bet aš ne koks pienburnis. Man tas lagaminas ypač pa- 

tinka. Oda. Kaustyti kampai, kniedyti kraštai, svirtinė spynelė su dvi- 
gubu užraktu. Bobas Kaulis pernai paskolino jam savąjį, Viklou rega- 
tos koncerto proga, ir nuo tol nei matė, nei regėjo. 

Misteris Blumas, žingsniuodamas Bransviko gatvės link, šypsojosi. 
Mano brangiausiajai neseniai pasiūlė an. Spigus sopranas su strazda- 
nom. Nosis lyg nuriekta. Nors tam tikra prasme visai nebloga - nedide- 
liam romansui. Ištižimas. Jūs ir aš, ar ne? Tartum vienodom sąlygom. 
Palaižūnas. Taip suerzins, kad galėtum. Nejaugi negirdi skirtumo? At- 
rodo, jam šiek tiek. Tačiau kažkaip ne prie širdies. Taip ir maniau, kad 
Belfastas jį nustebins. Tikiuosi, dėl tų raupų ten padėtis nepablogėjo. 
Nes gali nesileisti skiepijama dar sykį. Jūsų žmona ir mano žmona. 

Įdomu, ar jis nešnipinėja manęs? 

Misteris Blumas stovėjo prie kampo, jo žvilgsnis klaidžiojo po įvai- 
riaspalvius plakatus. Kantrelio ir Kokreno imbierinis alus (aromati- 
nis). Vasarinis Klerio išpardavimas. Ne, jis eina tiesiai. O! Šiandien 
vakare „Lėja“ - ponia Bandmen Palmer. Norėčiau dar sykį pamatyti, 
kaip ji atlieka šį vaidmenį. Vakar ji vaidino Hamletą. Persirengusi vy- 
ru. O gal jis buvo moteris. Kodėl Ofelija nusižudė? Vargšas tėtis!? 
Kaip jis pasakodavo apie Keit Beitmen, vaidinančią Lėją! Prie „Adel- 
fi“ teatro Londone prastovėjo visą popietę, kad patektų. Metai prieš 
man gimstant - šešiasdešimt penktais. O Ristori Vienoje. Koks gi jos 
pavadinimas? Autorius - Mozentalis. „Rachilė“, ar ne? Ne. Visada 
pasakodavo apie tą sceną, kur senas aklas Abraomas atpažįsta balsą ir 
liečia pirštais jo veidą. 

Natano balsas! Jo sūnaus balsas! Girdžiu balsą Natano, kurs paliko 
tėvą savo, kad tas pasimirtų iš širdgėlos ir skurdo ant mano rankų, 
kurs pametė tėvo namus ir savo tėvą Dievą. 

Kiekvienas žodis toks prasmingas, Leopoldai. 

Vargšas tėtis! Vargšas žmogus! Gerai, kad nėjau į kambarį ir nema- 
čiau jo veido. Tą dieną! O Dieve! O Dieve! Et! Ką gi, gal jam taip 
buvo geriau. 

Misteris Blumas pasuko už kampo ir pražingsniavo pro galvas pa- 
narinusius kuinus vežikų aikštelėje. Neverta apie tai daugiau galvoti. 
Abrako metas. Geriau būčiau nesutikęs to Makkojaus. 

Jis priėjo arčiau ir išgirdo traškinamas auksines avižas, palengva 
kramtančius dantis. Jų apvalios elniškos akys žvelgė į jį, kai jis žengė 


89 


II 


prošal užuosdamas salstelėjusį avižinio arklių šlapimo tvaiką. Jų El- 
doradas. Vargšai neišmanėliai! Nieko nežino ir niekuo nesirūpina įki- 
šę ilgus snukius į abrakines. Per daug sotūs, kad kalbėtų. Juk gauna ir 
pašaro, ir nakvynę. Ir iškastruoti - juodas gutaperčios galas suglebęs, 
tabaluoja tarp užpakalinių kojų. Tačiau jie, matyt, ir taip laimingi. Iš 
pažiūros nekalti vargšai gyvuliai. Bet kai ims žvengti - nepakenčiama. 
Jis ištraukė laišką iš kišenės ir įkišo jį į laikraštį. Galiu čia su ja kakto- 
muša susidurti. Skersgatvy saugiau. 

Jis praėjo pro vežikų užeigą. Keistas tų klajūnų gyvenimas, bet ko- 
kiu oru, į bet kurią vietą, reikės palaukti arba paleis, - ir vis ne savo 
valia. Voglio e mon. Man patinka juos pavaišinti cigarete. Draugiškai. 
Rieda prošal, šūkčioja pavėjui. Jis paniūniavo: 


La ci darem la mano 
La la la la la la. 


Blumas pasuko į Kamberlendo gatvę ir, žengęs kelis žingsnius, su- 
stojo užuovėjoj prie stoties sienos. Nieko nėra. Mydo medienos san- 
dėlis. Sukrauti tašai. Griuvėsiai ir būstai. Atsargiai peržengė vaikiškų 
„klasių“ kvadratėlius su paliktu plokščiu akmenėliu. Nė gyvos dva- 
sios. Netoli sandėlio tupėjo vaikas ir vienas žaidė rutuliukais sprig- 
tuodamas juos įgudusiu nykščiu. Nuo savo šiltos palangės viską stebė- 
jo protinga raina katė, mirkčiojantis sfinksas. Nereikia jiems trukdyti. 
Mahometas nurėžė gabalą savo apsiausto, kad nepažadintų'?. Išskleisk. 
Kažkada ir aš žaisdavau rutuliukais, kai lankiau tą senos damos mo- 
kyklą. Ji mėgo razetas. Ponios Elis mokykla. O kur misteris? Išskleidė 
laišką pridengęs laikraščiu. 

Gėlė. Atrodo, kad tai... Geltonas žiedas suplotais žiedlapiais. Vadi- 
nasi, nesupyko tuomet? Ką gi ji rašo? 


Brangus Henri, 

Gavau Tavo laišką ir labai už jį dėkoju. Gaila, kad mano paskutinis 
laiškas Tau nepatiko. Kam įdėjai tuos pašto ženklus? Baisiai pykstu 
ant Tavęs. Norėčiau už tai Tave nubausti. Pavadinau Tave neklaužada 
berniūkščiu, nes man visai nepatinka ta mirtis. Maldauju, pasakyk 
man, ką iš tiesų reiškia ta mintis. Ar nesi laimingas savo namuose, 
mano vargšas neklaužada berniuk? Labai norėčiau kuo nors Tau pa- 

dėti. Prašom pasakyti man, ką apie mane vargšę manai. Dažnai pagal- 
voju, koks gražus Tavo vardas. Mielasis Henri, kada gi mes susitiksi- 
me? Net neįsivaizduoji, kaip dažnai apie Tave galvoju. Niekada joks 
vyras manęs taip netraukė kaip Tu. Dėl to jaučiuosi tokia prislėgta. 
Maldauju, parašyk man ilgą laišką ir papasakok daugiau. Atmink, jei 
neparašysi, aš nubausiu Tave. Taigi žinok, ką Tau padarysiu, neklau- 
žada berniuk, jei neparašysi. O, kaip aš trokštu susitikti su tavim. Henri, 
brangusis, padaryk ko prašau, kol neišseko mano kantrybė. Tada aš 
Tau pasakysiu viską. O dabar sudie, mylimas neklaužada. Šiandien 
man taip skauda galvą, kuo greičiau parašyk, Tavo išsiilgusi 
Marta 
P. S. Parašyk man, kokiais kvepalais kvepinasi Tavo žmona. Aš 
noriu žinoti. 
XXXX 


Jis atsargiai atplėšė prisegtą prie popieriaus gėlę, įkvėpė beveik 
visiškai išnykusio aromato ir įsidėjo ją į kišenėlę prie širdies. Gėlių 
kalba. Joms ji patinka, nes niekas negali nugirsti. Arba užnuodyta 
puokštė, susidoroti su juo. Lėtai žingsniuodamas pirmyn, jis dar kartą 
perskaitė laišką retsykiais murmtelėdamas kokį žodį. Pykstu tulpės!! 
ant tavęs mylimas vyriška gėlė nubausiu tavo kaktusą jeigu tu ne pra- 
šom vargšė neužmirštuolė kaip aš trokštu žibutės mielasis rožės kad 
mes greitai anemonė susitiksim viską neklaužada naktinis kuokeli žmo- 
na Martos kvepalai. Perskaitęs iki galo, išėmė jį iš laikraščio ir paslėpė 
šoninėje kišenėje. 

Tylus džiaugsmas pravėrė jo lūpas. Nepalyginsi su pirmu laišku. Įdo- 
mu, ar pati parašė. Vaizduoja pasipiktinusią — aš mergina iš geros šei- 
mos, padori persona. Galėtume susitikti sekmadienį po mišių. Ačiū - 
neturiu jokių. Įprastas meilės kivirčas. Paskui išsilaksto po kampus. 
Ne ką geriau už vaidus su Moli. Cigaras ramina. Narkotikas. Kitą 
kartą leis sau dar daugiau. Neklaužada berniukas - nubausiu: aišku, 
bijo žodžių. Brutalu, bet kodėl ne? Vis vien pabandyk. Kiekvieną sykį 
po truputį. 

Vis dar čiupinėdamas laišką kišenėj, ištraukė iš jo segtuką. Papras- 
tas segtukas? Numetė jį ant kelio. Iš kokio nors jos rūbo - buvo suseg- 
ti. Jos visad turi segtukų, devynias galybes. Nėra rožės be spyglių. 

Šiurkštūs Dublino balsai sukrankė jo galvoje. Dvi pasileidėlės, tą 
vakarą „Slėnyje“, susikibusios už rankų lietuje. 


O, Meri pametė segtuką pantalonų. 
Ir ką daryt, nežino. 

Kaip prilaikyt, 

Kaip prilaikyt. 


Ko? Kaip prilaikyt. Taip skauda galvą. Turbūt jai rožinės dienos. 
Arba visą dieną spausdino. Įtemptas žvilgsnis kenkia skrandžiui, ner- 
vams. Kokiais kvepalais kvepinasi tavo žmona? Ir kaip jai tai šovė į 
galvą? 

Kaip prilaikyt. 

Marta, Meri. Morta ir Marija'2. Kažkur mačiau tą paveikslą, dabar 
neatmenu, senovės dailininko ar falsifikaciją. Jis sėdi jų namuose, kal- 
ba. Paslaptingas. Tos dvi mergšės „Slėnyje“ irgi klausytų. 

Kaip prilaikyt. 

Toks malonus vakaro pojūtis. Klajonės baigtos. Tik sėdėk atsilošęs — 
ramios sutemos - niekas nerūpi. Užmiršk. Pasakok apie tas vietas, kur 
esi buvęs, svetimus papročius. Toji kita, su ąsočiu ant galvos, ruošė 
vakarienę: vaisiai, alyvos, nuostabiai šaltas vanduo iš šaltinio, šalta- 
akmenio, kaip anga sienoje Eštaune“?. Kitą sykį, kai važiuosiu į ristū- 
nų lenktynes, reikės pasiimti popierinį puodelį. Ji klausosi išplėtusi 
dideles tamsias švelnias akis. Pasakok jai —- dar ir dar - viską. Tada 
atodūsis — tyla. Ilgas ilgas ilgas poilsis. 

Eidamas po geležinkelio tilto arka, jis išsitraukė voką, mikliai su- 
plėšė į skiauteles ir paleido pavėjui. Skiautės nuplasnojo tolyn, pa- 
skendo drėgname ore - baltas pulkelis; paskui visos paskendo. 

Henris Flaueris. Lygiai taip pat galėtum sudraskyti šimto svarų če- 
kį. Paprastas popieriaus lapelis. Kartą lordas Aivis!“ atėjo į Airijos banką 
su septyniaženkliu čekiu - ir gavo milijoną grynais. Štai kiek galima 
uždirbti iš porterio. O kitam broleliui, lordui Ardilonui'?, sako, tenka 
keisti marškinius keturis kartus per dieną. Odoje veisiasi lyg utėlės, 
lyg kirmėlės. Milijonas svarų, palauk minutėlę. Du pensai už pintą, 
keturi - kvorta, aštuoni pensai - galonas porterio, nors ne, šilingas ir 
keturi pensai. Dvidešimt padalinti iš vieno ir keturių - apytikriai pen- 
kiolika. Taip, tiksliai. Penkiolika milijonų barelių porterio. 

Ką aš kalbu - barelių? Galonų. Vis dėlto apie milijoną barelių. 

Virš jo galvos sunkiai prabildėjo atvažiuojantis traukinys, vago- 
nas po vagono. Galvoje sudundėjo statinės - viduje kliuksėjo ir pla- 
kėsi blausus porteris. Kaiščiai iššoko, ir išsiliejo galingas blausus srau- 
tas, tekėjo lyg upė vingiuodamas tarp dumblinų seklumų per lygią 
žemę, tingus, vieningas gėrimo sūkurys, nešantis tolyn plačialapius 
putų žiedus. 

Jis priėjo atviras užpakalines Visų Šventųjų bažnyčios duris. Ženg- 
damas į prieangį, nusiėmė skrybėlę, išsitraukė iš kišenės kortelę ir vėl 
ją užkišo už odinio įsiuvo. Po šimts. Juk galėjau pamėginti įkalbėt tą 
Makkojų dėl nemokamo bilieto į Malingerą. 

Tas pats skelbimas ant durų. Gerbiamo Džono Konmio S. J. pa- 
mokslas apie šventąjį Peterį Kleiverį'“ ir Afrikos misiją. Gelbėkit mili- 
jonus kinų. Įdomu, kaip jie tai aiškina pagoniškai Kinijai. Jiems mie- 
lesnė uncija opiumo. Dangiškosios Imperijos gyventojai. Jiems - šlykšti 
erezija. Ir maldos, kurias jie turėjo kalbėti už Gledstouno!? atsiverti- 
mą, kai jis jau buvo beveik be sąmonės. Protestantai tokie patys. At- 
versti į tikrąjį tikėjimą Viljamą Dž. Volšą, teologijos daktarą. Buda, jų 
dievas, guli ant šono muziejuje. Niekuo nesirūpina, parėmęs ranka 
skruostą. Smilksta smilkalai. Nepanašu į Ecce Homo. Erškėčių vaini- 
kas ir kryžius. Nebloga švento Patriko mintis - trilapis dobilas. Valgo 
lazdelėm? Konmis: Martinas Kaningemas jį pažįsta: prakilni povyza. 
Gaila, kad prašydamas priimti Moli į chorą kreipiausi ne į jį, bet į tėvą 
Forlį, kuris atrodė kvailas, nors toks ir nebuvo. Jie taip išmokyti. Šitas 
tai nevažiuos su akiniais nuo saulės prakaituodamas krikštyti juodu- 
kų, ar ne? Akiniai jiems patiktų, blizga. Norėčiau juos pamatyti, susė- 
dusius ratu, atsikišusiom lūpom, klausosi kaip pakerėti. Natiurmor- 
tas. Laka kaip pieną. 

Šaltas šventų akmenų kvapas kvietė jį. Užlipo nutrintais laiptais, 
pastūmė duris ir tyliai įėjo. 

Kažkas vyksta — kažkokia bendruomenė. Gaila, kad taip tuščia. 
Puiki atkampi vietelė prisigretinti prie kokios panelės. Kas mano arti- 
mas? Valandų valandas susigrūdę grojant lėtai muzikai. Ta moteris 
per vidurnakčio mišias. Septintas dangus. Moterys su tamsiai raudo- 
nom juostelėm ant kaklų, nulenkusios galvas, suklaupė suoluose. Bū- 
relis suklaupė prie altoriaus turėklų. Pro jas ėjo kunigas murmėda- 

mas, laikydamas tą. Sustodavo prie kiekvienos, išimdavo Komuniją, 
nukratydavo lašą kitą (ar jos laikomos vandeny?) ir įgudusia ranka 
įdėdavo į burną. Skrybėlaitė ir galva palinkdavo. Dabar kita - smulki 
senučiukė. Kunigas pasilenkė, įdėjo ir jai nepaliaudamas murmėti. Lo- 
tynų. Kita moteriškė. Užmerk akis ir išsižiok. Kas? Corpus. Kūnas. 
Lavonas. Gera mintis - ta lotynų kalba. Pirmiausia apstulbina. Prieglau- 
da mirštantiems. Neatrodo, kad kramtytų - tik nuryja. Apkvaišimas: 
lavono gabalėlių valgymas, gal todėl kanibalams ir tiko. 

Stovėjo atokiau, stebėdamas, kaip aklos jų kaukės eina viena po 
kitos per navą ir ieško savo vietų. Jis priėjo prie suolo ir atsisėdo ant 
krašto nepaleisdamas iš rankų skrybėlės ir laikraščio. Kokius puodus 
tenka nešioti. Skrybėles reikėtų daryti pagal galvos formą. Jos klūpojo 
pabirusios aplink jį, galvos - vis dar nulenktos, tamsiai raudonos kil- 
pos, laukia, kol tai ištirps skrandžiuose. Šiek tiek primena macus - ta 
pati duonos rūšis: nerauginta aukojimo duona. Tik pažiūrėk į jas. Aiš- 
kiai matyti, kad laimingos. Ledinukas. Tikrai laimingos. Taip, tai va- 
dinama angelų duona. Čia glūdi didi mintis, jauti lyg Dievo karalystė 
būtų tavyje. Pirmieji, ėję Komunijos. Cukrinis avinėlis - tik grašis už 
vieną. Paskui visi jaučiasi kaip šeimyniniame suėjime, lyg viena šeima, 
kaip teatre, visi tose pat sultyse. Jaučiasi. Esu tikras. Ne tokie vieniši. 
Savo brolijoje. Išeina gerokai atsipalaidavę. Išsikrauna. Bet koks daly- 
kas egzistuoja, jeigu juo iš tikrųjų tiki. Pagijimai Lurde, užmaršties 
vandenys, apreiškimas Noke, kraujuojančios skulptūros. Seniokas už- 
migo prie klausyklos. Štai iš kur tas knarkimas. Aklas tikėjimas. Sau- 
gus būsimos karalystės glėby. Nuramdo visas kančias. Pažadinti kitais 
metais tuo pačiu laiku. 

Jis matė, kaip kunigas paslėpė Komunijos taurę, kažkur gilumoj, ir 
akimirkai priklaupė prieš ją iškišęs didelį pilką bato padą iš po nėri- 
niuotos mantijos. O jeigu jis pamestų savo segtuką. Nežinotų, ką da- 
ryt, kad. Plikas lopas ant pakaušio. Raidės ant nugaros, I. N. R. I.? 
Ne: I. H. S. Moli man kartą paaiškino. Išdygs harmonijos sėkla, arba 
ne, - Išganytoju hebrajai sekite, šitaip. O tos kitos? Ir nuplakę rūbus 
išsidalijo. 

Susitikti sekmadienį po rožinio. Padaryk, ko prašau. Pasirodys su 
šydu ir juodu rankinuku. Prieblandoj, šviesos fone. Galėtų čia sėdėti 
su juostele ant kaklo ir vis vien vogčiomis daryti ką nors kita. Toks jų 

būdas. O vyrukas, kuris išdavė karalienei nenugalimuosius!š, juk ei- 
davo tos, Keris buvo jo pavardė, tos Komunijos kasryt. Toj pačioj 
bažnyčioj. Piteris Keris. Ne, galvoju apie Peterį Kleiverį. Denis Keris. 
Tik pamanyk. Namuose žmona ir šeši vaikai. Ir visą laiką planavo 
žmogžudystę. Tie šventeivos, štai tinkamas jiems vardas, nuolat kažką 
rezga, suka. Ir darbai jų sukti. O ne, jos čia nėra, ta gėlė, ne, ne. Beje, 
ar suplėšiau voką? Taip - po tiltu. 

Kunigas paskalavo taurę - paskui mikliai išlenkė iki dugno. Vynas. 
Taip aristokratiškiau nei pavyzdžiui jeigu jis gertų ką gi jie yra įpratę 
„Guinnesso“ porterį arba kokį nealkoholinį gėrimą Ventlio Dublino 
kartųjį apynių antpilą arba Kantrelio ir Kokreno imbierinį alų (aro- 
matinį). Neduoda jiems aukojimo vyno - tik tą kitą. Menkas malonu- 
mas. Dievobaiminga apgavystė, bet teisingai daro — antraip čia susi- 
rinktų vien seni pijokėliai, vienas blogesnis už kitą, ir prašinėtų išger- 
ti. Keista visa atmosfera, to. Visai teisingai. Visiškai teisūs, taigi. 

Misteris Blumas atsigręžė į chorą. Nesiruošia nieko groti. Gaila. 
Įdomu, kas čia vargonuoja? Senasis Glinas, jis žino, kaip prakalbinti 
tą instrumentą, tas vibrato - Gardinero gatvėje, sako, gaudavo pen- 
kiasdešimt svarų per metus. Moli balsas tądien skambėjo nuostabiai. 
Rosinio „Stabat Mater“. Iš pradžių tėvo Bernardo Voeno pamokslas. 
Kristus ar Pilotas? Kristus, tik nekamuok mūsų visą vakarą. O muzi- 
kos jie norėjo. Nustojo šiurenę kojomis. Galėjai išgirsti krintat segtu- 
ką. Pasakiau jai, kad nukreiptų balsą į aną kampą. Jaučiau, kaip virpa 
oras, aukščiausias laipsnis, žmonės pažvelgė aukštyn: 

Oui est bhbomo!? 

Toj senoj bažnytinėj muzikoj yra nuostabių dalykų. Merkadantė: 
septyni paskutiniai žodžiai. Mocarto dvyliktosios mišios: „Gloria“ jo- 
se. Tie seni popiežiai žavėjosi muzika, menu, visokiausiomis statulo- 
mis ir paveikslais. Arba Palestrina, pavyzdžiui. Puikus buvo jų gyveni- 
mas senais gerais laikais. Ir sveikatai naudinga, giesmės - režimo lai- 
kymasis, dar gamino likerius. „Benediktinas“. Žalias „Šartrezas“. Bet 
vis dėlto eunuchai chore - to jau per daug. Kas čia per balsas? Turbūt 
atrodė keistas, palyginti su smarkiais jų pačių bosais. Žinovai. Matyt, 
paskui jie nieko nejaučia. Būna tokie romūs. Jokių rūpesčių. Priauga 
svorio, ar ne? Besočiai, aukšti, plonomis kojomis. Kas žino? Eunu- 
chas. Viena iš išeičių. 

Jis matė, kaip kunigas atsiklaupė, pabučiavo altorių, paskui atsisuko 
ir palaimino žmones. Visi persižegnojo ir atsistojo. Misteris Blumas ap- 
sižvalgė, taip pat atsistojo žvelgdamas virš pakilusių skrybėlaičių. Sukilo, 
aišku, išklausyti evangelijos. Paskui visi vėl suklaupė, o jis tyliai atsisėdo 
atgal į savo vietą. Kunigas nuėjo nuo altoriaus laikydamas prieš save tą 
daiktą; jiedu su mišių patarnautoju atsakinėjo vienas kitam lotyniškai. 
Paskui kunigas atsiklaupė ir pradėjo skaityti iš lapo: 

— O Dieve, mūsų paguoda ir stiprybe... 

Misteris Blumas ištiesė kaklą norėdamas išgirsti žodžius. Angliš- 
kai. Meta jiems kaulą. Šiek tiek prisimenu. Kada paskutinį kartą bu- 
vai mišiose? Garbė ir skaisčiausioji mergelė. Juozapas, jos vyras. Pet- 
ras ir Povilas. Daug įdomiau, jei supranti, ką visa tai reiškia. Kuo pui- 
kiausiai sutvarkyta, veikia kaip laikrodis. Išpažintis. Kiekvienas nori 
iš. Tada aš tau pasakysiu viską. Bausmė už nuodėmes. Prašom, nu- 
bauskite mane. Galingas ginklas jų rankose. Galingesnis nei daktaro 
ar advokato. Moterys iš proto kraustosi dėl iš. Ir aš šušušušašaša. O tu 
tutututatata? O kodėl tu nu? Žiūri žemyn į savo žiedą ieškodama pa- 
siteisinimo. Šnabždanti galerija, sienos turi ausis. Vyras sužino ir labai 
nustemba. Nedidelis Dievo pokštas. Ir ji išeina. Garuojanti kaip kam- 
paras atgaila. Malonus apmaudas. Meldžiasi prie altoriaus. Sveika Ma- 
rija ir šventoji Marija. Gėlės, smilkalai, tirpstančios žvakės. Slepia jos 
raudonį. Gelbėjimo armija - aiški imitacija. Susirinkusiems kalbės at- 
sivertusi prostitutė. Kaip aš atradau Dievą. Tikri gudragalviai, tie Ro- 
moje — jie vadovauja paradui. O kartu ir neblogą pinigą susižeria? 
Palikimas irgi - parapijos kunigui, tepanaudoja kaip tinkamas. Viešos 
mišios už mano sielos ramybę - durys visiems atviros. Vyrų ir moterų 
vienuolynai. Kunigas tarp liudininkų Fermanų palikimo byloje. Šito 
neįbauginsi. Atsakymai iš anksto paruošti. Mūsų šventosios motinos 
Bažnyčios laisvė ir išaukštinimas. Bažnyčios daktarai - tam sukūrė 
ištisą teologiją. 

Kunigas meldėsi: 

- Šventas arkangele Mykolai, gink mus išbandymo valandą. Ap- 
saugok nuo piktosios dvasios nuodėmių ir žabangų (nuolankiai mel- 
džiam, te Dievas ją suturi). Ir tu, o dangaus kariaunos kunigaikšti, 
Dievo valia nutrenki Šėtoną į pragarą, o su juo ir kitas piktąsias dva- 
sias, kurios klajoja po pasaulį norėdamos pražudyti sielas. 

Kunigas su mišių patarnautoju atsistojo ir išėjo. Po viskam. Mote- 
rys pasiliko - padėkos malda. 

Geriau eisiu. Brolis Varpelis. Turbūt ims vaikščiot su lėkšte. Mo- 
kėk savo velykinį mokestį. 

Jis atsistojo. Tai tau! Nejau tos dvi liemenės sagos visą laiką buvo 
atsegtos. Moterims - džiaugsmas. Neįdomu, jei tu susitvarkęs. Ko- 
dėl nepasakei man anksčiau. Niekada tau nepasakys. O mes. At- 
siprašau, panele, čia (hmm!) jums plaukelis (hmm!). Arba sijono kab- 
liukas atsisegė užpakaly. Švysčioja mėnuo. Tačiau joms labiau patin- 
ka, kai tu netvarkingas. Dar gerai, kad čia, o ne žemiau į pietus. Jis 
pražingsniavo slapta segiodamasis ir pro paradines duris išėjo į lau- 
ką. Apakintas pastovėjo minutėlę šalia juodos šaltos marmurinės va- 
zos; tuo metu prieš jį ir už jo dvi maldininkės droviai panardino 
pirštus į seklų šventintą vandenį. Tramvajai - Preskoto dažyklos ve- 
žimas - našlė gedulo rūbais. Pastebėjau, nes pats šiandien gedulingai 
apsirengęs. Jis užsidėjo skrybėlę. Kelinta dabar valanda? Ketvirtis 
po. Dar pakankamai laiko. Geriau užsisakyti to losjono. Bet kurgi? 
Ak, taip, paskutinį kartą. Svynis Linkolno aikštėj. Vaistininkai retai 
kraustosi. Jų žali ir auksiniai plūduro formos buteliai per daug sunkūs. 
Hamiltono Longo, įkurta potvynio metais. Netoli - hugenotų kapi- 
nės. Reikia aplankyti kurią dieną. 

Jis nuėjo Vestlando gatve į pietus. Betgi receptas liko kitų kelnių 
kišenėje. O, ir dar pamiršau raktą. Vis per tas laidotuves. Ką gi, varg- 
šelis, tai ne jo kaltė. Kada paskutinį kartą užsakinėjau? Palauk. Prisi- 
menu, iškeičiau sovereną. Matyt, pirmą mėnesio dieną, arba antrą. Jis 
juk gali pažiūrėti į receptų knygą. 

Vaistininkas vertė atgal puslapį po puslapio. Kvapas nuo jo - tar- 
tum išdžiūvusio smėlio. Raukšlėta kaukolė. Ir senas. Filosofinio ak- 
mens ieškojimas. Alchemikai. Narkotikai sujaudina protą, paskui pa- 
sendina. Tuomet letargija. Kodėl? Reakcija. Per vieną naktį —- visas 
gyvenimas. Pamažu keičiasi charakteris. Visą dieną tarp žolių, tepalų, 
dezinfekcijos priemonių. Visi tie alebastriniai lelijų baltumo puodai. 
Grūstuvas ir piesta. Ag. Dist. Fol. Laur. Te Virid. Jau pats kvapas be- 
veik išgydo, lyg skambutis į dantų gydytojo duris. Daktaras Piesta. 
Reikėtų jam truputį ir save pagydyti. Košele arba emulsija. Pirmasis, 
nuskynęs žolę, kad išgydytų save, matyt, buvo drąsuolis. Vaistažolės. 

Reikia būti atsargiam. Čia pakaks medžiagų tave chloroformuoti. Tes- 
tas - mėlyną lakmuso popierėlį nudažo raudonai. Chloroformas. Per 
didelė dozė opijaus tinktūros. Migdomieji. Meilės eliksyrai. Rami- 
nantis aguonų sirupas - žalingas, jei kamuoja kosulys. Užkemša po- 
ras, sutirština skreplius. Nuodai - vieninteliai vaistai. Palengvėjimas, 
kur mažiausiai jo tikiesi. Gamtos išmintis. 

— Maždaug prieš dvi savaites, pone? 

— Taip, - atsakė misteris Blumas. 

Jis laukė prie prekystalio alsuodamas gailiu vaistų tvaiku, dulkėtu 
sausu gumų ir plaušinių kvapu. Daug laiko praleista pasakojant apie 
savo skausmus ir kančias. 

— Migdolų aliejus ir benzojinės dervos tinktūra, - pasakė misteris 
Blumas, - ir dar apelsinžiedžių vanduo... 

Nuo tinktūros jos oda išties darėsi tokia švelni, balta kaip vaškas. 

— Ir balto vaško, - pridūrė jis. 

Paryškina jos akių tamsumą. Žvelgė į mane, paklodė pakelta iki 
akių, ispaniškų, uosdama savo pačios kvapą, kai segiausi rankogalių 
sąsagas. Dažniausiai tie naminiai receptai patys geriausi - braškės dan- 
tims, dilgėlės ir lietaus vanduo, ir avižinis paplotėlis, sako, išmirkytas 
išrūgose. Vienas iš senosios karalienės sūnų, Olbani hercogas?“, ar tai 
jis turėjo tik vieną odą? Taip, Leopoldas. O mes turime tris. Ir dar 
karpų, apgamų bei spuogų. Bet tau reikia dar ir kvepalų. Kokiais kve- 
palais tavo? Peau d'Espagne?'. Tas apelsinžiedžių. Tikras varškės mui- 
las. Vanduo toks minkštas. Skaniai kvepia muilai. Dar spėsiu nusi- 
maudyti, čia už kampo. Hamamas. Turkiška. Masažas. Bamboje kau- 
piasi pūkeliai. Maloniau, jei maudytų meili panelė. Gal ir aš pats. 
Taip, aš. Padarysiu tai vonioje. Keistas noras man. Vanduo į vandenį. 
Derinti naudingą su maloniu. Gaila, neliks laiko masažui. Paskui visą 
dieną jautiesi toks šviežias. Laidotuvės bus gana niūrios. 

— Taip, pone, - tarė vaistininkas. - Kainavo du ir devynis. Ar atsi- 
nešėte butelį? 

— Ne, - atsakė misteris Blumas. - Prašom paruošti. Užeisiu vėliau, 
dieną, ir paimsiu kurį iš šitų muilų. Po kiek jie? 

— Keturi pensai, pone. 

Misteris Blumas pakėlė gabalėlį prie šnervių. Saldus citrininis vaškas. 

— Paimsiu štai šitą, - pasakė jis. — Iš viso bus trys ir pensas. 

— Taip, pone, - patvirtino vaistininkas. - Galėsite užmokėti už vis- 
ką, kai grįšite. 

— Gerai, - sutiko misteris Blumas. 

Neskubėdamas išėjo iš vaistinės, laikraščio tūtelė po pažastimi, kai- 
rėje rankoje - į vėsų popierių suvyniotas muilas. 

Prie pat pažasties Bentamo Lajenso balsas ir ranka tarė: 

— Sveiki, Blumai, kas gero? Ar šios dienos? Parodykit trumpam. 

Vėl nusiskutęs ūsus, o Dieve! Ilga sustingusi viršutinė lūpa. Kad 
jauniau atrodytų. O atrodo kvailai. Jaunesnis už mane. 

Geltoni Bentamo Lajenso pirštai juodomis panagėmis išvyniojo tū- 
telę. Jam taip pat neprošal nusiprausti. Nugramdyti nešvarumų plutą. 
Labas rytas, ar jau prausėtės Pyrso muilu? Pleiskanos ant pečių. Rei- 
kia tepti galvos odą kremu. 

— Noriu ką nors sužinoti apie tą prancūzų arklį, kur šiandien rung- 
tyniauja, - pasakė Bentamas Lajensas. - Kurgi jis, po velnių? 

Šlamino suglamžytus lapus. Trindamas smakrą į aukštą apykaklę. 
Niežulys po skutimosi. Aukšta apykaklė - nuo tokios plaukai patys 
išdils. Geriau paliksiu jam tą laikraštį, kad atstotų. 

— Galite pasiimti, - pasakė misteris Blumas. 

— Askotas. Aukso taurė. Palaukit, - sumurmėjo Bentamas Lajensas. 
— Pusę min... Daugiausia minutę. 

— Tik į reklamą užmečiau akį, - pasakė misteris Blumas. 

Bentamas Lajensas staiga pakėlė akis ir neryžtingai pašnairavo. 

— Kaip pasakėte? - paklausė jis greitakalbe. 

— Sakau, galite pasiimti, - paaiškino misteris Blumas. - Jau ketinau 
jį išmesti, tik į reklamą dirstelėjau. 

Bentamas Lajensas valandžiukę paabejojo žvairakiuodamas, paskui 
įbruko išskleistus lapus misteriui Blumui į rankas. 

— Surizikuosiu, - tarė jis. - Prašom, dėkoju. 

Jis paknopstom nuskubėjo Konvėjo gatvės link. Lyg kiškis trum- 
pauodegis. 

Misteris Blumas vėl tvarkingai sulankstė laikraštį ir šypsodamasis 
įdėjo tarp lapų muilą. Lūpos kaip kokio žioplio. Lažybos. Labai jau 
paplito pastaruoju metu. Pasiuntiniai berniukai vagia, kad galėtų pa- 
statyti šešiapensį. Dalyvauk ir išloši didžiulį kalakutą. Kalėdų pietūs 
už tris pensus. Džekas Flemingas lošdamas išeikvojo svetimus pini- 

gus, paskui paspruko į Ameriką. Dabar turi viešbutį. Jie niekad ne- 
grįžta. Egipto mėsos puodai. 

Jis žvaliai žingsniavo turkiškų pirčių mečetės link. Primena mečetę, 
raudonos plytos, minaretai. Matau, šiandien koledžo sporto varžybos. 
Apžiūrėjo pasagos formos plakatą virš koledžo parko vartų - dvirati- 
ninkas, dvilinkas, lyg menkė puode. Marazmatiškas skelbimas. Na, jei 
būtų jį padarę apvalų kaip ratas. Jame stipinai: varžybos, varžybos, var- 
žybos: ir stora stebulė: koledžo. Ką nors, kas patrauktų žvilgsnį. 

Štai ir Hornblaueris, prie vartų. Reikia su juo draugiškai - gal įleis- 
tų kada už dyką. Kaip gyvuojate, misteri Hornblaueri? O jūs, pone? 

Tikrai dangiškas oras. O kad gyvenimas toks visada būtų. Oras — 
kaip tik kriketui. Atsisės po skėčiais. Smūgis po smūgio. Užribis. Čia 
per maža vietos kriketui. Šeši įvarčiai iš eilės. Štai kapitonas Baleris, 
norėdamas atsigriebti, smūgiavo ir Kilderio gatvėje išmušė langą. To- 
kiems žaidėjams vieta - Donibruko mugėje. O mums net plyšo gerk- 
lės, kai Makkartis išėjo į aikštę. Karščio banga. Neilgai laikysis. 

Amžina gyvenimo tėkmė - tai, ką stengiamės atrast gyvenimo tėk- 
mėj, braaangiau mums už viską. 

Dabar pasilepinti pirty - švari vandens vonia, šalta emalė, švelni 
šilta srovė. Štai mano kūnas. 

Jis įsivaizdavo savo blyškų kūną, išsitiesusį visu ūgiu, nuogą šilu- 
mos įsčiose, išmuilintą kvapniu tirpstančiu muilu, švelniai prausiamą. 
Jis matė savo pilvą ir galūnes, ribančias raibuliuojančias, lengvai plū- 
duriuojančias, pamažu kylančias aukštyn, gelsvas citrinines, savo bam- 
bą, kūno pumpurą ir regėjo tamsias tankias susiraičiusias garbanas, 
siūbuojančias, plaukiančias srovės gijas aplink suglebusį tūkstančių tė- 
vą2?, vangią plūduriuojančią gėlę. 


ka 


Niikdisias KANINGEMAS pirmas 
įkišo cilindruotą galvą į girgždančią karietą ir vikriai įlipęs atsisėdo. 
Misteris Paueris žengė paskui jį, atsargiai palenkęs aukštą figūrą. 

— Lipkite, Saimonai. 
— Po jūsų, - pasakė misteris Blumas. 

Misteris Dedalas greitai užsidėjo skrybėlę ir įlipo vidun tardamas: 

— Taip, taip. 

— Ar visi jau čia esam? - paklausė Martinas Kaningemas. — Grei- 
čiau, Blumai. 

Misteris Blumas įlipo ir atsisėdo, kur buvo laisva. Truktelėjo duris ir 
keliskart smarkiai trinktelėjęs jas sandariai uždarė. Įkišo ranką į karie- 
tos kilpą ir rimtai pažvelgė pro atvirą langą į nuleistas gretimų langų 
užuolaidas. Viena patraukta į šoną - sena moteris spitrija pro plyšį. 
Nosis lyg baltas blynas priplota prie stiklo. Dėkoja dangui, kad ją ap- 
lenkė. Tiesiog neįtikėtina, kaip jas domina lavonai. Džiaugiasi matyda- 
mos mus išeinančius — tiek rūpesčių suteikiame joms ateidami. Užsiėmi- 
mas, atrodo, kaip tik joms. Pašnibžt pašnabžt pakampiuose. Šlept pa- 
šlept tyliai šlepetėmis, bijodamos, kad anas nepabustų. Paskui jį ruošia. 
Guldo ant stalo. Moli ir ponia Fleming kloja patalą. Patempkite trupu- 
tėlį į savo pusę. Mūsų drobulė. Nežinai, kas tave mirusį čiupinės. Maz- 
gojimas, galvos trinkimas. Atrodo, dar kerpa nagus ir plaukus. Kuokš- 
telį į voką atminčiai. Paskui vis vien atauga. Bjaurus darbas. 

Visi laukė. Netarė nė žodžio. Tikriausiai krauna vainikus. Sėdžiu 
ant kažko kieto. Ak, tas muilas užpakalinėje kišenėje. Geriau išimsiu 
jį iš ten. Palauk progos. 

Visi laukė. Paskui priekyje subraškėjo ratai: arčiau: ir sukaukšėjo 
arklių kanopos. Truktelėjimas. Jų karieta pajudėjo girgždėdama rr lin- 
guodama. Kitos kanopos ir girgždantys ratai - užpakaly. Praslinko 
langų užuolaidos ir numeris devyni su krepu apvyniotu rankenos žie- 
du, durys atlapos. Ėjimo greičiu. 

Jie vis dar laukė kresčiojamais keliais, kol karieta pasuko ir ėmė 
važiuoti šalia tramvajaus bėgių. Traitonvilio kelias. Greičiau. Ratai 
sudardėjo riedėdami grindiniu, o išklibę stiklai sudrebėjo sutarškėjo 
durų rėmuose. 

— Kokiu keliu jis mus veža? — pro abu langus paklausė misteris 
Paueris. 

- Airištauno, - atsakė Martinas Kaningemas. - Ringsendas. Brans- 
viko gatvė. 

Misteris Dedalas, dirstelėjęs laukan, linktelėjo. 

— Senas gražus paprotys, - pasakė jis. - Džiugu, kad jis dar nepa- 
mirštas. 

Visi minutėlę pro langus stebėjo, kaip praeiviai kilsčioja kepures 
bei skrybėles. Pagarba. Už Voteri skersgatvio karieta nuo tramvajaus 
bėgių nusuko į lygesnį kelią. Įdėmios misterio Blumo akys išvydo ge- 
dulingai apsirengusį jauną liekną vyrą su plačiabryle skrybėle. 

— Praėjo jūsų draugas, Dedalai, - pasakė jis. 

— Kas toks? 

- Jūsų sūnus ir įpėdinis. 

— Kur jis? - paklausė misteris Dedalas išsitempęs ir palinkęs prie 
priešingo lango. 

Karieta pravažiavo pro išrausto grindinio griovius ir kauburius prie- 
šais daugiabučius namus, pasvirusi pasuko už kampo ir vėl nuriedėjo 
palei tramvajaus bėgius garsiai braškančiais ratais. 

Misteris Dedalas atsilošė ir paklausė: 

— Ar tas storžievis Maligenas irgi buvo su juo? Jo fidus Acbates?! 

— Ne, - atsakė misteris Blumas. - Jis buvo vienas. 

— Matyt, bus aplankęs tetulę Seli, - pasakė misteris Dedalas, - toji 
Guldingų klika, prasigėręs sąskaitininkėlis ir Krisi, tėtuko saldainiu- 
kas mėšliukas, protingas vaikutis, kuris pažįsta savo tėvą. 

Misteris Blumas liūdnai šyptelėjo žvelgdamas į Ringsendo kelią. 
Brolių Volesų butelių fabrikas. Doderio tiltas. 

Ričis Guldingas su juristo portfeliu. 

Guldingas, Kolis ir Vordas, taip jis vadina tą firmą. Jo juokeliai jau 
ima kelti žiovulį. O juk buvo tikras išdaigininkas. Sekmadienio rytą, 
užsitempęs ant galvos porą šeimininkės skrybėlaičių, su Ignacijum Ga- 
laheriu Steimerio gatvėj šokdavo valsą. Smarkaudavo ištisą naktį. Da- 
bar jam ima atsirūgti - bijau, kad tas nugaros skausmas. Žmona brau- 
ko lygintuvu per nugarą. Mano, išsigydys piliulėmis. O jose - vien 
duonos minkštimas. Maždaug šeši šimtai procentų pelno. 

— Susidėjo su visokiais pašlemėkais, - niurnėjo misteris Dedalas. — 
Tas Maligenas, visi man pritars, prakeiktas netikša ir užkietėjęs chuli- 
ganas. Nuo jo vardo visas Dublinas prasmirdo. Bet su Dievo ir Šven- 
čiausios mergelės pagalba aš jį prigriebsiu ir vieną dieną parašysiu jo 
motinai ar tetai, ar kas ji tokia, ir jai akys ant kaktos iššoks. Ištaisysiu 
aš jam katastrofą - patikėkit manim. 

Stengėsi perrėkti ratų trinksėjimą: 

— Neleisiu, kad jos išpera, ar sūnėnas, vestų iš kelio mano sūnų! 


102 


HADAS 


Tas prekystalio zulintojo sūnelis. Pardavinėja raištelius mano pusbro- 
lio Piterio Polio Makksvainio krautuvėj. Neišdegs. 

Jis nutilo. Misteris Blumas nukreipė žvilgsnį nuo piktų jo ūsų į 
romų misterio Pauerio veidą, paskui pažvelgė į Martino Kaningemo 
akis ir jo oriai virpčiojančią barzdą. Triukšmingas užsispyręs žmogus. 
Vis nerimsta dėl savo sūnaus. Jis teisus. Ką nors palikti po savęs. Jei 
mažylis Radis būtų išgyvenęs. Matyti jį, kaip auga. Girdėti jo balsą 
namuose. Eina šalia Moli su Itono uniforma. Mano sūnus. Aš jo aki- 
mis. Keistas būtų jausmas. Iš manęs. Tik atsitiktinumas. Matyt tą rytą 
Reimondo terasoj ji stovėjo prie lango ir žiūrėjo kaip du šunys prie 
sienos liaukitės darę pikta2. Ir tas išsišiepęs seržantas. Ji vilkėjo kremi- 
nį chalatėlį, prairusį, taip niekada ir neužsisiuvo. Prisiglausk, Poldi, 
Dieve, mirštu, kaip noriu. Taip prasideda gyvenimas. 

Paskui nėščia. Turėjo atšaukti Greistounso koncertą. Mano sūnus 
joje. Būčiau padėjęs jam gyventi. Būčiau. Pastatęs ant kojų. Ir išmokęs 
vokiečių. 

— Ar mes nevėluojam? - paklausė misteris Paueris. 

— Dešimt minučių, - atsakė Martinas Kaningemas pažvelgęs į laik- 
rodį. 

Moli. Moli. Ta pati buza, tik praskiesta. Keikiasi kaip berniūkštis. 
Slėpkis po pernykščiais lapais! Velniai raguoti! Vis dėlto — ji miela 
mergaitė. Greitai bus moteris. Malingeras. Brangiausias tėtuliuk. Jau- 
nas studentas. Taip, taip - irgi moteris. Gyvenimas. Gyvenimas. 

Karieta susvyravo pirmyn ir atgal, sulingavo keturi jų torsai. 

— Kornis galėjo mums duoti patogesnį kinkinį, - pasakė misteris 
Paueris. 

— Galėjo, - pritarė misteris Dedalas, - jei taip nežvairuotų. Ar su- 
prantate? 

Jis mirktelėjo kaire akimi. Martinas Kaningemas ėmė valyti duo- 
nos trupinius iš po savo šlaunų. 

— Kas gi čia, - paklausė jis, - dėl Dievo? Trupiniai? 

— Atrodo, kažkas neseniai čia buvo surengęs pikniką, - pasakė mis- 
teris Paueris. 

Visi kilstelėjo šlaunis, nepalankiai nužvelgė apipelijusią sėdynių odą 
su nutraukytomis sagomis. Misteris Dedalas, sukiodamas nosį, susi- 
raukęs dėbtelėjo apačion ir pasakė: 

— Nebent aš labai klystu. Kaip manote, Martinai? 

— Mane tai irgi stebina, - atsakė Martinas Kaningemas. 

Misteris Blumas nuleido šlaunį žemyn. Gerai, kad išsimaudžiau 
pirty. Jaučiu, mano pėdos visiškai švarios. Tačiau ponia Fleming galė- 
jo ir geriau užadyti kojines. 

Misteris Dedalas pasidavęs likimui atsiduso. 

— Pagaliau, - pasakė jis, - tai pats natūraliausias dalykas pasauly. 

— O Tomas Kernenas pasirodė? —- paklausė Martinas Kaningemas 
švelniai sukiodamas savo barzdos galiuką. 

— Taip, - atsakė misteris Blumas. — Jis važiuoja už mūsų, su Nedu 
Lambertu ir Hainsu. 

— O pats Kornis Keleheris? — pasiteiravo misteris Paueris. 

— Kapinėse, - atsakė Martinas Kaningemas. 

- Šįryt sutikau Makkojų, - tarė misteris Blumas. - Sakė, pasistengs 
ateiti. 

Karieta staiga sustojo. 

— Kas nutiko? 

— Įstrigom. 

— Kur mes? 

Misteris Blumas iškišo galvą pro langą. 

— Didysis kanalas, - paskelbė jis. 

Dujų fabrikas. Šneka, esą gydo kokliušą. Gerai, kad Mili niekada 
juo nesirgo. Vargšai vaikai! Susiriečia dvilinki pajuodę pamėlę nuo kon- 
vulsijų. Išties gaila. Palyginti lengvai išsisuko nuo ligų. Tiktai tymai. 
Sėmenų arbata. Skarlatina, gripo epidemija. Mirties verbuotojai. Ne- 
praleiskite tokios progos. Štai ten šunų prieglauda. Vargšas senasis Atas!3 
Būk geras Atui, Leopoldai, tai mano paskutinis noras. Tebūnie tavo 
valia. Paklūstam jiems, kai jie kape. Mirštančiojo keverzonė. Nerado 
vietos, sunyko. Romus gyvulys. Senų žmonių šunys paprastai tokie. 

Lietaus lašas kapt jam ant skrybėlės. Jis įtraukė galvą ir pamatė, 
kaip smulkūs taškeliai nusėjo pilkas plyteles. Po vieną, atskirai. Įdo- 
mu. Kaip per koštuvą. Taip 17 maniau, kad užeis. Batai girgždėjo, da- 
bar prisimenu. 

— Oras keičiasi, - pasakė jis tyliai. 

— Gaila, kad subjuro, - atsiliepė Martinas Kaningemas. 

— Laukams reikia, - tarė misteris Paueris. - Va, vėl išlenda saulė. 

Misteris Dedalas, įsižiūrėjęs pro akinius į šydu aptrauką saulę, sviedė 
dangun begarsį prakeiksmą. 

— Nepastovus kaip vaiko viduriai, - pasakė jis. 

— Vėl judam. 

Sustingę karietos ratai vėl pasisuko, ir vyrų torsai lengvai sulinga- 
vo. Martinas Kaningemas ėmė greičiau sukioti barzdos galiuką. 

— Tomas Kernenas vakar vakare buvo neprilygstamas, - tarė jis. — 
O Padis Leonardas jį pamėgdžiojo čia pat, jam matant. 

— O, pavaizduokite mums jį, Martinai, - pagyvėjo misteris Paueris. — 
Tuojau jūs, Saimonai, išgirsit, ką jis pasakė apie Dolerdą, dainuojantį 
„Irumpaplaukį vaikiną““. 

— Neprilygstamas, - pompastiškai tarė Martinas Kaningemas. - 
„Kaip jis dainuoja tą paprastą baladę, Martinai, tai įžvalgiausia in- 
terpretacija, kokią tik esu girdėjęs per visą netrumpą savo gyvenimą.“ 

— Įžvalgiausia, - juokdamasis pakartojo misteris Paueris. - Jis be to 
žodžio — kaip paukštis be sparnų. Ir dar - retrospektyvi aranžuotė. 

— Ar skaitėte Deno Dosono kalbą? - paklausė Martinas Kaningemas. 

— Aš ne, - atsakė misteris Dedalas. - O kur ji paskelbta? 

- Rytiniame laikrašty. 

Misteris Blumas išėmė laikraštį iš vidinės kišenės. Dar reikės tą 
knygą jai pakeisti. 

— Ne, ne, - paskubom paprieštaravo misteris Dedalas. - Prašom 
vėliau. 

Misterio Blumo žvilgsnis nuslydo laikraščio pakraščiu žemyn, per 
nekrologus. Kolenas, Koulmenas, Dignemas, Fosetas, Lauris, Noma- 
nas, Pykas, kuris Pykas? Ar tas, kur dirbo pas Krosbį ir Oleiną? Ne, 
Sekstonas, Erbraitas. Juodos raidės greitai ima blukti ant suglamžyto 
nučiupinėto popieriaus. Padėka Mažajai gėlei?. Ilgėdamiesi gedi. Su 
neapsakomu liūdesiu. Sulaukęs 88 metų, po ilgos ir sunkios ligos. 
Mišios - mėnuo, kaip miręs. Kvinlenas. Tegu maloningasis Jėzus pasi- 
gaili jo sielos. 

Jau mėnuo, kaip Henrio brangiausio netekus 
Jo gedi ir rauda šeima. 

Dangaus angelai tenušviečia jam taką, 

Mūs atminty jis gyvens visada. 

O voką ar suplėšiau? Taip. Kur įkišau jos laišką, kai perskaičiau 
pirty? Patapšnojo per liemenės kišenę. Šičia - tvarka. Henris. Mūs 
atminty gyvens visada. Kol dar mano kantrybė neišseko. 

Tautinė mokykla. Mydo medienos sandėlis. Vežikų stotelė. Tik du 
dabar. Kinkuoja. Išsipūtę kaip erkės. Kaukolės - pernelyg kaulėtos. 
Dar vienas atrisnoja su keleiviu. Prieš valandą ėjau pro čia. Vežikai 
nukėlė skrybėles. 

Iešmininko nugara staiga išsitiesino prie tramvajų linijos stulpo, 
šalia misterio Blumo lango. Ar negalima būtų išrasti kokio automato, 
kad priekinis ratas pats daug paprasčiau? Taip, bet tas vyrukas tuomet 
netektų darbo? Taip, tačiau kitas jį gautų - gamintų naująjį išradimą? 

Entjento koncertų salė. Šiandien nieko. Vyras garstyčių spalvos kos- 
tiumu su krepo juosta ant rankovės. Nedidelis sielvartas. Ketvirtada- 
lis gedulo. Turbūt žmonos giminaičiai. 

Jie pravažiavo pro niūrią Švento Marko sakyklą, po geležinkelio 
tiltu šalia „Kvyns“ teatro - tylėdami. Skelbimų lentos. Judžinas Stra- 
tonas. Ponia Bandmen Palmer. O gal nueiti šiandien vakare į „Lėją“? 
Sakiau, kad aš. Arba į „Lili iš Kilarnio“? Elsterio Graimso operos tru- 
pė. Pribloškianti nauja programa. Dar drėgnos ryškios ateinančios sa- 
vaitės afišos. „Bristolio linksmybės“. Martinas Kaningemas galėtų gauti 
man leidimą į „Geijeti“. Tektų pastatyti bokalą ar du. Tas pats išeina. 

Jis ateis po pietų. Jos dainos. 

Plastou skrybėlės. Memorialinis sero Filipo Kremptono“ biustas ir 
fontanas. Kas jis buvo? 

— Kaip gyvuojat? - pasisveikino Martinas Kaningemas kilstelėjęs 
delną prie kaktos. 

— Jis mūsų nemato, - pasakė misteris Paueris. - Ne, mato. Kaip 
gyvuojat? 

— Kas? - paklausė misteris Dedalas. 

- Pasiutėlis Boilenas, - atsakė misteris Paueris. - Išėjo prasivėdinti. 

Kaip tik tą akimirką, kai pagalvojau. 

Misteris Dedalas, norėdamas pasisveikinti, palinko skersas. Prie 
„Raudonojo kranto“ durų atsakydamas blykstelėjo baltas šiaudinės 
skrybėlės skritulys - pravažiavom. 

Misteris Blumas apžiūrėjo savo kairės rankos nagus, paskui deši- 
nės. Taip, nagai. Ar jame yra kas nors daugiau, nei jos ji mato? Žave- 

sys. Blogesnio vyro Dubline nerasi. Tuo jis ir gyvas. Kartais jos jaučia, 
kas tai per žmogus. Instinktas. Bet šitoks tipelis. Mano nagai. Papras- 
čiausiai žiūriu į juos — gerai apkarpyti. Paskui mąsto viena. Kūnas 
nebe toks stangrus. Aš tai pastebėčiau — iš atminties. O kodėl taip? 
Matyt, oda nespėja susitraukti, kai kūno masė mąžta. Tačiau figūra 
išlieka. Forma vis dar yra. Pečiai. Šlaunys. Putlios. Vakare, kai rengėsi 
į šokius. Marškiniai sulindo tarp sėdmenų. 

Jis suspaudė tarp kelių rankas ir patenkintas išsiblaškiusiu žvilgs- 
niu nužvelgė jų veidus. 

Misteris Paueris paklausė: 

— Kas girdėt apie jūsų koncertinį turnė, Blumai? 

— O, viskas puiku, - atsakė misteris Blumas. — Kiek žinau, daug 
tikisi iš jos. Neblogai sugalvota, matot... 

— O pats ar važiuojat? 

— Kad ne, - atsakė misteris Blumas. - Tiesą sakant, turiu nuvažiuo- 
ti į Klero grafystę vienu asmeniniu reikalu. Matot, sugalvota neblo- 
gai - aplankyti svarbiausius miestus. Jei viename nepasiseks, kitame 
atsigriebsi. 

— Visai teisingai, - pritarė Martinas Kaningemas. - Dabar ten Meri 
Anderson". O jūsų partneriai geri? 

— Jos impresarijus - Luisas Verneris, - atsakė misteris Blumas. - O 
taip, bus patys geriausi. Doilis is Džonas Makkormakas, tikiuosi, ir... 
Žodžiu, patys geriausi. 

— Ir madam, - šypsodamasis pabaigė misteris Paueris. - Paskutinė, 
bet ne blogiausia. 

Misteris Blumas kukliai, mandagiai skėstelėjo rankomis ir vėl jas 
sunėrė. Smitas O'Brajenas*. Kažkas padėjo puokštę gėlių. Moteris. 
Turbūt mirties metinės. Ilgiausių metų, ilgiausių. Riedėdama pro Fa- 
relo paminklą, karieta be garso suglaudė jų nesipriešinančius kelius. 

Eliai - pilkai apsirengęs senis ant šaligatvio gyrė savo prekes, bur- 
na pražiota - eliai. 

— Raišteliai, keturi už pensą. 

Įdomu, kodėl jam uždraudė verstis ta praktika. Turėjo savo konto- 
rą Hjumo gatvėje. Tame pačiame name kaip ir Moli bendrapavardis. 
Tvydis, karališkasis advokatas Voterforde. Cilindras - anų laikų lie- 
kana. Buvusios šlovės likučiai. Irgi gedi. Bet šitaip nusiristi, vargšelis! 

Varinėja iš kampo į kampą kaip šunį. O'Kalehenas, skaičiuojantis sa- 
vo paskutines dieneles. 

Ir madam. Dvidešimt po vienuolikos. Atsikėlusi. Ponia Fleming 
pradėjo tvarkyti namus. Šukuojasi plaukus, niūniuodama - voglio e 
non vorrei. Ne - vorrei e non?. Apžiūrinėja plaukų galus - ar nesuski- 
linėję. Mi trema un poco 1I'9. Gražiai ji taria tą „tre“, raudos intonaci- 
ja. Strazdo trelė. Yra toks žodis „trelė“, kurį tariant tai girdėti. 

Jis akimis glostelėjo geranorišką misterio Pauerio veidą. Žilstelėję 
virš ausų. Madam -— ir šypsosi. Aš irgi nusišypsojau. Šypsenai atviri 
visi keliai. Gal tik mandagumas. Malonus žmogus. Kažin ar tiesą kal- 
ba apie tą moterį, jo išlaikytinę? Žmonai menkas malonumas. Tačiau 
sako, kas čia man sakė, tarp jų jokio kūniško ryšio. Nesunku numany- 
ti, kad tuomet greitai vienas kitam įgristų. Taip, tai Kroftonas sutiko jį 
sykį vakare, nešantį jai svarą šoninės. Kuo ji užsiėmė? Barmenė pas 
Džarį. O gal „Moiroj“? 

Jie pravažiavo pro Išvaduotojo!! figūrą su didžiuliu apsiaustu. 

Martinas Kaningemas nestipriai bakstelėjo alkūne misterį Pauerį. 

— Iš Rūbino padermės, - pasakė jis. 

Aukštas juodabarzdis vyras, palinkęs ant lazdos, klibikščiuodamas 
už Elverio dramblio namo!? kampo, parodė jiems už nugaros iškreip- 
tą plaštaką. 

— Visu savo pirmykščiu grožiu, - tarė misteris Paueris. 

Misteris Dedalas, žvilgsniu nulydėjęs šlubčiojančią figūrą, romiai 
palinkėjo: 

— Kad pats velnias tau sprandą nusuktų! 

Misteris Paueris, staiga pratrūkęs juoku, nusuko veidą nuo lango 
karietai dardant pro Grėjaus!? statulą. 

— Visi pas juos esame buvę, - abstrakčiai pastebėjo Martinas Ka- 
ningemas. 

Jo akys susitiko su misterio Blumo akimis. Paglostęs barzdą pridūrė: 

— Na, beveik visi. 

Misteris Blumas prabilo su netikėtu įkarščiu žvilgčiodamas į savo 
kelionės draugų veidus: 

— Baisiai smagi ta istorija apie Rūbiną ir jo sūnų. 

— Apie valtininką? - pasiteiravo misteris Paueris. 

— Taip. Argi ne smagi? 


108 


HADAS 


— O kas? - paklausė misteris Dedalas. —- Aš negirdėjau. 

— Taigi atsirado kažkokia panelė, - pradėjo pasakoti misteris Blu- 
mas, — ir anas nutarė išsiųsti jį į Meno salą, toliau nuo bėdos, bet kai 
jiedu... 

— Ką? — vėl paklausė misteris Dedalas. - Šitas besmegenis drimba? 

— Taip, - patvirtino misteris Blumas. - Jiedu jau lipo į garlaivį, o tas 
staiga kad puls į vandenį... 

— Paskandinti Barabą! - suriko misteris Dedalas. - Gaila, kad ne- 
paskendo, garbės žodis! 

Misteris Paueris vėl sutirtėjo iš juoko prunkšdamas pro pridengtas 
šnerves. 

— Ne, - ėmė aiškinti misteris Blumas, - pats sūnus... 

Martinas Kaningemas šiurkščiai pertraukė jo pasakojimą. 

— Rūbinas su sūnumi drožė krantine palei upę į garlaivį, o tas jau- 
nas trinuklis staiga ištrūko ir per tvorelę - tiesiai į Lifi. 

— Dieve mielaširdingas! —- sušuko išsigandęs misteris Dedalas. - Ir 
nuskendo? 

— Nuskendo! - suriko Martinas Kaningemas. - Tik ne jis! Valtinin- 
kas čiupo kartį ir sužvejojo jį užkabinęs už kelnių, išvilko ant kranti- 
nės tėvui prie kojų. Labiau mirusį nei gyvą. Pusė miesto susirinko. 

— Taip, - įsiterpė misteris Blumas, - bet juokingiausia... 

— O Rūbinas, - tęsė Martinas Kaningemas, - davė valtininkui flori- 
ną už išgelbėtą sūnų. 

Iš po misterio Pauerio delno išsprūdo prislopintas atodūsis. 

— Taigi davė, - patvirtino Martinas Kaningemas. - Lyg didvyris. 
Sidabrinį floriną. 

— Argi ne smagi istorija? - gyvai paklausė misteris Blumas. 

- Šilingu ir aštuoniais pensais per daug, - sausai pastebėjo misteris 
Dedalas. 

Karietoje pasigirdo tylus tramdomas misterio Pauerio juokas. 

Nelsono kolona'“. 

— Slyvos, aštuonios už pensą! Aštuonios už pensą! 

— Gal truputį surimtėkim, - pasiūlė Martinas Kaningemas. 

Misteris Dedalas atsiduso. 

— Iš tiesų, - pasakė jis, - bet vargšas Padis visai nepyktų ant mūsų 
dėl to juoko. Pats yra pripasakojęs nemažai smagių istorijų. 

— Tegu Dievas man atleidžia! - pasakė misteris Paueris pirštais šluos- 
tydamasis ašarotas akis. - Vargšas Padis! Nė nepamaniau prieš savai- 
tę, kai mačiau jį paskutinįsyk, - buvo sveikas, kaip visada, - kad šitaip 
teks važiuoti paskui jį. Paliko mus. 

— Šauniausias iš visų kada nors ant makaulės nešiojusių skrybėlę, — 
pridūrė misteris Dedalas. - Išėjo visai nelauktai. 

— Priepuolis, - tarė Martinas Kaningemas. - Širdis. 

Liūdnai dunkstelėjo sau į krūtinę. 

Veidas lyg liepsnotų: žioruoja. Per daug karčiosios. Vaistas nuo rau- 
donos nosies. Kaip pasiutęs, kol pasidarys pilka. Daugybę pinigų iš- 
leido, kol perdažė. 

Misteris Paueris žvelgė į praslenkančius namus su gailia užuojauta. 

- Tokia netikėta mirtis, vargšelis, - pasakė jis. 

— Geriausia mirtis, - atsiliepė misteris Blumas. Jie sužiuro į jį išplė- 
tę akis. 

— Jokių kančių, - paaiškino jis. - Akimirka, ir viskas baigta. Kaip 
mirtis miegant. 

Visi tylėjo. 

Išmirusi gatvės pusė. Menka veikla dieną, žemės pardavimo kon- 
toros, viešbutis nevartojantiems alkoholio, Falkonerio geležinkelio va- 
dovas, civilinių įstaigų tarnautojų koledžas, Gilo knygynas, katalikų 
klubas, darbščių aklųjų bendrija. Kodėl? Juk yra kažkokia priežastis. 
Saulė arba vėjas. Vakare irgi. Pameistriai ir tarnaitės. Globojami velio- 
no tėvo Metju's. Parnelo paminklo akmuo. Priepuolis. Širdis'“. 

Balti arkliai, papuošti baltomis plunksnomis, šuoliuodami išniro iš 
už „Rotondos“ kampo. Švystelėjo prošal mažytis karstelis. Skuba pa- 
kišt po velėna. Gedulingas ekipažas. Nevedęs. Vedusiems — juodas. 
Keršas - viengungiams. O vienuoliams - pelėkas arklėkas. 

- Liūdna, - pratarė Martinas Kaningemas. - Vaikas. 

Nykštuko veidas, rausvai violetinis ir susiraukšlėjęs, kaip mažy- 
lio Radžio. Nykštuko kūnelis, trapus kaip gipsas, baltai išklotoj pu- 
šinėj dėželėj. Laidotuves apmoka labdaringa draugija. Pensas per sa- 
vaitę už rėželį velėnos. Mūsų. Mažas. Vargšelis. Kūdikis. Nieko ne- 
reiškė. Gamtos klaida. Jeigu sveikas - į motiną. Jei ne - į tėvą. Kitą 
sykį labiau pasiseks. 

— Vargšas padarėlis, - pasakė misteris Dedalas. - Išsisuko. 

Karieta lėtai kilo į Ratlendo aikštės kalvą. Darda kauleliai. Dulkė- 
tas kelias. Turtas - ne turtas. Žemių saujelė. 

- Ir gyvenimo vidury!", - priminė Martinas Kaningemas. 

— Tačiau blogiausias iš visų, - pasakė misteris Paueris, - tas, kuris 
atima sau gyvybę. 

Martinas Kaningemas greitai išsitraukė laikrodį, kostelėjo ir įsiki- 
šo jį atgal. 

— Ir didžiausia gėda, jei kas iš giminės, - pridūrė misteris Paueris. 

— Tai laikinas proto aptemimas, nesiginčiju, - ryžtingai pasakė Mar- 
tinas Kaningemas. — Turime būti jiems gailestingi. 

— Sako, tas, kuris taip padarė, yra bailys, - pasakė misteris Dedalas. 

— Ne mums spręsti, - paprieštaravo Martinas Kaningemas. 

Misteris Blumas, ketinęs prabilti, vėl sučiaupė lūpas. Martino Kanin- 
gemo - didelės akys. Dabar nusisukęs. Humaniškas, kupinas užuojautos 
žmogus. Protingas. Veidas - panašus į Šekspyro. Visuomet ras gerą žodį. 
Čia jie negailestingi tokiems arba vaikžudžiams. Atsisako laidoti krikš- 
čioniškai. Anksčiau mediniu kuolu perdurdavo karste širdį. Lyg ta dar 
nebūtų plyšusi. Tačiau kartais gailisi - po laiko. Randa jucs upės dugne, 
įsikibusius į meldus. Pažvelgė į mane. Jo žmona - baisi girtuoklė. Retsy- 
kiais vis įkurdina ją atskirai, o ji kone kiekvieną šeštadienį įkeičia bal- 
dus jo vardu lombarde. Gyvenimas lyg pragaro katile. Net akmeninė 
širdis, ir tai. Pirmadienio rytą viskas iš naujo. Trauk jungą iš peties. 
Dieve mano, kokia ji, matyt, buvo baisi tą vakarą. Dedalas pasakojo, 
buvo tenai. Užsipylusi akis šlitiniuoja ir strikinėja su Martino skėčiu: 


Mane vadina Azijos perlu, 
Azijos perlu - 
Geiša. 

Nusisuko nuo manęs. Žino. Darda kauleliai. 

Toji popietė, apklausa. Butelis su raudona etikete ant stalo. Vieš- 
bučio kambarys, paveikslai su medžioklės vaizdais. Tvanku. Saulė pro 
žaliuzių plyšius. Koronerio ausys, didelės ir plaukuotos. Liudijantis 
batų valytojas. Iš pradžių pamanęs, kad miega. Paskui pamatęs tokius 
geltonus dryžius ant veido. Nuslinkęs į kojūgalį. Išvada - per didelė 
dozė. Mirtis, įvykus nelaimingam atsitikimui. Laiškas. Mano sūnui 
Leopoldui. 

Nebėra skausmo. Nebepabus. Žemių saujelė. 

Karieta greitai dardėjo Blesingtono gatve. Dulkėtas kelias. 

— Matau, įsibėgėjom, - tarė Martinas Kaningemas. 

— Dievas duos, gal neišvers mūsų ant kelio, - pasakė misteris Paueris. 

— Tikiuosi, ne, - neprieštaravo Martinas Kaningemas. - Rytoj Vo- 
kietijoje bus didelės lenktynės. Gordono Beneto taurė. 

— Taigi, taigi, - sumurmėjo misteris Dedalas. - Tikrai verta būtų 
pažiūrėti. 

Jiems pasukus į Berklio gatvę, netoli Baseino juos pasitiko ir 
nulydėjo padūkėliška, šaiži rylos dainelė iš miuzikholo repertuaro. 
Ar niekas nematėt Keli'*? Ka ir e ir el ir 1. Gedulingas maršas iš 
„Sauliaus“!?. Toks pat kaip tas senas netikša Antonijo??. Paliko ma- 
ne ir pasprukijo. Piruetas! „Mater Misericordiae“?!. Eklz gatvė. 
Ten toliau mano namas. Didelė ligoninė. Štai ten palata nepagydo- 
miems ligoniams. Labai padrąsinantis dalykas. Dievo Motinos prie- 
glauda mirštantiems. Čia pat lavoninė, rūsy. Ten mirė senoji ponia 
Riordan. O moterys, baisu į jas žiūrėti. Maitina iš puoduko, šaukš- 
tu nubraukia lūpas. Paskui uždengia lovą širma ir palieka numirti. 
Malonus buvo tas jaunas studentas, tas, kur patepė man bitės su- 
geltą vietą. Vėliau, sako, perėjo į gimdymo namus. Nuo vieno kraš- 
tutinumo į kitą. 

Karieta staigiai pasuko už kampo - ir sustojo. 

— Kas vėl atsitiko? 

Banda galvijų su įdagais prasiskyrė ir praslinko už langų; mykė, 
nerangiai gūrino ant pamuštų kanopų, lėtai uodegomis plakė gumu- 
liuotus kaulėtus pasturgalius. Iš šonų ir įsimaišiusios bandon bėgo žy- 
mėtos avys bliaudamos iš baimės. 

— Emigrantai, - pasakė misteris Paueris. 

„Žž Šiūūū! - šūkavo varovo balsas, jo rykštė pliaukštelėjo per šonus. — 
Sio00! Iš kelio! 

Ketvirtadienis, aišku. Rytoj skerdimo diena. Jaunikliai. Kafas par- 
davinėjo juos maždaug po dvidešimt septynis svarus. Tikriausiai į Li- 
verpulį. Kepsnys senajai Anglijai. Jie išperka pačius geriausius. Paskui 
daugiau kaip trečdalis prarandama - visa ta žaliava, oda, kailis, ragai. 
Per metus prisirenka gausybė. Prekyba galvijų atliekomis. Šalutiniai 
skerdyklų produktai odų raugykloms, muilui, margarinui. Įdomu, ar 

dar gudraujama kaip anksčiau, kai galėdavai prastesnės mėsos nusi- 
pirkti tiesiai iš traukinio prie Klonzilos. 

— Nesuprantu, kodėl municipalitetas nenutiesia tramvajaus linijos 
nuo parko vartų iki krantinių, - svarstė misteris Blumas. - Visus galvi- 
jus būtų galima vagonuose atvežti iki pat laivų. 

— Užuot trukdę pagrindinės gatvės eismą, - pritarė Martinas Ka- 
ningemas. — Visiškai teisingai. Turėtų pasirūpinti. 

— Taip, - tęsė misteris Blumas, - ir dar apie vieną dalyką dažnai 
pagalvoju, juk galėtų kursuoti savivaldybės laidojimo tramvajai, žinote, 
kaip Milane. Nutiestų liniją iki kapinių ir paleistų specialius tramva- 
jus - katafalkas, palyda, viskas, kaip dera. Suprantate, ką turiu omeny? 

— O, tikras anekdotas, - pasakė misteris Dedalas. - Miegamasis 
vagonas ir vagonas restoranas. 

— Korniui būtų riesta, - pridūrė misteris Paueris. 

— Kodėl? - paklausė misteris Blumas pasisukęs į misterį Dedalą. — 
Ar tai nebūtų padoriau nei kratytis šitaip po du, nosis prie nosies? 

— Na, gal mintis ir nėra tokia bloga, - nusileido misteris Dedalas. 

— Be to, - pridūrė Martinas Kaningemas, - išvengtumėm tokių 
atsitikimų kaip tas, kai katafalkas apsivožė prie Danfio užeigos ir 1š- 
vertė karstą ant kelio. 

— Buvo siaubinga, - pasibaisėjo sukrėstas misterio Pauerio veidas, — 
1r lavonas iškrito ant kelio. Siaubinga! 

— Pirmasis pasūkis prie Danfio, - paskelbė misteris Dedalas ir link- 
telėjo. - Gordono Beneto taurė. 

— Dieve susimylėk! - dievobaimingai atsiduso Martinas Kaningemas. 

Bum! Apvirto. Karstas trinkt ant kelio. Dangtis nulekia. Padis Dig- 
nemas išlekia ir ritasi kaip rąstas dulkėse, rudu per dideliu kostiumu. 
Raudonas veidas - dabar pilkas. Burna plačiai pražiota. Klausia, kas 
čia darosi. Gerai, kad jas jiems užčiaupia. Pražiota atrodo baisiai. Be 
to, ir viduriai greitai yra. Geriausia užkimšti visas angas. Taip, ir tą. 
Vašku. Mat žiedinis raumuo atsileidžia. Viską užtaisyti. 

— Danfio, - pranešė misteris Paueris, kai karieta pasuko dešinėn. 

Danfio kampas. Išrikiuotos gedulingos karietos, skandina širdgė- 
Ią. Šalikelės atokvėpis. Ideali vieta smuklei. Tikiuosi, sustosim čia 
grįždami išgerti į jo sveikatą. Pasidalykim paguodos taure. Gyveni- 
mo eliksyras. 

Tačiau, tarkime, išties taip atsitiko. Ar kraujuotų, jei vinis, saky- 
kim, įdrėkstų jam ridinėjantis karste? Ir taip, ir ne, manau. Žiūrint 
kur. Apykaita nutrūkusi. Bet truputis gali išsisunkti iš arterijos. Būtų 
geriau juos laidoti aprengtus raudonai, tamsiai raudonai. 

Tylėdami važiavo Fibsboro keliu. Prošal prariedėjo tuščias katafal- 
kas, grįžtantis iš kapinių - atrodo, lyg jam būtų palengvėję. 

Krosganso tiltas - kardiškasis kanalas. 

Vanduo šniokšdamas veržėsi pro šliuzus. Besileidžiančioj baržoj tarp 
durpių rietuvių stovėjo žmogus. Ant laivavilkių tako prie užtvankos — 
arklys su ilgomis vadžiomis. Plaukiojimas su „Bugabu“22. 

Jų akys žvelgė į jį. Tuo lėtu žolėtu vandens keliu ant plausto jis 
perplaukė Airiją, pakrantės link, tempiamas virve, pro nendrynus, virš 
dumblo, purvu užkimštų butelių ir šunų maitos. Atlonas, Malingeras, 
Moivelis, galėčiau nukeliauti pas Mili pėsčiomis palei kanalą. Arba 
dviračiu. Išsinuomoti kokį seną laužą, jokio pavojaus. Renas kažkurią 
dieną pardavinėjo iš varžytinių, bet moterišką. Vandens kelių plėtra. 
Džeimsas Makkanas?* turėjo hobį - perkėlinėti mane valtimi. Pigesnė 
transporto rūšis. Kelionė neskubant. Valtys-namai. Turizmas. Ir kata- 
falkai. Į dangų per vandenį. Gal taip ir padaryti, be perspėjimo. At- 
vykti netikėtai, Leislipas, Klonzila, leistis žemyn, šliuzas po šliuzo, į 
Dubliną. Su durpėmis iš centrinės krašto dalies pelkių. Labas. Jis nu- 
kėlė rudą šiaudinę skrybėlę sveikindamas Padį Dignemą. 

Pravažiavo pro Brajeno Boroimės namą. Jau netoli. 

— Kažin kaip gyvuoja mūsų draugas Fogartis, - pasidomėjo miste- 
ris Paueris. 

- Paklauskite geriau Tomo Kerneno, - atsiliepė misteris Dedalas. 

— Kaip tai? - nesuprato Martinas Kaningemas. - Maniau, paliko jį, 
liejantį graudžias ašaras. 

— Nors dingęs iš akių, - pastebėjo misteris Dedalas, - bet širdžiai 
mielas. 

Karieta pasuko kairėn į Fingleso kelią. 

Akmentašių dirbtuvė dešinėje. Beveik atvažiavome. Ant nedidelio 
žemės lopinėlio spietėsi tylūs pavidalai, balti, sielvartingi, ištiesę ty- 
kias rankas, suklupę širdgėloj, rodantys. Tašytų linijų fragmentai. Bal- 
toje tyloje: maldaujantys. Aukščiausia kokybė. Tomas H. Denanis, pa- 
minklų meistras ir skulptorius. 

Pravažiavom. 

Priešais zakristijono Džimio Gyro namą ant kelkraščio sėdėjo se- 
nas valkata ir niurnėdamas iš savo didžiulio apdulkėjusio prasižioju- 
sio bato kratė žemę bei akmenis. Po gyvenimo kelionės. 

Paskui prošal praplaukė niūrūs socai, vienas po kito - niūrūs na- 
mai. Misteris Paueris bakstelėjo pirštu. 

- Štai ten buvo nužudytas Čaildsas, - pasakė. - Paskutinis namas. 

- Taip, ten, - patvirtino misteris Dedalas. - Šlykšti istorija. Seimūras 
Bušas ištraukė jį iš bėdos. Brolžudystė. Bent jau taip buvo kalbama. 

— Kaltintojas neturėjo jokių įrodymų, - pasakė misteris Paueris. 

— Tik netiesioginius, - pataisė Martinas Kaningemas. — Toks tei- 
sėtvarkos principas. Geriau išteisinti devyniasdešimt devynis kaltus 
nei nuteisti vieną nekaltą. 

Jie žiūrėjo. Žmogžudžio žemė. Atgrasi praslinko. Uždarinėtos lan- 
ginės, niekas negyvena, užleistas sodas. Viskas - šuniui ant uodegos. 
Nekaltas nuteistas. Žmogžudystė. Žmogžudžio atvaizdas nužudytojo 
vyzdy. Skaitytojai mėgsta tokius dalykus. Žmogaus galva, rasta sode. 
Ji vilkėjo šiuos išvardytus drabužius. Kokios buvo jos paskutinės gy- 
venimo minutės? Švieži smurto pėdsakai. Panaudotas ginklas. Žudi- 
kas dar laisvėje. Įkalčiai. Batų raištelis. Palaikus nutarta ekshumuoti. 
Žmogžudystė bus išaiškinta. 

Ankšta toj karietoj. O gal jai nepatiks, kad aš šitaip, iš anksto ne- 
pranešęs. Su moterimis reikia atsargiai. Užtiktum sykį su nuleistom 
kelnėm. Niekada nedovanotų. Penkiolika. 

Pro akis praribėjo aukšti Prospekto užtvaros strypeliai. Tamsios 
tuopos, reti balti pavidalai**. Pavidalai dažnesni, balti siluetai, susigrūdę 
tarp medžių, balti pavidalai ir jų fragmentai, plaukiantys nebyliai pro 
šalį, bergždi mostai sustingę ore. 

Ratlankis sugergždė prisilietęs prie kelkraščio: sustojo. Martinas 
Kaningemas ištiesė ranką, truktelėjo į save rankeną ir stumtelėjęs ke- 
liu atvėrė duris. Išlipo. Misteris Paueris ir misteris Dedalas - paskui jį. 

Perdėk tą muilą dabar. Misterio Blumo ranka paskubom atsegė 
užpakalinės kišenės sagą ir perkėlė prilipusį prie popieriaus muilą į 
vidinę kišenėlę. Jis išlipo iš karietos slėpdamas laikraštį, kurį vis dar 
laikė kitoje rankoje. 

Apgailėtinos laidotuvės - katafalkas ir trys karietos. Koks skirtu- 

mas. Aksomu dengto karsto nešėjai, aukso rankenos. Gedulingos mi- 
šios, salvė. Mirties pompastika. Už paskutinės karietos stovėjo pre- 
kiautojas su pyragaičių ir vaisių vežimėliu. Šventiniai pyragaičiai, suli- 
Pę —- pyragaičiai mirusiems. Galetos iš kaulų miltų. Kas juos valgo? 
Gedėtojai, išeidami. 

Jis nusekė paskui draugus. Misteris Kernenas ir Nedas Lambertas 
iš paskos, Hainsas ėjo už jų. Kornis Keleheris stovėjo prie atviro kata- 
falko, išėmė du vainikus. Vieną padavė berniukui. 

O kur toji vaiko laidotuvių procesija? 

Iš Fingleso pusės prakaukšėjo įsiręžusių arklių kinkinys tempda- 
mas laidotuvių tyloje girgždantį vežimą su granito luitu. Prieky žings- 
niavęs vežikas nukėlė kepurę. 

Dabar karstas. Aplenkė mus, nors ir miręs. Arklys žiūri pasukęs 
galvą, plunksnos nuslydo šonan. Akys blausios - pavalkai per ankšti, 
spaudžia veną ar panašiai. O jie žino, kiek čia atveža kiekvieną dieną? 
Turbūt dvidešimt ar trisdešimt laidotuvių kasdien. Ir dar Džeromo 
kalva protestantams. Laidoja visame pasauly, visur, kiekvieną minutę, 
verčia į duobę vežimais, tik vienas du. Tūkstančiai kas valandą. Per 
daug šiame pasauly. 

Pro vartus išėjo moteris ir mergaitė - gedulo rūbais. Liesažandė 
harpija, derybose - titnagas, skrybėlaitė persikreipusi. Mergaitės vei- 
das murzinas ir ašarotas, įsikibusi į moters ranką, neryžtingai žiūri 
aukštyn į ją - verkti ar ne. Žuvies veidas, bekraujis ir pamėlęs. 

Samdyti vyrai parėmė pečiais karstą ir įnešė pro vartus. Mirusieji 
sunkesni. Pats jaučiausi sunkesnis lipdamas iš vonios. Pirmiausia nu- 
mirėlis - paskui numirėlio draugai. Iš paskos su vainikais ėjo Kornis 
Keleheris ir berniukas. O kas tas, šalia jų? Ak, taip, svainis. 

Visi nusekė jiems iš paskos. 

Martinas Kaningemas sušnibždėjo: 

— Man kojos rankos nutirpo, kai girdint Blumui ėmėte kalbėti apie 
savižudžius. 

— Ką? - pašnabždom paklausė misteris Paueris. - Kodėl? 

- Jo tėvas nusinuodijo, - sukuždėjo Martinas Kaningemas. — Turėjo 
„Kvyns“ viešbutį Enise. Girdėjot, juk sakė, kad važiuoja į Klerą. Metinės. 

— O Dieve! - šnabžtelėjo misteris Paueris. - Pirmą kartą girdžiu. 
Nusinuodijo! 

Jis žvilgtelėjo atgal - ten kardinolo mauzoliejaus link judėjo veidas 
su tamsiomis mąsliomis akimis. Šnekučiuodamasis. 

— Ar jis buvo apsidraudęs? - pasiteiravo misteris Blumas. 

- Atrodo, taip, - atsakė misteris Kernenas, - bet polisas buvo įkeistas 
labai nepalankiomis sąlygomis. Martinas mėgina įtaisyti jaunėlį į Arteiną. 

— O kiek vaikų jis paliko? 

— Penkis. Nedas Lambertas žada vieną mergaitę įdarbint pas Todą. 

— Liūdna, - tyliai pasakė misteris Blumas. - Penki maži vaikai. 

— O koks smūgis vargšei žmonai, - pridūrė misteris Kernenas. 

— Ką ir kalbėti, - sutiko misteris Blumas. 

Jai dabar nusišnypšt ant jo. 

Pažvelgė į savo nujuodintus išblizgintus batus. Ji pergyveno jį, ne- 
teko vyro. Jai jis labiau miręs nei man. Vienas visuomet turi pergy- 
vent kitą. Taip sako išminčiai. Pasauly moterų daugiau negu vyrų. 
Pareikšti jai užuojautą. Baisi netektis. Tikiuosi, netrukus ir jūs paskui 
jį. Tik indų našlės šitaip. Ji ištekėtų už kito. Už jo? Ne. Bet kas žino? 
Po senosios karalienės mirties našlystė nustojo žavesio?*. Vežė ant la- 
feto. Viktorija ir Albertas. Gedulingos pamaldos už mirusius Fregmo- 
re. Tačiau į gyvenimo pabaigą prisisegė kelias žibutes prie skrybėlai- 
tės. Tuščiagarbė širdies gilumoje. Viskas - dėl šešėlio. Konsortas, net 
ne karalius. Jos sūnus, štai kas buvo išties tikra. Nauja viltis, o ne 
praeitis, kurią norėjo susigrąžinti, laukti, niekada negrįžta. Tenka išeit 
pirmam: vienam po velėna: ir nebegulėti šiltoj jos lovoj. 

— Kaip laikotės, Saimonai? - tyliai paklausė Nedas Lambertas spaus- 
damas ranką. - Nesimatėm šimtą metų. 

— Kuo geriausiai. O kas naujo mielajam Korke? 

— Buvau ten nuvažiavęs į lenktynes antrą Velykų dieną, - atsakė 
Nedas Lambertas. — Tas pats svaras už tą patį gera. Apsistojau pas 
Diką Taivį. 

- Ir kaip gyvuoja Dikas, tas rimtuolis? 

— Neatskirsi — jis ar mėnuo, - pasakė Nedas Lambertas. 

- Šventas Petrai! - žioptelėjo misteris Dedalas iš nuostabos prislo- 
pinęs balsą. - Dikas Taivis - plikas? 

— Martinas ketina rinkti aukas vaikams, - pasakė Nedas Lambertas 
linktelėjęs priekin. - Po kelis šilingus iš kiekvieno. Kad išsilaikytų kaip 
nors, kol gaus draudimą. 

- Taip, taip, - ryžtingai sutiko misteris Dedalas. - Ar tai vyriausias 
sūnus priešais? 

— Taip, - atsakė Nedas Lambertas, - su žmonos broliu. Už jų Džo- 
nas Henris Mentonas. Įrašė savo pavardę, duos svarą. 

— Neabejoju, - pareiškė misteris Dedalas. - Dažnai sakydavau Pa- 
džiui - saugok tą darbą. Džonas Henris - ne blogiausia, kas nutinka. 

— O kaip jis neteko jo? - paklausė Nedas Lambertas. — Kilnojo 
taurelę? 

— Daugelio gerų žmonių yda, - atsidusdamas pasakė misteris Dedalas. 

Jie stabtelėjo ties kapinių koplyčios durimis. Misteris Blumas sto- 
vėjo už berniuko su vainiku ir žiūrėjo žemyn į jo glotniai sušukuotus 
plaukus ir ploną kaklą su raukšlele naujutėlaitėje apykaklėje. Vargšas 
berniukas! Ar jis buvo, kai tėvas? Irgi be sąmonės. Prašviesėjimas pasku- 
tinę akimirką ir atpažįsta paskutinį kartą. Viskas, ką būtų galėjęs pa- 
daryti. Aš skolingas tris šilingus O*'Greidžiui. Ar jis suprato? Samdyti 
vyrai įnešė karstą į koplyčią. Kuriame gale jo galva? 

Po minutėlės jis įžengė paskui kitus į vidų mirkčiodamas prieb- 
landoje. Karstas stovėjo ant pakylos priešais altorių, kampuose - 
keturios aukštos geltonos žvakės. Visada priešais mus. Kornis Ke- 
leheris, atrėmęs į kiekvieną kampą po vainiką, mostelėjo berniu- 
kui, kad atsiklauptų. Laidotuvių dalyviai išsibarstę suklaupė klaup- 
tuose. Misteris Blumas stovėjo už jų netoli krikštyklos; kai visi su- 
klaupė, išsitraukė iš kišenės laikraštį, išskleidė, atsargiai numetė 
ant grindų ir priklaupė ant jo dešiniu keliu. Ant kairio kelio atsar- 
giai uždėjo juodą skrybėlę ir prilaikydamas už krašto pamaldžiai 
nulenkė galvą. 

Pro duris įėjo patarnautojas, nešinas žalvariniu kubilėliu su kažkuo 
viduje. Paskui įžengė baltai apsirengęs kunigas, viena ranka lyginda- 
mas stulą, kita prie rupūžiško pilvo prispaudęs nedidelę knygą. Kas tą 
knygą paskaitys? Aš, apsidžiaugė kranklys. 

Jie atsistojo prie karsto, ir kunigas ėmė sklandžiai kranksėti iš savo 
knygos. 

Tėvas Grabis. Žinojau, kad jo pavardė primena karstą. Domine — 
namine*“. Marmūzė lyg buliaus. Vadovauja paradui. Raumeningas 
krikščionis. Vargas tam, kas į jį kreivai pažiūrės: kunigas. Tujen esi 
Petras. Išsprogę šonai, kaip avies dobiluose, pasakytų Dedalas. Su to- 

kiu pilvu - kaip nunuodytas šunytis. Juokingiausių posakių tas žmo- 
gus prisirankiojęs. Bum - išsprogsta šonai. 

— Non intres in judicium cum servo tuo, Domin 

Pasijunta daug reikšmingesni, kai už juos meldžiamasi lotyniškai. 
Gedulingos mišios. Raudotojai su gedulo raiščiais. Popierius juodais 
kraštais. Tavo pavardė laidotuvių dalyvių sąraše. Kaip čia žvarbu. Rei- 
kia gerai maitintis, kad išsėdėtum ištisą rytą prieblandoj trepsėdamas 
kojomis ir laukdamas kito, prašom. Ir akys rupūžės. Nuo ko jis taip 
išsipūtęs? Moli išpučia nuo kopūstų. Gal čia toks oras. Atrodo pilnas 
dujų. Tokioje vietoje turbūt pragariškai daug dujų. Skerdėjai, tarki- 
me, patys tampa panašūs į žalius bifšteksus. Kas man pasakojo? Mer- 
vinas Braunas. Švento Verbergo požemiuose gražūs tie seni vargonai 
šimtas penkiasdešimt metų kartais jiems tenka išgręžti karstuose skylę 
išleisti laukan dujas ir sudeginti jas. Veržiasi lauk: mėlynos. Vienas 
gūsis — ir po tavęs. 

Skauda kelio girnelę. Uch. Taip geriau. 

Kunigas iš patarnautojo kubilėlio išėmė lazdelę su bumbuliuku ir 
pamojavo ja virš karsto. Tada nuėjo prie kito galo ir vėl pamojavo. 
Paskui grįžo ir įkišo ją atgal į kubilėlį. Koks buvai prieš atguldamas 
poilsio. Viskas užrašyta - jo pareiga tai padaryti. 

— Et ne nos inducas in tentationem?, 

Patarnautojas atsakinėjo diskantu. Dažnai pagalvodavau, kad ge- 
riau berniukai patarnautojai. Iki penkiolikos maždaug. Po to, aišku... 

Tai, matyt, buvo šventas vanduo. Apšlaksto miegu. Jam turbūt 
tas darbas mirtinai įgrisęs, mojuok ta lazda virš visų lavonų, kuriuos 
čia atbogina. Ar būtų kam blogiau, jei jis matytų, virš ko mojuoja. 
Kiekvieną mirtingą dienelę šviežia partija - vidutinio amžiaus vyrai, 
senyvos moterys, vaikai, gimdyvės, barzdočiai, praplikę verslinin- 
kai, džiovos išsekintos mergaitės su žvirblių krūtinėlėmis. Ištisus me- 
tus jis murma virš jų tą pačią maldą ir šlaksto vandeniu: miegokite. 
Dabar virš Dignemo. 

- In baradisum. 

Pasakė, jis eis į rojų arba jau rojuje. Kartoja tą pat kiekvienam. 
Nuobodus užsiėmimas. Bet ką nors reikia sakyti. 

Kunigas užvertė knygą ir išėjo, iš paskos - patarnautojas. Kornis 
Keleheris atidarė šonines duris, ir įėjo duobkasiai, pakėlė karstą, išne- 


e2?. 


119 


II 


šė ir paguldė ant savo vežimo. Kornis Keleheris padavė vieną vainiką 
berniukui, kitą - žmonos broliui. Visi paskui juos pro šonines duris 
išėjo į šiltą blyškų orą. Misteris Blumas išėjo paskutinis vėl dėdamasis 
į kišenę sulankstytą laikraštį. Susikaupęs žvelgė į žc:mę, kol vežimas 
su karstu nuriedėjo šalin, į kairę. Metaliniai ratai aštriai nemaloniai 
grikšėjo per žvyrą, ir daugybė bukų batų nusekė iš paskos išilgai 
kapų alėjos. 

Tarytaratarytarataru. Dieve, negalima čia niūniuoti. 

— O*Konelo mauzoliejus, - tarė šalia jo misteris Dedalas. 

Drovios misterio Pauerio akys pakilo iki aukšto kūgio viršūnės. 

- Čiajis ilsisi, - tarė, — tarp savo tautos, senasis Denas O. Bet jo širdis 
palaidota Romoje. Ak, kiek trūkusių širdžių čia pakasta, Saimonai! 

- Jos kapas štai ten, Džekai, - parodė misteris Dedalas. — Greitai ir 
aš atgulsiu šalia. Tepašaukia Jis mane, kai bus Jo valia. 

Neišlaikė ir tyliai sukūkčiojo eidamas netvirtu žingsniu. Misteris 
Paueris paėmė jį už parankės. 

— Jai geriau ten, - švelniai pasakė jis. 

— Taip, žinau, - sutiko misteris Dedalas tyliai atsidusdamas. - Ti- 
kiu, kad ji danguje, jei dangus yra. 

Kornis Keleheris žengtelėjo į šoną ir praleido laidptuvių dalyvius. 

— Liūdni reikalai, - mandagiai prabilo misteris Kernenas. 

Misteris Blumas užmerkė akis ir liūdnai dukart palingavo galvą. 

— Kiti jau užsideda skrybėles, - pastebėjo misteris Kernenas. - Tik- 
riausiai ir mes galime. Esame paskutiniai. Tos kapinės - tokia klastin- 
ga vieta. 

Jie užsidėjo skrybėles. 

— Gerbiamas džentelmenas laikė pamaldas pernelyg skubėdamas, 
ar jūs taip nemanot? - priekaištingai paklausė misteris Kernenas. 

Misteris Blumas oriai linktelėjo žvelgdamas į guvias krauju pasru- 
vusias akis. Paslaptingos akys, paslaptingos tiriančios akys. Turbūt ma- 
sonas - nesu tikras. Vėl šalia jo. Esame paskutiniai. Vienoje valty. Gal 
dar ką nors pasakys. 

Misteris Kernenas pridūrė: 

— Turiu pasakyti, Airijos bažnyčios pamaldos, laikomos ant Džero- 
mo kalvos, paprastesnės ir įspūdingesnės. 

Misteris Blumas santūriai pritarė. 

Misteris Kernenas iškilmingai tarė: 

— „Aš esu prisikėlimas ir gyvenimas“. Tai pasiekia pačias širdies 
gelmes. 

— Tiesa, - sutiko misteris Blumas. 

Tavo širdies galbūt, bet kas iš to nabagui, užkaltam dėžėje, šešios 
pėdos ilgio dvi pločio, kuris jau pakratė kojas? Kas jam? Meilės, prie- 
raišumo lizdas. Trūkusi širdis. Galiausiai pompa, perpumpuojanti 
kiekvieną dieną tūkstančius galonų kraujo. Vieną gražią dieną užsi- 
kemša - ir še tau. Daugybė jų guli čia aplink - plaučiai, širdys, kepe- 
nys. Senos surūdijusios pompos, ir nieko daugiau. Prisikėlimas ir gy- 
venimas. Sykį numirei, tai numirei. O ta mintis apie paskutinio teis- 
mo dieną. Išversti visus iš grabų. Lozoriau, išeik! Bet pasklido kvapas, 
kai nuskrido lapas. Kelkitės! Paskutinio teismo diena! Visi tik šmiri- 
nėja, tik ieško savo kepenų, veizolų ir likusių dalių. Velniškai sunkiai 
susirankiosi į krūvą tąryt. Penivaitas pelenų kaukolėj. Vienas penivai- 
tas - dvylika gramų. Trojos svorio matai??. 

Kornis Keleheris prisigretino prie jų. 

— Viskas buvo aukščiausios prabos, - tarė jis. - Ar ne taip? 

Pažvelgė į juos vangiu žvilgsniu. Policininko pečiai. Su tavo tralia- 
lia tralialia. 

— Kaip ir dera, - pasakė misteris Kernenas. 

— Ką? A? - perklausė Kornis Keleheris. 

Misteris Kernenas pakartojo. 

— O kas tas už mūsų, su Tomu Kernenu? - paklausė Džonas Henris 
Mentonas. - Pažįstamas veidas. 

Nedas Lambertas žvilgtelėjo atgal. 

— Blumas, - atsakė jis. - Ponia Merion Tvydi, ta, kuri buvo, yra, 
norėjau pasakyti, dainininkė, sopranas. Jo žmona. 

— Ak, štai kaip, - tarstelėjo Džonas Henris Mentonas. - Senokai 
jos nemačiau. Graži buvo moteris. Šokau su ja, palauk, prieš penkio- 
lika ar septyniolika metų, pas Metą Dileną Raundtaune. Apkabini — 
pilnas glėbys. 

Pažiūrėjo pro kitus į eisenos galą. 

— Kas jis? — paklausė. - Kuo užsiima? Ar nebuvo kaip nors susijęs 
su rašymo reikmenimis? Pamenu, susiginčijau su juo vieną vakarą žais- 
damas rutuliais. 

Nedas Lambertas šyptelėjo. 

— Taip, - pasakė jis. - Dirbo Vizdemo Hylio kompanijoje. Buvo 
komivojažierius, prekiavo sugeriamuoju popieriumi. 

— Dėl Dievo meilės, - nusistebėjo Džonas Henris Mentonas, - ir 
kodėl ji ištekėjo už tokio nusmurgėlio? Juk visi apie ją rėžė sparną. 

- Ir vis dar rėžia, - pridūrė Nedas Lambertas. - O jis dabar rekla- 
mos agentas. 

Didelės Džono Henrio Mentono akys spoksojo į tolį. 

Vežimas pasuko į šoninę alėją. Stuomeningas vyras išėjo iš krūmų 
priedangos ir pagarbiai nukėlė skrybėlę. Duobkasiai palytėjo savo ke- 
pures. 

—- Džonas O'Konelas, - patenkintas pasakė misteris Paueris. - Nie- 
kados nepamiršta draugo. 

Misteris O*'Konelas tylėdamas paspaudė visiems rankas. Misteris 
Dedalas tarė: 

— Aš netrukus jus vėl aplankysiu. 

— Mano mielas Saimonai, - prislėgtu balsu atsakė prižiūrėtojas. — 
Visai nenoriu, kad būtumėt mano klientas. 

Pasisveikinęs su Nedu Lambertu ir Džonu Henriu Mentonu jis nu- 
žingsniavo greta Martino Kaningemo supdamas už nugaros du raktus. 

— O girdėjote tą istoriją? — paklausė jis visų. - Apie Malkehį iš 
„Slėnio“? 

— Aš ne, - atsakė Martinas Kaningemas. 

Jie sutartinai palenkė cilindrus, o Hainsas atkišo ausį. Prižiūrėtojas 
prakišo pirštus pro savo auksinės laikrodžio grandinėlės kilpą ir diskre- 
tišku tonu prabilo į jų abstrakčias šypsenas. 

— Pasakoja, — pradėjo jis, - kad vieną miglotą vakarą atėjo čia du 
girtuokliai norėdami surasti savo draugo kapą. Jie paklausė, kur čia 
palaidotas Malkehis iš „Slėnio“, ir jiems paaiškino, kur eiti. Šiek tiek 
paklaidžioję migloje surado kapą. Vienas girtuoklis paraidžiui perskaitė 
pavardę: Terensas Malkehis. Kitas mirksėdamas tik spitrija į Išgany- 
tojo statulą, kurią pastatė našlė. 

Prižiūrėtojas mirktelėjo vienam paminklui greta. Ir pasakojo toliau: 

- Pamirksėjo, pamirksėjo dėbsodamas į šventą statulą ir sako: „Nė 
velnio nepanašus į jį. Tai ne Malkehis, kad ir kas jį nulipdė“. 

Apdovanotas šypsenomis, jis atsiliko nuo jų ir pradėjo šnekučiuo- 


122 


HADAS 


tis su Korniu Keleheriu, žingsniuodamas ėmė iš jo kvitus, vartė ir per- 
žiūrinėjo juos. 

— Jis tyčia tai papasakojo, - paaiškino Hainsui Martinas. 

- Žinau, - tarė Hainsas, - supratau. 

— Norėjo visiems nuotaiką praskaidrinti, - pasakė Martinas Kanin- 
gemas. - Vien iš geros širdies, ir nieko daugiau. 

Misterį Blumą žavėjo sveika tvirta prižiūrėtojo figūra. Visi nori 
palaikyt su juo gerus santykius. Padorus vyras, Džonas O'Konelas, 
išties gero būdo. Raktai - kaip Raikto reklama - jokios baimės, kad 
kas nors pabėgs, išeinančių netikriname. Habeat corpus*?. Reikia pa- 
sirūpinti skelbimu po laidotuvių. Ar užrašiau „Bolsbridžas“ ant vo- 
ko, kuriuo pridengiau lapą, kai rašiau Martai ir staiga įėjo ji? Ti- 
kiuosi, nepaklys kaip neteisingai adresuotas. Jam nepakenktų nusi- 
skusti. Žili barzdos šeriai. Pirmas požymis, kai ima dygti žili; ir būdas 
darosi netikęs. Sidabrinės gijos žiluos plaukuos?*!. Įdomu, kaip jau- 
čiasi jo žmona. Stebiuosi, kaip jam pakako drąsos kam nors pasi- 
piršti. Eime, gyvensim kapinėse. Sugundyk ją tuo. Iš pradžių šitai 
galbūt ją sujaudino. Asistuojanti mirtis... Čia plevena nakties dva- 
sios, juk tiek numirėlių aplink. Antkapių šešėliai kai veriasi kapai 
žiojėja o Danielius O'Konelas turbūt palikuonis matyt kas gi saky- 
davo kad jis keistuolis daug palikuonių palikęs žmogus bet vis tiek 
geras katalikas kaip didžiulis milžinas tamsoje. Žaltvykslė. Kapų du- 
jos. Ji turi stengtis negalvoti apie tai, jei nori pastoti. Moterys ypač 
jautrios. Papasakoti jai lovoje istoriją apie vaiduoklius, kad užmig- 
tum. Ar esi kada mačiusi vaiduoklį? O aš mačiau. Buvo naktis - nors 
į akį durk. Laikrodis išmušė dvyliktą. Tačiau galėtų ir aistringai bu- 
čiuotis, jei gerai įkaitintum. Pasileidėlės turkų kapinėse. Išmoks vis- 
ko, jei nuo jaunumės. Galėtum čia užšnekinti kokią jauną našlę. Vy- 
rams tai patinka. Meilė tarp antkapių. Romeo. Malonumo priesko- 
nis. Mirties vidury mes gyvybės rankose. Priešingybės susitinka. 
Vargšų mirusiųjų erzinimas. Kepsnių kvapas alkaniems, kai žarna 
žarną rija. Troškimas paerzinti žmones. Moli norėjo tai padaryti prie 
lango. Šiaip ar taip, jis turi aštuonis vaikus. 

Čia prisižiūrėjo iki soties, kaip gula po velėna, kasa sklypas po 
sklypo aplink. Šventieji laukai. Būtų daugiau vietos, jei laidotų sta- 
čius?Ž. Sėdinčių ar klūpančių nepavyktų. Stačius? O jei vieną gražią 

dieną nuoslanka, išlįstų iš po žemių galva ir ištiesta ranka. Visa žemė 
čia, matyt, kaip bičių korys: pailgos celės. Ir viską taip gražiai sutvar- 
kęs, pakirpta žolė, apipjauti takų pakraščiai. Jo sodas, taip majoras 
Gemblis vadina Džeromo kalvą. Na, taip ir yra. Turėtų augti miego 
gėlės. Kinų kapinėse auga milžiniškos aguonos, iš jų — geriausias 
opiumas. Mastianskis sakė. Botanikos sodas - visai šalia. Kraujas, 
įsisunkęs į žemę, duoda naują gyvenimą. Taip pat manė tie žydai, 
sako, kurie užmušė krikščionį berniuką. Kiekvienas žmogus savo ver- 
tę. Gerai išsilaikęs riebus lavonas, džentelmeno epikūrininko, ne- 
įkainojama dovana vaisių sodams. Nebrangu. Už Viljamo Vilkinso- 
no, neseniai mirusio revizoriaus ir buhalterio lavoną - trys svarai 
trylika 1r šeši. Dėkojame. 

Manyčiau, dirva pasidaro pakankamai riebi nuo lavontrąšių - kau- 
lai, mėsa, nagai, - o dar koplyčių rūsiai. Klaiku. Pasidaro žali ir roži- 
niai irdami. Drėgnoj žemėj greitai pūva. Liesi seniai atsparesni. Paskui 
tartum lajus, tartum sūris. Vėliau ima juoduoti, iš jų sunkiasi melasa. 
Tada išdžiūsta. Mirties drugiai. Aišku, ląstelės - ar kas ten dar - gyve- 
na toliau. Keičiasi. Bet iš esmės amžinos. Nėra kuo maitintis, tai mai- 
tinas! savimi. 

Bet juose turbūt prisiveisia velniškai daug kirmėlių. Dirva tiesiog 
knibždėte knibžda. Tiesiog tau siukas galvelė. Tos mielos pamario 
mergytės. O jis atrodo pakankamai žvalus. Suteikia jam stiprybės, 
mato, kaip visi tik gula po žemėm pirma jo. Įdomu, ką jis mano apie 
gyvenimą. Ir laido sąmojus - prasiblaško šitaip. Tas apie suvestinę. 
Sperdženas išėjo į dangų šiandien ketvirtą ryto. Jau vienuolikta va- 
karo (uždarymo laikas). Dar neatvyko. Petras. Ir patys numirėliai, 
ypač vyrai, mielai pasiklausytų kokio juoko, o moterims svarbu su- 
žinot, kas dabar madinga. Sultinga kriaušė ar damų punšas, karštas, 
stiprus ir saldus. Išvaro liūdesį. Reikia juk kartais pasijuokt — taigi 
geriau šitaip. Duobkasiai „Hamlete“. Byloja apie didį žmogaus šir- 
dies pažinimą. Nedera juokauti apie mirusius, mažiausiai dvejus me- 
tus. De mortuis nil nisi prius?*. Pirmiausia turi baigtis gedulas. Sunku 
įsivaizduoti jo laidotuves. Atrodo tartum pokštas. Sako, perskaitysi 
savo paties nekrologą - ilgiau gyvensi. Suteikia antrą kvėpavimą. 
Nauja gyvenimo sutartis. 

— Kiek turite rytoj? - paklausė prižiūrėtojas. 

— Du, - atsakė Kornis Keleheris. - Pusė dešimtos ir vienuoliktą. 

Prižiūrėtojas įsikišo popierius į kišenę. Vežimo ratai liovėsi sukęsi. 
Laidotuvių dalyviai persiskyrė ir atsargiai apeidami kapus susirinko 
abipus duobės. Duobkasiai nukėlė karstą, padėjo priekinį jo galą ant 
pakraščio ir pakišo po dugnu virves. 

Laidojam jį. Atėjom palaidoti Cezarį. Jo idos, kovo ar birželio““. 
Jis nežino, kas čia susirinkę, ir jam nerūpi. 

O kas šitas ištįsęs keverza su makintošu? Na kas jis toks, norėčiau 
žinoti. Na duosiu skatiką, tik pasakykit, kas jis. Visada išdygsta kas 
nors, apie ką nė nesapnavai. Galėtų žmogus taip gyventi atsiskyręs 
visą gyvenimą. Taip, galėtų. Bet vis dėlto kas nors turi jį palaidoti, kai 
numirs, nors ir sugebėtų išsikasti duobę pats. Visi mes taip. Tik žmo- 
gus laidoja. Ne, skruzdėlės irgi. Pirmas dalykas, kuris sukrečia bet ką. 
Palaidoti mirusį. Tarkim, Robinzonas Kruzas išties gyveno. Na, tada jį 
palaidojo Penktadienis. Kiekvienas penktadienis laidoja ketvirtadie- 
nį, jeigu šitaip mąstysim. 

O, vargšas Robinzonai Kruzyti, 
Kaip tau pavyko tai padaryti? 


Vargšas Dignemas! Jos paskutinis guolis žemėje, šitoje dėžėje. Kai 
pagalvoji kiek jų, atrodo medienos švaistymas. Viską suėda sugraužia. 
O galėtų išgalvoti puošnų karstą su tokia, sakykim, plokšte, kad nuo 
jos nučiuožtų. Taip, bet gal kai kas paprieštarautų, kad jį laidoja kito. 
Jie tokie smulkmeniški. Palaidokite mane gimtojoje žemėje. Gabalėlis 
molio iš šventosios žemės. Tik motiną ir gimusį negyvą kūdikį laidoja 
tame pat karste. Suprantu, ką tai reiškia. Suprantu. Kad saugotų jį 
kiek galima ilgiau net žemėje. Airio namas - jo karstas*?. Balzamavi- 
mas katakombose, mumijos - ta pati idėja. 

Misteris Blumas stovėjo atokiau užpakaly su skrybėle rankoje ir skai- 
čiavo vienplaukes galvas. Dvylika. Aš tryliktas. Ne. Tas vyrukas su ma- 
kintošu tryliktas. Mirties skaičius. Ir iš kur jis, velniai griebtų, atsirado. 
Koplyčioj jo nebuvo, galvą guldau. Kvailas prietaras, tas apie trylika. 

Puikus minkštas tvidas, tas, Nedo Lamberto kostiumo. Atspalvis 
violetinis. Turėjau panašų, kai gyvenom Lombardo gatvėj, vakarinėj 
daly. Anksčiau jis buvo madingas jaunuolis. Keisdavo kostiumus tris- 
kart per dieną. Reikia nunešti tą pilką kostiumą Myzijui, kad išverstų. 

Ehe. Jis nudažytas. Jo žmona tiesa pamiršau kad jis nevedęs ar šeimi- 
ninkė turbūt jau bus ištraukiusi tuos siūlus. 

Karstas nyko iš akių, jį leido žemyn vyrai, stipriai įsispyrę į duobės 
kraštus. Jie sunkiai atsitiesė ir žengtelėjo į šalį - ir visi nusiėmė kepu- 
res. Dvidešimt. 

Pauzė. 

Jeigu staiga visi taptume kuo nors kitais. 

Tolumoje subliovė asilas. Lietus. Ne toks jau asilas. Niekada nepama- 
tysi nudvėsusio, sako. Mirties gėda. Jie slepiasi. Vargšas tėtis irgi išėjo. 

Švelnus gaivus vėjas šnabždėdamas dvelkė viršum jų vienplaukių gal- 
vų. Šnabždesys. Berniukas šalia kapo galvūgalio abiem rankomis laikė 
vainiką ir tylus žvelgė į juodą atvirą angą. Misteris Blumas atsistojo už 
stuomeningo malonaus prižiūrėtojo. Gerai sukirptas švarkas. Svarsto, 
matyt, kurio dabar eilė. Ką gi, tai - ilgas poilsis. Nejauti jau nieko. Tik 
tą akimirką jauti. Turbūt velniškai nemalonu. Negali patikėti iš pra- 
džių. Klaida turbūt - kas nors kitas. Pasiteiraukite gretimame name. 
Palaukite, aš norėjau tą. Aš dar ne. Paskui - užtemdyta mirties celė. Jie 
nori šviesos. Šnabžda aplink tave. Ar nenorėtumėt kunigo? Paskui klie- 
di, klejoja. Iškliedi viską, ką slėpė visą gyvenimą. Kova su mirtimi. Jo 
miegas nėra natūralus, timptelėkit apatinį akies voką. Stebi, ar jo nosis 
smailėja, ar žandikaulis atvimpa, ar kojų padai pageltę. Ištraukite pa- 
galvę - nusigaluos ant grindų, vis vien pasmerktas. Tam nusidėjėlio mir- 
ties paveiksle velnias. Rodo jam moterį. Mirštantysis su baltais marški- 
niais siekia ją apkabinti. Paskutinis „Liučijos“ veiksmas. „Ar niekuomet 
daugiau nepamatysiu tavęs?“ Bam! Išleidžia dvasią. Pagaliau užgeso. 
Žmonės truputį pašnekės apie tave - ir pamirš. Nepamirškite pasimels- 
ti užjį. Minėkite maldose. Netgi Parnelas. Gęsta gebenės diena*“. Paskui 
ateis ir jų eilė — sukris į duobę vienas po kito. 

Mes dabar meldžiamės už jos sielos ramybę. Tikimės, tau viskas 
gerai, aplink ne pragaro velniai. Gerai pakeisti aplinką. Strykt iš gyve- 
nimo keptuvės į skaistyklos ugnį. 

O jis ar kada pagalvoja apie duobę, laukiančią jo paties? Sako gal- 
voji, jei saulėtą dieną nupurto drebulys. Kažkas perėjo per tavo kapą. 
Pasiuntinio perspėjimas. Tu šalia. Manasis štai ten, į Fingleso pusę, 
sklypelis, kurį nupirkau. Mama, vargšė mama ir mažasis Radis. 

Duobkasiai pakėlė kastuvus ir ėmė svaidyti ant karsto sunkius mo- 

lio grumstus. Misteris Blumas nusuko veidą. O jeigu jis visą tą laiką 
dar buvo gyvas? Fuu! O velnias - tai būtų baisu! Ne, ne - jis miręs, 
žinoma. Aišku, miręs. Pirmadienį numirė. Reikėtų kokio nors įstaty- 
mo kad perdurtų širdį ir įsitikintų arba elektrinis skambutis ar telefo- 
nas karste ir kokia drobinė orlaidė. Nelaimės signalas. Trys dienos. 
Pakankamai ilgai vasarą. Turbūt geriau išsyk jų atsikratyti kai tik įsiti- 
kinti kad ne. 

Molis krito minkštesnis. Jau pradeda pamiršti. Jei iš akių, tai ir iš 
atminties. 

Prižiūrėtojas paėjo kelis žingsnius į šalį ir užsidėjo skrybėlę. Jam 
jau gana. Laidotuvių dalyviai kiek pažvalėjo ir vienas po kito patyliu- 
kais taip pat dengėsi galvas. Misteris Blumas užsidėjo skrybėlę ir išvy- 
do stuomeningą figūrą, mitriai pinklinančią antkapių labirintu. San- 
tūriai, šeimininkiškais žingsniais žengė jis per sielvarto laukus. 

Hainsas kažką rašinėja užrašų knygelėje. Aa, pavardes. Bet juk pa- 
žįsta juos visus. Ne - eina prie manęs. 

— Aš rašau pavardes, - pasakė jis prislopinęs balsą. - Koks jūsų 
krikščioniškas vardas? Nelabai pamenu. 

— L, - atsakė misteris Blumas. - Leopoldas. Ir galite įrašyti Makko- 
jų. Jis prašė manęs. 

— Carlis, - pasakė Hainsas rašydamas. — Pažįstu. Kažkada dirbo 
„Freeman“ redakcijoj. 

Išties dirbo, kol gavo darbą morge pas Luisą Berną. Gera mintis — 
kad daktarai skrostų lavonus. Išsiaiškinti tai, ką jie tariasi žiną. Jis 
mirė nuo Antradienio. Pasipustė padus. Nusiplovė su grynais už kelis 
skelbimus. Čarli, tu mano mielas. Štai kodėl manęs prašė, kad. A, 
gerai, kas čia bloga. Pasirūpinau tuo, Makkojau. Ačiū, senas drauguži, 
labai dėkingas. Ir telieka toks dėkingas - nieko nekainuoja. 

— Sakykite, - tarė Hainsas, - ar pažįstate tą jaunuolį su, jaunuolį, 
kur čia buvo su... 

Jis apsižvalgė. 

— Makintošu. Taip, mačiau jį, - atsakė misteris Blumas. - Kurgi jis 
dabar? 

— Mintošas, - atkartojo Hainsas keverzodamas. - Nežinau, kas jis 
toks. Ar tokia jo pavardė? 

Jis nuėjo šalin žvalgydamasis į šalis. 

— Ne, - pradėjo misteris Blumas pasisukęs ir mėgindamas sulaikyti 
jį. - Ei, Hainsai! 

Neišgirdo. Ką? Kur jis prasmego? Nė ženklo. Ką gi, vienas iš pa- 
čių. Ar niekas nematė? Ka ir e ir el. Tapo nematomas. Dieve, kas jam 
nutiko? 

Septintas duobkasys priėjo prie misterio Blumo norėdamas paimti 
laisvą kastuvą. 

— O, atsiprašau! 

Jis paskubom nuėjo tolyn. 

Molis, rudas ir drėgnas, jau buvo matyti duobėje. Kilo. Beveik ly- 
giai. Drėgnų žemių kauburys vis augo, iškilo, ir duobkasiai nuleido 
kastuvus. Visi vėl kelioms akimirkoms nusivožė skrybėles. Berniukas 
atrėmė vainiką į kampą - svainis savąjį padėjo ant viršaus. Duobkasiai 
užsidėjo kepures ir nunešė žemėtus kastuvus prie vežimėlio. Paskui 
nestipriai padaužė ašmenis į velėną: švarūs. Vienas pasilenkė ir nutrau- 
kė nuo koto ilgą žolės kuokštą. Kitas, palikęs draugus, pamažu nuėjo 
su ginklu ant peties, melsvai blykčiojo ašmenys. Kapo galvūgaly dar 
kitas tyliai vyniojo karstavirvę. Jo bambagyslė. Svainis pasisukęs kaž- 
ką įdėjo į jo laisvą ranką. Bežodis dėkui. Man labai gaila, pone: bėda. 
Galvą linkt. Suprantu. Tik jums asmeniškai. 

Laidotuvių dalyviai pamažu sklido į šalis, be tikslo, vingiuotais ta- 
keliais, trumpam sustodavo perskaityti kokią pavardę ant paminklo. 

— Eime aplink, pro vado kapą, - pasiūlė Hainsas. - Turime laiko. 

— Eime, - sutiko misteris Paueris. 

Jie pasuko dešinėn sekdami paskui savo lėtas mintis. Sutrikęs mis- 
terio Pauerio balsas su pagarbia baime prakalbo: 

- Žmonės kalba, kad kape jo visai nėra. Kad į karstą buvo pridėta 
akmenų. Kad vieną dieną jis vėl grįš. 

Hainsas papurtė galvą. 

— Parnelas niekada negrįš, - pasakė jis. - Jis ten, visa, kas buvo 
mirtinga jame. Ramybė jo kaulams. 

Misteris Blumas ėjo nepastebimas tarp aukštų krūmų - pro liūd- 
nus angelus, kryžius, sudaužytas kolonas, šeimyninius rūsius, akmeni- 
nes viltis, besimeldžiančias aukštyn nukreiptomis akimis, pro seno- 
sios Airijos širdis ir rankas. Daug protingiau pinigus kaip nors paau- 
koti gyviesiems. Melskitės už jo sielos ramybę. Ar kas nors iš tikrųjų? 

Pakasė jį, ir baigta. Kaip anglis į rūsį. Paskui už visus kartu, kad sutau- 
pytų laiko. Vėlinės. Dvidešimt septintą būsiu prie jo kapo. Dešimt 
šilingų sodininkui. Nuravi piktžoles. Ir pats senas žmogus. Dvilinkas 
su čeksinčiomis žirklėmis. Viena koja karste. Kuris išėjo. Kuris paliko 
šį pasaulį. Lyg būtų tai padaręs savo noru. Sukišo subruko visus juos. 
Kuris pakratė kojas. Įdomiau būtų, jei užrašytų, kas jie buvo. Toks ir 
toks, račius. Aš - komivojažierius, kamštinis linoleumas. Nuleisdavau 
po penkis šilingus nuo svaro. Arba moteris su prikaistuviu. Gerai ga- 
mindavau airišką troškinį. Ekloga kaimo kapinėse turbūt taip vadina- 
si tas eilėraštis arba Vordvorto arba Tomo Kempbelo*?. Atgulė amžino 
poilsio, kaip sako protestantai. Senasis daktaras Marenas. Didysis gy- 
dytojas pasišaukė jį pas save. Na, jiems tie Dievo rėželiai. Graži kai- 
miška sodyba. Naujai nutinkuota ir nudažyta. Ideali vietelė ramiai 
parūkyti ir paskaityti „Church Times“. Skelbimų apie vedybas nieka- 
da nebando išgražinti. Parudavę vainikai kabėjo ant bumbuliukų, bron- 
zinės folijos girliandos, lapų formos ornamentai. Taip pigiau. Vis dėl- 
to gėlės poetiškiau. Anie nusibosta - niekada nenuvysta. Nieko neiš- 
reiškia. Nemirtingėlės sausiukės. 

Ant topolio šakos nejudėdamas tupėjo paukštis. It iškamša. Kaip 
vedybinė dovana, kurią mums padovanojo oldermenas Huperis. Štiš! 
Nė nekrustelėjo. Žino, kad čia niekas neturi laidynių. Negyvi gyvūnai 
dar liūdniau. Milutė kvailutė palaidojo negyvą paukštelį degtukų dėžu- 
tėje, saulučių vainikėlis ir sutrūkusių grandinėlių gabalėliai ant kapelio. 

Štai ten Švenčiausia Širdis: rodoma. Širdis ant jo delno. Turėtų būti 
pasukta šonu ir nudažyta raudonai, kaip tikra širdis. Jai buvo atsidavusi 
Airija ar panašiai. Atrodo baisiausiai nepatenkintas. Už ką ta bausmė? 
Paukščiai būtų suskridę ir lesę na tas berniukas su vaisių krepšeliu bet jis 
pasakė ne nes jie būtų bijoję to berniuko. Tai Apolonas buvo“. 

Kiek daug jų! Ir visi kadaise vaikščiojo po Dubliną. Ištikimi miru- 
sieji. Ir mes buvome tokie, kokie dabar esate jūs. 

Be to, kaip sugebėtum prisiminti kiekvieną? Akis, eiseną, balsą. 
Na, balsą tegu: gramofonas. Įtaisyti gramofoną kiekviename kape ar- 
ba laikyti jį namuose. Sekmadienį po pietų. Pasiklausykim vargšo pro- 
senelio. Kraahaark! Sveikisveikisveiki mabaisiaimalonu kraak baisiai- 
malonumatyrrtvėl sveikisveiki marbais kopss. Primena balsą, kaip 
fotografija - veidą. Kitaip nebeprisimintum veido, sakykim, po pen- 

kiolikos metų. Pavyzdžiui, kieno nors, kas numirė, kai dirbau pas Viz- 
demą Hylį. 

Barkšt! Akmenukų barškėjimas. Palauk. Sustok. 

Jis įdėmiai pažiūrėjo žemyn, į akmeninę kriptą. Kažkoks gyvūnas. 
Palauk. Štai jis. 

Riebi pilka žiurkė nutapnojo išilgai kriptos krašto tarškindama ak- 
menukus. Sena ir daug patyrusi - prosenelis — jis žino visus takelius. 
Pilka gyvybė įsispraudė po cokoliu, įsirangė. Gera slaptavietė lobiui. 

Kas ten gyvena? Ilsisi Roberto Emerio palaikai. Robertas Emetas*? 
buvo palaidotas čia fakelų šviesoje, ar ne? Apeina savo teritoriją. 

Uodega pranyko. Tokie draugužiai greitai susitvarko su bet kuo. 
Apgrauš kuo švariausiai kaulus - nesvarbu kieno. Jiems įprasta mėsa. 
Lavonas - tai sugedusi mėsa. O kas tada yra sūris? Pieno lavonas. 
Tose „Kelionėse po Kiniją“ skaičiau, kad kinai sako, jog baltas žmo- 
gus dvokia kaip lavonas. Geriau kremacija. Kunigai - kategoriškai 
prieš. Dirba juodą darbą kitai firmai. Didmeninė prekyba degikliais ir 
olandiškos krosnelės. Maro metas. Negesintų kalkių karštis, verčia į 
duobes, kad juos sugraužtų. Mirties kamera. Iš pelenų į pelenus. Arba 
laidoti jūroje. Kur tas parsų tylos bokštas. Sulesti paukščių. Žemė, 
ugnis, vanduo. Paskęsti, sako, pati maloniausia. Išvysti per akimirką 
visą savo gyvenimą. Bet atgaivintas - nebe. Tačiau negali laidoti ore. 
Iš aeroplano. Įdomu, ar pasklinda naujiena, kai tik nuleidžia naują. 
Požeminė komunikacija. Išmokome to iš jų. Nenustebtų. Jų įprastas 
sotus maistas. Musės suskrenda, kol dar visai neatšalęs. Užuodė Dig- 
nemą. Nekreiptų dėmesio į jo kvapą. Baltataukė yranti lavono masė: 
kvapas, skonis kaip nevirtų baltų ropių. 

Priekyje sumirgėjo vartai — vis dar atviri. Vėl į šį pasaulį. Pakaks jau 
čia būti. Kiekvieną kartą vis arčiau ir arčiau. Paskutinį sykį buvau čia 
ponios Siniko laidotuvėse. Ir vargšo tėvo. Meilė, kuri žudo. Ir net 
iškasa naktį iš žemės pasišviesdami žibintu kaip tas atvejis apie kurį 
skaičiau kad prisikastų prie neseniai palaidotų moterų arba net papu- 
vusių su atsivėrusiom lavondėmėm. Net suvirpi perskaitęs. Pasirody- 
siu tau po mirties. Pamatysi mano šmėklą, kai numirsiu. Mano šmėk- 
la persekios tave po mirties. Po mirties - anas pasaulis, vadinamas 
pragaru. Man nepatinka ta mirtis, parašė ji. Man irgi visai ne. Dar 
tiek reikia pamatyti, išgirsti ir pajausti. Jausti gyvų būtybių šilumą 

šalia. Temiega jie savo kirmėlėtose lovose. Dar neįveiks manęs per šią 
kadenciją. Šiltos lovos - šiltas visavertis gyvenimas. 

Martinas Kaningemas, rimtai apie kažką šnekėdamas, išniro iš šo- 
ninio tako. 

Jaunesnysis advokatas, atrodo. Man pažįstamas tas veidas. Mento- 
nas. Džonas Henris, jaunesnysis advokatas, priesaikų ir liudijimų įga- 
liotinis. Dignemas dirbo jo kontoroj. Meto Dileno, seniai seniai. Nuo- 
taikingi linksmuolio Meto vakarai. Šalta paukštiena, cigarai, tie fan- 
tastiški grafinai. Išties auksinė širdis. Taip, Mentonas. Baisiausiai įtūžo 
tą vakarą pievelėje, kai įridenau savo rutulį. Grynas atsitiktinumas: 
nuslydo. O jis pajuto man tokį priešiškumą. Neapykanta iš pirmo žvilgs- 
nio. Moli ir Flui Dilen, susiėmusios už rankų po alyvmedžiu, kikeno. 
Vyrai visada taip, mirtinai įsižeidžia, jei šalia moterų. 

Skrybėlė šone įlinkusi. Karietoj tikriausiai. 

— Atsiprašau, pone, - pasakė misteris Blumas prisigretinęs prie jų. 

Jie sustojo. 

— Jūsų skrybėlė truputį įlinkusi, - pasakė misteris Blumas rodyda- 
mas pirštu. 

Džonas Henris Mentonas nejudėdamas minutėlę įdėmiai žvelgė į jį. 

- Štai čia, - pagelbėjo Martinas Kaningemas ir taip pat bakstelėjo. 

Džonas Henris Mentonas nusiėmė skrybėlę, išlygino įlinkimą ir 
švarko rankove rūpestingai nuglostė plaukelius. Ir vėl užsimaukšlino 
skrybėlę. 

— Dabar gerai, - pasakė Martinas Kaningemas. 

Džonas Henris Mentonas dėkodamas staigiai linktelėjo galvą. 

— Dėkoju, - tarstelėjo jis. 

Jie vėl pajudėjo vartų link. Misteris Blumas, susikrimtęs, atsiliko 
per kelis žingsnius nuo jų, nenorėdamas nugirsti, apie ką jie kalba. 
Martinas sudorotų šitą įstatymo sargą. Martinas galėtų tokį bukagalvį 
apsukt apie mažąjį savo pirštelį - anas nė nepastebėtų. 

Austrės akys. Nesvarbu. Gal paskui pasigailės, kai ims susivokti. 
Šitaip bus mano viršus. 

Dėkoju. Kokie mes kilnūs šįryt. 

AIRIJOS METROPOLIO ŠIRDYJE 


Eini Nelsono koloną tramva- 
jai mažino greitį, buvo nukreipiami į kitus kelius, mainė trolėjus, 
vyko į Blekroką, Kingstauną, Dolkį, Klonskį, Retgarą ir Terenjurą, 
Palmerstono parką ir aukštutinį Retmainsą, Sendimauntą Gryną, Ret- 
mainsą, Ringsendą ir Sendimauntą Tauerį, Harolds Krosą. Užkimęs 
Jungtinės Dublino tramvajų kompanijos tabelininkas išrėkdavo jų 
vardus: 

— Retgaras ir Terenjuras! 

— Greičiau, Sendimauntas Grynas! 

Iš dešinės ir kairės, lygia greta, žvangėdami skambčiodami, dviaukš- 
tis ir paprastas pajudėjo iš galinių punktų, pasuko į išvykimo kelius, 
nuslinko lygia greta. 

— Palmerstono parkas, pirmyn! 


KARŪNOS NEŠIOTOJAS 


Prie centrinio pašto durų batų valytojai šūkčiojo ir blizgino. Nort 
Prins gatvėje ryškiai raudoni Jo Didenybės pašto vežimai, iš abiejų 
pusių papuošti karališkais inicialais E. R.', priiminėjo su triukšmu svai- 
domus maišus laiškų, atvirukų, atvirlaiškių, apdraustų ir apmokėtų 
siuntinių, kurie bus išvežioti vietiniais, provincijos, Britanijos bei už- 
jūrio adresais. 


DŽENTELMENAS IŠ SPAUDOS 


Didžiabačiai krovinių vežikai rideno dusliai bumbsinčias statines 
iš Prins sandėlių ir trinksino jas ant žemos alaus daryklos platformos. 
Ant žemos alaus daryklos platformos trinksėjo dusliai bumbsinčios 
statinės, ridenamos iš Prins sandėlių didžiabačių krovinių vežikų. 

- Štai jis, - tarė Redas Maris. - Aleksandras Raiktas. 

— Tiesiog iškirpkite, gerai? - paprašė misteris Blumas, - o aš nune- 
šiu į „Telegraph“ redakciją. 

Ratledžo kontoros durys vėl sugirgždėjo. Deivis Stivensasž, smul- 
kutis, - didelis apsiaustas su gobtuvu, maža fetrinė skrybėlikė, karū- 
nuojanti garbanas, — išėjo į lauką su ritinėliu popieriaus po skvernu, 
karališkasis kurjeris. 

Ilgos Redo Mario žirklės keturiais lygiais čekštelėjimais iškirpo iš 
laikraščio skelbimą. Kompiliacija. 

— Pats pasirūpinsiu spausdinimu, - tarė misteris Blumas imdamas 
iškirptą keturkampį. 

— Žinoma, jeigu jam reikia žinutės, - nuoširdžiai pasakė Redas Ma- 
ris, su plunksnakočiu už ausies, - galime padaryti. 

— Taip, - linktelėjo misteris Blumas. - Įkalbėsiu. 

Mes. 


VILJAMAS BRAIDENAS*?, ESKVAIRAS, 
OKLENDAS, SENDIMAUNTAS 


Redas Maris žirklėmis palietė misterio Blumo petį ir šnabžtelėjo: 

— Braidenas. 

Misteris Blumas pasisuko ir pamatė, kaip apsirengęs livrėja durinin- 
kas nukelia raidėtą kepurę prieš didingą figūrą, žengiančią tarp laikraš- 
čių „Weekly Freeman and National Press“ ir „Freeman's Journal and 
National Press“ naujienų lentų. Dusliai bumbsinčios „Guinnesso“ stati- 
nės. Ji pakilo laiptais, didingai vedama skėčio, oriu barzda apjuostu 
veidu. Juodagelumbė nugara kilo sulig kiekviena pakopa: nugara. Vi- 
sos jo smegenys - sprande, sako Saimonas Dedalas. Mėsos ringės iš 
nugaros. Riebios kaklo klostės, riebalai, kaklas, riebalai, kaklas. 

— Ar jums neatrodo, kad jo veidas panašus į Išganytojo? - sušnabž- 
dėjo Redas Maris. 

Ratledžo kontoros durys atšnabždėjo: yy kryy. Jie visuomet įstato 
vienas duris prieš kitas, kad vėjai. Įėjimas. Išėjimas. 

Mūsų Išganytojas - barzdarėmis pailgas veidas - kalbantis sute- 
moms leidžiantis. Marija, Morta. Vedamas skėčio kardo rampos švie- 
sų link - Mario, tenoras“. 

— Arba į Mario, - pasakė misteris Blumas. 

— Taip, - sutiko Redas Maris. - Bet juk visi sakydavo, kad Mario - 
kaip iš akies trauktas Išganytojas. 

Jėzus Mario su nurausvintais skruostais, liemenė ir kojos kaip smil- 
gos. Ranka prie širdies. „Martoje“. 


Ateeeiki, prarastoji, 
Ateeeiki, mylimoji. 


VYSKUPO LAZDA IR PLUNKSNAKOTIS 


- Jo eminencija* skambino šįryt du kartus, - pagarbiai pasakė Re- 
das Maris. 

Jie stebėjo, kaip keliai, kojos, batai dingsta. Kaklas. 

Telegramas nešiojantis berniukas vikriai įžengė vidun, švystelėjo ant 
pakeliamos lentos voką ir pašto greičiu išžengė lauk šūktelėjęs tik žodį: 

— „Freeman!“ 

Misteris Blumas iš lėto tarė: 

— Ką gi, jis taip pat - vienas iš mūsų išganytojų. 

Romi šypsena pritarė jam, kai jis kėlė lentą, kai ėjo pro šonines 
duris ir žingsniavo šiltais tamsiais laiptais ir keliu per jau visiškai 
išklibusias lentas. Tačiau ar jis išgelbės laikraščio tiražą? Dunksėji- 
mas, dunksėjimas. 

Pastūmė stiklines dvivėres duris ir įėjo perlipęs per išmėtytą vynio- 
jamąjį popierių. Taku tarp džerškiančių būgnų nužingsniavo prie at- 
skirto pertvara Nanečio“ darbo stalo. 


SU NUOŠIRDŽIA UŽUOJAUTA PRANEŠAME 
APIE GERBIAMO DUBLINIEČIO MIRTĮ 


Hainsas irgi čia - tikriausiai dėl laidotuvių. Dundu dundesys. Šį 
rytą veliono Patriko Dignemo palaikai. Mašinos. Sutrintų žmogų į 
atomus, jei įtrauktų. Šiandien valdo pasaulį. Jo mašinerija irgi uoliai 
darbuojasi. Kaip toji, jau išėjusi iš rikiuotės - kunkuliuoja. Pluša, dyla. 
O ta sena pilka žiurkė pluša, kad patektų vidun. 


KAIP VEIKIA DIDELIS KASDIENINIS ORGANAS 


Misteris Blumas stabtelėjo už lieso cecho viršininko kūno gėrėda- 
masis blizgančia karūna. 

Keista, jis niekada nematė savo tikrosios tėvynės. Mano tėvynė — 
Airija. Gryno koledžo atstovas. Dundino, būgnijo visam pasauliui, 
kad jis visą darbo dieną dirbantis darbininkas. Savaitraštį perka dėl 
skelbimų ir pramoginių paklodžių, o ne dėl išsivadėjusių, oficiozinių 
naujienų. Karalienė Ona mirė?. Paskelbta valdžios atstovų tūkstantis 
ir tokiais metais. Valdos plyti Rouzenalio apskrityje, Tinachinčo ba- 
ronijoje*. Tiems kuriuos tai liečia vadovaudamiesi įstatais skelbiame 
informaciją apie Balinoje eksportuotų mulų ir ispanų veislės arklių 
apyvartą. Gamtininko užrašai. Politinės karikatūros. Kassavaitinis Fi- 
lio Bleiko pasakojimas apie Patą ir Bulių. Dėdės Tobio puslapis pa- 
tiems mažiausiems. Kaimo prastuolio klausimai. Gerbiamas pone Re- 
daktoriau, koks geriausias vaistas nuo vidurių pūtimo? Patiktų man 
šitam skyriuj. Daug išmoksti mokydamas kitus. Žinutės apie įvairius 
asmenis. B. V. P Beveik vien paveikslėliai. Grakštūs besimaudantieji 
auksiniame pajūryje. Didžiausias balionas pasaulyje. Atšvęstos dvigu- 
bos seserų vestuvės. Du jaunikiai nuoširdžiai šypsosi vienas kitam. 
Kupranis irgi spaustuvininkas. Labiau airis nei patys airiai. 

Mašinos žvangėjo trijų ketvirtinių ritmu. Dundun dun. O jei jį su- 
paralyžiuotų, ir niekas nemokėtų jų sustabdyti, taip ir džerškėtų be 
perstojo, spausdintų ir spausdintų, pirmyn ir atgal. Kaip į mėnulį loti - 
tuščias darbas. Čia reikia šaltakraujiškumo. 

— Gerai, įdėkite į vakarinę laidą, tarėjau, - pasakė Hainsas. 

Netrukus pradės vadint jį lordu meru. Sako, Ilgšis Džonas? jį remia. 

Cecho viršininkas, nieko neatsakydamas, brūkštelėjo lapelio kam- 
pe spausdinti ir davė ženklą rinkėjui. Tylėdamas ištiesė lapelį virš nešva- 
rios stiklinės pertvaros. 

— Puiku, ačiū, - pasakė Hainsas pasisukęs eiti. 

Misteris Blumas stovėjo jam ant tako. 

- Jeigu norite pinigų, kasininkas kaip tik eina pietų, - pasakė jis 
rodydamas nykščiu atgal. 

— O jūs jau? - paklausė Hainsas. 

— Mm, - atsakė misteris Blumas. - Jei paskubėsite, dar spėsite. 

— Ačiū, bičiuli, - padėkojo Hainsas. - Eisiu ir jį papurtysiu. 

Jis nekantriai nuskubėjo į „Freeman's Journal“. 

Tris šilingus paskolinau jam pas Myerį. Trys savaitės. Trečia užuo- 
mina. 

MATOME DIRBANTĮ REKLAMOS AGENTĄ 


Misteris Blumas padėjo savo iškarpą ant Nanečio stalo. 

— Atsiprašau, tarėjau, - pasakė jis. - Štai tas skelbimas. Pamenate, 
Raiktas. 

Misteris Nanetis pažvelgė į iškarpą ir linktelėjo galvą. 

— Jis nori, kad įdėtumėt liepos mėnesį, - tarė misteris Blumas. 

Jis negirdi. Nananas. Geležiniai nervai. 

Cecho viršininkas ištiesė pieštuką iškarpos link. 

— Luktelėkit, - paprašė misteris Blumas. - Jis norėtų kai ką pakeis- 
ti. Suprantate, Raiktas. Nori dviejų raktų viršuje!?. 

Pragariškas triukšmas. Galbūt jis supranta, kad aš. 

Cecho viršininkas pasisuko pasirengęs kantriai išklausyti ir pakė- 
lęs alkūnę ėmė iš lėto kasyti savo alpakinio švarko pažastį. 

— Štai taip, - parodė misteris Blumas sukryžiavęs viršuje smilius. 

Pirmiausia lai jis tai perpranta. 

Misteris Blumas pažvairavo viršum savo kryžiaus ir išvydo pagel- 
tusį cecho viršininko veidą, - manau, tai geltos požymis, - o už jo 
paklusnius būgnus, tiekiančius mašinai didžiulius ritinius popieriaus. 
Džerkšt. Džerkšt. Mylias nuvynioja. O kas iš jo bus paskui? A, mė- 
sai, siuntiniams suvynioti - galima įvairiai panaudoti, tūkstantis ir 
vienas būdas. 

Sumaniai įterpdamas žodžius į džerškėjimo pauzes, jis ėmė pasku- 
bomis paišyti ant subraižyto stalo paviršiaus. 


RA(I)KTŲ NAMAS 


- Štai taip, pone. Čia du sukryžiuoti raktai. Ratas. O čia pavardė, 
Aleksandras Raiktas, prekyba arbata, vynu ir spiritiniais gėrimais. Ir 
taip toliau. 

Geriau nemokyti jo paties amato. 

— Juk pats, tarėjau, žinote, ko jis nori. Paskui lanku viršuje didžio- 
siomis - raktų namas. Suprantate? Kaip manote, ar tai gera mintis? 

Cecho viršininkas nuleido kasančią ranką iki apatinių šonkaulių ir 
ramiai kasėsi toliau. 

— Esmė, - aiškino misteris Blumas, - raktų namas. Juk žinote, tarė- 

jau, Meno gyventojų parlamentą. Užuomina apie savivaldą. Turistai, 
suprantat, iš Meno salos. Ar galite padaryti? 

Galėčiau jo paklausti, kaip tarti tą voglio. Tačiau jei nežinotų, tik 
pasijustų nejaukiai. Geriau nereikia. 

— Tą mes galime, - tarė cecho viršininkas. - Turite eskizą? 

— Galiu atnešti, - atsakė misteris Blumas. - Jau buvo spausdinta Kilke- 
nio laikrašty. Jis ir ten turi krautuvę. Nubėgsiu ir paprašysiu jo. Tai pada- 
rysite? Ir dar nedidelę žinutę - kad patrauktų dėmesį. Žinote, kaip pa- 
prastai. Licencija, aukšta kokybė. Seniai juntamas poreikis. Ir taip toliau. 

Cecho viršininkas akimirką pagalvojo. 

— Tą mes galim, - tarė jis. - Tegu užsako trims mėnesiams. 

Rinkėjas atnešė jam minkštą rinktuvo puslapį. Jis tylėdamas pra- 
dėjo tikrinti. Misteris Blumas stovėjo šalia klausydamasis garsaus svertų 
dundesio, stebėdamas tylius rinkėjus prie raidžių kasų. 


APIE ORTOGRAFIJĄ 


Turi būti tikras dėl rašybos. Korektūros karštligė. Martinas Kanin- 
gemas šįryt pamiršo mums duoti tą savo rebusą, rašybos galvosūkį. 
Smagu matyti ne ii nosinė tikėtiną išbalusio a be nosinės ar ne? pašti- 
ninko nuostabą ir vėl nosinė žvelgiant ia į sulenkto lapo karpinių si- 
metriją prie kapinių tvoros. Kvaila, ar ne? Kapinių, aišku, atsirado 
vien dėl karpinių. 

Galėjau pasakyti, kai jis maukšlinosi cilindrą. Dėkoju. Reikėjo ką 
nors pasakyti - apie seną skrybėlę ar panašiai. Ne, galėjau pasakyti. 
Atrodo visai kaip nauja. Ir pažiūrėti į jo fizionomiją. 

Šlyžt. Apatinė pirmos mašinos plokštė išstūmė padėklą, šlyžt su 
pirmu spaudos lanku. Beveik kaip gyva šlyžt - norėdama atkreipti 
dėmesį. Kaip mokėdama stengiasi prakalbėti. Tos durys irgi šlyžt, girgž- 
da, prašosi uždaromos. Kiekvienas daiktas kalba savaip. Šlyžt. 


GARSUS DVASININKAS - STRAIPSNIO AUTORIUS 


Cecho viršininkas staiga atidavė lapus tardamas: 
— Palaukite. O kur arkivyskupo laiškas? Jį reikia perspausdinti laik- 
raštyje „Telegraph“. Kur tas, kaip jį? 

Jis apžvelgė savo triukšmingas nieko neatsakančias mašinas. 

- Monksas, pone? - pasiteiravo balsas nuo liejinių dėžės. 

— Taip. Kur Monksas? 

— Monksai! 

Misteris Blumas paėmė savo iškarpą. Laikas eiti. 

— Tai atnešiu eskizą, misteri Naneti, - pasakė jis, - ir jūs, tikiuosi, 
parinksite jam tinkamą vietą. 

— Monksai! 

— Taip, pone. 

Užsakymas trims mėnesiams. Reikia pirmiau atsikvėpti ir viską ap- 
galvoti. Bet pamėginti galima. Nepamiršti rugpjūčio - gera mintis: 
arklių parodos mėnuo. Bolsbridžas. Turistai suvažiuos į parodą. 


DIENINĖS PAMAINOS VIRŠININKAS 


Jis nužingsniavo per raidžių rinkyklą, praėjo pro seną vyrą, palin- 
kusį, akiniuotą, su prijuoste. Senasis Monksas, dieninės pamainos vir- 
šininkas. Ko tik neturėjo savo rankose - šitiek laiko: nekrologai, užei- 
gų reklamos, kalbos, skyrybų procesai, rastas skenduolis. Suskaičiuo- 
tos jau jo dienos. Sveikos galvosenos, rimtas vyras, kažkiek turi banke, 
spėju. Žmona gerai verda ir skalbia. Duktė siuva ateljė. Paprasta pa- 
nelė - jokių kvailų kaprizų. 


IR BUVO ŽYDŲ VELYKOS 


Jis sulėtino žingsnį norėdamas pažiūrėti, kaip rinkėjas vikriai dė- 
lioja skiltis. Pirmiausia skaito iš kito galo. Kaip greitai. Čia reikia 
patirties - samengiD sakirtaP Vargšas tėvas su hagadų knyga, skaito 
nuo kito galo, pirštas nukreiptas į mane. Pesacha. Po metų Jeruza- 
lėj"". Dieve, dieve! Visa ta ilga istorija apie mūsų išėjimą iš Egipto 
žemės ir į vergijos namus aleliuja. Sbema Israel Adonai Elobenu". 
Ne, tai kita'?. Paskui apie dvylika brolių, Jokūbo sūnūs. O tada avi- 
nėlis ir katinas, ir šuo, ir lazda, ir vanduo, ir tas mėsininkas, ir paskui 
mirties angelas užmuša mėsininką, o jis užmuša jautį, o šuo užmuša 
katiną. Skamba kvailokai, kol gerai įsiklausai. Tai reiškia teisingumą 
bet gerai neįsiklausius kad kiekvienas ėda kitą. Toks pagaliau ir yra 

gyvenimas. Kaip greitai jis dirba tą darbą. Patirtis padeda pasiekti 
tobulumą. Atrodo, mato pirštais. 

Misteris Blumas nusigręžė nuo džerškimo ir per galeriją išėjo į laiptų 
aikštelę. Tai man dabar trenktis visą tą kelią tramvajumi, o jei pasiro- 
dys, kad jo nėra? Geriau pirma paskambinti. Numeris? Toks pat kaip 
Sitrono namo. Dvidešimt aštuoni. Dvidešimt aštuoni, du ketvertai. 


IR DAR KARTĄ TAS MUILAS 


Jis nusileido pagrindiniais namo laiptais. Kas, po velnių, taip išjuo- 
dino sienas degtukais? Atrodo, lyg būtų susilažinę. Tokiose dirbtuvė- 
se visuomet tvyro sodrus, priplėkęs kvapas. Drungni klijai kaimynys- 
tėje pas Tomą, kai ten dirbau. 

Išsitraukė nosinę norėdamas nusivalyti nosį. Sitroncitrina? Ak, tai 
tas muilas. Dar iškris iš kišenės. Įsikišęs atgal nosinę, išėmė muilą ir 
paslėpė jį užpakalinėje kelnių kišenėje, kišenę užsegė. 

Kokiais kvepalais kvepinasi tavo žmona? Dar galėčiau nuvažiuoti 
namo - tramvajus — esą kažką pamiršau. Tik pamatyti prieš apsiren- 
giant. Ne. Tikrai. Ne. 

Iš „Evening Telegraph“ kontoros pasigirdo netikėtas spigus juo- 
kas. Aišku, kas toks. Kas ten dedasi? Užsuksiu minutėlei paskambint. 
Tai Nedas Lambertas. 

Jis tyliai įėjo. 


ERINAS!“, ŽALIAS SIDABRO JŪROS BRANGAKMENIS 


— Vaiduoklis ateina, - tyliai samurmėjo apdulkėjusiam lango stik- 
lui profesorius Makhju. 

Misteris Dedalas, nukreipdamas įdėmų žvilgsnį nuo tuščio židinio 
į pašaipiai žvelgiantį Nedo Lamberto veidą, irzliai jo paklausė: 

— O kenčiantis Kristau, ar tik nuo to jums neiškils votis ant subinės? 

Nedas Lambertas sėdėdamas ant stalo skaitė toliau: 

— „Arba pažvelkime į vingius purslojančios tarp samanotų krantų 
versmės, kaip ji čiurlena savo vaga, vėduojama švelniausių zefyrų, ki- 
virčijasi su nenuoramom akmenim, virsta kūliais mėlynų Neptūno ka- 
ralystės vandenų link, o paviršiuje žaidžia didinga saulės šviesa, že- 

miau ant jos svajingos krūtinės nuo išlenktaarkės miško milžinų lapi- 
jos krinta šešėlis.“ Ką jūs į tai, Saimonai? - paklausė jis žvilgtelėjęs virš 
laikraščio krašto. - Kaip jums patinka aukštas stilius? 

— Gerdamas maišo gėrimus, - pasakė misteris Dedalas. 

Nedas Lambertas juokdamasis sudavė sau laikraščiu į kelius ir pa- 
kartojo: 

— „Svajingos krūtinės ir išlenktatarkės lapijos.“ Oi, vyručiai! Oi, vyrai! 

— O Ksenofonas žiūrėjo į Maratoną“, - tarė misteris Dedalas vėl 
žvilgtelėjęs į židinį, paskui - į langą, - o Maratonas žvelgė į jūrą. 

— Pakaks! — sušuko profesorius Makhju nuo lango. - Nebenoriu 
klausytis tokių niekų. 

Jis prarijo kramsnojamą vandeningą biskvitinį pusmėnulį ir vis dar 
nepasisotinęs pasiruošė čiaumoti biskvitą, laikomą kitoje rankoje. 

Išpūsti plepalai, niektauškos. Kaip matau, Nedas Lambertas pa- 
prašė išeiginės dienos. Vis dėlto laidotuvės sujaukia žmogui dieną. 
Sako, jis pažįstąs įtakingų asmenų. Senasis Čatertonas, vicekancleris, 
yra jo senelis ar prosenelis. Arti devyniasdešimt, sako. Nekrologas 
pirmam puslapiui jau seniai paruoštas. Tačiau kruta jų pykčiui. Dar, 
žiūrėk, pats pirmas numirs. Džoni, padaryk vietos savo dėdei. Didžiai 
gerbiamam Hedžesui Eirui Čatertonui. Matyt, mokėjimo dienom dre- 
bančia ranka išrašo jam kokį čekį ar du. Kaip mana iš dangaus, kai 
kojas pakratys. Aleliuja. 

- Eilinis priepuolis, - tarė Nedas Lambertas. 

— O kas tai? - paklausė misteris Blumas. 

— Neseniai atrastas Cicerono fragmentas, - iškilmingai atsakė pro- 
fesorius Makhju. - „Mūsų mylima šalis“. 


TRUMPAI, BET TAIKLIAI 


— Kieno šalis? — atviraširdiškai paklausė misteris Blumas. 

— Labai geras klausimas, - pastebėjo profesorius nepaliaudamas 
kramtyti. - Pabrėžiame „kieno“. 

— Deno Doseno šalis, - tarė misteris Dedalas. 

— Ar tai jo kalba vakar vakare? - paklausė misteris Blumas. 

Nedas Lambertas linktelėjo. 

— Bet paklausykit, - tarė jis. 

Atidaromų durų rankena trinktelėjo misteriui Blumui į juosmenį: 
— Atleiskite, - atsiprašė Dž. Dž. O'Molojus įeidamas. 

Misteris Blumas vikriai pasitraukė į šoną. 

— Tai man atleiskite, - pasakė jis. 

— Labą dieną, Džekai. 

— Užeikit. Užeikit. 

— Labą dieną. 

— Kaip gyvuojate, Dedalai? 

— Gerai. O jūs? 

Dž. Dž. O'Molojus papurtė galvą. 


LIŪDNA 


Anksčiau buvo gabiausias iš jaunų advokatų. Nusirito, vargšelis. 
Tasai džiovininko raudonis rodo, kad giltinė jau užsimojo dalgiu. Li- 
ko tik čekštelti. Įdomu, kokie vėjai jį čia atpūtė. Pinigų pristigo. 

— „O jei mes užkopsim ant susiglaudusių kalnų viršūnių.“ 

— Puikiai atrodote. 

— Ar galėčiau pamatyti redaktorių? - paklausė Dž. Dž. O'Molojus 
žvelgdamas vidinių durų link. 

— Kiek tiktai norit, - atsakė profesorius Makhju. - Ne tik pamaty- 
ti, bet ir išgirsti. 

Jis savo šventovėje su Lenehenu. 

Dž. Dž. O'Molojus iš lėto nukulniavo prie pasviro stalo ir ėmė 
versti atgal ryškiai rožinius aplanko lapus. 

Praktika žlunga. Nelemtėlis. Nusiminęs. Azartiniai lošimai. Gar- 
bės skolos. Vėją sėjęs, pjauna audrą. Geras sutartis pasirašydavo su D. 
ir F. Ficdžeraldais. Anie su perukais, - šitaip demonstruoja savo pilką- 
ją medžiagą. Smegenys eksponuojamos, kaip tos statulos Glasnevine 
širdis. Atrodo, jis kažką rašinėja „Express“, drauge su Gabrieliu Konro- 
jum. Puikiai apsiskaitęs vyrukas. Mailsas Kroufordas pradėjo „Inde- 
pendente“. Tiesiog juokinga, kaip tie laikraštininkai keičia pažiūras — 
tik pūstels vėjas. Vėtrungės. Ir balta, ir juoda tuo pat metu. Net neži- 
nai, kuo tikėti. Viena pasakėlė gera - kol išgirsti kitą. Edasi kaip patrakę 
tuose laikraščiuose, paskui staiga pyktis išsisklaido kaip dūmas. Ir kitą 
dieną jau geriausi draugai. 

— Ak, tik paklausykit, dėl Dievo meilės, - maldavo Nedas Lamber- 
tas. - „O jei mes užkopsim ant susiglaudusių kalnų viršūnių...“ 

— Muilo burbulas! - irzliai nutraukė profesorius. -- Gana klausytis 
to plepalų maišo! 

- „Viršūnių, - tęsė Nedas Lambertas, - kylančių aukštyn dangun, ir 
nuplausime savo sielas, ir prieš mus...“ 

- Tegu nusiplauna lūpas, - pasakė misteris Dedalas. - O pone Die- 
ve! Na? Ir už tai mokama? 

— „Ir prieš mus atsivers neprilygstama Airijos vaizdų panorama, 
nepranokstama, nepaisant išgarbintų prototipų kituose išgirtuose kraš- 
tuose, tikrasis grožis apaugusios krūmais giraitės, banguotos lygumos 
ir sultingos pavasariškai žalios ganyklos, panirusios į mąslų pusiau 
skaidrų tviskesį mūsų švelnios paslaptingos airiškos prieblandos...“ 


JO GIMTOJI DORĖNŲ 


— Mėnulis, - tarė profesorius Makhju. - Jis pamiršo „Hamletą“. 

- „Apgobusios tolius, kol sušvis mėnulio rutulys ir pažers savo si- 
dabrą.“ 

— O! - šūktelėjo misteris Dedalas beviltiškai atsidusęs, - šūdas su 
cibuliais! Liaukis, Nedai. Gyvenimas per trumpas. 

Jis nusiėmė cilindrą ir, nekantriai papūtęs tankius ūsus, velsiškai 
susišukavo plaukus - išskėtęs pirštus. 

Nedas Lambertas nusviedė laikraštį į šalį kikendamas iš pasitenki- 
nimo. Po akimirkos kimus juoko lojesys supurtė neskustą profeso- 
riaus Makbhju veidą su juodais akiniais. 

- Tešlinė Kuosa! - suriko jis. 


KĄ PASAKĖ VETERAPAS 


Gali kiek tik nori šaipytis dabar, kai išspausdinta, tačiau skaitytojai 
tai praryja kaip karštą pyragaitį. Beje, jis pats, atrodo, yra dirbęs ke- 
pykloj? Tešlinė Kuosa. Kad ir kaip būtų, gerai išklojo savo lizdelį 
plunksnomis. Duktės sužadėtinis dirba mokesčių inspekcijoj - turi auto. 
Mikliai susižvejojo. Vakarėliai, atviros namų durys. Vaišės - nors sprok. 
Veterapas visada taip sakė. Griebk juos už skrandžio. 

Vidinės durys staiga atsivėrė, ir kambarin įsiveržė ryškiai raudonas 
paukščiasnapis veidas, vainikuojamas panašių į plunksnas plaukų kraigo. 
Įžūlios mėlynos akys smalsiai nužvelgė juos, o aštrus balsas paklausė: 

— Kas čia vyksta? 

— Štai ir jis. Apsišaukėlis skvairas'“, - iškilmingai pranešė profeso- 
rius Makhju. 

— Dinkinkiščia, nususęs pedagoge! - pagerbė jį redaktorius. 

— Eime, Nedai, - pasiūlė misteris Dedalas užsidėdamas skrybėlę. - 
Po šitokių dalykų man reikia išgerti. 

— Išgerti! - šūktelėjo redaktorius. - Prieš mišias išgerti niekas ne- 
duoda. 

— Kas tiesa, tas tiesa, - sutiko misteris Dedalas eidamas pro duris. - 
Eime, Nedai. 

Nedas Lambertas pasisukęs šonu nučiuožė nuo stalo. Mėlynos re- 
daktoriaus akys nukrypo į misterio Blumo veidą, pritemdytą šypsenos. 

— O jūs neprisidėsite, Mailsai? - paklausė Nedas Lambertas. 


PRISIMENAMI NEUŽMIRŠTAMI MŪŠIAI 


- Šiaurės Korko milicija!'7 - sušuko redaktorius žirgliodamas 
prie židinio. - Visuomet laimėdavom! Šiaurės Korkas ir ispanų ka- 
rininkai! 

— O kur tai buvo, Mailsai? - paklausė Nedas Lambertas mąsliai 
apžiūrinėdamas savo batų galus. 

— Obhajuj!!* - užriko redaktorius. 

— Ten ir buvo, kaip Dievą myliu, - sutiko Nedas Lambertas. 

Išeidamas jis šnabžtelėjo Dž. Dž. O'Molojui: 

— Pradeda kliedėti. Liūdnas atvejis. 

— Ohajus! - užgiedojo redaktorius aukštu drebančiu balsu užvertęs 
aukštyn ryškiai raudoną veidą. - Mano Ohajus! 

- Idealus kretikas!'? — tarė profesorius. - Ilgas, trumpas ir ilgas. 


O ARFA EOLO 


Iš liemenės kišenėlės jis išėmė ritelę šilo siūlų dantims ir nuplėšęs 
gabalėlį vikriai įtempė tarp dviejų porų skambių nevalytų dantų. 

— Bingbeng, bengbeng. 

Misteris Blumas, pamatęs, kad kelias atviras, pajudėjo kabineto 
durų link. 

- Tik minutėlę, misteri Kroufordai, - pasakė. - Norėčiau paskam- 
binti dėl skelbimo. 

Jis įėjo. 

— O ką galite pasakyti apie vakarinės laidos vedamąjį? —- paklausė 
profesorius Makhju priėjęs prie redaktoriaus ir uždėjęs jam ant peties 
savo sunkią ranką. 

— Viskas bus gerai, - jau ramiau atsakė Mailsas Kroufordas. - Ne- 
sirūpinkit. Sveiki, Džekai. Viskas gerai. 

— Labą dieną, Mailsai, - pasisveikino Dž. Dž. O'Molojus paleisda- 
mas iš rankos lapus - šie švelniai nuslydo ant aplanko. - Ar šiandien 
apie tą Kanados sukčių? 

Viduje sučirškė telefonas. 

— Dvidešimt aštuoni... Ne, dvidešimt... keturi keturi... Taip. 


ATSPĖK NUGALĖTOJĄ 


Lenehenas išėjo iš vidinės patalpos su „Sports“ biuleteniais. 

— Kas nori sužinoti, Aukso taurė - šimtas procentų? - paklausė jis. — 
Karūna ir O. Medenas. 

Numetė biuletenius ant stalo. 

Basakojų berniūkščių, laikraščių pardavėjų, šūksniai koridoriuje stai- 
ga priartėjo, ir durys ūmai atsilapojo. 

— Ša, - šnypštelėjo Lenehenas. - Nebliaukit taip sargiai. 

Profesorius Makhju peržirgliojo kambarį ir sugriebė vieną susigū- 
žusį padaužą už apykaklės, o kiti galvotrūkčiais išlėkė laukan ir nušlep- 
sėjo laiptais žemyn. Biuleteniai sušiugždėjo skersvėjy, mėlynais zigza- 
gais nusklendė oru ir nusileido po stalu. 

— Tai ne aš. Paleiskit mane, pone. Tai tas didelis berniukas, jis pa- 
stūmė mane, pone. 

— Išmesk jį lauk ir uždaryk duris, - paliepė redaktorius. - Tikrą 
viesulą sukėlė. 

Lenehenas dusyk sustenėjęs pasilenkė ir pradėjo rinkti biuletenius 
nuo grindų. 

— Laukiam specialaus apie lenktynes, pone, - pasakė berniukas. — 
Tai Petas Farelas mane pastūmė, pone. 

Jis parodė pirštu į du veidus, smailakiuojančius iš už durų staktos. 

— Tas, pone. 

— Dinkit visi iš čia, - šiurkščiai paliepė profesorius Makhju. 

Jis išstūmė berniuką lauk ir užtrenkė duris. 

Dž. Dž. O'Molojus mikliai vartė aplankus niurnėdamas ir ieškodamas: 

— Tęsinys šeštame puslapy, ketvirta skiltis. 

- Taip... Čia iš „Evening Telegraph“, - telefonavo misteris Blumas 
iš vidinio kabineto. - Šefas yra?.. Taip, „Telegraph“... Kur? ...Aha! 
Kuriame aukcione?.. Aha! Suprantu... Gerai. Susirasiu jį. 


SUSIDŪRIMAS 


Jis padėjo ragelį 1r telefonas vėl sučirškė. Blumas greitomis įžengė 
kambarin ir atsitrenkė į Leneheną, besigalynėjantį su antru biuletenių 
pluoštu. 

— Pardon, mesjė, - atsiprašė Lenehenas akimirką įsitvėręs į jį ir 
nusiviepęs. 

„—- Aš pats kaltas, - atsakė Blumas stengdamasis nekreipti dėmesio į 
jo gniaužtus. - Ar nesusitrenkėt? Labai skubu. 

— Kelį, - nusiskundė Lenehenas. 

Jis komiškai išsišiepė ir sudejavo trindamas kelį: 

— Ak, ta Anne Domini našta. 

— Atsiprašau, - tarė misteris Blumas. 

Jis priėjo prie durų ir jas pravėręs kiek padelsė. Dž. Dž. O'Molojus 
užvertė sunkų aplanką. Tuščiame koridoriuje aidėjo spigūs ant laiptų 
sutūpusių berniukų balsai ir lūpinės armonikėlės garsai: 


Mes Veksfordo vaikinai, 
Narsios širdies ir kieto kumščio?“. 
BLUMAS IŠEINA 


— Tik nubėgsiu į Bečeloro alėją, - pasakė misteris Blumas, - dėl to 
Raikto skelbimo. Noriu susitarti. Sako, kad jis kažkur ten, pas Dileną. 
Dvejodamas minutėlę žiūrėjo į jų veidus. Redaktorius, alkūne rem- 


145 


II 


damasis į židinio atbrailą ir parėmęs delnu galvą, staiga plačiu mostu 
ištiesė ranką. 

— Eiki! - sušuko jis. - Visas pasaulis prieš tave?!. 

— Tuoj pat grįžtu, - pažadėjo misteris Blumas ir išskubėjo. 

Dž. Dž. O'Molojus paėmė biuletenius iš Leneheno rankų ir ėmė 
skaityti švelniais pūstelėjimais atskirdamas juos, nieko nesakydamas. 

- Jis prakiš tą reklamą, - pasakė profesorius pro akinius su juodais 
rėmeliais įdėmiai žvelgdamas virš užuolaidėlės. - Tik pažvelkit, kaip 
tie maži nenaudėliai prie jo prilipo. 

— Parodykit! Kur? —- sušuko Lenehenas puldamas prie lango. 


GATVĖS KORTEŽAS 


Abu nusišypsojo virš užuolaidėlės žvelgdami į berniukų vorelę, nu- 
tįsusią įkandin Blumo; paskutinysis tempė paskui save baltais zigza- 
gais vėjely šokčiojantį juokdarišką aitvarą su baltų kaspinų uodega. 

— Tik pažiūrėkit, kaip ta murzių govėda vejas jį ir rėkia, - pasakė 
Lenehenas, - išvirsit iš koto. Oi, mirštu iš juoko ne juokais! Mėgdžio- 
ja, kaip tas šleivoja plokščiom letenom. Ak, maži velniūkščiai, sėlina 
iš paskos ir kikena. 

Jis leidosi šokti greitą karikatūrišką mazurką ir slidinėdamas kojo- 
mis pro židinį nuskriejo iki pat Dž. Dž. O'Molojaus, - o šis įdėjo 
biuletenius į jo ištiestas rankas. 

— Kas gi čia dabar? - paklausė Mailsas Kroufordas krūptelėjęs. - O 
kur kiti du? 

— Kas? - paklausė profesorius pasisukdamas. - Nuėjo į Ovalą išmest 
burnelės. Ten Padi Huperis su Džeku Holu. Atvažiavo vakar vakare. 

— Tuomet eime, - tarė Mailsas Kroufordas. - Kur mano skrybėlė? 

Nelygiu žingsniu, atmetęs į šonus švarko skvernus ir skambčioda- 
mas raktais užpakalinėje kišenėje, jis nuėjo į kabinetą. Paskui, jam 
rakinant stalo stalčių, raktai suskambo ore ir žvangtelėjo į medį. 

- Jis jau visai šiltutėlis, - pusbalsiu tarstelėjo profesorius. 

— Atrodo, taip ir bus, - mąsliai sumurmėjo Dž. Dž. O'Molojus 
išsiimdamas portsigarą, — tačiau ne visada yra taip, kaip atrodo. Kas 
turtingiausias degtukų? 

TAIKOS PYPKĖ 


Jis pasiūlė cigaretę profesoriui, o vieną pasiėmė pats. Lenehenas ne- 
delsdamas čirkštelėjo degtuką ir jiems paeiliui pridegė. Dž. Dž. O'Mo- 
lojus vėl atvėrė savo portsigarą ir ištiesė jam. 

— Labai mersi, - padėkojo imdamas Lenehenas. 

Iš kabineto išėjo redaktorius su perkreipta ant kaktos šiaudine skry- 
bėle. Griežtai rodydamas į profesorių jis dainingai padeklamavo: 


Ak, aukšta padėtis ir garbė sugundė tave, 
Ak, imperija užkerėjo tau širdį. 


Profesorius sučiaupęs ilgas lūpas nusišypsojo. 

- Ir ką? Ką pasakysi, tu nelaiminga Romos imperija? - paklausė 
Mailsas Kroufordas. 

Jis paėmė cigaretę iš atviro portsigaro. Lenehenas, lengvu gracin- 
gu judesiu ją pridegdamas, tarė: 

— Dėmesio, naujausia mano mįslė! 

— Imperium romanum, - tyliai pasakė Dž. Dž. O'Molojus. - Tai 
skamba didingiau nei Britų ar Brikstono. Šie žodžiai kažkaip primena 
besilydančius ant ugnies riebalus. 

Mailsas Kroufordas lubų link aršiai išpūtė pirmą dūmų kamuolį. 

— Būtent, - pritarė jis. Mes esame tie riebalai. Mudu esame riebalai 
ant ugnies. Ir vilčių turime mažiau už sniego gniūžtę pragare. 


ŠLOVĖ, KURIĄ VADINO ROMA! 


— Vieną minutėlę, - tarė profesorius Makhju pakėlęs dvi ramias 
letenas. - Nesileiskime suvedžiojami žodžių, žodžių skambesio. Mes 
galvojame apie Romą, imperinę, imperatorišką, imperatyvinę. 

Jis patylėjo ir lyg oratorius iš nušiurusių nešvarių rankogalių ištie- 
sė rankas: 

— Kokia buvo jų civilizacija? Didinga, sutinku, tačiau niekinga. C/oa- 
cae: nutekamieji vamzdžiai. Žydai dykumoje ir ant kalno viršūnės sa- 
kė: „Gera čia būti. Pastatykim altorių Jehovai“. Romėnas, kaip ir ang- 
las, kuris seka jo pėdomis, į kiekvieną naują krantą, kur tik žengdavo 
jo koja (į mūsų krantą ji niekuomet nežengė), atsinešdavo vien savo 

kloakų maniją“. Apsižvalgydavo su toga ir tardavo: „Gera čia būti. 
Pastatykim klozetą“. 

— Kaip pasakė, taip ir padarė, - tarė Lenehenas. - Mūsų seni senieji 
protėviai, kaip parašyta pirmame Brendžios skyriuje, buvo neabejingi 
tekančiai srovei. 

- Jie buvo išauklėti ir dori gamtos vaikai, - sumurmėjo Dž. Dž. O'Mo- 
lojus. - Tačiau mes turime ir romėnų teisę. 

— O Pontijus Pilotas yra jos pranašas, - atsiliepė profesorius Makhju. 

- Ar girdėjote istoriją apie baroną Polsą? - pasiteiravo Dž. Dž. O'Mo- 
lojus. - Tai įvyko per pietus karališkajame universitete. Viskas ėjo kaip 
sviestu patepta... 

— Pirmiau mano mįslę, - įsiterpė Lenehenas. - Ar pasiruošę? 

Iš koridoriaus įžengė misteris O'Medenas Berkas, aukštas, plačia 
pilkuma iš Donegalo tvido. Paskui jį nusiimdamas skrybėlę įėjo Stive- 
nas Dedalas. 

— Entrez, mes enfants! - sušuko Lenehenas. 

— Aš lydžiu prašytoją, - melodingai tarė misteris O'Medenas Ber- 
kas. - Jaunystė, lydima Patyrimo, aplanko Garsenybę. 

— Kaip gyvuojate? - paklausė redaktorius ištiesęs ranką. - Įeikite. 
Jūsų tėvas ką tik išėjo. 

2. 


Lenehenas visiems paskelbė: 

— Tylos! Kokia opera siejama su infekcija Pirėnuose? Apgalvokit, 
pasvarstykit, išmąstykit, atsakykit. 

Stivenas padavė išspausdintus lapus rodydamas pavadinimą ir parašą. 

— Kas? — paklausė redaktorius. 

Kraštelis nuplėštas. 

— Misteris Garetas Dyzis, - atsakė Stivenas. 

— Tas senas niektauška, - tarė redaktorius. - O kas nuplėšė? Gal jį 
reikalas prispyrė. 


Viena banga per kitą ritas, 

Ir vėtrą pažabojęs atidunda 

Blyškus, žioruojančiom akim vampyras 
Ir savo lūpom prie manų priglunda“. 

— Labą dieną, Stivenai, - tarė profesorius prieidamas prie jų ir žvilg- 
telėdamas jiems virš pečių. —- Snukio ir nagų? Ar tapai?.. 
Jaučiadraugiu bardu. 


SĄMYŠIS ŽINOMAME RESTORANE 


— Labą dieną, pone, - atsakė Stivenas parausdamas. - Tai ne mano 
laiškas. Misteris Garetas Dyzis prašė manęs per... 

— O, aš jį pažįstu, - įsiterpė Mailsas Kroufordas, - ir jo žmoną 
pažinojau. Baisiausia furija, kokią kada yra sukūręs Dievas. Dievaži, 
jau ji tai tikrai sirgo snukio ir nagų liga! Pamenu tą vakarą, kai ji 
šliūkštelėjo sriubą padavėjui į veidą „Žvaigždėj ir keliaraišty“. Oho! 

Moteris atnešė į pasaulį nuodėmę. Dėl Elenos, pabėgusios Mene- 
lajo žmonos, graikai dešimt metų. O'Rurkas, Brefnio princas. 

— Ar jis našlys? - paklausė Stivenas. 

— Aha, gyvanašlis, - atsakė Mailsas Kroufordas peržvelgdamas iki 
apačios mašinraštį. - Imperatoriaus arkliai. Habsburgas. Airis išgelbėjo 
jam gyvybę ant Vienos pylimo??. Atminkite tai. Maksimiljanas Karlas 
O'Donelas, grafas fon Tirkonelis Airijoj. Atsiuntė savo įpėdinį, ir tas 
suteikė karaliui Austrijos feldmaršalo titulą?š. Sulauks ten bėdų vieną 
dieną. Laukinės žąsys. O taip, kiekvieną kartą. Nepamirškite to! 

— Arjis tai pamiršo, štai klausimas, - tyliai atsiliepė Dž. Dž. O'Mo- 
lojus sukiodamas rankose pasagos formos prespapjė. - Princų gelbėji- 
mas — darbas už ačiū. 

Profesorius Makhju pasisuko į jį. 

— O jeigu ne? - paklausė jis. 

— Aš jums papasakosiu, kaip buvo, - pradėjo Mailsas Kroufordas. — 
Kartą toks vengras... 


BERGŽDI REIKALAI 
PRISIMENAMAS KILMINGAS MARKIZAS 


— Mes visuomet buvome ištikimi bergždiems reikalams, - priminė 
profesorius. - Sėkmė mums - tai intelekto ir vaizduotės mirtis. Mes 
niekada nebuvome ištikimi tiems, kuriuos lydi sėkmė. Mes tarnauja- 
me jiems. Aš mokau rėksmingos lotynų kalbos. Šneku kalba tos rasės, 

kurios mentaliteto viršūnė yra maksima „laikas - pinigai“. Materialių 
dalykų vyravimas. Dominus! Viešpatie! O kur dvasingumas? Viešpa- 
tie Dieve! Viešpats Salsberis2?. Sofa Vestendo klube. Bet graikai! 


KYRIE ELEISON! 


Šviesi šypsena pagyvino jo tamsaus rėmo juosiamas akis, dar pail- 
gino ilgas lūpas. 

- Graikai, - pakartojo jis. - Kyrios! Švytintis žodis! Balsės, kurių 
nepažįsta semitai ir saksai*?. Kyrie! Intelekto švytėjimas. Turėčiau dės- 
tyti graikų, proto, kalbą. Kyrie eleison! Klozetų statytojai ir kloakų 
meistrai niekada netaps mūsų dvasios viešpačiais. Mes valdiniai tos 
katalikų riterių Europos, kuri nuskendo prie Trafalgaro, ir dvasios 
imperijos valdiniai, o ne imperium, kuri nukeliavo į dugną kartu su 
Atėnų flotilėmis prie Egospotamų. Taip, taip. Nukeliavo į dugną. Py- 
ras, suklaidintas orakulo, paskutinįsyk pamėgino atšaukti lemtį. Išti- 
kimas bergždžiam reikalui. 

Jis nužirgliojo lango link. 

— Jie ėjo į mūšį, - niūriai padeklamavo misteris O'Medenas Ber- 
kas, - bet visad krito?!. 

— Buhūū! - tyliai suraudojo Lenehenas. - Vis per tą plytą, kuria 
gavo paskutinėje vaidinimo dalyje. Vargšas, vargšas, vargšas Pyras! 

Paskui ėmė šnabždėti Stivenui į ausį: 


LENEHENO LIMERKAS 


Štai išminčius Makbju, dorybių versmė. 
Jis nešioja prabangią pensnė. 
Bet apvalūs daiktai jam atrodo kampuoti, 
Tai kam vargšui nosį balnoti? 
Juk ne kubilas čia, o vyno pūslė. 
Su gedulo rūbais, gedi Saliustijaus??, kaip sako Maligenas. Kurio 
motina taip bjauriai numirė. 
Mailsas Kroufordas sugrūdo lapus į šoninę kišenę. 
— Gerai, tiks, — pasakė jis. - Likusią dalį perskaitysiu vėliau. Tinka. 

Lenehenas protestuodamas išskėtė rankas. 

— O mano mįslė? - riktelėjo jis. - Kokia opera siejama su liga Pirė- 
nuose? 

— Opera? -sfinksiškas O'Medeno Berko veidas tapo dar paslaptin- 
gesnis. 

Lenehenas džiaugsmingai paskelbė: 

— „Kastilijos rožė“. Suprantate, ką noriu pasakyti? 

Nestipriai bakstelėjo misteriui O'Medenui Berkui ties blužnimi. 
Misteris O'Medenas Berkas manieringai atšlijo ir pasirėmė ant savo 
lietsargio nuduodamas, kad dūsta. 

— Gelbėkit! - sušvokštė jis. - Man smarkiai silpna. 

Lenehenas pasistiebęs ant pirštų galų šiugždančiais lapais ėmė pa- 
skubomis vėduoti jam veidą. 

Profesorius, eidamas pro aplankus, brūkštelėjo delnu per palais- 
vintus Stiveno ir misterio O'Medeno Berko kaklaraiščius. 

— Paryžius, buvęs ir dabartinis, - tarstelėjo jis. - Atrodote kaip ko- 
munarai. 

— Kaip tie vaikinai, kurie susprogdino Bastiliją, - su švelnia pašaipa 
pridūrė Dž. Dž. O'Molojus. - O gal judu abu susitarę nušovėt Suomi- 
jos generalgubernatorių? Atrodote taip, lyg tikrai būtumėt atlikę tą 
žygdarbį. Generolą Bobrikovą??. 


OMNIUM PAMINĖTUM 


— Mes tik ketinom tai padaryti, - atsakė Stivenas. 

— Visi talentai, - tarė Mailsas Kroufordas. - Teisė, klasikinės kalbos... 

— Arklių lenktynės, - įterpė Lenehenas. 

— Literatūra, žurnalistika. 

— Ojei čia būtų Blumas, - pasakė profesorius, - tuomet - ir taurus 
reklamos menas. 

— Ir ponia Blum, - pridūrė misteris O'Medenas Berkas. - Balso 
mūza. Dublino numylėtinė. 

Lenehenas garsiai sukosėjo. 

— Hmm! - labai tyliai pratarė. - Ak, orą gaivaus gurkšnio. Mane 
perpūtė parke. Vartai buvo atidaryti. 

JŪS TAI GALITE! 


Redaktorius uždėjo nervingą ranką Stivenui ant peties. 

— Noriu, kad ką nors man parašytumėt, - tarė jis. - Ką nors kan- 
daus. Jūs tai galite. Matau iš veido. Tame jaunystės žodyne...?* 

Matau iš veido. Matau jūsų žvilgsny. Tingus apsnūdęs mažas fanta- 
zuotojas. 

— Snukio ir nagų liga! - sušuko redaktorius paniekinamai ir smer- 
kiamai. - Didelis tautininkų susirinkimas Boris-in-Osori miestely**. 
Vieni niekai! Reikia buldozeriu į publiką! Duokite jiems ką nors kan- 
daus. Įtraukite ir mus visus, velniai griebtų. Tėvą, Sūnų ir Šventą Dva- 
sią, ir šūdžių Makkartį. 

— Mes visi galime parūpinti dvasinio peno, - pareiškė misteris O'Me- 
denas Berkas. 

Stivenas pakėlė akis ir išvydo įžūlų, nerūpestingą žvilgsnį. 

— Jis nori tave įtraukti į spaudos kliką, - pasakė Dž. Dž. O'Molojus. 


DIDYSIS GALAHERIS 


- Jūs tai galite, - pakartojo Mailsas Kroufordas ir pabrėždamas 
savo žodžius sugniaužė kumštį. - Luktelėkite truputį, mes paraly- 
žiuosim Europą, kaip sakydavo Ignacijus Galaheris pypkiuodamas 
ir rikiuodamas biliardo kamuolius „Klarense“. Galaheris, štai jums 
reporteris. Štai kur plunksna. Žinote, kaip jis padarė karjerą? Aš 
jums papasakosiu. Tai buvo išradingiausias visų laikų žurnalizmo pa- 
vyzdys. Aštuoniasdešimt pirmais gegužės šeštą, nenugalimųjų laikai, 
žmogžudystės Fenikso parke, manau, jūs dar nebuvote gimęs. Tuo- 
jau parodysiu. 

Jis prasispraudė pro juos prie aplankų. 

— Pažvelkite, — tarė jis atsisukdamas. - „New York World“ specia- 
liai užprašė telegrafu. Pamenate tuos laikus? 

Profesorius Makhju linktelėjo. 

— „New York World“, - įsikarščiavęs pakartojo redaktorius nustum- 
damas ant pakaušio savo šiaudinę skrybėlę. - Kur tai atsitiko? Timas 
Kelis arba, tiksliau, Kanava, Džo Breidis ir kiti. Kur važnyčiojo Ožka- 
kailis. Visą kelią, suprantat? 

— Ožkakailis, - tarė misteris O'Medenas Berkas. - Fitsharis sako, 
kad dabar jis laiko tą vežikų pastogę prie Buto tilto. Holohenas sakė. 
Pažįstat Holoheną? 

— Šlubt ir trukt, ar tas? - paklausė Mailsas Kroufordas. 

- Ir vargšas Gamlis ten, sakė, saugo municipaliteto akmenis. Nak- 
tinis sargas. 

Stivenas nustebęs atsisuko. 

— Gamlis? - perklausė jis. - Ką jūs sakote? Ar tas mano tėvo draugas? 

— Pamirškite tą Gamlį, - piktai riktelėjo Mailsas Kroufordas. - Tegu 
rūpinasi akmenimis, kad tie nepabėgtų. Pažvelkit. Ką padarė Ignacijus 
Galaheris? Tuoj pasakysiu. Genijaus įkvėpimas. Žaibiškai telegrafavo. 
Ar turite kovo septynioliktos „Weekly Freeman“? Puiku. Matote? 

Ėmė versti atgal aplanko lapus ir dūrė pirštu į vieną vietą. 

— Štai, tarkime, ketvirtas puslapis, Brensomo kavos reklama. Ma- 
tot? Puiku. 

Sučirškė telefonas. 


TOLIMAS BALSAS 


— Atsiliepsiu, - prieidamas pasakė profesorius. 

— B yra parko vartai. Gerai. 

Jo virpantis pirštas dursčiojo ir ten, ir šen. 

— T - vicekaraliaus rezidencija. K - kur įvyko žmogžudystė. N - 
Nokmarano vartai. 

Nukarusi jo pagurklio oda kretėjo kaip gaidžio pakarūklai. Prastai 
iškrakmolytas antkrūtinis išlindo lauk, ir jis šiurkščiai sugrūdo jį atgal 
po liemene. 

— Alio? „Evening Telegraph“ redakcija... Alio?.. Kas kalba... Taip... 
Taip... Taip... 

— Nuo F iki P - kelias, kuriuo važiavo Ožkakailis, kad turėtų alibi. 
Inčikoras, Raundtaunas, Vindi Arboras, Palmerstono parkas, Ranela. 
FA BP Supratot? Iks - tai Deivio smuklė Lysono gatvės gale. 

Profesorius priėjo prie durų. 

— Skambina Blumas, - pranešė jis. 

— Pasakykit jam, kad eitų velniop, - nedelsdamas liepė redakto- 
rius. — Iks yra Berko smuklė, matote? 

SUMANU, LABAI 


—- Sumanu, - pasakė Lenehenas. - Labai. 

— Pateikė kaip ant lėkštutės, - pasakė Mailsas Kroufordas, — visą 
šią kruviną istoriją. 

Košmaras, iš kurio niekada nepabusi. 

— Aš pats mačiau, - didžiuodamasis pasigyrė redaktorius. — Pats 
dalyvavau. Dikas Adamsas, geraširdiškiausias iš visų sumautų korkie- 
čių, kuriems Viešpats kada nors yra įpūtęs gyvybę, ir aš. 

Lenehenas nusilenkė nematomam pavidalui ir paskelbė: 

— Sėdėk užu kėdės. Adelė pamilo tolimą pelėdą. 

- Istorija! - sušuko Mailsas Kroufordas. - Senė iš Prins gatvės*“ 
buvo pirma. Ir kilo raudos, ir buvo griežiama dantimis. Viskas dėl 
vieno reklaminio skelbimo. Gregoras Grėjus? nupiešė eskizą. Ir paly- 
pėjo karjeros laipteliais aukštyn. Paskui Padis Huperis įkalbėjo Tėjų 
Pėjų?3, ir tas priėmė jį į „Star“. Dabar jis susidėjęs su Blumenfeldu*?. 
Štai kur presa. Štai kur talentas. Pajė!“? Visiems jis kaip tėvas. 

— Kvapą gniaužiančios žurnalistikos tėvas, - patvirtino Lenehenas, — 
ir Kriso Kalineno svainis. 

— Alio?.. Jūs girdite?.. Taip, jis dar čia. Ateikite pats. 

— Kur jūs dabar rasite tokį žurnalistą, kur?! - suriko redaktorius. Ir 
triukšmingai užvertė aplanką. 

— Gelniškai vabu, - tarė Lenehenas misteriui O'Medenui Berkui. 

— Labai šaunu, - sutiko misteris O'Medenas Berkas. 

Profesorius Makbhju išėjo iš kabineto. 

— Beje, apie tuos nenugalimuosius, - tarė jis, - ar nepastebėjot, kad 
pas vyriausią miesto teisėją buvo nuvesti kai kurie gatvės prekiautojai... 

— Taip, taip, - gyvai pritarė Dž. Dž. O'Molojus. - Leidi Dadli ėjo 
namo per parką. Norėjo pažiūrėt, kaip praėjusių metų ciklonas išvartė 
medžius, ir nutarė nusipirkti atviruką su Dublino vaizdu. O atvirukas 
pasirodė skirtas lyg Džo Bredžio, o gal Vyriausiojo ar Ožkakailio sukak- 
čiai pažymėti. Tiesiai priešais vicekaraliaus rezidenciją, įsivaizduojat! 

— Dabartiniai tinka vien niekniekių skyriui, - nusprendė Mailsas 
Kroufordas. - Fe! Kokia spauda, toks ir teismas! Kur dabar rasite tokį 
teisininką kaip Vaitsaidas ar Izaokas Batas, ar sidabraburnis O'Heiga- 
nas? Ką? Et, avigalvių šutvė! Nė pusgrašio neverti! 

Jo lūpos, nustojusios kalbėti, ir toliau virpčiojo — nervingos panie- 
kos garankštys. 

Ar kuri nors panūstų būti bučiuojama tų lūpų? Iš kur tau žinoti? 
Tai kam tuomet rašei? 


RIMAI IR PRASMĖS 


Lūpos, pupos. Ar lūpos kažkokiu būdu yra pupos? Arba pupos - 
lūpos? Kažkoks ryšys turbūt yra. Lūpos, pupos, lubos, gubos. Rimai - 
du vyrai, vienodai apsirengę, vienodai atrodantys, poromis, po du. 


S sak sbi ausis la tua pace 
aikikadi che parlar ti piace 
.... mentrecbe il vento, come fa, si tace*!. 


Jis matė jas, po tris, artėjančios mergaites, žaliu, rožiniu, rausvai 
rudu, susipinančias per V/aer perso“?, rausvai violetiniu, purpurinių, 
guella bacifica orafiamma“?, taurialiepsnio aukso apdaru, di rimirar 
fe piu ardenti“*. Bet aš - seni vyrai, atgailaują, švinapėdžiai, niūradug- 
nėj nakty: lūpos pupos: kapas papas. 

— Kalbėk tik už save, - tarė misteris O'Medenas Berkas. 


KIEKVIENAI DIENAI GANA...“* 


Dž. Dž. O'Molojus nežymiai šypsodamasis priėmė iššūkį. 

— Mano mielas Mailsai, - pasakė jis nušveisdamas cigaretę šalin, - 
jūs klaidingai supratote mano žodžius. Aš neginu, kaip mėginama įteig- 
ti, trečios profesijos*“, gua profesijos, bet jūsų korkiškos kojos nunešė 
jus per toli. Kodėl nepaminite Henrio Gratano ir Fludo ar Demoste- 
no ir Edmundo Berko*?. Visi žinome Ignacijų Galaherį ir jo Čeiplizo- 
do bosą Harmsvortą** iš bulvarinio niekalo, ir jo amerikoną pusbro- 
lį*? iš murzinos Bauerio paklodės, jau nekalbu apie „Paddy Kelly 
Budget“, „Pue's Occurences“ ir mūsų pastabųjį draugą „The Skibe- 
reen Eagle“. Kam minėti tokį teisminio iškalbingumo meistrą kaip 
Vaitsaidas? Kiekvienai dienai gana savo laikraščio. 

KADAI PRABĖGUSIŲ DIENŲ ATGARSIAI 


— Gratanas ir Fludas būtent šiam laikraščiui ir rašė, - suriko jam į 
veidą redaktorius. — Airių savanoriai. Kur jūs dabar? Įkurtas 1763 
metais. Daktaras Lukasas*?. O ką dabar galėtume palyginti su Džonu 
Filipotu Karenu?*! Tfu! 

— Na, - pasakė Dž. Dž. O'Molojus, - pavyzdžiui, Bušą, karališkąjį 
advokatą. 

— Bušą? - pakartojo redaktorius. - Na, taip. Bušas, sutinku. Jam tai 
įgimta. Kendalas Bušas, tai yra, norėjau pasakyti, Seimūras Bušas. 

- Seniai jau būtų sėdėjęs teisėjo kėdėje, - pastebėjo profesorius, — 
jeigu ne... A, tiek to. 

Dž. Dž. O'Molojus pasisuko į Stiveną ir tyliai, lėtai pasakė: 

— Vieną iš dailiausių frazių, kokią esu girdėjęs savo gyvenime, išta- 
rė Seimūro Bušo lūpos. Tai buvo brolžudystės byla, Čaildso byla. Bu- 
šas Jį gynė. 

Ir atsargiai įlašino man į kaušą ausies. 


Beje, kaip jis tai išsiaiškino? Jis numirė per miegus. Ar ta kita isto- 
rija, apie Žvėrį su dviem kuprom? 
- Ir kokia gi ji? - paklausė profesorius. 


ITALIA, MAGISTRA ARTIUM 


— Jis kalbėjo apie įrodymų įstatymą, - ėmė aiškinti Dž. Dž. O'Molo- 
jus, — apie romėnų teisę, kaip priešingybę ankstyvajam Mozės kodek- 
sui, tam /ex talionis?2. Ir minėjo Mikelandželo „Mozę“ Vatikane'3. 

— Hmm, taip. 

— Keli gerai parinkti žodžiai, - tarė įžanginius žodžius Lenehenas. — 
Tylos! 

Pauzė. Dž. Dž. O'Molojus išsiėmė portsigarą. 

Be reikalo suklusom. Kas nors įprasta. 

Žinianešys užsigalvojęs išsiėmė degtukų dėžutę ir užsidegė cigarą. 

Nuo tada, žvelgdamas į praeitį, aš dažnai pagalvoju apie keistą 
metą, kai nutiko tas nedidelis įvykis, iš esmės visai nereikšmingas, 
degtuko čirkštelėjimas, nulėmęs visą tolesnę mūsų abiejų gyveni- 
mų eigą?“. 

IŠDAILINTA FRAZĖ 


Dž. Dž. O'Molojus tęsė pabrėždamas kiekvieną žodį: 

— Jis apie tai pasakė: „Tas akmeninis atvaizdas sustingusioj muzi- 
koj, raguotas ir baisus, dieviškas žmogaus pavidalu, tas amžinas iš- 
minties ir pranašystės simbolis, kuris nusipelno gyventi, jeigu nusipel- 
no gyventi tai, ką skulptoriaus ranka ar vaizduotė sukūrė iš marmuro, 
dvasiškai pakitusio ir keičiančio dvasią!“ 

Jo tęva ranka grakščiu mostu pabrėžė kulminaciją ir atoslūgį. 

— Nuostabu! - tuoj pat pripažino Mailsas Kroufordas. 

— Dieviškas įkvėpimas, - tarė misteris O'Medenas Berkas. 

— O jums patiko? - Dž. Dž. O'Molojus paklausė Stiveną. 

Stivenas, sujaudintas kalbos ir gestų grakštumo, paraudo. Jis pa- 
ėmė iš portsigaro cigaretę. Dž. Dž. O'Molojus pasiūlė savo portsigarą 
Mailsui Kroufordui. Lenehenas, kaip ir anksčiau, pridegė jiems ciga- 
retes ir paėmė savo trofėjų sakydamas: 

— Labibus dėkojibus. 


AUKŠTOS MORALĖS ŽMOGUS 


— Profesorius Meidženisas man pasakojo apie jus, - pasakė Dž. 
Dž. O'Molojus Stivenui. - Ką jūs iš tiesų galvojate apie tą hermetis- 
tų kompaniją, opalinės tylos poetus ir vyriausiąjį mistiką A. E.*?? 
Viskas prasidėjo nuo šitos moters Blavatskajos. Puikių ji prisiran- 
kiojusi triukų, pilną krepšį. A. E., duodamas interviu vienam jan- 
kiui, sakė, kad jūs atėjote pas jį paryčiui ir ėmėte klausinėti apie 
sąmonės lygmenis. Meidženisas mano, kad jūs, matyt, paprasčiau- 
siai buvote nutaręs pašiepti A. E. Jis aukščiausios moralės žmogus, 
Meidženisas. 

Kalbėjo apie mane. Ką jis pasakė? Ką jis pasakė? Ką jis pasakė apie 
mane? Neklausk. 

— Ne, dėkui, - tarė profesorius Makhju pastumdamas portsigarą į 
šalį. —- Luktelėkite valandžiukę. Leiskite man pasakyti vieną dalyką. 
Pats puikiausias iškalbingumo pavyzdys, kokį kada esu girdėjęs, yra 
Džono F. Teiloro kalba, pasakyta kolegijos istorikų draugijoje. Iš pra- 
džių kalbėjo ponas teisėjas Ficgibonas, dabartinė apeliacinio teismo 

galva, o diskutuojama buvo apie naują tais laikais dalyką, esė, propa- 
guojančią airių kalbos atgimimą. 

Jis pasisuko į Mailsą Kroufordą ir tarė: 

- Jūs pažįstate Džeraldą Ficgiboną. Taigi galite įsivaizduoti jo pra- 
nešimo stilių. 

— Sklinda gandas, kad jis posėdžiauja su Timu Hyliu?“, — tarė 
Dž. Dž. O'Molojus, - Trinity koledžo administracijos komisijoj. 

— Jis posėdžiauja su miela būtybe vaikiška suknute, - pataisė Mail- 
sas Kroufordas. - Tęskite. Na? 

— Tai buvo, atkreipkite dėmesį, patyrusio oratoriaus kalba, - tęsė 
profesorius, - kupina mandagaus išdidumo ir nepriekaištinga dikcija 
išreiškianti, nepasakyčiau, kad rūstų, bet, sakyčiau, kilnaus žmogaus 
tikėjimą naujuoju judėjimu. Tuomet tai buvo naujas judėjimas. Mes 
buvome silpni, taigi niekam tikę. 

Akimirkai sučiaupė savo ilgas plonas lūpas, bet trokšdamas kalbėti 
toliau pakėlė ranką prie akinių ir lengvai liesdamas juodus rėmus vir- 
pančiu nykščiu bei bevardžiu pirštu pakreipė juos. 


IMPROVIZACIJA 


Kasdieniniu tonu jis kreipėsi į Dž. Dž. O'Molojų: 

— Turbūt žinote, kad O"Teiloras atvyko ten tiesiai iš ligos patalo. 
Kad jis būtų iš anksto paruošęs kalbą, netikiu, nes salėje nebuvo nė 
vienos stenografistės. Jo tamsus liesas veidas buvo apžėlęs išsitaršiusia 
barzda. Ant kaklo ryšėjo laisvą skarelę ir apskritai atrodė, nors toks ir 
nebuvo, kaip mirštantis žmogus. | 

Jo žvilgsnis tuoj pat, bet iš lėto nuo Dž. Dž. O'Molojaus nukrypo į 
Stiveno veidą ir išsyk smigo žemyn, tarsi kažko ieškodamas. Užu pa- 
lenktos galvos pasirodė jo nekrakmolyta drobinė apykaklė, sutepta 
retų plaukų. Vis dar ieškodamas jis tarė: 

— Kai Ficgibonas baigė kalbėti, Džonas D. Teiloras pakilo atsakyti. 
Trumpiau kalbant, jei gerai pamenu, jo žodžiai buvo tokie. 

Ryžtingai pakėlė galvą. Akys vėl tapo mąslios. Storuose lęšiuose, 
ieškodami išeities, pirmyn ir atgal plaukiojo nenuovokūs moliuskai. 

Jis pradėjo: 

— „Pone pirmininke, ponios ir ponai. Su didžiausiu malonumu iš- 


158 


EOLAS 


klausiau žodžių, kuriais prieš valandėlę į Airijos jaunimą kreipėsi ma- 
no mokytas draugas; jaučiausi, lyg būčiau perkeltas į kraštą, esantį 
toli nuo mūsų, į epochą, labai nutolusią nuo mūsų laikų. Man atrodė, 
kad atsidūriau senovės Egipte ir klausausi didžio šios šalies žynio kal- 
bos jaunajam Mozei.“ 

Jo klausytojai, įtempę ausis, sustingę laikė cigaretes tarp pirštų, 
dūmai kilo liaunomis vijomis, kurios stiebėsi kartu su jo žodžiais. „Ir 
tegu mūsų dūmai sukas.“ Artėja kilnūs žodžiai. Dėmesio. Gal ir pa- 
čiam pabandyti? 

— „Ir atrodė man, kad šio didžio Egipto žynio balsas kupinas paki- 
lumo bei išdidumo.“ 

Aš išgirdau jo žodžius, ir man buvo atskleista jų prasmė. 


IŠ DVASIOS TĖVŲ 


Man buvo atskleista, kad vien gerus dalykus galima iškraipyti, tik 
pačių geriausių arba tų, kurie visai nėra geri, neįmanoma sugadinti. 
A, kad tave kur! Juk tai šventas Augustinas. 

— „Kodėl jūs, žydai, nepriimate mūsų kultūros, mūsų religijos ir mū- 
sų kalbos? Esate klajojančių piemenų gentis. Mes esame galinga tauta. 
Jūs neturite miestų nei turtų. Mūsų miestai yra žmonijos aviliai, o gale- 
ros, triremos ir kvadraremos, prikrautos įvairiausių prekių, raižo viso 
žinomo pasaulio vandenis. Jūs vos atsikratėte pirmykštės būklės. Mes 
turime literatūrą, dvasininkiją, ilgaamžę istoriją ir valstybę.“ 

Nilas. 

Vaikas, vyras, atvaizdas*?. 

Ant Nilo kranto auklės suklupo, liūnsargių nendrių lopšys - vyras 
vikrus kovoje - akmenragis, akmenbarzdis, širdis iš akmens. 

— „Jūs meldžiatės vietiniam ir neaiškiam dievaičiui. Mūsų švento- 
vės, didingos ir paslaptingos, yra Izidės ir Ozirio, Horo ir Amono Ra 
buveinės. Jūsų yra vergovė, pagarbi baimė ir nuolankumas. Mūsų — 
griaustiniai ir jūros. Izraelis silpnas, nedaug jo vaikų. Egiptas - šeimi- 
ninkas ir baisi jo kariuomenė. Jūs vadinami padieniais. Pasaulis dreba 
išgirdęs mūsų vardą.“ 

Jo kalbą pertraukė begarsis alkio raugulys. Drąsiai pakėlęs balsą 
įveikė jį: 

— „Tačiau, ponios ir ponai, jeigu jaunuolis Mozė būtų paklausęs ir 
pripažinęs tokį požiūrį į gyvenimą, jei būtų nulenkęs galvą, nulenkęs 
valią, nulenkęs dvasią prieš tą išpuikėlišką patarimą, jis niekuomet 
nebūtų išvedęs išrinktosios tautos iš nelaisvės namų, nebūtų sekęs dieną 
paskui debesies stulpą. Jis niekada nebūtų kalbėjęs sau Amžinuoju tarp 
žaibų, nebūtų nusileidęs iš ten su įkvėpimo šviesa, nutvieskusia jo vei- 
dą, nešinas įstatymo lentelėm, išrašytom ištremtųjų kalba.“ 

Jis liovėsi ir pažvelgė į juos mėgaudamasis. 


NELAIMĘ PRANAŠAUJĄS ŽENKLAS - JAM! 


Dž. Dž. O'Molojus ne be gailesčio pasakė: 

— Ir vis dėlto jis mirė neįžengęs į pažadėtąją žemę. 

- Staiginorsirdėlilgaitrukusiosligosdažnaiišankstonumatomamirtis, — 
išpyškino Lenehenas. - O jam už nugaros buvo didelė ateitis. 

Daugybė basų kojų per priebutį nudunksėjo laiptais aukštyn. 

— Tai tikras iškalbos menas, - pripažino profesorius, ir niekas jam 
neprieštaravo. 

Ir nuskriejo su vėju. Minios Malahmaste ir karališkoj Taroj?š. Išti- 
sos mylios prieangių ausų. Tribūno žodžiai, nustelbti kauksmo ir iš- 
sklaidyti į visas keturias puses. Tauta, priglobta jo balso. Miręs triukš- 
mas. Akašos kronikos?? - visko, kas kada nors kur nors kaip nors 
vyko. Mylėkit ir garbinkit jį: aš nebe. 

Aš turiu pinigų. 

— Džentelmenai, - tarė Stivenas. - Leiskite man į darbotvarkę įtrauk- 
ti pasiūlymą posėdį perkelti į kitą vietą. 

— Jūs mane stebinate. Ar tai tik ne tuščias meilikavimas? - pa- 
klausė misteris O'Medenas Berkas. - Jau yr, rods, patis metas, kuo- 
met ąsotis vyno, metaforiškai kalbant, būt meiliausias širdžiai toj 
senovinėj karčemėlėj. 

— Kad būtų taip, šiuomi ryžtingai ir nuspręsta. Visi, kas už, sako 
taip, - pareiškė Lenehenas. - Kas prieš, tyli. Skelbiu - priimta! Į kokią 
būtent girdyklą?.. Mano lemiamas balsas - Mūnio! 

Jis žengė pirmas pamokydamas: 

— Griežtai atsisakysime imti stiprių skysčių, ar ne taip? Taip, ne 
taip. Jokiais būdais. 

Misteris O'Medenas Berkas, sekdamas šalimais, sąmoksliškai dūrė 
skėčiu ir tarė: 

— Drąsiau, Makdutfai! 

— Sūnus - gyvas tėvas! - sušuko redaktorius vožtelėdamas Stivenui 
per petį. - Eime. Kur tie prakeikti raktai? 

Pagrabinėjo kišenėje ir ištraukė suglamžytus mašinraščio lapus. 

— Snukio ir nagų. Žinau. Tiks. Įdėsim. Kurgi jie? Viskas gerai. 

Jis susigrūdo lapus atgal ir įėjo į kabinetą. 


TIKĖKIMĖS 


Dž. Dž. O'Molojus, ketindamas eiti paskui jį, tyliai pasakė Stivenui: 

— Tikiuosi, išgyvensi tiek, kad pamatytum jį išspausdintą. Mailsai, 
minutėlę. 

Jis nuėjo į kabinetą ir uždarė paskui save duris. 

— Eime, Stivenai, tarė profesorius. - Puiku, ar ne? Tikra pranašiška 
vizija. Fuit Ilium!“?. Pagyrūniškos Trojos apiplėšimas. Karalystės pa- 
saulio šio. Viduržemio jūros valdovai - šiandien felachai. 

Pirmasis berniukas, laikraščių pardavėjas, paskubom nutrepeno laip- 
tais žemyn kone lipdamas jiems ant kulnų ir puolė į gatvę šaukdamas: 

— Lenktynių specialus! 

Dublinas. Turiu daug, daug ko išmokti. 

Jie pasuko kairėn, į Ebi gatvę. 

— Aš irgi regėjau viziją, - tarė Stivenas. 

- Iš tiesų? — paklausė profesorius ir šoktelėjo priekin, kad žengtų 
koja kojon su juo. - Kroufordas pasivys mus. 

Dar vienas vaikis nuskuodė pro juos kvykdamas: 

— Lenktynių specialus! 


BRANGUS PURVINAS DUBLINAS 
Dubliniečiai. 
— Dvi Dublino vestalės, - pasakė Stivenas, — senyvos ir pamal- 
džios, pragyveno penkiasdešimt ir penkiasdešimt trejus metus Fam- 


boli skersgatvy. 
— Kur tai? - paklausė profesorius. 

— Šalia Bleikpitso. 

Drėgna naktis, kvepianti kepyklos tešla. Atsišliejusi į sieną. Veidas 
blizga kaip lajus po multino šaliu. Paklaikusios širdys. Akašos kroni- 
kos. Greičiau, branguti! 

Pirmyn. Išdrįsk. Tebūnie gyvenimas. 

- Jos nori pamatyti Dublino panoramą nuo Nelsono kolonos. Su- 
taupė tris šilingus dešimt pensų raudonoje skardinėje taupyklėje, pa- 
našioje į dėžutę laiškams. Iškrato iš ten tripenses monetas ir šešiapen- 
sę, o pensus kantriai krapšto peilio galu. Du šilingai ir trys pensai 
sidabru, vienas šilingas ir septyni pensai variokais. Užsideda skrybė- 
laites, apsivelka geriausius rūbus ir pasiima skėčius - o jei pradės lyti. 

— Išmintingos mergelės, - tarė profesorius Makhju. 


NEPAGRAŽINTAS GYVENIMAS 


— Už šilingą ir keturis pensus jos perka sūdytos kiaulienos ir ketu- 
rias riekes duonos šiaurinėje miesto valgykloje Malboro gatvėje, iš 
panelės Keit Kolins, savininkės... Jos nusiperka dvidešimt keturias pri- 
nokusias slyvas iš mergaitės Nelsono kolonos papėdėje, kad numal- 
šintų troškulį, sukeltą sūdytos kiaulienos. Duoda dvi trijų pensų ver- 
tės monetas džentelmenui prie turniketo ir ima lėtai kopti įvijais laip- 
tais aukštyn krenkšdamos, drąsindamos viena kitą, išsigandusios 
tamsos, dūsaudamos, klausinėdamos viena kitą, ar dar turi tos kiau- 
lienos, garbindamos Dievą ir Švenčiausiąją Mergelę, grasindamos, kad 
jau leisis žemyn, žvilgčiodamos pro angas. Garbė Dievui. Jos nė nejįsi- 
vaizdavo, kad šitaip aukštai. 

Jų pavardės - Ana Karns ir Florensė Makkeib. Aną Karns kamuoja 
radikulitas, ir ji trinasi Lurdo vandeniu, kurio jai padovanojo tokia 
leidi, pati gavusi pilną butelį iš vieno Dievo Kančių ordino tėvo. Flo- 
rensė Makkeib kiekvieną šeštadienį vakarienei valgo kiaulės koją ir 
išgeria butelį dvigubo „Iks“. 

- Antitezė, - pastebėjo profesorius dukart linktelėdamas. - Vesta- 
lės mergelės. Regiu jas kaip gyvas. O kurgi užtruko mūsų draugas? 

Jis atsisuko. 

Pulkas berniūkščių galvotrūkčiais nurūko laiptais žemyn ir išsilakstė 
į visas puses klykdami, plasnodami baltais laikraščiais. Įkandin jų ant 

laiptų išėjo Mailsas Kroufordas - skrybėlė kaip aureolė vainikuoja 
skaisčiai raudoną veidą - kalbėdamasis su Dž. Dž. O'Molojum. 

— Eime, - šūktelėjo profesorius ir mostelėjo ranka. 

Ir vėl prisigretino prie Stiveno. 


BLUMO SUGRĮŽIMAS 


— Taip, - tarė jis. - Įsivaizduoju jas. 

Misteris Blumas, uždusęs, pagautas pašėlusių berniūkščių sūkurio 
netoli „Irish Catholic“ ir „Dublin Penny Journal“ redakcijų, šūktelėjo: 

— Misteri Kroufordai! Sekundėlę! 

— „Telegraph!“ Lenktynių specialus! 

— Kas nutiko? —- paklausė Mailsas Kroufordas sulėtinęs žingsnį. 

Laikraščių berniūkštis suklykė misteriui Blumui į veidą: 

— Baisi tragedija Retmainse! Vaiką suspaudė dumplės! 


INTERVIU SU REDAKTORIUMI 


— Tik dėl tos reklamos, - pasakė misteris Blumas braudamasis laiptų 
link, puškuodamas ir traukdamas iš kišenės iškarpą. - Aš ką tik kalbė- 
jau su misteriu Raiktu. Jis užsakys dviem mėnesiams. Paskui žiūrės. Ta- 
čiau jis nori žinutės ir „Ielegraphe“, šeštadieniniame rožiniame, kad 
atkreiptų dėmesį. Kaip jau esu sakęs patarėjui Nanečiui, jis nori tokios 
pat, kokia buvo „Kilkenny People“. Galėčiau paimti iš bibliotekos. Raiktų 
namai, suprantate? Jo pavardė Raiktas. Žodžių žaismas. Bet jis, galima 
sakyti, pažadėjo, kad pakartos. Tik jis nori truputėlį išpūstos reklamos. 
Ką man jam perduoti, misteri Kroufordai? 


P. M. S. 


— Pasakykit jam, kad pabučiuotų man subinę! - atrėžė Mailsas Krou- 
fordas ir išraiškingai mostelėjo ranka. - Taip ir pasakykit - tiesiai šviesiai. 
Truputį susinervinęs. Būk atsargus. Visi traukia išmesti burnelės. 
Petys į petį. Kaulytojo Leneheno jachtininko kepurė iš paskos. Įpras- 
tas meilikavimas. Įdomu, ar tik ne tas jaunuolis Dedalas bus pakurs- 
tęs? Šiandien apsiavęs gerais batais. Paskutinįsyk, kai buvau jį sutikęs, 

švietė kulnai. Kažkur buvo įbridęs į purvyną. Lengvabūdis vaikinas. 
Ką jis veikė Airištaune? 

— Gerai, - tarė misteris Blumas vėl sutelkdamas žvilgsnį, - jei man 
pavyktų gauti eskizą, manau, verta įdėti nedidelę žinutę. Tikiuosi, jis 
duos tą skelbimą. Aš jam perduosiu... 


P. M.K.A.S. 


— Tegu pabučiuoja man karališką airišką subinę, - sugriaudėjo Mailsas 
Kroufordas per petį. - Bet kada, kai tik panorės, taip ir pasakykite jam. 

Kol misteris Blumas stovėjo dvejodamas ir beveik šypsodamasis, 
jis krūpčiodamas nužirgliojo tolyn. 


KUR PRASIMANYTI PINIGŲ 


— Nulla bona“', Džekai, - pasakė jis kilsteldamas ranką prie smak- 
ro. - Aš pats iki čia. Mane patį išspaudė kaip citriną. Dar praėjusią 
savaitę ieškojau, kas galėtų laiduoti už mane. Lieka tenkintis paža- 
dais. Gaila, Džekai. Iš visos širdies - ir dar pusės, jei tik galėčiau pra- 
simanyti pinigų. 

Dž. Dž. O'Molojus rūgščiai susiraukė ir nužingsniavo toliau. Jie 
pavijo kitus ir ėjo greta. 

— O suvalgiusios sūdytą kiaulieną ir duoną ir visus dvidešimt pirštų 
nusišluosčiusios į popierių nuo duonos, priėjo prie turėklų. 

- Šis bei tas tau, - paaiškino profesorius Mailsui Kroufordui. - Dvi 
Dublino senutės ant Nelsono kolonos. 


TAI BENT KOLONA! - 
ŠTAI KĄ PASAKĖ PIRMOJI KOPĖJA 


— Tai šviežia, - tarė Mailsas Kroufordas. - Tai medžiaga. Išėjo ap- 
lankyti vaškinio Daglo. Dvi senos padūkėlės, ir kas toliau? 

— Tačiau jos bijo, kad kolona nugrius, - tęsė Stivenas. - Mato sto- 
gus ir ginčijasi, kuris kokios bažnyčios - štai melsvas Retmainso ku- 
polas, štai Adomo ir Ievos, štai Švento Laurencijaus O'Tūlo. Bet taip 
žiūrint joms apsisuka galvos, ir jos pasikelia sijonus. 

TOS TRUPUTĮ PADŪKUSIOS MOTERIŠKĖS 


— Tik švelniau, - perspėjo Mailsas Kroufordas, - be poetinės lais- 
vės. Esame arkivyskupijos teritorijoj. 

— Ir atsisėda ant dryžuotų apatinių sijonų žvilgčiodamos aukštyn į 
vienarankio svetimautojo statulą. 

— Vienarankis svetimautojas! - sušuko profesorius. - Man tai pa- 
tinka. Aišku. Suprantu, ką turite omeny. 


GALIMA PAMANYTI, KAD DAMOS DOVANOJA 
DUBLINO PILIEČIAMS GREITAEIGES PILIULES, 
LAKIUS METEORITUS 


— Nuo to joms įskausta kaklai, - pasakojo Stivenas, - jos taip pa- 
vargo, nebegali žiūrėti nei aukštyn, nei žemyn ir nebekalba. Jos pasi- 
deda per vidurį maišelį slyvų ir valgo jas vieną po kitos, valo nosine 
slyvų sultis, tekančias per lūpas, ir neskubėdamos spjaudo kauliukus 
pro turėklus. 

Baigęs pasakoti jis staiga garsiai, jaunatviškai nusikvatojo. Lenehe- 
nas ir misteris O'Medenas Berkas tai išgirdę atsisuko ir pamojavę pa- 
suko skersai gatvės Mūnio link. 

— Viskas? —- pasidomėjo Mailsas Kroufordas. - Na pakaks, kol jos 
dar ko nors neprikrėtė. 


SOFISTAS TRENKIA IŠDIDŽIAJAI HELENAI TIESIAI Į STRAUBLĮ. 
SPARTIEČIAI GRIEŽIA KRŪMINIAIS. ITAKIEČIAI PRISIEKIA - 
JŲ STILIUS GERIAUSIAS 


— Jūs man primenate Antisteną, - pasakė profesorius. — Gorgijo 
mokinį, sofistą. Kalbama, kad niekas negalėjo pasakyti, ar jis liejo 
pagiežą ant kitų, ar labiau ant savęs paties. Tas mokinys buvo didiko 
ir vergės sūnus. Ir parašė knygą, kurioje grožio palmę atėmė iš argi- 
vietės Helenos ir įteikė ją vargšei Penelopei. 

Vargšė Penelopė. Penelopė Rič““, 

Jie pasirengė pereiti O'Konelo gatvę. 

ALIO, CENTRINE! 


Įvairiose vietose išilgai aštuonių linijų ant bėgių stovėjo tramva- 
jai su sustingusiais trolėjais, vykstantys į Retmainsą, Retfarmeną, 
Blekroką, Kingstauną ir Dolkį, Sendimauntą Gryną, Ringsendą ir 
Sendimauntą Tauerį, Donibruką, Palmerstoną Parką ir Aukštutinį 
Retmainsą arba grįžtantys iš jų, visi bežadžiai, suramdyti trumpojo 
jungimo. Samdomos karietos, vežimai, furgonai, dengti pašto ve- 
žimai, privačios dvivietės karietos, gazuoto mineralinio vandens 
vežimaičiai su tarškančiomis butelių dėžėmis tarškėjo, lingavo trau- 
kiami arklių, sparčiai. 


KAIP? - IR ANALOGIŠKAI - KUR: 


— O kaip tai pavadinsite? - paklausė Mailsas Kroufordas. - Kur jos 
gavo tų slyvų? 


VERGILIJAUS, SAKO PEDAGOGAS 
ANTRAKURSIS BALSUOJA UŽ SENĮ MOZĘ 


— Pavadinkite tai... palaukite, - tarė profesorius plačiai pravėręs 
ilgas lūpas ir svarstydamas. - Pavadinkim tai, leiskite pagalvoti... Pa- 
vadinsime tai Deus nobis baec otia fecit“?. 

— Ne, - paprieštaravo Stivenas, — aš tai pavadinsiu „Palestinos vaiz- 
das nuo Fasgio kalno, arba Parabolė apie slyvas“. 

— Supratau, - sutiko profesorius. 

Jis skambiai nusijuokė. 

— Supratau, - pakartojo su dar aiškesniu malonumu. - Mozė ir 
pažadėtoji žemė. Juk mes jam pakišom tą mintį, - pridūrė jis kreipda- 
masis į Dž. Dž. O'Molojų. 


HORACIJUS - DĖMESIO CENTRE 
ŠIĄ GRAŽIĄ BIRŽELIO DIENĄ 
Dž. Dž. O'Molojus nuvargusiu žvilgsniu pašnairavo į statulą ir ne- 


pratarė nė žodžio. 

— Supratau, - tarė profesorius. 
Jis stabtelėjo ant akmenim grįstos salelės aplink Džono Grėjaus pa- 
minklą ir žvilgtelėjo aukštyn į Nelsoną pro pašaipios šypsenos raukšles. 


PATRUMPINTI PIRŠTAI - PER DIDELĖ PAGUNDA ŽVITRIOMS 
SENAMADĖMS MOTERIMS. ANA GRĄŽOSI, FLO RĄŽOSI - 
BET AR GALI JOMS UŽ TAI PRIEKAIŠTAUTI? 


— Vienarankis svetimautojas, — niūriai pasakė jis. - Turiu prisipa- 
žinti, mane tai pralinksmino. 

— Pralinksmino ir tas dvi senutes, - tarė Mailsas Kroufordas, - jei 
tik Visagalis leistų mums sužinot visą tiesą. 


Na 


Asaniais ledinukų uola, citri- 
nų lėkštė, irisiniai saldainiai. Cukralipnė mergina, berianti kaupinus 
samtelius grietininių saldainių broleliui krikščioniui. Kokia nors mo- 
kyklinė iškyla. Netiks jų pilvukams. Saldumynai ir cukruoti vaisiai, Jo 
Didenybės Karaliaus tiekėjas. Dieve. Apsaugok. Mūsų. Sėdi savo sos- 
te, nučiulpia iki baltumo raudonus saldainius. 

Paniuręs jaunuolis iš Y.M.C.A.!, budrus, gaubiamas šiltų ir saldžių 
Grehemo Lemono parduotuvės garų, įspraudė kažkokį reklaminį la- 
pelį į misterio Blumo delną. 

Širdis kalba su širdim. 

Blu... Apie mane? Ne. 

Bluko žmonių širdyse... Išbluko... Avinėlio kraujas. 

Lėtapėdės kojos nešė jį, skaitantį, prie upės. Ar esi išganytas? Visi 
apiprausti avinėlio krauju. Dievas nori kraujo aukos. Gimimas, mer- 
gystės plėvė, kankinys, karas, rūmo pamatas, atnašavimas, inkstų de- 
ginimas, druidų altoriai. Elijas ateina. Daktaras Džonas Aleksanderis 
Daujis*, Siono bažnyčios restauratorius, ateina. 


Ateina! Ateina! Ateina!!! 
Visus širdingai sveikinam. 

Pelningas sumanymas. Toris ir Aleksanderis? praėjusiais metais. Po- 
ligamija. Jo žmona greitai padarys tam galą. Kurgi aš mačiau tą Bir- 
mingemo firmos reklamą, tas švytintis kryžius? Mūsų Išganytojas. At- 
sibusi vidury nakties ir išvysi jį ant sienos, kabantį. Primena Peperio“ 
vaiduoklio idėją. Ir nuplakę rūbus išsidalijo. 

Turbūt jie naudoja fosforą. Tarkime, jei paliktume gabalėlį men- 
kės. Pats mačiau, kaip ji melsvai švyti. Tąnakt, kai nusileidau į sandė- 
liuką virtuvėje. Nemalonūs ten kvapai, tik ir taikosi išsiveržti lauk. Ko 
ji tuomet norėjo? Malagos razinų. Galvojo apie Ispaniją. Prieš gims- 
tant Radžiui. Fosforescencija, melsvai žalsva. Labai sveika smegenims. 

Ties namo kampu prie Batlerio paminklo žvilgtelėjo išilgai Beče- 
loro alėjos. Dedalo duktė vis dar ten, priešais Dileno aukcionų salę. 
Turbūt kokių senų baldų išpardavimas. Iš karto ją pažinau, akys kaip 
tėvo. Vaikštinėja, laukia jo. Po motinos mirties namai visuomet su- 
griūva. O jis turi penkiolika vaikų. Gimdavo beveik kasmet. Tokia jau 
jų teologija, kitaip kunigas nepriims vargšės moterėlės išpažinties, ne- 
atleis nuodėmių. Aukite ir dauginkitės. Ar esate girdėję ką nors pana- 
šus? Ausis tau nugraužtų. Jiems nereikia išlaikyti šeimų. Mažai dirba, 
daug valgo. Jų podėliai ir sandėliukai. Norėčiau pamatyti juos iš tik- 
rųjų pasninkaujančius per Jom Kipur*. Kančios bandelės. Vienas pa- 
tiekalas ir lengvas užkandis iš baimės, kad nenualptų prie altoriaus. 
Vieno iš tokių vyručių šeimininkė pamėgintum ką nors iš jos išpešti. 
Niekada neišpeši. Tas pat, kas išprašyti iš jų L.s.d.“. Tik apie savo 
naudą galvoja. Jokių svečių. Viskas tik sau. Stebi savo šlapimą. Atsi- 
neškite savo duoną ir sviestą. Jo kilnybė. Niekam nė šnipšt. 

Gailestingasis Dieve, iš to vargšo vaiko marškinėlių vieni skutai. Ir 
visai sulysusi. Bulvės ir margarinas, margarinas ir bulvės. Tik vėliau 
tai atsiliepia. Nepatyręs nepažinsi. Išsekina organizmą. 

Jam žengiant ant O'Konelo tilto, virš parapeto pakilo besisukantis 
dūmų kamuolys. Alaus daryklos barža su eksportiniu porteriu. Į Ang- 
liją. Girdėjau, nuo jūrinio oro jis prarūgsta. Būtų įdomu kokią dieną 
gavus iš Henkoko leidimą apžiūrėti daryklą. Visai kitas pasaulis. Sta- 
tinės porterio, nuostabu. Tačiau žiurkės ir ten patenka. Prigeria, išsi- 
pučia iki škotų aviganio dydžio ir plūduriuoja. Mirtinai nusigėrusios 
nuo porterio. Geria, kol ima vemti, kaip krikščionys. Įsivaizduok, kaip 
tokį gerti. Žiurkutės: bačkutės. Na aišku, jei apie viską žinotume. 

Pažvelgęs žemyn, pamatė žuvėdras, stipriai mojančias sparnais, su- 
kančias ratus tarp niūrių prieplaukos sienų. Žvarbu jūroje. O jeigu 
pulčiau žemyn? Rūbino Dž. sūnus, matyt, gerokai pririjo tų srutų. 
Vienu šilingu ir aštuoniais pensais per daug. Hmm. Smagiai jam pa- 
vyksta įterpti kokią istorijukę. O pasakoti jis moka. 

Suko ratus žemiau. Ieško maisto. Palaukit. 

Metė žemyn suglamžytą popieriaus gumulėlį. Elijas ateina, trisde- 
šimt dvi pėdos per sek. Nieko panašaus. Nepastebėtas gumulėlis su- 
posi ant kilvaterio bangų, praplaukė po tilto atramomis. Ne tokios 
kvailos. Kai mečiau nuo „Karaliaus Erino“ denio sužiedėjusį paplotė- 
lį, pačiupo iš vandens už penkiasdešimties jardų nuo laivo. Nuovoku- 
mas padeda išgyventi. Plasnodamos suko ratus. 


Žuvėdra pasišiaušus alkana 
Plasnoja virš bangų liūdna. 


Štai taip rašo poetai, panašūs garsai. Taip, bet Šekspyras nerimuo- 
ja: baltosios eilės. Tai kalbos tėkmė. Mintys. Didingai. 


Hamletai, aš - tavo tėvo šmėkla, pasmerkta 
Tam tikrą laiką žemėje klajoti". 


— Du obuoliai už pensą! Du už pensą! 

Jo žvilgsnis nuslydo blizgančiais obuoliais, sukrautais ant prekys- 
talio. Šiuo metų laiku tikriausiai iš Australijos. Žvilgančios odelės: 
blizgina jas skudurėliu ar nosine. 

Palauk. O tie vargšai paukščiai. 

Vėl sustojo, nusipirko iš senos obuolių pardavėjos du Banberio 
paplotėlius už pensą, sutrupino juos ir švystelėjo į Lifi. Ar pamatė? 
Žuvėdros tyliai krito žemyn, dvi, paskui iš aukštybių puolė likusios, 
stvėrė grobį. Dingo. Neliko nė trupinio. 

Įsitikinęs jų vikrumu ir gudrumu, nusibraukė nuo delnų trupinė- 
lius. Jos to nesitikėjo. Mana iš dangaus. Minta tik žuvimis, visi jūros 
paukščiai, žuvėdros, narai. Kartais iš Anos Lifi čia atplaukia gulbės 
išsivalyti plunksnų. Dėl skonio nesiginčijama. Įdomu, kokia gulbių 
mėsa. Robinzonui Kruzui teko jomis misti. 

Suko ratus palengva modamos sparnais. Nieko daugiau nemesiu. 
Penso visiškai pakaks. Išgirdau daugybę ačiū. Net nekranktelėjo. Be- 

je, jos irgi platina snukio ir nagų ligą. Jei, tarkime, kalakutą nupenė- 
tume rupiais kaštonų miltais, jis įgautų atitinkamą skonį. Valgai kiau- 
lieną, ir pats kaip kiaulė. Bet kodėl tuomet sūrių vandenų žuvys nėra 
sūrios? Kaip čia yra? 

Jo akys paieškojo atsakymo upėje ir pamatė irklinę valtį su išmestu 
inkaru, ant alyvuotų bangelių tingiai siūbavo apklijuoti jos bortai. 

Kainou 

11 šilingų 

Kelnės. 

Gera mintis. Įdomu, ar moka už tai municipalitetui. Kaip apskritai 
galima būti vandens savininku? Visą laiką teka, niekada tas pats, ko 
ieškom gyvenimo tėkmėj. Nes gyvenimas yra tėkmė. Bet kuri vieta tin- 
ka reklamai. Tasai triperio gydytojas, šundaktaris, lipdydavo visokiau- 
siuose užkampiuose. Dabar nebematau. Visiškai konfidencialiai. Dr. Hai 
Frenksas. Nė varioko jam nekainavo kaip ir Madžiniui šokių mokyto- 
jui kuris pats save reklamavo. Rasdavo žmonių kurie pakabindavo už jį 
ar pats priklijuodavo trumpam užbėgęs atsisegti sagučių. Lengvabūdis. 
Irgi mat vieta. SKELBIMŲ NEKLIJUOTI. PRAŠOM KUO GREIČIAU 
PILIULIŲ DUOTI. Koks nors vyrukas, prispirtas bėdos. 

O jeigu jis... 

Ak! 

Ką? 

Ne... Ne. 

Ne, ne. Netikiu. Juk jis tikrai ne? 

Ne, ne. 

Misteris Blumas nužingsniavo pirmyn nukreipęs nuo upės susirūpi- 
nusias akis. Nebegalvok apie tai. Po pirmos. Uosto valdybos laikrodžio 
rutulys apačioje. Dansinko laikas. Žavi ta knygelė, sero Roberto Bolo*. 
Paralaksas. Niekada taip iki galo ir nesupratau. Štai kunigas. Galėčiau 
jo paklausti. „Par“ graikų kilmės: paralelė, paralaksas. Metam psicho- 
zes — vadino taip, kol papasakojau jai apie persikūnijimą. Dievulėliau! 

Misteris Blumas o dievulėliau! nusišypsojo dviem uosto kontoros 
langams. Pagaliau ji teisi. Tai tik išpūsti žodžiai, skirti nusakyti pa- 
prastiems dalykams, nes gerai skamba. Tiesą sakant, iai trūksta sąmo- 
jingumo. Ir moka būti šiurkšti. Išpyškina — ką aš galvoju. Nors nesu 
tikras. Anksčiau sakydavo, kad Benas Dolerdas - bosas barotonas. Jo 

kojos it bosai, ir galima pamanyti, kad jis dainuoja baubdamas iš sta- 
tinės. Na, ar ne sąmojinga? Jį pravardžiuodavo Big Benu. Tačiau bo- 
sas barotonas daug sąmojingiau. Apetitas kaip albatroso. Nė nemirk- 
telėjęs sudoroja didžiausią mėsos gabalą. O jau kai maukia, tai visą 
barą ištuština. Tikras baro bosas. Matai? Viskas tinka. 

Palei nutekamąjį griovį jo link ėjo procesija vyrų, apsirengusių bal- 
tais drobiniais marškiniais - skaisčiai raudonos juostos ant reklaminių 
lentelių. Išpardavimas. Tarytum tas kunigas šįryt: mes nusidėjome, 
mes kentėjome. Perskaitė ryškiai raudonas raides ant penkių aukštų 
baltų skrybėlių: H.E.L.Y.'S. Vizdemo Hylio. Einantis gale „Y“ išsitraukė 
iš po savo skydo didelį duonos gabalą, įsigrūdo į burną ir ėmė kram- 
tyti. Mūsų pagrindinis maistas. Trys monetos per dieną einant palei 
griovį, gatvė po gatvės. Kad tik kojų nepakratytų. 

Duona ir pavandenijusi sriuba. Tai ne Boilio, ne, Makgleido žmo- 
nės. Tačiau šitaip verslo neišplėtosi. Siūliau jam pagaminti permatomą 
reklaminį furgoną, kuriame sėdėtų dvi dailios merginos ir rašytų laiš- 
kus, aplink - dokumentų kopijos, vokai, sugeriamasis popierius. Laži- 
nuosi, kad tai atkreiptų dėmesį. Kažką rašančios dailios merginos visa- 
da patraukia akį. Visi miršta iš smalsumo, nori sužinoti, ką gi jos rašo. 
Tik imk kur nors spoksoti — iš karto apie tave susiburs dvidešimt žmo- 
nių. Bijo ką nors pražiopsoti. Moterys irgi. Smalsumas. Druskos stul- 
pas. Aišku, atsisakė, nes ne pats sugalvojo. Arba tasai mano pasiūlytas 
rašalo buteliukas su netikra dėme iš juodos celiuliozės. O jo paties rek- 
laminės idėjos ne ką geresnės už Slyvio konservų, tiesiai po nekrolo- 
gais, šaltos mėsos skyrius. Jums nereikės jų laižyti. Ko? Mūsų vokų. 
Sveiki! Džonsai, kur išsiruošėte? Neturiu laiko, Robinzonai, skubu įsi- 
gyti „Kansel“, vienintelį patikimą rašalo išėmiklį, parduoda Hylio bend- 
rovė, Deimo gatvė 85. Ačiū Dievui, išsikapanojau iš to liūno. Pragariš- 
kas darbas buvo rinkti pinigus pagal sąskaitas tuose moterų vienuoly- 
nuose. Trankvilio vienuolynas. Ten buvo tokia miela vienuolė, išties 
saldaus veidelio. Gobtuvas taip tiko jos mažai galvelei. Sese? Sese? Esu 
tikras ji patyrė nelaimingą meilę iš akių buvo matyti. Labai sunku kal- 
bėti apie pinigus su tokia moterimi. Atitraukiau ją nuo maldos tąryt. 
Bet džiaugėsi galėdama pabendrauti su išoriniu pasauliu. Šiandien mū- 
sų didžioji diena, pasakė ji. Karmelio kalno Dievo Motinos šventė. Ir 
vardas saldus: karamelė. Ji žinojo, manau, žinojo, sprendžiant iš to, 

kaip. Jei ištekėtų, pasikeistų. Atrodo, joms iš tikrųjų buvo striuka su 
pinigais. Bet viską kepė ant geriausio sviesto. Jokių taukų. Pykina širdį 
kai per riebiai pavalgau taukai laša. Mėgsta pasisviestuoti ir iš vidaus, ir 
iš išorės. Moli, ragaujanti tai, vualis pakeltas. Sese? Pero Klefio, palūki- 
ninko, duktė. Sako, kad spygliuotą vielą išrado vienuolė. 

Kai prakiūtino „S“ su apostrofu, Blumas perėjo Vestmerlendo gat- 
vę. Rouverio dviračių krautuvė. Šiandien lenktynės. Kiekgi laiko praė- 
jo? Tais metais, kai mirė Filis Giligenas. Gyvenome Lombardo gatvė- 
je. Palauk, tada dirbau pas Tomą. Pas Vizdeną Hylį įsidarbinau tais 
metais, kai susituokėme. Šešeri metai. Prieš dešimt metų: devyniasde- 
šimt ketvirtais jis mirė, taip, teisingai, didelis gaisras pas Arnotą. Velas 
Dilenas buvo meras. Pietūs Glenkryje. Tarėjas Robertas O'Railis su- 
pylė savo portveiną į sriubą dar prieš visiems pradedant, šliupšliurpt 
ėmė srėbti ją į savo vidaus tarėjo sveikatą. Net orkestrą užgožė. Už 
tai, ką jau gavome, būkime Dievui. Mili dar buvo visai maža. Moli 
vilkėjo dramblio pilkumo suknelę su nėriniuotomis kilpomis ir pail- 
gomis sagomis. Pasiūtą pagal vyrišką fasoną, su aptrauktomis ta pačia 
medžiaga sagomis. Nemėgo jos, nes išsisukau koją tądien, kai pirmą 
kartą ją apsivilko per choro pikniką Šugarloufe. Lyg tai ką nors reikš- 
tų. Senio Gudvino cilindras išteptas kažkuo lipniu. Musėms irgi pik- 
nikas. Niekada daugiau nenešiojo panašių suknelių. Tiko lyg nulieta, 
nuo pečių iki klubų. Kaip tik buvo pradėjusi pilnėti. Valgėme triušie- 
nos paštetą. Visi į ją žvilgčiojo. 

Laimingas. Laimingesnis nei dabar. Jaukus kambarėlis, išklijuotas 
raudonais apmušalais, Dokrelo, šilingas ir devyni pensai už tuziną. 
Mili maudymas vakarais. Amerikietiškas muilas, kurį nupirkau - šei- 
vamedžio žiedų. Malonus kvapas vonelėje. Kokia juokinga atrodė vi- 
są išmuiluota. Lieknutė tokia. Dabar fotografuoja. Vargšo tėtės dage- 
rotipų ateljė. Pasakojo man apie ją. Paveldėtas pomėgis. 

Ėjo palei šaligatvio kraštą. 

Gyvenimo tėkmė. Kuo vardu buvo tas panašus į kunigą vaikinas, 
kuris visada žvairuodavo į mūsų pusę eidamas pro šalį? Silpnos akys, 
moteris. Apsistojo pas Citroną Sent Kevino aikštėje. Kažkaip Pen... 
Pendenis?? Atmintis šlubuoja. Pen...? Aišku, jau tiek metų. Gal dėl 
tramvajų keliamo triukšmo. Ką gi, jei jau negalėjo prisiminti, kuo var- 
du pamainos seniūnas, kurį mato kiekvieną dieną. 

O tas tenoras buvo Bartelis d'Arsi, pati karjeros pradžia. Palydėda- 
vo ją į namus po repeticijos. Pasipūtęs tipas su išblizgintais ūsiukais. 
Davė jai dainą „Vėjas, pučiantis iš pietų“. 

Koks vėjuotas buvo tas vakaras kai užsukau jos pasiimti ten vyko 
ložės susirinkimas dėl loterijos bilietų po Gudvino koncerto rotušėje 
banketų o gal ąžuolinėje salėje. Jis ir aš paskui jį. Vėjas išplėšė jos natų 
lapą man iš rankų ir bloškė į gimnazijos turėklus. Laimė, kad spėjau. 
Toks dalykas gali jai pagadinti visą vakaro įspūdį. Priekyje profesorius 
Gudvinas, paėmęs ją už parankės. Žingsnis netvirtas, senas girtuoklis. 
Jo atsisveikinimo koncertai. Neabejotinai paskutinis pasirodymas sce- 
noje. Gal mėnesiui, o gal ir amžiams. Prisimenu, kaip ji kvatojo, vėjy, 
didžiulė apykaklė pastatyta. O pameni, koks gūsis pūstelėjo ties Har- 
keto kelio kampu? Brrr! Pakėlė jai visus sijonus, o šalikas vos nepasmau- 
gė senio Gudvino. Įraudo nuo vėjo. Pameni, kaip sugrįžę namo užkū- 
rėm židinį ir kepėm jai vakarienei avienos kepsnelius su Čūtnio pada- 
žu, kurį taip mėgo. Pakaitinome romą. Nuo židinio mačiau, kaip ji 
miegamajame atvarsto korsetą. Baltą. 

Korsetas sušnarėjo ir švelniai nukrito ant lovos. Visad jos įšildytas. 
Visada mėgdavo išsilaisvinti iš jo. Paskui sėdėjo beveik iki dviejų ir 
išiminėjo iš plaukų smeigtukus. Mili, apkamšyta savo lizdelyje. Lai- 
mingas. Laimingas. Tą vakarą... 

— O, misteri Blumai, kaip gyvuojat? 

— O, kaip laikotės, ponia Bryn? 

— Ką čia skųsiesi. O kaip Moli? Nemačiau jos šimtą metų. 

— Kuo puikiausiai, - linksmai atsakė misteris Blumas. - O Mili, 
žinot, gavo darbą Malingere. 

— Ką jūs sakot! Jai labai pasisekė, ar ne? 

— Taip, dirba pas vieną fotografą, viskas kaip sviestu patepta. O 
kaip jūsų globotiniai? 

— Apetitu nesiskundžia, - atsakė ponia Bryn. 

Kiek ji jų turi? Neatrodo, kad vėl lauktųsi. 

— Matau, jūs juodai apsirengęs. Gal kas... 

— Ne, - atsakė misteris Blumas. - Paprasčiausiai iš laidotuvių. 

Dabar visą dieną neatstos, jaučiu. Kas mirė, kada ir nuo ko? Varu 
nenuvarysi. 

— Kokia nelaimė, - tarė ponia Bryn, - tikiuosi, ne iš artimųjų? 

Ką gi, sukelsiu jai užuojautą. 
— Dignemas, - pasakė misteris Blumas. - Senas mano draugas. Nu- 
mirė visai netikėtai, vargšas. Atrodo, neatlaikė širdis. Rytą palaidojom. 


Ryt neš tave karste, 
Kol brendi per rugius!“, 
Tamtam pampam 
Pampam tamtam... 


— Kaip liūdna, kai netenki senų draugų, - melancholiškai tarė mo- 
teriškas ponios Bryn žvilgsnis. 

Na, jau pakaks apie tai. Paprastai, ramiai: apie vyrą. 

— O jūsų valdovas ir ponas? 

Ponia Bryn pakėlė į dangų dideles akis. Kad ir kaip būtų, dar turi jas. 

— O, ką ir kalbėti, - pasakė ji. - Gyvatė barškuolė ir ta jo išsigąstų. 
Jis dabar štai ten, apsivertęs kodeksais, nagrinėja įstatymą apie šmeiž- 
tą. Sugriovė man gyvenimą. Palaukite, parodysiu jums. 

Karštas netikros vėžlių sriubos kvapas ir šviežiai iškepto pudingo 
su uogiene garai kamuoliais veržėsi iš Harisono užeigos. Stiprūs pietų 
kvapsniai pakuteno misteriui Blumui gomurį. Nori padaryti gerą teš- 
lą, sviestas, geriausi miltai, Demeraros cukrus, antraip - su karšta ar- 
bata išsyk pajus. O gal čia nuo jos? Basakojis gatvės berniūkštis stovė- 
jo pasilenkęs prie grotelių kvėpdamas garus. Mėgina numarinti grau- 
žiantį alkį. Malonumas ar kančia? Pietūs už pensą. Peilis ir šakutė 
pririšti prie stalo. 

Atidaro rankinuką, supleišėjusi oda, skrybėlės segė: tokiems daik- 
tams reikia sargybinio. Kris kokiam tipeliui į akis tramvajuje. Rausia- 
si. Atidarytas. Pinigai. Prašom paimkite. Baisu, jei pameta šešiapensį. 
Sukelia triukšmą. Vyras burnoja. Kur tie dešimt šilingų, kuriuos da- 
viau tau pirmadienį? Gal jaunėlio brolio šeimyną išlaikai? Dėmėta 
nosinė, vaistų buteliukas. Piliulė nukrito. Ko ji?.. 

— Turbūt dabar jaunas mėnulis, - pasakė ji. - Tokiu metu jis prastai 
jaučiasi. Ar žinote, ką padarė šią naktį? 

Jos ranka liovėsi naršiusi. Akys įdėmiai žvelgė į jį, plačiai atmerk- 
tos iš rūpesčio, tačiau besišypsančios. 

— Ką? - paklausė misteris Blumas. 

Lai kalba. Žiūrėk tiesiai į akis. Tikiu tavimi. Pasikliauk manimi. 

— Pažadino mane vidury nakties, - tarė ji. - Sapnavo sapną, košmarą. 

Neviršk. 

— Esą pikų tūzas lipa laiptais. 

— Pikų tūzas?! - nustebo misteris Blumas. 

Ji ištraukė iš rankinuko pusiau sulenktą atviruką. 

— Kas čia? - paklausė misteris Blumas imdamas atviruką. - T. G.? 

— T. G. - tau galas, - pasakė ji. - Kažkas nori jį išvesti iš kantrybės. 
Didžiausia gėda, kad ir kas tai būtų. 

— Iš tiesų, - sutiko misteris Blumas. 

Ji paėmė atviruką, atsiduso. 

- Ir dabar jis susiruošė į misterio Mentono kontorą. Sako, kad yra 
pasiryžęs iškelti dešimties tūkstančių svarų ieškinį. 

Sulenkė atviruką, įkišo atgal į savo sujauktą rankinuką ir spragte- 
lėjo užraktą. 

Ta pati mėlyna seržo suknelė, kurią dėvėjo prieš dvejus metus, 
pūkeliai nublukę. Praėjo geriausios rūbo dienos. Kuokštuoti plau- 
kai virš ausų. Ir nemadinga skrybėlaitė, trys senos vynuogės, kad 
nors truputį pagyvintų. Nuskurusi elegancija. O juk anksčiau reng- 
davosi skoningai. Raukšlės aplink lūpas. Tik metais ar panašiai vy- 
resnė už Moli. 

Žiūrėk, kaip pažvelgė į ją ta moteris praeidama. Žiauru. Neobjek- 
tyvi lytis. 

Jis vis dar žiūrėjo į ją slėpdamas nepasitenkinimą žvilgsny. Aštri 
netikra vėžlių jaučių uodegų sriuba su prieskoniais. Aš irgi alkanas. 
Pyragaičių trupiniai ant jos suknelės - saldi cukraus pudra ant skruos- 
to. Rabarbarų tortas su gausiu įdaru, daugybe įvairiausių vaisių. Ir tai - 
buvusi Džozi Pauel. Seniai seniai pas Liuką Doilį, „Delfino klėtyje“, 
šarados. T. G.: tau galas. 

Pakeisk temą. 

— Ar sutinkate kada ponią Bjufoi? - paklausė misteris Blumas. 

— Mainą Pjufoi? - paklausė ji. 

Pagalvojau apie Filipą Bjufoi. Teatro mėgėjų klubas. Metčemas daž- 
nai prisimena meistrišką kirtį. Ar nuleidau vandenį? Taip. Paskutinis 
veiksmas. 

— Taip. 

— Ką tik pakeliui buvau užbėgusi paklausti, ar jau viskas. Ji gimdy- 

mo namuose Hols gatvėje. Ją prižiūri daktaras Hornas. Jau trys die- 
nos sąrėmiai. 

— Ak, - tarstelėjo misteris Blumas. — Vargšelė. 

— Taip, - tęsė ponia Bryn. - O namai ir taip pilni vaikų. Slaugė man 
sakė, kad šįkart gimdymas labai sunkus. 

— O, - pasakė misteris Blumas. 

Jo įdėmus, kupinas gailesčio žvilgsnis sugėrė jos žodžius. Liežuvis 
su užuojauta caktelėjo. Cak! Cak! 

— Užjaučiu ją, - tarė jis. - Vargšė moteris! Trys dienos! Juk tai baisu. 

Ponia Bryn linktelėjo. 

— Skausmai surėmė antradienį... 

Misteris Blumas perspėdamas lengvai palytėjo jos alkūnę. 

— Atsargiai! Praleiskime tą žmogų. 

Kaulėta figūra žirgliojo šaligatviu nuo upės pusės sustingusiu žvilgs- 
niu žvelgdama į saulę pro monoklį, parištą ant storos virvelės. Ant 
galvos buvo užtempta šlikę primenanti ankšta skrybėlė. Ant rankos į 
žingsnių taktą lingavo perlenktas apsiaustas, lazdelė ir skėtis. 

— Pažvelkite, - pasakė misteris Blumas. - Jis visada apeina žibintus 
iš išorinės pusės. Žiūrėkit! 

— O kasjis, jei ne paslaptis, - pasiteiravo ponia Bryn. - Ar jis kvaiš- 
telėjęs? 

— Jį vadina Kašelu Boiliu O'Konoru Ficmorisu Tisdalu Farelu!!, — 
atsakė misteris Blumas šypsodamasis. - Žiūrėkite! 

— Kiek daug vardų, - pasakė ji. - Kada nors ir Denis toks bus. 

Staiga nutilo. 

— Štai ir jis, — tarė. — Turiu eiti pas jį. Viso geriausio. Perduokite 
linkėjimus Moli. 

— Būtinai, - atsakė misteris Blumas. 

Žiūrėjo, kaip, vingiuodama tarp praeivių, ji eina parduotuvių vit- 
rinų link. Denis Brynas, per siauru surdutu ir mėlynais brezentiniais 
batais, vilkdamas kojas išėjo iš Harisono užeigos; prie šonų spaudė 
dvi sunkias knygas. Tartum iš kito pasaulio. Kaip senais laikais. Nesu- 
pyko ir nenustebo, kai ji pasivijo jį, atsuko į ją savo buką žilą barzdą ir 
ėmė gyvai kalbėti - trūkčiojo atvipęs žandikaulis. 

Mišiūga. Kuoktelėjęs. 

Misteris Blumas nerūpestingai žingsniavo toliau matydamas prie- 

šais save saulės nutviekstą aptemptą šlikę, tabaluojančią lazdelę, skėtį, 
surdutą. Dabita. Žiūrėk! Vėl apeina. Dar vienas būdas keliauti per 
pasaulį. Ir anas senas skarmaluotas lunatikas. Sunku jai su juo. 

T. G.: tau galas. Galiu prisiekti, kad tai Alfas Bergenas arba Ričis 
Guldingas. Parašė juokais sėdėdami „Škotų užeigoj“, lažinuosi iš bet 
ko. Susirengė į Mentono kontorą. Išpūs akis lyg krabas pažvelgęs į 
atviruką. O jiems pilvai iš juoko plyšta. 

Jis praėjo pro „Irish Times“ redakciją. Gal ten guli ir kiti atsaky- 
mai. Norėčiau į visus juos atsakyti. Gera sistema nusikaltėliams. Šif- 
ras. Dabar pietauja. Ten klerkas su akiniais, nepažįsta manęs. Ak, pa- 
lik juos, tegu noksta. Pakako vargo, įveikiant tuos keturiasdešimt ket- 
verius. Reikalinga gabi panelė mašininkė padėti džentelmenui dirbti 
literatūrinį darbą. Pavadinau tave neklaužada berniūkščiu, nes man 
visai nepatinka ta mirtis. Maldauju, pasakyk man, ką iš tiesų reiškia ta 
mintis. Parašyk man, kokiais kvepalais kvepinasi tavo žmona. Pasa- 
kyk, kas sukūrė pasaulį. Tiesiog užverčia tokiais klausimais. Ir kita 
kandidatė, Lizi Tving. Mano literatūriniams bandymams teko laimė 
užsitarnauti palankią garsaus poeto A. E. (misterio Džo Raselo) nuo- 
monę. Neturi kada susišukuoti, geria silpną arbatą, palinkusi prie poezi- 
jos tomo. 

Be abejo, geriausias laikraštis smulkiems skelbimams. Dabar ir pro- 
vincijoje įsitvirtino. Virėja ir tarnaitė, atliekanti visą namų ruošą, pui- 
ki virtuvė, yra kambarinė. Reikalingas energingas vyras prekiauti spi- 
ritiniais gėrimais. Pador. mergina (Rom. kat.) norėtų susirasti vietą 
vaisių arba mėsos parduotuvėje. Džeimsas Karlailas gerai apsisuko. 
Šeši su puse procento dividendų. Neblogai uždirbo iš Koutso akcijų. 
Beveik nieko neveikdamas. Seni gudruoliai škotų šykštuoliai. Tos pa- 
taikūniškos naujienos. Mūsų maloninga ir visų gerbiama vicekaraliaus 
žmona. Dabar ir „Irish Field“ nusipirko. Ledi Mauntkašel po gimdy- 
mo visiškai atgavo jėgas ir vakar išjojo į medžioklę Rethoute su Vordo 
Unijos skalikais. Lapių nevalgo. Tačiau menkesniems pyškintojams tin- 
ka. Iš baimės išsiskiria sultys, ir mėsa pasidaro pakankamai minkšta. 
Joja apžergusi arklį kaip vyras. Įtakinga medžiotoja. Nereikia jai nei 
moteriško balno, nei pagalvėlės - nė už ką. Pirma susirinkimo vieton 
ir pirma persekioti. Tokios amazonės būna stiprios kaip veislinės ku- 
melės. Išdidžiai vaikštinėja po nuomojamų arklių arklides. Vienu mau- 

ku ištuština stiklą neskiesto brendžio nespėjus tau nė mirktelėti. Ta, 
kur šįryt prie Grousvenerio. Strykt su ja į karietą: šnipšt šnapšt. Ak- 
menų siena ar penkių skersinių vartai - tik paragins arklį. Manau, tas 
riestanosis vairuotojas tyčia taip padarė. Į ką ji buvo panaši? Ak, taip. 
Į ponią Miriamą Dandreid, kuri pardavė man savo senas antklodes ir 
tamsius baltinius Šelburno viešbutyje. Išsiskyrusi, iš Lotynų Ameri- 
kos. Nė akim nemirktelėjo, kai ėmiau raustis. Lyg būčiau koks baldas. 
Mačiau ją dar vicekaraliaus priėmime, kai Stabsas, karališkojo parko 
girininkas, suvedė mane su Vylenu iš „Express“. Naršėm kas atliko 
nuo aukštuomenės. Soti vakarienė su arbata. Ant slyvų užpyliau ma- 
jonezo, maniau, kad kremas. Jai ausys būtų kaitusios dar kelias savai- 
tes po to. Tokiai tik bulius tiktų. Apsigimusi kurtizanė. Vaikelių supi- 
mas ne jai, ne, ačiū. 

Vargšė ponia Pjurfoi! Vyras metodistas. Metodas - jo pamišime. 
Krokų spalvos bandelės su pienu ir sodos vandeniu, priešpiečiai blai- 
vininkų kavinėje. Valgo su chronometru, trisdešimt du krimsniai per 
minutę. Tačiau žandenas vis dar augina. Kalbama, kad turi gerų pa- 
žinčių. Teodoro pusbrolis Dublino pily. Kiekvienoj šeimoj po impo- 
zantišką giminaitį. Kasmet pateikia jai tą pačią staigmeną. Mačiau jį 
prie „Trijų linksmų girtuoklių“, žygiuoja vienplaukis, o vyriausias sū- 
nus iš paskos neša dar vieną krepšy. Rėksniukai. Vargšas padarėlis! 
Tenka maitinti krūtimi, metai po metų, bet kuriuo nakties metu. Savi- 
mylos tie blaiv. brol. nariai. Nei patys ėda, nei kitam duoda. Prašom 
vieną gabalėlį cukraus į arbatą. 

Jis stovėjo Flyto gatvės sankryžoje. Pietų pertrauka. Už šešis pen- 
sus pas Rouvą? Reikia patikrinti tą skelbimą Nacionalinėje bibliote- 
koje. Už aštuonis pas Bartoną. Taip geriau. Pakeliui. 

Jis praėjo pro Boltono Vestmorlendo pastatą. Arbata. Arbata. Ar- 
bata. Pamiršau pakamantinėti Tomą Kerneną. 

Och och! Cit, cit, cit! Įsivaizduok, tris dienas dejuoja lovoje su acte 
sumirkyta nosine ant kaktos, pilvas - toks išsipūtęs! Brrr! Tiesiog siau- 
binga! Vaiko galva per didelė: chirurginės replės. Susirietęs joje, ban- 
dantis aklomis rasti kelią, apgraibomis ieškantis išėjimo. Aš neištver- 
čiau. Laimė, Moli lengvai išsisuko. Reikėtų ką nors išrasti, kad tai 
baigtųsi. Į gyvenimą per didelę kančią. Nejautros idėja: taikė karalie- 
nei Viktorijai. Pagimdė devynis. Gera dedeklė. Senutė gyveno bate, 

nes per vaikus neliko vietos bute. Kalbama, kad jis buvo džiovinin- 
kas'2. Seniai laikas pagalvoti apie tai, užuot plepėjus apie ką... apie 
svajingą sidabru tviskančią krūtinę. Masalas kvailiams mulkinti. Leng- 
vai galėtų imtis ryžtingų priemonių. Visas procesas visiškai neskaus- 
mingas, o iš visų mokesčių skirti kiekvienam naujagimiui penkis sva- 
rus nuo procentų iki dvidešimt vienerių metų, penki procentai - tai 
šimtas šilingų plius tie patys penki svarai padauginti iš dvidešimt de- 
šimtainėj sistemoj paskatintų žmones atidėti pinigus sutaupytų šimtą 
dešimt ir dar truputį dvidešimt vieneri metai reikia paskaičiuoti ant 
popieriaus lapo išeitų apvali suma daugiau negu atrodo. 

Ne tiems, kurie gimė negyvi, aišku. Jie net neregistruojami. Nerei- 
kalingas vargas. 

Juokingai atrodo kartu, pilvai išsipūtę. Moli ir ponia Moisel. Mo- 
tinų susirinkimas. Plaučių tuberkuliozė pasitraukia kuriam laikui, 
paskui grįžta. Kokios jos staiga tampa plokščios paskui. Romios akys. 
Akmuo nuo širdies. Senoji ponia Tornton, miela būtybė. Jie visi ma- 
no vaikai, pasakė ji. Pirma šaukštelį tyrės sau į burną, paskui maitina 
juos. O, kaip skanu niam niam. Senojo Tomo Volo sūnus sutraiškė 
jai ranką. Jo pirmas nusilenkimas publikai. Galva kaip didelis mo- 
liūgas. Bambeklis daktaras Marenas. Žmonės beldžiasi į jų duris bet 
kuriuo paros metu. Dėl Dievo meilės, daktare. Žmoną surėmė skaus- 
mai. Paskui keletą mėnesių yra verčiami laukti honoraro. Už jūsų 
žmonos slaugą. Visai nedėkingi tie žmonės. O gydytojai humaniški, 
dauguma. 

Priešais dideles aukštas Airijos parlamento rūmų duris praskrido pul- 
kas balandžių. Išdaigauja palesę. Na, kam ištėkšim pokštą? Aš tam vy- 
rukui juodu kostiumu. Štai, lekia. Taip, taikliai. Turbūt įdomu šitaip iš 
oro. Aš, Epdžonas ir Ovenas Goldbergas, įsilipę į medžius netoli „Ža- 
liosios žąsies“, žaidėme beždžiones. Jie mane praminė skumbre. 

Iš Koledžo gatvės išėjo būrys policininkų, žygiavo indėniška vore- 
le. Žąsies žingsniu. Įraudę nuo sotaus valgio veidai, prakaituoti iš po 
šalmų, tapšnoja per savo lazdas. Po pietų su didele riebios sriubos 
porcija po diržais. Policininko dalios dažnai galima pavydėti. Jie pasi- 
dalijo į grupes ir išsiskirstė patruliuoti į savo rajonus. Išleido pasiga- 
nyti. Palankiausia proga kurį nors užpulti, kol virškina pudingą. Smū- 
gis kumščiu į pietus. Kitas būrys netvarkingai žengdamas apėjo Trini- 

čio koledžo tvorą ir pasuko į nuovadą. Traukia prie lovio. Pasiruoškit 
kavalerijos atakai. Pasiruoškit sriubos atakai. 

Perėjo į kitą pusę po Tomio Muro!* šelmišku pirštu. Teisingai pa- 
darė, kad pastatė jį virš pisuaro: vandenų susitikimas. Ir moterims 
turėtų įrengti tokias vietas. Nes bėgioja į konditerijos krautuvėles. 
Neva pasitaisyti skrybėlaitės. „Visam pasauly nėra tokio slėnio.“ Gar- 
sioji Džulijos Morkan daina. Išsaugojo balsą iki pat mirties. Rodos, 
buvo Maiklo Bolfo mokinė? 

Žvilgtelėjo į paskutinį platų mundurą. Geriau neturėti jokių reika- 
lų su tokiais tipais. Džekas Paueris daug oi daug galėtų papasakoti: 
tėvas seklys. Jeigu koks vyrukas priešinasi sulaikomas, kalėjime iš jo 
padaro bifšteksą. Pagaliau negali jų smerkti, turi tiek darbo, ypač su 
tais kietais kaip ragas jaunikliais. Kai Džo Cemberlenui'* Triničio ko- 
ledže suteikė laipsnį, tas raitas policininkas išties turėjo paprakaituoti 
už savo algą. Ką ir sakyti! Na ir kaukšėjo jo arklio kanopos paskui 
mus Ebi gatve. Laimė, turėjau dar sveiko proto ir įnėriau pas Menin- 
gą, kitaip - būtų sutraiškę. Betgi ir smūgis, Dieve mano. Tikriausiai 
persiskėlė makaulę į grindinio akmenis. Nereikėjo man susidėti su 
tais medikais. Ir dar Triničio paikšiai su kvadratinėm kepurėm. Patys 
ieškojo nemalonumų. Bet susipažinau su jaunuoliu Diksonu, kuris ap- 
tvarstė žaizdelę Materyje. Dabar jis Hols gatvėje, kur ponia Pjurfoi. 
Viskas susipynė. Policijos švilpukas vis dar skamba man ausyse. Visi 
paspruko. Todėl jis ir priskreto prie manęs? Sulaikyti mane. Štai čia 
viskas ir prasidėjo. 

— Tegyvuoja būrai! 

— Triskart valio De Vetui!“ 

— Mes pakarsim Džo Čemberleną ant sausos šakos! 

Kopūstgalviai: gauja jaunų pienburnių, rėkia taip, kad net žarnos 
matyti. Vinigerio kalnas!“. Meilikavimo mainų orkestras. Po kelerių 
metų pusė iš jų — teisėjai ir valstybės tarnautojai. Prasideda karas - ir 
visi į kariuomenę kaip avelės, tie patys, nesvarbu, jei laukia ešafotas!'. 

Niekuomet nežinai, su kuo kalbi. Kornis Keleheris to paties raugo 
kaip ir Harvis Dafas'*. Kaip tas Piteris ar Denis, ar Džeimsas Keris, 
kuris išdavė nenugalimuosius. O dar buvo municipaliteto narys. Kurstė 
geltonsnapius ir šnipinėjo. Ir visą laiką ėmė pinigus už slaptas paslau- 
gas. Paskui išspjovė jį kaip karštą bulvę. Štai kodėl tie sekliai, apsiren- 

gę civiliniais drabužiais, visada sukiojasi apie tarnaites. Nesunku pa- 
stebėti žmogų, įpratusį nešioti uniformą. Prispaus ją prie užpakalinių 
durų. Paminkys truputį. Paskui kitas programos numeris. O kas tas 
džentelmenas, kuris čia lankosi? Ar ponaitis ką nors sakė? Smalsutis 
pro rakto skylutę. Masalinė antis. Karštakraujis jaunas studentas glos- 
to jai putnias rankas, kai ji laido. 

— Čia tavo, Meri? 

— Aš nenešioju tokių dalykų... Liaukis arba pasakysiu poniai. Grį- 
žai po vidurnakčio. 

— Ateina dideli laikai, Meri. Palauk, pamatysi. 

— Va ir rūpinkis savo dideliais ateinančiais laikais. 

Bufetininkės irgi. Ir tabako pardavėjos. 

Geriausiai buvo sugalvojęs Džeimsas Stivensas. Pažinojo juos. Gru- 
pelės iš dešimt žmonių tam, kad kiekvienas pažinotų tik savo ratą. 
Sinn Fein. Nori išstoti - suvarysim peilį. Slapto žudiko ranka. Pasilik- 
si, pastatys prie sienos. Kalėjimo prižiūrėtojo dukra ištraukė jį iš Rič- 
mondo, paskui papliūkšt iš Lasko. Pasislėpė „Bekingemo rūmų“ vieš- 
butyje, jiems po pat nosimis. Garibaldis. 

Reikia turėti tam tikro žavesio - Parnelas. Arturas Grifitas - do- 
ras vyras, bet nemoka elgtis su minia. Jai reikia tauškalų apie mūsų 
mylimą tėvynę. Plepalienė su padažu. Dublino Kepėjų bendrovės 
arbatinė. Debatų draugijos. Kad respublikonizmas yra geriausia val- 
džios forma. Kad kalbos problemą reikia spręsti pirmiau nei ekono- 
mines problemas. Tegu jūsų dukros įvilioja juos į tavo namus. Pri- 
maitink juos ir prigirdyk. Žąsis švento Mykolo proga. Jums po ode- 
le gardus kąsnelis su prieskoniais. Ir taukais gerai palaistykit, kol 
neataušo. Pusalkaniai entuziastai. Bandelė už pensą ir marš paskui 
orkestrą. Jokių malonių raikytojui. Mintis kad ne tu moki geriausias 
padažas pasaulyje. Jaučiasi kaip namuose. Paduokite raums tų abri- 
kosų, turėdami omeny persikus. Netoli ta diena. Savivaldos saulė, 
tekanti šiaurės vakaruose. 

Jis ėjo toliau, ir jo šypsena išblėso, sunkus debesis pamažu paslėpė 
saulę mesdamas šešėlį ant šiurkštaus Triničio fasado. Tramvajai lenkė 
vienas kitą atvažiuodami, nuvažiuodami, žvangėdami. Nereikalingi 
žodžiai. Viskas taip pat; diena po dienos: policininkų būriai išžygiuo- 
ja, grįžta, tramvajai atvažiuoja, nuvažiuoja. Tie du keistuoliai klai- 

džioja po miestą. Dignemas išbogintas. Mina Pjurfoi išpūtusiu pilvu 
lovoje dejuoja, kad ištrauktų iš jos vaiką. Kiekvieną sekundę kažkur 
gimsta vaikas. Kiekvieną sekundę kas nors miršta. Nuo tada, kai lesi- 
nau paukščius, praėjo penkios minutės. Trys šimtai pakratė kojas. Kiti 
trys šimtai gimė, nuplovė nuo jų kraują, visi nuprausti avinėlio krau- 
ju, bliauna maaaaaa. 

Visas miestas išmiršta, ir ištisas gimsta, irgi išmiršta: vieni ateina, 
kiti išeina. Namai, namų gretos, gatvės, mylios šaligatvių, krūvos ply- 
tų, akmenys. Iš rankų į rankas. Vienas savininkas, kitas. Sakoma, na- 
mų savininkas niekada nemiršta. Kai vienam pranešama, kad laikas 
išvykti, jo vieton stoja kitas. Jie perka namus už auksą, ir visas auksas 
vis vien jų. Kažkur čia slypi apgaulė. Susigrūdę miestuose, suvargę, 
amžius po amžiaus. Piramidės smėlynuose. Pastatytos ant duonos ir 
svogūnų. Vergai. Kinų siena. Babilonas. Išlikę dideli akmenys. Apva- 
lūs bokštai. Lieka pamatų akmenys, išsimėtę priemiesčiai, menkaver- 
čiai Kerveno grybus primenantys namai, perpučiami vėjo. Tik prie- 
globstis naktį. 

Visi yra niekas. 

Tai pati blogiausia dienos valanda. Gyvybingumas. Blanki, niūri: ne- 
kenčiu šios valandos. Jaučiuosi, lyg būčiau sukramtytas ir išspjautas. 

Klebonija. Didžiai gerbiamas dr. Salmonas'?: konservuota lašiša. 
Gerai šičia užkonservuotas. Negyvenčiau čia, jei man ir mokėtų. Ti- 
kiuosi, šiandien jie ruošia kepenėles ir bekonieną. Gamta nemėgsta 
tuštumos. 

Saulė pamažu išsivadavo ir įžiebė šviesos atspindžius tarp sidabro 
dirbinių Valterio Sekstono vitrinoje, pro kurią ėjo Džonas Hovardas 
Parnelas??, akinamas. 

Štai ir jis: brolis. Jo atvaizdas. Persekiojantis veidas. Sutapimas, 
aišku. Nes šimtus kartų galvoji apie kokį žmogų ir nesutinki jo. Eina 
kaip sapnuodamas. Niekas jo nepažįsta. Tikriausiai šiandien munici- 
paliteto posėdis. Sako, kad nė karto neužsivilko miesto ceremonmeis- 
terio uniformos, kai gavo tą darbą. Čarlis Bouldžeris visada išjodavo 
ant didžiulio žirgo, trikampė skrybėlė, pasipūtęs, išsipudravęs ir nu- 
siskutęs. Pažvelk į jo sielvartingą eiseną. Lyg žemę pardavęs. Maišai 
paakiuos, kaip vaiduoklis. Aš kenčiu. Didžio žmogaus brolis: savo 
brolio brolis. Šauniai atrodytų ant municipaliteto žirgo. Turbūt už- 

suks į DKB?! arbatinę išgerti kavos, pažaisti šachmatais. Jo broliui 
žmonės buvo kaip pėstininkai. Jam nesvarbu, tegu visi skradžiai. Bijo 
žodį apie jį pasakyti. Sustingsta nuo jo žvilgsnio. Štai kas užburia: 
vardas. Visi šiek tiek pakvaišę. Beprotė Fani ir kita jo sesuo, ponia 
Dikinson, važnyčiojanti arklius skaisčiai raudonais pakinktais. Sėdi 
visiškai tiesi, tikras chirurgas M'Ardlis. Ir vis dėlto Deividas Šyhis nu- 
galėjo jį rinkimuose pietų Myte. Kreipėsi dėl Čilterno apygardų? ir 
pasitraukė, pasinėrė į visuomeninį gyvenimą. Patrioto banketas. Ryja 
parke apelsinų žieveles?3. Kai Saimoną Dedalą nuvedė į parlamentą, 
jis pasakė, kad Parnelas prisikels iš kapo ir paėmęs už parankės pats 
išves jį iš Bendruomenių rūmų. 

— Apie dvigalvį aštuonkojį, ant vienos iš jo galvų pasaulio kraštai 
pamiršo susijungti, o kita kalba su škotišku akcentu. Čiuptuvai... 

Jie aplenkė misterį Blumą, eidami palei šaligatvio pakraštį. Barzda 
ir dviratis. Jauna moteris. 

O, jis irgi čia. Dabar tai išties sutapimas - antrąkart. Artėjantys įvy- 
kiai meta šešėlį?*. Garsiam poetui Džor. Raselui pritariant. O su juo, 
matyt, Lizi Tvig. A. E. - ką tai galėtų reikšti? Galbūt inicialai. Albertas 
Edvardas, Arturas Edmundas, Alfonsas Eb Ed El Eskvairas. Ką jis kal- 
bėjo? Pasaulio kraštai su škotišku akcentu. Čiuptuvai, aštuonkojis. Kaž- 
kas okultiško: simbolizmas. Dėsto toliau. Ji susiurbia viską. Nesako nė 
žodžio. Padėti džentelmenui dirbti literatūrinį darbą. 

Jo akys sekė aukštą figūrą austu drabužiu, barzda ir dviratis, šalia 
besiklausanti moteris. Grįžta iš vegetarų restorano. Tik silosas ir vai- 
siai. Nevalgyk bifštekso. Jei suvalgysi, karvės akys persekios tave 
visą gyvenimą. Sako, taip sveikiau. Tik dujos ir vanduo. Mėginau. 
Bėgioji paskui visą dieną. Troškina kaip nuo vytintos silkės. Sapnai 
kankina visą naktį. Kodėl jie vadina tą patiekalą, kuriuo mane vaiši- 
no, riešutašteksu? Riešutarai. Vaisiatarai. Kad įrodytų, jog valgai 
romšteksą. Absurdas. Ir sūru. Verda su soda. Tupi paskui prie čiau- 
po visą naktį. 

Jos kojinės apsmukusios virš kulkšnių. Negaliu to pakęsti: taip bjau- 
riai atrodo. Tie literatūros žmonės visi padebesiais. Užsisapnavę, sva- 
jingi, simboliški. Estetai. Nė kiek nenustebčiau jei paaiškėtų kad to- 
kios rūšies maistas matote ir sukelia atitinkamas bangas smegenyse 
poeziją. Tarkime bet kuris iš tų policininkų išprakaituojančių troškin- 

tą avieną į marškinius neišspaustum iš jo nė eilutės poezijos. Net neži- 
no, kas ta poezija. Reikia tam tikros nuotaikos. 


Žuvėdra svajinga sapnų 
Plasnoja virš jūros bangų. 


Ties Nasau gatvės kampu perėjo į kitą pusę ir sustojo priešais „Jeit- 
so ir sūnaus“ vitriną žiūrėdamas į žiūronų kainas. O gal užbėgti pas 
senąjį Harį ir paplepėti su jaunuoju Sinkleriu? Gerai išauklėtas jau- 
nuolis. Tikriausiai pietauja. Laikas susitaisyti tuos senus akinius. Her- 
co stiklai, šešios ginėjos. Vokiečiai visur įlenda. Parduoda palankio- 
mis sąlygomis, kad užvaldytų rinką. Nuleidžia kainą. Gal pavyktų nu- 
sipirkti porą pamestų daiktų skyriuje stoty. Nuostabu, kokius daiktus 
žmonės pameta traukiniuose ir tualetuose. Apie ką jie svajoja? Ir mo- 
terys. Neįtikėtina. Praėjusiais metais, važiuodamas į Enisą, turėjau 
paimti to fermerio dukros pintinę ir, persėsdamas Limeriko stoty, ati- 
daviau jai. Ir pinigų neateina atsiimti. Ten ant banko stogo yra nedi- 
delis laikrodis, į kurį žiūrint tikrinami žiūronai. 

Jo akių vokai nusileido iki apatinių vyzdžių kraštų. Negaliu įžiū- 
rėt. Jei įsivaizduoji, kad jis ten, gali beveik pamatyti. Negaliu įžiūrėt. 

Apsisuko ir stovėdamas tarp vitrinų tentų ištiesė dešinę ranką į 
saulę. Seniai norėjau išbandyti. Taip ir yra - visiškai. Jo mažojo piršto 
galiukas uždengė visą saulės diską. Matyt, tai židinys, kur susikerta 
spinduliai. Gaila, kad neturiu juodų akinių. Įdomu. Kiek buvo kalba- 
ma apie tas saulės dėmes, kai gyvenom Lombardo gatvėje. Baisūs spro- 
gimai. Šiais metais bus visiškas užtemimas - kažkada rudenį. 

Kai tik pagalvojau apie tai, kamuolys ir krinta - Grinvičo laikas. 
Šis laikrodis valdomas elektros laidais iš Dansinko. Reikėtų ten nuva- 
žiuoti kurį nors pirmą mėnesio šeštadienį. Jei mane kas nors pristaty- 
tų profesoriui Džoliui arba jeigu pavyktų ką nors sužinoti apie jo gi- 
minę. Tai praverstų: žmogui visada malonu. Įsiteikimas, kur jo ma- 
žiausiai laukiama. Kilmingas vyras didžiuojasi, kad yra kilęs iš kokio 
nors karaliaus meilužės. Jo promotina. Pataikauk nedvejodamas. Ke- 
purę nuo galvos - eik visur, jokios bėdos. O ne taip - įeiti ir leptelti 
tai, ko, pats žinai, neišmanai: kas yra paralaksas? Parodykite tam džen- 
telmenui duris. 


Et! 

Jis vėl nuleido ranką prie šono. 

Niekada apie tai nieko nesužinos. Tuščias laiko švaistymas. Besi- 
sukantys dujų kamuoliai, susiduria vienas su kitu, pralekia. Nuolat 
ta pati sena daina. Dujos, paskui kietas kūnas, tada pasaulis, vėliau 
šaltis, paskui negyvas apdangalas, dreifuojantis, ledo uola, kaip tas 
ananasinis ledinukas. Mėnulis. Matyt, jaunas, pasakė ji. Turbūt taip 
ir yra. 

Jis ėjo toliau pro „La Maison Claire“. 

Palauk. Pilnatis švietė tą naktį kai sekmadienį tiksliai prieš dvi sa- 
vaites taigi dabar jaunas. Ėjome palei Tolką. Kaip Fejervju mėnesiena, 
nebloga. Ji niūniavo: spindi jaunas gegužės mėnuo, o meile. Jis šalia 
jos, iš kitos pusės. Alkūnė, ranka. Spindi jonvabaliuko žibintas, o mei- 
le. Prisilietimas. Pirštais. Klausia. Atsakymas. Taip. 

Gana. Gana. Kas buvo, tas buvo. Turėjo. 

Misteris Blumas, greitai alsuodamas, žengdamas lėčiau, praėjo Ada- 
mo teismą. 

Su slepiamu santūriu palengvėjimu jo akys pastebėjo: gatvėje čia 
dienos vidury buteliniai Bobo Doreno* pečiai. Kasmetinis jo užgėri- 
mas, kaip pasakė Makkojus. Geriama dėl to, kad ką nors pasakytum 
ar padarytum, arba cberchez la femme. Pašėlioja „Slėnyje“ su drauge- 
liais ir gatvinėmis, o visą likusią metų dalį blaivus kaip teisėjas. 

Aha. Taip ir maniau. Sliūkina į „Imperiją“. Įėjo. Jam nepakenktų 
paprastas gazuotas vanduo. Ten buvo Pato Kinselos „Arfos“ teatras, 
ko! Vaitbredas dar nebuvo įkūręs „Kvyns“. Smarkus vyriokas. Links- 
mindavo publiką ne blogiau už Dajeną Busikoltą - veidas lyg blynas ir 
aptempta škotiška kepuraitė. Trys rimtos panelės tiesiai iš mokyk- 
los2“. Kaip bėga laikas, ar ne? Jis rodydavo ilgus raudonus pantalonus 
iš po padurkų. Girtuokliai - geria, kvatoja apsipurslavę, springdami. Į 
sveikatą, Patai. Stačiokiškai įraudęs - malonumas girtuokliams - žven- 
gia ir rūko. Nusiimk tą baltą skrybėlę. Jo akys lyg apšutintos. Kur jis 
dabar? Elgetauja kur nors. Arfa, kuri kažkada mus visus marino badu. 

Buvau tuomet laimingesnis. Bet ar tai buvau aš? O dabar ar aš esu 
aš? Buvau dvidešimt aštuonerių. Ji dvidešimt trejų, kai išsikėlėme iš 
Lombardo gatvės, kažkas pasikeitė. Niekada to nebemėgo po Radžio. 
Laiko nesugrąžinsi. Bėga kaip vanduo pro pirštus. Ar norėtum grįžti į 
anuos laikus? Kad pradėtum iš naujo. Ar grįžtum? Ar nesi laimingas 

savo namuose, tu vargšas mažas neklaužada berniuk? Nori man įsiūti 
sagas. Turiu atsakyti. Parašysiu bibliotekoje. 

Marga Graftono gatvė su įtaisytais prie namų tentais praskaidrino 
jo jausmus. Raštuoti muslinai, šilkai, damos ir našlės, pakinktų žvan- 
gesys, duslus žemas kanopų dundesys ant kepinamo grindinio. Ko- 
kios storos kojos tos moters baltomis kojinėmis. Tikiuosi, lietus jas 
išpuoš nuo apačios iki viršaus. Kaimo bobelė, prasčiokė. Privažiavo 
tokių atsiganiusių storablauzdžių. Visada nuo to moterų kojos tampa 
gremėzdiškos. Ir Moli atrodo kaip kerėpla. 

Jis sulėtinęs žingsnį praėjo pro Rudojo Tomo, šilkų pirklio, vitri- 
nas. Kaspinų kaskados, lengvi plonyčiai kiniški šilkai. Iš palenktos 
urnos žiočių liejosi kraujo spalvos poplino upė: žvilgantis kraujas. Hu- 
genotai atvežė jį čia. La causa e santa??! Tara tara. Didelis choras. 
Tara. Reikia skalbti lietaus vandeny. Mejerbyras?š. Tara: bum bum bum. 

Pagalvėlės smeigtukams. Ilgą laiką grasinu, kad imsiu ir nupirksiu. 
Prismaigsto jų kur papuola po visą namą. Adatos užuolaidose. 

Jis šiek tiek atsmaukė kairę rankovę. Įdrėskimas: beveik užgijęs. 
Ne, vis dėlto ne šiandien. Reikia grįžti to losjono. Gal jos gimimo 
dienai. Birželislieparugpjūrugsėjo aštuntą. Dar beveik trys mėnesiai. 
O gal jai nepatiks. Moterys nekelia smeigtukų. Sako, nutrūks mei. 

Blizgantys šilkai, apatinukai ant plonų varinių pakabų, lygių šilki- 
nių kojinių spinduliai. 

Neverta grįžti. Taip turėjo būti. Pasakyk man viską. 

Aukšti balsai. Sauliašiltis šilkas. Žvangantys pakinktai. Viskas mo- 
terims, šeima ir namai, voratinkliniai šilkai, sidabras, sultingi vaisiai, 
prieskoniai iš Jafos. „Agendath Netaim“. Pasaulio turtai. 

Šiltas žmogaus kūno putlumas apsėdo jam smegenis. Protas pasi- 
davė. Apsikabinimų kvapas užliejo jį visą. Alkanu kūnu, paslapčia, jis 
nebyliai troško garbinti. 

Djuko gatvė. Na, štai! Reikia užkąsti. Pas Bartoną. Ir pasijusiu geriau. 

Pasuko ties Kombridžo gatvės kampu, vis dar apsėstas. Žvangesys, 
kanopų dundėjimas. Kvapnūs kūnai, šilti, putnūs. Visi bučiuojami, 
atsiduodantys: slaptinguose vasaros laukuose, ant tankios išgulėtos 
žolės, drėgnuose varvančiuose nuomojamų namų priebučiuose, išil- 
gai sofų, girgždančių lovų. 

— Džekai, meile! 

— Brangiausia! 

— Pabučiuok mane, Redži! 

— Mano berniukas! 

— Meile! 

Nerimstančia širdimi jis pastūmė Bartono restorano duris. Nuo 
tvaiko jam užėmė kvapą: aitrus mėsos padažas, daržovių pliurza. Ma- 
tai ėdančius gyvūnus. 

Vyrai, vyrai, vyrai. 

Sutūpę ant aukštų kėdžių prie baro, skrybėlės atsmauktos, prie sta- 
lų, prašo dar nemokamos duonos, laka, godžiai kaip vilkai pilna gerk- 
le ryja varvantį maistą, jų akys išsprogusios, šluosto sušlapusius ūsus. 
Mirtinai išblyškęs jaunuolis ištinusiu veidu valo servetėle savo boka- 
lą, peilį, šakutę ir šaukštą. Nauja porcija mikrobų. Vyras su vaikiška 
ištepta padažu servetėle po kaklu susipylė į stemplę gurguliuojančią 
sriubą. Kitas išspjauna atgal į lėkštę - pusiau sukramtyta kremzlė: nė- 
ra dantų, kad ją sukramkramkramtytų. Nugarinės filė, kepta ant gro- 
telių. Ryja, stengiasi sudoroti. Liūdnos girtuoklio akys. Atsikando dau- 
giau negu gali sukramtyti. Ar aš irgi taip atrodau? Matyti save tokį, 
kokį mato kiti. Alkanas žmogus - piktas žmogus. Dirba dantys ir žan- 
dikauliai. Atsargiai! O! Kaulas! Kaip tame mokykliniame eilėraštyje, 
paskutinis pagonis Airijos karalius Kormakas užspringo kaulu Sletyje, 
į pietus nuo Boino. Įdomu, ką jis valgė. Kažką ypatingo. Šventas Pat- 
rikas atvertė jį į krikščionybę. Vis tiek nepavyko praryti viso. 

— Rostbifą su kopūstais. 

— Vieną avienos. 

Vyriškas dvokas. Jį apėmė šleikštulys. Apspjaudytos pjuvenos, sals- 
telėjęs šiltas cigarečių dūmas, kramtomo tabako tvaikas, papiltas alus, 
aliniai vyrų myžalai, išsivadėjęs raugas. 

Negalėsiu čia praryti nė gabalėlio. Štai vyrukas galanda peilį į ša- 
kutę, pasiryžęs suvalgyti viską, ką turi prieš nosį, seniokas krapšto 
dantenas. Nestipriai raugteli, sotus, gromuliuoja atrytą. Prieš ir po. 
Malda po valgio. Pažvelkite tiktai į šiuos paveikslus??. Godžiai ryja 
troškintos avienos padažą, dažo į jį permirkusius duonos gabaliukus. 
Išlaižyk lėkštę, žmogau! Reikia eiti iš čia. 

Spausdamas pirštais šnerves, jis nužvelgė sėdinčius ant kėdžių ir už 
stalų valgytojus. 

— Du porterio. 

— Vieną jautienos su kopūstais. 

Tas bernas grūda peiliu kopūstus į gerklę taip, lyg nuo to priklau- 
sytų jo gyvenimas. Meistriškas mostas. Bloga darosi žiūrint. Jam būtų 
saugiau valgyti trimis rankomis. Plėšo mėsą, skiria kaulus. Antroji jo 
prigimtis. Gimė su sidabriniu peiliu burnoje. Sąmojingai pasakiau. O 
gal ir ne. Sidabras reiškia, kad gimė turtingas. Gimęs su peiliu. Bet 
tada dingsta aliuzija??. 

Patarnautojas atsirišusia prijuoste rinko lipnias tarškančias lėkštes. 
Rokas, teismo antstolis, stovėdamas prie baro, nuo savo bokalo nu- 
pūtė putų karūną. Visai neblogai pavyko: ji tekštelėjo geltona netoli 
jo bato. Vienas pietautojas, pakėlęs aukštyn šakutę ir peilį, atsirėmęs 
alkūnėmis į stalą, pasiruošęs valgyti antrą patiekalą, spoksojo virš dė- 
mėto laikraščio lapo į virtuvės keltuvą. Kitas tipas kažką jam pasakojo 
pilna burna. Supratingas klausytojas. Užstalės šnekos. Ach mašiau jį 
niam bache pichmahienį. A? Iš tikrųjų? 

Misteris Blumas abejodamas pakėlė prie lūpų du pirštus. Jo akys sakė: 

— Ne čia. Nematau jo. 

Laukan. Nemėgstu kiaulių už stalo. 

Jis atatupstas pasitraukė prie durų. Užkąsti ką nors lengvo pas Deivį 
Berną. Numarinti kirminą. Galėsiu eiti toliau. Gerai papusryčiavau. 

— Kepsnį ir košės. 

— Mažą porterio. 

Kiekvienas drasko dantimis ir nagais. Čept. Gurkt. Čept. Prisikimšę. 

Jis išėjo į gryną orą ir pasuko Graftono gatvės link. Ryk arba patį 
suris. Žudyk! Žudyk! 

Tarkime, kada nors atsiras bendra virtuvė. Visi risnoja į centrą su 
dubenėliais ir kareiviškomis skardinėmis, kad jiems pripiltų. Ryja vis- 
ką čia pat gatvėje. Džonas Hovardas Parnelas pavyzdžiui Triničio rek- 
torius visi lig vieno nekalbant jau apie kitus rektorius Triničio rekto- 
rių moterys ir vaikai vežikai kunigai klebonai feldmaršalai arkivysku- 
pai. Nuo Eilzberio kelio, Klaido kelio, iš amatininkų namų, šiaurės 
Dublino prieglaudos, lordas meras savo imbierinio meduolio karieto- 
je, senoji karalienė invalido vežimėlyje. Mano lėkštė tuščia. Po jūsų, 
štai mūsų municipalinis puodukas. Panašus į sero Filipo Kremptono 
fontaną. Mikrobus nušluostykite nosine. Kitas vyrukas įtrina naują jų 

partiją su savąja. Tėvas O'Flinas išgąsdintų juos visus kaip kiškius. Bet 
vis tiek susiginčytų. Kiekvienas nori būti pirmas. Vaikai mušasi, kam 
išgrandyti puodo dugną. Lėkštės sriubai reikėtų sulig Fenikso parku. 
Harpūnais gaudytų iš jos lašinių paltis ir šoninę. Neapykanta visiems 
aplinkui. „Miesto herbo“ viešbuty ji tai vadino table d'hbėte. Sriuba, 
gabalas mėsos ir desertas. Niekada nežinai, kieno mintis gromuliuoji. 
Tačiau kas paskui suplautų tas visas lėkštes ir šakutes? O gal tuo metu 
jau visi maitinsis tabletėmis. Dantys darysis vis prastesni ir prastesni. 

Galų gale daug gero turi ir vegetarai puikaus skonio žemės augalų 
česnakas aišku dvokia italų rylininkais traškūs svogūnai grybai tru- 
mai. Be to, juk gyvuliai kenčia. Pešk ir darinėk paukštieną. Nelaimin- 
gi galvijai turguje laukia, kol kirvis jiems perskels kaukoles. Mūū. Varg- 
šai drebantys veršeliai. Miu. Svirduliuojantis mažylis. Trepsėjimas ir 
žviegimas. Mėsininkų kibiriuose kleksi plaučiai. Duokite štai tą krūti- 
ninę ant kablio. Žlekt. Nukirstos galvos ir kruvini kaulai. Diriamos 
stikliaakės avys, pakabintos už užpakalinių kojų, kraujuotu popieriu- 
mi apvynioti avies snukiai ant pjuvenų lašina nosies želatiną. Ataugos 
ir atliekos išmetamos. Negadink tų gabaliukų, vaike. 

Šiltą šviežią kraują skiria nuo nusilpimo. Kraujas visada reikalin- 
gas. Klastingas. Laižo jį garuojantį šiltą, tirštą kaip sirupas. Marina- 
mos badu vėlės. 

Ak, aš alkanas. 

Įžengė į Deivio Berno užeigą. Padori smuklė. Jis daug neplepa. 
Retsykiais pastato išgerti. Bet tik keliamaisiais metais, taigi sykį per 
ketverius. Kartą išgrynino man čekį. 

Ką man dabar užsisakyti? Jis išsitraukė laikrodį. Pagalvosiu. Šendi- 
gafo? 

— Sveiki, Blumai! - pasisveikino Ilganosis Flinas iš savo kampo. 

— Sveiki, Flinai. 

— Kaip reikalai? 

— Kuo puikiausiai... Pala. Paimsiu stiklą burgundiško ir... Pala. 

Sardinės ant lentynų. Pažiūri ir beveik pajunti skonį. Sumuštinį? 
Kumpis ir jo atžalos su garstyčiomis, ir visa giminė čia. Paštetai. Kokie 
namai be Slyvio pašteto? Skurdūs. Kokia kvaila reklama. Įkišo tiesiai 
po nekrologais. Visi į slyvą. Paštetas iš Dignemo. Žmogėdroms, su 
citrina ir ryžiais. Baltasis misionierius per sūrus. Kaip sūdyta kiaulie- 

na. Turbūt vadui tenka garbingiausios dalys. Matyt, kietos nuo fizinės 
mankštos. Žmonos sustojusios ratu ir stebi, kas bus. „Gyveno kartą 
negras karalius. Suvalgė kai ką kunigėlio bedalio.“ Ir tada - palaimos 
viršūnė. Dievas žino, kas per prasimanymas. Taukinės, sugedę žarno- 
kai, trachėjos, suverstos ir sukapotos. Galvosūkis - raskite mėsą. Ko- 
šeris. Pieno su mėsa kartu negalima. Dabar tai vadinama higiena. Jom 
Kipur pasninkas, pavasarinis vidinis apsivalymas. Taika ir karas priklau- 
so nuo kokio nors tipelio virškinimo. Religijos. Kalėdų kalakutai ir 
žąsys. Kūdikių žudynės. Valgykit, gerkit ir linksminkitės. Paskui eilės 
prie ligoninių priimamųjų. Galvos aprištos. Sūris padeda virškinti vis- 
ką, išskyrus save patį. Didysis sūris. 

— Ar turite sumuštinį su sūriu? 

— Taip, pone. 

Norėčiau ir keletą alyvuogių, jeigu jie turi. Geriausia itališkų. Di- 
delį stiklą burgundiško; nuplauti viską. Užpila aliejaus. Puikios salo- 
tos, gaivios kaip agurkėlis. Tomas Kernenas moka paruošti. Daro tai 
pasimėgaudamas. Grynas alyvuogių aliejus iš alyvų. Mili patiekė man 
kotletą su petražolės šakele. Pridėti svogūną. Dievas sukūrė maistą, o 
velnias virėjus. Velniškas krabas. 

— Žmona sveika? 

— Nieko, ačiū... Tai sumuštinį su sūriu. Gorgonzolos turite? 

— Taip, pone. 

Ilganosis Flinas siurbtelėjo grogo. 

— Ar dabar dainuoja ką nors? 

Pažvelk į jo burną. Galėtų pats sau sušvilpti į ausį. Kaip tik ir ausys 
nulėpusiosios. Muzika. Nusimano apie ją kaip kiaulė apie debesis. 
Bet geriau jam pasakysiu. Nepakenks. Nemokama reklama. 

— Pasirašė sutartį didelei turnė šio mėnesio pabaigoje. Gal jau gir- 
dėjot? 

— Ne. O, tai lygis. Kas rengia? 

Padavėjas atnešė patiekalą. 

— Kiek? 

— Septyni pensai, pone... Dėkoju, pone. 

Misteris Blumas supjaustė sumuštinį siauromis juostelėmis. „Kai 
ką kunigėlio bedalio.“ Lengviau už tą cukrinį šlamštą. „Jo penki šim- 
tai žmonų nusigando iš tiesų.“ 

— Garstyčių, pone? 

— Dėkoju. 

Nusagstė kiekvieną pakeltą juostelę geltonais lašeliais. „Iš tiesų.“ 
Gatava. „Vis didesnis ir didesnis darės.“ 

— Kas tai rengia? - perklausė jis. - Na, tai panašu į bendrovę, su- 
prantat. Išlaidų ir pelno pasidalijimas. 

— A, dabar prisimenu, - pasakė Ilganosis Flinas kišdamas ranką į 
kišenę ir kasydamasis kirkšnį. - Kas čia man pasakojo? Ar nebus ten 
pirštų prikišęs ir Pasiutėlis Boilenas? 

Garstyčios karšto oro banga nutvilkė misterio Blumo širdį. Jis pa- 
kėlė akis ir susidūrė su įdėmiu tulžingu laikrodžio žvilgsniu. Dvi. Smuk- 
lės laikrodis skuba penkiomis minutėmis. Laikas bėga. Rodyklės juda. 
Dvi. Dar ne. 

Jo diafragma ilgesingai pakilo, nuslūgo, vėl pakilo ilgesingai, su 
ilgesiu. 

Vyno. 

Blumas uosdamas siurbtelėjo širdies sulčių ir griežtai liepęs savo 
gerklei nuryti atsargiai nuleido vyno stiklą. 

— Taip, - pasakė jis. - Faktiškai jis yra organizatorius. 

Nėra ko baimintis. Nėra smegenų. 

Ilganosis Flinas šniurkščiojo nosimi ir kasėsi. Blusa sočiai ir skaniai 
pietauja. 

— Jam labai pasisekė, Džekas Mūnis man pasakojo, tame bokso 
mače, kur Maileris Kjou vėl nugalėjo kareivį Portobelo kareivinėse. 
Dievaži, laikė tą vyruką Karlou grafystėje, jis man sakė... 

Tikiuosi, tas lašas neįkris jam į stiklą. Ne, įtraukė atgal. 

— Beveik visą mėnesį, žinokit, iki pat mačo dienos. Liepė jam 
gerti anties kiaušinius, kaip Dievą myliu, kol gaus tolesnius nurody- 
mus. O išgert nedavė nė lašo, tik pamanykit. Tas Pasiutėlis - tikrai 
velnių priėdęs. 

Iš kambarėlio už baro pasiraitojęs siuvinėtas marškinių rankoves 
valydamasis dviem servetėlės brūkštelėjimais lūpas išėjo Deivis Ber- 
nas. Raudonas kaip burokas. O veidas spinduliuoja visas šypsena to- 
kia ir tokia. Per daug riebalų ant pastarnokų. 

— O štai ir jis pats, sveikas kaip ridikas, - pasakė Ilganosis Flinas. — 
Gal patarsite, kokį arklį pasirinkti Aukso taurei? 

— Nebeužsiimu tuo, pone Flinai, - atsakė Deivis Bernas. - Niekada 
nieko nestatau už arklį. 

— Ir teisingai darote, - pritarė Ilganosis Flinas. 

Misteris Blumas valgė sumuštinio juosteles, šviežią be priemaišų 
duoną, su maloniu pasibjaurėjimu deginančias garstyčias, kojomis dvo- 
kiantį žalią sūrį. Vyno gurkšneliai glostė gomurį. Netraukia liežuvio. 
Geriau junti skonį tokiu oru, kai nešalta. 

Jaukus ramus baras. Dailaus medžio prekystalis. Gražiai nuobliuo- 
tas. Patinka šitas suapvalinimas. 

— Ir nė už ką tuo neužsiimčiau, - pasakė Deivis Bernas. - Ne vienas 
paskutinius marškinius pardavė per tuos arklius. 

Vyno pirklio totalizatorius. Turi licenciją smuklėje pardavinėti 
alų, vyną ir stipresnius gėrimus. Herbas - aš laimėjau, skaičius - tu 
pralošei. 

— Tikriausia teisybė, - pasakė Ilganosis Flinas. - Nebent gerai iš- 
manai kas ir kaip. Nerasi dabar sąžiningo sporto. Lenehenas kartais 
duoda gerų patarimų. Šiandien jis už Karūną. O favoritas Zinfande- 
lis, lordo Hovardo de Voldeno, laimėjo Epsome. Žokėjus - Mornis 
Kenenas. Prieš dvi savaites būčiau gavęs septynis už vieną, jei būčiau 
statęs už Sent Amentą. 

— Nejaugi? - paklausė Deivis Bernas... 

Jis priėjo prie lango ir paėmęs kasos išlaidų knygą permetė akimis 
kelis puslapius. 

— Galėjau, kaip Dievą myliu, - pasakė Ilganosis Flinas sniaukroda- 
mas. - Kumelė buvo kaip reta. Sent Fruskenas - jos tėvas. Laimėjo per 
pačią audrą, ta Rotšildo kumelaitė, jai užkimšo ausis. Mėlynas švar- 
kas ir geltona kepurė. Tegriebia velnias tą Beną Dolerdą ir jo Džoną 
O'Gontą. Jis mane atkalbėjo. Taigi. 

Susitaikęs su likimu, siurbtelėjo iš savo bokalo, perbraukė pirštais 
per kraštus. 

— Taigi, - pakartojo atsidusdamas. 

Misteris Blumas, atsistojęs ir baigdamas kramtyti, pažvelgė į jo ato- 
dūsį. Ilganosis bukagalvis. Ar pasakyti jam apie tą arklį, už kurį Lene- 
henas? Jis jau žino. Geriau tegu pamiršta. Nueis ir dar daugiau praloš. 
Kvailio kišenėje vėjai švilpauja. Panosėje vėl lašas. Kaip jis bučiuotų 
moterį su tokia sloga? Nors joms gal ir patiktų. Juk joms patinka du- 

riančios barzdos. Drėgnos šunų nosys. Senoji ponia Riordan viešbu- 
tyje „Miesto herbas“ su skaiterjeru urzgiančiu pilvu. Moli glosto jį 
ant kelių. O, koks didelis šuniukas auauau! 

Vynas prasisunkė ir suminkštino sulipusį duonos minkštimą gars- 
tyčias gabalėlį šleikštoko sūrio. Geras vynas. Geriau jaučiu skonį, nes 
nesu ištroškęs. Aišku, vonia taip veikia. Šiek tiek užkandau. Paskui 
apie šeštą galėsiu. Šešios, šešios. Tada jau bus po visko. Jinai... 

Švelni vyno liepsnelė šildė jo gyslas. Labai norėjau. Jaučiausi ne- 
kaip. Jo akys nealkanai žvelgė į lentynas skardinių, sardines, įmant- 
rias omarų žnyples. Visus tuos keistus dalykus, kuriuos žmonės pasi- 
renka kaip maistą. Iš kriauklių, kiaukutų su smeigtuku, nuo medžių, 
sraiges nuo žemės, kurias valgo prancūzai, iš jūros su jauku ant kab- 
liuko. Kvailos žuvys per tūkstančius metų nieko neišmoko. Jei neži- 
nai, pavojinga ką nors imti į burną. Nuodingos uogos. Vilkauogė. 
Apvalumas, galvoji, skanu. O ryškios spalvos perspėja. Vienas pasakė 
kitam, tas dar kitam. Pirmiausia išmėgink su šunimi. Patraukia kvapu 
ar išvaizda. Gundantis vaisius. Ledų kūgiai. Grietinėlė. Instinktas. Apel- 
sinų giraitės, pavyzdžiui. Reikalingas dirbtinis drėkinimas. Bleibt- 
reustrasse. Taip, bet kaip dėl austrių? Nemalonios akiai, kaip gumulas 
gleivių. Purvinos kriauklės. Ir velniškai sunku atidaryti. Kas sumanė 
jų paragauti? Jos minta atmatomis, srutomis. Šampanas ir „Raudono- 
sios pakrantės“ austrės. Paveikia seksualiai. Afrodis. Šiandien rytą dar 
buvo „Raudonojoj pakrantėj“. Buvo patiektas jis senas jūrų vilkas ant 
stalo. Gal jis kūnu jaunas lovoje. Ne. Biržely nėra nei „a“, nei austrių. 
Bet yra žmonių, kurie mėgsta pasmaguriauti papuvusiu. Troškintas 
kiškis. Gaudyk kiškį laukuose. Kinai valgo penkiasdešimties metų se- 
numo kiaušinius, jau melsvai žalius. Pietūs iš trisdešimties patiekalų. 
Kiekvienas nekenksmingas valgis gali susimaišyti viduje. Mintis apie 
paslaptingą nunuodijimą. Ar tai buvo erchercogas Leopoldas? Ne. Taip, 
o gal tai buvo Oto, vienas iš Habsburgų? Žodžiu, kas buvo įpratęs 
valgyti pleiskanas nuo savo galvos? Pigiausi priešpiečiai mieste. Žino- 
ma, aristokratai. Paskui kiti mėgdžioja, nes tai madinga. Mili irgi — 
aliejus ir miltai. Žalią tešlą mėgstu ir aš. Pusę sugautų austrių jie išme- 
ta atgal į jūrą, kad palaikytų kainą. Pigu. Niekas nepirktų. Ikrai. Di- 
džiuojasi. Reinvynis žaliuose stikluose. Prabangi puota. Ponia tokia ir 
tokia. Išpudruota krūtinė, perlai. Tas ėlite. Crėme de la crėme. Jie 

reikalauja ypatingų valgių, apsimeta, kad yra. Atsiskyrėlis lėkštele žir- 
nių numalšina kūno kančias. Nori mane pažinti, ateik pavalgyti su 
manimi. Karališkas eršketas. Vyriausiasis šerife, Kofis, skerdikas, turi 
teisę prekiauti elniena iš jo eksc. miško. Turi jam siųsti pusę mėsos. 
Mačiau, kaip ruošė valgį teismo archyvo saugotojo virtuvėje. Baltake- 
puris chef kaip rabinas. Konjaku laistoma antis. Garbanoti kopūstai a 
la ducbesse de Parme. Kad žinotum ką valgei būtinai reikia meniu kur 
viskas būtų parašyta. Per daug vaistinių augalų pagadina sultinį. Pats 
išbandžiau. Dėjau į Edvardso sriubos miltelius. Žąsys jiems penimos 
iki apkvaitimo. Omarai verdami gyvi. Phašom pahagaukit gabalėlį te- 
tehvino. Neatsisakyčiau dirbti kelneriu prašmatniam viešbutyje. Ar- 
batpinigiai, frakas, pusnuogės damos. Gal dar gabalėlį jūros liežuvio 
filė su citrina, ponia Diupreša? Taip, diu prešau. Ir tie diu prašapt. 
Hugenotiška pavardė, kaip man atrodo. Pamenu, viena ponia Diup- 
reša gyveno Kiliny. Du, de la, prancūzų. Bet tai - ta pati žuvelė, tik- 
riausiai senasis Mikis Henlonas iš Muro gatvės vaikydamasis pinigo 
išplėšė žarnas, pirštai pro žiaunas, bet nesugeba net pasirašyti ant če- 
kio, žiūrint į jo iškreiptas lūpas galima pamanyti, kad tapo peizažą. 
Mumiiki A Haš He. Kvailas kaip bato aulas, o turtas - penkiasdešimt 
tūkstančių svarų vertas. 
Ant stiklo zyzė dvi sukibusios musės, sukibusios. 

Šildantis vynas ant jo gomurio nurytas dar vis buvo juntamas. Vy- 
no presuose spaudžiamos Burgundijos vynuogės. Tai saulės šiluma. 
Tartum slaptas prisilietimas pažadina prisiminimus. Palytėtas jo jaus- 
mas sudrėkintas prisiminė. Pasislėpę po laukiniais paparčiais ant Hou- 
to?!. Po mumis įlanka, mieguistas dangus. Nė garso. Dangus. Įlanka 
ties Liūto galva purpurinė. Žalsva Dramleko pusėje. Gelsvai žalsva 
Satono link. Povandeniniai laukai, blankūs rudi kontūrai žolėje, pa- 
laidoti miestai. Ant mano apsiausto - lyg ant pagalvės pasklidę jos 
plaukai, mano ranka jai po galva, kutena viržiuose krebždantys žirk- 
liai, suglamžysi mane visą. O stebukle! Vėsi ir švelni, kvapni jos ranka 
lietė mane, glostė: jos akys žiūrėjo į mane, neatsitraukė. Sužavėtas 
virš jos palinkau, stiprios lūpos, pravertos, bučiavau jas. Mmm. Švel- 
niai padavė man tiesiai į burną kąsnelį bandelės su kmynais, šiltą ir 
sukramtytą. Šleikštoka košelė, sukramtyta jos burnoje, saldžiarūgštė 
nuo seilių. Džiaugsmas: valgiau ją: džiaugsmas. Jauna gyvybė, kurią 

man teikė jos atkištos lūpos. Švelnios šiltos lipnios it sakai lūpos. Jos 
akys buvo kaip gėlės, paimk mane, trokštančios akys. Nusirito akme- 
nukai. Ji nepajudėjo. Ožka. Nieko. Aukštai tarp Ben Houto rodo- 
dendrų ėjo ožka tvirtai statydama kojas, barstydama smulkias vynuo- 
ges. Pasislėpusi po paparčiais, ji nusijuokė, karštai apkabinta. Kaip 
laukinis gulėjau ant jos, bučiavau ją; akis, lūpas, įtemptą kaklą, pul- 
suojantį, putnias moteriškas krūtis po plonyčio audeklo palaidine, sta- 
čius storus spenelius. Įkaitęs laižiau ją. Ji bučiavo mane. Buvau bu- 
čiuojamas. Visa atsiduodama ji vėlė man plaukus. Bučiuojama ji bu- 
čiavo mane. 

Mane. Ir štai aš dabar. 

Sukibusios zyzė tos musės. 

Jo nuleistos akys nužvelgė nebylų storos ąžuolinės lentos gyslų tink- 
lą. Grožis: jos išlinksta, apvalumai yra grožis. Dailios deivės - Vene- 
ra, Junona: apvalumai, kuriais žavisi pasaulis. Jas galima pamatyti bib- 
liotekos muziejuje, stovinčias apvalioje salėje, nuogas deives. Padeda 
virškinti maistą. Joms nesvarbu, kas į jas žiūri. Viskas rodoma. Nieka- 
da nekalba, bent jau su tokiais kaip Ilganosis Flinas. O tarkime, ji 
vaidintų „Pigmalione ir Galatėjoj“, ką pirmiausia pasakytų? Mirtin- 
gasis! Žinok savo vietą. Gurkšnoti nektarą prie bendro stalo su die- 
vais, auksiniai indai, ambrozija. Tai ne priešpiečiai už šešis pensus, 
kuriuos mes valgome, virta aviena, morkos ir ropės, butelis silpno 
„Alsopo“. Nektaras, įsivaizduoki, kad geri elektrą: dievų maistas. Pui- 
kios moterų figūros, Junonos atvaizdai. Nemirtinga gražuolė. O mes 
kemšam maistą pro vieną skylę ir išleidžiam pro užpakalinę: maistas, 
virškinimo sultys, kraujas, mėšlas, žemė, maistas - be to mes negalim, 
kaip lokomotyvas be anglių. Joms nereikia. Niekada nepažiūrėjau. 
Žvilgtelėsiu šiandien. Prižiūrėtojas nepastebės. Pasilenksiu, išmesiu ką 
nors ir pažiūrėsiu, ar ji. 

Iš jo pūslės prasisunkė tylus signalas eiti nedaryti padaryti ten 
padaryti. Būdamas vyras ir pasiruošęs, jis išgėrė savo stiklą iki pasku- 
tinio lašo ir išėjo, vyrams jos irgi atsiduodavo, drąsiai, sąmoningai, 
suguldavo su meilužiais vyrais, vienas jaunuolis patyrė malonumą 
su ja, į kiemą. 

Kai jo batų garsas nutilo, Deivis Bernas paklausė nuo savo knygos: 

— Kas jis toks? Ar nedirba draudime? 


195 


II 


— Jau seniai iš ten išėjo, - atsiliepė Ilganosis Flinas. - Jis „Freeman“ 
reklamos agentas. 

— Gerai pažįstu jį iš matymo, - pasakė Deivis Bernas. - Ar jį ištiko 
bėda? 

— Bėda? - paklausė Ilganosis Flinas. - Kiek girdėjau, ne. Kodėl 
klausiate? 

— Pastebėjau, kad gedulingai apirengęs. 

— Argi? — nustebo Ilganosis Flinas. - Taigi gedulingai, iš tikrųjų. 
Klausiau jo, kaip reikalai namuose. Jūs teisus, dėl Dievo. Taigi gedu- 
lingai. 

— Niekada nepradedu klausinėti, - pareiškė Deivis Bernas su užuo- 
jauta, - jei matau, kad koks nors džentelmenas turi tokių rūpesčių. 
Taip tik dar sykį jiems primeni. 

- Šiaip ar taip, ne žmona, - tarė Ilganosis Flinas pasakė. - Sutikau 
jį užvakar Henrio gatvėje, išeinantį iš „Airių ūkininkų pieninės“, kur 
prekiauja Džono Vaizo Nouleno žmona, su grietinėlės ąsočiu ranko- 
je, nešė jį namo savo brangiajai pusei. Ji gerai įmitus, sakau jums. 
Maitinasi keptais karveliais. 

— O jis dirba „Freeman“, ar ne? - paklausė Deivis. 

Ilganosis Flinas sučiaupė lūpas. 

— Už tuos skelbimus grietinėlės jis tikrai neperka. Užtenka tik be- 
konienai. 

— Kaip tai? - paklausė Deivis Bernas pasitraukdamas nuo savo 
knygos. 

Ilganosis Flinas greitai spragtelėjo ore pirštais lyg fokusininkas. 
Mirktelėjo. 

— Priklauso ložei, - paskelbė jis. 

- Jūs rimtai? —- nustebo Deivis Bernas. 

— Rimčiau nebūna, - patvirtino Ilganosis Flinas. - Sena, laisva ir 
pripažinta brolija. Šviesa, Gyvenimas, Meilė, kaip Dievą myliu. Vi- 
saip jam padeda. Man sakė vienas... na, nesvarbu. 

— Ar tai teisybė? 

— O, tai puiki brolija, - patikino Ilganosis Flinas. - Jie neapleis 
tavęs, jei tau nesiseka. Pažįstu tokį vyruką, kuris bandė patekti pas 
juos, betgi patek ten, tegu juos velniai. Kaip Dievą myliu, jie teisingai 
daro, kad nepriima moterų. 


196 


LESTRIGONAI 


Deivis Bernas vienu kartu nusišypsojonusižiovavolinktelėjo: 

— Buvo viena moteris, - tęsė Ilganosis Flinas, - kuri pasislėpė laik- 
rodyje norėdama sužinoti, ką jie veikia. Bet tegu būsiu prakeiktas, 
jeigu nesuuodė jos ir čia pat neprisaikdino priešais masonų magistrą. 
Ji buvo iš Sent Ležerų Donerailių giminės**. 

Deivis Bernas, pasisotinęs žiovuliu, ašarotomis akimis pasakė: 

— Ir tai teisybė? Jis - padorus, ramus žmogus. Dažnai matau jį čia ir 
niekada nepastebėjau, kad jis, žinote, būtų kuo nors įtartinas. 

— Visagalis Dievas jo nenugirdytų, - tvirtai pasakė Ilganosis Flinas. - 
Išslenka nepastebimai, kai pasidaro per karšta. Nepastebėjote, kaip 
žvilgtelėjo į laikrodį? A, tada jūsų čia nebuvo. Jeigu pakviesite jį išger- 
ti, jis pirmiausia išsitrauks laikrodį ir pažiūrės, ko galėtų ragauti. Pri- 
siekiu Dievu, visada taip daro. 

— Būna tokių, - pritarė Deivis Bernas. - Bet, manyčiau, juo galima 
pasitikėti. 

— Neblogas vyras, - sutiko Ilganosis Flinas šniurkštelėjęs nosimi. — 
Apie jį kalbama, kad jis neatsisako padėti žmogui, kai prireikia. Rei- 
kia tai pripažinti. Yra ką gera pasakyti apie Blumą. Tačiau vieno daly- 
ko jis niekada nepadarys. 

Jo ranka pakeverzojo prie grogo stiklo neregimą parašą. 

— Žinau, - pasakė Deivis Bernas. 

— Nieko juodu ant balto, - tarė Ilganosis Flinas. 

Įėjo Padis Lenardas ir Bantemas Lajensas. Paskui juos, delnu lygin- 
damas savo bordo spalvos liemenę, įžengė Tomas Ročtordas. 

— Sveiki, misteri Bernai. 

— Sveiki, ponai. 

Prie prekystalio jie stabtelėjo. 

— Kas stato? - paklausė Padis Lenardas. 

— Aš šiaip ar taip sėdžiu, - atsakė Ilganosis Flinas. 

— Gerai, ką gersim? - paklausė Padis Lenardas. 

— Paimsiu imbierinio limonado, - atsakė Bantemas Lajenas. 

— Kiek?! - suriko Padis Lenardas. - Nuo kada, dėl Dievo meilės? O 
tu, Tomai? 

— O kaip pagrindinis vamzdis? - paklausė Ilganosis Flinas siurbčio- 
damas. 

Atsakydamas Tomas Ročfordas prispaudė delną prie krūtinės ir 
žagtelėjo. 

- Ar galėčiau paprašyti stiklo tyro vandens, pone Bernai? - papra- 
šė jis. 

— Žinoma, pone. 

Padis Lenardas nužvelgė savo sugėrovus. 

— Dieve šventas, - pasakė jis, - tik pažiūrėk, kam aš statau išgerti! 
Šaltas vanduo ir limonadas! Dviem veikėjams, kurie iščiulptų viskį iš 
kompreso ant skaudamos kojos. Jis slepia užanty kažkokį prakeiktą 
arklį, Aukso taurės prizininką. Absoliučiai garantuota. 

— Tas Zinfandelis? - paklausė Ilganosis Flinas. 

Tomas Ročfordas išpylė miltelius iš sulankstyto popierėlio į pasta- 
tytą priešais jį vandenį. 

— Tas bjaurus nevirškinimas, - pasakė jis prieš išgerdamas. 

— Soda labai padeda, - pasakė Deivis Bernas. 

Tomas Ročfordas linktelėjo ir išgėrė. 

— Tai Zinfandelis? 

— Nieko nesakau, - mirktelėjo Bantemas Lajensas. - Ketinu surizi- 
kuoti penkiais šilingais savo paties atsakomybe. 

— Pasakyk, jei esi žmogus, ir eik po velnių, - nerimo Padis Lenardas. 

— Kas tau apie jį pasakė? 

Misteris Blumas, pasukęs link išėjimo, kilstelėjo atsisveikindamas 
tris pirštus. 

— Kol kas, - pasakė Ilganosis Flinas. 

Likusieji atsisuko. 

- Štai tas žmogus, kuris man pasakė, - sušnabždėjo Bantemas La- 
jensas. 

— Tfu! - su panieka iškošė Padis Lenardas. - Pone Bernai, sere, 
duokite mums dvi mažas „Džeimsono“, nepaisant to, ir... 

— Imbierinio limonado, - mandagiai pridūrė Deivis Bernas. 

— Taip, - pasakė Padis Lenardas. - Buteliuką su žinduku kūdikiui. 

Misteris Blumas ėjo Doseno gatvės link, švelniai braukydamas lie- 
žuviu per dantis. Turbūt kažkoks žalėsis - lyg ir špinatas. Su tais Rent- 
geno spinduliais galėtum. 

Prie Djuko skersgatvio rajus terjeras išvėmė ant grindinio akmenų 
šleikščią kaulėtą atrają ir ėmė lapnoti ją su nauju įkarščiu. Persisotini- 

mas. Su dėkingumu atiduodam iki galo suvirškintą turinį. Iš pradžių 
desertas, paskui aštrus užkandis. Misteris Blumas atsargiai apėjo. At- 
rajotojai. Jo antras patiekalas. Jie judina viršutinį žandikaulį. Įdomu, 
ar Tomui Ročfordui kas nors išdegs su tuo išradimu. Tuščiai švaisto 
laiką aiškindamas tai Flino gerklei. Liesi vyrai, plačios gerklės. Reikė- 
tų skirti kokią salę ar kitą vietą, kur išradėjai galėtų ateiti ir nevaržo- 
mai išradinėti. Aišku, tada ten visokie keistuoliai sulėktų. 
Jis užniūniavo, didingu aidu pailgindamas taktų pabaigas: 


Don Giovanni, a cenar teco 
M'nvitasti. 

Jaučiuosi geriau. Burgundiškas. Gerai mane pastiprino. Kažin kas 
pirmasis jį subrandino? Koks nors vyrukas, apimtas melancholijos. 
Išgėrusiojo drąsa. Dabar reikia paimti tą „Kilkenny people“ Naciona- 
linėje bibliotekoje. 

Spindintys švara klozetai, laukiantys Viljamo Milerio, santechni- 
ko, vitrinoje grąžino jo mintis į ankstesnę vagą. Jie galėtų: ir stebėti 
visą kelią žemyn, nurytas smeigtukas po keleto metų kartais išlenda 
kur nors pro šonkaulius, apkeliauja visą kūną, pasikeičia tulžies lata- 
kas, blužnis trykšta ant kepenų, skrandžio sultys, žarnų vijos kaip vamz- 
džiai. Tačiau vargšui seniokui tektų visą tą laiką stovėti ir demonstruoti 
savo vidurius kaip parodoj. Dėl mokslo. 

— A cenar teco. 

Ką tas teco reiškia? Tikriausiai „šįvakar“. 


O, Don Zuanai, tu pakvietei mane 
Pavakarieniaut šįvakar, 
Ramtam taram. 


Neskamba. 

Raiktas - du mėnesius, jeigu man pavyks Nanetį. Tai būtų du sva- 
rai dešimt, apie du svarus aštuonis. Tris man skolingas Hainsas. Du 
vienuolika. Preskoto skelbimas. Du penkiolika. Apie penkias ginėjas. 
Sekasi — kaip ant lėkštutės. 

Galėčiau Moli nupirkti kurį nors iš tų šilkinių apatinukų, jos naujų 
keliaraiščių spalvos. 

Šiandien. Šiandien. Negalvok. 

Paskui apkeliauti Pietus. O gal Anglijos pajūrio kurortus? Braito- 
nas, Margeitas. Molai, nutvieksti mėnesienos. Jos balsas, plaukiantis į 
tolį. Tos mielos pamario mergytės. Atsišliejęs į Džono Longo baro 
sieną stovėjo mieguistas bastūnas, prislėgtas sunkių minčių, kramty- 
damas surambėjusį krumplį. Visų galų meistras ieško darbo. Prašo 
nedaug. Valgo viską. 

Misteris Blumas pasuko prie Grėjaus konditerijos vitrinos su neiš- 
pirktais vaisiniais pyragais ir praėjo pro gerbiamo Tomo Koneleino 
knygyną. „Kodėl aš nutraukiau ryšius su Romos bažnyčia?“ „Paukš- 
čio lizdas.“?3 Moterys čia valdo. Sako, bulvių amaro epidemijos me- 
tu dalydavo vargšų vaikams sriubą, kad pereitų pas protestantus. O 
ten už kelio - draugija, siekianti atversti į krikščionybę, tėvas ten 
vaikščiojo. Tas pats jaukas. Kodėl mes nutraukėme ryšius su Romos 
bažnyčia? 

Aklas paauglys stovėjo prie šaligatvio krašto bilsnodamas į jį savo 
plona lazdele. Nebuvo matyti nė vieno tramvajaus. Nori pereiti gatvę. 

— Ar norite pereiti? - paklausė misteris Blumas. 

Aklas paauglys neatsakė. Sustingęs jo veidas vos virptelėjo. Abejo- 
damas pasuko galvą. 

— Jūs Doseno gatvėje, - pasakė misteris Blumas. - Priešais Mouls- 
vorto gatvė. Ar norite pereiti? Kelias laisvas. 

Lazdelė trūkčiodama pajudėjo kairėn. Misteris Blumas pažvelgė į 
tą pusę ir vėl pamatė dažyklos furgoną, stovintį priešais Dreigou 
parduotuvę. Kur pamačiau jo išteptus briliantinu plaukus, kaip tik 
tada, kai buvau. Arklys nuleista galva. Vežėjas pas Džoną Longą. 
Malšina troškulį. 

— Ten furgonas, - pasakė misteris Blumas, - bet jis nejuda. - Perve- 
siu jus per gatvę. Jums reikia į patekti į Moulsvorto gatvę? 

— Taip, - atsakė paauglys. - Pietinę Frederiko gatvę. 

— Eime, - pasakė misteris Blumas. 

Jis atsargiai palietė smailią alkūnę: paskui paėmė gležną reginčią 
ranką, nuvedė jį pirmyn. 

Pasakyk jam ką nors. Tik nereikšk užuojautos. Jie netiki žodžiais. 
Sakyk ką nors kasdieniška. 

— Lietaus debesys praėjo pakraščiu. 

Jokio atsako. 

Ant jo švarko dėmės. Matyt, nemoka nesitaškydamas valgyti. Vis- 
kas jam kitokio skonio. Iš pradžių jį reikia maitinti šaukštu. Ranka 
kaip vaiko. Kaip anksčiau Mili. Jautri. Tikriausiai susidaro nuomonę 
apie mane pagal mano ranką. Įdomu, ar jis turi vardą. Furgonas. Kad 
lazdele neužgautų arklio kojų, tegu pavargęs kuinas snaudžia. Štai 
taip. Praėjom. Bulių apeik iš užpakalio, arklį - iš priekio. 

— Dėkoju, pone. 

Žino, kad aš vyras. Iš balso. 

— Dabar žinot? Pirmas posūkis į kairę. 

Aklas paauglys pabaksnojo į šaligatvio pakraštį ir nuėjo savo keliu 
kilnodamas lazdelę, vėl ja stuksėdamas. 

Misteris Blumas ėjo paskui nereges kojas ir laisvą trinytą tvido ap- 
siaustą. Vargšas vaikinukas! Kaip, po galais, jis sužinojo, kad ten fur- 
gonas? Turbūt pajuto. Gal mato daiktus kakta. Tūrinio jutimo rūšis. 
Svoris. Ar pajustų, jeigu ką nors nuimtum? Jaučia tuštumą. Matyt, 
keistą vaizdą apie Dubliną susidaro stuksendamas per akmenis. Ar 
galėtų eiti tiesiai, jeigu neturėtų tos lazdelės? Bekraujis dievobaimin- 
gas veidas, kaip jaunuolio, besiruošiančio tapti kunigu. 

Penrouzas! Štai kokia to vaikino pavardė. 

Žiūrėk, kiek visokių dalykų jie gali išmokti. Skaityti pirštais. De- 
rinti fortepijonus. O mes stebimės, kad jie turi proto. Kodėl manome, 
kad invalidas arba kuprius - protingas, jeigu jis pasako tai, ką patys 
galėtume pasakyti. Žinoma, kiti pojūčiai paaštrėja. Siuvinėja. Pina krep- 
šius. Žmonės turi jiems padėti. Krepšelį rankdarbiams galėjau nupirk- 
ti Moli gimimo dienos proga. Negali pakęsti siuvimo. Dar supyktų. 
Tamsos žmonės, taip jie vadinami. 

Ir uoslė turbūt stipresnė. Kvapai iš visų pusių, susilieję. Kiekvienas 
žmogus irgi. Paskui pavasaris, vasara: kvapai. Sakoma, kad negalima 
ragauti vyno užsimerkus arba peršalus. Ir rūkymas tamsoje, sako, ne- 
teikia malonumo. 

O, tarkime, su moterim. Ne taip gėdijasi, kai nemato. Štai ta pane- 
lė, einanti pro Stiuarto įstaigą, užvertusi nosį. Pažiūrėkite į mane. Ko- 
kia aš - viską apsivilkusi. Būtų keista nematyti jos. Tam tikra formos 
samprata jo vaizduotėje. Balsas, temperatūra, kai jis liečia ją pirštais, 
turbūt beveik mato linijas, apvalumus. Tarkime, perbraukia rankomis 
jos plaukus. Tarkime, jie yra juodi. Gerai. Pavadinsime juos juodais. 

Paskui perbraukia pirštais per jos baltą odą. Tikriausiai kitas pojūtis. 
Baltumo pojūtis. 

Paštas. Reikia atsakyti. Vienas vargas šiandien. Išsiųsti jai pašto 
perlaidą, du šilingus arba pusę kronos. Priimk mano mažą dovanėlę. 
Ir raštinės reikmenys kaip tik šalia. Palauk. Pirma pagalvok. 

Švelniai ir labai lėtai jis pirštais perbraukė sušukuotus už ausų plau- 
kus. Vėl. Pluoštas plonų plonų šiaudyčių. Paskui pirštas švelniai paly- 
tėjo dešinio skruosto odą. Ten irgi minkšti plaukeliai. Nepakankamai 
glotnūs. Ant pilvo glotniausi. Aplink nieko nėra. Tik anas suka į Fre- 
deriko gatvę. Galimas daiktas Levenstono šokių mokyklos fortepijo- 
no. O gal aš taisausi petnešas. 

Eidamas pro Doreno aludę, kyštelėjo ranką tarp liemenės ir kelnių 
ir lėtai praskleidęs marškinius palietė glebią pilvo raukšlę. Tačiau aš 
juk žinau, kad jis baltai gelsvas. Reikia pabandyt pamatyti tamsoj. 

Jis ištraukė ranką ir pasitaisė rūbus. 

Vargšelis! Visai dar vaikas. Baisu. Tikrai baisu. Kokius sapnus jis 
sapnuoja, neregys? Gyvenimas jam sapnas. Kurgi teisingumas, jei gimsti 
toks? Visos tos moterys ir vaikai, kur sudegė ir nuskendo per išvyką 
Niujorke**. Masinis sunaikinimas. Tai vadinama karma, tas persikū- 
nijimas, už nuodėmes, padarytas praėjusiame gyvenime, reinkarnaci- 
ja, metam psichozė. Dieve, dieve, dieve. Gaila, žinoma - bet yra kaž- 
kas, dėl ko negali su jomis iš tikrųjų suartėti. 

Seras Frederikas Folkneris įeina į masonų salę. Pasipūtęs kaip Tro- 
jas??. Po sočių priešpiečių Elsforto terasoje. Su senais sėbrais teisinin- 
kais patvarkė uzboniuką. Pasakėlės apie teisiamųjų suolą bei teismo 
posėdžius, ir našlaičių prieglaudos kronika. Nuteisiau jį kalėti dešimt 
metų. Manau, tik surauktų nosį, išvydęs, ką gėriau. Jiems - patys ge- 
riausi vynai, ant apdulkėjusio butelio pažymėti metai. Jis turi asmeni- 
nį požiūrį į teisingumą miesto teisėjo teisme. Kupinas gerų norų senis. 
Policijos segtuvai prigrūsti bylų, gauna procentus už nusikaltimų fab- 
rikavimą. O jis jiems tas bylas atgal. Dievo rykštė palūkininkams. Rū- 
biną Dž. su žeme sumaišė. Tačiau jis iš tikrųjų iš tų, kurie vadinami 
šlykščiais žydais. Didelę valdžią turi tie teisėjai. Seni irzlūs girtuokliai, 
užsitempę perukus. Pikti kaip šunys. Ir tepasigaili Dievas tavo sielos. 

Žiūrėk, afiša. Mairaso labdaros mugė. Jo ekscelencija Airijos vice- 
karalius. Šešioliktą, tai šiandien. Pagalba Merserio ligoninės fondui. 

Visų pirma labdaros tikslu buvo pastatytas „Mesijas“. Taip. Hendelis. 
O gal ten nueiti. Bolsbridžas. Užbėgti pas Raiktą. Ne, nereikia prie jo 
prikibti kaip šlapiam lapui. Tik santykius pagadinsiu. Žinoma, prie 
įėjimo ką nors iš pažįstamų. 

Misteris Blumas priėjo Kilderio gatvę. Pirmiausia reikia. Biblioteka. 

Saulėje švystelėjo šiaudinė skrybėlė. Gelsvai rudi batai. Kelnės su 
atlankais. Taip ir yra. Taip ir yra. 

Jo širdis vos virptelėjo. Į dešinę. Muziejus. Deivės. Jis pasuko į 
dešinę. 

Ar tikrai? Beveik tikras. Nežiūrėsiu. Veidas paraudęs nuo vyno. 
Ką čia aš? Per daug į galvą. Taip, tikrai. Eisena. Nežiūrėti. Nežiūrėti. 
Eiti toliau. 

Artėdamas prie muziejaus vartų ilgais netvirtais žingsniais, jis pa- 
kėlė akis. Gražus pastatas. Sero Tomo Dyno““ projektas. Neseka paskui 
mane? 

Gal manęs nepamatė? Saulė į akis. 

Jis jaudulingai alsavo trumpais atodūsiais. Greičiau. Šaltos statu- 
los: ten ramu. Dar minutė, ir saugus. 

Ne, nepamatė manęs. Po dviejų. Kaip tik prie vartų. 

Mano širdis! 

Mirksinčios jo akys įdėmiai žvelgė į kreminius akmenų vingius. 
Seras Tomas Dynas buvo graikiško stiliaus architektas. 

Ieškau kažko. 

Skubri ranka šmurkštelėjo į kišenę, ištraukė, išskleistą perskaitė — 
„Agendath Netaim“. Kur aš? 

Neramiai ieškodamas. 

Greitai įsikišo atgal „Agendath“. 

Po pietų, pasakė ji. 

Ieškau to. Taip, to. Patikrink visas kišenes. Nosin. „Freeman“. Kurgi 
aš? Ak, taip. Kelnėse. Piniginė. Bulvė. Kurgi aš? 

Paskubėk. Eik ramiai. Dar minutėlę. Mano širdis. 

Jo naršanti ranka kurgi aš padėjau užpakalinėje kelnių kišenėje ra- 
do muilą losjono turiu užeiti sušilęs popierius prilipo. Aha, muilas 
čia! Taip. Vartai. 

Saugus! 

Niiusieus kad juos paguostų, 
kvakeris bibliotekininkas sumurkė: 

— Ir mes turime, ar ne tiesa, tuos neįkainojamus „Vilhelmo Meiste- 
rio“ puslapius?! Didis poetas apie didį brolį poetą. Dvejojanti siela, 
kylanti į kovą prieš rūpesčių jūrą, draskoma prieštaringų abejonių, 
kaip būna realiame gyvenime. 

Jis žengė žingsnį senk paž sugirgždinęs jaučio odą ir žingsnį senk 
pa atgal ant iškilmingų grindų. 

Tylus asistentas, atvėręs duris, bet tik truputį, tyliai jam linktelėjo. 

— Tuojau pat, - pasakė jis girgžtelėjęs eiti, tačiau delsdamas. 

— Gražus bejėgis svajotojas, kuris įkliūva į bėdą susidūręs su nepa- 
neigiamais faktais. Visada jauti, kokie teisingi Gėtės vertinimai. Tei- 
singi gerai paanalizavus. 

Girgžčiodamas po dukart jis nukurantijo* analizę. Praplikęs, kuo 
uoliausias, palenkė didelę ausį asistento žodžių link - išklausė juos — 
ir dingo. 

Liko du. 

— Mesjė de la Palis, - nusišaipė Stivenas, - dar buvo gyvas penkio- 
lika minučių prieš mirtį. 

— Ar jau radote tuos šešis narsius medikus, - paklausė Džonas Eg- 
lintonas su seniokišku kartėliu, - kad jūsų diktuojami parašytų „Pra- 
rastąjį rojų“? Jis vadina tai „Šėtono bėdomis“*. 

Šypsokis. Šypsokis Krenlio šypsena. 


Iš pradžių pakuteno ją, 
Paskui paplekšnojo ją, 
Ir panaudojo kriaušaitę, 
Nes jis buvo daktaras 
Linksmas dakta... 


— Jaučiu, kad „Hamletui“ jums reikėtų dar vieno. Septyniukė — 
brangi mistikams. Spindinčios septyniukės, kaip jas vadina V. B. 

ZŽybčiaakis, jo rausva kaukolė prie žaliakepurės stalinės lempos 
tyrinėjo veidą, barzdotą dar tamsžalesniame šešėly, olavas, šventa- 

sis. Nusijuokė tyliai: gaunančio pašalpą Triničio studento juokas: 
neatsakytas. 


Daugiabalsis Šėtonas, apraudantis nukryžiuotąjį, 
Liejantis ašaras lyg angelų“ 
Ed egli avea de cul fatto trombetta“. 


Jis laiko įkaitėmis mano kvailystes. 

Vienuolika Krenlio ištikimųjų iš Viklou, kad išvaduotų savo pirm- 
takų žemę. Retadantė Ketlin, keturi gražūs žali jos laukai, svetimšalis 
jos namuose". Ir dar vieno reikėtų, kad pasveikintų jį: ave, rabbt". 
Tainahilio dvyliktukas. Slėnio šešėlyje? jis burkuodamas kviečia juos. 
Savo sielos jaunatvę atiduodavau jam, naktis po nakties. Dieve, pa- 
dėk. Geros medžioklės. 

Maligenas gavo mano telegramą. 

Kvailas kaprizas. Reikalauk savo. 

— Mūsų jaunieji Airijos bardai, - smerkiamai paskelbė Džonas Eg- 
lintonas, — dar turi sukurti personažą, kurį pasaulis prilygins anglo- 
sakso Šekspyro Hamletui, nors aš žaviuosi juo, kaip ir senasis Benas, 
stabmeldiškai negarbindamas!“, 

— Visi tie klausimai yra grynai akademiniai, - orakulo balsu atsilie- 
pė Raselas!! iš savo šešėlio. - Tai yra ar Hamletas yra pats Šekspyras, 
ar Jokūbas Pirmasis, ar Eseksas. Dvasininkų ginčai apie Jėzaus istoriš- 
kumą. Menas turi atskleisti mums idėjas, beformes dvasios esmes. Svar- 
biausias klausimas apie meno kūrinį - iš kokios gyvenimo gelmės jis 
kyla. Gustavo Moro!? tapyba - tai idėjų tapyba. Įžvalgiausia Šelio po- 
ezija, Hamleto žodžiai atveria mūsų protui amžinąją išmintį, Platono 
idėjų pasaulį. Visa kita yra tik mokinių apmąstymai mokiniams. 

A. E. pasakė kažkokiam jankių reporteriui. Nugi, nugį, tetrenk mane 
perkūnas, a ne?! 

— Mokytojai pirmiausia buvo mokiniai, - pabrėžtinai mandagiai 
tarė Stivenas. - Aristotelis kadaise buvo Platono mokinys. 

— Toks ir liko, reikia manyti, - oriai pasakė Džonas Eglintonas. — 
Taip ir įsivaizduoji jį - pavyzdingas mokinukas su brandos atestatu po 
pažastimi. 

Jis vėl nusijuokė pasisukęs į dabar jau besišypsantį barzdotą veidą. 

Beformis dvasinis. Tėvas, Žodis ir Šventas Kvapas. Visuotinatėvis, 

tas dangaus žmogus. Hiesos Kristos, grožio burtininkas, Logos, kiek- 
vieną akimirką kenčiantis mumyse. Tikrai taip. Aš esu ugnis ant alto- 
riaus. Aš - aukojimo sviestas. 

Danlopas!'*, Džadžas!“, kilniausias iš visų romėnų, A. E., Arvalas?, 
Neištartas Vardas, aukštybėse - K. H.!“, jų mokytojas, kurio asmeny- 
bė pašvęstiesiems nėra paslaptis. Didžiosios baltos ložės broliai, visą 
laiką akylai stebintys, gal prireiks jų pagalbos. Kristus su jaunamarte — 
seserimi, šviesos drėgmė, gimusi iš įdvasintos mergelės, atgailaujan- 
ti Sofija, iškeliavusi į budizmo sferą. Ezoterinis gyvenimas - ne pa- 
prastiems žmonėms. P Ž.!7 Reikia visų pirma atsikratyti blogos kar- 
mos. Kartą ponia Kuper Oukli akimirką išvydo mūsų garsiosios se- 
sers J. P. B.!* astralinį. 

O, fu! Kaip negražu! P/uiteufel!? Nėra ko spitryti poniutėle, taigi - 
nėra ko spitryti, kai ponia rodo savo astralinį. 

Įėjo misteris Geriausias?“, aukštas, jaunas, romus, lengvapėdis. Gra- 
cingai nešė rankoje užrašų knygutę, naują, didelę, švarią, ryškią. 

— Tas pavyzdingas mokinys, - pasakė Stivenas, - laikytų Hamleto 
apmąstymus apie savo kilnios sielos pomirtinį gyvenimą neįtikimais, 
bereikšmiais, o monologą - nedramatišku, tokiu lėkštu kaip Platono. 

Džonas Eglintonas, suraukęs antakius, su augančiu įtūžiu pasakė: 

— Prisiekiu, man užverda kraujas, kai išgirstu ką nors lyginant Aris- 
totelį su Platonu. 

— Kuris iš jų dviejų, - paklausė Stivenas, - ištremtų mane iš savo 
valstybės? 

Apibrėžimų ašmenis - iš makštų! Arkliškumas yra visaarklio kaž- 
kakumas. Jie garbina polinkių srautus ir eonus. Dievas — triukšmas 
gatvėje - labai peripatetiška. Erdvė - tai, ką taip prakeiktai aiškiai turi 
matyti. Pro erdves, mažesnes už raudonuosius žmogaus kraujo kūne- 
lius, jie rėplioja paskui Bleiko sėdmenis į amžinybę, ir šis augalų pa- 
saulis yra tik jos šešėlis. Laikykis to čia ir dabar, per kuriuos visa da- 
bartis panyra į praeitį?!. 

Misteris Geriausias žingtelėjo pirmyn. Kupinas prielankumo, savo 
kolegos link. 

— Heinsas išėjo, - pranešė jis. 

— Tikrai? 

— Parodžiau jam tą Žiubenvilio?2 knygą. Jis, matote, baisiausiai su- 

sižavėjęs Haido „Konachto meilės dainomis“. Man nepavyko jo čia 
atsivesti, kad paklausytų diskusijos. Nubėgo pas Gilį jos nusipirkti. 


Bėk skubėk, knygele mano, 
Publiką beširdę sveikink. 
Parašiau tave prieš valią savo 
Anglų nemiela skurdžia kalba*s. 


— Durpių dūmai jam apsvaigino protą, - pareiškė Džonas Eglintonas. 

Mes jaučiame Anglijoj. Atgailaujantis vagis. Išėjo. O aš rūkiau jo 
tabokėlę. Žalias mirgantis akmuo. Smaragdas, įtaisytas jūros žiede. 

— Žmonės nežino, kokios pavojingos gali būti meilės dainos, - okul- 
tiškai perspėjo auksuotas Raselo kiaušinis. - Judėjimai, kurie pasauly- 
je sukelia revoliucijas, yra gimę iš sapnų ir vizijų valstiečio širdy, kalno 
šlaite. Jiems žemė - ne eksploatuojama dirva, o gyva motina. Išretin- 
tas akademijos ir viešų susirinkimų oras pagimdo šešiašilinginį roma- 
ną, miuzikholo dainelę, Prancūzija iš Malarmė kūrybos išaugina pui- 
kiausią ištvirkimo gėlę, tačiau trokštamas gyvenimas yra apreikštas 
tiktai dvasios vargšui, Homero feakų gyvenimas. 

Sulig šiais žodžiais misteris Geriausias pasuko nekaltą veidą į Sti- 
veną. 

— Malarmė, matote, - tarė jis, - parašė nuostabiąsias poemas pro- 
za, kurias Stivenas Makkena** skaitydavo man Paryžiuje. Toji apie 
„Hamletą“. Malarmė sako: „Il se promėne, lisant au livre de lui- 
mėme“*, suprantate, skaitydamas knygą apie save patį. Jis aprašo 
„Hamletą“, pastatytą viename prancūzų mieste, suprantate, provinci- 
jos mieste. Buvo iškabintos afišos. 

Jo laisva ranka gracingai nupiešė ore mažučius ženklus. 


HAMLET 
Ou 
LE DISTRAIT 


Piėce de Shakespeare?“ 


Jis pakartojo vėl surauktiems Džono Eglintono antakiams: 

— Piėce de Shakespeare, suprantate. Tai taip prancūziška, prancū- 
ziška dvasia. Hamlet ou... 

— Išsiblaškęs elgeta, - pabaigė Stivenas. 

Džonas Eglintonas nusijuokė. 

— Taip, manau, gali būti ir taip, - tarė jis. - Puikūs žmonės, be abejo- 
nės, tačiau beviltiški trumparegiai kalbant apie kai kuriuos dalykus. 

Iškilmingas ir inertiškas žmogžudysčių besaikiškumas. 

- Sielos budelis, kaip jį pavadino Robertas Grynas*', - pasakė Stive- 
nas. - Ne veltui jis buvo sūnus skerdėjo, mokėjusio darbuotis kirviu ir 
spjaudžiusio į delną. Devynios gyvybės? - užmokestis už vieną jo tėvo 
gyvybę. Tėve mūsų, kuris esi skaistykloje. Chaki spalvos Hamletai šau- 
do nedvejodami??. Krauju aptaškyta skerdykla penktame veiksme - tai 
būsimos koncentracijos stovyklos, apdainuotos misterio Svinberno*“. 

Krenlis, aš jo nebylus pasiuntinys, stebintis mūšius iš tolo. 

Kruvinų priešų vaikiščiai ir močios, 
Kurių, be mūs, niekas nepagailėjo... 

Tarp sakso šypsenos ir jankio lojimo. Tarp kūjo ir priekalo. 

- Jis įrodinės, kad „Hamletas“ - tai pasakojimas apie vaiduoklius, — 
pasakė Džonas Eglintonas Geriausiojo naudai. Kaip tas storuliukas iš 
„Pikviko klubo“, jis nori, kad mums kūnas pagaugais nueitų. 


Klausyk! Klausyk! O, baklausyk! 
Mano kūnas jį girdi - šiurpdamas girdi. 
Jei kada nors... 


— Kas yra vaiduoklis? - paklausė Stivenas virpėdamas iš jaudulio. — 
Žmogus, kuris išnyko neapčiuopiamume, per mirtį, per nebuvimą, 
per papročių pasikeitimą. Elžbietos laikų Londonas taip pat toli nuo 
Stratfordo, kaip ištvirkęs Paryžius - nuo skaisčiojo Dublino. Kas tas 
vaiduoklis iš /i22bo patrum?!, grįžtantis į pasaulį, kuris jį pamiršo? Kas 
yra karalius Hamletas? 

Džonas Eglintonas sujudėjo liesu kūnu, atšlijo atgal vertindamas. 

Užkibo. 

— Birželio vidurys, ta pati valanda, - tarė Stivenas, skubriu žvilgs- 
niu prašydamas, kad jie išklausytų. - Virš dramos teatro prie upės 
kranto pakelta vėliava. Netoliese, Paryžiaus sode, duobėje mauroja 
lokys Sakersonas. Seni jūrininkai, kurie plaukiojo su Dreiku, čiaumo- 
ja sau dešrą tarp nereiklių žiūrovų. 

Vietos koloritas. Klok viską, ką žinai. Paversk juos nusikaltimo bend- 
rininkais. 

- Šekspyras išėjo iš hugenotų namo Silverio gatvėje ir eina upės krantu 
pro gulbių lizdus. Tačiau jis nesustoja pašerti patelės, genančios savo 
jauniklių pulką nendrių link. Eivono gulbė galvoja apie kitką. 

Scenos komponavimas. Ignotai Lojola, skubėk man į pagalbą. 

- Vaidinimas prasideda. Aktorius pasirodo šešėlyje apsisiautęs se- 
nais dvaro dabitos šarviniais marškiniais, tvirtai sudėtas vyras žemu 
balsu. Tai - vaiduoklis, karalius, karalius ir ne karalius, o aktorius — 
tai Šekspyras, studijavęs „Hamletą“ visus tuos gyvenimo metus, kurių 
tuščiai nešvaistė, kad galėtų suvaidinti vaiduoklio vaidmenį. Jis krei- 
piasi į Berbedžą*?, jauną aktorių, stovintį priešais jį už vaškuotos dro- 
bės gabalo, šaukdamas jį vardu: 


Hamletai, aš - tavo tėvo šmėkla 

ir prašo jo išklausyti. Į sūnų jis kreipiasi, savo sielos sūnų, princą, 
jauną Hamletą ir savo kūno sūnų, Hamnetą Šekspyrą, kuris numirė 
Stratforde, kad jo bendravardis gyventų amžinai. Ar įmanoma, kad 
tasai aktorius Šekspyras, vaiduoklis dėl nebuvimo, apsirengęs palai- 
dotos Danijos rūbais, vaiduoklis dėl mirties, kreipdamasis savo žo- 
džiais į savo sūnaus vardą (jeigu Hamnetas Šekspyras būtų gyvenęs, 
jis būtų buvęs princo Hamleto dvynys), ar tai įmanoma, noriu žino- 
ti, ar tikėtina, kad jis nepadarė arba nenumatė logiškų išvadų iš tų 
prielaidų - tu esi sūnus be paveldėjimo teisių - aš nužudytasis tėvas — 
tavo motina nusikaltėlė karalienė, En Šekspyr, mergautine pavarde 
Hatavėj? 

— Tačiau tai kišimasis į didžio žmogaus šeimyninį gyvenimą, - ne- 
kantriai sumurmėjo Raselas. 

Ar tu čia, bičiuli??* 

— Įdomu tik parapijos raštininkui. Noriu pasakyti, mes turime tas 
pjeses. Kai skaitome „Karaliaus Lyro“ poeziją, kas mums darbo, kaip 
gyveno poetas? Dėl gyvenimo, tai mūsų tarnai gali jį nugyventi už 
mus, kaip pasakė Viljė de Lilis. Spoksojimas pro rakto skylutę ir kas- 
dienių užkulisinių paskalų klausymas - poeto išgėrinėjimai, poeto sko- 
los. Mes turime „Karalių Lyrą“, ir jis nemirtingas. 

Misterio Geriausio veidas, į kurį buvo kreipiamasi, sutiko. 

Užliek juos savo bangomis, užlieki vandenim, 
Mananaane, Mananaane, Maklirai. 


O kaip, ponuli, tas svaras, kurį jis tau paskolino, kai buvai alkanas? 

Ak, man jo taip reikėjo. 

Imki šitą auksiną. 

Eik sau! Išleidai beveik visą jį Džordžinos Džonson, dvasininko 
dukters, lovoje. Angebite of inwtt. 

Ar ruošiesi grąžinti? 

O, taip. 

Kada? Dabar? 

Na... ne. 

Tai kada? 

Aš niekam neskolingas. Aš niekam neskolingas. 

Ramybės. Jis kilęs iš kito Boino kranto. Šiaurės vakarų užkampio. 
Esi skolingas. 

Palauk. Penki mėnesiai. Visos molekulės keičiasi. Aš dabar esu ki- 
tas aš. Kitas aš gavo svarą. 

Gandas. Nejaugi? 

Tačiau aš, entelechija, formų forma, esu aš atminties dėka, nes for- 
mos amžinai keičiasi. 

Aš, kuris nusidėjau ir meldžiausi, ir pasninkavau. 

Vaikelis, kurį Konmis išgelbėjo nuo rykščių. 

Aš, aš 1r aš. Aš. 

A. E. Aš T. Sk. 

— Ar norite mesti iššūkį trijų šimtmečių senumo tradicijai? - su- 
bambėjo nepatenkintas Džono Eglintono balsas. - Jos vaiduoklis bent 
jau niekam nekėlė problemų. Ji numirė, bent literatūrai, dar prieš 
gimdama. 

— Ji numirė, - atkirto Stivenas, - praėjus šešiasdešimt septyneriems 
metams po gimimo. Ji matė jį ateinantį į šį pasaulį ir išeinantį iš jo. Tai 
ją jis pirmąkart apkabino. Ji gimdė jo vaikus ir ji užspaudė jam vario- 
kais akis, kai jis gulėjo mirties patale. 

Motinos mirties patalas. Žvakė. Paklode uždengtas veidrodis. Ta, 
kuri davė man gyvybę, guli čia, bronziniais akių vokais, po keliomis 
pigiomis gėlėmis. Liliata rutilantium. 

Aš vienišas raudojau. 

Džonas Eglintonas žiūrėjo į susirangiusį savo lempos žibuką. 

— Visi mano, kad Šekspyras suklydo, - tarė jis, — ir ištaisė tą klaidą 
kaip galėdamas greičiau ir geriau. 

— Niekai! - nemandagiai nukirto Stivenas. - Genialus žmogus klai- 
dų nedaro. Jo klaidos - sąmoningos, jos - atradimų vartai. 

Atradimų vartai atsivėrė, kad įleistų į vidų kvakerį bibliotekininką, 
girgždžiapėdį, pliką, didžiaausį ir uolų. 

— Kokia nors ragana, - barėsi Džonas Eglintonas, - nėra naudingi 
atradimų vartai, galite neabejoti. Ko naudingo išmoko Sokratas iš Ksan- 
tipės? 

— Dialektikos, - atšovė Stivenas, - o iš savo motinos - kaip įpūsti 
gyvybę mintims. O ko jis išmoko iš savo antros žmonos Mirtos (absit 
nomen?“*), iš Sokratididiono Epipsichidiono, joks vyras, jokia mote- 
ris niekada nesužinos. Tačiau nei pribuvėjos žinios, nei valdingos žmo- 
nos kasnaktiniai pamokslai neapsaugojo jo nuo šinfeinininkų archon- 
tų?? ir jų maudos nuodų puodelio. 

— Tačiau En Hatavėj? - tyliai nuskambėjo atlaidus misterio Geriau- 
sio balsas. - Taip, mes, atrodo, pamirštame ją, kaip pamiršo ir pats 
Šekspyras. 

Jo žvilgsnis nukrypo nuo mąstytojo barzdos į kliautininko kauko- 
lę, kad primintų, kad sugėdytų, bet ne piktai, paskui į plikarausvį 
lolardo obuolį, nekalto, nors ir apšmeižto““. 

— Turėjo pavydėtiną protą, - pasakė Stivenas, - ir netingią atmintį. 
Nešėsi atmintį su savimi, kai kėblino į Romevilį?? švilpaudamas „Mer- 
gaitę, kurią palikau“. Net jeigu žemės drebėjimas nebūtų nurodęs da- 
tos?**, žinotume, kur vargšo kiškučio vieta, tupi savo guoly, šunys ska- 
lija, margos kamanos ir jos melsvi langai. Tie atsiminimai, „Venera ir 
Adonis“ gulėjo visų lengvabūdžių Londono moterų miegamuosiuose. 
Argi ragana Ketrin nemiela? Hortenzijus ją vadina jauna ir nuostabia. 
Ar jūs manote, kad „Antonijaus ir Kleopatros“ autorius, aistringas 
piligrimas, taip apako, kad pasirinko pačią negražiausią Vorvikšyro 
mergšę ir dalijosi su ja guoliu? Taip - jis paliko ją ir užvaldė vyrų 
pasaulį. Bet jo moterys-berniukai yra berniukų moterys. Jų gyveni- 
mas, mintys, kalba yra pasiskolinti iš vyrų. Jis blogai pasirinko? Man 
atrodo, kad jį patį pasirinko. Kitos norėjo, bet En žinojo kaip. Prisie- 

kiu pautais, tai ji kalta. Apžavėjo jį, saldi ir vos dvidešimt šešerių. 
Pilkaakė deivė, palinkusi virš berniuko Adonio, besileidžianti žemyn, 
kad užkariautų, kurdama kylančio jausmo prologą, tai - begėdė Strat- 
fordo mergšė, parsigriovusi kviečių lauke meilužį, jaunesnį už save. 
O mano eilė? Kada? 
Ateik! 
— Rugių lauke, - linksmai, džiaugsmingai pataisė misteris Geriau- 
sias kilstelėdamas savo naują knygą džiaugsmingai ir linksmai. 
Paskui visiems sumurmėjo su šviesiu pasitenkinimu: 


Rugių lauke, kur ežia ėjo, 
Mieli kaimietukai gulėjo. 

Paris: tas patenkintas patenkintojas. 

Aukšta figūra su akuoto milo apsiaustu pakilo iš šešėlio ir atidengė 
savo paslaugų laikrodį. 

- Bijau, kad man laikas į „Homestead“. 

Kur susiruošei? Eksploatuojama dirva. 

— Ar jau išeinate? - paklausė judrūs Džono Eglintono antakiai. — 
Ar pamatysim jus šį vakarą pas Murą? Ateis Paiperis. 

— Paiperis! - pyptelėjo misteris Geriausias. - Ar Paiperis sugrįžo? 

Piteri Paiperi pirki pipirų ir paršą pipirinki. 

— Nežinau, ar galėsiu. Ketvirtadienis. Mums susirinkimas. Jei pa- 
vyks laiku pabaigti. 

Jogibogisapalionė Doseno kambariuose. „Atskleistoji Izidė“. Jų kny- 
ga pali kalba, kartą bandėme ją užstatyti. Sukryžiavęs kojas po rudas- 
kėčiu skėčiu jis sėdi soste, actekų /ogos, darbuodamasis astraliniuose 
lygmenyse, jų viršdvasia, mahamahatma. Ištikimieji hermetikai laukia 
šviesos, subrendę pašventimui į mokinius, apskritažiedžiu ratu aplink 
jį. Luisas H. Viktoris??. T. Kolfildas Irvinas*?. Lotoso ponios taip ir 
gaudo jų žvilgsnius, liepsnoja jų kankorėžinės liaukos. Kupinas savo 
dievo, jis sėdi soste, Buda po platanu. Sielų subūrėjas, užbūrėjas. Vyrų 
sielos, moterų, sielų sietynai. Užburtos tikėjimo raudose, sukamos be- 
sisukančios jos rauda. 


Esminiame nereikšmingume 
Kūno kiaute ilgus metus siela gyveno. 

— Sako, mūsų laukia literatūrinis siurprizas, - draugiškai ir rimtai 
paskelbė kvakeris bibliotekininkas. - Sklinda gandai, kad misteris 
Raselas sudarinėja mūsų jaunųjų poetų eilių rinktinę. Nekantriai lau- 
kiame. 

Jis nekantriai žvilgtelėjo į lempos šviesos kūgį, kur apšviesti spin- 
dėjo trys veidai. 

Žiūrėk. Prisimink. 

Stivenas pažvelgė žemyn į platų begalvį kepaliušą, kabantį jam virš 
kelio ant uosinės rankenėlės. Mano šalmas ir kardas. Lengvai paliesti 
dviem rodomaisiais pirštais. Aristotelio eksperimentas. Viena ar dvi? 
Būtinybė yra tai, dėl ko neįmanoma, kad kas nors būtų kuo nors kitu. 
Taigi viena skrybėlė yra viena skrybėlė. 

Paklausyk. 

Jaunasis Koulamas ir Starkis. Džordžas Robertsas“! atsakingas už 
komercinę dalį. Longvortas*? išpūs tai „Expresse“ kaip reikiant. O, iš 
tikrųjų? Man patiko Koulamo „Varovas“. Taip, manau, jam būdingas 
tas keistas dalykas, genialumas. Ar tikrai manote, kad jis genijus? Jeit- 
sas žavėjosi jo eilute: „Kaip dykoj žemėj graikiška vaza“. Ar tikrai? 
Tikiuosi, galėsite ateiti šįvakar. Malachis Maligenas irgi ateis. Muras 
paprašė jo, kad atsivestų Heinsą. Ar girdėjote, kaip ponia Mičel pokš- 
tauja apie Murą ir Martiną? Kad Muras yra Martino jaunystės nuodė- 
mė? Labai gudru, ar ne? Jie primena Don Kichotą ir Sančą Pansą. 
Mūsų nacionalinį epą dar tik reikia sukurti, sako daktaras Sigersonas. 
Muras kaip tik tam tinka. Liūdnojo vaizdo riteris čia, Dubline. Su 
kroko spalvos kiltu? O'Nilas Raselas? O taip, jis turi šnekėti sena di- 
dinga kalba. O jo Dulsinėja? Džeimsas Stivensas rašo ganėtinai sąmo- 
jingas apybraižas. Atrodo, mes daromės svarbūs. 

Kordelija. Cordoglio“?. Vienišiausia Lyro duktė. 

Akligatvis. O dabar - parodyk savo prancūzišką spindesį. 

— Labai jums dėkoju, misteri Raselai, - pasakė Stivenas pakilda- 
mas. - Jeigu būtumėte toks malonus ir perduotumėte laišką misteriui 
Normanui... 

— Taip, žinoma. Jeigu jis nuspręs, kad tai svarbu, įdės. Mes gauna- 
me tiek daug laiškų... 

— Suprantu, - pasakė Stivenas. - Dėkoju. 

Dievas tau atlygins. Kiaulių laikraštis. Jaučiadraugiškai. 

— Singas irgi man pažadėjo straipsnį į „Dana“. Bet ar mus skaitys? 
Jaučiu, kad taip. Gėlų lyga nori ko nors airiškai. Tikiuosi, kad pasiro- 
dysite šįvakar. Atsiveskite Starkį. 

Stivenas atsisėdo. 

Kvakeris bibliotekininkas išsiskyrė su atsisveikinančiaisiais ir grį- 
žo. Rausdama jo kaukė pasakė: 

— Misteri Dedalai, jūsų pažiūros daug ką paaiškina. 

Jis girgžtelėjo pirmyn ir atgal, pasistiebęs ant pirštų galų arčiau 
dangaus, pakilęs į moteriškų kulniukų aukštį, ir stelbiamu nueinan- 
čiųjų triukšmo balsu tyliai tarė: 

- Taigi jūs manote, kad ji buvo neištikima poetui? 

Manęs klausia sunerimęs veidas. Kodėl jis priėjo? Mandagumas ar 
vidinė šviesa? 

— Tie, kas susitaikė, - tarė Stivenas, - pirmiausia turėjo išsiskirti. 

— Taip. 

Kristaus lapinas“* odinėmis kelnėmis, bėglys, besislapstantis nuo 
persekiotojų išpuvusiuose medžių kamienuose. Nepažįstąs jokios la- 
putės, vienišas slapstosi nuo persekiotojų. Moteris jis palenkdavo į 
savo pusę, švelnias būtybes, Babilono paleistuvę, teisėjų širdžių da- 
mas, pagyrūnų smuklininkų žmonas. Lapinas ir žąsys. O Niupleise — 
suglebęs išniekintas kūnas, kuris kažkada buvo mielas, kadaise toks 
saldus, toks šviežias kaip cinamonas, o dabar - jo lapai nukritę, visi 
iki vieno, nuogas, išsigandęs ankšto kapo, ir jam nedovanota. 

— Taip. Taigi jūs manote... 

Už išeinančiųjų užsivėrė durys. 

Ramybė staiga užplūdo atkampią skliautuotą celę, šiltos ir svajin- 
gos atmosferos ramybė. 

Vestalės šviestuvas. 

Čia jis mąsto apie tai, ko nebuvo: ką per gyvenimą būtų nuveikęs 
Cezaris, jei būtų patikėjęs aiškiaregiu - kas galėjo įvykti - apie galimo 
galimybes kaipo tokias - nežinomus dalykus - kokiu vardu buvo šau- 
kiamas Achilas, kai gyveno tarp moterų. 

Aplink mane - karstuose uždarytos mintys, sarkofaguose, užbalza- 
muotos žodžių balzame. Totas, bibliotekų dievas, dievas - paukštis su 
mėnulio karūna. Ir išgirdau aš didžiojo Egipto žynio balsą. Ištapytose 
salėse, prikrautose molinių knygų. 

Jos nurimusios. O kadaise buvo guvios žmonių smezenyse. Nuri- 
musios: tačiau jose tūno mirties troškimas, knietulys papasakoti man 
į ausį verksmingą sakmę, primesti man savo valią. 

— Be abejo, - samprotavo Džonas Eglintonas, — iš visų didžiųjų 
žmonių jis pats paslaptingiausias. Mes nežinome nieko - tik tiek, kad 
jis gyveno ir kentėjo. Nors ir tiek nežinome. Kiti mums atsakys į tai. 
O visa kita gaubia šešėlis. 

— Tačiau juk „Hamletas“ toks asmeniškas, ar ne? - teisinosi miste- 
ris Geriausias. - Turiu omeny, tai lyg ir dienoraštis, suprantate, asme- 
ninio gyvenimo dienoraštis. Noriu pasakyti, kad man visai nerūpi, 
suprantat, ką ten užmušė ir kas kaltas... 

Jis padėjo nekaltą knygą ant stalo krašto, šypsena atsiprašydamas 
už išsišokimą. Jo asmeniniai užrašai originalo kalba. Ta an bad ar an 
tir. Taim imo sbagart“. 

Pagardink tai anglišku sviestu, mažasis Džonai. 

Ir tarė mažasis Džonas Eglintonas: 

- Po to, ką mums pasakė Malachis Maligenas, aš buvau pasiruošęs 
paradoksams, tačiau turiu jus perspėti, — jei norite paneigti mano įsi- 
tikinimą, kad Šekspyras yra Hamletas, jūsų laukia sunkus uždavinys. 

Būk nuolaidus man. 

Stivenas atlaikė nuodingų piktavališkų akių žvilgsnį, rūsčiai spigi- 
nantį iš po surauktų antakių. Basiliskas. E gwando vede V'uomo Vat- 
tosca“*. Pone Bruneto, ačiū tau už tinkamą žodį. 

— Lygiai kaip mes arba motina Dana, - audžiame ir ardome savo 
kūnus, - tarė Stivenas, - diena po dienos, molekulėms lakstant tai 
šen, tai ten, taip ir menininkas audžia ir ardo savo įvaizdį. Ir kaip tas 
apgamas dešinėje mano krūtinės pusėje tebėra ten, kur buvo ir tada, 
kai gimiau, nors visas mano kūnas ilgainiui buvo peraustas iš kitos 
medžiagos, taip nerimstančio tėvo šmėkloje vėl atgyja nebesančio sū- 
naus įvaizdis. Tą ryškią vaizduotės akimirką, kai protas, kaip sako 
Šelis, yra tarytum gęstančios anglys, tai, kuo buvau, tampa tuo, kas 
esu, ir tuo, kuo esant tam tikroms galimybėms galiu tapti. Taigi ateity- 
je, toje praeities sesery, aš galiu išvysti save, sėdintį čia dabar, bet kaip 
atspindį to, kuo tada būsiu. 

Dramondas iš Hotorndeno padėjo tau užlipti ta kopyne. 

— Taip, - jaunatviškai atsiliepė misteris Geriausias, - man Hamle- 

tas atrodo visai jaunas. Kartėlis - galbūt iš tėvo, bet tos scenos su 
Ofelija - tikrai iš sūnaus. 

Prašovė pro šalį. Jis - mano tėve. Aš - jo sūnuje. 

- Tas apgamas išnyks paskutinis, - pasakė Stivenas juokdamasis. 

Džonas Eglintonas nutaisė miną „nieko juokingo“. 

- Jei tai būtų genijaus ženklas, - tarė jis, - genijai dygtų kaip grybai 
po lietaus. Vėlyvosios Šekspyro pjesės, kuriomis taip žavėjosi Rena- 
nas, alsuoja kita dvasia. 

— Susitaikymo dvasia, - atsiduso kvakeris bibliotekininkas. 

— Negali būti susitaikymo, - pasakė Stivenas, - jeigu niekas nesusi- 
pyko. 

Jau sakei. 

- Jeigu norite sužinoti, kokių įvykių šešėlis gula ant prakeiktųjų 
„Karaliaus Lyro“, „Otelo“, „Hamleto“, „Troilo ir Kresidės“ laikų, pa- 
mėginkite įžvelgti, kada ir kaip tas šešėlis išblėsta. Kas suminkština 
širdį žmogaus, iškankinto baisių audrų. Išbandyto kaip pats Ulisas, 
Periklis, Tiro princas? 

Galva, raudonkūgiakepurė, talžoma bangų, apakinta jūros vandens. 

— Vaikelis, mergytė jo glėby, Marina. 

— Sofistų potraukis apokrifų šalikelėms yra pastovus dydis, - paaiš- 
kino Džonas Eglintonas. - Geri keliai nuobodūs, bet jie veda į miestą. 

Gerasis Bekonas: visai suplėko. Šekspyras - Bekono jaunystės nuo- 
dėmė. Žongliruojantys šifrais vaikšto pagrindiniais keliais. Didžius 
tyrinėjimus vykdantys ieškotojai. Kas per miestas, didieji mokovai?“7 
Užsimaskavę vardais: A. E., eonas; Medži, Džonas Eglingtonas. Į ry- 
tus nuo saulės, į vakarus nuo mėnulio: Tir na n-og“*. Auliniais batais, 
abu, ir su lazdomis. 


Ar mylių daug į Dubliną? 
Triskart po dvidešimt ir dešimt, sere. 
Ar būsim ten, kai žvakės degs? 


— Misterio Brandeso nuomone, - pasakė Stivenas, - tai pirmoji 
baigiamojo periodo pjesė. 

— Iš tikrųjų? O ką apie tai sako misteris Sidnis Ly, arba misteris 
Saimonas Lozorius, kaip kai kurie jį vadina? 

— Marina, - tarė Stivenas, - audros vaikas, Miranda - stebuklas, 

Perdita — pražuvusioji. Kas pražuvo, jam yra grąžinta - jo dukters 
vaikas. „Mano brangiausia žmona, - sako Periklis, - buvo panaši į šią 
merginą.“ Ar kuris nors vyras mylės dukterį, jeigu nemylėjo motinos? 

— Menas būti seneliu, - sumurmėjo misteris Geriausias. - Uart d'ėtre 
grand...“ 

— Žmogui, kuriam būdingas tas keistas daiktas genialumas, jo pa- 
ties įvaizdis yra matas visokio patyrimo, materialinio ir moralinio. 
Toks žavesys jį paveiks. Tačiau kitų jo kraujo vyriškos giminės atstovų 
įvaizdžiai jį atstums. Jis matys juose groteskiškas gamtos pastangas 
išpranašauti ar pakartoti jį patį. 

Romią kvakerio bibliotekininko kaktą nutvieskė rožinė viltis. 

— Viliuosi, kad misteris Dedalas išplėtos šią teoriją ir apšvies publi- 
ką. O mes prisiminkime kitą airių komentuotoją, misterį Džordžą Ber- 
nardą Šo. Nederėtų pamiršti ir misterio Frenko Hariso. Jo straipsniai 
apie Šekspyrą „Saturday Review“ buvo išties puikūs. Gana keista, bet 
ir jis kalba apie nevykusius santykius su paslaptingąja sonetų leidi. 
Laimingasis varžovas - tai Viljamas Herbertas, Pembrouko grafas. Aš 
įsitikinęs, kad jeigu poeto reikia atsisakyti, toks atsisakymas labiau 
derėtų su - kaip čia pasakius? - mūsų požiūriu į tai, ko neturėjo būti. 

Jis patenkintas nutilo ir iškėlė tarp jų nuolankią galvą, naro kiauši- 
nį, jų ginčo prizą. Jis šneka su ja oria senobine sutuoktinio kalba. Ar 
tujen myli, Miriama? Ar tujen myli vyrą savo? 

— Galbūt ir taip, - sutiko Stivenas. - Yra vienas Gėtės posakis, kurį 
misteris Medži mėgsta cituoti. Saugokis to, ko nori jaunystėj, nes gau- 
si tai gyvenimo vidury. Kodėl jis siunčia šitai bwonaroba*?, kumelei, 
ant kurios jodinėja visi vyrai, skandalingos mergystės freilinai, tokį 
lorduką, kad asistuotų vietoje jo? Jis pats buvo kalbos lordas, o paver- 
tė save durklą nešiojančiu džentelmenu ir parašė „Romeo ir Džulje- 
tą“. Kam? Tikėjimas savimi buvo pakirstas pernelyg anksti. Pirmiau- 
sia jis buvo nugalėtas kviečių lauke (rugių lauke, turėčiau sakyti) ir 
niekada po to nesijaus nugalėtojas, ir nelaimės šiame nuo juoko iki 
lovos žaidime. Apsimestinis donžuanizmas jo neišgelbės. Joks vėles- 
nis atšaukimas nebeatšauks pirmojo atšaukimo. Šerno iltis jį sužeidė 
ten, kur meilė krauju pasruvusi guli. Nors ragana nugalėta, vis tiek jai 
dar lieka nematomas moters ginklas. Ramybės jam neduoda, spren- 
džiu iš žodžių, kažkoks kūniškas dirgiklis, verčiantis ieškoti naujos 

aistros, dar paslaptingesnės už pirmąją, užtemdančios net jo paties 
savivoką. Jo laukia panašus likimas, ir abi beprotybės susilieja į vieną 
sūkurį. 

Jie klausosi. Ir aš pilu į jų ausų kaušelius. 

— Jo dvasia jau prieš tai buvo mirtinai sužeista, nuodai įpilti į mie- 
gančiojo ausies kaušelį. Tačiau tie, kuriuos nužudė miegančius, negali 
žinoti, kaip jiems atėmė gyvybę, nebent Kūrėjas apdovanos jų sielas 
tuo žinojimu būsimame gyvenime. Apie nunuodijimą ir tą dvikuprę 
bestiją, kuri tai įvykdė, karaliaus Hamleto šmėkla nežinotų, jeigu Kū- 
rėjas nebūtų tuo žinojimu jos apdovanojęs. Štai kodėl jo kalba (jo 
nemiela skurdi anglų) visą laiką kreipiama kažkur kitur, atgal. Prie- 
vartautojas ir išprievartautas — tai, ko jis norėtų, bet nenorėtų, seka 
paskui jį nuo apjuostų melsvais ratais dramblio kaulo spalvos Lukre- 
cijos rutulių Imogenos krūtinės link, apnuogintos, su penkių dėmelių 
apgamu. Jis grįžta atgal, išsekęs nuo kūrybos, kurią perkrovė smulk- 
menomis, kad pasislėptų nuo savęs paties, senas šuo, laižantis seną 
žaizdą. Tačiau praradimas - jam laimėjimas, tad jis traukia amžinybės 
link, jo asmenybė nesumenkusi, jo nieko neišmokė +a išmintis, kurią 
jis užrašė, nei dėsniai, kuriuos atskleidė. Jo antveidis pakeltas. Jis — 
šmėkla, jis - šešėlis dabar, vėjas tarp Elsinoro uolų, ar kas tik norite, 
jūros balsas, balsas, girdimas vien širdyje to, kuris yra jo šešėlio subs- 
tancija, sūnus, viena esybė su tėvu. 

— Amen! - pasigirdo atsakas nuo slenksčio. 

Jau radai mane, 0 prieše mano? 

Entr'acte. 

Ir Bakas Maligenas storžievio veidu, paniurusiu kaip dekano, žen- 
gė pirmyn, nerūpestingas, su juokdario apdaru, jų sveikinančių šypse- 
nų link. Mano telegrama. 

— Jei neklystu, kalbėjai apie dujinį stuburinį? - pasiteiravo jis Stiveno. 

Raktažolialiemenis linksmai pasveikino juos nusivožta panama, lyg 
juokdario lazda. 

Jie šiltai jį sutinka. Was Du verlacbst, wirst Du noch dienen*!. 

Pašaipūnų šeimyna: Fotijus, pseudomalachis, Johanas Mostas*?. 

Jis, Kuris Pats save per Šventąją Dvasią pradėjo/ir Pats pasiuntė 
save, Nuodėmių Atpirkėją, tarp savęs Paties ir kitų, Kuris, nukan- 
kintas nedraugų Savo, nurengtas ir išplaktas buvo prikaltas kaip šikš- 

nosparnis prie daržinės durų, marinamas badu ant kryžmų lentų, 
Kuris leido palaidoti save, prisikėlė iš numirusių, išakėjo pragarą, 
įžengė į dangų ir sėdi ten devyniolika šimtmečių Savo Paties dešinė- 
je, bet dar sugrįš paskutinę dieną gyvųjų ir mirusiųjų teisti, kai visi 
gyvieji jau bus numirę“?*. 


= | | 55 


Glo—o—ri—a in ex—cel—sis De—o 


Jis pakelia rankas. Šydai krinta. O, gėlės! Varpai, varpai ir varpai, 
skambantys išvien. 

— Taip, iš tikrųjų, - sutiko kvakeris bibliotekininkas. - Labai pamo- 
koma diskusija. Misteris Maligenas, esu tikras, irgi turi savo teoriją 
apie šią pjesę ir Šekspyrą. Reikia atsižvelgti į visus gyvenimo aspektus. 

Jis nusišypsojo atsižvelgdamas į visus vienodai. 

Bakas Maligenas suglumęs dvejojo. 

- Šekspyrą? - paklausė jis. - Atrodo, esu girdėjęs šią pavardę. 

Saulėta šypsena lakstūnė nušvietė jo padribusias veido linijas. 

— Iš tiesų, - patvirtino jis, - pamenu kuo aiškiausiai. Tai vyrukas, 
kuris rašo panašiai kaip Singas?“. 

Misteris Geriausias pasisuko į jį. 

— Heinsas pasigedo jūsų, - pasakė jis. - Ar sutikote jį? Jis nuėjo į 
Gilo krautuvę nusipirkti Haido „Konachto meilės dainų“. 

— Aš atėjau pro muziejų, - tarė Bakas Maligenas. - Ar jis buvo čia? 

— To bardo žemiečiai, - atsakė Džonas Eglintonas, - turbūt jau 
gerokai pavargo nuo mūsų teorizavimo blyksnių. Girdėjau, viena 
aktorė vakar Dubline vaidino Hamletą keturi šimtai aštuntąjį kartą. 
Vainingas tvirtino, kad princas buvo moteris. Ar niekas dar nesu- 
siprotėjo paversti jo airiu? Teisėjas Bartonas, manau, ieško kokių 
nors užuominų. Jis prisiekia (turiu omeny jo didenybę, o ne jo švie- 
sybę) šventu Patriku. 

— Tačiau nuostabiausias iš visų yra tas Vaildo pasakojimas, - pasakė 
misteris Geriausias pakeldamas savo nuostabią užrašų knygutę, - „Pono 

V. H. portretas“, kur jis įrodo, kad sonetus parašė toks Vilis Hjūzas, 
žmogus, kuris viskam suteikia spalvas. 

— Norėjote pasakyti, jie buvo skirti Viliui Hjūzui, ar ne? — pasitei- 
ravo kvakeris bibliotekininkas. 

Arba Hiugiui Vilsui. Misteris Pats, Viljamas Himselfas??. V. A.: kas aš? 

- Tai yra Viliui Hjūzui, - pasakė misteris Geriausias lengvai keisda- 
mas savo interpretaciją. - Aišku, visa tai - paradoksas, patys supran- 
tate, Hjūzas ir „hews“, tai yra kapoja, ir „hues“, spalvos?“, tačiau juk 
šitaip tipiška, kaip jis viską susieja. Čia, žinote, pati Vaildo esmė. Lengva 
ranka, lengvas palytėjimas. 

Jo žvilgsnis lengvai palytėjo jų veidus, jis šypsojosi, šviesiaplaukis 
efebas. Sutramdyta Vaildo esmė. 

Tu baisiai sąmojingas. Tris gurkšnelius gyvasties vandens?? išgėrei 
už Deno Dyzio dukatus. 

Kiek aš išleidau. A, keletą šilingų. Laikraštininkams į storumą. Hu- 
moras - girtas ir blaivus. Sąmojis. Atiduotum visas penkias jusles už 
išdidų jaunystės apdarą, kuriuo jis pasidabinęs. Patenkinto troškimo 
požymiai. 

Jų bus daug dau. Atvesk ją man. Poravimosi metu. Jupiteri, atvė- 
sink jų rujos įkarštį. Aha, paburkuok jai. 

Ieva. Nuoga kviečiapilvė nuodėmė. Žaltys ją apsiveja, smeigia ge- 
luonį - bučinį. 

— Jūs manote, kad tai tik paradoksas? - paklausė kvakeris bibliote- 
kininkas. - Į pašaipūną niekada rimtai nežiūrima, nors jis kalba kuo 
rimčiausiai. 

Jie rimtai kalbėjosi apie pašaipos rimtumą. 

Vėl paniuręs Bako Maligeno veidas minutėlę įsistebeilijo į Stiveną. 
Paskui kraipydamas galvą Maligenas priėjo arčiau, išsitraukė iš kiše- 
nės sulankstytą telegramą. Jo judrios lūpos skaitė vėl šypsodamosi iš 
pasitenkinimo. 

— Telegrama! - sušuko jis. - Nuostabus įkvėpimas! Telegrama! Po- 
piežiaus bulė! 

Jis atsisėdo ties neapšviestu stalo kampu ir balsu džiugiai perskaitė: 

— „Sentimentalistas yra tas, kuris gali mėgautis neužsitraukdamas 
didžiulių skolų už tai, kas padaryta“*. Pasirašyta: Dedalas. Ir kurgi tai 
sukurpe:? Nakvynės namuose? Ne. Koledž Gryne. Ar jau pragėrei 

tuos keturis svariukus? Teta ketina aplankyti tavo nesubstancišką tė- 
vą. Telegrama! Malachiui Maligenui, „Laivas“, Ebi gatvė. Ech tu, ne- 
prilygstamas artiste! Ech tu, sukunigėjęs kinčeli! 

Džiaugsmingai įsikišo žinią ir voką į kišenę, bet niurzgiai tarmiškai 
surypavo: 

— Tai va, ką tau paporysiu, miels ponuli, ta mudu negaluojam, kirš- 
tam, Heinsas i aš, o čia da žiū aną atneša. Ir tokia mums maga velnio 
lašų kaušo, kad įkvėptų, kaip man nusiduoda, net elgetaujantį vienuolį, 
kuris vos velkas nuog ištvirkavima. I mes vyną valandą, į dvi valandas, 
i tris pas Konerį siedam, i kuo mandagiausiai laukiam po pintą kožnam. 

Jis sudejavo. 

— I siedam tena, rūpestėliau, o tujen, kad liktum nežinoms, siunti 
mums tokias sava konglomieracijas, ką mums lyžuvia par jardą nuka- 
ra, kaip tyms ištroškusiems klierikams, kur alpi nuog koki gurkšni. 

Stivenas nusijuokė. 

Greitai, perspėjamai Bakas Maligenas palinko prie jo. 

— Tas valkata Singas ieško tavęs, pats sakė, nori tave užmušti. Gir- 
dėjo, kad apmyžai jo namo duris Glastule. Išlėkė su aranietiškais odos 
batais pasiryžęs tave nudėt. 

— Mane! - sušuko Stivenas. —- Tai buvo tavo indėlis į literatūrą. 

Bakas Maligenas su piktdžiuga atsitiesė nusijuokdamas į tamsias 
slapta besiklausančias lubas. 

— Nudėti tave! - juokėsi jis. 

Šiurkštus chimeriškas veidas, kuris grūmėsi su manimi virš mūsų 
patiekalo iš kapotų plaučių Sent Andrė dez Arts gatvėje. Žodžių žo- 
džiais dėl žodžių, palabras??. Ošinas su Patriku. Jis sutiko fauną Kla- 
marto miškuose, mosuojantį buteliu vyno. C'est vendredi saint!“? Ga- 
labijantis airių kalbą. Savo atvaizdą klajodamas jis sutiko. O aš - savo. 
Sutikau juokdarį tame miške. 

— Pone Lysteri, - kreipėsi asistentas pravėręs duris. 

— „kur kiekvienas gali surasti tai, kas jam patinka. Taigi ponas 
teisėjas Medenas jo „Magistro Viljamo Sailenso dienoraštyje“ rado 
medžioklės terminų... Taip? Kas nutiko? 

— Atėjo vienas džentelmenas, sere, - pasakė asistentas prieidamas 
arčiau ir įteikdamas vizitinę kortelę. - Iš „Freeman“. Nori peržiūrėti 
„Kilkenny People“ pastarųjų metų aplankus. 

— Aišku, aišku, aišku. Ar tas džentelmenas?.. 

Jis paėmė nekantraujančią kortelę, žvilgtelėjo, nepamatė, padėjo 
nežvilgtelėjęs, pažiūrėjo, paklausė, girgžtelėjo, paklausė: 

— Ar jis2.. A, štai! 

Energingai galjardos žingsniu pasišalino, išėjo. Dienos šviesos 
apšviestame koridoriuje prakalbo su žodingomis uolumo pastan- 
gomis, atlikdamas pareigą, maloniausias, mieliausias, nuoširdžiau- 
sias kvakeris. 

— Šitas džentelmenas? „Freeman's Journal“? „Kilkenny People“? 
Tikriausiai. Laba diena, sere. „Kilkenny“... Neabejotinai turime... 

Kantrus siluetas klausydamas laukė. 

- Visi svarbiausi provincijos... „Northern Whig“, „Cork Exami- 
ner“, „Enniscorthy Guardian“, praėjusių metų. 1903... Gal malonėsi- 
te? ... Evansai, palydėk džentelmeną... Prašom eiti paskui asiste... Ar- 
ba leiskite man... Štai čia... Prašom, sere... 

Šnekus, pareigingas, jis nuėjo pirmas provincijos laikraščių link, 
linksinti tamsi figūra nusekė paskui jo skubrius kulnus. 

Durys užsivėrė. 

— Čia tas žydpalaikis!*! - riktelėjo Bakas Maligenas. 

Pašoko ir stvėrė kortelę. 

— Kokia jo pavardė? Ickus Moišė? Blumas. 

Ir tarškėjo toliau: 

— Jehova, apyvarpių rinkėjas, daugiau neegzistuoja. Pastebėjau jį mu- 
ziejuje, kai nuėjau pasveikinti iš putos gimusios Afroditės. Graikiškos 
lūpos, kurių niekuomet nėra iškreipusi malda. Kiekvieną dieną turime 
reikšti jai pagarbą. „Gyvenimo gyvenime, tavo lūpos liepsnoja.“*2 

Staiga jis pasisuko į Stiveną. 

- Jis tave pažįsta. Pažįsta tavo senį. Ak, aš bijau, kad jis graikiškes- 
nis už pačius graikus. Jo blyškios galilėjietiškos akys buvo įbestos į jos 
vidurinį griovelį. Kallibyge Venera“?. O griausmas, kokios strėnos! Die- 
vaitis seka įkandin, mergelė slepiasi““. 

— Norime išgirst daugiau, - nusprendė Džonas Eglintonas prita- 
riant misteriui Geriausiam. - Mus sudomino ponia Š. Ligi šiol galvo- 
jom apie ją, jeigu apskritai pagalvodavom, kaip apie kantriąją Grizel- 
dą, namų židinio Penelopę. 

— Antistenas, Gorgijaus mokinys, - tarė Stivenas, - atėmė grožio 

palmę iš Kyrios Menelajo veislinės patelės, argietės Elenos, medinės 
Trojos kumelaitės, kurioje permiegojo tuzinas herojų, ir įteikė ją varg- 
šei Penelopei. Dvidešimt metų jis gyveno Londone ir dalį to laiko 
gavo algą, lygią Airijos lordo kanclerio algai. Ir gyveno turtingai. Jo 
menas, labiau už feodalizmo meną, tariant Volto Vitmeno žodžiais, 
yra persisotinimo menas. Karšti žuvų paštetai, žalios baltojo vyno tau- 
rės, medaus padažai, rožių cukrus, marcipanai, agrastų prikimšti kar- 
veliai, saldžios šaknys. Seras Volteris Reilis, kai jį suėmė, ant kupros 
nešėsi pusę milijono frankų, įskaitant ir madingą korsetą. Toji mote- 
riškė palūkininkė, Eliza Tiudor, savo apatiniais baltiniais galėjo varžy- 
tis su Sabos karaliene. Dvidešimt metų jis blaškėsi tarp santuokinės 
meilės su jos nekaltais džiaugsmais ir sanguliavimo meilės su jos šlykš- 
čiais malonumais. Juk žinote tą Meningemo istoriją“?, kaip viena mies- 
čionė, pamačiusi „Ričarde III“ vaidinantį Berbedžą, pasikvietė jį į sa- 
vo lovą, o Šekspyras tai atsitiktinai nugirdo ir nekeldamas daug triukš- 
mo dėl nieko griebė karvę už ragų; kai Berbedžas atvyko ir pabeldė į 
vartus, Šekspyras iš po jos vyro, to kastruoto gaidžio, antklodžių tarė: 
„Viljamas Užkariautojas atvyko anksčiau už Ričardą III“. Ir linksmoji 
našlė, ponia Fiton, lipk ir sušuk „Ak!“, ir jo žavi paukštukė leidi Pene- 
lopė Rič, švari išsilavinusi moteris, tinka aktoriui, ir tos pagedėlės iš 
pakrantės, pensas už sykį. 

Cours-la-Reine. Encore vingt sous. Nous ferons de cochonneries. 
Minette? Tu veux?““ 

— Aukštuomenės viršūnėlė. Ir sero Viljamo Deivenanto“? iš Oks- 
fordo motina, saldžiai kukuojanti su kiekvienu kukučiu. 

Bakas Maligenas dievobaimingai pakėlęs akis ėmė melstis: 

— O palaiminta Margarita Marija Pakukuok!“* 

— O šešių žmonų Hario duktė ir kitos ponios - draugės iš gretimų 
sodybų, kaip dainuoja Lonas Tenisonas, džentelmenas poetas. Bet kaip 
jūs manote, ką visus tuos dvidešimt metų vargšė Penelopė veikė Strat- 
forde už rombinių langelių. 

Veik, veik. Reikalas atliktas. Štai jis, pražiliarudis“?, vaikšto po Dže- 
rardo"?, žolininko, rožyną Feterio skersgatvyje. Žydras apskritalapis 
katilėlis, kaip jos gyslelės. Junonos akių vokai, žibuoklės. Jis vaikšti- 
nėja. Vienas gyvenimas, ir viskas. Vienas kūnas. Veik. Tik veik. Toli, 
aistros ir skurdo tvaike, ant baltumos uždėtos rankos. 

Bakas Maligenas smarkiai pabeldė į Džono Eglintono stalą. 

— Ką įtariate? — metė jis iššūkį. 

— Tarkime, jis yra atstumtasis sonetų meilužis. Kartą atstūmė, tai ir 
kitą atstums. Tačiau dvaro paleistuvė jį atstūmė dėl lordo, dėl jo ma- 
nomielameilės. 

Meilė, kuri nedrįsta ištarti savo vardo. 

— Norite pasakyti, kad jis, kaip tikras anglas, — įsiterpė Džonas 
ryžtingasis Eglintonas, - mylėjo lordą. 

Senoji siena, kur netikėtai švysteli driežai. Šarantone"! juos stebėjau. 

— Atrodo, taip, - pasakė Stivenas, - nes jis nori jam ir visiems ki- 
tiems, ir vienišoms bevarpėms įsčioms padaryti tą šventą paslaugą, 
kurią arklininkas padaro eržilui. Galbūt jis, kaip ir Sokratas, turėjo ne 
tik motiną - pribuvėją, bet ir žmoną - raganą. Tačiau ji, ta lengvabūdė 
išdykėlė, nesulaužė vedybų priesaikos. Du dalykai slegia vaiduoklio 
protą: sulaužyta priesaika ir tasai bukagalvis kaimo stuobrys, kuriam 
teko jos malonė, mirusio vyro brolis. Mieloji En, esu tikras, buvo 
karšto kraujo. Kartą prišnekino - ir antrą prišnekins. 

Stivenas staiga pasisuko ant kėdės. 

— Įrodymų našta — jums, o ne man, - pridūrė susiraukdamas. — 
Jeigu neigiate, kad penktoje „Hamleto“ scenoje jis paženklino šią mo- 
terį gėdos ženklu, pasakykite man, kodėl nėra jokios užuominos apie 
ją visus trisdešimt ketverius metus nuo tos dienos, kai ji ištekėjo už jo, 
iki tos, kai palaidojo jį. Visos tos moterys palydėjo savo vyrus į pasku- 
tinę kelionę. Meri — šeimos galvą Džoną, En - savo vargšą brangųjį 
Viliuką, kai tas ėmė ir numirė pas ją, širsdamas, kad išeina pirmas, 
Džoan - keturis brolius, Džudit - vyrą ir visus sūnus, Sjuzen — irgi 
vyrą, o Sjuzen duktė Elizbet, senelio žodžiais tariant, susituokė su 
antru, nužudžiusi pirmąjį. O taip, užuomina yra. Tais metais, kai jis 
vargo nematydamas gyveno karališkajame Londone, jai teko, norint 
grąžinti vieną skolą, pasiskolinti keturiasdešimt šilingų iš savo tėvo 
piemens. Taigi paaiškinkite. Paaiškinkite ir tą gulbės giesmę, kurioje 
jis išgyrė ją ateities kartoms. 

Jis nužvelgė jų tylą. 

O Eglintonas į tai: 

Jūs turit omeny tą testamentą. 
Tai, aš manau, išaiškino juristai. 
Jai, kaip priklauso, buvo paskirta našlės dalis. 
Įstatymai nepažeisti. Teisę jis išmanė puikiai, 
Kaip sako mūs teisėjai. 
Iš jo Šėtonas šaipos. 
Pašaipūnas: 
Todėl jis nemini 
Jos vardo pirmajam variante, bet mini dovanėles 
Anūkei, dukroms ir sesei, 
Seniems bičiuliams Stratforde 
Ir Londone. Todėl, kai jį paragino, 
Kaip aš manau, įtraukt ir ją, 
Jis jai paliko savo 
Antrą pagal gerumą 
Lovą/2. 
Punkt 
Jaipalikosavo 
Antrapagalgerumą 
Geralovą 
Antragerą 
Paliklovą. 


Tpru! 

— Gerieji kaimiečiai tais laikais turėjo nedaug kilnojamojo turto, - 
pastebėjo Džonas Eglintonas, — kaip ir dabar, jei mūsų pjesės apie 
valstiečių gyvenimą nemeluoja. 

— Jis buvo turtingas žemvaldys, - paprieštaravo Stivenas, — turėjo 
savo herbą, rūmus su sklypu Stratforde ir namą Airijos dvare, buvo 
kapitalistas pajininkas, įstatymų projektų teikėjas, ūkininkas dešimti- 
ninkas. Kodėl jai nepaliko geriausios lovos, jei norėjo, kad ji ramiai 
praknarktų likusias savo naktis? 

— Be abejo, ten buvo dvi lovos, geriausia ir antra pagal gerumą, - 
subtiliai įsiterpė misteris Antras Pagal Gerumą Geriausias. 

— Separatio a mensa et a thalamo"*, - pagerino Bakas Maligenas, ir 
buvo apdovanotas šypsenomis. 

— Senovės autoriai mini garsias lovas, - suraukė kaktą Antras Eg- 
lintonas loviškai šypsodamasis. - Leiskite pagalvoti. 

— Senovės autoriai mini tą Stagiritą, mokinį nenuoramą ir pliką 
pagonių išminčių, - pertraukė Stivenas, - kuris mirdamas tremtyje 
išlaisvina ir apdovanoja savo vergus, atiduoda pagarbą protėviams, 
nori būti palaidotas žemėje greta mirusios žmonos kaulų, prašo savo 
draugų, kad būtų malonūs senai meilužei (nepamirškite Nel Gvyn 
Herpilis?*) ir leistų jai gyventi jo viloje. 

— Norite pasakyti, kad jis taip numirė? — truputį susirūpinęs pa- 
klausė misteris Geriausias. — Tai yra... 

— Jis numirė mirtinai girtas, - padėjo tašką Bakas Maligenas. — 
Alaus kvorta - karaliaus verta. O, turiu jums papasakoti, ką pasakė 
Daudenas! 

— Ką? - paklausė Geriausiaseglintonas. 

Viljamas Šekspyras ir kompanija", akcinė bendrovė. Visos liaudies 
Viljamas. Dėl sutarties sąlygų kreiptis - E. Daudenas, Haifyld Haus... 

— Žavu! - aistringai atsiduso Bakas Maligenas. - Paklausiau jį, ką 
jis mano apie tai, kad tas bardas buvo apkaltintas pederastija. Jis pa- 
kėlė rankas ir tarė: „Galime pasakyti tik tiek - gyvenimas tais laikais 
virte virė“. Žavu! 

Katamitas““. 

— Grožio suvokimas nuveda mus klystkeliais, —- tarė gražialiūdnis 
Geriausias eklektėjančiam Eklintonui. 

Nepalaužiamas Džonas rūsčiai atsakė: 

— Ką reiškia šie žodžiai, mums gali išaiškinti daktaras. Negali būti 
ir avys sveikos, ir vilkas sotus. 

Tu taip byloji? Ar jie išplėš iš mūsų, iš manęs, grožio palmę? 

- Be to, nuosavybės jausmas, - tęsė Stivenas. - Jis ištraukė Šailoką 
iš savo gilios kišenės. Būdamas prekiautojo salyklu bei palūkininko 
sūnus, ir pats prekiavo grūdais ir už palūkanas skolino pinigus, laikė 
paslėpęs dešimt pūdų grūdų per badmečio riaušes. Jo skolininkai, be 
abejonės, yraČetlo Falstafo minimi įvairiatikiai, kurie patvirtino jo 
sandėrių garbingumą. Jis padavė į teismą vieną iš savo aktorių dėl 
kelių maišelių salyklo ir išsireikalaudavo jam priklausantį kūno svarą 
procentais nuo kiekvienos paskolintos sumos. Kaipgi kitaip galėjo tas 
Obrio arklininkas?" ir pasiuntinukas taip greitai praturtėti? Viskas jam 

atnešdavo naudos. Šailokas — tai aidas žydų persekiojimo, kuris įsi- 
liepsnojo po to, kai pakorė ir nuketvirčiavo karalienės gydytoją Lo- 
pesą, išplėšė jo žydišką širdį, kai tas Joškė dar kvėpavo; o „Hamletas“ 
ir „Makbetas“ - tai mėgstančio pagruzdinti raganas škotų filosofo 
žengimo sostan atgarsiai. „Iuščiose meilės pastangose“ jis šaiposi iš 
Nenugalimosios armados galo. Jo pompastiškos scenos, istorijos plau- 
kia vartosi ant mafekingiško entuziazmo"š bangų. Teisia Vorvikšyro 
jėzuitus, ir štai jums durininko teorija apie dviprasmybes. „Sea Ventu- 
re“ sugrįžta namo iš Bermudų - ir štai jums pjesė, kuria taip žavėjosi 
Renanas su Petsiu Kalibanu, mūsų amerikietiškuoju pusbroliu. Sal- 
džiuose sonetuose seka Sidniu. O kalbant apie fėją Elizabet, arba ki- 
taip —- rudaplaukę Bes, tą storžievę mergelę, kuri įkvėpė jį parašyti 
„Vindzoro šmaikštuoles“, tegul sau koks nors meinberr iš Almanijos 
visą gyvenimą knisasi nešvarių skalbinių krepšio dugne ir ieško ten 
giliai paslėptų minčių. 

Ką gi, tau visai neblogai sekasi. Tik dar suplak kokį teolologikofi- 
lologinį mišinį. Mingo, minxi, mictum, mingere"“?. 

— Įrodykite, kad jis buvo žydas, - išdrįso pasiūlyti Džonas Eglinto- 
nas nekantraudamas. - Jūsų dekanas tvirtina, kad jis buvo Romos ka- 
talikas. 

Sufflaminandus sum““, 

— Vokietijoje jį padarė, - tarė Stivenas, - pavyzdiniu Prancūzijos 
itališkų skandalų šlifuotoju. 

— Miriadų gabumų žmogus, - parodė gabumus misteris Geriau- 
sias. —- Kolridžas jį praminė miriadų gabumų žmogumi. 

Amplius. In societate humana hoc est maxime necessarium ut sit 
amicitia inter multos*!. 

- Šventas Tomas, - pradėjo Stivenas... 

— Ora pro nobis, - sudejavo Vienuolis Maligenas atsilošdamas kė- 
dėje. 

Ir išraudojo verksmingą runą: 

— Pogue mabone! Acushla macbree!*? Pražudyti esame nuo tos die- 
nos! Esam pražudyti tikrai!š? 

Kiekvienas nusišypsojo savo šypsena. 

- Šventas Tomas, - šypsodamasis tęsė Stivenas, - kurio storapilvius 
darbus su malonumu skaitome originalo kalba, į kraujomaišą žiūri 

kitaip nei misterio Medži minėta naujoji Vienos mokykla ir savo iš- 
mintingu bei savotišku būdu prilygina ją emociniam šykštumui. Jis 
mano, kad meilė, paaukota artimai giminei, yra pavydulingai atimta 
iš kokio nors svetimo žmogaus, kuris, galimas daiktas, jos labiausiai 
trokšta. Žydai, krikščionių kaltinami šykštumu, iš visų rasių labiausiai 
linkę į giminaičių vedybas. Tie kaltinimai - iš pykčio. Krikščioniški 
įstatymai, kurie ir sukrovė žydams turtus (jiems, kaip ir lolardams, 
prieglobsčiu tapo audra), suveržė plieniniais lankais jų aistras. Ar tai 
nuodėmės, ar dorybės - tik senasis Niekatėtis** pasakys mums Pasku- 
tiniojo teismo dieną. Tačiau vyras, kuris taip tvirtai laikosi to, ką vadi- 
na savo teisėmis ir iškelia jas viršum to, ką vadina savo skolomis, taip 
pat tvirtai laikysis to, ką jis vadina savo teisėmis, iškeldamas jas virš 
to, ką vadina savo žmona. Ir nė vienas šypsulys seras kaimynas negeis 
jo jaučio anei Žmonos, nei tarno, nei tarnaitės, nei asilo. 

— Nei asilės jo, - išgiedojo antifoną Bakas Maligenas. 

— Mielojo Vilio valia šiurkščiai traktuojama, - mielai įsiterpė mie- 
las misteris Geriausias. 

— Kuri valia**? — saldžiai nutraukė Bakas Maligenas. - Pradedame 
painiotis. 

— Valia gyventi, - leidosi filosofuoti Džonas Eglintonas, - vargšei 
En, Vilio našlei, yra valia numirti. 

— Reguiescat! — pasimeldė Stivenas. 


Kas iš valios veikti tos? 
Nebėra jau jos... 


— Ji guli visiškai sustingusi toje antroje pagal gerumą lovoje, mutu- 
riuota karalienė, guli, net jeigu ir įrodysite, kad lova anais laikais buvo 
tokia retenybė kaip dabar automobilis ir kad jos raižiniai buvo septynių 
parapijų stebuklas. Senatvėje ji susideda su evangelistais (vienas iš jų 
pasiliko pas ją Niupleise ir išgerdavo kvortą baltojo vyno miesto sąskai- 
ta, tačiau klausti, kurioje lovoje jis miegojo, nėra reikalo) ir sužino, kad 
turi sielą. Ji perskaitė,-arba jai liepė perskaityti pigias jo pasakų knyge- 
les, teikdama joms pirmenybę prieš „Vindzoro šmaikštuoles“, o leis- 
dama į naktipuodį savo kasnaktinius vandenis, mąstė apie „Tikinčiųjų 
kelnių kabliukus ir kilputes“ bei „Pačią dvasingiausią tabokinę, priver- 
čiančią labiausiai atsidavusias sielas čiaudėti“. Venera išlenkė lūpas mels- 

damasi. Agenbite of inwit: sąžinės priekaištai. Tai amžius, kai išsikvėpęs 
ištvirkimas ima apgraibomis ieškoti savo dievo. 

— Istorija rodo, jog tai - tiesa, - inguit Eglintonus Cbronolologos““. - 
Amžiai eina vienas po kito. Tačiau autoritetingiausias šaltinis mums 
sako, kad blogiausi žmogaus priešai yra jo namiškiai ir šeima. Manau, 
kad Raselas - teisus. Argi mums rūpi jo žmona ar tėvas? Sakyčiau, kad 
tik šeimos poetai gyvena šeimos gyvenimą. Falstafas nebuvo šeimos 
žmogus. Jaučiu, kad tas nutukęs riteris - jo kūrybos viršūnė. 

Liesas jis atsilošė atgal. Drovusis, atsisakyki giminių savo, siaurapro- 
čių. Drovusis, vakarieniaudamas su bedieviais, jis nukniaukia taurę. 
Vienas altoninės*" Antrimo grafystės tėvas jam liepė. Aplanko jį čia 
pirmomis ketvirčio dienomis. Misteri Medži, pone, su jumis nori su- 
sitikti kažkoks džentelmenas. Su manimi? Sako, jis - jūsų tėvas. Pa- 
duokite man Vordsvortą. Įeina Medži Moras Metju, raukšlėtas stor- 
žievis šiurkščiagalvis mužikas, mūvįs kelnėmis su prisegta kilpine, jo 
kojinės aptaškytos dešimties miškų purvu, o rankoje - laukinės obels 
lazda. 

O tavo? Jis pažįsta tavo senį. Našlys. 

Skubėdamas prie jos varguoliško mirties patalo iš linksmojo Pary- 
žiaus, krantinėje paliečiau jo ranką. Balsas, netikėta šiluma, kalbantis. 
Ją prižiūri daktaras Bobas Kenis. Žvilgsnis, linkintis man gero. Tačiau 
nepažįsta manęs. 

— Tėvas, - tęsė Stivenas, - kovojant su beviltiškumu yra neišven- 
giamas blogis. Jis parašė šią pjesę per kelis mėnesius po tėvo mirties. 
Jeigu sutinkate, kad jis, jau žilstantis vyras su dviem vedyboms pasi- 
ruošusiomis dukromis, nugyvenęs trisdešimt penkerius metus, me! mez- 
zo del cammin di nostra vita“š, bet patyręs kaip penkiasdešimtmetis, 
yra tas bebarzdis Vitenbergo paskutinio kurso studentas, tuomet turi- 
te sutikti, kad jo senoji septyniasdešimtmetė motina - tai geidulingoji 
karalienė. Ne. Džono Šekspyro kūnas nevaikšto naktimis. Jis pūva, 
pūva, valanda po valandos. Ilsisi išlaisvintas nuo tėvystės naštos, per- 
davęs mistinį turtą sūnui. Bokačo Kalandrinas buvo pirmas ir pasku- 
tinis vyras, kuris juto, kad laukiasi vaiko. Tėvystė, sąmoningo pradė- 
jimo prasme, yra nežinoma vyrui. Tai mistinis paveldėtas turtas, apaš- 
tališka įpėdinystė, iš vienintelio gimdytojo vieninteliam pagimdytajam. 
Ši paslaptis, o ne madona, kurią gudrus itališkas intelektas numetė 

Europos miniai, yra bažnyčios pamatas, ir stovi ji nepajudinama, nes 
jos kaip ir paties pasaulio, makro- ir mikrokosmo pamatas - tuštuma. 
Netikrumas, neįtikėtinumas. Amor matris, veiksnys ir objekto kilmi- 
ninkas, galbūt vienintelis tikras dalykas gyvenime. Tėvystė galbūt — 
teisinė fikcija. Kas yra tėvas bet kurio sūnaus, kad bet kuris sūnus 
mylėtų jį arba jis - bet kurį sūnų? 

Kur, po velnių, suki? 

Žinau. Užsičiaupk. Velniai tave griebtų! Turiu priežasčių. 

Amplius. Adhbuc. Iterum. Postea“". 

Ar esi pasmerktas tai daryti? 

— Kūniška gėda juos skiria tokia tvirta siena, kad pasaulio krimina- 
linė kronika, sutepta visomis kitomis kraujomaišos ir iškrypimų rūši- 
mis, beveik niekad neskelbia apie jos įveikimą. Sūnūs su motinomis, 
tėveliai su dukromis, seserys lesbietės, meilė, kuri nedrįsta ištart savo 
vardo, sūnėnai su močiutėmis, kaliniai su rakto skylutėmis, karalienės 
su geriausiais jaučiais. Negimęs sūnus sudarko grožį: gimęs atneša 
skausmą, padalija jausmus, padidina rūpesčius. Jis - dar vienas pati- 
nas: jo augimas - tai nykimas, jo jaunystė - tėvo pavydas, draugas — 
tėvo priešas. 

Sugalvojau tai Mesjė le Prans gatvėje. 

— Kas gi sieja jų prigimtis? Aklos rujos akimirka. 

Ar aš tėvas. O jeigu būčiau? 

Raukšlėta, neryžtinga ranka. 

— Sabelijus Afrikietis, subtiliausias eretikas iš visų laukinių žvėrių, 
tvirtino, kad Pats Tėvas buvo Savo paties Sūnus. Tas buldogas iš Akvi- 
no?“, kuriam nėra neįveikiamų teiginių, paneigia jo teoriją. Puiku — 
jeigu tėvas, neturintis sūnaus, nėra tėvas, ar gali sūnus, kuris neturi 
tėvo, būti sūnumi? Kai Ratlendbekonsautemptonšekspyras?! arba koks 
nors kitas poetas tokia pačia pavarde iš šios apsirikimų komedijos 
parašė „Hamletą“, jis buvo ne tik savo nuosavo sūnaus tėvas, bet, 
nebebūdamas sūnumi, buvo ir jautėsi visos savo rasės tėvu, savo sene- 
lio tėvu, tėvu savo negimusio anūko, kuris, patvirtinant tai, kas pasa- 
kyta, niekada nebuvo pagimdytas, nes gamta, kaip ją supranta miste- 
ris Medži, nepakenčia tobulumo. 

Eglintonakės, staiga nušvitusios, atsargiaguviai žvilgtelėjo aukštyn. 
Linksmas puritonas džiugiai dirstelėjo pro išriestą egliantakį. 

Meilikauti. Retai. Bet pameilikauti. 

— Pats savo tėvas, - sumurmėjo sau Sūnmaligenis. - Luktelkit. Aš 
nėščias. Mano smegenyse - negimęs kūdikis. Atėnė Paladė! Pjesę! Šia 
pjese pasikliausiu??! Leiskite man pagimdyt! 

Jis apglėbė savo pilvakaktę abiem pribuvėjos rankom. 

— Kalbant apie šeimą, - tarė Stivenas, - jo motinos giminė gyvena 
Ardeno?* girioje. Jos mirtis jam įkvėpė sceną su Volumnija „Koriola- 
ne“ . Jo sūnelio mirtis — tai jaunojo Artūro mirtis „Karaliuje Jone“. 
Hamletas, juodasis princas, tai - Hamnetas Šekspyras. Kas tos mergi- 
nos „Audroje“, „Periklyje“, „Žiemos pasakoje“, mes žinome. Kas yra 
Kleopatra, tas Egipto mėspuodis, ir Kresidė, ir Venera, galime atspėti. 
Tačiau egzistuoja dar vienas jo šeimos narys, apie kurį yra užsiminta. 

— Siužetas komplikuojasi, - pasakė Džonas Eglintonas. 

Kvakeris bibliotekininkas, kvankt kulnais, įtipeno ant pirštų galų, 
kvankt, jo kaukė virpt, paskubom, kvankt, kvinkt. 

Durys užsivėrė. Celė. Diena. 

Jie klauso. Trys. Jie. 

Aš tu jis jie. 

Pradėkime, ponai. 

STIVENAS: Jis turėjo tris brolius - Gilbertą, Edmundą, Ričardą. Gil- 
bertas, būdamas jau senyvo amžiaus, papasakojo keliems garbiems 
vyrams, kaip jį inlaida užu dyku. Pons durininks sykį tikrai inlaida, ir 
anas pamatė sava bralį Vylį, tąjį vaidinimų rašytoją Lundone, vienam 
imtynių vaidinime su žmagum ant kupros. Teatre parduodamos deš- 
ros pasotino Gilberto dūšią. Jo niekur nerasime, tačiau toks Edmun- 
das ir toks Ričardas yra įamžinti mielojo Viljamo kūriniuose. 

MEDŽIGLINDŽONAS: Vardai! Ką perteikia vardas? 

GERIAUSIAS: Tai mano vardas — Ričardas, suprantat. Tikiuosi, tarsit 
gerą žodį apie Ričardą, suprantat, dėl manęs. 

(Juokas) 

BAKAS MALIGENAS: (Piano, diminuendo) 

Ir tarė daktaras Dikas 
Savo draugui daktarui Deiviui... 

STIVENAS: Jo juodųjų Vilių, tų klastūnų šiurpintojų, trejybėje — Ja- 
gas, Ričardas kuprius ir Edmundas, „Karaliuje Lyre“ - dviems skirti 
nedorų dėdžių vardai. Negana to - paskutinė pjesė buvo rašoma ar 

buvo parašyta tuo metu, kai jo brolis Edmundas gulėjo mirties patale 
Sautvorke. 

GERIAUSIAS: Viliuosi, kad Edmundui atsirūgs. Aš nenoriu, kad Ri- 
čardas, mano bendravar... 

(Juokas) 

KVAKERLISTERIS: (A tempo) Tačiau tas, kas iš manęs nori nukniaukti 
mano gerą vardą... 

STIVENAS: (Stringendo) Jis paslėpė savo vardą, nepriekaištingą var- 
dą, Viljamas, pjesėse: vienoje - statistas, kitoje — klounas. Panašiai 
kaip koks nors senovės italų tapytojas, pavaizdavęs savo veidą kur 
nors tamsiame drobės kampe. Jis atskleidė jį sonetuose, kur Vilio — 
kaupina. Kaip ir Džonui O'Gontui?“, jo vardas jam brangus kaip her- 
bas, dėl kurio jis keliaklupsčiavo, ant pakreiptos sabalo juodumo juos- 
tos — ietis arba grūdintas sidabras, bonorificabilitudinitatibus?*, dar 
brangesnis nei jo, garsiausio šalyje scenos drebintojo?“, garbė. Ką per- 
teikia vardas? Šito mes klausiame savęs vaikystėje, kai rašome tą var- 
dą, kuris, kaip mums pasakyta, yra mūsų. Žvaigždė, dienos žvaigždė, 
ugninė muselė pakilo jam gimstant. Ji švietė ir dieną vieniša danguje, 
ryškesnė už Venerą naktį, o nakčia žibėjo viršum deltos Kasiopėjoj, 
išsklidusiame žvaigždyne, vaizduojančiame jo inicialus tarp žvaigždžių. 
Jo akys sustodavo ties ja, nusvirusia prie horizonto, į rytus nuo lokio, 
kai jis vidunaktį žingsniuodavo per snaudžiančius vasaros laukus grįž- 
damas iš Šoterio ir jos glėbio. 

Abu patenkinti. Aš taip pat. 

Neišplepėk jiems. Kad jam buvo devyneri, kai ji užgeso. 

Ir iš jos glėbio. 

Lauki, kad tavęs siektų ir laimėtų. Taip, tu tyleni. Kas tavęs sieks? 

Skaityki padangėse. Autontimorumenos. Bous Stebhbanoumenos?". 
Kur tavo žvaigždynas? Stivenai, Styvi, pjauk duoną lygiai. S. D.: sua 
donna. Gia: di lui. Gelindo risolve di non amare S. D?“ 

— Kas tai, misteri Dedalai? - paklausė kvakeris bibliotekininkas. — 
Ar tai buvo neįprastas dangaus reiškinys? 

- Žvaigždė nakty, - atsakė Stivenas, — ir debesies stulpas dienos 
metu. 

Ką dar pasakyti? 

Stivenas pažvelgė į savo skrybėlę, lazdelę, batus. 


232 


SCILĖ IR CHARIBDĖ 


Stepbanos??, mano karūna. Mano kardas. Jo batai gadina mano 
pėdų formą. Nusipirk porą. Mano kojinės skylėtos. Nosinė irgi. 

— Jūs sumaniai žaidžiate jo pavarde, - pripažino Džonas Eglinto- 
nas. - Jūsų pavardė - taip pat gana keista. Man atrodo, ji paaiškina 
jūsų polinkį į neįtikimus dalykus. 

Aš, Medži ir Maligenas. 

Legendinis išradėjau, į sakalą panašus žmogau. Tu nuskridai. Į kur? 
Niuheivenas-Djepas, ketvirtos klasės keleivis. Į Paryžių ir atgal. Skver- 
nasparnis. Ikaras. Pater, ait'99. Aptaškytas jūros, nupuolęs, grimztantis 
gelmėn. Pempiūkštis esi. Pempiūkštis ir būk. 

Misteris Geriausias nekantriatyliai pakėlė savo knygą ir tarė: 

— Tai labai įdomu, nes tas brolio motyvas, matote, aptinkamas ir 
senovės Airijos mituose. Kaip tik tai, ką jūs sakote. Tie trys broliai 
Šekspyrai. Grimų kūryboje, žinote, pasakose. Trečias brolis, kuris ve- 
da miegančiąją gražuolę ir laimi geriausią dovaną. 

Geriausias iš brolių Geriausių. Geras, geresnis, geriausias. 

Kvakeris bibliotekininkas stryktsustojo šalia. 

— Norėčiau sužinoti, - pasakė jis, - kurį brolį jūs... Suprantu, spėjate, 
kad su vienu broliu buvo blogai elgiamasi... O gal aš lendu už akių? 

Jis susigriebė: pažvelgė į visus: susilaikė. 

Asistentas nuo slenksčio šūktelėjo: 

— Misteri Lysteri! Tėvas Dainynas nori... 

— O! Tėvas Dainynas! Tuojau pat. 

Greitai tiesiai girgžčiodamas tiesiai tiesiai dingo jis tiesiai. 

Džonas Eglintonas čiupo rapyrą. 

— Na, - tarė jis. - Norime išgirsti, ką pasakysite apie Ričardą ir 
Edmundą. Pasilikote juos pabaigai, ar ne? 

— Prašydamas jūsų, kad atsimintumėte tuos du kilmingus giminai- 
čius, dėdę Ričį ir dėdę Edmundą, - pasakė Stivenas, - jaučiu, kad gal- 
būt prašau per daug. Brolis taip pat lengvai pamirštamas kaip ir skėtis. 

Pempiūkštis. 

Kur tavo brolis? Pas vaistininką!'?!. Mano pustyklė. Jis, paskui Kren- 
lis, Maligenas: dabar šitie. Kalba, kalba. Tik veik. Veik kalba. Jie pa- 
juokia tave, kad išbandytų. Būk veikiamas. 

Pempiūkštis. 

Pavargau nuo savo balso, balso Ezavo!??. Karalystė už gurkšnį. 

Toliau. 

— Sakysite, kad tie vardai jau buvo minėti kronikose, iš kurių jis 
paėmė savo pjesių medžiagą. Bet kodėl išsirinko tuos, o ne kitus? 
Ričardas, kuprotas kekšės vaikas, pamestinukas, meilinasi našle li- 
kusiai En (ką reiškia vardas?), siekia ir laimi ją, kekšės vaikas - links- 
mąją kekšę. Ričardas užkariautojas, trečias brolis, atėjo po Viljamo 
užkariauto. Kiti keturi tos pjesės veiksmai bevališkai grindžiami pir- 
muoju. Iš visų Šekspyro karalių Ričardas yra vienintelis, nesaugo- 
mas jo pagarbos, pasaulio angelas. Kodėl šalutinė „Karaliaus Lyro“ 
siužetinė linija, kur veikia Edmundas, nusirašyta nuo Sidnio „Arka- 
dijos“ ir paskubomis prilipdyta prie keltų legendos, senesnės už pa- 
čią Istoriją? 

— Taip jau darė Vilis, - gynė Džonas Eglintonas. - Neturėtume šiais 
laikais skandinavų sagos maišyti su Džordžo Meredito romano ištrau- 
ka. Oue voulez-vous - kaip pasakytų Muras. Jis nukelia Bohemiją ant 
jūros kranto ir priverčia Ulisą cituoti Aristotelį. 

— Kodėl? - pats sau atsakė Stivenas. - Nes ta netikro brolio, arba 
brolio uzurpatoriaus, ar brolio svetimautojo, arba visų trijų viena- 
me, tema yra Šekspyrui tai, kas jam nėra vargšai - visuomet su juo!0š. 
Išvijimo motyvas, išvijimo iš širdies, išvijimo iš namų, be perstogės 
skamba nuo „Dviejų veroniečių“ iki to momento, kai Prosperas su- 
laužo savo lazdą, užkasa ją kelių fatomų gylyje ir skandina savo kny- 
gą. Šis motyvas suskamba dvigubai garsiau jo gyvenimo viduryje, 
ataidi kitame, pasikartoja, protasis, epitasis, catastasis, catastropbe'““. 
Vėl pasikartoja, kai jis jau netoli mirties, kai jo ištekėjusi dukra Sju- 
zen, tikras tėvelis, apkaltinama svetimavimu. Tačiau būtent prigim- 
ties nuodėmė užtemdė jam protą, susilpnino valią ir lėmė stiprų po- 
linkį į blogį. Žodžiai šie - mano ponų vyskupų iš Meinuto: prigim- 
ties nuodėmė, ir, kaip prigimties nuodėmė, ji buvo padaryta kito, 
kurio nuodėme jis taip pat nusidėjo. Tai glūdi tarp paskutinių jo 
parašytų eilučių, tai sustingę antkapyje, po kuriuo jo palaikams ne- 
lemta ilsėtis. Tas motyvas nepavaldus laikui. Ramybė ir grožis neuž- 
gniaužė jo. Tai pasklido nesuskaitoma daugybe atmainų tame pasau- 
lyje, kurį jis sukūrė: „Daug triukšmo dėl nieko“, dukart - „Kaip 
jums patinka“, „Audroje“, „Hamlete“, „Saike už saiką“ ir visose ki- 
tose pjesėse, kurių aš neperskaičiau. 

Jis nusijuokė norėdamas išlaisvinti savo protą iš jo proto pančių. 

Teisėjas Eglintonas apibendrino. 

— Tiesa - viduryje, - patvirtino jis. - Jis - vaiduoklis ir princas. Jis - 
viskas visame. 

— Taip, - sutiko Stivenas. - Berniukas pirmame veiksme - tai suau- 
gęs vyras penktame. Viskas visame. „Cimbeline“, „Otele“ jis - sąva- 
dautojas ir žmonos apgautas vyras. Jis veikia, ir jį veikia. Mylėdamas 
idealus ar iškrypimus kaip Chosė, jis nužudo tikrąją Karmen. Jo ne- 
rimstantis intelektas yra kaip raguotas pamišėlis Jagas, nenuilstamai 
trokštantis, kad mauras jame kentėtų. 

— Ragai! Ragai! - gašliai išrėkė Ragas Maligenas. - O, žodi baisus! 

Tamsus kupolas pasigavo, atkartojo. 

— O kas per veikėjas Jagas! - sušuko nesutrikęs Džonas Eglintonas. - 
Kai viskas jau pasakyta, lieka sutikti su Diuma /+/s (o gal Diuma pėre). 
Po Dievo Šekspyras sukūrė daugiausiai. 

— Nedžiugina jo nei vyras, nei moteris, - tarė Stivenas. - Gyvenimą 
praleidęs toli, grįžta į šitą lopinėlį, kur gimė, kur visą laiką buvo, vy- 
ras ir vaikas, tylusis burtininkas, ir, čia pabaigęs gyvenimo kelionę, 
pasodina savo šilkmedį. Paskui numiršta. Vaidinimas baigtas. Duob- 
kasiai laidoja Hamletą pėre ir Hamletą /+/s. Pagaliau jis karalius ir prin- 
cas mirty, grojant deramai muzikai. Kad ir pirma nužudytas bei išduo- 
tas, yra apverkiamas visų trapių jautrių Danijos ir Dublino širdžių; 
sielvartas dėl mirusiojo — joms vienintelis sutuoktinis, su kuriuo jos 
niekada nesiskiria. Jei jums patinka epilogas, ilgiau įsižiūrėkite į jį: 
klestintis Prosperas, apdovanotas geradarys, Lizi, senelio numylėtinė, 
ir dėdė Ričis, blogas žmogus, nublokštas poetinio teisingumo ten, kur 
patenka blogi negrai. Paskutinį kartą uždanga. Išoriniame pasaulyje 
jis rado įkūnyta tai, kas glūdėjo kaip galimybė jo vidiniame pasaulyje. 
Meterlinkas sako: „Jeigu Sokratas šiandien išeis iš namų, jis suras iš- 
minčių, sėdintį prie jo slenksčio. Jeigu šįvakar leidos į kelią Judas, šis 
kelias jį nuves pas Judą“. Kiekvienas gyvenimas - tai daugybė dienų, 
diena po dienos. Mes einame per pačius save, sutikdami plėšikus, vai- 
duoklius, milžinus, senius, jaunuolius, žmonas, našles, sielos brolius, 
kaskart sutikdami patys save. Dramaturgas, kuris parašė šio pasaulio 
foliantą, ir parašė blogai (iš pradžių Jis davė mums šviesą, o saulę po 
dviejų dienų), daiktų, kokie jie yra, dievas, kurį didžiausi katalikai iš 

katalikų vadina dio boias, budeliu dievu, yra, be abejonės, viskas visa- 
me mumyse visuose. Jis - arklininkas ir skerdėjas, ir būtų sąvadauto- 
jas bei žmonos apgautas vyras, jeigu ne toji aplinkybė, jog dangaus 
ūkyje, išpranašautame Hamleto, nėra daugiau santuokų, ir išganytas 
žmogus, tapęs dvilyčiu angelu, yra pats sau žmona. 

— Eureka! - suriko Bakas Maligenas. - Eureka! 

Staiga nudžiugęs, jis pašoko ir vienu žirgtelėjimu pasiekė Džono 
Eglintono stalą. 

— Galima? - paklausė jis. - Dievas prakalbo į Malachį. 

Jis pradėjo kažką krebždinti ant popieriaus lapelio. 

Išeidamas paimk kelis lapus nuo stalo. 

— Tie, kurie jau vedę, - tarė misteris Geriausias, pranašas romus, — 
visi, išskyrus vieną, gyvens. Kiti - paliks kaip buvę!“?. 

Jis nusijuokė, nevedęs, žvelgdamas į Eglintoną Johanesą, bakalau- 
rą menų!““, 

Nevedę, nesimylėję, besisaugantys klastų, jie kasvakar susimąstę 
liečia pirštais kiekvienas savo „Užsispyrėlės sutramdymo“ leidinį su 
išsamiais komentarais. 

— Jūs mus klaidinate, - be užuolankų pareiškė Džonas Eglintonas 
Stivenui. - Jūs mus privertėte visa tai išklausyti, kad ponoetnmEte 
banalų trikampį. Ar pats tikite savo teorija? 

— Ne, - tuoj pat atsakė Stivenas. 

— Ar neketinate to užrašyti? - paklausė misteris Geriausias. —- Turė- 
tumėte sukurti dialogą, suprantat, kaip tie platoniški Vaildo dialogai. 

Džonas Eklektikonas dviveidiškai nusišypsojo. 

— Na, tokiu atveju, — tarė jis, - nesuprantu, kodėl turėtumėte tikė- 
tis už tai užmokesčio, nes pats šia teorija netikite. Daudenas mano, 
kad „Hamlete“ glūdi kažkokia paslaptis, bet daugiau pasakyti nenori. 
Herr Blaibtroi, tas vyras, kurį Paiperis sutiko Berlyne, plėtoja Ratlen- 
do teoriją ir tiki, jog paslaptis slypi Stratfordo paminkle. Paiperis sa- 
ko, kad jis ketina aplankyti dabartinį kunigaikštį ir įrodyti jam, kad 
pjeses parašė jo protėvis. Tai bus netikėtumas jo didenybei. Tačiau jis 
tiki savo teorija. 

Tikiu, o Dieve, padėk mano netikėjimui!?". Ar tai reiškia, padėk man 
netikėti? Kas padeda tikėti? Egomen'93. Kas netikėti. Kitas vyrukas. 

— Jūs vienintelis iš „Danos“ bendradarbių prašote sidabrinukų. Be 

to, aš nieko nežinau apie kitą numerį. Fredas Rajenas prašo palikti 
vietos straipsniui apie ekonomiką. 

Fredrainas. Jis paskolino man du sidabrinukus. Padės tau išsivers- 
ti. Ekonomika. 

— Ginėja, - tarė Stivenas, - ir galite paskelbti šį interviu. 

Bakas Maligenas prikrebždenęs, prikikenęs atsistojo kikendamas 
ir oriai pasakė medumi pasaldinęs pagiežą. 

— Aplankiau bardą Kinčą jo vasaros rezidencijoje, Meklenburgo 
gatvėje, ir radau jį kuo įdomiausiai studijuojantį „Suma contra Genti- 
les“ dviejų gonorėjikių damų kompanijoje, šviežiosios Neli ir Rozali, 
kekšių iš anglių krantinės. 

Jis pratrūko: 

— Eime, Kinčai. Eime, tu klajokli Engai, apsuptas paukščių!??. 

Eime Kinčai, tu suėdei viską, ką palikome. Taip, aš parūpinsiu tau 
atliekų ir likučių. 

Stivenas pakilo. 

Gyvenimas - tai daugybė dienų. Šioji baigsis. 

— Susitiksim šįvakar, - tarė Džonas Eglintonas. - Notre ami Muras 
sako, kad ten bus Malachis Maligenas. 

Bakas Maligenas išdidžiai pamosavo lapeliu ir panama. 

— Mesjė Muras, - pasakė jis, - kuris dėsto dailiąją prancūzų litera- 
tūrą Airijos jaunuomenei. Aš ten būsiu. Eime, Kinčai, bardai turi ger- 
ti. Ar paeisi tiesiai? 

Juokiasi jis... 

Maukti iki vienuoliktos. Airių vakarų linksmybės. 

Stuobrys. 

Stivenas nusekė paskui stuobrį... 

Kartą Nacionalinėje bibliotekoje mes susiginčijome. Rankų paspau- 
dimai. Įkandin. Jo stuobriškos nugaros. Nusekiau. Minu jam ant nuo- 
spaudos. 

Stivenas, atsisveikindamas, po to visai beamis, nusekė paskui stuobrį 
juokdarį - išpuoselėtaplaukis, neseniai nusiskutęs - iš skliautuotos ce- 
lės į triuškinančią, jokių minčių nekeliančią dienos šviesą. 

Ko aš išmokau? Iš jų? Iš savęs? 

Eik, kaip eina dabar Heinsas. 

Nuolatinių skaitytojų salė. Lankytojų knygoje Kašelas Boilis O'Ko- 

noras Ficmorisas Tisdalas Farelas raizgo savo daugiaskiemenį parašą. 
Tema: ar Hamletas buvo pamišęs? Kvakerio makaulė pamaldžiai su 
kunigynu knygašneky. 

— O, mielai, pone. Man bus labai malonu... 

Patenkintas Bakas Maligenas tenkinosi godomis maloniai sau mur- 
mėdamas, pats sau linkčiodamas: 

- Patenkintas užpakalis. 

Turniketas. 

Ar tai? Skrybėlė su mėlyna juosta... Neskubriai rašo... Ką? Pažiūrė- 
jO?.. 

Išlenkta baliustrada, šilkasrovis Mincijus 

Pakas Maligenas, panamanešys, žingsniavo žingsnis po žingsnio niū- 
niuodamas, jambo ritmu kartodamas: 


110 


O Džonai Eglintonai Džo 
Ar tau nereik žmonos? 


Greitakalbe suburbuliavo: 

— O, tas besmakris kinvarpa kinas! Čin Čon Eg Lin Ton. Kartą su 
Heinsu užsukom į tą jų teatriūkštį, santechnikų salę!'''. Mūsų aktoriai 
kuria naują meną Europai, kaip anksčiau graikai arba Meterlinkas. 
Abatijos teatras! Užuodžiu vienuolių gaktų kvapą. 

Nusispjovė kur papuola. 

Pamiršau: ne daugiau nei jis pamiršo, kaip jį išpėrė šlykščioji Lusi. 
Ir paliko tą femme de trente ans''2. O kodėl nebuvo daugiau vaikų? 
Ar jo pirmas vaikas - mergaitė? 

Pavėluota mintis. Grįžk atgal. 

O atkaklusis atsiskyrėlis vis dar ten (su savo pyrago gabalu) ir tas 
romus jauniklis, malonumo kūdikis, šviesiais, tinkamais papurenti Fe- 
dono plaukais!!?, 

Hm... Aš kaip tik... hm... norėjau... pamiršau... ee... 

— Ten buvo Longvortas ir Makkardis Atkinsonas... 

Pakas Maligenas vikriai pėdindamas treliavo: 


Vos riksmas koks suplėšo tylą, 
Ar Tomis koks šalia prabyla, 
Aš iš praėjusių dienų 

Makkartį T. Atkinsoną menu, 

Kurio medinė koja garsiai bilda, 

Ir flibustjerą, kurs nešioja kiltą 

Ir troškulio nedrįso numalšinti, 

Ir tą Medži - besmakrį ir bemintį. 
Bijojo vesti jie ir vengdavo mergų, 
Tik masturbuodavosi iš visų Jėgų!“ 


Šaipykis, šaipykis. Pažink save. 

Sustojęs kiek žemiau, pašaipiai žiūri į mane. Aš stabteliu. 

— Niaurus artiste, - suaimanavo Bakas Maligenas. - Singas nustojo 
rengtis juodai, kad būtų panašus į gamtą. Tik varnos, kunigai ir ang- 
liška anglis - juodi. 

Jo lūpomis nubėgo juokas. 

— Longvortas baisiausiai įsisirgo, - tarė jis, - kai tu parašei apie tą 
seną menkę, Gregori. Ak tu, inkvizitoriau, girtas žydų įėzuite! Ji su- 
randa tau darbą laikrašty, o tu pritauški apie ją tokių nesąmonių, kad 
susimylėk Dieve. Ar negalėjai ko nors parašyti Jeitso dvasia? 

Jis žengė žemyn raukydamasis, niūniuodamas, gracingai mojuoda- 
mas rankomis. 

— Gražiausia iš knygų, pasirodžiusių mūsų krašte mano amžiuje!", 
Imi ir prisimeni Homerą. 

Sustojo laiptų apačioje. 

— Pagimdžiau pjesę, - iškilmingai pareiškė jis. 

Mauriška salė su kolonomis, susipynę šešėliai. Baigtas mauriškas 
devynių vyrų šokis su laipsnių rodiklių kepurėlėmis. 

Melodingai kaitaliojamu balsu Patinas Maligenas perskaitė savo 
raštus: 


„Kiekvienas pats sau žmona 
arba 
Medaus Mėnuo Saujoj“ 
(trijų orgazmų tautinis amoralumas) 
autorius 


Makakis Maligenas 


Jis atsuko Stivenui džiugų kvailo šypsnio lopinį tardamas: 

— Bijau, kad kostiumai ir kaukės - menka priedanga. Tačiau pa- 
klausyk. 

Jis perskaitė, marcato: 

— Atlikėjai: 

TOBIS TOSTOVAS (nusigyvenęs lenkas) 

KREBAS (plėšikas iš krūmų) 

DAKTARAS DIKAS 

ir (du vienu šūviu nušauti zuikiai) 

DAKTARAS DEIVIS 

MOTUŠĖ GROGAN (vandens nešiotoja) 

ŠVIEŽIOJI NELI 

ir 

ROZALI (kekšė iš anglių krantinės) 


Jis nusijuokė linguodamas į priekį ir atgal galvą, eidamas toliau, 
sekamas Stiveno: ir linksmai tarė šešėliams, sieloms žmonių: 

— Ak, toji naktis Kemdeno salėj, kai Erino dukroms teko pakelti 
sijonus, kad peržengtų tave, tysantį šilkmedžio vaisių spalvos, gau- 
siaspalviuose, gausinguose vėmaluose!'!*! 

— Nekalčiausias iš Erino sūnų, - pasakė Stivenas, - dėl kurio kada 
nors buvo pakelti sijonai. 

Jau prie pat slenksčio, išgirdęs kažkieno žingsnius už nugaros, jis 
pasitraukė į šoną. 

Išsiskirti. Tinkamas momentas. Kur tada? Jei Sokratas šiandien iš- 
eis iš savo namų, jeigu Judas leisis šįvakar į kelią. Koks skirtumas? Tai 
glūdi erdvėje, kurioje atėjus laikui turiu atsirasti - neišvengiama. 

Mano valia: jo valia, man prieštaraujanti. Skiriamos jūrų. 

Tarp jų praėjo žmogus, mandagiai linktelėjo sveikindamasis. 

— Labą dieną dar kartą, - pasakė Bakas Maligenas. 

Portikas. 

Čia stebėjau paukščius, burdamas iš jų skrydžio!'". Engas su paukš- 
čiais. Jie išskrenda, jie parskrenda. Praėjusią naktį skraidžiau. Lengvai 
skriejau. Žmonės stebėjosi. Paskui kekšių gatvė. Jis man ištiesė švelnų 
kaip grietinėlė melioną. Įeik. Pamatysi. 

— Klajojantis žydas, - sušnabždėjo Bakas Maligenas su klounišku 
pasibaisėjimu. — Ar matei jo žvilgsnį? Pažvelgė į tave, lyg būtų tavęs 

geidęs. Man baisu dėl tavęs, o senas jūreivi. O Kinčai, esmi pavojuje. 
Įsigyki dorovės diržą. 

Oksenfordo maniera!'!š, 

Diena. Saulės karutis virš tilto arkos. 

Tamsi nugara judėjo priešaky. Leopardo žingsniai, žemyn, pro var- 
tus, po nuleidžiamų grotų smaigais. 

Jie sekė įkandin. 

Įžeidinėk mane toliau. Tęsk. 

Švelnus oras paryškino Kilderio gatvės namų kampus. Paukščių 
nėra. Virš namų stogų pakilo dvi trapios dūmų plunksnelės, išsisklei- 
dė ir švelnumo gūsio švelniai buvo nupūstos šalin. 

Liaukis kovojęs. Cimbelino druidų žynių ramybė hierofantiška: plati 
žemė - altorius. 


Pagarbinkim dievus, 
Te mūsų susiraitę dūmai į jų šnerves kopia 
Iš mūs šventų altorių!??. 


ka 


| aesiuaasi gerbiamas Džonas 
Konmis S. J., lipdamas žemyn presbiterijos laiptais, įsikišo savo laik- 
rodėlį atgal į vidinę kišenę. Be penkių trys. Kuo tinkamiausias metas 
pasivaikščioti iki Arteino'. Kokia to berniuko pavardė? Dignemas, 
taip. Vere dignum et justum est?. Reikėjo nueiti pas brolį Svoną. Pono 
Kaningemo laiškas. Taip. Padaryti jam paslaugą, jei įmanoma. Geras 
praktikuojantis katalikas: padeda rinkliavos metu. 

Vienakojis jūreivis, ritmingai švysčiojantis save į priekį tingiais ra- 
mentų truktelėjimais, išburbleno keletą garsų. Prieš pat gailestingųjų 
seserų vienuolyną staigiai krūptelėjo ir prašydamas išmaldos ištiesė 
kepurę su snapeliu gerbiamam Džonui Konmiui S. J. Tėvas Konmis 
palaimino jį saulėkaitoje, nes piniginėje, žinojo, - tik sidabrinė krona. 

Tėvas Konmis perėjo Mauntdžoi aikštę. Mintimis stabtelėjo, nors 
neilgai, ties kareiviais ir jūreiviais, patrankų sviedinių nutraukytom 
kojom, baigiančiais savo dienas kokioje nors skurdžioje prieglaudoje, 

ir prisiminė kardinolo Volsio žodžius: „Jeigu būčiau tarnavęs Dievui 
taip, kaip tarnavau karaliui, Jis nebūtų apleidęs manęs senatvėje“. Tė- 
vas Konmis žingsniavo per saulėtamirksių lapų pavėnę, O prie jo arti- 
nosi pono Deivido Šyhio, parlamento nario, žmona. 

— Dėkoju, tėve, puikiai. O jūs, tėve? 

Tėvas Konmis laikėsi iš tiesų nuostabiai. Jis ketinąs vykti į Baksto- 
ną, tikriausiai į vandens gydyklas. O jos berniukai, kaip jiems sekasi 
Belvederyje?? Ar tikrai? Tėvui Konmiui iš tikrųjų labai malonu tai 
girdėti. O pats ponas Šyhis? Dar Londone. Ak, taip, parlamentas vis 
dar posėdžiauja. Gražus oras, išties puikus. Taip, labai įtikėtina, kad 
tėvas Bernardas Vonas vėl atvyks sakyti pamokslo. O taip - didžiulis 
pasisekimas. Tikrai nuostabus žmogus. 

Tėvui Konmiui buvo nepaprastai malonu pamatyti taip gerai atro- 
dančią pono Deivido Šyhio, parlamento nario, žmoną; jis paprašė 
perduoti ponui Dievidui Šyhiui, parlamento nariui, linkėjimus. Taip, 
be abejo, jis užeisiąs. 

— Geros jums dienos, ponia Šyhi. 

Tėvas Konmis, susiruošęs eiti, kilstelėjo cilindrą prieš juodus sau- 
lėje rašalu sutviskusios mantijos karoliukus. Ir jau eidamas darsyk nu- 
sišypsojo. Dantys išvalyti, žinojo, arekos riešutų pasta. 

Tėvas Konmis žingsniavo ir žingsniuodamas šypsojosi, nes prisi- 
minė komiškas tėvo Bernardo Vono akis ir koknišką balsą. 

— Pilotai! Nu ko nepavadini atgalios savo šutvės? 

Tačiau uolus žmogus. Iš tiesų uolus. Ir tikrai padarė daug gero, 
kaip mokėdamas. Be abejonės. Sakė, kad myli Airiją ir myli airius. 
Taip pat iš geros šeimos, ir kas galėtų pagalvoti? Iš velsiečių, ar ne? 

O, kad tik nepamirštų. Tas laiškas tėvui provincialui. 

Mauntdžoi aikštės pakrašty tėvas Konmis sustabdė tris mažus mo- 
kinukus. Taip, jie iš Belvederio. Iš paruošiamosios. Aha. Ar mokyklo- 
je jie buvo geri berniukai? O! Tai labai gerai. O kokia tavo pavardė? 
Džekas Soenas. O tavo? Džer. Galaheris. O šito mažiulio? Jį vadina 
Braniu Lainenu. O, labai graži pavardė. 

Tėvas Konmis ištraukė iš užančio laišką, padavė jį ponaičiui Bra- 
niui Lainenui ir parodė į raudoną pašto dėžutę ties Ficgibono gatvės 
kampu. 

- Tik žiūrėk, pats neįkrisk į dėžutę, mažiuli, - perspėjo jis. 

Berniukai pažvelgė į tėvą Konmį šešiaakiu žvilgsniu ir nusijuokė. 

— O, pone. 

— Na, parodyk, ar moki išsiųsti laišką, - paprašė tėvas Konmis. 

Ponaitis Branis Lainenas perbėgo gatvę ir įmetė tėvo Konmio laiš- 
ką tėvui provincialui į ryškiai raudonos pašto dėžutės angą. Tėvas 
Konmis nusišypsojo ir linktelėjo, nusišypsojo ir nužingsniavo išilgai 
Mauntdžoi aikštės rytų pusėn. 

Misteris Denis Dž. Madžinis, šokių mokytojas ir t. t., su cilindru, 
pilkai melsvu surdutu šilkiniais apsiuvais, baltu kaklaryšiu, aptempto- 
mis šviesiai violetinėmis kelnėmis, geltonomis pirštinėmis ir smailiais 
lakuotais batais, oriai žingsniuodamas kuo pagarbiausiai užlipo ant 
šaligatvio pakraščio ir ties Dignemo skersgatvio kampu aplenkė leidi 
Maksvel. 

Ar tai ne ponia Makgines? 

Ponia Makgines, didinga, žilaplaukė, linktelėjo tėvui Konmiui nuo 
gretimo šaligatvio, kuriuo ji šypsojosi. Ir tėvas Konmis nusišypsojo ir 
pasisveikino. Kaip ji gyvuojanti? 

Kokia puiki laikysena. Kaip Marijos, Škotijos karalienės, panaši. Ir 
tik pamanykit - palūkininkė! Tai tau! Tokia... kaip čia pasakius?.. to- 
kia karališka mina. 

Tėvas Konmis nusileido Greit Čarlzo gatve ir žvilgtelėjo į užda- 
rytą protestantų bažnyčią kairėje. Pastorius T. R. Grynas, B. A.“, sa- 
kys (D. V?) pamokslą. Jam skyrė beneficiarijaus pareigas. Jis jautė 
pareigą tarti apie tai kelis žodžius. Tačiau reikia būti gailestingam. 
Neįveikiamas neišmanymas. Jie elgėsi pagal savo išmanymą. 

Tėvas Konmis pasuko už kampo ir nuėjo Nort Sirkjular keliu. Keista, 
kad tokioje magistralėje nėra tramvajaus linijos. Be abejonės, turi būti. 

Būrys mokinukų su kuprinėmis išniro iš Ričmondo gatvės ir per- 
bėgo kelią. Visi pakėlė suglamžytas kepures. Tėvas Konmis mielai juos 
kelissyk pasveikino. Brolių krikščionių berniukai. 

Eidamas toliau, tėvas Konmis užuodė iš dešinės sklindantį smilka- 
lų kvapą. Švento Juozapo bažnyčia. Portlendo gatvė. Pagyvenusioms 
ir dorovingoms moteriškėms. Tėvas Konmis nukėlė skrybėlę prieš šven- 
čiausiąjį sakramentą. Dorovingos - bet retkarčiais irgi būdavo irzlios. 

Netoli Oldboro namo tėvas Konmis prisiminė tą išlaidų aristokra- 
tą. O dabar čia - kontora ar kažkas panašaus. 

Tėvas Konmis pradėjo žingsniuoti Nort Strendo keliu, ir jį pasvei- 
kino misteris Viljamas Galaheris, stovįs savo krautuvės tarpdury. Tė- 
vas Konmis pasveikino misterį Viljamą Galaherį ir užuodė kvapą, sklin- 
dantį nuo sūdytų ir parūkytų lašinių palčių bei didžiulių apvalių svies- 
to galvų. Praėjo Grogano, prekiautojo tabako gaminiais, krautuvę, į 
kurią buvo atremta naujienų lenta - ten buvo pasakojama apie baisią 
katastrofą Niujorke. Amerikoje tokie dalykai atsitikdavo nuolatos. Ne- 
laimingi žmonės - numirti šitaip, nepasirengus. Ir vis dėlto, neprie- 
kaištingas atgailos aktas. 

Tėvas Konmis praėjo pro Danieliaus Bergino smuklę: du dyki vy- 
rai stovėjo atsirėmę į jos langą. Jie pasveikino jį, ir buvo pasveikinti. 

Tėvas Konmis praėjo pro Dž. O'Nylo laidojimo įstaigą, ten Kornis 
Keleheris sumavo skaičius dienos apyvartos knygoje kramtydamas šie- 
no stiebelį. Patruliuojantis konsteblis pasveikino tėvą Konmį, ir tėvas 
Konmis pasveikino konsteblį. Skerdėjo Juksteterio vitrinoje tėvas Kon- 
mis išvydo kiaulienos dešras, baltas, juodas, raudonas, tvarkingai su- 
suktas ir sukrautas rietuvėmis. 

Po Čarlevilio medžiais tėvas Konmis pamatė prišvartuotą baržą su 
durpėmis, arklį nuleista galva; baržininkas purvina šiaudine skrybėle, 
įsitaisęs laivo vidury, rūkė ir įdėmiai žvelgė į topolic šaką virš savęs. 
Vaizdas buvo idiliškas: ir tėvas Konmis pagalvojo apie Kūrėjo įžvalgu- 
mą, Kūrėjo, kuris padarė taip, kad durpės būtų pelkėse - ten žmonės 
galėjo jas išsikasti, atsigabenti į miestą bei kaimelį ir kūrenti židinius 
neturtingųjų namuose. 

Ant Niukomeno tilto gerbiamas Džonas Konmis S. J. prie Švento- 
jo Pranciškaus Ksavero bažnyčios Gardinerio gatvėje įlipo į priemies- 
tin važiuojantį tramvajų. 

Iš vykstančio į centrą tramvajaus ant Njukomeno tilto išlipo ger- 
biamas Nikolas Dadlis, vikaras, grįžtantis iš Šventos Agotos bažnyčios 
šiaurinėje Viljamo gatvės dalyje. 

Ant Niukomeno tilto tėvas Konmis įlipo į priemiestin važiuojantį 
tramvajų, nes nenorėjo pėsčiomis eiti niūriuoju keliu pro Mado salą. 

Tėvas Konmis sėdėjo vagono kampe, mėlynas bilietas - rūpestin- 
gai įkištas į putlios ožkenos pirštinės kišenėlę, o keturi šilingai, šešia- 
pensis ir penkiapensis iš kito putlaus pirštinėto delno įslydo į pinigi- 
nę. Važiuodamas pro apaugusią gebenėmis bažnyčia, jis pagalvojo, 

kad bilietų kontrolierius paprastai pasirodo tuomet, kai būni jau ne- 
rūpestingai išmetęs bilietą. Iškilmingas tramvajaus keleivių rimtumas 
tėvui Konmiui pasirodė perdėtas - juk tokia trumpa ir pigi kelionė. 
Tėvas Konmis mėgo linksmą nuotaiką. 

Diena buvo rami. Džentelmenas su akiniais priešais tėvą Konmį 
baigė kažką aiškinti ir nuleido akis. Jo žmona, pamanė tėvas Konmis. 
Vos pastebimas žiovuliukas atvėrė džentelmeno su akiniais žmonai 
burną. Ji kilstelėjo nedidelį pirštinėtą kumštelį, vėl nusižiovavo deli- 
kačiai tapšnodama nedideliu pirštinėtu kumšteliu per prasivėrusią bur- 
ną ir nusišypsojo vos vos, saldžiai saldžiai. 

Tėvas Konmis užuodė jos kvepalus, pasklidusius po vagoną. Jis 
taip pat pastebėjo, kad nerangus vyras jai iš kitos pusės sėdi ant paties 
suolo kraštelio. 

Tėvas Konmis, stovėdamas prie altoriaus grotelių, sunkiai įdėjo 
ostiją į seno nerangaus vyro virpančia galva burną. 

Prie Enslio tilto tramvajus sustojo, ir kai jau rengėsi pajudėti, iš 
savo vietos pakilo kažkokia sena moteris norėdama išlipti. Konduk- 
torius truktelėjo skambučio diržą, kad sulaikytų tramvajų. Ji išlipo 
tempdama krepšį ir tinklelį su pirkiniais, tėvas Konmis matė, kaip 
konduktorius jai padėjo, padavė jai krepšį ir tinklelį, ir tėvas Konmis 
pamanė, kad ji vos nenuvažiavo daugiau, negu galima už pensą, ir yra 
viena iš tų gerų sielų, kurioms visada reikia dusyk pasakyti „laiminu 
tave, mano vaike“, kad jiems atleista, „melskis už mane“. Juk jos pa- 
tyrė tiek rūpesčių gyvenime, tiek nerimo, vargšės būtybės. 

Tėvui Konmiui storomis negriškomis lūpomis šypsojosi misteris 
Judžinas Stretonas. 

Tėvas Konmis pagalvojo apie juodaodžių, rudaodžių bei geltono- 
džių žmonių sielas ir apie savo pamokslą apie šventą Peterį Kleiverį S. J. 
ir Afrikos misiją, ir apie tikėjimo propagavimą, apie milijonus juodų, 
rudų, ir geltonų sielų, kurios nebuvo pakrikštytos vandeniu, kai it vagis 
naktį atėjo jų paskutinė valanda. Ta knyga, kurią parašė jėzuitas iš Bel- 
gijos, „Le Nombre des Ėlus“, tėvui Konmiui atrodė rimtas argumentas. 

Juk milijonai žmonių sielų, kurioms nebuvo (D. V.) paskelbtas tik- 
rasis tikėjimas, Dievo buvo sukurtos pagal Jo Paties pavyzdį. Ir vis 
dėlto tai buvo Dievo sielos, sukurtos Dievo. Tėvas Konmis apgailesta- 
vo, kad visos jos pražus kaip atmatos, jeigu taip galima pasakyti. 

Houto gatvės stotelėje tėvas Konmis išlipo ir atsakydamas į kon- 
duktoriaus linktelėjimą pats jam linktelėjo. 

Malahaido gatvėje buvo tylu. Tėvui Konmiui patiko ir gatvė, ir 
pavadinimas. Linksmame Malahaide džiugiai aidėjo varpai. Lordas 
Talbotas de Malahaidas, tiesioginis paveldėtojas, Malahaido ir ap- 
linkinių jūrų lordas admirolas. Ir pasigirdo raginimas griebtis gink- 
lų, ir tą pat dieną ji buvo mergaitė, žmona ir našlė. Tai buvo senovės 
dienos, ištikimybės metas nerūpestinguose miesteliuose, seni laikai 
baronijoje. 

Tėvas Konmis eidamas pagalvojo apie savo nedidelę knygelę „Seni 
laikai baronijoje“ ir apie knygą, kurią būtų galima skirti jėzuitų na- 
mams ir Meri Ročfort, lordo Moulsverto dukteriai, pirmajai Belvede- 
rio grafienei. 

Abejinga ponia, jau nebejauna, vieniša vaikštinėjo palei Enelio ežero 
krantą, Meri, pirmoji Belvederio grafienė, abejingai vaikštinėjusi va- 
kare, neišsigandusi nėrusios ūdros. Kas galėjo žinoti teisybę? Ne pa- 
vydusis lordas Belvederis ir ne jos nuodėmklausys, jeigu ji nenusidėjo 
visa svetimavimo nuodėme, iki ejaculatio seminis inter vas naturale 
mulieris“, su savo vyro broliu? Ji išpažintų tik pusę nuodėmės, jei ne- 
nusidėjo visiškai, kaip moterys daro. Tik Dievas žinojo ir ji, ir jis, jos 
vyro brolis. 

Tėvas Konmis galvojo apie nesuvaldomą kūnišką potraukį, be ku- 
rio tačiau išnyktų Žmonių giminė žemėje, ir apie Dievo kelius, kurie 
ne mūsų keliai. 

Donas Džonas Konmis ėjo ir keliavo praėjusiu Bilis Ten jis buvo 
humaniškas ir gerbiamas. Jis saugojo atminty išpažintas paslaptis ir 
šypsojosi kilmingiems besišypsantiems veidams išvaškuotame salone 
su papuoštomis prinokusių vaisių kekėmis lubomis. Ir rankos nuota- 
kos ir jaunikio, kilmingos su kilmingomis, buvo sujungtos dono Džo- 
no Konmio. 

Buvo žavinga diena. 

Pro vartelius su stogeliu, vedančius į laukus, tėvas Konmis išvydo 
plačias lysves kopūstų, darančių jam reveransą plačiais apatiniais la- 
pais. Dangus rodė jam kaimenę mažų baltų debesėlių, lėtai plau- 
kiančių pavėjui. Moutonner", sakydavo prancūzai. Tikslus žodis ir 
toks mielas 

Tėvas Konmis, skaitydamas maldyną, stebėjo kaimenę aviavilnių 
debesų virš Retkofio. Klongauzo laukų ražiena kuteno jam plonų ko- 
jinių dengiamas kulkšnis. Jis vaikštinėjo ten skaitydamas vakare ir gir- 
dėjo žaidžiančių berniukų šūksnius, jaunus šūksnius ramų vakarą. Jis 
buvo jų rektorius: valdė nuolaidžiaudamas. 

Tėvas Konmis nusimovė pirštines ir išsiėmė brevijorių. Dramblio 
kaulo skirtukas nurodė jam puslapį. 

Nonos. Reikėjo tai perskaityti priešpiet. Tačiau atėjo leidi Maksvel. 

Tėvas Konmis tyliai perskaitė Pater bei Ave ir persižegnojo. Deus 
in adiutorium. 

Ramiai žingsniavo ir pusbalsiu skaitė nonas, žingsniavo ir skaitė, 
kol priėjo RES, Beati immaculati? skyriuje. Principium verborum tou- 
rum veritas: in eternum omnia iudicia iustitiae tuae““. 

Įraudęs jaunas vyras išnėrė pro spragą gyvatvorėje, o paskui jį išėjo 
jauna moteris su linguojančiomis saulutėmis rankoje. Jaunuolis stai- 
giai kilstelėjo kepurę — jaunoji moteris staigiai linktelėjo ir iš lėto, 
rūpestingai nubraukė prie lengvo sijono prikibusią šakelę. 

Tėvas Konmis oriai palaimino abu ir pervertė brevijoriaus pusla- 
pį. SIN: Principes persecuti sunt me gratis: et a verbis tuis formidavit 
cor meum"!. 


+ 


Kornis Keleheris užvertė pailgą dienyną ir tingiai žvilgtelėjo į puši- 
nį karsto dangtį, stovintį sargyboje kampe. Jis pasitempė, priėjo prie 
jo ir sukdamas ant ašies apžiūrėjo dangčio formą bei bronzinius pa- 
puošalus. Kramtydamas šieno stiebelį paguldė karsto dangtį ir priėjo 
prie durų. Ten pakreipė savo skrybėlę taip, kad šešėlis kristų ant akių, 
ir atsirėmė į durų staktą tingiai žvelgdamas į lauką. 

Tėvas Džonas Konmis ant Niukomeno tilto įlipo į Dolimaunto 
tramvajų. 

Kornis Keleheris suspaudė savo didžiapėdžius batus ir žvalgėsi - 
skrybėlė pakreipta žemyn - kramsnodamas šieno stiebelį. 

Patruliuojantis konsteblis 57c stabtelėjo norėdamas sutrumpinti die- 
nos laiką. 

— Graži diena, misteri Keleheri. 

— Aha, - atsiliepė Kornis Keleheris. 

— Tik labai tvanku, - pasakė konsteblis. 

Kornis Keleheris pro dantis paleido begarsę arkos formos žolių 
sulčių čiurkšlę, o dosni balta ranka pro Eklz gatvės langą švystelėjo 
monetą. 

— Kas naujo? - paklausė jis. 

— Mačiau tą savotišką tipą vakar vakare, - prislopinęs balsą atsakė 
konsteblis. 


+ 


Vienakojis jūreivis, pasiramsčiuodamas ramentais, nuklibinkščia- 
vo už Makkonelio kampo aplenkdamas Rabajočio ledų vežimėlį ir 
truktelėjęs pasuko į Eklz gatvę. Artėdamas prie Lario O'Rurko, vien- 
marškinio, stovinčio savo tarpduryje, jis nedraugiškai suniurnėjo: 

— Už Angliją... 

Nirtulingai švystelėjo kūną pro Keiti ir Budi Dedal, stabtelėjo ir 
suniurnėjo: 

— „tėvynę ir grožį. 

Blyškiam, išsekusiam nuo rūpesčių Dž. Dž. O'Molojaus veidui bu- 
vo pasakyta, kad misteris Lambertas yra prekių sandėlyje su svečiu. 

Viena stotinga dama sustojo, išėmė iš savo piniginės varinę mone- 
tą ir įmetė ją į ištiestą kepurę. Jūreivis sududeno ačiū, rūsčiai pažvelgė 
į nedėmesingus langus, įtraukė galvą ir švystelėjo save keturis žings- 
nius į priekį. 

Jis stabtelėjo ir piktai sumurmėjo: 

— Už Angliją... 

Du basakojai vaikėzai, čiulpiantys ilgas saldymedžio šaknis, sustojo 
šalimais įsispitriję į jo bigę, pravėrę geltonom seilėm ištepliotas burnas. 

Jūreivis švystelėjo save pirmyn keliais energingais trūktelėjimais, 
stabtelėjo, pakėlė galvą į langą ir dusliai sustaugė: 

— „„„tėVyNę II grožį. 

Linksmas saldus čiulbesys švilpesys viduje dar aidėjo taktą ar du, 
paskui nutilo. Lango užuolaidą kažkas atitraukė į šalį. Kortelė „Kam- 
bariai be baldų“ išslydo iš po pakeliamo lango rėmo ir nukrito. Subo- 
lavo apkūni balta dosni ranka, tiesiama, kaip buvo matyti, nuo balto 
apatinuko su tampriomis petnešėlėmis. Moters ranka numetė monetą 
per kiemo tvorelę. Moneta nukrito ant šaligatvio. 

Vienas iš vaikėzų pribėgo prie jos, pakėlė ir įmetė į menestrelio 
kepurę tardamas: 
— Stai, pone. 


+ 


Keiti ir Budi Dedal stumdėsi tirštagarės virtuvės tarpduryje. 

— Ar nunešei knygas? - paklausė Budi. 

Stovinti prie viryklės Megi dusyk pamaigė lazda pilkšvą masę su 
kylančiomis burbulais pamuilėmis ir nusišluostė kaktą. 

— Nieko už jas neduos, - pasakė ji. 

Tėvas Konmis žingsniavo per Klongauzo laukus, jo plonų kojinių 
dengiamas kulkšnis kuteno ražiena. 

— Kur mėginai? - paklausė Budi. 

— Pas Makgines. 

Budi treptelėjo koja ir numetė savo kuprinę ant stalo. 

— Kad ta didžiaknyslė prasmegtų! - riktelėjo ji. 

Keiti priėjo prie viryklės ir įsistebeilijo šnairomis. 

— Kas puode? - paklausė ji. 

— Marškiniai, - atsakė Megi. 

Budi piktai suriko: 

— Tai tau, nejau nieko nėra valgyt? 

Keiti, nukeldama puodo dangtį su savo dėmėto sijono kraštu, pa- 
klausė: | 

— O kas šitame? 

Atsakydamas pakilo tirštas garas. 

— Žirnienė, - atsakė Megi. 

— Iš kurgi? - paklausė Keiti. 

— Iš sesers Meri Patrik, - atsakė Megi. 

Liokajus skambtelėjo varpeliu. 

— Barang! 

Budi atsisėdo prie stalo ir alkana paprašė: 

— Duok ją šen! 

Megi perpylė geltoną tirštą sriubą iš katilo į dubenį. Keiti, sėdėda- 
ma priešais Budi ir piršto galiuku keldama prie burnos duonos trupi- 
nėlius, ramiai tarė: 

— Gerai, kad nors tiek turim. O kur Dili? 

— Nuėjo susitikti su tėvu, - atsakė Megi. 

Trupindama didelius duonos kąsnius į geltoną sriubą, Budi pridūrė: 

— Tėvu mūsų, kurio nėra danguje. 

Megi, pildama geltoną sriubą į Keti dubenėlį, sušuko: 

— Budi:! Turėk gėdos! 

Laivelis, suglamžytas reklaminis lapelis, Elijas ateina, palengva plau- 
kė Lifi upe žemyn, po Luplaino tiltu, nerdamas per sūkurius, kur van- 
duo burbuliavo aplink tilto polius, plaukė į rytus pro laivus ir inkarų 
grandines, tarp seno Muitinės doko ir Džordžo krantinės. 


+ 


Šviesiaplaukė mergina Torntono parduotuvėje pinto krepšio dug- 
ną išklojo šiugždančiomis karnomis. Pasiutėlis Boilenas padavė jai į 
rausvą šilkinį popierių įvyniotą butelį ir mažą ąsotėlį. 

— Pirmiausia įdėkite juos, gerai? - paprašė jis. 

— Taip, pone, - sutiko šviesiaplaukė mergina, - o vaisius ant viršaus. 

— Teisingai, taip geriausia, — pritarė Pasiutėlis Boilenas. 

Ji tvarkingai sudėjo storules kriaušes, kotelius prie apačių, o tarp 
jų - prinokusius susigėdusius persikus. 

Pasiutėlis Boilenas, apsiavęs naujais gelsvai rudais batais, vaikšti- 
nėjo pirmyn ir atgal po vaisiais kvepiančią parduotuvę, kilnojo vai- 
sius, jaunus, sultingus: raukšlėtus ir apvalius raudonus pomidorus, 
uodė aromatus. 

Pro jį vorele pražingsniavo „H. E. L. Y.'S“, visi baltais cilindrais, 
pro Tendžerio skersgatvį nukiūtino savo tikslo link. 

Staiga jis atsisuko nuo žemuogių kraitelės, išsitraukė iš kišenės auk- 
sinį laikrodį ir palaikė jį per grandinėlės ilgį. 

— Ar galite išsiųsti tramvajumi? Dabar pat? 

Tamsianugarė figūra po Merčants arka ant prekiautojo vežimėlio 
atidžiai apžiūrinėjo knygas. 

- Žinoma, pone. Tai mieste? 

— O, taip, - atsakė Pasiutėlis Boilenas - Dešimt minučių kelio. 

Šviesiaplaukė mergina padavė jam kortelę ir pieštuką. 

— Ar neužrašytumėt adreso, pone? 

Pasiutėlis Boilenas, stovėdamas už prekystalio, užrašė adresą ir grą- 
žino jai kortelę. 

— Išsiųskite tuojau pat, sutarta? — paklausė jis. —- Tai ligoniui. 

— Taip, pone. Išsiųsiu. 

Pasiutėlis Boilenas kelnių kišenėje linksmai paskambčiojo monetomis. 

— Kiek esu skolingas? - paklausė. 

Grakštūs šviesiaplaukės merginos pirštai perskaičiavo vaisius. 

Pasiutėlis Boilenas dirstelėjo į jos palaidinukės iškirptę. Jauna viš- 
taitė. Jis ištraukė raudoną gvazdiką iš aukštos taurės. 

— Ar tai man? 

Šviesiaplaukė mergina probėgomis žvilgtelėjo į jį, atsitiesė nepaste- 
bėdama, kad jo kaklaraištis truputėlį pakrypęs, nuraudusi. 

— Taip, pone, - atsakė. 

Vylingai palinkusi vėl perskaičiavo storules kriaušes ir nuraudu- 
sius persikus. 

Pasiutėlis Boilenas pažvelgė į jos palaidinukę dar prielankiau - rau- 
donos gėlės stiebelis tarp jo besišypsančių dantų. 

— Ar galiu tarti keletą žodelių telefonu, panelyte? - šelmiškai pa- 
klausė. 

— Ma!'* - pasakė Almidanas Artifonis. 

Jis pažiūrėjo pro Stiveno petį į gumbuotą Goldsmito pakaušį'3. 

Prošal lėtai prariedėjo du turistų vagonai, jų moterys sėdėjo prie- 
kyje, įsitvėrusios porankių. Blyškiaveidės. Vyrų rankos - atvirai apsi- 
vijusios liesas jų talijas. Nuo Triničio pusės jie žvelgė į akliną kolonuo- 
tą Airijos banko portiką, kur burburkavo balandžiai. 

— Anch'io bo avuto di gueste idee, - tarė Almidanas Artifonis, - 
guand' ero giovine come Lei. Ebpoi mi sono convinto il mondo e una 
bestia. E beccato. Perche la sua voce... sarebbe un cespite di rendita, 
via. Invence, Lei si sacrifica.“ 

— Sacrifizio incruento“, — atsakė Stivenas šypsodamasis. Supasū- 
puodamas lengvai suimtą per vidurį savo uosinę lazdelę. 

— Speriamo, - maloniai pasakė apskritas didžiaūsis veidas. —- Ma, 
dia retta a me. Ci rifletta.'* 

Prieš rūsčią akmeninę Gratano ranką, liepiančią sustoti, Inčikoro 
tramvajus pakrikai pabėrė škotų kalnėnų orkestro kareivius. 

— Ci rifletto!', - sutiko Stivenas nužvelgdamas solidžią klešnę. 

— Ma, sul serio, eb?'* - paklausė Almidanas Artifonis. 

Sunki jo ranka stipriai suėmė Stiveno ranką. Žmogiškos akys. Jos 
akimirką smalsiai pažvelgė ir greitai nukrypo į Dolkio tramvajų. 

— Eccolo, - tarė Almidanas Artifonis su draugiška skuba. - Venga a 
trovarmi e ci pensi. Addio, caro.“ 

— Arrivederia, maestro, - atsisveikino Stivenas, paleista ranka kils- 
telėdamas skrybėlę. - E grazie.*9 

— Di che? - nustebo Almidanas Artifonis. - Scusi, eb? Tante belle 
cose!?! 

Almidanas Artifonis, kaip kokį ženklą pakėlęs susuktą natų tūtelę, 
nurisnojo savo plačiomis kelnėmis paskui Dolkio tramvajų. Veltui ris- 
nojo signalizuodamas, veltui tarp klegančių plikablauzdžių škotukų, 
tempiančių muzikos instrumentus pro Triničio vartus. 


+ 


Ponia Dan giliai stalčiuje paslėpė „Moters baltais drabužiais“ eg- 
zempliorių, paimtą iš bibliotekos Keiplo gatvėje ir įsuko į spausdini- 
mo mašinėlę įmantriai papuoštą rašomojo popieriaus lapą. 

Per daug čia paslapčių. Ar jis myli tą Merion? Grąžinti ir paimti ką 
nors Meri Sesil Hei. 

Skridinėlis nuslydo grioveliu žemyn, pasvyravo minutėlę, liovėsi ir 
koketiškai žvilgtelėjo į juos - šeši. 

Ponia Dan klaviatūra ištarškino: 

— 1904 m. birželio 16 d. 

Penki skelbimų nešiotojai aukštais baltais cilindrais gyvate nusi- 
rangė tarp Monipenio įstaigos kampo ir postamento, kur nestovėjo 
Vulfo Tono statula**, pasisuko parodydami R.E.L.Y.?S. ir nukiūtino, 
iš kur atėję. 

Paskui ji įsižiūrėjo į didelį Meri Kendal, žavingos subretės, plakatą 
ir abejingai atsilošusi užrašų knygelėje pakeverzojo skaičius šešiolika 
ir didžiąsias es. Garstyčių spalvos plaukai ir nuteplioti skruostai. Ne 
tokia ji ir graži, ar ne? Kaip ji laiko pakėlusi už krašto sijoną. Įdomu, 
ar tas jaunuolis bus šįvakar koncerte. Jei įkalbėčiau siuvėją, kad pasiū- 
tų man plisuotą sijoną kaip Sjuzi Neigl. Atrodo taip įspūdingai. Šeno- 
nas ir visi jachtklubo puošeivos nenuleido nuo jos akių. Tikiuosi, Die- 
ve, jis neužlaikys čia manęs iki septynių. 

Jai prie ausies šaižiai suskambo telefonas. 

— Alio. Taip, pone. Ne, pone. Taip, pone. Aš paskambinsiu jiems 
po penkių. Tiktai tie du, pone, į Belfastą ir Liverpulį. Gerai, pone. Aš 
galiu nueiti po šešių, jeigu jūs negrįšite. Penkiolika po. Taip, pone. 
Dvidešimt septyni ir šeši. Pasakysiu jam. Taip - vienas, septyni, šeši. 

Ji užrašė ant voko tris skaičius. 

— Mister: Boilenai! Alio! Tas džentelmenas iš „Sport“ ieškojo jūsų. 
Misteris Lenehenas, taip. Sakė, kad bus ketvirtą „Ormonde“. Ne, po- 
ne. Taip, pone. Aš paskambinsiu jiems po penkių. 


+ 


Mažyčio deglo šviesoje pasirodė du veidai. 

— Kas tai? - paklausė Nedas Lambertas. - Ar čia Kroti? 

— Ringebela ir Krosheivenas, - atsakė balsas, apčiuopom kojomis 
ieškantis atramos. 

— Sveiki, Džekai, ar čia jūs? — tarė Nedas Lambertas sveikindamas 
ir keldamas lanksčią skalą tarp mirgančių arkų. - Ateikite. Atsargiai, 
ten laipteliai. 

Vaškuotas degtukas pakeltoje dvasininko rankoje sudegė ilga ne- 
ryškia liepsna ir buvo numestas. Raudona žarijukė užgeso jiems prie 
kojų: ir juos apglėbė sudvisęs oras. 

— Kaip įdomu! - sutemose pasigirdo rafinuota tarsena. 

— Taip, pone, - nuoširdžiai pritarė Nedas Lambertas. - Mes stovime 
istoriniame Šventos Marijos abatijos kambaryje, kur 1534 metais šilki- 
nis Tomas paskelbė maištą. Tai pati istoriškiausia vieta visame Dubline. 
O'Medenas Berkas artimiausiu metu ketina ką nors apie tai parašyti. 
Senasis Airijos bankas veikė kitoje gatvės pusėje net iki unijos laikų ir 
pirmoji Žydų šventovė buvo čia, kol jie pasistatė sinagogą prie Adelai- 
dės kelio. Jūs čia, Džekai, niekada anksčiau nesate buvęs, ar ne? 

— Ne, Nedai. 

— Jis atjodavo per Deimo alėją, - pasigirdo rafinuota tarsena, - jei 
manęs neapgauna atmintis. Kilderių rūmai stovėjo Tomo dvare. 

— Teisingai, - patvirtino Nedas Lambertas. - Visiškai teisingai, pone. 

— Jei būsite toks malonus, - paprašė dvasininkas, - aš kitą kartą 
norėčiau... 

— Žinoma, - sutiko Nedas Lambertas. - Atsineškite fotoaparatą, 

kada tik panorėsit. Liepsiu nuimti tuos maišus nuo langų. Galėsite 
fotografuoti iš štai čia arba iš čia. 

Jis judėjo blyškioje ramioje šviesoje, skala baksnodamas vienas ant 
kito sukrautus maišus su grūdais ir rodydamas patogias vietas ant grindų. 

Nuo pailgo veido virš šachmatų lentos pakibo barzda ir įdėmus 
žvilgsnis. 

- Esu jums labai dėkingas, misteri Lambertai, - padėkojo dvasinin- 
kas. - Netrukdysiu daugiau jūsų brangaus laiko... 

— Esate visada laukiamas, pone, - pasakė Nedas Lambertas. - Užei- 
kite, kada panorėsit. Tarkime, kitą savaitę. Ar matote? 

— Taip, taip. Geros dienos, misteri Lambertai. Buvo labai malonu 
su jumis susipažinti. 

- Ir man labai malonu, pone, - atsakė Nedas Lambertas. 

Jis palydėjo svečią iki išėjimo ir numetė balaną tarp kolonų. Su Dž. 
Dž. O*Molojumi neskubėdamas nuėjo į Marijos abatiją, kur vežėjai į 
vežimus krovė saldžiųjų pupmedžių ir palmių riešutų miltų maišus — 
O'Konoras, Veksfordas. 

Jis sustojo norėdamas perskaityti kortelę, kurią laikė rankoje. 

— Pastorius Hju K. Lavas, Ratkofis. Dabartinis adresas - švento 
Mykolo, Solinsas. Malonus jaunuolis. Sakė, kad rašo knygą apie Fic- 
džeraldus. Puikiai išmano, neabejoju. 

Jauna moteris iš lėto, rūpestingai nubraukė prie lengvo sijono pri- 
kibusią šakelę. 

— Pamaniau, kad rengiate naują parako sąmokslą, - pasakė Dž. 
Dž. O'Molojus. 

— Dieve! - šūktelėjo jis. Pamiršau jam papasakoti apie Kilderio gra- 
f423, — kaip jis padegė Kešelio katedrą. Žinote tą istoriją? „Man velniš- 
kai gaila, kad taip padariau, - pasakė jis, - bet, prisiekiu Dievu, ma- 
niau, kad arkivyskupas - viduje.“ Nors jam gal būtų nepatikę. A? Die- 
ve, vis tiek jam papasakosiu. Tai buvo didis grafas, Ficdžeraldas Didis. 
Visi jie buvo karštakraujai, tie Džeraldinai. 

Arkliai, pro kuriuos jis ėjo, nervingai krūptelėjo - pakinktai atsilaisvi- 
nę. Jis pliaukštelėjo per keršą šlaunį, virpčiojančią prie pat jo, ir suriko: 

— Ei, sūneli! 

Atsisuko į Dž. Dž. O'Molojų ir paklausė: 

— Na, Džekai, kas yra? Kas nutiko? Luktelėkit minutėlę. Sustokit! 

Pravėręs burną ir atlošęs galvą, jis sustojo it įbestas ir po akimirks- 
nio garsiai nusičiaudėjo. 

— Apči! - sušuko. - Tai velnias! 

— Dulkės nuo maišų, - mandagiai pasakė Dž. Dž. O'Molojus. 

— Ne, - sunkiai atsikvėpė Nedas Lambertas, —- pasigavau slo...gą, 
užva... tegul ją velnias... užvakar... tokie velniški skersvėjai... 

Jis laikė nosinę pasirengęs artėjančiam... 

— Aš buvau... šįryt... vargšelis... koks gi jo vardas... Apči!.. O Mo- 
zės motina! 


+ 


Tomas Ročfordas paėmė viršutinį skridinėlį iš krūvelės, kurią glau- 
dė prie tamsiai raudonos liemenės. 

— Matote? - paklausė jis, - Sakykim, programos numeris - šeštas. 
Dedu štai čia, matote. „Numeris, rodomas dabar“. 

Jų stebimas įkišo jį į kairę angą. Skridinėlis nuslydo grioveliu že- 
myn, pasvyravo minutėlę, liovėsi ir koketiškai žvilgtelėjo į juos - šeši. 

Praėjusių laikų teisininkai, išdidūs, užtarėjai, išvydo einantį iš cent- 
rinės mokesčių kontoros į civilinį teismą Ričį Guldingą, nešiną Gul- 
dingo, Kolio ir Vordo firmos aplanku, ir išgirdo šnarančią iš karališ- 
kojo teismo admiraliteto poskyrio į apeliacinį teismą pagyvenusią mo- 
teriškę, nepatikliai besišypsančią dirbtiniais dantimis, juodu, šilkiniu, 
kuo plačiausiu sijonu. 

— Matote? - paklausė jis. - Žiūrėkite, paskutinis, kurį įdėjau, yra 
štai čia. „Buvę numeriai“. Spaudimas. Svirčių sistema, matot? 

Parodė jiems augančią skridinėlių koloną dešinėje. 

— Puikiai sumanyta, - pagyrė Ilganosis Flinas šniaukrodamas. — 
Taigi tas, kas pavėlavo, matys, koks numeris dabar ir kokie jau buvo. 

— Matote? —- pakartojo Tomas Ročfordas. 

Įdėjo skridinėlį ir stebėjo, kaip jis nuslysta, pasvyruoja, koketiškai 
pažvelgia, sustingsta: keturi. „Numeris, rodomas dabar“. 

— Sutiksiu jį „Ormonde“, - tarė Lenehenas, - ir atsargiai išklausi- 
nėsiu. Numeris už numerį. 

— Taip ir padaryk, - pritarė Tomas Ročfordas. - Pasakyk jam, kad 
aš jau kaip Boilenas - toks pasiutęs. 

— Labanakt, - nutraukė Makkojus, - kai jūs abu praded... 

Ilganosis Flinas šniaukrodamas pasilenkė prie svirčių. 

— O kaip šitai veikia, Tomi? - paklausė jis. 

— Tralialia, - pasakė Lenehenas, - dar pasimatysim. 

Per mažutę Krempton aikštę jis nusekė paskui Makkojų. 

— Jis didvyris, - pasakė paprastai. 

— Žinau, - atsiliepė Makkojus. - Jūs apie nuotėkų griovį? 

— Griovį? - paklausė Lenehenas. - Tai atsitiko kanalizacijos šuliny. 

Jie praėjo pro Deno Laurio miuzikholą, kur iš plakato nutepliota 
šypsena jiems šypsojosi Meri Kendal, žavioji subretė. 

Eidamas Sikemoro gatvės šaligatviu pro „Empire“ miuzikholą, Le- 
nehenas papasakojo Makkojui, kaip viskas įvyko. Vienas iš tų šulinių, 
na kaip tie prakeikti dujų vamzdynai, būtent tokiame tas vargšelis ir 
įstrigo, pusiau užduso nuo kanalizacijos dujų. O Tomas Ročfordas 
neišsigando, nusileido žemyn, su bukmekerio liemene ir panašiai, tik 
virvę apsivijo. Ir kad mane skradžiai, jam pavyko tą vargšelį apvynioti 
virve, ir juos abu ištraukė viršun. 

— Didvyriškas poelgis, - padarė išvadą jis. 

Prie „Delfino“ jie stabtelėjo praleisdami greitosios pagalbos karie- 
tą, kuri švilpte prašvilpė pro juos Džerviso gatvės link. 

— Štai čia, - pasakė jis sukdamas į dešinę. - Užbėgsiu pas Laineną 
pažiūrėti, kokia pradinės lažybų dėl Karūnos suma. Kiek valandų ro- 
do jūsų auksinis laikrodis su grandinėle? 

Makkojus įsistebeilijo į niūrią Markuso Tercijaus Mozeso kontorą, 
paskui į O'Nilo laikrodį. 

— Po trijų, - pasakė jis. - O kas joja? 

— O. Medenas, - atsakė Lenehenas. - Ugninga kumelaitė. 

Laukdamas Templ Bar kvartale?*, Makkojus švelniai baksnodamas 
bato galu nuo šaligatvio į nutekamąjį griovį nustūmė banano žievę. 
Kas nors grįždamas tamsoj įkaušęs gali lengvai nusisukti sprandą. 

Alėjos vartai plačiai atsivėrė duodami kelią išjojančiai vicekaraliaus 
kavalkadai. 

— Po lygiai, - pasakė grįždamas Lenehenas. - Susidūriau su Benta- 
mu Lajensu, ketino statyti už kažkokį arklėką, mat kažkas jam patarė, 
kuris neturi nė menkiausio šanso. Štai čia. 

Jie pakilo laiptais ir praėjo po Merčents arka. Tamsianugarė figūra 
atidžiai apžiūrinėjo knygas ant gatvės prekiautojo vežimėlio. 

— Štai ir jis, - tarė Lenehenas. 

— Įdomu, ką perka, - pasidomėjo Makkojus žvilgčiodamas atgal. 

— „Leopoldo, arba Bloom is on the Rye“*>, - pasakė Lenehenas. 

— Tai senas vilkas, kalbant apie išpardavimus, - pasakė Makkojus. - 
Sykį ėjau su juo Lifi gatve, ir jis nusipirko knygą iš kažin kokio senio 
už porą šilingų. Tai štai, vien graviūros toje knygoje buvo vertos dvi- 
gubai tiek, žvaigždės ir Mėnulis, kometos su ilgomis uodegomis. Kaž- 
kas apie astronomiją. 

Lenehenas nusijuokė. 

— Papasakosiu jums vieną velnioniškai gerą istorijėlę apie kometų 
uodegas, - pasakė. - Eime į saulutę. 

Jie pasuko metalinio tilto link ir Velingtono krantine nužingsniavo 
palei parapetą. 

Ponaitis Patrikas Dignemas išėjo iš Mengeno, buvusios Ferenba- 
cho, mėsos parduotuvės, nešinas pusantro svaro kiaulienos kotletų. 

— Glenkrio pataisos namuose vyko prašmatnios vaišės, - entuzias- 
tingai pradėjo Lenehenas. - Žinote, kasmetinis banketas. Visi su iš- 
krakmolytais marškiniais. Dalyvavo ir pats meras, tuomet buvo Velas 
Dilenas, ir seras Čarlzas Kamerenas, Denas Dosenas sakė kalbą, grojo 
muzika. Dainavo Bartelis D'Arsi ir Benžaminas Dolerdas... 

— Žinau, - pertraukė Makkojus. - Sykį ten dainavo ir mano pati. 

— Iš tikrųjų? —- paklausė Lenehenas. 

Kortelė „Kambariai be baldų“ vėl pasirodė 7-0 Eklz gatvės na- 
mo lange. 

Jis minutėlę padelsė, bet tuoj pat pratrūko gergždžiančiu balsu 
kvatotis. 

— Palaukite, leiskite man papasakoti, - pasakė jis. - Delahantas iš 
Kemdeno gatvės aprūpino maistu, o jūsų nuolankiausias buvo vyriau- 
sias butelių plovėjas. Ten buvo ir Blumas su žmona. Stalai lūžte lūžo — 
portveinas, šeri, apelsininis likeris, ir mes visa tai didžiai pagerbėme. 
Įsišėlom kaip reikiant. Nuo skysčių - prie kietųjų kūnų. Gausybė šal- 
tos mėsos ir saldūs pyragai... 

— Žinau, - pertraukė Makkojus. - Tais metais, kai mano pati ten 
buvo... 

Lenehenas karštai jam suspaudė ranką. 

— Palaukite, leiskite pabaigti, - paprašė. - Po visų tų linksmybių 

dar suruošėm naktipiečius, o kai pakėlėm bures, jau mėlynavo rytas 
po praėjusios nakties. Grįžom namo pro Fetherbedo kalną, tai buvo 
žavingiausia žiemos naktis. Blumas su Krisu Kalinenu sėdėjo vienoje 
vežimo pusėje, o aš su jo žmona - kitoje. Ėmėme dainuoti sutartines 
ir duetus: „Ir štai ankstyvas ryto spindulys“. O ji buvo kaip reikiant 
prisikliukinusi Delahanto portveino po savo paspręste. Sulig kiek- 
vienu sumauto vežimpalaikio krestelėjimu — tik bumpt ant manęs. 
Velniškai malonu! Neblogą porelę įsitaisiusi, telaimina ją Dievas. 
Štai tokios! 

Suraukęs antakius, jis per pusmetrį priešais save ištiesė įgaubtus 
delnus. 

— Vis kišau po ja patiesalą ir taisiau jai ilgą šaliką. Nutuokiate, apie 
ką aš? 

Jo rankos nupiešė ore didžiulius lankus. Iš pasitenkinimo užsimer- 
kė, kūnas susigūžė, ir švelniai lūpomis sučiulbėjo. 

— Žodžiu mano bičiulis atsistojo lyg pagal komandą „ramiai“, — 
atsidusdamas tarė jis. - Ji - karšta kumelė, be jokių abejonių. Blumas 
rodė Krisui Kalinenui ir vežėjui visas žvaigždes danguje: štai Didieji 
Grįžulo ratai, ten Heraklis, o ten Skorpionas, ir visa kita makalynė. O 
aš, kaip Dievą myliu, buvau, taip sakant, pasiklydęs mergelėj. Jis pa- 
žįsta jas visas, prisiekiu. Galiausiai ji pastebėjo tokią mažą mažutėlę 
žvaigždelę, toli toli. „O kas čia per žvaigždė, Poldi?“ - klausia ji. Kaip 
Dievą myliu, užspeitė Blumą į kampą. „Toji ar ne? - pasitikslina Kri- 
sas Kalinenas, - tokią tikrai galėtume pavadinti tik smeigtuko bakste- 
lėjimu.“ Ir, prisiekiu Dievu, beveik kaip pirštu į akį. 

Lenehenas sustojo ir atsišliejo į parapetą dusdamas nuo tylaus juoko. 

— Oi, negaliu, - duso jis. 

Blyškus Makkojaus veidas, kartkartėmis nusišypsodavęs, surim- 
tėjo. Lenehenas nužingsniavo toliau. Jis kilstelėjo savo kepurę ir 
paskubom pasikasė pakaušį. Saulėkaitoje šnairomis žvilgtelėjo į 
Makkojų. 

— Jis - kultūringas išprusęs žmogus, tas Blumas, - rimtai pasakė. - 
Ne koks iš prasčiokų ar eilinių... žinote... Turi menininko bruožų, tas 
mūsų senasis Blumas. 

Misteris Blumas tingiai pervertė „Baisių Marijos Monk liudijimų“ 
puslapius, paskui ėmėsi Aristotelio „Šedevro“?“. Kreivas nevykęs šrif- 
tas. Iliustracijos: kūdikiai, susisukę į kamuoliukus kraujo spalvos įsčiose, 
primenančiose paskerstų karvių kepenis. Daugybė jų, tokių kaip šitie, 
šiuo metu visame pasaulyje. Baksnoja galvytėmis, ieško išėjimo. Kiek- 
vieną minutę kur nors gimsta vaikas. Ponia Pjurfoi. 

Jis padėjo abi knygas į šalį ir žvilgtelėjo į trečią: „Geto istorijos“, 
autorius Leopoldas fon Zacheris Mazochas. 

— Šitą skaičiau, - pasakė atstumdamas ją. 

Pardavėjas numetė ant prekystalio porą knygų. 

— Tos dvi - geros, - tarė jis. 

Iš jo nesveikos burnos per prekystalį padvelkė svogūnais. Pardavė- 
jas pasilenkė ketindamas sudėti likusias knygas į rietuvę, priglaudė jas 
prie neužsagstytos liemenės ir išnešė už nešvarios užuolaidos. 

Ant O'Konelo tilto daugybė žmonių galėjo stebėti orią misterio 
Denio Dž. Madžinio, šokių profesoriaus ir t. t., laikyseną bei marga- 
spalvius drabužius. 

Misteris Blumas, vienišas, skaitinėjo knygų pavadinimus. Džeimso 
Lavberčo „Gražiosios tironės“. Aišku, kas per daiktas. Turėjau? Taip. 

Atvertė ją. Taip ir maniau. 

Moters balsas už nešvarios užuolaidos. Klausyk - vyras. 

Ne, šioji jai nelabai patiktų. Kartą buvau atnešęs. 

Jis perskaitė kitą pavadinimą: „Nuodėmės saldybės“. Labiau jos 
skonio. Pažiūrėkim. 

Perskaitė, kur atskleidė pirštas: 

„Visi doleriai, kuriuos jai duodavo vyras, būdavo išleidžiami krau- 
tuvėse nuostabioms suknelėms ir brangiausiems papuošalams. Dėl jo! 
Dėl Raulio!“ 

Taip. Štai. Čia. Pažiūrėkim. 

„Jų lūpos susiliejo saldžiame geidulingame bučiny, o rankos glostė 
apvalumus po jos dėsbabillė.“ 

Taip. Paimk. Pabaiga. 

„Vėluoji, - kimiu balsu prakalbo jis nužvelgdamas ją įtariu žvilgsniu. 
Gražuolė moteris nusimetė sabalų kailiais apsiūtą apsiaustą parody- 

dama nuostabius pečius ir besikilnojančius apvalumus. Vos pastebi- 
mas šypsnys virptelėjo ant jos puikių lūpų, kai ji ramiai atsisuko į jį.“ 

Misteris Blumas darsyk perskaitė: „Gražuolė moteris“. 

Jį užliejo šiluma, apgaubė kūną. Kūnas po suglamžytais rūbais pasi- 
davė. Sublizgo akių baltymai. Grobį užuodžiančios šnervės išsigaubė. 
Krūtinės kremo dvelksmas (Dėl jo! dėl Raulio!). Svogūnais atsiduodan- 
tis pažastų prakaitas. Žuvų klijų lipnumas (jos besikilnojantys apvalu- 
mai!). Jausti! Suspausti! Suglamžyta! Dvokiančios siera liūtų išmatos! 

Pagyvenusi moteriškė, jau nebejauna, išėjo iš lordo kanclerio, ka- 
rališkojo ir civilinio teismų pastato, pirmajame išklausiusi nuosprendį 
pripažinti Potertoną nepakaltinamu, antrajame, admiraliteto padali- 
ny, išgirdusi pranešimą apie šaukimą į teismą ir vienos iš šalių neatvy- 
kimą - „Leidi Kerns“ savininkų ieškinys baržos „Mona“ savininkams, 
o apeliaciniame teisme - informuota apie Harvio bylos prieš Vande- 
nyno draudimo korporacijas svarstymo atidėjimą. 

Gargiantis kosulys sudrebino knygyno orą, suvirpinęs nešvarią užuo- 
laidą. Iš už jos išlindo žila nešukuota krautuvininko galva ir neskustas 
įraudęs kosintis veidas. Jis šiurkščiai atsikrenkštė ir išspjovė skreplius 
ant grindų. Paskui užmynė ant to, ką išspjovė, batu, patrynė padu ir 
pasilenkė rodydamas raudonodį pakaušį, apaugusį retais plaukais. 

Misteris Blumas pastebėjo. 

Ramdydamas padažnėjusį kvėpavimą jis tarė: 

— Paimsiu šitą. 

Krautuvininkas pakėlė išblukintas įsisenėjusios slogos akis. 

— „Nuodėmės saldybės“, — tarė jis tapšnodamas per ją. - Gera knyga. 


+ 


Liokajus prie Dileno aukciono durų vėl dusyk skambtelėjo varpe- 
liu ir nužvelgė save kreiduotame spintelės veidrodyje. 

Dili Dedal, suklususi ant šaligatvio, išgirdo skambtelėjimus ir var- 
žytojo šūksnius viduje. Keturi ir devyni. Puikios užuolaidos. Penki 
šilingai. Jaukumą teikiančios užuolaidos. Naujos - dvi gvinėjos. Penki 
šilingai - kas daugiau? Parduota už penkis šilingus. 

Liokajus pakėlė skambutį ir krestelėjo jį: 

— Barang! 

Paskutinio etapo varpelio skambesys paragino pusės mylios varžy- 

bų dviratininkus šauti priekin. Dž. A. Džeksonas, V. E. Vailis, A. Man- 
rou ir H. T. Gehenas, linguodami savo ištįsusius kaklus, įveikė posūkį 
ties koledžo biblioteka. 

Misteris Dedalas, timpčiodamas ilgą ūsą, atėjo iš Viljamo gatvės 
pusės. Sustojo prie savo dukters. 

— Tau metas, - tarė ji. 

— Stovėk tiesiai, dėl Dievo meilės, - riktelėjo misteris Dedalas. - O 
gal mėgdžioji savo dėdę Džoną, tą kornetininką, įtraukta į pečius gal- 
va? O sielvartingas Viešpatie! 

Dili gūžtelėjo pečiais. Misteris Dedalas uždėjo ant jų rankas ir iš- 
tiesino. 

— Stovėk tiesiai, mergyte, - pakartojo jis. - Nes iškryps stuburas. 
Ar žinai, kaip atrodai? 

Jis staiga nunarino galvą, ištempė ją priekin, susikūprino ir atvipi- 
no apatinį žandikaulį. 

— Liaukis, tėve, - paprašė Dili. - Visi į tave žiūri. 

Misteris Dedalas atsitiesė ir vėl timptelėjo ūsą. 

— Ar gavai kiek nors pinigų? - paklausė Dili. 

— Iš kur aš jų gausiu? - atšovė misteris Dedalas. - Dubline neatsi- 
rastų nė vieno žmogaus, kuris man paskolintų nors keturis pensus. 

— Ne, kažkiek gavai, - neatlyžo Dili žvelgdama jam į akis. 

— Iš kur žinai? - paklausė misteris Dedalas apsimestinai nustebęs. 

Misteris Kernenas, patenkintas sudarytu sandėriu, žvaliai žings- 
niavo Džeimso gatve. 

- Žinau, kad gavai, - pakartojo Dili. - Juk dabar buvai „Škotų 
užeigoj“? 

— Ne, nebuvau, - gynėsi misteris Dedalas šypsodamasis. — Ar tik ne 
tos vienuoliukės išmokė tave įžūlumo? Prašom! 

Jis padavė jai šilingą. 

— Pabandyk kaip nors išsiversti, - pridūrė. 

— Man atrodo, gavai penkis, - nerimo Dili. - Duok man dar. 

— Palauk palauk, - grasinančiu tonu pasakė misteris Dedalas. - Ir 
tu kaip kitos, ar ne? Kai mirė jūsų vargšė motina, virtote įžūlių kaly- 
čių ruja. Bet palaukit! Gausit dar visos nuo manęs į kailį. Nevidonės! 
Pasistengsiu atsikratyti jumis. Neimtumėt nė į galvą, jei graban atgul- 
čiau. Jis numirė. Tas vyras iš viršutinio aukšto numirė. 

Jis nusisuko ir nuėjo. Dili tučtuojau jį pavijo ir truktelėjo už švarko 
kampo. 

— Gerai, ko nori? - paklausė sustodamas. 

Jiems už nugaros liokajus skambtelėjo varpeliu. 

— Barang! 

— Tegu bus prakeikta tavo rėksnė dūšia! - suriko misteris Dedalas 
atsisukdamas į jį. 

Liokajus, išgirdęs pastabą, šįsyk silpnai krestelėjo tabaluojantį var- 
pelio liežuvėlį: 

— Bang! 

Misteris Dedalas spoksojo į jį. 

— Žiūrėk, - tarė dukrai. - Tai pamokoma. Įdomu, ar jis leis mums 
pasikalbėti. 

— Juk turi daugiau, tėve, - nenusileido Dili. 

— Iškrėsiu jums nedidelį pokštą, - atkirto misteris Dedalas. - Pa- 
sielgsiu su jumis, kaip Jėzus pasielgė su žydais. Žiūrėk, tai viskas, ką 
turiu. Gavau du šilingus iš Džeko Pauerio ir už du pensus nusiskutau 
prieš laidotuves. 

Suirzęs atkišo saują varinių monetų. 

— Ar negalėtum dar kur nors paieškoti pinigų? - paklausė Dili. 

Misteris Dedalas pagalvojo ir linktelėjo. 

— Paieškosiu, - rimtai pažadėjo. - Išieškojau visą nutekamąjį griovį 
O'Konelo gatvėje. Dabar pabandysiu paieškoti čia. 

— Tu juokingas, - tarė Dili kreivai šypsodamasi. 

— Prašom, - pasakė misteris Dedalas paduodamas jai du pensus. — 
Nusipirk stiklinę pieno ir bandelę ar dar ką nors. Greitai pareisiu 
namo. 

Jis įsidėjo kitas monetas į kišenę ir leidosi eiti. 

Pro Parko vartus išjojo vicekaraliaus kavalkada sveikinama kuo nuo- 
lankiausių policininkų. 

— Esu tikra, kad turi dar vieną šilingą, - burbtelėjo Dili. 

Liokajus garsiai paskambino. 

Misteris Dedalas, lydimas kurtinančio skambesio, nužingsniavo šalin 
iškreiptomis lūpomis murmėdamas sau po nosimi: 

— Tos vienuoliūkštės! Mielos mažos būtybės. O, žinoma, jos neda- 
rytų nieko! O, be abejo, nedarytų! Tai mažoji sesutė Monika! 

Nuo saulės laikrodžio pro Šekltono kontoras Džeimso vartų link 
žvaliai žingsniavo misteris Kernenas, patenkintas užsakymu, kurį gavo 
iš „Palbruko ir Robertsono“. Puikiai jį sudorojau. Kaip gyvuojate, 
misteri Kriminsai? Kuo puikiausiai, pone. Baiminausi, kad galite būti 
kitoje įstaigoje, Pimlike. Kaip sekasi? Gyvenu, ir tiek. Geras šian- 
dien oras. Taip, iš tikrųjų. Palankus lauko darbams. Tie ūkininkai 
visą laiką skundžiasi. Su malonumu mostelėčiau gurkšnelį geriausio 
jūsų džino, pone Kriminsai. Mažą džino, pone. Taip, pone. Baisu ir 
pagalvot apie tą „Generolo Sloukemo“ sprogimą. Baisu baisu! Tūks- 
tantis aukų. Širdį draskantys vaizdai. Vyrai, trypiantys moteris ir 
vaikus. Tikras barbarizmas. Kokia, sako, buvo priežastis? Savaimi- 
nis užsidegimas - nepaprastai skandalingos aplinkybės. Nė viena gel- 
bėjimo valtis neparuošta plaukti, o priešgaisrinė žarna - visa sutrū- 
kinėjusi. Niekaip negaliu suprasti - kaip tie inspektoriai leido to- 
kiam laivui... Taip, jūs visiškai teisus, misteri Kriminsai. Žinote, 
kodėl? Patepė ką reikia. Ar tai teisybė? Be jokios abejonės. Na tik 
pagalvokit. Ir dar sako, Amerika - laisva šalis. O aš maniau, kad pas 
mus blogai. 

Aš jam nusišypsojau. „Amerika, - pasakiau ramiai, kaip niekur nie- 
ko. - Kas tai yra? Atmatos iš kiekvienos šalies, įskaitant ir mūsų gim- 
tąją. Ar ne tiesa? Tai faktas.“ 

Kyšis, mano brangus pone. Na, žinoma, kur tik kvepia pinigais, 
visada atsiras, kas juos sumedžios. 

Pastebėjau, kaip pažiūrėjo į mano surdutą. Drabužiai turi įtakos. 
Svarbiausia puošni išvaizda. Padaro įspūdį. 

— Sveiki, Saimonai, - pasisveikino tėvas Kaulis. - Kaip reikalai? 

— Sveiki, Bobai, seni, - atsakė misteris Dedalas sustodamas. 

Misteris Kernenas stabtelėjo ir pasigražino priešais pasvirusį kir- 
pėjo Piterio Kenedžio veidrodį. Elegantiškas švarkas, be abejonės. Sko- 
tas iš Doseno gatvės. Tikrai vertas pusės sovereno, kurį sumokėjau už 
jį Nyriui. Naujas, tikrai ne mažiau kaip trys ginėjos. Tinka - kaip 
nulietas. Tikriausiai jį dėvėjo koks nors Kilderio gatvės dabita. Vakar 
Džonas Maligenas, Airijos banko valdytojas, taip skvarbiai į mane pa- 
žvelgė ant Karlailo tilto, lyg būtų prisiminęs. 

Aha! Reikia neapsileisti bendraujant su tais ponais. Keliaujantis ri- 
teris. Džentelmenas. Taigi, misteri Kriminsai, ar turėsime garbės su- 
laukti dar vieno jūsų užsakymo, pone. Taurė, kuri pralinksmina, bet 
nenugirdo, kaip sako senas priežodis. 

Šiaurinė siena ir sero Džono Rodžersono krantinė su laivagaliais ir 
inkarų grandinėmis, - plaukia vakarų kryptimi, plukdomas eldijos, su- 
glamžytas reklaminis lapelis, supamas kelto sukeltų bangų, Elijas ateina. 

Misteris Kernenas atsisveikindamas dirstelėjo į savo atvaizdą veid- 
rodyje. Veidas įraudęs, aišku. Pražilę ūsai. Sugrįžęs iš Indijos karinin- 
kas. Jis oriai nunešė pirmyn savo kresną kūną ant getrais apautų kojų, 
ištiesęs pečius. Ar tai ne Lamberto brolis, kitoje gatvės pusėje, Semas? 
Ką? Taip. Velniškai panašus. Ne. Priekinis to lengvojo automobilio 
stiklas, ten saulėje. Tik švystelėjo, dėl to. Velniškai panašus į jį. 

Aha! Karšta kadugių sulčių dvasia sušildė jo gyvybiškai svarbius 
organus bei kvapą. Neblogas džino lašelis. Surduto skvernai mirkčio- 
jo ryškioje saulės šviesoje pagal išdidžios eisenos taktą. 

Štai ten buvo pakartas, išniekintas ir nuketvirčiuotas Emetas??. Juoda 
taukuota virvė. Šunys dar laižė jo kraują nuo gatvės, kai lordo leite- 
nanto žmona pravažiavo pro šalį savo karieta. 

Pala pala. Ar jis palaidotas švento Mičeno kapinėse? O ne, laidojo 
vidurnaktį Glasnevine. Lavoną įnešė į vidų pro slaptas duris sienoje. 
Dabar ten ir Dignemas. Užgeso kaip žvakė. Ką padarysi. Geriau pa- 
suksiu čionai. Apeisiu. 

Misteris Kernenas pasuko ir nužingsniavo žemyn Votlingo gatve — 
pro „Guinnesso“ svečių laukimo salę ties kampu. Priešais Dublino spi- 
rito varytojų kompanijos sandėlius stovėjo dviratis vežimas be keleivio 
ir vežėjo, vadžios pririštos prie ratų. Velniškai pavojinga. Kažkoks Ti- 
pererio stuobrys kelia pavojų piliečių gyvybei. Arklys tik pašibaidytų... 

Denis Brynas su savo foliantais, pavargęs, mat visą valandą laukė 
Džono Henrio Mentono kontoroje, lydėdamas savo žmoną per O'Ko- 
nelo tiltą, ėjo į ponų Koliso ir Vordo kontorą. 

Misteris Kernenas priėjo Ailendo gatvę. 

Neramumų laikai. Reikia paprašyti Nedą Lambertą, kad paskolin- 
tų man sero Džouno Baringtono memuarus. Kai žvelgi į visą praeitį 
dabar per tam tikrą retrospektyvos prizmę. Kortavimas pas Deilį. Tuo- 
met - jokių sukčiavimų. Vienam iš vaikinų durklu prikalė delną prie 

stalo. Kažkur čia lordas Edvardas Ficdžeraldas pabėgo nuo majoro 
Siro. Arklidės už Moiros namo*ė, 

Velniškai geras džinas. 

Gražus šaunus jaunuolis. Iš geros šeimos, žinoma. O tas niekšas, 
tas apsišaukėlis skvairas su violetinėmis pirštinėmis išdavė jį. Aišku, 
jie stojo ne ton pusėn. Jiems teko tamsos ir blogio laikai. Puikus eilė- 
raštis - Ingremo. Jie buvo garbingi vyrai. Tą baladę dainuoja Benas 
Dolerdas - už širdies griebia. Meistriškai atlieka. 


Per Roso apgultį mano tėvas krito. 


Penbruko krantine lengva žingine prajojo kavalkada, ekipažą ly- 
dintys raitininkai šokčiojo, šokčiojo savo, savo balnuose. Surdutai. 
Kremo spalvos skėčiai. 

Misteris Kernenas sunkiai dūsuodamas nuskubėjo toliau. 

Jo ekscelencija! Labai gaila! Vos sekundėlę pavėlavau. Velniai grieb- 
tų! Kaip gaila! 


+ 


Stivenas Dedalas pro voratinkliais aptrauktą langą stebėjo juvelyro 
pirštus, čiupinėjančius laiko išblukintą apyrankę. Dulkės apraizgė langą 
ir vitrinos palangę. Dulkės patamsino darbščius pirštus su vanagiškais 
nagais. Dulkės snaudė ant blankių sidabro ir bronzos vijų, cinoberio 
rombų, rubinų, raupsuotų vynaspalvių akmenų. 

Visa tai užgimę tamsioje kirmėlėtoje žemėje, šaltos ugnies kibirkš- 
tys, blogio ugnelės, žibančios tamsoje. Kur puolę arkangelai svaidė 
žvaigždes nuo kaktų. Purvini kiaulių snukiai, rankos, rausia ir rausia, 
sugriebia ir išplėšia. 

Ji šoka dvokioje prietemoje, kur verda derva su česnaku. Rū- 
džiabarzdis jūreivis siurbteli iš taurės romo įsmeigęs į ją akis. Ilga 
jūros maitinama nebyli ruja. Ji šoka, kvailioja kraipydama parša- 
vedės šlaunis, klubus, ant didelio pilvo šokčioja kiaušinio dydžio 
rubinas. 

Senasis Raselas dar patrynė brangakmenį dėmėta zomšos skiaute- 
le, apvertė jį ir kilstelėjo prie moziškos barzdos galo. Senelis beždžio- 
nė grožisi pavogta brangenybe. 

O tu argi neišplėši senų įvaizdžių iš kapinių žemės. Pamišėliški so- 

fistų žodžiai: Antistenas. Vaistų menas. Rytų ir nemirtingi kviečiai, 
vešintys nuo amžinybės iki amžinybės. 

Dvi senos moterys, atgaivintos jūros dvelksmo, kėblino per Ai- 
rištauną London Bridžo keliu, viena su nuvargusiu smėliuotu skė- 
čiu, kita - su akušerės lagaminėliu, kuriame ridinėjosi vienuolika šir- 
dučių, moliuskų. 

Pliaukšinčių odinių juostų dūzgesys ir generatoriaus gaudesys, at- 
sklidęs iš elektrinės, paragino Stiveną eiti toliau. Bebūtės būtybės. Stok! 
O amžinas pulsavimas už tavęs ir amžinas pulsavimas tavy. Tavo šir- 
dis, apie kurią dainuoji. Aš - tarp jų. Kur? Tarp dviejų gaudžiančių 
pasaulių ten, kur jie sūkuriuoja, aš. Sudaužyti juos į gabalus, vieną ir 
abu. Tačiau ir mane parblokš smūgis. Sutriuškinki mane, tu, kuris ga- 
li. Sąvadautoja ir skerdikas - taip buvo tarta. Tik pamanykite! Dar ne, 
luktelėk truputį. Apsidairyk. 

Taip, visiškai teisingai. Didžiulis, nuostabus, pagarsėjęs tikslumu. 
Jūs teisus, pone. Pirmadienio rytą. Taip ir buvo, iš tiesų. 

Stivenas leidosi Bedfordo gatve, uosinės lazdelės rankena taukšė- 
damas sau per mentį. Jo žvilgsnį patraukė išblukęs 1860 metų pla- 
katas Klohisio vitrinoje - Hynenas boksuojasi su Sejersu??. Akis iš- 
plėtę lažybininkai ssnamadiškomis skrybėlėmis stovėjo susispietę ap- 
link virve aptvertą ringą. Sunkiasvoriai siauromis strėnjuostėmis 
mielai siūlė vienas kitam sugniaužtus kumščius. Ir jos pulsuoja - he- 
rojų širdys. 

Jis pasuko už kampo ir stabtelėjo prie pakrypusio vežimėlio su 
knygomis. 

— Du pensai viena, - pasakė prekiautojas. - Keturios — už šešis. 

Nutriušę puslapiai. „Airijos bitininkas“. „Curė iš Arso gyvenimas 
ir stebuklai“. „Kišeninis Kilarnio vadovas“. Turbūt čia rasčiau ir kokį 
nors iš įkeistų savo mokyklinių prizų. Stepbano Dedalo, alumno opti- 
mo, palman ferenti““, 

Tėvas Konmis, perskaitęs mažąsias valandas, ėjo per Donikarnio 
kaimelį murmėdamas mišparus. 

Turbūt įrišimas per daug geras. Kas tai? Aštuntoji ir devintoji Mo- 
zės knyga. Visų paslapčių paslaptis. Karaliaus Dovydo antspaudas. 
Nučiupinėti puslapiai: skaityti ir skaityti. Kas čia priešais mane praėjo? 
Kaip suminkštinti sutrūkinėjusią rankų odą. Balto vyno acto receptas. 

Kaip laimėti moters meilę. Tai man. Sudėjęs rankas trissyk ištark tokį 
užkeikimą: 

Se el yilo nebrakada femininum! Amor me solo! Sanktus! Amen?! 

Kas tai parašė? Didžiai palaiminto abato Peterio Salankos*2 burtai 
ir užkeikimai, paskelbti visiems nuoširdiems tikintiesiems. Ne bloges- 
ni už bet kurio kito abato burtus, tarkime Joachimo?3. Nusileisk, nupli- 
kęs mulki, arba pakedensim tau likusias vilnas**. 

— Ką čia veiki, Stivenai? 

Aukšti Dili pečiai ir palaikė suknelė. 

Greitai užversk knygą. Kad nepamatytų. 

— O tu ką veiki? - paklausė Stivenas. 

Stiuartiškas neprilygstamojo Čarlzo veidas, ilgos garbanos, krin- 
tančios iš abiejų pusių. Švytėjo įkaitęs, kai ji pasilenkė ir įmetė į ugnį 
suplyšusius batus. Aš papasakojau jai apie Paryžių. Mėgsta pasivolioti 
lovoje apsiklojusi senais apsiaustais, čiupinėdama pirštais pigią apy- 
rankę, Deno Kelio dovaną. Nebrakada femininum. 

— Ką čia turi? - pasidomėjo Stivenas. 

— Nusipirkau prie kito vežimėlio už pensą, - pasakė Dili nervingai 
nusijuokdama. - Ar ji ko verta? 

Sako, kad ji turi mano akis. Ar kiti mato mane tokį. Žvitri, tolima 
ir drąsi. Mano proto šešėlis. 

Jis paėmė iš jos rankų knygą be viršelio. Šardenalio prancūzų kal- 
bos elementorius. 

— Kam tau jos prireikė? - paklausė jis. - Mokysiesi prancūzų kalbos? 

Ji linktelėjo nuraudusi ir stipriai sučiaupusi lūpas. 

Neparodyk nuostabos. Visiškai natūralus dalykas. 

— Štai, imk, - pasakė Stivenas. - Nebloga. Žiūrėk, kad Megi jos 
neįkeistų. Tikriausiai pradingo visos mano knygos. 

— Kai kurios, - pasakė Dili. - Nebuvo kitos išeities. 

Ji skęsta. Agenbite. Gelbėk ją. Agenbite. Visi prieš mus. Ji nusi- 
temps dugnan ir mane kartu, akys ir plaukai. Glotnios jūros dumblių 
plaukų vijos apie mane, apie mano širdį, apie sielą. Sūri žalioji mirtis. 

Mes. 

Agenbite of inwit. Inwit's agenbite. 

Vargas! Vargas! 

— Sveiki, Saimonai, - pasisveikino tėvas Kaulis. - Kaip reikalai? 

— Sveiki, Bobai, seni, - atsakė misteris Dedalas sustodamas. 

Jie pliaukštelėjo rankomis priešais „Redžio ir dukters“ krautuvę. 
Tėvas Kaulis kaip šaukštu išgaubtu delnu tankiais judesiais braukda- 
mas žemyn suglostė ūsus. 

— Kas gero, kas malonaus? - paklausė misteris Dedalas. 

— Ne kažin kas, - atsakė tėvas Kaulis. — Esu užbarikaduotas, 
Saimonai, du vyrai šmižinėja aplink namą mėgindami nutaikyti pro- 
gą Įeiti. 

— Smagu, - pasakė misteris Dedalas. - O kas pasistengė? 

— A, - numykė tėvas Kaulis. - Vienas mūsų pažįstamas palūki- 
ninkas. 

— Tas su kupriuke, ar ne? - paklausė misteris Dedalas. 

— Tas pats, Saimonai, — atsakė tėvas Kaulis. - Rūbinas iš Rūbinų 
giminės. Aš kaip tik laukiu Beno Dolerdo. Jis ketina pakalbėti su Ilg- 
šių Džonu, žodį už mane užmesti, kad atšauktų tuos du vyrus. Viskas, 
ko man reikia - tik truputėlis laiko. 

Su miglota viltimi jis nužvelgė krantinę, gerklėje pūpsojo didelis 
Adomo obuolys. 

— Žinau, - pasakė misteris Dedalas linktelėdamas galvą. - Vargšas 
senas šleivys Benas! Visada kam nors stengiasi padėti. Pala! 

Jis užsidėjo akinius 1r akimirką įdėmiai pažvelgė į metalinio tilto 
pusę. 

— Štai ir jis, kaip Dievą myliu, - tarė, - subinė ir kišenės. 

Laisvas melsvas Beno Dolerdo frakas ir aukšta skrybėlė virš plačių 
kelnių energingai skriejo per krantinę nuo metalinio tilto pusės. Jis 
artėjo prie jų eidine, smarkiai kasydamasis po švarko skvernais. 

Kai priėjo, misteris Dedalas jį pasveikino: 

— Stverkit tą vyrutį su prastai pasiūtomis kelnėmis. 

— Nagi stverkit, - atšovė Benas Dolerdas. 

Misteris Dedalas kurį laiką su šalta panieka nužiūrinėjo įvairias 
Beno Dolerdo figūros vietas. Paskui, pasisukęs į tėvą Kaulį ir linktelė- 
jęs, pašaipiai suniurnėjo: 

— Koks gražus kostiumukas vasaros dienelei, ar ne? 

— Ką? Kad Dievas amžiams prakeiktų tavo dūšią, - sugriaudė įsiu- 
tęs Benas Dolerdas, - per savo gyvenimą daugiau rūbų sunešiojau, nei 
tu kada nors esi matęs. 

Jis stovėjo šalia jų ir džiugiai šypsojosi, iš pradžių - jiems, paskui — 
savo erdviems drabužiams, nuo kurių misteris Dedalas tai šen, tai ten 
braukinėjo dulkeles tardamas: 

— Kad ir ką sakytum, Benai, tai buvo pasiūta vyrui pačiame jėgų 
žydėjime. 

— Teprasmenga žemėn tas žydelis, kuris jas pasiuvo, - pagrasė Be- 
nas Dolerdas. - Dėkui Dievui, jam dar neužmokėta. 

— O kaip laikosi tas basso profondo, Bendžaminai? - pasiteiravo 
tėvas Kaulis. 

Kašelas Boilis O'Konoras Ficmorisas Tisdalas Farelas, murmėda- 
mas, sustingusiu žvilgsniu, pražirgliojo pro Kilderio gatvės klubą. 

Benas Dolerdas suraukė antakius ir staiga išsižiojęs kaip choristas 
išgiedojo žemą natą. 

— Ooo! - pasigirdo. 

- Štai kur menas, - pasakė misteris Dedalas pritariamai linksėdamas. 

— Na kaip? - paklausė Benas Dolerdas. - Ne per daug negyva? Ką? 

Jis pasisuko į abu. 

— Tinka, - nutarė tėvas Kaulis irgi linktelėdamas. 

Didžiai gerbiamas Hju K. Lavas pro Džeimso ir Čarlzo Kenedžių, 
distiliuotojų, gamyklėlę ėjo iš senųjų Šventos Marijos abatijos kapitu- 
los rūmų Tolselio už Kilnojamųjų užtvarų brastos link, o jo mintys 
sukosi apie Džeraldinus, aukštus ir išvaizdžius. 

Benas Dolerdas, smarkiai pasviręs į krautuvių vitrinų pusę, nuvedė 
juos pirmyn, jo džiugūs pirštai virpčiojo ore. 

— Eime su manimi į šerifo pavaduotojo kontorą, - pasiūlė jis. — 
Noriu jums parodyti, kokį gražuolį Rokas įdarbino antstoliu. Loben- 
gulos ir Linčehono hibridas. Tikrai verta pamatyti - patys įsitikinsite. 
Eime. Ką tik atsitiktinai sutikau Džoną Henrį Mentoną, Bodegoj*", ir 
man tai brangiai kainuos, jeigu aš ne... luktelėkit... Mes teisingame 
kely, Bobai, patikėkite manimi. 

— Pasakykite jam, kad keletui dienų, - nerimaudamas paprašė tė- 
vas Kaulis. 

Benas Dolerdas stabtelėjo ir įdėmiai pažvelgė į jį, balsingi žiome- 

nys atvipo, švarko saga, ryškiai blykčiodama, sutabalavo ant siūlo ga- 
lo, kai jis pasitrynė traiškanotas akis, kad geriau girdėtų 

— Kaip keletui dienų? - sududeno jis. - Argi jūsų namų šeimininkas 
neareštavo daiktų skoloms padengti? 

— Areštavo, —- atsakė tėvas Kaulis. 

— Na, tuomet jūsų draugo raštas nevertas nė to popieriaus, ant 
kurio jis parašytas, - pasakė Benas Dolerdas. - Šeimininko ieškiniui 
teikiama pirmenybė. Papasakojau jam visas smulkmenas. Vindzoro 
aveniu 29. Jo pavardė Lavas? 

— Taip, - patvirtino tėvas Kaulis. - Gerbiamas misteris Lavas. Jis — 
dvasininkas, tarnauja kažkur provincijoje. Tačiau ar jūs tuo tikras? 

— Galite Barabui perduoti, - tarė Benas Dolerdas, - kad įsikištų tą 
raštą, kur makaka paslėpė riešutus. 

Jis ryžtingai nusivedė tėvą Kaulį toliau prisitraukęs jį prie savo kor- 
puso. 

— O riešutai turbūt buvo lazdyno, - sumurmėjo misteris Dedalas 
nuleidęs pensnė ant švarko atlapo ir sekdamas paskui juos. 


+ 


— Jaunuoliui viskas bus gerai, - pasakė Martinas Kaningemas jiems 
einant pro Kasljardo vartus. 

Policininkas kilstelėjo ranką prie kaktos. 

— Telaimina tave Dievas, - linksmai palinkėjo Martinas Kaningemas. 

Mostelėjo laukiančiam vežikui - šis truktelėjo vadeles ir pajudėjo 
Lordo Edvardo gatvės link. 

Bronza greta aukso, panelės Kenedi galva prie panelės Dus galvos 
pasirodė virš užtrauktos „Ormondo“ viešbučio užuolaidėlės. 

— Taip, - tarė Martinas Kaningemas palytėdamas pirštu savo barz- 
dą. - Parašiau tėvui Konmiui ir viską jam papasakojau. 

— Gal pamėginkite pakalbinti mūsų draugą, - savo ruožtu pasiūlė 
misteris Paueris. 

— Boidą? - trumpai paklausė Martinas Kaningemas. - Ne jau, ačiū. 

Džonas Vaizas Nolenas, atsilikęs nuo jų, skaitydamas sąrašą greitai 
leidosi paskui juos nuo Korko kalvos. 

Ant Rotušės laiptų patarėjas Nanetis, lipdamas žemyn, pasveikino 
oldermaną Kaulį ir patarėją Eibrahamą Lajeną, lipančius aukštyn. 

Tuščia municipaliteto karieta įsuko į Eksčeindž gatvę. 

— Pažvelkite, Martinai, - pasakė Džonas Vaizas Nolenas, pasivijęs juos 
prie „Mail“ redakcijos. - Matau, kad Blumas pasirašė dėl penkių šilingų. 

— Visiškai teisingai, - atsakė Martinas Kaningemas imdamas sąra- 
šą. - Ir davė tuos penkis šilingus. 

— Be iškilmingų kalbų, - pasakė misteris Paueris. 

— Keista, bet teisybė, - pridūrė Martinas Kaningemas. 

Džonas Vaizas Nolenas plačiai išpūtė akis. 

— Manding, tas žydas labai geras*“, - sklandžiai pacitavo jis. 

Jie nusileido Parlamento gatve. 

- Štai ir Džimis Henris, - pasakė misteris Paueris, - kaip tik traukia 
Kavanos link. 

— Tikrai, — patvirtino Martinas Kaningemas. - Tai jis. 

Priešais la Maison Claire Pasiutėlis Boilenas susistabdęs kalbino Džeko 
Munio svainį, pakumpusį, kauštelėjusį, susirengusį atlikti savo reikalų. 

Džonas Vaizas Nolenas su misteriu Paueriu atsiliko, o Martinas 
Kaningemas paėmė už parankės sudžiūvusį mažą žmogelį tamsiu, nu- 
barstytu baltomis dėmelėmis kostiumu, skubiai netvirtais žingsniais 
tapnojantį pro Mikio Andersono laikrodžių parduotuvę. 

— Miesto tarybos sekretoriaus pavaduotoją šiek tiek kamuoja nuo- 
spaudos, - tarė Džonas Vaizas Nolenas misteriui Paueriui. 

Jie pasuko už kampo ir nuėjo Džeimso Kavanos vyninės link. Jiems 
prieš nosis išniro tuščia municipaliteto karieta, stovinti prie Esekso 
vartų. Martinas Kaningemas be perstojo kalbėdamas vis kaišiojo Dži- 
mui Henriui lapą, į kurį tas nė nesiteikė žvilgtelėti. 

— Ir Ilgšis Džonas Faningas čia, - tarė Džonas Vaizas Nolenas, - 
visa savo aukštybe. 

Liekna Ilgšio Džono Faningo figūra užstojo tarpdurį. 

— Labą dieną, pone šerifo padėjėjau, - pasisveikino Martinas Ka- 
ningemas, kai visi sustojo ir palinksėjo. 

Ilgšis Džonas Faningas nepaliko jiems vietos praeiti. Ryžtingu ju- 
desiu jis išsiėmė didelį „Henry Clay“ cigarą, o jo didelės piktos akys 
rūsčiu ir protingu žvilgsniu nužvelgė jų veidus. 

— Ar garbieji senatoriai tęsia savo taikius svarstymus? - tarė jis gar- 
siai ir kandžiai kreipdamasis į miesto tarybos sekretoriaus pavaduotoją. 

— Surengė tikrą pragarą krikščionims, - irzliai pasakė Džimis Hen- 

ris, dėl tos savo prakeiktos airių kalbos. Jis norėjęs sužinoti, kur šeri- 
fas, kad palaikytų tvarką pasitarimo salėje. O senąjį Barlou, lazdos 
saugotoją, paguldė astma, ant stalo lazdos nėra, niekas nežiūri tvar- 
kos, nėra net kvorumo, Hatčinsonas, lordas meras - Landudne, o 
mažasis Lorkenas Šerlokas vaizduoja /ocum tenens“". Prakeikta airių 
kalba, mūsų senolių kalba. 

Ilgšis Džonas Faningas išpūtė dūmų debesį. 

Martinas Kaningemas, sukiodamas tarp pirštų barzdos galiuką, kal- 
bėjo tai su miesto tarybos sekretoriaus pavaduotoju, tai su šerifo pa- 
dėjėju, o Džonas Vaizas Nolenas ramus tylėjo. 

— Kas dar per Dignemas? - paklausė Ilgšis Džonas Faningas. 

Džimis Henris nusiviepė ir kilstelėjo kairę koją. 

— Ak, tos nuospaudos! - nusiskundė jis. - Palypėkime laiptais aukštyn, 
dėl dievo meilės, kad galėčiau kur nors atsisėsti. Uff! Ooo! Atsargiai! 

Suirzęs jis prasispraudė pro Ilgšio Džono Faningo šoną, įėjo vidun 
ir pradėjo lipti laiptais. 

— Lipkim aukštyn, - tarė Martinas Kaningemas šerifo padėjėjui. - 
Nemanau, kad jūs pažinojote jį, nors gal ir pažinojote. 

Misteris Paueris su Džonu Vaizu Nolenu įėjo paskui juos į vidų. 

— Padorus, kuklus žmogus buvo, - pasakė misteris Paueris augalo- 
tai Ilgšio Džono Faningo nugarai, kylančiai veidrodyje Ilgšio Džono 
Faningo link. 

— Nedidukas toks, Dignemas iš Mentono kontoros, - pridūrė Mar- 
tinas Kaningemas. 

Ilgšis Džonas Faningas niekaip jo neprisiminė. 

Pasigirdo arklių kanopų kaukšėjimas. 

— Kas tai? - paklausė Martinas Kaningemas. 

Visi pasisuko - kas kur stovėjęs; Džonas Vaizas Nolenas vėl nulipo 
žemyn. Atsistojęs vėsiame tarpdurio šešėly, jis išvydo arklius, kaukšin- 
čius Parlamento gatve, pakinktai ir blizgios čiurnos švysčiojo saulės švie- 
soje. Jie linksmai prajojo pro jo šaltas nedraugiškas akis, neskubėdami. 
Priekyje balnuose, balnuose šokčiodami jojo lydintys raitininkai. 

— Kas tai buvo? - paklausė Martinas Kaningemas, jiems vėl kylant 
laiptais aukštyn. 

— Lordas vietininkas ir generalinis Airijos gubernatorius, - atsakė 
Džonas Vaizas Nolenas nuo žemesnio laiptelio. 

Jiems žingsniuojant per storą kilimą, Bakas Maligenas, prisidengęs 
panama, sušnibždėjo Heinsui: 

— Ten kampe Parnelo brolis. 

Jie pasirinko mažą stalelį netoli lango, priešais ilgaveidį vyrą, ku- 
rio barzda ir įdėmus žvilgsnis kabėjo virš šachmatų lentos. 

— Ar tas? — paklausė Heinsas pasisukdamas ant kėdės. 

— Taip, - atsakė Maligenas. - Tai Džonas Hovardas, jo brolis, mūsų 
miesto ceremonmeisteris. 

Džonas Hovardas Parnelas tylomis perkėlė baltą rikį ir jo pilka 
paukščianagė letena vėl pakilo prie kaktos - ten sustingo. 

Po akimirkos iš po rankos stogelio jo akys greitu, nepagaunamu it 
šmėkla žvilgsniu dirstelėjo į priešininką ir vėl nukrypo žemyn į veiks- 
mų lauką. 

— Man prašom mėlange, - paprašė Heinsas padavėjos. 

— Du mėlanges, - pataisė Bakas Maligenas. - Ir kelias bandeles su 
sviestu, ir dar porą pyragaičių. 

Padavėjai nuėjus, jis juokdamasis pasakė: 

— Mes tai vadinam DKB**, nes čia tikriausias drungnos kavos bara- 
kas. Ak, bet tu juk pražiopsojai Dedalo paskaitą apie „Hamletą“. 

Heinsas atvertė naujai nusipirktą knygą. 

— Gaila, - pasakė jis. - Šekspyras - palanki dirva praradusiems 
pusiausvyrą protams. 

Vienakojis jūreivis prie Nelsono gatvės 14-0 namo sumurmėjo: 

— Anglija tikisi... 

Raktažolių spalvos Bako Maligeno liemenė džiugiai krūptelėjo su- 
lig jo juoku. 

— Tau reikėtų jį pamatyti, - pasakė jis, - kai jo kūnas netenka pu- 
siausvyros. Aš jį vadinu klajojančiu Engu. 

— Esu tikras, kad jį apsėdo idėe fixe, - tarė Heinsas mąsliai sugny- 
bęs smakrą nykščiu ir smiliumi. — Ir svarstau, kokia tai galėtų būti 
idėja. Tokius žmones jos visada apsėda. 

Bakas Maligenas rimtas palinko prie jo virš stalo. 

— Jam protą sumaišė, - tarė jis, - pragaro vizijomis. Jam niekuomet 
nelemta pažinti Atikos gaidos. Svinberno, didžiausio iš poetų, moty- 

vo - blyški mirtis ir rožinis gimimas??. Tai jo tragedija. Jis niekada 
nebus poetas. Kūrybos džiaugsmas... 

— Amžinas prakeiksmas, - pasakė Heinsas trumpai linktelėdamas. — 
Suprantu. Šįryt pakamantinėjau jį apie tikėjimą. Mačiau, kad kažkas 
slegia jo protą. Tai gana įdomu, nes Vienos profesorius Pokornas“? 
daro iš to įdomias išvadas. 

Pastabios Bako Maligeno akys išvydo ateinančią padavėją. Jis pa- 
dėjo jai nukraustyti padėklą. 

— Jis neatseks jokios užuominos apie pragarą senovės Airijos mi- 
tuose, - tarė Heinsas tarp žvalių puodelių. - Atrodo, kad juose nera- 
sime ir moralės idėjos, lemties bei atpildo jausmo. Gana keista, kad jį 
apsėdusi būtent tokia idėja. Ar jis kiek nors dalyvauja jūsų judėjime? 

Mikliu judesiu į plaktą grietinėlę panardino du gulsčiai paverstus 
cukraus gabalėlius. Bakas Maligenas perpjovė karštą bandelę į dvi da- 
lis ir užtepė sviesto ant garuojančio minkštimo. Godžiai atkando minkš- 
tą gabalėlį. 

— Po dešimties metų, - pasakė jis kramtydamas ir juokdamasis. — 
Jis ketina kažką parašyti po dešimties metų. 

— Atrodo labai ilgas laikas, - pasakė Heinsas mąsliai keldamas šaukš- 
telį. - Tačiau nenustebčiau, jeigu jis imtų ir parašytų. 

Jis pasėmė pilną šaukštelį nuo grietinėlės kūgio puodelyje ir pa- 
ragavo. 

— Tikiuosi, tai tikra airiška grietinėlė, - atlaidžiai tarė jis. - Neno- 
riu, kad mane apgaudinėtų. 

Elijas, eldija, lengvas suglamžytas reklaminis lapelis, plaukė rytų 
kryptimi pro didelių laivų ir žvejų katerių bortus, per kamščių archi- 
pelagą, palei Vopingo gatvę, pro Bensono keltą ir tristiebę škuną „Ro- 
sevean“, atplaukusią iš Bridžvoterio su plytų kroviniu. 


+ 


Almidanas Artifonis praėjo pro Holso gatvę, pro Sjuelo kiemą. Jam 
už nugaros Kašelas Boilis O'Konoras Ficmorisas Tisdalas Farelas su 
besisupančiu ant rankos apsiaustalazdaskėčiu apėjo žibintą priešais 
Lo Smito namą ir perėjęs gatvę nužingsniavo per Merjen aikštę. Tolu- 
moje, jam už nugaros, aklas jaunuolis taukšėjo savo keliu palei Kole- 
džo parko sieną. 

Kašelas Boilis O'Konoras Ficmorisas Tisdalas Farelas priėjo kupi- 
nas džiugesio misterio Liuiso Vernerio vitrinas, paskui apsisuko ir nu- 
žingsniavo atgal Merjen aikšte su besisupančiu ant rankos apsiausta- 
lazdaskėčiu. | 

Prie Vaildo namo kampo“! stabtelėjo, dėbtelėjo į Elijo vardą ant 
Metropoliteno rūmų, dėbtelėjo į tolimą kunigaikščio pievelės grožy- 
bę. Jo monoklis blykstelėjo dėbsodamas saulėje. Prašiepęs žiurkiškus 
dantis, sumurmėjo: 

— Coactus Volui*?. 

Ir nužingsniavo Klero gatvės link atrajodamas savo niršius žodžius. 

Kai žingsniavo dideliais žingsniais pro misterio Blumo, dantisto, 
langus, jo nukaręs apsiausto skvernas šiurkščiai užkabino ploną tauk- 
šinčią lazdelę ir nuplasnojo toliau, trinktelėjęs per paliegusį kūną. Ak- 
lasis jaunuolis pasuko liguistą veidą žirgliojančios figūros link. 

— Tegul prakeikia tave Dievas, - tūžmingai riktelėjo jis, - kad ir kas 
būtum! Esi dar aklesnis už mane, kalės išpera! 


+ 


Ponaitis Patrikas Aloyzas Dignemas, nešinas pusantro svaro jautie- 
nos kotletų, kurių buvo pasiųstas atnešti iš Mangeno, buvusios Feren- 
bacho, krautuvės maklinėdamas ėjo įšilusia Viklou gatve priešais Ra- 
gio O'Donebhju barą. Buvo taip nuobodu, blusos griebtų, sėdėti salo- 
ne su ponia Stoer, ponia Kvigli, mama ir ponia Makdaue!l - užuolaidos 
nuleistos — o jos tik šniaukroja ir siurbčioja mažais gurkšneliais aukš- 
čiausios rūšies cheresą, kurį dėdė Barnis atnešė iš Tanio. Ir čiaumoja 
kaimiško vaisių pyrago trupinius blevyzgodamos visą tą laiką, blusos 
griebtų, ir dūsaudamos. 

Už Viklou skersgatvio jį sulaikė ponios Dail, karališkojo dvaro 
modistės, vitrina. Jis stovėjo ir žiūrėjo į du surauktakakčius, išsiren- 
gusius iki juosmens ir iškėlusius kumščius. Iš šoninių veidrodžių ne- 
byliai žiopsojo du vilkintys gedulo drabužiais ponaičiai Dignemai. 
Maileris Keo, Dublino numylėtinis, susitiks su viršila Benetu, boksi- 
ninku iš Portobelo, prizas - penkiasdešimt soverenų, Dieve, kaip 
gerai būtų pamatyti tokias kumštynes. Maileris Keo - tai tas, kuris 
puola šitą su žaliu diržu. Įėjimas — du šilingai, kareiviams - pusė 
kainos. Galėčiau lengvai pasprukti nuo ma. Ponaitis Dignemas kai- 

rėje pasisuko kartu su juo. Tai aš, gedulo drabužiais. Kada tai įvyks? 
Gegužės dvidešimt antrą. Et, gaila, blusos griebtų, juk jau buvo. Jis 
pasisuko į dešinę, ir ponaitis Dignemas dešinėje pasisuko, kepurė 
pakreipta ant šono, apykaklė išlindusi. Pakėlęs smakrą ir segioda- 
mas ją, šalia dviejų kumščiuotojų jis išvydo Meri Kendal, žavingos 
subretės, atvaizdą. Tokių paukštyčių atvaizdų būna pakeliuose ciga- 
rečių, kurias rūko Stoeras, sykį jo senis surado ir taip įkrėtė, kad 
dulkės rūko. 

Ponaitis Dignemas susitvarkė apykaklę ir numaklino toliau. Kal- 
bant apie smūgio jėgą, pats geriausias kumščiuotojas buvo Ficsimon- 
sas. Vienąsyk trinktelės į saulės rezginį, ir tu, žmogau, pabusi tik kitos 
savaitės vidury. Bet techniškiausias buvo Džemas Korbetas, kol Ficsi- 
monsas iškratė jam visas gudrybes, triukus ir panašiai. 

Graftono gatvėje ponaitis Dignemas išvydo raudoną gėlę kažko- 
kio franto burnoje, ant kojų - pirmarūšiai batukai žaisliukai, klausosi, 
ką jam vapa girtuoklis, ir visą laiką rodo dantis. 

Nėra tramvajaus į Sendimauntą. 

Eidamas Nasau gatve ponaitis Dignemas perėmė jautienos kotle- 
tus į kitą ranką. Jo apykaklė vėl išlindo viršun, ir jis truktelėjo ją Že- 
myn. Ta saga, blusos griebtų, per maža lyginant su marškinių kilpa, 
kad ją velniai, net silpna. Jis sutiko mokinius su kuprinėmis. Rytoj irgi 
neisiu, nesirodysiu iki pirmadienio. Ir vėl mokiniai. Kažin ar pastebė- 
jo, kad aš gedulingai apsirengęs? Dėdė Barnis sakė, kad duos skelbi- 
mą į laikraštį šiandien vakare. Tuomet visi pamatys laikrašty ir perskai- 
tys išspausdintą mano pavardę, ir tėčio. 

Jo veidas, užuot buvęs, kaip visada, raudonas, papilkėjo ir per jį 
ėmė ropoti musė, lipo aukštyn, prie akies. O kaip girgždėjo, kai suko 
varžtus į karstą, ir taip trinksėjo, kai nešė laiptais žemyn. 

Tėtis gulėjo ten viduj, ma verkė svetainėje, o dėdė Barnis aiškino 
vyrams, kaip įveikti posūkį. Karstas buvo didelis ir aukštas, ir iš pa- 
žiūros sunkus. Kaip tai atsitiko? Paskutinį vakarą buvo akis užsipylęs, 
stovėjo laiptų aikštelėje ir rėkė, kad jam paduotų batus, nes norėjo 
nueiti pas Tanį ir dar daugiau užsipilti; vienmarškinis atrodė toks drū- 
tas ir žemas. Niekad nebepamatysiu jo. Mirtis, nieko nepadarysi. Tė- 
tis numirė. Mano tėvas numirė. Jis paprašė, kad būčiau mamai geras 
sūnus. Negirdėjau, ką dar jis man sakė, bet mačiau jo liežuvį ir dantis, 

kai stengėsi kuo aiškiau tarti. Vargšas tėtis. Tai buvo misteris Digne- 
mas, mano tėvas. Tikiuosi, kad jis dabar skaistykloje, nes šeštadienio 
vakarą nuėjo pas tėvą Konrojų išpažinties. 


+ 


Viljamas Hamblis, Dadlio grafas, ir leidi Dadli, lydimi papulkinin- 
kio Heseltaino, po priešpiečių išvažiavo iš vicekaraliaus rezidencijos. 
Važiuojančioje iš paskos karietoje sėdėjo gerbiama ponia Pedžet, pa- 
nelė de Kursi ir gerbiamas Džeraldas Vordas, budintis adjutantas. 

Kavalkada, atiduodant pagarbą kuo nuolankiausiam policininkui, 
išvažiavo pro šoninius Fenikso parko vartus ir nuriedėjo pro Kingsbri- 
džą šiaurinėmis krantinėmis. Važiuodamas per sostinę vicekaralius buvo 
kuo nuoširdžiausiai sveikinamas. Prie Bladi tilto anapus upės misteris 
Tomas Kernenas jį bergždžiai pasveikino iš toli. Lordo Dadlio viceka- 
rališkos karietos pravažiavo tarp Kvyn ir Vitvorto tiltų, tačiau jų ne- 
pasveikino misteris Dadlis Vaitas, teisės mokslų bakalauras ir menų ma- 
gistras, stovintis Arano krantinėje priešais ponios M. E. Vait lombar- 
dą, prie vakarinės Arano gatvės kampo, ir trinantis smiliumi nosį, — 
mat buvo neapsisprendęs, ar greičiau nuvyktų į Fibsborą, triskart per- 
sėdęs, tramvajumi, ar išsinuomojęs karietą, ar eidamas pėsčiomis per 
Smitfildą, Konstitucijos kalvą ir Brodstouno stotį. 

Stovįs keturių teismų rūmų prieangy Ričis Guldingas su Guldingo, 
Kolio ir Vordo portfeliu įsistebeilijo į jį su nuostaba. Už Ričmondo 
tilto, prie Rūbino Dž. Dodo, advokato, Patriotinės draudimo kompa- 
nijos agento, kontoros slenksčio pagyvenusi moteriškė, ketinusi įeiti 
vidun, apsigalvojo ir grįždama savo pėdom palei Karališkojo teismo 
langus, patikliai nusišypsojo Jo Didenybės atstovui. Iš vandentakio 
Vudo krantinės sienoje, po Tomo Devano kontora, Podl upė kaip išti- 
kimas vasalas nukorė nuotakų liežuvį. Virš užtrauktos „Ormondo“ 
viešbučio užuolaidos auksas greta bronzos panelės Kenedi galva prie 
panelės Dus galvos viską stebėjo ir žavėjosi. Ormondo krantinėje mis- 
teris Saimonas Dedalas, traukiantis savo keliais iš miesto išvietės į 
šerifo pavaduotojo kontorą, staiga sustojo it įbestas vidury gatvės ir 
žemai nuleido skrybėlę. Jo Ekscelencija maloningai atsakė į misterio 
Dedalo pasveikinimą. Gerbiamas Hju K. Lavas, laisvųjų menų ma- 
gistras, užsigalvojęs apie lordus deputatus, kurių švelnios rankos se- 

nais laikais dalijo turtingas parapijas, nepastebimai linktelėjo ties Ka- 
hilo spaustuvės kampu. Ant Gratano tilto Lenehenas ir Makkojus, 
susiruošę atsisveikinti vienas su kitu, stebėjo prošal riedančias karie- 
tas. Eidama pro Rodžerio Gryno kontorą ir didelį raudoną Dolerdo 
spaustuvės pastatą, Gerta Makdauel, nešanti sergančiam tėvui Keits- 
bio linoleumo su kamščiamedžiu korespondenciją, iš puošnumo paži- 
no, jog tai - lordas vietininkas su žmona, bet taip ir nepajėgė įžiūrėti, 
kaip Jos Ekscelencija apsirengusi, nes tramvajui ir dideliam geltonam 
Springo baldų furgonui teko sustoti kaip tik priešais ją, kadangi tai 
buvo lordas vietininkas. Už Landi Fut pastato Džonas Vaizas Nolenas 
šyptelėjo iš užtemdyto Kanavos vyninės tarpdurio nepastebėtu šaltu 
šypsniu, žvelgdamas lordo vietininko ir vyriausiojo Airijos guberna- 
toriaus pusėn. Gerbiamas peras Viljamas Hamblas, Dadlio grafas, Di- 
džiojo Viktorijos ordino kryžiaus kavalierius, pravažiavo pro nepa- 
liaujamai tiksinčius Mikio Andersono laikrodžius ir vaškinius puoš- 
niais kostiumais aprengtus, gaiviaskruosčius Henrio ir Džeimso 
manekenus, džentelmenas Henris ir dernier cri*? Džeimsas. Priešais 
Deimo vartus besiartinančią kavalkadą stebėjo Tomas Ročfordas ir 
Ilganosis Flinas. Tomas Ročfordas, matydamas, kad leidi Dadli žvilgs- 
nis sustojo ties juo, paskubom ištraukė nykščius iš tamsiai raudonos 
liemenės kišenėlių ir nukėlė kepurę. Žavioji sowbrette, puikioji Meri 
Kendal, nutepliotais skruostais ir kilstelėtu sijonu, nutepliota šypsena 
plakate šypsojosi Viljamui Hambliui, Dadlio grafui ir papulkininkui 
H. G. Heseltainui, taip pat ir gerbiamam Džeraldui Vordui, budin- 
čiam adjutantui. Pro DKB langą virš nekantrių svečių pečių į viceka- 
raliaus ekipažą žvelgė pašaipus Bakas Maligenas ir rimtas Heinsas, jų 
figūrų masė metė šešėlį ant šachmatų lentos, į kurią susikaupęs žiūrė- 
jo Džonas Hovardas Parnelas. Faunso gatvėje Dili Dedal, pakėlusi akis 
nuo Šardenalio prancūzų kalbos elementoriaus, išvydo išskleistus skė- 
čius ir blyksinčius, besisukančius ratų stipinus. Džonas Henris Men- 
tonas, užstojęs Prekybos rūmų tarpdurį, išpūtė išbrinkusias nuo vyno 
žuviškas akis, riebioje kairėje rankoje laikydamas storą auksinį me- 
džiotojišką laikrodį, bet nežiūrėdamas į jį ir nejausdamas. Ten, kur į 
orą pakilo priekinė karaliaus Bilio arklio koja, ponia Bryn truktelėjo 
savo skubantį vyrą toliau nuo palydos arklių kanopų. Šaukdama jam į 
ausį, paaiškino, kas vyksta. Šis suprato, perėmė savo foliantus į kitą 

ranką, prispaudė prie kairės krūtinės pusės ir pasveikino antrą karie- 
tą. Gerbiamas Džeraldas Vordas, budintis adjutantas, maloniai nuste- 
bintas, paskubėjo atsakyti. Prie Ponsonbio kampo stabtelėjo nusika- 
mavęs baltas plokščias butelis H., o už jo sustojo ir kiti keturi balti 
buteliai aukštais cilindrais, E. L. Y. 'S.; kaip tik tuo metu pro šalį išdi- 
džiai prarisnojo palyda ir prariedėjo karietos. Priešais didelę Pigeto 
muzikos instrumentų parduotuvę oriai žingsniavo margaspalviais apda- 
rais pasidabinęs misteris Denis Dž. Madžinis, šokių profesorius ir t. t., 
jį aplenkė vicekaralius ir nepastebėjo. Palei rektoriaus sieną nerūpes- 
tingai atžingsniavo Pasiutėlis Boilenas mindamas gelsvai rudais batais 
bei kojinėmis su dangiško mėlio strėlytėmis apautomis kojomis pagal 
priedainio „Mano meilė - Jorkšyro mergaitė“ ritmą. 

Dangaus mėlio palydos arklių galvaraiščiams ir šauniai risčiai Pa- 
siutėlis Boilenas pademonstravo dangaus mėlio kaklaraištį, plačiakraštę 
šiaudinę skrybėlę, valiūkiškai pakreiptą ant šono, ir indigo spalvos 
seržo kostiumą. Į kišenes sukištos jo rankos pamiršo pasisveikinti, ta- 
čiau jis apdovanojo tris damas įžūliu susižavėjimo žvilgsniu ir raudo- 
na gėle tarp lūpų. Jiems važiuojant Nasau gatve, Jo Ekscelencija at- 
kreipė savo linkčiojančios žmonos dėmesį į muzikos, atliekamos Ko- 
ledžo parke, programą. Nematomi šaunuoliai škotų pulko berniokai 
garsiai trimitavo ir dusliai būgnijo paskui kortežą: 


Nors ji tik fabriko mergaitė, 
Ne šilko rūbais buošias, 

Bet jorkširietis aš linkstu 
Prie jos - 

Jorkšyro rožės. 


Anapus sienos vienas po kito startavo ketvirčio mylios handikapo 
dalyviai M. K. Grynas, H. Triftas, T. M. Peitis, K. Skeifis, Dž. B. Džef- 
sas, G., M. Mortis, F. Stivensonas, K. Ederlis ir W. K. Hagardas. 
Žirgliodamas pro Fino viešbutį, Kašelas Boilis O*Konoras Ficmori- 
sas Tisdalas Farelas pro karietas nukreipė įtūžusį monoklį į misterio 
E. M. Solomonso galvą Austrijos-Vengrijos vicekonsulato lange. 
Leinsterio gatvės gilumoje, šalia šoninio Triničio įėjimo, ištikimas 
karaliaus tarnas Hornbloueris pirštais palietė savo jėgerišką kepurę. 
Žvilgantiems arkliams išdidžiai risnojant pro Merjen aikštę, ten lau- 

kiantis ponaitis Patrikas Aloyzas Dignemas pamatė, kaip visi sveiki- 
na džentelmeną su cilindru, ir jautienos kotletų popieriaus ištau- 
kuotais pirštais taip pat kilstelėjo savo naują juodą kepurę. Jo apy- 
kaklė vėl išlindo. Vicekaralius, vykstantis atidaryti Mairaso mugės, 
surengtos, kad padėtų surinkti lėšų Mersero ligoninei, važiavo su 
savo palyda Lauer Maunto gatvės link. Priešais Brodbento krautuvę 
jis pravažiavo pro aklą jaunuolį. Lauer Maunto gatvėje pėsčiasis su 
rudu makintošu kramtydamas duonos žiauberę paskubomis netruk- 
domas perbėgo vicekaraliui kelią. Prie Rojal Kenalo tilto misteris 
Judžinas Stretonas prašiepęs atsikišusias lūpas afišoje sveikino visus 
atvykstančius į Pembruko priemiestį. Ties Hedingtono kelio kampu 
podraug su skėčiu ir krepšiu, kuriame ritinėjosi vienuolika molius- 
kų, sustojo dvi smėliu aplipusios moterys ir nustebusios nužvelgė 
lordą merą su ponia meriene be auksinės grandinės. Nortamberleno 
ir Landzdauno gatvėse Jo Ekscelencija pareigingai atsakė į retų vy- 
riškos lyties praeivių sveikinimus, dviejų mažų mokinukų, stovinčių 
prie sodo vartelių to namo, kuriuo, kaip kalbama, susižavėjo pati 
velionė karalienė, 1849 metais aplankiusi Airijos sostinę su savo vy- 
ru, princu konsortu, pasveikinimą ir ryžtingų Almidano Artifonio 
kelnių, kurias prarijo užsiveriančios durys, linkėjimus. 


KA 


| GRETA aukso išgirdo plie- 

nažvanges gelžkanopes. 

Akiplėkš plėkšplėkšplėkš. 

Drykst, dryksčiojama ties suragėjusiu nykščio nagu oda, drykst. 

Baisu! Ir auksas dar labiau paraudo. Pūst duslias gaidukes. 

Pūst. Blumas keblumas. 

Aukso garbanos. 

Nenustygsta rožė ant atlaso krūtinės atlaso, Kastilijos rožė. 

Virpt, virpt: Idolores. 

Žvilgt! Kas gi žvilga auksu aukso? 

Skimbt riktelėjo bronza gailiai. 

Ir zvimbt vibruojantis pratisas garsas. Pamažėl tilstąs garsas. 

Jaukas. Žodis švelnus. Bet pažvelkit! Žvaigždės ryškios blėsta. Ul- 
bančios natos atliepia. O rože! Kastilija. Brėkšta rytas. 

Skimbt žvangt vežimas žvangt. 

Pinigas skimbt. Laikrodis dan. 

Prisiekt. Sonnez. Galėčiau. Keliaraištis pliaukšt. Tavęs nepaliksiu. 
Pliaukšt. La clochbe! Šlaunikę pliaukšt. Prisiekt. Šilta. Sudie, mieloji! 

Skimbt skambt. Blu. 

Subumbsėjo trenksmingi akordai. Kai meilė įsiplieks. Kova! Kova! 
Būgnelis. 

Burė! Sūpuojama bangų skraistelė pluko. 

Prarasta. Sučiulbo strazdas. Jau viskas prarasta. 

Ragas. Uū ragas. 

Kai pirmąsyk išvydo. Deja! 

Tūpt užtūpt. Tvinkt kraujas. 

Čiulba. Ak, vylius. Vilioja. 

Marta! Ateiki! 

Pliaukšt. Papliaukšt. Paplot. 

Švendiev jisnie kadne gir dėjo. 

Kurčias plikis Patas padėjo biuvarą, paėmė peilį. Mėnesėtą naktį 
šūksnis: toli toli. 

Man taip liūdna. P S. Taip vieniša, keblumas. 

Klausykit! 

Smailas lenktas šaltas jūrų ragas. Tau išaugo? Kiekviena ir kitai 
ošimas ir gaudesys tykus. 

Perlai: kai ji. Listo rapsodijos. Šššš. 

Jūs ne? 

Nebuvo: ne, ne: patikėkit: Lidlyd. Su gaiduku su kara. 

Juoda. 

Žemabalsis. Nagi, Benai, nagi. 

Laukia, kol tu lauki. Chi chi. Laukia kol tu chi. 

Tik palauk! 

Giliai tamsioje žemės gelmėje. Rūdos luitai. Naminedamine kuni- 
gas jis. 

Viskas praėjo. Viskas pražuvo. 

Smulkutis jos mergiškų virpančių garbanų paparčių raštas. 

Amen! Įtūžęs sugriežė dantim. 

Pirmyn. Pirmyn, atgal. Lazdelė vėsi kyšo. 

Bronzlidija prie Minaauksės. 

Prie bronzos, prie aukso šešėlio jūros žalumoj. Blumas. Senis Blumas. 

Kažkas bilst, kažkas tuk, su kara, su gaiduku. 

Melskitės už jį! Melskitės, gerieji žmonės. 

Podagros iškraipyti jo pirštai spragt. 

Didysis Benabenas. Didysis Benbenas. 

Paskutinę rožę Kastilijos vasaros blumas paliko keblumas taip liūdna 
man vienam. 

Piiii! Lengvas vėjelis tik pūst 111. 

Tikri vyrai. Lid Ker Kou De ir Dol. Taip, taip. Kaip jūs vyrai. Pa- 
kels tavo čink ir čank. 

Fff! Oo! 

Kur bronza iš arti? Kur auksas iš toli? Kanopos kur? 

Rrrpr. Džer. Džerdžar. 

Tada, ne anksčiau kaip tada. Mano eppriptftapija. Bus pfraraš. 

Atlikau. 

Pradedam! 


Bronza greta aukso, panelės Dus galva prie panelės Kenedi galvos, 
virš „Ormondo“ baro užuolaidėlių išgirdo prakaukšint vicekarališkas 
kanopas, skambant plieną. 

— Ar tai jis? - paklausė panelė Kenedi. 

Panelė Dus atsakė taip, sėdi prie jos eks, melsvai pilka ir eau de Nil. 

— Rafinuotas derinys, - pasakė panelė Kenedi. 

Staiga pagyvėjusi panelė Dus su jauduliu tarė: 

— Pažvelk į tą vyruką su cilindru. 

— Į ką? Kur? - paklausė auksas su dar didesniu jauduliu. 

— Antroje karietoje, - tarė drėgnos panelės Dus lūpos nusijuokda- 
mos saulutėje. - Jis žiūri. Užmesk akim, kol pažiūrėsiu. 

Ji šovė, bronza, į tolimiausią kampą ir priplojo veidą prie lango 
stiklo padažnėjusio kvėpavimo garų ratile. 

Jos drėgnos lūpos sukikeno: 

— Krito negyvas atsisukęs. 

Ji nusijuokė: 

— O varge! Argi tie vyrai - ne baisūs idiotai? 

Su liūdesiu. 

Panelė Kenedi liūdnai išstyrino iš ryškios šviesos vyniodama už 
ausies palaidą plaukų sruogą. Liūdnai styrindama, jau ne auksas, už- 
suko užvyniojo plaukų sruogą. Ji liūdnai užvyniojo styrančią aukso 
plaukų sruogą už išlenktos ausies. 

— Jau kam smagu, tai jiems, - liūdnai tarė ji. 

Vyras. 

Blukas ėjo pro Mulango pypkes nešdamas prie krūtinės prispaustas 
nuodėmės saldybes, pro Vaino antikvariatą, nešdamas atminty saldžius 
nuodėmingus žodžius, pro Kerolo tamsią, aplamdytą iškabą, dėl Raulio. 

Patarnautojas pas jas, pas jas į barą, pas baro merginas atėjo. Joms, 
nepastebinčioms jo, jis trinktelėjo ant baro padėklą su barškančiu por- 
celianu. Ir 

— Štai jūsų arbata, - pasakė jis. 

Panelė Kenedi manieringai nukėlė arbatos padėklą ir pastatė ant 
apverstos dėžutės nuo selterio, toliau nuo akių, žemiau. 

— Kas atsitiko? — garsiai paklausė gerų manierų nepaisantis patar- 
nautojas. 

— Atspėk, - atšovė panelė Dus palikdama savo stebėjimo postą. 

— Tavo beau!, ar ne? 

Išdidi bronza atsakė: 

— Paskųsiu tave poniai de Masi, jei darsyk išdrįsi man akis draskyti, 
įžūlus akiplėša. 

— Akiplėkš plėkšplėkšplėkš, - storžieviškai suprunkštė tarnasnukis, 
traukdamas jai grasinant iš kur atėjęs. 

Blumas. 

Susiraukusi ties savo gėle panelė Dus pareiškė: 

— Baisiausiai įkyrėjo tas vaikigalis. Jeigu neišmoks gražiai elgtis, 
taip patampysiu už ausų, kad žagtelės. 

Gerų manierų, rafinuotas derinys. 

— Nekreipk dėmesio, - atkirto panelė Kenedi. 

Ji įpylė į puodelį arbatos, paskui supylė ją atgal į arbatinuką. Jos 
pasislėpė už prekystalio rifo laukdamos ant suolelių kojoms, apverstų 
dėžučių, laukdamos, kol jų arbatžolės nusistovės. Jos pasitaisė palai- 
dinukes, abi - iš juodo atlaso, jardas - du šilingai devyni, laukdamos, 
kol nusistovės arbatžolės, ir du šilingai septyni. 

Taip, bronza iš arti šalia aukso iš toli išgirdo plieną arti, kanopas, 
skambančias toli, išgirdo plienkanopes skambiakanopes skambiaplienį. 

— Ar labai baisiai įdegiau? 

Panelė Bronza praskleidė palaidinukę ties kaklu. 

— Ne, - atsakė panelė Kenedi. - Paskui paruduos. Ar mėginai bo- 
raksą atskiesti vyšniniu laurų vandeniu? 

Panelė Dus šiek tiek kilstelėjo galvą ir šnairomis dirstelėjo į savo 
odą baro veidrodyje su išrašytais paauksuotom raidėm rėmais, tarp 
kurių mirgėjo balto ir raudono vyno stiklai, o vidury - kriauklė. 

— O, tik pažvelk į mano rankas, - aiktelėjo ji. 

— Pamėgink ištrinti glicerinu, - patarė panelė Kenedi. 

Sakanti savo kaklui ir rankoms sudie panelė Dus. 

— Nuo tokių dalykų tik išberia, - atsakė vėl atsisėdusi. - Prašiau to 
nukaršėlio Boido krautuvėj duoti man ko nors odai. 

Panelė Kenedi pildama gerai pritrauktą arbatą nusiviepė ir mal- 
daudama paprašė: 

— Ak, tik neprimink man apie jį, dėl Dievo meilės! 

— Ne, palauk, papasakosiu, - neatlyžo panelė Dus. 

Panelė Kenedi į saldžią arbatą įpylė pieno ir užsikimšo mažais pirš- 
teliais ausis. 

— Ne, nereikia, - sušuko ji. 

— Aš neklausysiu, - sušuko ji. 

O Blumas? 

Panelė Dus nukaršėlio tonu suniurnėjo: 

— „Jums ką?“, sako jis. 

Panelė Kenedi atsikimšo ausis, kad išgirstų, kad pasakytų - bet 
pasakė, bet vėl paprašė: 

— Nekalbėk apie jį, nes numirsiu. Šlykštus senas niekšas! Tą vakarą 
Entjeno koncertų salėje, pameni? 

Pasidygėdama gurkštelėjo arbatos, karštos arbatos, gurkšnelį, gurkš- 
telėjo saldžios arbatos. 

— Va koks buvo, - pasakė panelė Dus iškeldama aukštai galvą ir 
suraukdama šnerves. - Fu! Fu! 

Šaižus isteriškas juokas išsiveržė iš panelės Kenedi gerklės. Pasakė 
Dus ir įsižeidusi prunkštelėjo pro šnerves, kurios suvirpo akiplėkšplėkš 
kaip ieškantis ėdalo snukis. 

— O! - klykdama maldavo panelė Kenedi. - Argi galima pamiršti 
tas išverstas akis? 

Panelė Dus pratrūko skambiu bronziniu juoku: 

— Saugok kaip akį! 

Blukieno tamsios akys perskaitė Arono Figatnerio pavardę. Kodėl 
visada pagalvoju - Figatveris? Turbūt kad stveria figas. O Prospero 
Lorė - hugenotiška pavardė. Tamsios Blumo akys nuslydo per palai- 
mintas Basio mergeles. Mėlyna mantija, po ja - baltuoja, ateikite pas 
mane. Jos tiki, kad ji dievas - arba deivė. Tos gi šiandien. Nepavyko 
įžiūrėti. Tas vaikinas kalbėjo. Studentas. Paskui su Dedalo sūnumi. 
Turbūt - Maligenas. Visai mielos mergelės. Šitai ir privilioja palaidū- 
nus: jos baltumas. 

Jo akys nuslydo toliau. Nuodėmės saldybės. Saldžios yra saldybės. 

Nuodėmės. 

Jauni auksabronziai balsai susiliejo juoko skambesy, Dus ir Kenedi, 
saugok kaip akį. Jos atlošė jaunas galvas, bronza kiksiaauksis, kad 
juokas lietųsi laisvai, spygčiodamos, saugok, signalus viena kitai, aukš- 
tas ausį veriančias gaidas. 

Ak, šnopuoja, atsidūsta. Atsidūsta, ak, jų linksmumas nuslopęs už- 
gęsta. 

Panelė Kenedi vėl palietė lūpomis puodelį, gurkštelėjo gurkšnelį 
ir kikt sukikeno. Panelė Dus, vėl pasilenkusi prie padėklo, vėl surau- 
kė nosį ir ėmė vartyti juokingas išpūstas akis. Vėl Kenikikenimas, 
nusvarinęs jos sukeltus ir surištus prie viršugalvio šviesius plaukus, 
nusvarinęs, kad pasirodė vėžleninės šukos ties sprandu, purkštelėjo 
iš burnos arbatą, springdama arbata bei juoku, kosėdama ir dusda- 
ma, šaukdama: 

— O, meilikaujančios akys! Įsivaizduok, kad esi tokio vyro žmona! - 
šaukė ji. —- Su ta barzdžiuke! 

Dus visai nebetramdė savo nuostabaus klyksmo, tikras klyksmas 
tikros moters, malonumas, džiaugsmas, pasibjaurėjimas. 

— Taukuotos nosies žmona! - klykė ji. 

Spygsmas ir krūtininis juokas, po bronzos - auksu, jos ragino vie- 
na kitą vėl ir vėl pratrūkti juoku, skambančiu paeiliui, bronzaauksiu, 
auksabronziu, spigiu ir krūtininiu, viena juoko banga po kitos. Ir vėl 
nusikvatojo. Akys, akys ir praakys. Nuvargusios, be kvapo nuleido 

tirtančias galvas, sukelti ir surišti greta glotniai sušukuotų, ir atrėmė į 
prekystalio kraštą. Išraudusios (o!), uždususios, išprakaitavusios (o!), 
be kvapo. 

Ištekėjusi už Blumo, už taukakeblumo. 

— O dievai aukštybėse, - pasakė panelė Dus atsidusdama virš šok- 
čiojančios rožės. - Ir kam reikėjo tiek juoktis? Jaučiu, visa sudrėkau. 

— Oi, panele Dus! - pasipiktino panelė Kenedi. - Tu bjaurus padare! 

Ir dar labiau paraudo (tu bjauri!), dar auksingiau suspindo. 

Pro Kontvelo kontorą pradūlino Taukakeblumas, pro Čepio mer- 
geles, spindinčias aliejiniais dažais. Nanečio tėvas prekiavo tais daik- 
tais, nešiojo, meilikaudamas prie durų kaip aš. Religija - pelningas 
dalykas. Reikia užsukti pas jį dėl tos žinutės. Pirmiausia pavalgyti. 
Išalkau. Dar ne. Ketvirtą, sakė, bėga. Laikrodžio rodyklės sukasi. Pir- 
myn. Kur pavalgyti? „Klarens“, „Delfinas“. Pirmyn. Dėl Raulio. Pa- 
valgyti. Jeigu pavyks išpešti penkias ginėjas už tuos skelbimus. Viole- 
tinis šilko apatinukas. Dar ne. Nuodėmės saldybės. 

Raudonis nublanko, dar nublanko, auksiškai pablyško. 

Į jų barą užklydo misteris Dedalas. Drykst, dryksčiodamas ties su- 
ragėjusiu nykščio nagu odą, drykst. Drykst. Užklydo. 

— O, sveika sugrįžusi, panele Dus. 

Padavė jai ranką. Gerai pailsėjote? 

— Liuks. 

Jis tikėjosi, kad Rostrevore jai buvo geras oras. 

— Puikus, - atsakė ji. - Pažvelkit į mane, dievo mūką. Visą dieną 
prie jūros. 

Bronzinė baltuma. 

— Ak, kaip be galo žiauru, - tarė jai misteris Dedalas ir pataikauja- 
mai suspaudė ranką. - Gundyti vargšus naivius vyrus. 

Atlaso panelės Dus rankos medus švelniai išslydo. 

— Ak, liaukitės, — pasakė ji. - Jau jūs tai tikras naivuolis, galima 
pagalvoti. 

Jis toks ir buvo. 

— Toks ir esu, - pažvelgė susimąstęs. - Lopšy atrodžiau toks naivus, 
kad jie mane ėmė ir pakrikštijo naivuoliu Saimonu. 

— Tuomet turėjote būti tikras angelėlis, - pasigirdo panelės Dus 
atsakymas. - O ką daktaras išrašė šiandien? 

— Na, - tarė susimąstęs, — ką tik pasakysite. Manau, paprašysiu 
trupučio šviežio vandens ir pusę stiklo viskio. 

Žvangt. 

— Tuojau pat, - sutiko panelė Dus. 

Tuojau pat gracingai pasisuko į veidrodį, į paauksuotus Kantrelo ir 
Kokreno grafinus. Gracingai įpylė auksinio viskio porciją iš krištoli- 
nio grafino. Iš po švarko skverno misteris Dedalas ištraukė kapšą ir 
pypkę. Tuojau pat aptarnavo. Jis pūstelėjo pro kandiklį dvi duslias 
gaidukes. 

— Kaip Dievą myliu, - tarė susimąstęs. - Visuomet norėjau pamaty- 
ti Morno kalnus. Oras ten turbūt labai tonizuoja. Bet, kaip sakoma, 
kai ilgai svajoji, ir išsipildo. Taip, taip. 

Taip. Jis palietė pirštais plaukų sruogeles, jos mergiškų garbanų 
papartį, sirenos plaukus, į taurę. 

Atplaišos. Sruogelės. Susimąstęs. Nebylus. 

Niekas nieko nepasakė. Taip. 

Panelė Dus linksmai blizgino bokalą čiulbėdama: 

— „O Idolores, rytinių jūrų karaliene!“ 

— Ar šiandien buvo užėjęs misteris Lidvelas? 

Vidun užėjo Lenehenas. Apsidairė Lenehenas. Misteris Blumas pri- 
ėjo Esekso tiltą. Taip. Blumas perėjo Taipsekso tiltą. 

Turiu parašyti Martai. Reikia nusipirkti popieriaus. Pas Deilį. Ten 
paslaugi mergina. Blumas. Senis Blumas. Blumas keblumas. 

— Buvo užėjęs per pietus, - atsakė panelė Dus. 

Lenehenas žengė žingsnį į priekį. 

— Ar manęs neieškojo misteris Boilenas? 

Jis paklausė. Ji atsakė: 

— Panele Kenedi, ar nebuvo užėjęs misteris Boilenas, kai buvau vir- 
šuje? 

Ji paklausė. Kenedi panelės balsas atsakė, pakeltas antras puodelis 
arbatos, įbestas įdėmus žvilgsnis į puslapį. 

— Ne. Nebuvo. 

Kenedi panelės žvilgsnis, girdimas, bet neregimas, skaitė toliau. 
Lenehenas kūnu apgaubė išgaubtą sumuštinius dengiantį gaubtą. 

- Žiūrėk! Kas gi ten? 

Nors nebuvo apdovanotas Kenedi žvilgsniu, derino žodžius toliau. 

Kad nepraleistų kablelių. Kad skaitytų tik juodas raides: apvalias 0 ir 
suraitytas es. 

Žvangt linksmai žvangt. 

Mergaauksė skaitė ir nė nežvilgtelėjo. Nekreipk dėmesio. Ji ne- 
kreipė dėmesio, kai jis ėmė deklamuoti lyg solfedžiuodamas solfedį 
pasakėčią, monotoniškai berdamas: 

— Sykį lapė sutyka garnį. Ir saka lapė garniui: įkyšk snapu man į 
gerklą ir ištrauk kaulu. 

Jis veltui bambėjo. Panelė Dus pasisuko į arbatos puodelį, stovintį šalia. 

Jis atsiduso į šalį. 

— Vargas man! Aiman! 

Jis pasveikino misterį Dedalą ir jam buvo atsakyta. 

— Linkėjimai nuo garsaus tėvo garsaus sūnaus. 

— Nuo ko gi? - paklausė Dedalas misteris. 

Lenehenas kuo nuoširdžiausiai skėstelėjo rankom. Kaip nuo ko? 

— Nuo ko gi? - paklausė jis. - Kaip galite klausti? Stivenas, jaunasis 
bardas. 

Sausa. 

Misteris Dedalas, garsus kovotojas, atidėjo į šalį sausą prikimštą 
pypkę. 

— Aišku, - pasakė jis. - Neatpažinau jo šįkart. Girdėjau, kad jis sukasi 
tik rinktinėje kompanijoje. Ar buvote jį sutikęs pastaruoju metu? 

Jis buvo. 

— Kaip tik šiandien išmaukiau su juo stiklą nektaro, - pasakė Lene- 
henas. - Pas Mūnį en ville ir pas Mūnį sur mer*. Už savo mūzos triūsą 
gavo žvangančių. 

Jis nusišypsojo arbatos nupraustoms bronzos lūpoms, klausiančioms 
lūpoms ir akims. 

— Erino ėlite gaudo kiekvieną jo žodį. Didis mokslo vyras Hju Mak- 
hju, talentingiausias Dublino raštininkas bei leidėjas ir tas jaunas me- 
nestrelis iš laukinių drėgnų Vakarų“, kuris vadinamas melodingų O'Me- 
deno Berko vardu. 

Po pauzės misteris Dedalas pakėlė savo gėrimą ir 

— Ten turbūt buvo labai smagu, - pasakė jis. - Suprantu. 

Jis suprantu. Jis išgėrė. Tolin įsmeigęs žvilgsnį gedinčio kalno?. Pa- 
statė savo stiklą. 

Žvilgrelėjo į banketinės salės durų pusę. 

— Matau, perstatėte fortepijoną. 

— Šiandien buvo atėjęs derintojas, - atsakė panelė Dus, - derino jį 
užeigos koncertui, niekada nebuvau girdėjusi tokio puikaus muzikanto. 

— Iš tiesų? 

- Ar ne taip, panele Kenedi? Žinote, grojo tiesiog klasiškai. Ir ži- 
note, jis aklas, vargšas jaunuolis. Esu tikra, neturi nė dvidešimties. 

— Iš tiesų? —- paklausė misteris Dedalas. 

Jis išgėrė ir lėtai nupėdino šalin. 

— Taip liūdna žiūrėti jam į veidą, - su užuojauta tarė panelė Dus. 

Tegul prakeikia Dievas tą kalės išperą. 

Skambt jos gailesčiui pritarė pietautojo skambutis. Prie valgomojo 
durų priėjo plikis Patas, priėjo susirūpinęs Patas, priėjo Patas, „Ormon- 
do“ padavėjas. Šviesaus alaus pietaujančiam. Ji ne tuoj pat padavė alų. 

Lenehenas kantriai laukė nekantraus Boileno, linksmo skambtelė- 
jimo pasiutėlio vaikino. 

Pakėlęs antakį, jis (kas?) įdėmiai pažvelgė karsto (karsto?) vidun, į 
įstrižas trigubas (fortepijonas!) stygas. Jis paspaudė (tas pats, kuris 
paspaudė pataikaujamai jai ranką), švelniai įmygęs pedalą, klavišų tri- 
julę, kad pamatytų, kaip pasirodo storas veltinis, kad išgirstų, kaip 
dusliai krinta plaktukėliai. 

Du lapus kreminio veleninio popieriaus vienas atsargai du vokus kai 
dirbai pas Vizdemą Hylį išmintingas Blumas pas Deilį Henris Flaueris 
pirko. Ar tu nesi laimingas savo namuose? Gėlė, kad mane paguostų, o 
dėl smeigtuko nutrūks mei. Kažką reiškia, ta gėlių kal. Ar tai buvo sau- 
lutė? Reiškia nekaltybę. Padori mergina susitikt po mišių. Baisiausiai 
labiausiai dėkavoju. Išmintingas Blumas išvydo ant durų plakatą, besi- 
supanti sirena rūko tarpu gražių bangų. Rūkykite undines, gaiviausias 
dvelksmas. Plaukai srūva: nelaiminga meilė. Dėl kažkokio vyro. Dėl 
Raulio. Žvilgtelėjo ir pamatė tolumoje ant Esekso tilto ryškią skrybėlę, 
važiuojančią dviračiu vežimu. Tai jis. Trečią kartą. Sutapimas. 

Skimbčiodamas, linguodamas ant elastingų gumų nuo tilto pasuko 
į Ormondo krantinę. Eik paskui. Surizikuok. Paskubėk. Ketvirtą. Jau 
greitai. Eik. 

— Du pensai, pone, - išdrįso pasakyti pardavėja. 

— Aha... Pamiršau... Atsiprašau... 

Ir keturi. 

Ji ketvirtą. Ji maloniai nusišypsojo Blujamkam. Blu šyp sku eik. 
Solabo. Manai, tu vienintelis nepamainomas? Ji visiems taip. Vyrams. 

Mieguistoje tyloje auksas palinko prie savo puslapio. 

Iš banketinės salės atsklido pamažėl tilstąs garsas. Tai buvo derintojo 
kamertonas kurį jis atsinešė pamiršo ir dabar užkliudė. Vėl garsas. Kurį 
jis dabar pastatė kuris dabar suvirpo. Ar girdi? Jis virpėjo aiškiai, dar 
aiškiau, tyliai, vis tyliau, jo skambančios šakutės. Dar ilgiau tilstąs garsas. 

Patas užmokėjo už atkimštą pietautojo gazuoto gėrimo butelį: ir 
štai virš stiklo, padėklo ir atkimšto butelio jis ėmė šnabždėtis, nupli- 
kęs bei susirūpinęs, su panele Dus. 

— „Žvaigždės ryškios blėsta...“ 

Bebalsę iš gelmės dainavo dainą: 

— „„.. rytas brėkšta.“ 

Būrelis paukštelio gaidų po jautriomis rankomis diskantu sučiulbo 
šviesų atsakymą. Šviesios džiaugsmingos natos susiliedamos į darnius 
akordus kvietė balsą, kad padainuotų apie rasotą rytą, apie jaunystę, 
apie mylimųjų išsiskyrimą, gyvenimo, meilės rytą. 

— „Rasos lašelių perlai...““ 

Leneheno lūpos virš prekystalio tyliai viliojamai sušvilpė. 

— Tik pažvelkite į tą pusę, - pasakė jis. - Kastilijos rože. 

Dviratis vežimas skambtelėjo prie šaligatvio ir sustojo. 

Ji pakilo ir užvertė savo knygą, Kastilijos rožė. Sunerimusi, vieni- 
ša, užsisvajojusi rožė. 

— Ji nukrito ar ją kas nors pastūmė? - paklausė jis jos. 

Ji paniekinamai atrėžė: 

— Neklausinėkite ir neišgirsite meluojant. 

Kaip tikra dama, gerų manierų. 

Madingi gelsvai rudi pasiutėlio Boileno batai girgždėdami žengė 
ant baro grindų. Taip, auksas iš arti greta bronzos atokiau. Lenehenas 
išgirdo, pažino ir pasveikino. 

— Štai jis didvyris nugalėtojas. 

Apdairiai žengdamas tarp vežimo ir lango praėjo Blumas, nenuga- 
lėtas herojus. Gali mane pamatyti. Vieta, kur jis sėdėjo — šilta. Link 
Ričio Guldingo portfelio ėjo juodas apdairus katinas, sveikindamasis 
kilstelėjo aukštyn. 

— „Ir mudu abu...“ 

— Girdėjau, kad jūs čia, - pasakė Pasiutėlis Boilenas. 

Pagerbdamas panelę Kenedi kilstelėjo pirštus prie pakreiptos šiau- 
dinės skrybėlės krašto. Ji nusišypsojo jam. Tačiau sesė bronza savo 
šypsena ją aplenkė, pasigražinusi dėl jo dar vešlesnius plaukus, krūti- 
nę bei rožę. 

Boilenas užsakė stebuklingo eliksyro. 

— Ko jūsų širdis pageidauja? Bokalą alaus? Malonėkite, alaus, o 
man - dygiųjų slyvų džino. Telegrafas dar tyli? 

Dar vis. Ketvirtą jis. Visi sako ketvirtą. 

Raudonos Kaulio ausys ir Adomo obuolys šerifo kontoros tarpdu- 
ry. Išvengti. Guldingas - tai šansas. Ką jis veikia „Ormondo“ bare? 
Karieta laukia. Luktelėk. 

Sveiki. Kur taip? Ką nors užkąsti? Aš irgi ką tik. Šičia. Ką, „Or- 
monde“? Geriausia Dubline. Iš tikrųjų? Restorano salė. Įsisprausim 
kur nors į kampą. Matysim kitus, bet nebūsim matomi. Manau, prisi- 
dėsiu prie jūsų. Eime! Ričis nuėjo pirmas. Blumas nusekė paskui port- 
felį. Pietūs, verti princo. 

Panelė Dus aukštai pasistiebė norėdama paimti plokščią butelį, ištiesė 
atlasinę ranką, o jos krūtinė taip pasidavė aukštyn, kad vos neišsidavė. 

— O! O! - krūpčiojo Lenehenas atsidusdamas sulig kiekvienu jos 
judesiu. - O! 

Tačiau ji lengvai pastvėrė grobį ir triumfuodama nukėlė jį. 

— Kodėl, panele, nepaaugate, - paklausė Pasiutėlis Boilenas. 

Bronzamergė pildama iš butelio tirštą saldų gėrimą jo lūpoms 
stebėjo tekančią srovę (gėlė jo švarke: kas padovanojo?) ir balsu pa- 
saldino: 

— Maža dėželė, bet brangi dovanėlė. 

Tokia ji esanti. Ji atsargiai įpylė klampiasakės sakės. 

— Štai kur laimė, - tarė Pasiutėlis. 

Jis numetė ant prekystalio didelę monetą. Pinigas skimbt. 

— Palaukite, - pasakė Lenehenas, - aš... irgi. 

— Už laimę, - palinkėjo jis keldamas putotą alų. 

— Karūna lengvai laimės, - pasakė jis. 

— Nutariau truputėlį parizikuoti - tarė Boilenas mirktelėdamas ir 
gerdamas. - Bet ne savo iniciatyva. Vieno mano draugo užgaida. 

Lenehenas gurkšnojo toliau rodydamas dantis savo pakreiptam alui 
ir panelės Dus lūpoms, kurios kone niūniavo, nesučiauptos, jūros dai- 
ną - ją jos lūpos buvo suokusios. Idolores. Rytų jūrų. 

Laikrodis sudūzgė. Panelė Kenedi praėjo pro juos (gėlė, įdomu, 
kas padovanojo?), išnešdama arbatos padėklą. Laikrodis dan. 

Panelė Dus paėmė Boileno monetą ir ryžtingai stuktelėjo per kasos 
aparato mygtuką. Jis skambtelėjo. Laikrodis dan. Šviesiaplaukė egip- 
tietė niūniuodama pasirausė kasos stalčiuje ir atidavė grąžą. Pažvelk į 
vakarus. Din. Dėl manęs. 

— Kiek dabar valandų? - paklausė Pasiutėlis Boilenas. - Ketvirta? 

Valanda. 

Lenehenas mažomis alkanomis akimis rydamas ją, niūniuojančią, niū- 
niuojančią krūtine, timptelėjo Pasiutėlio Boileno rankovę ties alkūne. 

— Paklausykim, kiek muš, - pasakė jis. 

Guldingo, Kolio ir Vordo portfelis nuvedė Blumą pro rugiagėlė- 
mis pražydusius stalus. Neieškodamas pasirinko, susijaudinusiu žvilgs- 
niu susiieškojęs, sekamas plikio Pato, stalą netoli durų. Ketvirtą. Ar jis 
pamiršo? Gal tik pajuokavo. Nenueiti: sužadinti apetitą. Negalėčiau 
taip pasielgti. Laukti, laukti. Patas, padavėjas, laukė. 

Žėrinti bronza ažūru žvelgė į Pasiutėlio dangaus mėlio kaklaraištį 
ir akis. 

— Nagi, - neatlyžo Lenehenas. - Nieko nėra. O jis nėsyk negirdėjo. 

Aukštai, aukšta gaida, nuskambėjo diskantu, švari. 

Bronzadus, bendraudama su savo rože, kuri tai kilo, tai skendo, 
ieškojo Pasiutėlio Boileno gėlės ir akių. 

— Prašom, prašom. 

Jis maldavo vis skambant prisipažinimams. 

— „Negalėjau palikti tavęs...“ 

— Kitą kartą, - koketiškai pažadėjo panelė Dus. 

— Ne, dabar, - primygtinai prašė Lenehenas. - Sonnez la clocbe" 
O, prašom! Nieko nėra. 

Ji apsižvalgė. Greitai. Panelė Kenedi neišgirs. Staiga pasilenkė. Du 
užsiplieskę žandai stebėjo ją besilenkiančią. 

Neryžtingi akordai nukrypo nuo melodijos, vėl ją atrado, neteko 
skambesio, prarado ir atgavo jį, užsikirsdami. 

— Nagi! Toliau! Sonnez! 

Pasilenkusi ji sugriebė sijono klostę viršum kelio. Dvejojo. Delsė. 
Dar juos paerzino, pasilenkusi, laukdama, vylingomis akimis. 

— Sonnez! 

Pliaukšt. Staiga ji paleido įtemptą sugnybtą elastingą keliaraištį šil- 
tapliaukšt į pliaukštelėti šaukiančią kojiniuotą moterišką šlaunį. 

— La clocbe! - džiugiai suriko Lenehenas. — Išlavinta savininkės. 
Čia jums ne pjuvenos. 

Ji šypt nusišaipė išdidžiai (graudu! argi tie vyrai?), tačiau plaukda- 
ma šviesos link švelniai šyptelėjo Boilenui. 

— Jūs tikras vulgarumo įsikūnijimas, - praplaukdama tarė ji. 

Boilenas, stebimas, stebėjo. Priglaudė prie storų lūpų taurelę, iš- 
tuštino mažytę taurelę, iščiulpė paskutinius tirštus violetinius saldžius 
lašus. Jis pakerėtomis akimis nusekė jos plaukiančią galvą - ji judėjo 
pro veidrodžius baro link - paauksuota arka imbieriniam alui, mir- 
gantys balto ir raudono vyno stiklai, dygliuota kriauklė, ir jos bronza 
veidrodyje susiliejo su dar saulėtesne bronza. 

Taip, bronza iš arti. 

— „„.. Sudie, mieloji!“ 

- Išeinu, - nekantriai paskelbė Boilenas. 

Staigiai atstūmė taurelę, pagriebė grąžą. 

— Luktelėkit minutėlę, - paprašė Lenehenas paskubomis gerdamas. - 
Norėjau jums pasakyti. Tomas Ročtordas.... 

— Pasiuskit su savo istorija, - atkirto Pasiutėlis Boilenas nuei- 
damas. 

Lenehenas paskubėjo išgerti. 

— Jums ragas išaugo, ar ką? - paklausė jis. - Palaukit. Aš einu. 

Jis nusekė įkandin skubančių girgždančių batų, bet prie slenksčio 
mitriai sustojo ir pasveikino dvi figūras, stambią ir liekną. 

— Sveiki, misteri Dolerdai! 

— Ką? Sveiki, sveiki, - atsakė išsiblaškęs Beno Dolerdo bosas aki- 
mirkai nusisukdamas nuo tėvo Kaulio bėdų. - Jis nepridarys jums 
jokių rūpesčių, Bobai. Alfas Bergenas pakalbės su ilgšiu. Šįsyk paku- 
tensim tą Judą Iskariotą. 

Dūsaudamas misteris Dedalas nužingsniavo per banketinę salę trin- 
damas pirštu antakį. 

— Chocho, pakutensim, - tirolietiškai išdainavo Benas Dolerdas. — 

Nagi, Saimonai, padainuokit mums kokią dainelę. Mes girdėjome 
skambant fortepijoną. 

Plikis Patas, susirūpinęs padavėjas, laukė, kol bus užsakyta gėrimų. 
Ričis - „Power“. O Blumas? Reikia pagalvoti. Kad jam nereikėtų 
dusyk eiti. Nuospaudos. Dabar keturios. Kaip karšta su tais juodais 
rūbais. Aišku, ir nervai truputį. Laužia (ar kaip?) šilumą. Reikia pagal- 
voti. Sidro. Taip, butelį sidro. 

— Ką jūs, - paprieštaravo misteris Dedalas. - Aš tik šiaip pritarda- 
mas pabarškinau. 

— Nagi, nagi! - šūktelėjo Benas Dolerdas. - Pranykit, rūpesčiai kas- 
dieniai. Eime, Bobai. 

Jis, Dolerdas, su storomis plačiomis kelnėmis palengva nužings- 
niavo pirmas (laikykit tą vyruką su: laikykit jį) į saloną. Jis pliumpte- 
lėjo, Dolerdas, ant kėdės. Jo gumbuoti pirštai pliumptelėjo ant klavi- 
šų. Ir pliumptelėję sustingo. 

Plikis Patas tarpdury sutiko grįžtantį be arbatos auksą. Susirūpinęs 
paprašė „Power“ ir sidro. Bronza prie lango stebėjo, bronza iš toli. 

Skambt žvangt nuvažiavo. 

Blumas išgirdo skambt, menką garselį. Jis išėjo. 

Lengvai kūktelėjęs Blumas atsiduso pasisukęs į nebylias mėlynspal- 
ves gėles. Suskambo. Jis nuvažiavo. Žvangt. Girdžiu. 

— „Meilė ir kova“, Benai, - pasakė misteris Dedalas. - Palaiminti 
seni laikai. 

Drąsios panelės Dus akys nepagerbtos nusisuko nuo užuolaidos, 
nutvilkytos saulės šviesos. Nuvažiavo. Susimąsčiusi (kas žino?), nutvi!- 
kyta (tvilkanti šviesa), ji nuleido užuolaidą truktelėjusi už virvelės. 
Susimąsčiusi ji užleido (kodėl jis taip greitai išėjo, kai aš?) ties savo 
bronza, virš baro, kur greta sesės aukso stovėjo plikis, nerafinuotas 
nerinktinis kontrastas, kontrastas nerafinuotas antirafinuotas, lėtą, vė- 
sią, blausią, jūros žalumo paslankią šešėlio gelmę, eau de Nil. 

— Tą vakarą pianinu akompanavo vargšas senis Gudvinas, - primi- 
nė jiems tėvas Kaulis. - Jo ir „Kolardo“ nuomonės truputėlį išsiskyrė. 

Išsiskyrė. 

— Ir surengė tikrą simpoziumą, - tarė misteris Dedalas. - Pats vel- 
nias jo nebūtų sustabdęs. Šiek tiek išgėręs pasidarydavo užgaidus, tas 
seniokas. 

— Dieve, ar pamenate, - paklausė Benas, įkūnus Dolerdas, nusisuk- 
damas nuo iškamuotos klaviatūros. - Po perkūnais, neturėjau net ves- 
tuvinių drabužių. 

Visi trys nusijuokė. Neturėjo, nors norėjo. Nusijuokė visas trio. 
Neturėjo vestuvinių drabužių. 

— Bet, laimė, tą vakarą pasirodė mūsų draugas Blumas, - pasakė 
misteris Dedalas. - Beje, kur mano pypkė? 

Jis numaklino prie baro prie prarasto akordoš vamzdelio. Plikis 
Patas atnešė gėrimus dviems pietautojams, Ričiui ir Poldžiui. Tėvas 
Kaulis vėl nusijuokė. 

— Juk aš tuomet radau išeitį, Benai, ar ne? 

— Radote, - patvirtino Benas Dolerdas. - Prisimenu ir tas aptemp- 
tas kelnes. Tai buvo šauni idėja, Bobai. 

Tėvas Kaulis paraudo iki pat savo šaunių violetinių ausų spenelių. 
Jis rado išei. Aptemptos kel. Nuostabi idė. 

— Žinojau, kad jam striuka su pinigais, - pasakė jis. - Jo žmona 
šeštadieniais skambindavo pianinu kavinėje už apgailėtinus skatikus, 
sklandė gandai, kad ji ir kitkuo užsiima. Ar pamenate? Ieškojom jų 
visoje Hols gatvėje, kol galų gale tas vaikinas pas Keo pasakė mums 
numerį. Pamenate? 

Benas prisiminė, ir jo plačioje fizionomijoje pasirodė nuostaba. 

— Kaip Dievą myliu, ji turėjo prašmatnių operinių apsiaustų ir įvai- 
rių papuošalų. 

Misteris Dedalas parmaklino atgal, nešinas pypke. 

— Merjen aikštės stiliaus. Balinės suknelės, kaip Dievą myliu, ir 
prabangūs rūbai. Ir jis nenorėjo imti pinigų. Na kaip? Krūvos trikam- 
pių skrybėlių, bolero ir trumpų apatinių kelnių. Na kaip? 

— Taip, taip, - pritarė misteris Dedalas linguodamas galva. - Ponia 
Merion Blum turėjo visokiausių rūbų, padėvi ir nutrenkia šalin. 

Dviratis vežimas nuvažiavo krantine žemyn. Pasiutėlis sudribęs sė- 
dėjo virš šokinėjančių padangų. 

Kepenėlės ir bekoniena. Bifšteksas ir inkstų paštetas. Taip, pone. 
Taip, Patai. 

Ponia Merion metam psichozes. Polio de Koko degėsių kvapas. 
Gražią pavardę jis. 

— Kokia buvo jos mergautinė pavardė? Daili mergužėlė. Merion... 

— Tvydi. 

— Taip. Ar ji dar gyva? 

— Ir dar kaip. 

— Ji - duktė... 

— Pulko duktė“. 

— Taip, būtent! Pamenu tą seną būgnamajorį. 

Misteris Dedalas čirkštelėjo, švilptelėjo, prisidegė ir išpūtė kvapnų 
dūmų kamuolį. 

— Ar airė? Nežinau, garbės žodis. Ar ji airė, Saimonai? 

Po pauzės - dūmas, stiprus, kvapnus, spragsintis. 

— Žandinis raumuo... Ką?.. Šiek tiek aprūdijo... O, ji tai... O mano 
airė Moli!'?, 

Jis išpūtė aitrų įmantrų kamuolį. 

— Nuo Gibraltaro uolų... visą kelią. 

Jos nyko jūros šešėlio gelmėje, auksas - prie alaus siurblio ranke- 
nėlės, bronza - prie maraskino, abi susimąsčiusios, Mina Kenedi, Liz- 
moro terasa 4, Dramkondra su Idolores, karaliene, Dolores, nebylia. 

Patas atnešė patiekalus, atidengė. Leopoldas supjaustė kepenėles. 
Kaip buvo minėta, jis su malonumu skanaudavo vidinius organus, rie- 
šuto formos paukščių skilvius, keptus menkių ikrus, o Ričis Guldin- 
gas, Kolis, Vordas valgė bifšteksą ir inkstus, bifšteksą, paskui inkstus, 
kąsnis po kąsnio valgė jis paštetą Blumas valgė jie valgė. 

Blumas su Guldingu, susieti tylos, valgė. Pietūs, verti princų. 

Bečeloro alėja kratydamasis, skambėdamas dviratis vežimas vežė 
Pasiutėlį Boileną, viengungį, šviečiant saulei, karštyje risnojo žvilgan- 
tis kumelės pasturgalis, pliaukšint botagui, ant šokčiojančių padangų, 
sudribusį ant įšildytos sėdynės, nekantrų Boileną, karštakraujį, drąsų. 
Ragas. Ar jums? Ragas. Išaugo jums? Cha cha ra gas. 

Perrėkdamas visus balsus, sugaudęs garsiau už akordų bombas, puo- 
lė atakon Dolerdo fagotas: 

— „Kai meilė užvaldo karštą mano sielą...“ 

Bensielosbenžamino banga nubangavo iki tirtančių meile suvirpu- 
sių stogo langų. 

— Kova! Kova! - suriko tėvas Kaulis. - Tu esi karys. 

— Taip, esu, - nusijuokė Benas Karys. - Galvojau apie tavo šeimi- 
ninką. Meilė ar pinigai. 

Jis nutilo. Pakraipė didžiulę barzdą, didžiulį veidą, dėl didžiulio 
apmaudaus rikto!!. 

- Jai, aišku, sprogtų ausų būgneliai, - pasakė misteris Dedalas pro 
aromatingus dūmus, - su tokiais vargonais. 

Kvatodamasis barzdotu skambiu juoku Dolerdas krūpčiojo prie kla- 
viatūros. Susprogtų. 

— Jau nekalbant apie kitą membraną, - pridūrė tėvas Kaulis. - Puse 
jėgos, Benai. Amoroso ma non troppo!'*. Leiskite man. 

Panelė Kenedi padavė dviem džentelmenams po bokalą šalto por- 
terio. Tarstelėjo žodelį. Iš tiesų, panele, tarė pirmas džentelmenas, 
gražus oras. Jie gurkšnojo šaltą porterį. Ar ji nežinanti, kur išsiruošė 
vicekaralius? Jie girdėję skambiakanopių plienakanopių skambesį. 
Ne, ji negalėtų pasakyti. Tačiau turėtų būti paskelbta laikrašty. O, 
tegu ji nesivargina. Jokio vargo. Ji pamojavo išskleistu „Indepen- 
dent“ ieškodama vicekaraliaus, jos sukelti ir surišti plaukai iš lėto 
palinko, viceka. Nesivarginkit, paprašė pirmas džentelmenas. O ne, 
jokių problemų. O kaip jis pažiūrėjo. Vicekaralius. Auksas greta bron- 
zos girdėjo geležį plieną. 


su siudiSaaa karštą mano sielą, 
Man rytdiena nerūpi. 


Kepenėlių padaže Blumas sutrynė bulvių tyrę. „Meilę ir kovą“, 
kažkas ten. Garsi Beno Dolerdo. Atbėgo tąvakar pas mus pasiskolinti 
frako koncertui. Kelnės siauros, aptemptos, kaip būgno oda. Muzi- 
kos meitėliai. Moli taip juokėsi jam išėjus. Parkrito ant lovos šaukė, 
spardėsi. Visas jo pasididžiavimas aiškiai matyti. O, Viešpatie su vieš- 
pačiukais, neištversiu! O, toms moterims pirmoje eilėje. Ak, niekada 
tiek nesijuokiau. Ką gi, aišku, dėl to jis ir bosas barotonas. O tarkime, 
eunuchai. Įdomu, kas čia groja? Subtili maniera. Tikriausiai Kaulis. 
Muzikalus. Atpažįsta kiekvieną natą, kad ir kokią grotum. Bet jam 
prastai su kvėpavimu, vargšas. Liovėsi. 

Panelė Dus, žavioji Lidija Dus, linktelėjo lipšniam advokatui, įga- 
liotiniam Džordžui Lidvelui, įeinančiam džentelmenui. Labą dieną. Ji 
ištiesė savo drėgną ranką, damos ranką, kad jis stipriai paspaustų. 
Labą. Taip, ji jau grįžusi. Ta pati sena dainelė. 

— Jūsų draugai jau ten, misteri Lidvelai. 

Džordžas Lidvelas, lipšnus, įgaliotas, palaikė jos lidijaranką. 

Skambt. 

Blumas, kaip jau buvo sakyta, valgė kepe. Čia bent jau švaru. Tas 
tipas Bartono užeigoj, besiterliojantis su kremzle. Čia nieko nėra: Gul- 
dingas ir aš. Švarūs stalai, gėlės, servetėlių mitros. Zujantis pirmyn ir 
atgal Patas, plikis Patas. Nieko nepadarysi. Geriausias Dub. 

Vėl fortepijonas. Tai Kaulis. Kai atsisėda prie jo, tartum suauga, 
abipusis supratimas. O tie nuobodūs šlifuotojai kad džiržgina smui- 
kus spoksodami į stryko galą, kad pjauna violončelę, net dantis ima 
mausti. Jos plonas, ilgas knarktelėjimas. Tąvakar, kai mudu buvome 
ložėje. Trombonas apačioje pūtė kaip koks ruonis, per pertraukėlę 
kitas pūtikas atsuko, iškratė seiles. O dirigento kojos - kelnės it mai- 
šai —- kaip šokant džigą krest krest. Teisingai daro, kad slepia juos. 

Krest skambt lingu lingu. 

Nebent arfa. Graži auksu žėrinti šviesa. Mergina ja grojo. Tartum 
gražuolės jutas. Padažas visai neblogas, tinka prie. Aukso laivas. Eri- 
nas. Arfa vieną kartą ar du. Vėsios rankos. Ben Hout“, rododendrai. 
Mes - jų arfos. Aš. Jis. Seni. Jauni. 

— Na, ne, nemokėčiau, - pasakė misteris Dedalas, neryžtingai, abe- 
jingai. 

Garsiai. 

— Nagi pradėkit, velniai griebtų, - suriko Benas Dolerdas. - Drą- 
siau, ir pavyks. 

— M'appari"“, Saimonai, - paprašė tėvas Kaulis. 

Jis žengė kelis žingsnius į scenos gilumą, orus, išdidus ir sielvartau- 
jąs, ištiesęs ilgas rankas. Krenkšt krenkštelėjo Adomo obuolys gerklė- 
je tyliai. Tyliai uždainavo apdulkėjusiam jūros peizažui - „Paskutinis 
atsisveikinimas“. Iškyšulys, laivas, burė virš didelių bangų. Atsisveiki- 
nimas. Nuostabi mergina, jos skraistelę plaiksto vėjas, iškyšuly ją ap- 
gobęs vėjas. 

Kaulis dainavo: 


M appari tutt amor: 
Il mio sguardo Vincontr...!3 


Ji mojavo, negirdėdama Kaulio, skraistele išplaukiančiam, myli- 
majam, vėjui, meilei, skubančiai burei, sugrįžk. 

— Nagi, Saimonai. 

— Ak, Benai, baigėsi mano aukso amžius... Ką gi... 

Misteris Dedalas padėjo savo pypkę prie kamertono ir sėsdamasis 
užgavo paklusnius klavišus. 

— Ne, Saimonai, - atsisuko tėvas Kaulis. - Prašom originalą. Bemolis. 

Paklusnūs klavišai suskambo aukštesne gaida, pasakojo užsikirsda- 
mi, išpažindami, painiodamiesi. 

Tėvas Kaulis nužingsniavo į scenos gilumą. 

— Luktelėkit, Saimonai. Aš akompanuosiu. Kelkitės. 

Pro Grehemo Lemono ananasinius ledinukus, pro Elverio dramblį 
nuskambėjo nudardėjo vežimas. Bifšteksas, kepenėlės, trintos bulvės - 
prie valgių, vertų princų, sėdėjo princai, Blumas ir Guldingas. Princai 
prie valgių pakeldavo taures ir išgerdavo „Power“ bei sidro. 

Gražiausia pasaulyje tenoro arija, tarė Ričis: Son2ambula. Girdėjo 
kartą, kaip ją dainavo Džo Masas. Ak, tas Makgakinas!'“. Taip. Savo 
maniera. Kaip berniukas iš bažnyčios choro. Kaip berniukas mažas 
per mišias. Tas Masas. Lyriškas tenoras, jei norite, niekada jo nepa- 
miršiu. Niekad. 

Švelniaširdis Blumas virš bekonienos be kepenėlių žvelgė į įsitem- 
pusius veido bruožus. Jam skauda strėnas. Akys blizga, lyg sirgtų inks- 
tais. Kitas programos numeris. Laikas susimokėti. Piliulės, grūsta duo- 
na, dėžutė - ginėja. Nors truputį atitolinti. Ir dainuoja: „Ten, tarp 
mirusiųjų“'?. Tinka. Inkstų paštetas. Paguoda. Nedaug iš to naudos. 
Geriausia, kas yra. Būdinga jam. „Power“. Išrankus gėrimams. Stiklas 
įtrūkęs, prašom „Vortri“ vandens. Taupydamas nušvilpia degtukus nuo 
stalo. Paskui iššvaisto visą sovereną įvairiems niekams. O kai prirei- 
kia, neturi nė skatiko. Kartą užsipylęs akis atsisakė mokėti už kelionę. 
Keisti tipai. 

Ričis niekada nepamirš to vakaro. Kol bus gyvas, niekada. Senajame 
„Royal“ viršutiniame balkone su mažuoju Pyku. O kai pirmoji gaida. 

Žodžiai apmirė Ričio lūpose. 

O dabar ims begėdiškai skiesti. Tikros rapsodijos apie ką tik nori. 
Ir pats tiki savo pramanais. Tikrai tiki. Melagis kokių reta. Tačiau 
reikia turėti gerą atmintį. 

— Kokia čia arija? - paklausė Leopoldas Blumas. 

— „Jau viskas prarasta“'!*. 

Ričis papūtė lūpas. Žema pirmoji nata, šmėkla švelni sumurmėjo: 
viskas. Strazdas. Juodasis strazdas. Jo alsavimas, švelnus kaip paukščio, 
pro tvirtus dantis, kuriais jis didžiuojasi, kaip fleita švilpė sielvartingą 
skundą. Prarasta. Sodrus garsas. O čia dvi natos - vienu sykiu. Juodasis 
strazdas, girdėjau jį čiulbant gudobelių slėny. Pasičiupęs mano motyvą, 
pakeitė jį, išdailino. Suvis atrasti naują gaidą jam pavyko - ir prarasta 
suvis. Aidas. Koks saldus atsakas. O kaip jis atsiranda? Jau viskas pra- 
rasta. Jis sielvartingai sušvilpė. Pražuvę, palaidota, prarasta. 

Blumas palenkė leopoldo ausį pataisydamas gulinčios po vaza ser- 
vetėlės kutelius. Tvarka. Taip, prisimenu. Nuostabi arija. Ji nuėjo pas 
jį miegodama. Nekaltybė mėnulio šviesoj. Vis dėlto sulaikyk ją. Drą- 
sūs, jie nesuvokia jiems gresiančio pavojaus. Pašaukti vardu. Paliesti 
vandenį. Žvangt skambt vežimas. Per vėlu. Taip troško nueiti. Štai 
kodėl. Moteris. Tas pat, kas sulaikyti jūrą. Taip - viskas prarasta. 

— Nuostabi arija, - tarė Blumas prarastas Leopoldas. — Puikiai ją 
žinau. 

Niekad gyvenime Ričis Guldingas. 

Jis taip pat ją puikiai žino. Ar jaučia. Vis įsikibęs savo dukters. 
Protinga mergaitė, kuri atpažįsta savo tėvą, kaip pasakė Dedalas. Aš? 

Blumas stebėjo šnairomis virš bekepenės. Veide - viskas prarasta. 
Praėjusių dienų Ričis smarkuolis. Juokai - nuvalkioti, seni. Krutina 
ausis. Servetėlės žiedą bruka sau į akį. Ir savo sūnų siuntinėja su aša- 
ringais laiškais. Žvairaakis Volteris, pone, padaryta, pone. Tikrai ne- 
trukdyčiau, tikėjausi gauti šiek tiek pinigų, deja. Atsiprašau. 

Vėl fortepijonas. Skamba geriau nei paskutinį sykį. Turbūt suderi- 
no. Ir vėl nutilo. 

Dolerdas su Kauliu teberagino delsiantį dainininką - nagi. 

— Nagi, Saimonai. 

— Na, Saimonai. 

— Ponios ir ponai, esu nepaprastai dėkingas už malonų dėmesį. 

— Na, Saimonai. 

— Neturiu didelių turtų, bet jei teiksitės mane išklausyti, pamėgin- 
siu padainuoti apie prislėgtą širdį. 

Šalia sumuštinių gaubto, dengiama šešėlio savo bronzą ir rožę su 
tikros damos gracija dovanodavo ir atsiimdavo Lidija, o Mina vėsioje 
ir blausioje eau de Nil - dviem alaus bokalams savo aukso plaukus. 

Nuskambėjo preliudo akordų pasažas. Užsitęsusiam, laukiančiam 
akordui atsakė balsas. 

— „Kai pirmąsyk išvydau mieliausią vaizdą.“ 

Ričis atsisuko. 

— Sai Dedalo balsas, - pasakė jis. 

Suvirpintais jausmais, liepsnos palytėtais skruostais jie klausė, jaus- 
dami tą srautą, glamonių srautą, plaukiantį per odą galūnes žmogišką 
širdį sielą nugaras. Blumas mostelėjo Patui, plikis Patas - prastai girdin- 
tis padavėjas, kad pravertų baro duris. Baro duris. Taip. Gerai. Patas, 
padavėjas, laukė, laukdamas, kol išgirs, nes silpnai girdėjo, prie durų. 

— „Ir liūdesys, atrodė, pasitraukė.“ 

Tylumoj dainavo jiems balsas, tylus, nei lietaus šnaresys, nei lapų 
šiugždesys, nepanašus nei į stygų, nei į pučiamųjų, nei į kaipgijuosva- 
dina cimbolių balsą, lytėjo žodžiais jų nuščiuvusias ausis, nuščiuvusias 
širdis — kiekvienas prisiminė savo gyvenimą. Gera gera klausytis: ir 
liūdesys, atrodė kiekvienam iš jų, abiem atrodė, pasitraukė, kai pir- 
mąsyk išgirdo. Kai pirmąsyk išvydo jie, viską praradę, Ričis, Poldis, 
grožio malonę, išgirdo iš to, iš kurio mažiausiai tikėjosi, jos pirmąjį 
maloningą, meiliašvelnį nesykamielį žodį. 

Tai meilė dainuoja: sena saldi meilės daina'?. Blumas pamažu nuo 
savo paketėlio nuvyniojo tamprią juostelę. Sena saldi meilės sonnez la 
aukso. Blumas apsuko apie keturis šakutės pirštus viją, įtempė, atlei- 
do, apsuko apie savo dvejetą nerimaujančių, keturiskart aštuoniskart, 
oktava supančiojo juos tvirtai. 

— „Kupinas vilties ir džiaugsmo...“ 

Tenorai turi moterų iki valiai, kaip gaidų. Mat balsas nuo to sklan- 
desnis. Švyst gėles jam po kojų, tik apie tave svajoju. Ak, galva tiesiog. 
Žvangt, kupinas džiaugsmo. Jo dainos - tik išrinktiesiems. Tiesiog 
tau apsisiuks galvelė. Išsikvepinusi dėl jo. Kokiais kvepalais tavo žmo- 
na? Norėčiau žinoti. Žvangt. Stop. Bilst. Visuomet darsyk žvilgteli 
veidrodin prieš atidarydama duris. Prieškambaris. Tenai? Kaip laiko- 
tės? O gerai. Čia? Kaip? Ar? Krepšely - flakonėlis ekstrakto, saldai- 
niai, kad bučiuotis būtų saldžiau. Taip? Rankos užčiuopė iškilius. 

Deja! Balsas pagarsėjo, atsidusęs pasikeitė: garsus, sodrus, žaiža- 
ruojantis, išdidus. 

— „Deja, tai buvo tik tuščia svaja...“ 

Taip, tembras dar vis nuostabus. Korko oras - švelnesnis, taip pat - 
tarmė. Ak, kvailas žmogau! Būtum galėjęs uždirbti kalnus pinigų. Dai- 
nuodamas painioja žodžius. Nukamavo savo žmoną: o dabar dainuo- 
ja. Nors sunku spręsti. Niekas už juos abu geriau nežino. Kad tik pats 
nepalūžtų. Suktis, būti tarp žmonių. Viskas dainuoja - ir rankos, ir 
kojos. Geria. Nervai pertempti. Turi mest gerti, jei nori dainuoti. Dženi 
Lind sriuba?“ - sultinys, šalavijai, žali kiaušiniai, pusė pintos grietinės. 
Grietininėms svajonėms. 

Trykšta švelnumu - lėtai, stiprėdamas. Sodriai pulsuodamas. Čia 
tai kalba. Ak, duok. Imk! Tvinkt, tvinksėjimas, pulsuojantis išdidus 
tiesus. 

Žodžiai? Muzika? Ne - tai, kas už jų. 

Blumas vyniojo, atvyniojo, mazgė, atmazgė. 

Blumas. Užplūdo šiltos karštligiškos lyžtpaliesk paslaptingumo 
antplūdis plūdo trokšdamas išsilieti muzikoje, troškime, tamsus lyžt 
srautas, užliejo. Palytėti ją priversti paplekšnoti paimti. Užtūpk. Poros 
plečiasi, besiplečiančios. Užtūpk. Džiaugsmas pojūtis šiluma. Kad plūs- 
teltų per užtvaras srovė. Tėkmė, srovė, srautas, džiugesio srautas, už- 
tūpktvinkt. Tuoj pat! Meilės kalba. 

— „... spindulys vilties...“ 

Nušvito. Lidija Lidvelui cypt vos girdimai tikra gerų manierų mū- 
za nucypė spindulį vilties. 

Tai iš „Martos“. Sutapimas. Kaip tik ketinau parašyti. Lajonelio 
daina. Gražus tavo vardas. Negaliu rašyti. Priimk mano mažą dov. 
Pagroti jos širdies stygomis, tai ir piniginės stygos. Ji juk. Pavadinau 
tave neklaužada berniūkščiu. Ir vis dėlto vardas Marta. Kaip keista! 
Šiandien. 

Lajonelio balsas sugrįžo, silpnesnis, tačiau nenuilsęs. Jis vėl uždai- 
navo Ričiui Poldžiui Lidijai Lidvelui uždainavo Patui pražiojusiam bur- 
ną atkišusiam ausį laukiančiam kad lauktų. Kaip pirmąsyk išvydo jis 
mieliausią vaizdą, kaip liūdesys, atrodė pasitraukė, kaip žvilgsnis, for- 
ma, žodis sužavėjo jį, Guldą Lidvelą, užkariavo Pato Blumo širdį. 

Gaila, kad nematau jo veido. Kirpėjas pas Dragou kažkodėl visuo- 
met žiūrėdavo man į veidą, kai kreipdavausi į jo atvaizdą veidrodyje. 
Tačiau čia geriau girdėti negu bare, nors ir toliau. 

— „Kiekvienas mielas žvilgsnis...“ 

Pirmąkart ją pamačiau vakarėly pas Metą Dileną Terenjure. Gelto- 
na suknelė su juodais apvadais. Žaidėme muzikines kėdes. Mudu abu 
paskutiniai. Likimas. Paskui ją. Likimas. Ratu ratu pamažu. Greitai 
ratu. Mes abu visi žiūrėjo. Stop. Ji atsisėdo. Visi, išvyti iš žaidimo, 
žiūrėjo. Besišypsančios lūpos. Geltoni keliai. 

— „Džiugino man akis...“ 

Dainavo. Ji dainavo „Laukimą“. Perversdavau jai natas. Balsas ku- 
pinas aromato kokiais kvepalais tavo alyvų. Pamačiau krūtis, putlios 
abi, čiulbančios lūpos. Pirmąsyk pamačiau. Ji padėkojo man. Kodėl ji 
man? Likimas. Ispaniškos akys. Tą valandą viena po kriauše patijuj 
senajame Madride?! pusiau šešėlyje Dolores jidolores. Mane. Kerinti. 
Ak, gundanti. 

— „Marta! O, Marta!“ 

Pamiršęs bet kokį lengvumą, Lajonelis su širdgėla suriko, sušuko 
nenumaldomos aistros riksmu, maldaujančiu meilę sugrįžti, tai tils- 
tančiais, tai garsėjančiais harmonijos akordais. Vienužėlio lajonelio 
šauksmas, kad ji sužinotų, kad Marta pajustų. Nes tik jos jis laukia. 
Kur? Čia ir ten o ten ieškoki čia visi ieškokit kur. Kažkur. 

— „Ateiki prarastoji! Ateiki mylimoji!“ 

Vienišas. Vienintelė meilė. Vienintelė viltis. Vienintelė mano pa- 
guoda. Marta, krūtininė gaida, sugrįžk. 

— „Ateik!“ 

Jis sklendė, paukštis, skriejo toliau, ūmus skambus klyktelėjimas, 
sklendžiąs sidabro kamuolys, purptelėjo aukštyn, ramus, skrido grei- 
čiau, ilgai, kad priartėtų, netempk per ilgai lėtas kvėpavimas jis kvė- 
puoja ilgas gyvenimas, pakilęs aukštai, aukštai, švystelėdamas, lieps- 
nodamas, vainikuotas, aukštai, simboliniame švitesy, aukštai, neže- 
miškoje krūtinėje, aukštai, plačiai žerdamas spindulius visur visi pakilo 
visi aplink visa kas beribiškumassumasumas... 

— „Pas mane!“ 

Saiopoldai! 

Išsisėmė. 

Ateik. Gerai sudainuota. Visi plojo. Ji privaio. Ateiti. Pas mane, 
pas jį, pas ją, pas tave irgi, mane, mus. 

— Bravo! 

Pliaukšt pliaukšt. Šaunuolis Saimonas. Pliaukštpapliaukšt. Bis! 

Pliaukšt pliukšt pliaukšt. Skamba kaip varpas. Bravo, Saimonai! 
Plekštplokštplekšt. Bis, bipliaukšt, kalbėjo, šaukė, plojo visi. Ben Do- 
lerdas, Lidija Dus, Džordžas Lidvelas, Patas, Mina, du džentelmenai 
su dviem bokalais, Kaulis, pirmasis džent su bok ir bronza panelė 
Dus, ir auksas panelė Mina. 

Pasiutėlio Boileno prašmatnūs gelsvai rudi batai girgždėjo ant baro 
grindų, kaip jau minėta anksčiau. Pro Džono Grėjaus, Horacijaus vie- 
narankio Nelsono, gerbiamo tėvo Teobaldo Metju paminklus skimbt 
žvangt ką tik pravažiavo, kaip sakyta anksčiau, vežimas. Risčia, karš- 
ty, ant įšildytos sėdynės. Clocbe. Sonnez la. Cloche. Pro „Rotundą“, 
Ratlendo aikštę. Per daug lėtai Boilenui, siuntančiam Boilenui, ne- 
kantriam Boilenui vilkosi ta kumelė. 

Paskutinių Kaulio akordų skambesys nutilo, ištirpo ore - ir šis ta- 
po sodresnis. 

Ir Ričis Guldingas gurkštelėjo „Power“ viskio, o Leopoldas Blu- 
mas - sidro, o Lidvelas - „Guinnesso“, ir antras džentelmenas pasakė, 
kad jie išgersią dar porą bokalų, jei ji neprieštarausianti. Panelė Kene- 
di, darydama meškos paslaugą, šyptelėjo koralinėm lūpom - pirmam, 
antram. Ji neprieštaravo. 

— Savaitei cypėn, - pasakė Benas Dolerdas, - tik duona ir vanduo. 
Tuomet tai uždainuotumėt, Saimonai, kaip strazdas giesmininkas. 

Lajonelis Saimonas, dainininkas, nusijuokė. Tėvas Bobas Kaulis pra- 
dėjo groti. Mina Kenedi aptarnavo. Antras džentelmenas užmokėjo. 
Tomas Kernenas išdidžiai įžengė vidun. Lidija, kuria buvo žavimasi, 
žavėjosi. Tik Blumas dainavo nebyliai. 

Žavėdamasis. 

Ričis, žavėdamasis, suokė apie nuostabų to žmogaus balsą. Prisi- 
minė vieną vakarą, o, seniai tai buvo. Niekuomet nepamirš to vakaro. 
Sai dainavo. „Tai - didybė ir garbė“?2, tai buvo pas Nedą Lambertą. 
Šventas Dieve jis niekad gyvenime nebuvo girdėjęs tokio tembro nie- 
kad negirdėjo „ak, neištikima, geriau mums išsiskirt“ taip skambiai 
taip Dieve niekad negirdėjo „nes meilės nebėra“ toks skambus balsas 
„nebėra“ paklauskite Lamberto jis gali patvirtinti. 

Guldingas, raudonoms dėmėms ryškėjant ant blyškaus, pasakojo 
misteriui Blumui, veido apie tą vakarą, kai Sai pas Nedą Lambertą, 
Dedalas dainavo „Tai - didybė ir garbė“. 

Jis, misteris Blumas, klausėsi, o jis, Ričis Guldingas, pasakojo jam, 
misteriui Blumui, apie tą vakarą, kai jis, Ričis, girdėjo jį, Sai Dedalą, 
dainuojant „Tai - didybė ir garbė“, jo, Nedo Lamberto, namuose. 

Svainiai: giminaičiai. Mes niekad nesikalbam susitikę??. Matyt, ko- 
kia juoda katė bus perbėgusi kelią, įtrūko liutnia?*. Žvelgia į jį su pa- 
nieka. Supranta. Nepaisant to, jis žavisi juo. Tas vakaras, kai tai daina- 
vo. Žmogaus balsas, dvi trumputės švelnios stygelės, nuostabiau už 
viską. 

Ir tas balsas raudojo. Dabar ramesnis. Kai nutyla, ir pajunti, kad 
girdėjai. Virpesiai. Dabar ore - tyla. 

Blumas atskyrė sukryžiuotas rankas ir suglebusiais pirštais ėmė tam- 
pyti ploną tamprią stygą. Tampė ir timpčiojo. Ji zvimbė, ji gaudė. O 
Guldingas tuo metu kalbėjo apie Baraklafo balsą, o Tomas Kernenas, 
tam tikra retrospektyvia tvarka prisiminimais grįždamas į praeitį, kaž- 
ką kalbėjo tėvui Kauliui, kuris klausėsi ir improvizuodamas grojo, kuris 
grodamas linkčiojo. O didysis Benas Dolerdas tuo metu kalbėjosi su 
užsiplieskusiu Saimonu Dedalu, kuris linkčiojo rūkydamas, kuris rūkė. 

Ak, prarastoji. Visos dainos apie tai. Blumas dar labiau įtempė sa- 
vo stygą. Argi ne žiauru? Žmonės pamilsta vienas kitą: vilioja vienas 
kitą. Paskui drykst į gabalus. Mirtis. Sprogim. Smūgis į galvą. Lauk- 
povelniųlaukiščia. Žmogaus gyvenimas. Dignemas. Tfu, susiraičiusi 
tos žiurkės uodega! Daviau penkis šilingus. Corpus paradisum*>. Kvark- 
sinti bažnyčios griežlė. Pilvas kaip padvėsusio šuns. Išėjo. Gieda. Pa- 
miršo. Aš irgi. O vieną dieną ji su. Palik ją: nusibodo. Paskui kentės. 
Pašniurkščios. Didelės ispaniškos akys, spoksančios į tuštumą. Jos ban- 
guotiuotiešlūsvešlūsešlūsešlūs plaukai ne-sušuk-uoti. 

Tačiau per didelė laimė įgrista. Jis įtempė stipriau, stipriau. Ar nesi 
laimingas savo? Pliaukšt. Nutrūko. 

Vežimas skimbt Dorseto gatvės link. 

Panelė Dus atitraukė atlasinę ranką priekaištaudama, patenkinta. 

— Prašom taip nesielgti, - ji pasakė, - mes per menkai vienas kitą 
pažįstame. 

Džordžas Lidvelas įtikinėjo ją - tikrai, nuoširdžiai, bet ji nepatikėjo. 

Pirmas džentelmenas patikino Miną - taip ir buvo. Ji paklausė jo, 
ar tikrai buvo taip. Ir antras bokalas patvirtino, taip. Kad buvo taip. 

Panelė Dus, panelė Lidija, nepatikėjo: panelė Kenedi, Mina, nepati- 

kėjo: Džordžas Lidvelas, ne: panelė Dus nepatikė: pirmasis, pirmasis: 
džent su bok: patikėjo, ne, ne: nepati, panelė Ken: Lidlidijavelas: bok. 

Geriau parašysiu čia. Plunksnakočiai pašte apgraužti ir sulaužyti. 

Plikis Patas, išvydęs ženklą, priėjo. Plunksną ir rašalo. Nuėjo. Ir 
biuvarą. Jis nuėjo. Ir popieriaus nusausinti. Išgirdo kurčias Patas. 

— Taip, - pasakė misteris Blumas, - tampydamas tamprią susisuku- 
sią stygą. 

Be abejo, taip. Pakaks kelių eilučių. Mano dovanėlė. Ta įmantri 
itališka muzika. Kas ją sukūrė? Kai žinai pavardę, tampa aišku. Išsiim- 
ti popieriaus lapą, voką - nerūpestingai. Tai taip tipiška. 

— Svarbiausias visos operos numeris, - pasakė Guldingas. 

— Iš tiesų, - pritarė Blumas. 

Visa tai - numeriai. Vis muzika, kai pagalvoji. Du padauginti iš 
dviejų padalyti iš dviejų yra dukart vienas. Virpesiai: tai - akordai. 
Vienas plius du plius šeši yra septyni. Gali padaryti ką tik nori žongli- 
ruodamas skaičiais. Visada galima nustatyti, kad kas nors lygu kam 
nors. Karpinių simetrija prie kapinių sienos. Jis nepastebi, kad aš su 
gedulo drabužiais. Beširdis: jam rūpi tik jo pilvas. 

Muzikomatematika. Atrodo, kad klausaisi nežemiškų garsų. O pa- 
mėgink pasakyti šitaip: Marta, septyniskart devyni minus iks yra tris- 
dešimt penki tūkstančiai. Lėkšta, visai lėkšta. Tik garsų dėka ji tobula. 

Tarkime, jis dabar groja. Improvizuoja. Tai gali būti kas tik nori, 
kol negirdi žodžių. Reikia gerai įsiklausyti. Nelengva. Iš pradžių vis- 
kas sklandu, paskui išgirsti, kad akordai truputį paklydo, jauti, kad 
šiek tiek sutriko. Paskui — iš maišo maišan, per statines, pro vielinę 
tvorą, lenktynės su kliūtimis. Ritmas sukuria melodiją. Priklauso nuo 
nuotaikos. Tačiau klausytis visuomet malonu. Nekalbu, žinoma, apie 
gamas, - tai aukštyn, tai žemyn, - kai mokosi mergaitės. Net dvi pas 
kaimynus šalia. Reikėtų joms išrasti butaforinius pianinus. Nupirkau 
jai ir „Blumenlied“2“. Dėl pavadinimo. Vieną vakarą man grįžtant į 
namus ją lėtai skambino kažkokia mergina, ta mergina. Arklidžių var- 
tai netoli Sesilia gatvės. Mili nemėgsta. Keista, juk mes abu. 

Plikis kurčias Patas atnešė plokščią biuvarą, rašalo. Patas padėjo 
prie rašalo plunksną, plokščią biuvarą. Patas paėmė lėkštę dubenį pei- 
lį šakutę. Patas išėjo. 

Nėra lygių šiai kalbai, pasakė misteris Dedalas Benui. Dar vaikas 

būdamas, girdėjo, kaip dainuojamos barkarolės, Ringabeloj, Kroshei- 
vene Ringabeloj. Kvynstauno uostas, pilnas italų laivų. Vaikštinėda- 
vom, žinote, Benai, mėnesienoje, užsidėję tas neįsivaizduojamas skry- 
bėles. Derindavo balsus. Dieve, kokia muzika, Benai. Girdėjau dar 
vaikas. Per Ringabelos uostą mėnkarolės. 

Išsiėmęs karčią pypkę, pridengė delnu lūpas, kurios išburkavo mė- 
nesienos nakties šauksmą, skambų iš arti, šauksmą iš toli, atsiliepiant. 

Į tūtelę suvynioto „Freeman“ kraštu nuklydo Blumo akis saugo 
kaip akį, tyrinėdama, kur aš tai mačiau. Kalanas, Koulmenas, Digne- 
mas Patrikas. Vaje! Vaje! Fosetas. Aha! Kaip tik ir ieškojau... 

Tikiuosi, kad jis nežiūri, gudrus kaip žiurkė. Kilstelėjo išskleistą 
„Freeman“. Dabar nepamatys. Nepamiršk, kad reikia rašyti graikiš- 
kai. Blumas pamerkė, Blu sumur: gerbiamas pone. Gerbiamas Henris 
parašė: brangi Meidi. Gavau tavo laiš ir gė. Velnias, kur aš padėjau? 
Šitoj kiš ar ki. Tai vi neįma. Pabrauk neįma. Parašyti šiandien. 

Nuobodu, nuobodžiaudamas Blumas tyliai būgnijo su aš tik su aš 
tik svarstau pirštais į plokščią biuvarą, atneštą Pato. 

Toliau. Žinai, ką turiu omeny, ne pataisyk šitą e. Priimki mano 
kuklią mažą dov, kurią įdė. Neprašyk jos atsaky. Palauk. Penki Dig. 
Maždaug du čia. Pensas žuvėdroms. Elijas atei. Septyni pas Deivį Ber- 
ną. Iš viso apie aštuonis. Sakykim, pusę kronos. Mano kuklią mažą 
dov: pašt perl du ir šeši. Parašyk man ilgą. Ar nepakenti? Žvangt, ar 
turi tą? Taip sujaudinta. Kodėl vadini mane neklau? Tu irgi neklauža- 
da? O, Meiri pametė segtuką. Šiai dienai tiek. Taip, taip, pasakysiu 
tau. Noriu, kad. Palaikyti. Vadink tuo kitu mane. Ta mintis, parašė ji. 
Kol neišseko mano kantry. Palaikyti. Turi patikėti. Patikėk. Bokal. Tai. 
Yra. Tiesa. 

Argi ne kvailystes rašau? Vyrai taip ned. Vedybos priverčia, jų žmo- 
nos. Nes esu toli nuo. Tarkim. Tačiau kaip? Ji privalo. Išsaugoti jau- 
nystę. Jeigu ji sužinotų. Kortelė mano skrybė. Ne, nepasakok visko. 
Beprasmiškas skausmas. Jei jos nesupranta. Moteris. Kas tinka vie- 
nam, tiks ir kitam. 

Samdoma karieta numeris trys tūkstančiai dvidešimt keturi, vežė- 
jas Bartonas Džeimsas iš Harmoni aveniu numeris vienas, Donibru- 
kas, o karietoje - keleivis, jaunas džentelmenas, apsirengęs elegantiš- 
ku mėlynos spalvos seržo kostiumu, pasiūtu Džordžo Roberto Mesi- 

jaso, sukirpėjo ir siuvėjo iš Edeno krantinės numeris penki, užsidėjęs 
šiaudinę skrybėlę, labai prašmatnią, pirktą iš Džono Plastou Greit 
Bransviko gatvė numeris vienas, skrybėlininko. A? Štai tas vežimas, 
kur kratėsi ir žvangėjo. Pro Dlugačo mėsos krautuvę, šviečiančius 
„Agendath“ vamzdelius prarisnojo dailiasubinė kumelaitė. 

— Atsakymas į skelbimą? - paklausė Blumo skvarbios Ričio akys. 

— Taip, - atsakė misteris Blumas. - Komivojažierius, miesto terito- 
rijoje. Man atrodo, kad nieko gero iš to nebus. 

Blumas sumur: geriausios rekomendacijos. O Henris parašė: tai 
mane sujaudins. Žinai kaip. Skubu. Henris. Graikiška e. Geriau pri- 
durk prierašą. Ką jis dabar groja? Improvizuoja imtermezzo. P. S. Pam 
tam tam. Kaip tu nubau? Nubausi mane? Pasisukęs sijonas siūbuoja, 
plaikstosi į. Pasakyk man, aš noriu. Žinoti. O. Aišku, jei nenorėčiau, 
neklausčiau. La la la ree. Pabaiga liūdna, minoras. Kodėl minoras liūd- 
nas? Pasirašyk R. Jos mėgsta, kai pabaiga liūdna. P P S. La la la ree. 
Man taip liūdna šiandien. La ree. Aš toks vienišas. Doo. 

Jis paskubom nusausino Pato sugeriamuoju. Vok. Adresą. Nurašyk 
tiesiog iš laikraščio. Sumurmėjo: ponai Kolenas, Koulmenas ir part- 
neriai, akcinė bendrovė. O Henris parašė: 


Ponia Marta Kliford. 
Dolfin Barn skersgatvis. 
Dublinas. 


Užtėkšk ir ant to, kad jis negalėtų perskaityti. Gerai. Mintis, verta 
premijos už pikantišką istoriją. Kas nors, ką detektyvas perskaitė ant 
sugeriamojo popieriaus. Tarifas - ginėja už skil. Metčemas dažnai pri- 
simena besijuokiančią kerėtoją. Vargšė ponia Pjurfoi. T. g.: tau galas. 

Pernelyg poetiškai apie tą liūd. Tai dėl muzikos. Muzika pakeri, 
pasakė Šekspyras. Citatos kiekvienai metų dienai. Būti ar nebūti. Iš- 
mintis, pasiskaityti, kol lauki. 

Jis vaikšto po Džerardo rožyną Feterio skersgatvy, pražiliarudis. 
Vienas gyvenimas, ir viskas. Vienas kūnas. Veik. Tik veik. 

Kad ir kaip būtų, padaryta. Pašto perlaida, ženkliukas. Paštas gre- 
ta. Keliauk. Gana. Prižadėjau susitikti su jais pas Barnį Kirneną. Ne- 
malonus reikalas. Keliauk. Patai! Negirdi. Kurčias kaip kelmas. 

Karieta jau artėja. Sakyk. Sakyk. Patai! Negirdi. Dėlioja servetėles. 

O kiek nueina per dieną. Jeigu nupieštum jam ant pakaušio veidą, 
būtų vienas dviejuose asmenyse. Norėčiau, kad jie dar padainuotų. 
Nukreipia mintis. 

Plikis Patas, kuris susirūpinęs, vyniojo servetėles. Patas yra pada- 
vėjas, kuris blogai girdi. Patas - padavėjas, kuris laukia, kol tu lauki. 
Chi chi chi chi. Jis laukia, kol tu lauki. Chi chi. Jis - padavėjas. Chi 
chi chi chi. Jis laukia, kol tu lauki. Kol tu lauki, jei tu lauki, jis pa- 
lauks, kol tu lauki. 

O dabar Dus. Dus Lidija. Bronza ir rožė. 

Ji nuostabiai, tiesiog nuostabiai praleidusi laiką. Tik pažvelkite į 
šią puikią kriauklę, kurią ji atvežė. 

Ji grakščiai atnešė nuo baro spygliuotą, lenktą jūros ragą, kad jis, 
Džordžas Lidvelas, advokatas, išgirstų. 

— Paklausykite! - paprašė ji. 

Skambant džino įkaitintiems Tomo Kerneno žodžiams, akompa- 
nuotojas lėtai audė muziką. Nepramanytas faktas. Kaip Volteris Bap- 
tis prarado balsą. Ką gi, pone, sutuoktinis kad griebė jam už gerklės. 
„Niekše, - pasakė jis, - nebegiedosi meilės dainų.“ Tikrai taip padarė, 
seras Tomas. Bobas Kaulis audė. Tenorai turi moter. Kaulis atsilošė. 

O, dabar jis išgirdo - ji laikė kriauklę jam prie ausies. Girdite! Jis 
girdėjo. Nuostabu. Ji priglaudė ją prie savosios, ir pro išsijotą šviesą 
kontrastu sužibo blyškus auksas. Kad išgirstų. 

Barkšt. 

Blumas pro baro tarpdurį išvydo kriauklę, jų glaudžiamą prie au- 
sų. Jis išgirdo, nors ir silpniau, tai, ką girdėjo jos, kiekviena atskirai, 
paskui - viena kitai, jos girdėjo bangų ošimą, garsiai, tykus gaudesys. 

Bronza prie nuvargusio aukso iš arti, iš toli, jos klausėsi. 

Jos ausis irgi - kriauklė, toji atsikišusi geldelė. Buvo prie jūros. 
Mielos pamario mergytės. Oda nusvilusi, raudona. Pirma reikėjo pa- 
sitepti kremu, tuomet būtų įdegusi rudai. Skrebutis su sviestu. Beje, 
kad nepamirščiau losjono. Ties lūpom - karštis. Tiesiog tau galvelė. 
Plaukai sukelti: kriauklė, apaugusi jūros dumbliais. Kodėl jos slepia 
ausis po jūržolių plaukais? O turkės - burnas, kodėl? Tik akys virš 
marškos, čadra. Raski kelią vidun. Ola. Įėjimas tik interesantams. 

Jiems atrodo, kad girdi jūrą. Dainuojančią. Gaudesį. Tai tik krau- 
jas. Kartais suūžia ausyse. Ką gi, ir tai jūra. Dalelyčių salos. 

Iš tiesų nuostabu. Taip aiškiai. Vėl. Džordžas Lidvelas priglaudė 
jos gaudes; klausydamasis —- paskui padėjo šalia, švelniai. 

— Ką šnabžda laukinės bangos??? - jis paklausė jos šypsodamasis. 

Kerinti, su jūros šypsena, bet neatsakydama Lidija nusišypsojo Lid- 
velui. 

Barkšt. 

Pro Larį O'Rurką, pro Larį, drąsųjį Larį O", nusiūbavo Boilenas ir 
Boilenas pasuko. 

Nuo pamestos kriauklės panelė Mina grakščiai nusklendė prie lau- 
kiančių bokalų. Ne, ji nesanti tokia vieniša, leido misteriui Lidvelui 
suprasti šelmiška panelės Dus galvutė. 

Vaikštinėdavo mėnesienoje prie jūros. Ne, ne viena. Su kuo? Ji 
išdidžiai atsakė: su vienu džentelmenu, draugu. 

Bobo Kaulio pirštai vėl sumirgėjo grodami aukštas natas. Šeimi- 
ninkui teikiama pirmenybė. Nedaug laiko. Ilgšis Džonas. Didysis Be- 
nas. Jis lengvai skambino lengvą šviesų skambų motyvą greitakojėms 
damoms, šelmėms, besišypsančioms, ir jų gerbėjams, draugams džen- 
telmenams. Vienas: vienas, vienas, vienas: du, vienas, trys, keturi. 

Jūra, vėjas, lapai, griausmas, vanduo, mykia karvės, gyvulių tur- 
gus, gaidžiai, vištos nekudakuoja, gyvatės šnypšššščia. Muzika - visur. 
Ratledžo durys: giiirgžd girgždančios. Ne, tai triukšmas. Dabar groja 
menuetą iš „Don Žuano“. Dvariškiai, įvairiausi rūbai, šoka pilies me- 
nėse. Vargas. Lauke valstiečiai. Žalsvi išbadėję veidai, valgo rūgštynių 
lapus. Kaip gražu. Pažvelkite: pažvelkite, pažvelkite, pažvelkite, pa- 
žvelkite, pažvelkite: jūs pažvelkite į mus. 

Skamba džiaugsmingai, jaučiu. Niekada nesukurčiau tokios. Ko- 
dėl? Mano džiaugsmas - kitas džiaugsmas. Bet abu - džiaugsmas. Taip, 
tai turbūt džiaugsmas. Pats muzikos faktas rodo, kad esi. Kieksyk gal- 
vodavau, kad ji - prastos nuotaikos, kol imdavo linksmai niūniuoti. 
Na, tuomet aišku. 

Makkojaus sakvojažas. Mano žmona ir tavo žmona. Kniaukiantis 
katinas. Lyg kas plėšytų šilką. Kai ji kalba - lyg dumplės klaksėtų. Jos 
nesugeba kalbėti su pauzėmis kaip vyrai. Be to, jų balsuose - kažkoks 
defektas. Pripildyk mane. Aš šilta, tamsi, atvira. Moli ir gui est bo- 
mo“: Merkadantė??. Priglaudžiau ausį prie sienos, kad girdėčiau. Rei- 
kalinga moteris, galinti pristatyti prekes. 

Krest barkšt krest stop. Puošeiviškas gelsvai rudas puošeivos Boile- 
no batas, kojinės dangaus mėlio strėlytėm, lengvai atsistojo ant žemės. 

Ak, pažvelkite, kokie mes! Kamerinė muzika. Mažasis koncertas. 
Galima suprasti dviprasmiškai. Apie tokią muziką dažnai pagalvoju, 
kai ji. Akustika. Skambesys. Garsiausiai skamba tušti puodai. Nes akus- 
tika, rezonansas priklauso nuo vandens svorio ir yra lygus krintančio 
vandens dėsniui. Tartum Listo rapsodijos, vengriškos, čigoniškos. Per- 
lai. Lašai. Lietus. Tikšt ikšt tekšt tekšt takšt takšt. Ššš. Dabar. Galbūt 
dabar. Anksčiau. 

Kažkas į duris tuk tuk, kažkas pabeldė tok kok su gaiduku kara 
karakarakara?? gaidukas. Kok kok. 

Barkšt. 

- Oui sdegno?!, Benai, - paprašė tėvas Kaulis. 

— Ne, Benai, - įsikišo Tomas Kernenas, - „Irumpaplaukį vaiki- 
ną“??. Mūsų gimtąja dorėnų. 

— Taip, padainuokite, Benai, - paprašė misteris Dedalas. —- Vyrai 
šaunūs ir patikimi. 

— Prašom, prašom, - jie paprašė vienu balsu. 

Eisiu. Čia, Patai, grįžk. Prieik. Jis atėjo, jis atėjo, jis nepasiliko. Prie 
manęs. Kiek? 

— Kokia tonacija? Šeši diezai? 

— Fa diezas mažor, - atsakė Benas Dolerdas. 

Išskėsti Bobo Kaulio nagai spustelėjo juodus žemutinių oktavų kla- 
višus. 

Turiu eiti, pasakė princas Blumas princui Ričiui. Ne, Ričis tarė. Taip, 
reikia. Kažkur gavo pinigų. Dabar ketina paūžti - paskandinti juos- 
mens skausmą. Kiek? Jis matogirdi lūpakalbę. Šilingas ir devyni pensai. 
Pensas jums. Prašom. Duok jam du pensus arbatpinigių. Kurčias, susi- 
rūpinęs. Galbūt jo laukia žmona, šeima, jie laukia laukiančio Pato su- 
grįžtant į namus. Chi chi chi chi. Kurčius palauks, kol jie laukia. 

Bet luktelėk. Tik paklausyk. Niūrūs akordai. Liūdnialiūdnialiūdni. 
Žemi. Urve, tamsioj žemės gelmėj. Rūdos klodai. Luitų muzika. 

Tamsių laikų balsas, nemeilės, žemės nuovargio grėsmingai artėjo, 
kupinas skausmo atsklido iš toli, iš žilųjų kalnų, kvietė vyrus šaunius 
ir patikimus. Jis kunigo ieškojo. Norėtų tarti žodį*?. 

Taukšt. 

Beno Dolerdo balsas. Bosas barotonas. Stengiasi išreikšti kaip mo- 
kėdamas. Kvarkimas didžiulio liūno, nei vyro, nei mėnesienos, nei 
moters. Dar vienas nupuolėlis. Kažkada juk buvo stambus laivų tiekė- 
jas. Pameni - dervoje įmirkytos virvės, laivų žibintai. Bankrutavo, pri- 
trūko dešimt tūkstančių svarų. Dabar Aivi prieglaudoje. Kambarėlis 
numeris toks ir toks. Vis per tą neprilygstamą „Basso“ alų. 

Kunigas - namuose. Tariamo kunigo tarnas jį pasveikino. Įeikite. 
Šventasis tėve. Linkčioja išdavikas tarnas. Veja viją akordai. 

Pražudo juos. Sugriauna gyvenimus. Paskui pristato kambarėlių, 
kad turėtų kur pakratyti kojas. Čiūčia liūlia. Lopšinė. Dvėsk, šunie. 
Stipk, šuneli. 

Perspėjantis balsas, iškilmingas balsas paskelbė, kad į tuščią salę 
įėjo jaunuolis, paskelbė, kaip iškilmingai nuaidėjo jo žingsniai, pa- 
skelbė apie niūrią menę, apie kunigą su kamža, pasirengusį išklausy- 
ti išpažintį. Tyra siela. Nors truputį jau pagedusi. Tikisi laimėsiąs 
„Answers“ poetinį rebusą. Štai jums šiugždantis penkių svarų bank- 
notas. Paukštis, perintis lizde paukščiukus. Jis manė, kad tai - pasku- 
tinio menestrelio baladė. K du langeliai tušti ė - koks naminis gyvu- 
lys. Did trys brūkšneliai is - narsiausias karys. Balsas vis dar puikus. Ir 
dar vis ne eunuchas - su tokiais turtais. 

Klausyk. Blumas klausė. Ričis Guldingas klausė. O prie durų klau- 
sė kurčius Patas, plikis Patas, gavęs arbatpinigių Patas. 

Akordai suskambo lėčiau. 

Atgailos ir sielvarto balsas plaukė iš lėto, išdailintas, virpąs. Atgai- 
laujanti Beno barzda prisipažino: 11 nomine Domini, Dievo vardu. Jis 
atsiklaupė. Mušėsi kumščiu į krūtinę: 22ea culpa. 

Vėl lotynų. Limpa prie jos kaip musės prie lipčiaus. Kunigas su 
komunija toms moterims. Vaikinas kapinėse, grabas ar grybas, cor- 
pusnomine. Įdomu, kur ta žiurkė dabar. Gremžia. 

Taukšt. 

Jie klausėsi: bokalai ir panelė Kenedi, Džordžas Lidvelas, išraiš- 
kingai pakėlęs antakius, iškiliakrūtis atlasas, Kernenas, Sai. 

Sielvarto balsas dūsaudamas dainavo. Jo nuodėmės. Nuo Velykų 
trissyk susikeikė. Tu, kalės išpe. O kartą mišių metu nuėjo lošti. Sykį 
praėjo pro šventorių ir nesukalbėjo maldos už savo motinos vėlę. Vai- 
kinas. Trumpaplaukis vaikinas. 

Bronza, besiklausanti prie alaus siurblio rankenėlės, žvelgė į tolį, 
ilgesingai. Nė nenujaučia, kad aš. Moli tuoj pat pajunta, kai kas nors 
į ją pažiūri. 

Bronza žvelgė tolyn, įkypai. Ten veidrodis. Ar tai gražesnioji jos 
veido pusė? Jos visada žino. Beldimas į duris. Paskutinė galimybė pa- 
sigražinti. 

Kokkarakara. 

Ką jos galvoja girdėdamos muziką? Taip gaudomos barškuolės. 
Vakaras, kai Maiklas Ganas parūpino mums ložę. Instrumentų deri- 
nimas. Persų šachui** tai labiausiai patikdavo. Priminė jam namus, 
gimtus namus. Ir dar valydavosi nosį į užuolaidą. Galbūt jo tėvynėje 
toks paprotys. Tai irgi muzika. Ne tokia jau ir prasta. Tūtavimas. 
Varinių pučiamųjų garsai - lyg asilai bliautų užvertę nosis. Bejėgiai 
kontrabosai su randais ant šonų. Mediniai pučiamieji - mūkiančios 
karvės. Rojalis išsižiojęs krokodilas: muzika kandžiojasi. B. Moli - 
visai kaip bemolis. 

Ji atrodė puikiai. Kroko spalvos suknelė, gili iškirptė, grožybės - 
kaip ant delno. Kvapas - visuomet gvazdikų aromato, kai teatre pasi- 
lenkdavo ko nors paklausti. Pasakiau jai, ką Spinoza rašo toje knygoje 
apie vargšą popiežių. Užhipnotizuota klausėsi. Akys štai tokios. Pasi- 
lenkė. Kažkoks tipas balkone, įsispitrijęs kiek akys neša žemyn į ją per 
teatrinius žiūronus. Muzikos grožis - kad jį pajustum, turi pasiklausyti 
du kartus. Moters prigimtis, užtenka pusės žvilgsnio. Dievas sukūrė 
pasaulį, o žmogus - melodiją. Metam psichozes. Filosofija. Nesąmonė! 

Viskas dingo. Viskas pražuvo. Per Roso apgultį jo tėvas, Gouryje 
visi jo broliai krito. Į Veksfordą, mes Veksfordo vyrukai, jis siekė. 
Paskutinis iš savo giminės. 

Aš irgi paskutinis iš giminės. Mili ir jaunas studentas. Ką gi, turbūt 
mano kaltė. Neturiu sūnaus. Radis. Dabar jau per vėlu. O jeigu ne? 
Jeigu ne? Jeigu vis dar? 

Jis nejautė neapykantos. 

Neapykanta. Meilė. Tai tik žodžiai. Radis. Netrukus pasensiu. 

Big Benas parodė visą savo balso galią. Puikus balsas, pasakė Ričis 
Guldingas, raudonos dėmės išryškėjo jo blyškiame, Blumui, netrukus 
pasensiančiame. O kai buvo jaunas? 

Dabar eilė Arijai. Tėvynė man svarbiau už karalių. Ji klausosi. Kas 


313 


II 


bijo kalbėti apie devyni šimtai ketvirtuosius? Laikas kelti bures. Už- 
tektinai prisižiūrėjau. 

- Palaimink mane, tėve! - sušuko Dolerdas trumpaplaukis. - Palai- 
minki mane ir leiski eit. 

Taukšt. 

Blumas apsižvalgė, nepalaimintas prieš kelionę. Apsirengusi - kad 
krisk po kojų - ir tai už aštuoniolika šilingų per savaitę. Vyrukai išlai- 
dauja. Reikia nežiopsoti. Tos mergytės, tos mielos. Prie liūdnų jūros 
bangų. Choristės meilės nuotykis. Paskelbti laiškai, įrodantys, kad įža- 
das sulaužytas. Mano pupuliukui, tavo paukštytė. Juokas teismo salė- 
je. Henris. Parašas - ne mano. Gražus tavo vardas. 

Muzika pritilo, ir melodija, ir žodžiai. Paskui pagarsėjo. Šiugždė- 
dama krinta kunigo sutana, o po ja - kareivis. Leibgvardietis, kapi- 
tonas. Jie tai moka atmintinai. Virpulys, kurio ir troško. Leibgvar- 
dietis kap. 

Taukšt. Taukšt. 

Virpėdama ji klausėsi užjausdama, pasilenkusi, kad geriau girdėtų. 

Veidas - švarus. Sakyčiau, dar nekalta** arba tik pirštu pačiupinė- 
ta. Parašyk ką nors - tuščias lapas. O jeigu ne, kas jų laukia? Nyksta, 
neviltis. Išsaugo jaunystę. Net pačios savimi gėrisi. Pažvelkit. Pagrok 
ja. Papūsti lūpom. Baltos moters kūnas, gyva fleita. Pūsk švelniai. Gar- 
siai. Tris skyles visos moterys. Neįžiūrėjau, ar ta deivė*“. Jos to nori: 
ne per daug mandagiai. Tai kodėl jis tiek jų turi. Turėk aukso kišenėje 
ir įžūlų veidą. Pasakyk ką nors. Kad ji išgirstų. Akimis į akis: dainos be 
žodžių. Moli ir tas vaikėzas rylininkas. Ji suprato, ką jis turi omeny - 
beždžionė serga. O gal todėl, kad primena ispanų. Taip galima ir su 
žvėrim susikalbėti. Saliamonas susikalbėjo. Gamtos dovana. 

Pilvakalbystė. Mano lūpos sučiauptos. Galvoja, mano pil. Kas? 

Nori? Tu? Aš. Noriu. Kad. Tu. 

Gvardietis įtūžęs kimiai, šiurkščiai nusikeikė. Įširdęs išraudo, kalės 
išpera. Gerai padarei, vaike, kad atėjai. Viena valanda tau liko gyven- 
ti, paskutinė. 

Taukšt. Taukšt. 

Dabar drebėkite. Užplūsta gailestis. Nubraukti ašarą už kankinius, 
kurie nori, mirdami, numirti. Už visus mirštančius, už visus gimusius. 
Vargšė ponia Pjurfoi. Tikiuosi, kad jau pagimdė. Nes jų įsčios. 

Moters įsčių drėgmė, akies obuolys įdėmiai žvelgė pro blakstienų 
užtvarą, ramiai, įsiklausęs. Kai ji tyli, matai, kokios gražios jos akys. 
Štai ten, upė. Sulig kiekviena lėta atlasinės alsuojančios krūtinės ban- 
ga (jos besikilnojantys apva) lėtai kilo raudona rožė, pamažu leidosi 
raudona rožė. Širdies mušimas: alsavimas: alsavimas, kuris yra gyve- 
nimas. Ir virpėjo smulkutis jos mergiškų garbanų paparčių raštas. 

Bet pažvelki. Žvaigždės blyškios blėsta. O rože! Kastilija. Rytme. 

Skrybė. Lidvelas. Tai jam, o ne. Aklai įsimylėjęs. Ar aš panašus į 
tokį? Nors iš čia irgi ją matau. Ištraukti kamščiai, alaus putų purslai, 
tuščių butelių krūvos. 

Lidija lengvai švelniai padėjo ranką ant glotnios išsikišusios alaus 
siurblio rankenėlės, palikite tai mano rankoms. Apimta gailesčio trum- 
paplaukiui. Pirmyn ir atgal - atgal ir pirmyn - poliruota rankena (ji 
žino, kad jo akys, mano akys, jos akys) jos nykštys ir smilius su užuo- 
jauta glostė: nuslinko, sugrįžo, paskui, švelniai liesdami, nuslydo, taip 
palengva, iš lėto, žemyn, ir vėsi kieta emaliuota lazdelė kyšojo iš slys- 
tančio žiedo. 

Su gaiduku su kara. 

Taukšt. Taukšt. Taukšt. 

Aš čia šeimininkas. Amen. Jis sugriežė įtūžęs dantimis. Išdavi- 
kams - virvė. 

Akordai pritarė. Labai liūdna. Tačiau buvo neišvengiama. 

Išeiti, kol nepabaigė. Dėkoju, tai buvo dangiška. Kur mano skrybė- 
lė. Praeiti pro ją. „Freeman“ galiu palikti. Laiškas čia. O jeigu ji. Ne. 
Eiti, eiti, eiti. Kaip Kašelas Boilo Konoro Koilo Tisdalas Morisas Švilpt- 

Ką gi, reikia. Ar jau išeinate? Išntrttaip. Blmstjo. Blumas tikras keb- 
lumas. Blumas atsistojo. Och. Muilas, jaučiu, prilipo. Turbūt supra- 
kaitavau: muzika: nepamiršti losjono. Ką gi, viso labo. Aukštos koky- 
bės. Kortelė ten, taip. 

Blumas praėjo pro kurčią Patą, tarpduryje ištempusį ausis. 

Ženevos barake tas jaunuolis mirė. Ir Pasidže jo kūną pakasė. Dabar! 
Ak, jis dolores. Sielvartingas giedotojo balsas kvietė liūdnai maldai. 

Pro rožę, pro atlaso krūtinę, pro glostančią ranką, pro pamazgas, 
pro tuščius butelius, pro ištrauktus kamščius ėjo linkčiodamas, o už 
nugaros liko akys ir garbanų paparčiai, bronziniai ir blyškūs auksiniai 

giliame jūros spalvos šešėlyje, ėjo Blumas, drovusis Blumas, aš toks 
vienišas Blumas. 

Taukšt. Taukšt. Taukšt. 

Melskitės už jį, meldėsi Dolerdo bosas. Jūs, kurie klausotės ramy- 
bėje. Sukalbėkite maldą, išspauskite ašarą, šaunūs vyrai, gerieji žmo- 
nės. Jis buvo trumpaplaukis vaikinas. 

Išgąsdinęs slapta besiklausantį tarną, trumpaplaukį tarną berniu- 
ką, „Ormondo“ koridoriuje Blumas išgirdo šurmulį ir šauksmus bra- 
vo, skambius tapšnojimus per pečius, trypiančius batus, jų batus, o ne 
patarnautojo berniuko. Bendras choras siūlė gurkštelėti, praskalauti. 
Džiaugiuosi, kad pasišalinau. 

— Oho, Benai, - šaukė Saimonas Dedalas. - Kaip Dievą myliu, jūs 
kaip visada nuostabus. 

— Dar geriau, - pridūrė Tomdžinis Kernenas. - Įžvalgiausias šios 
baladės atlikimas, prisiekiu savo siela ir garbe. 

— Liablašas, - pabaigė tėvas Kaulis. 

Benas Dolerdas, gerai primaitintas pagyrimais ir išdidus džiaugs- 
mingai ant sunkiapėdžių kojų nerangiai nukačušino?? baro link, po- 
dagriški pirštai kaip kastanjetės spragsėjo ore. 

Didysis Benabenas Dolerdas, Big Benbenas, Didysis Benbenas. 

Rrr. 

Ir visi labai sujaudinti, Saimonas trimituoja užuojautą iš rūko sire- 
nos - nosies, visi juokiasi, veda jį, Beną Dolerdą, skambant smarkiems 
pritarimo šūksniams. 

— Jūs visa išraudusi, —- pastebėjo Džordžas Lidvelas. 

Panelė Dus pasitaisė savo rožę ketindama aptarnauti. 

— Benas macbree**, - paskelbė misteris Dedalas tapšnodamas Be- 
nui per riebią mentę. — Sveikas kaip ridikas, tik jo riebalinis audinys 
per storas, slepia jo asmenybę. 

Rrrrrrsss. 

— Mirtini riebalai, Saimonai, - sugriaudė Benas Dolerdas. 

Ričis juoda katė perbėgo sėdėjo vienas: Guldingas, Kolis, Vordas. 
Jis dvejodamas laukė. Patas, kuriam neužmokėjo, irgi. 

Taukšt. Taukšt. Taukšt. Taukšt. 

Panelė Kenedi palenkė savo lūpas prie bokalo numeris vienas ausies. 

— Misteris Dolerdas, - jos tyliai sušnabždėjo. 

— Dolerdas, - sušnabždėjo bokalas. 

Bokalas numeris vienas patikėjo: panelė Ken, kai ji: kad jis dol: ji 
dol: bokal. 

Jis saumurmėjo, kad žinąs tą pavardę. Pavardė jam esanti pažįsta- 
ma, taip sakant. Taip sakant, jis girdėjęs tą pavardę. Dolerdas, ar ne? 
Dolerdas, taip. 

Taip, jos lūpos ištarė garsiau, misteris Dolerdas. Kaip jis gražiai 
padainavo tą dainą, sušnabždėjo Mina. Ir „Paskutinė vasaros rožė“ 
buvo graži daina. Minai patiko ta daina. Bokalui patiko ta daina, kur 
Minai. 

Paskutinę vasaros rožę dolerdas paliko blumas pajuto viduje sūku- 
riuojant vėją. 

Daug dujų tame sidre - ir dėl to stipresnis. Palauk. Paštas netoli 
Rūbino Dž., dar šilingas ir aštuoni pensai. Užteks apie tai. Apeiti Gryk 
gatve. Geriau būčiau neprižadėjęs susitikti. Lauke gaiviau. Muzika. 
Veikia nervus. Alaus siurblio rankenėlė. Ranka, kur supa lopšį, valdo. 
Ben Houtas. Kuri valdo pasaulį. 

Toli. Toli. Toli. Toli. 

Taukšt. Taukšt. Taukšt. Taukšt. 

Krantine kilo Lajonelleopoldas, neklaužada Henris su laišku Mei- 
di, su nuodėmės saldybėmis, su smulkmenomis dėl Raulio, su metam 
psichoze žingsniavo Poldis. 

Taukšt aklasis ėjo taukšėdamas į šaligatvio pakraštį taukšt, taukšt 
po taukšt. 

Kaulis, jis save tuo svaigina; tam tikra girtumo rūšis. Geriau nepa- 
siduok iki galo, kaip vyras su mergina. Pavyzdžiui, entuziastai. Ištem- 
pę ausis. Kad nepraleistų nė pusės šešioliktinės. Akys užmerktos. Gal- 
va, linguojanti į taktą. Kvaištelėję. Nedrįskite pajudėti. Galvoti griež- 
tai uždrausta. Visą laiką savo žargonu kalba apie tą patį. Lia lia lia 
apie natas. 

Tai irgi mėginimas bendrauti. Nemalonu, kai nutrūksta, nes nieka- 
da nežinai tiksl. Vargonai Gardinerio gatvėje. Senajam Glinui mokė- 
davo penkiasdešimt svarų per metus. Nejauku ten, viršuje, vienam 
tarp pedalų, registrų, klavišų. Sėdėdavo visą dieną prie vargonų. Kal- 
bėdavo padrikai valandų valandas pats su savimi arba su tuo vyruku, 
kuris pūtė dumples. Urgzdavo piktai, paskui keiksmai ir riksmas (ten 

reikia kokio kamšalo - izoliuoti ar panašiai ne nereikia suriko ji), paskui 
staiga švelniausias vii, tylus vii, švelnus vėjelis iš vamzdžio. 

- Tai buvo jis? - paklausė misteris Dedalas grįždamas su prikimšta 
pypke. - Buvau su juo šį rytą vargšo Patriko Dignemo... 

— Tegu Dievas jo pasigaili. 

— Beje, ten kažkieno kamertonas ant... 

Taukšt. Taukšt. Taukšt. Taukšt. 

— Jo žmona turi gerą balsą. Arba turėjo. Ar ne? - paklausė Lidvelas. 

— A, turbūt derintojas, - pasakė Lidija Saimonlajoneliui išvydau 
pirmą, - pamiršo jį, kai buvo čia. 

Jis aklas, pasakė ji Džordžui Lidvelui išvydau antrą. O skambino 
taip nuostabiai, malonu buvo klausyti. Subtilus kontrastas: bronzali- 
dė, minaauksė. 

— Nagi riktelėk! - riktelėjo Benas Dolerdas pildamas. - Išrėk! 

— Užteks! - suriko tėvas Kaulis. 

Rrrrrr. 

Jaučiu, kad noruu..... 

Taukšt. Taukšt. Taukšt. Taukšt. Taukšt. 

— Labai, - pasakė Dedalas įdėmiai žvelgdamas į begalvę sardinę. 

Po sumuštinių gaubtu ji gulėjo ant duonos katatalko - viena, pasku- 
tinė, viena vieniša, paskutinė vasaros sardinė. Vienišas Blumas. 

— Labai, - jis įdėmiai žvelgė. - Žemutinis registras, pasirinktinai. 

Taukšt. Taukšt. Taukšt. Taukšt. Taukšt. Taukšt. Taukšt. Taukšt. 

Blumas praėjo pro Berio kontorą. O, kad galėčiau. Palauk. Jei 
turėčiau tą stebuklų lazdelę. Čia dvidešimt keturi advokatai po vie- 
nu stogu. Bylinėjimasis. Myli vienas kitą. Krūvos pergamentinio po- 
pieriaus. Ponai Kišenė ir Maišas yra teismo įgalioti. Guldingas, Ko- 
lis, Vordas. 

O tarkime, tas vaikinas, kuris muša didįjį būgną. Jo pašaukimas: 
Mikio Rudnio orkestras. Įdomu, kaip jam šovė į galvą. Sėdėjo namie, 
fotely, sukirtęs kiaulienos gabalą su kopūstais, puoselėdamas tą mintį. 
Repetuodavo savo partiją. Bum. Bumbumbum. Žmonai linksma. Iš 
asilo odos. Talžo juos gyvus, paskui dar muša po mirties. Bum. Muša. 
Tikras, kaip tai vadinama, jašmakas, tai yra kismetas*?. Likimas. 

Taukšt. Taukšt. Jaunuolis, aklas, taukšėdamas lazdele praėjo taukš- 

taukštaukšėdamas pro Deilio vitriną, kur undinė srūvančiais nuo pe- 
čių plaukais (bet jis nematė) pūtė undinės dūmelį (aklasis negalėjo), 
undinės gaiviausią dūmelį. 

Instrumentai. Žolės lapas, jos delnų geldutė, paskui pūsti. Net pa- 
ėmus šukas ir rūkomojo popieriaus galima išgauti garsą. Moli su lais- 
va suknele Lombardo gatvėje, plaukai palaidi. Aš manau, kiekvienas 
amatas turi savo, argi ne taip? Medžiotojas su ragu. Uu! Ar tau išau- 
go? Clocbe. Sonnez la! Piemuo savo dūdelę. Policininkas švilpuką. 
Spynos ir raktai! Kaminkrėtys! Keturios valandos, viskas gerai! Mie- 
gokit! Viskas prarasta. Būgnas? Bumbumbum. Palauk, žinau. Miesto 
šauklys, antstolio pavaduotojas. Ilgšis Džonas. Prikelti mirusius. Bum. 
Dignemas. Vargšelis nominedomine. Tai - muzika. Tai yra, žinoma, 
čia tik bum bum bum - labai panašu į tai, kas vadinama da capo“". 
Tačiau galima klausyti. Kai mes žygiuojame, žygiuojame tolyn, žigiuo- 
jame tolyn. Bum. 

Tikrai privalau. Fff. O jei taip padaryčiau per banketą. Tik įpročių 
klausimas, persų šachas. Sukalbėk maldą, išspausk ašarą. Vis dėlto jis, 
matyt, buvo naivuolis, nepamatė, kad tai - leibgvardietis kapi. Apsi- 
muturiavęs neatpažįstamai. Įdomu, kas buvo tas vaikinas prie karsto 
su rudu lietp. O, gatvinė kekšė! 

Nevalyva kekšė, juoda jūreiviška šiaudine skrybėle, pakreipta ant 
šono, apsiblaususi žingsniavo krantine misterio Blumo link. Kai pir- 
mąsyk išvydo mieliausią vaizdą. Taip, tai ji. Jaučiuosi toks vienišas. 
Naktis drėgname skersgatvy. Ragas. Kas tą ra? Chichi. Matėji. O čia 
ne jos vieta. Kas ji? Tikiuosi, ji. Psst! Ar nereikia ko išskalbti. Paži- 
nojo Moli. Pastebėjo mane. Su tavim buvo apkūni dama rudu kos- 
tiumu. Išmušė mane iš vėžių. Susitarėme susitikti. Žinodami, kad 
niekada, na, vargu ar kada. Per brangu, per arti namų, mielųjų na- 
mų*'. Mato mane, ar ne? Dieną atrodo baidyklė. Veidas kaip iš vaš- 
ko. Velniop ją! Ak, ką gi, jai reikia gyventi kaip ir visiems kitiems. 
Pažvelk štai čia. 

Lajonelio Marko antikvariato vitrinoje išpuikėlis Henris Lajonelis 
Leopoldas brangus Henris Flaueris, nuoširdžiai misteris Leopoldas 
Blumas apžiūrinėjo žvakidę ir fisharmoniją persisunkusiomis drėgmės 
kirmėlėtomis dumplėmis. Pigi prekė - šeši šilingai. Galėčiau išmokti 
groti. Pigu. Leisk jai praeiti. Aišku, viskas brangu, jeigu tau nereikia. 

Tai ir vadinama geru pardavėju. Įkalbina pirkti tai, ką jis nori parduo- 
ti. Vienas vaikinas pardavė man švedišką skustuvą, su kuriuo mane 
skuto. Norėjo, kad užmokėčiau ir už jo pagalandimą. Na, praeina. 
Šeši šilingai. 

Galbūt sidras, o gal burgundiškas. 

Arti bronzos iš arti, arti aukso iš toli jie susidaužė skambančiais 
stiklais, blizgančiomis akimis ir mandagūs, prieš bronzos Lidijos gun- 
dančią paskutinę vasaros rožę, Kastilijos rožę. 

Pirma Lid, De, Kau, Ker, Dol kvinta: Lidvelas, Sai Dedalas, Bobas 
Kaulis, Kernenas ir didysis Benas Dolerdas. 

Taukšt. Jaunuolis įėjo į tuščią „Ormondo“ salę. 

Blumas apžiūrinėjo galantišką herojų, pavaizduotą Lajonelio Mar- 
ko vitrinoje. Paskutiniai Roberto Emeto žodžiai. Septyni paskutiniai 
žodžiai. Iš Majerbero. 

— Patikimi vyrai, tokie kaip jūs. 

— Taip, taip, Benai. 

— Pakels bokalus su mumis. 

Jie pakėlė. 

Čink. Čank. 

Taukšt. Neregys jaunuolis stovėjo tarpdury. Jis nematė bronzos. Jis 
nematė aukso. Nei Beno, nei Bobo, nei Tomo, nei Sai, nei Džordžo, 
nei bokalų, nei Ričio, nei Pato. Chi chi chi chi. Jis nematė. 

Bangablumas, keblumas žvelgė į paskutinius žodžius. Ramiai. „Kai 
mano kraštas užims savo vietą tarp.“ 

Prrprr. 

Tikriausiai burgun. 

Eff. Oo. Rrpr. 

Pasaulio tautų. Už nugaros nieko nėra. Ji praėjo. „Tada bet ne anks- 
čiau.“ Tramvajus. Džer džer džer. Gera pro. Atvažiuoja. Džerkštdžerkšt. 
Aišku, kad burgundiškas. Taip. Vienas, du. „Tegu bus parašyta ma- 
no.“ Džyyyyyyyyr. „Epitafija. Atli.“ 

Pprrpffrrppfff. 

„Kau.“ 

S JAU TIES Arbor Hil kampu tik 
žodeliu persimesti su tėvuku Trojumi iš Dublino miesto policijos: ir, 
kad mane skradžiai, kažkoks prakeiktas kaminkrėtys eidamas pro šalį 
vos nesugrūdo man į akį šluotos. Atsisukau, norėdamos iškloti jam 
viską, ką liežuvis duoda, ir ką gi matau? Stouni Baterio gatve dilbina 
ne kas kitas, o Džo Hainsas. 

— Sveiki, Džo, - sakau aš. - Kas gero, kas blogo? Ar matei tą su- 
mautą kaminkrėtį - vos neiškabino man akies su šepečiu? 

— Kaminkrėčiai laimę neša, - sako Džo. - O kas tas terbaklynis, su 
kuriuo kalbėjai? 

— Tėvukas Trojus, - atsakau, - buvęs tvarkos sergėtojas. - Dabar 
svarstau — gal apskųsti tą tipą? Juk trukdo eismui su tais šepečiais ir 
kopėčiom. 

— O tave kokie vėjai čia atpūtė? - klausia Džo. 

— A, reikalai, kad juos kur, - atsakau aš. - Yra čia toks gudrus kaip 
lapė sukčius ir vagis, įsikūręs už įgulos bažnyčios, ties Čikeno skers- 
gatvio kampu, tėvukas Trojus kaip tik apie jį man ir kuštelėjo - tai 
štai, priskiedęs, kad turi fermą Dauno grafystėj, tas melagis paėmė 
išsimokėtinai, po tris šilingus per savaitę, dievai žino kiek arbatos ir 
cukraus iš vieno striuko buko žmogelio, Mozės Hercogo, - gyvena 
štai ten, netoli Heitsberi gatvės. 

— Apipjaustytas? - klausia Džo. 

- Taip, - atsakau aš. - Iš anksto neapgalvojo. Senas vandentiekio 
darbininkas, pavarde Džeratis. Lipu jam ant kulnų jau dvi savaites, 
bet negaliu ištraukti nė penso. 

— Tai tuo dabar ir užsiimi? —- nustemba Džo. 

— Taip, - atsidūstu. - Kaip galingieji kritę! Piktybinių ir abejotinų 
skolų išieškotojas. Na bet šitas — garsiausias sumautas plėšikas, kito 
tokio ir su žiburiu nerastum, veidas visas randuotas nuo spuogų, nors 
rink lietaus vandenį. „Pasakykit jam, — sako jis, — aš perspėju jį, — 
sako, — dukart perspėju, kad nesiuntinėtų čia daugiau jūsų, 0 jeigu 
atsiųs, — sako, - tai paduosiu jį į teismą už nelegalią prekybą.“ Ir toks 
išsipūtęs, nusipenėjęs, kad atrodo, tuoj sprogs! Vos galo negavau iš 

juoko, kai tas žydelis pradėjo plėšti nuo savęs marškinius. „Jis geria 
sau mano arbetas. Jis valgo sau mano cukrius. Kodėl jis neužmoka 
man mano pinigius?“ 

Už negendančias prekes, pirktas iš Mozės Hercogo, pirklio, gyve- 
nančio Dubline, Sent Kevin Pereid 13, Vud prieplaukos kvartale, to- 
liau vadinamo pardavėju, ir parduotas bei pristatytas Maiklui Džera- 
čiui, eskvairui, gyvenančiam Arbor Hill 29, Dubline, Arano krantinės 
kvartale, toliau vadinamam pirkėju, būtent - penkis svarus pirmos 
rūšies arbatos po tris šilingus už svarą ir tris stounus cukraus, smul- 
kinto, po tris pensus už svarą - pirkėjas liko skolingas pardavėjui vie- 
ną svarą sterlingų penkis šilingus ir šešis pensus. Visa suma pirkėjo 
turi būti išmokėta pardavėjui savaitinėmis įmokomis kas septynios 
kalendorinės dienos po tris šilingus nulis pensų; minėtų negendančių 
prekių pirkėjas neturi teisės užstatyti, įkeisti parduoti ar kaip nors 
kitaip pasisavinti — jos liks ir bus laikomos vienintele bei išskirtine 
pardavėjo nuosavybe, ir jis galės jomis disponuoti pagal savo valią bei 
nuožiūrą, kol visą minėtą sumą pirkėjas išmokės pardavėjui taip, kaip 
šiandien nustatyta šiuo raštu ir sutarta abiejų šalių - pardavėjo, jo 
paveldėtojų, įpėdinių, patikėtinių bei atstovų (viena šalis) ir pirkėjo, 
jo paveldėtojų, įpėdinių, patikėtinių bei atstovų (kita šalis). 

— Juk su duona nedažai? - klausia Džo. 

— Nė lašo į burną tarp dviejų taurelių, - atsakau. 

— Tuomet gal pagerbkime savo apsilankymu mūsų draugą? - siūlo 
Džo. 

— Ką tokį? - klausiu aš. - Jis, aišku, jau pas Dievo kankinį Joną!, 
pasimaišė protas, vargšeliui. 

— Prisiragavo to šlamšto? - klausia Džo. 

— Taip, - atsakau. — Viskis su sodos vandeniu mušė į galvą. 

— Užeikime pas Barnį Kirneną?, - pasiūlo Džo. - Man reikia pasi- 
kalbėti su piliečiu. 

— Gerai, eime pas širdelę Barnį, - sutinku. - Gal kas keista ar ne- 
įprasta nutiko pasauly, Džo? 

— Visai nieko, - tai Džo. - Buvau tame susirinkime „Miesto herbe“. 

— Ir ką gi? - teiraujuosi. 

— Galvijų prekeiviai, - aiškina Džo, - nerimauja dėl snukio ir nagų 
ligos. Noriu išsakyti apie tai savo nuomonę piliečiui. 

Taip kalbėdamiesi apie šį bei tą aplenkėme Lininholo kareivines, 
praėjome pro užpakalines teismo rūmų duris. Šaunus vaikinas tas Džo, 
kai kišenės ne tuščios, bet atrodo, kad jos visuomet tuščios. Dieve, 
nepavyko pričiupti to sumauto sukčiaus Džeračio, plėšia vidury die- 
nos. Už prekybą be leidimo grasina. 

Nuostabiajame Inisfeile? yra toks kraštas, švento Mičeno* kraštas. 
Ten stūkso sargybos bokštas, keliauninko regimas iš tolo. Ten ilsisi 
mirę galingieji, kaip ilsėjosi ir būdami gyvi, kariai bei garsūs kuni- 
gaikščiai. Puikus šis kraštas iš tiesų, čiurlena ten vandenys, žuvingi ir 
sraunūs, o juose šokinėja ir glezas, ir plekšnė, ir kuoja, ir otas, ir jau- 
niklė lašiša, ir juodalopė menkė ir gelsvapelekė bei upinė plekšnė, ir 
krepštuvė, ir saida, kirba susimaišiusios paprastos žuvys ir kitokie van- 
denų karalystės gyventojai, per daug skaitlingi, kad būtų išvardyti. 
Pučiant švelniems vakarų bei rytų brizams, didingi medžiai linguoja į 
visas puses savo neprilygstamą lapiją, štai - kvapnus jovaras, Libijos 
kedras, išgirtasis platanas, štai - eugeninis eukaliptas ir kitos medžių 
pasaulio puošmenos, kurių taip gausu šitame krašte. Gražuolės mer- 
ginos sėdi šalia puikiųjų medžių šaknų ir dainuoja gražiausias dainas 
žaisdamos su visokiomis nuostabiomis smulkmenomis - aukso lieji- 
nėliais ir sidabro žuvelėmis, silkių krūvomis ir ungurių pilnais tink- 
lais, lašišų bei menkių jauniklių krepšiais, purpuriniais jūrų brangak- 
meniais ir išdykusiais vabzdžiais. O didvyriai keliauja iš visų kraštų 
siekti jų rankos: nuo Elbanos*? iki Slyvmargio“, neprilygstami princai 
iš nenugalėtojo Mansterio ir teisiojo Konachto žemių, iš Šilko lygu- 
mų Lensterio ir Kruachano krašto, iš puikiosios Armos" ir garbingojo 
Boilio šalies, princai, karalių sūnūs. 

Ir kyla į dangų ten spindintys rūmai, kurių blizgantį krištolinį sto- 
gą* mato jūreiviai, raižantys plačiąją jūrą barkais, būtent tam tikslui 
pastatytais, ir suplaukia ten visos bandos ir peniukšliai, ir pirmieji to 
krašto vaisiai, ir O'Konelas Ficsimensas juos apmokestina, genties va- 
das, genties vadų ainis. Milžiniški vežimai ten suveža laukų derlių, 
regztukus kalafiorų, dėžes špinatų, ananasų galvas, Ranguno pupeles, 
kalnus pomidorų, ryšulius figų, ištisas lysves švediškų griežčių, ova- 
lias bulves ir šimtus vaivorykštinių kopūstų iš Jorko bei Savojos, ir 
ringes svogūnų, tų žemės perlų, ir krepšius grybų, ir saldžius aguro- 
čius, ir riebius vikius, ir miežius, ir rapsą, ir raudonus žalius geltonus 

rusvus rausvus saldžius didelius rūgščius prinokusius švelniapūkius 
obuolius, ir krepšelius braškių, rėčius agrastų, mėsingų, permatomų, 
ir žemuoges, vertas princų, ir avietes tiesiai nuo krūmo. 

— Aš perspėju jį, sako jis, dukart perspėju jį. Nagi pasirodyk, Dže- 
rati, užkietėjęs kraugery, kalvų ir slėnių plėšike! 

Ir traukia ten nesuskaičiuojamos bandos, avinai vedliai su varpe- 
liais po kaklu, atsiganiusios avys, pirmo kirpimo avinėliai, ėriukai ir 
žąsys pakirptais sparnais, jauni jautukai, žvengiančios kumelės, bauži 
veršiukai ir ilgavilnės bei penimos avys, geriausios Kafo veršingos bei 
brokuotos karvės, paršavedės kiaulės su meitėliais bekonais, įvairiau- 
sių rūšių rinktinės geriausios kiaulių giminės atstovės ir Engo telyčai- 
tės, ir beragiai nepriekaištingos veislės buliukai su puikiomis premi- 
juotomis melžiamomis karvėmis, ir jaučiai; ten be perstogės girdėti 
trepsenimas, kudakavimas, žvengimas, mykimas, bliovimas, baubimas, 
dundėjimas, kriuksėjimas, čepsėjimas, čiaumojimas - tuos garsus ke- 
lia avys, kiaulės, storakanopės karvės iš Lašo, Rašo bei Kerikmainzo 
ganyklų, iš upingųjų Tomondo slėnių, iš neįžengiamų Makgilikadžio 
pelkynų, nuo didingojo giliavandenio Šenono krantų ir nuolaidžių 
Kjaro giminės krašto šlaitų, jų tešmenys ištvinkę nuo pieno pertek- 
liaus; ten pat gabenamos ir sviesto statinaitės, ir sūriai sūrmaišiuose, 
ir bidonai pasukų, ir ėriukų kaklai su krūtinėm, ir grūdų maišai, ir 
pailgi kiaušiniai, šimtai tūkstančių, visokiausių dydžių, nuo agato iki 
pilkšvai rudos spalvos. 

Taigi užsukome pas Barnį Kirneną, o ten žiū iš tikrųjų kampe sėdi 
pilietis, gyvai ginčijasi pats su savim, šalia —- tas prakeiktas nususęs 
mišrūnas šunėkas Gariouvenas?, ir laukia, kol jam iš dangaus koks 
lašas burnon nuvarvės. 

- Štai ir jis, - sakau aš, — savo kerčioj su broleliu ąsotėliu!? ir popie- 
rių krūva, triūsia dėl bendro labo. 

O sumautas mišrūnas suinkštė taip, kad jums kūnas pagaugais nuei- 
tų. Jei kas pribaigtų tą prakeiktą šunėką, padarytų visiems didelę ma- 
lonę. Man pasakojo, kad sykį jis Santryje iškando gerą gabalą kelnių 
policininkui, kuris atėjo su šaukimu į teismą dėl licencijos. 

— Stok, kas eina? - sugriaudžia pilietis. 

— Viskas gerai, pilieti, - taria Džo, - draugai. 

— Praeikit, draugai, - sako jis. 

Paskui pasitrina ranka akį ir klausia: 

— Ką jūs manote apie šiuos laikus? 

Kaip koks svieto lygintojas arba kalvos Roris!'. Tačiau, kad mane 
skradžiai, Džo puikiai susidorojo su padėtimi. 

— Manau, kad kainos turguje kyla, - sako jis persibraukdamas del- 
nu per šakumą. 

Į tai, kad mane skradžiai, pilietis pliaukšt delnu sau per kelį ir at- 
šauna: 

— Užsienio karai —- štai priežastis. 

O Džo kišdamas nykštį į kišenę ir sako: 

— Vis tie rusai — tik ir nori visus tironizuoti. 

— Klausyk, velniop tuos postringavimus, Džo, - įsiterpiu aš, - ma- 
ne kankina toks troškulys, kad neparduočiau nė už pusę kronos. 

— Tarki vardą, pilieti, - prašo Džo. 

— Tėviškės vyno!?, - atsako jis. 

— O tu? - klausia Džo. 

— To paties, Makeinaspi'?, - atsakau. 

— Tris pintas, Teri, - užsako Džo. - O kaip tavo sena širdelė, pilieti? — 
pasidomi jis. 

— Geriau nė nebūna, a cbara"“, - patikina pilietis. - Na kaip, Džeri? 
Juk mes nugalėsime, ar ne? 

Ir sulig tais žodžiais kad čiups tą sumautą didžiulį šunpalaikį už 
kaklo ir, o Jėzau, vos jo nepasmaugė. 

Žmogus, sėdįs ant didelio riedulio apvalaus bokšto papėdėje, buvo 
plačiapetis plačiakrūtinis tvirtakojis nuoširdžiaakis rudaplaukis gau- 
siastrazdanis tankiabarzdis plačiaburnis didžianosis ilgagalvis stora- 
balsis plikakelis stipriarankis plaukuotablauzdis rausvaveidis gyslota- 
dilbis herojus. Jo pečių plotis siekė keletą elių"*, o panašius į uolas 
kalnagumbius kelius ir likusias matomas kūno dalis dengė tankūs dy- 
gūs rusvi plaukai, atspalviu bei kietumu primenantys kalnų prožirnį 
(Ulex Europeus). Šnervės plačiais sparneliais, iš kurių kyšojo tokio 
pat rusvo atspalvio šeriai, buvo tokios talpios, kad jų urviškoje tamso- 
je būtų lengvai susisukęs lizdą vieversys. Akys, kuriose nuolatos dėl 
pirmenybės varžėsi ašara ir šypsnys, buvo kalafiorų dydžio. Galinga 
šilto kvapo srovė lygiais intervalais išsiliedavo iš gilios jo burnos ert- 
mės, ir tokie pat ritmiški galingi skambūs energingi jo didžiulės šir- 

dies tvinksniai dundėdami drebino žemę, virpino aukšto bokšto vir- 
šūnę ir dar aukštesnės uolos sienas. 

Jis vilkėjo ilgą berankovį apdarą iš šviežiai nudirtos jaučio odos, tar- 
tum platus kiltas siekiantį jam kelius ir surištą per juosmenį juosta iš 
šiaudų bei meldų. Po šiuo apdaru mūvėjo elnio odos kelnes, grubiai 
susiūtas žarnomis. Apatines galūnes it šarvas dengė aukštos Balbrigeno 
blauzdinės, nudažytos kerpių purpuru, pėdos buvo apautos grubaus 
darbo sūdytos karvės odos batais, suvarstytais to pat gyvulio trachėja. 
Ties juosmeniu kabojo jūros akmenys - jie džerškėjo sulig kiekvienu 
grėsmingo kūno judesiu, o ant jų primityviai, bet su stebinančiu meistriš- 
kumu buvo išraižyti genties globėjų, senovės Airijos didvyrių, vyrų bei 
moterų, atvaizdai'“: Kuchulino, šimto mūšių Kono, devynių įkaitų Nia- 
lo, Brajeno iš Kinkoros, didžiojo karaliaus Malachio, Arto Makmaro, 
Šeino O*Nilo, tėvo Džono Merfio, Ouveno Rou, Patriko Sarsfildo, Ru- 
džio Hju O'Donelo, Rudžio Džimo Makdermoto, Sogarto Eogano 
O'Grounio, Maiklo Dvajerio, Frencio Higinso, Henrio Džojaus Mak- 
krakeno, Galijoto, Horacijaus Vytlio, Tomo Konefo, Pego Vofingtono, 
Kaimo kalvio, kapitono Mėnesienos, kapitono Boikoto, Dantės Aligje- 
rio, Kristupo Kolumbo, šv. Fersos, šv. Brendano, maršalo Makmahono, 
Karolio Didžiojo, Teobaldo Volfo Touno, Makabėjų motinos, Paskuti- 
nio mohikano, Kastilijos rožės, Golvėjaus keleivio, vyro, kuris apiplėšė 
Monte Karlo banką, Vyro tarpeklyje, Moters, kuri neapsisprendė, Ben- 
džamino Franklino, Napoleono Bonaparto, Džono L. Sulivano, Kleo- 
patros, Savourneen Deelish, Julijaus Cezario, Paracelso, sero Tomo Lip- 
tono, Viljamo Telio, Mikelandželo Heiso, Mahometo, Lamermūro nuo- 
takos, Petro Atsiskyrėlio, Petro Sukčiaus, Tamsiaplaukės Rozalin, Patriko 
V. Šekspyro, Brajeno Konfucijaus, Marto Gutenbergo, Patricijaus Ve- 
laskeso, kapitono Nemo, Tristano ir Izoldos, pirmojo Velso princo, To- 
mo Kuko ir sūnaus, Drąsaus vaikino kareivio, Arrah na Pogue, Diko 
Terpino, Liudviko Bethoveno, the Colleen Bawn, šlubio Hylio, Engo 
Keldiečio, Doli Maunto, Sidnio prospekto, Houto iškyšulio, Valentai- 
no Greitreikso, Adomo ir Ievos, Arturo Velslio, Boso Kroukerio, Hero- 
doto, Džeko, kuris užmušė milžiną, Gautamos Budos, leidi Godivos, 
Lili iš Kilarnio, Piktaakio Baloro, Sabos karalienės, Ekio Neiglo, Džo 
Neiglo, Aleksandro Voltos, Džeremijo O'Donovano Rosos, Dono Fili- 
po O'Salivano Bero. Šalia jo gulėjo ietis su nuaštrintu granito antgaliu, 

o prie kojų ilsėjosi laukinis šunų padermės žvėris; žvėries kriokavimas 
skelbė, kad jis yra nugrimzdęs į neramų snaudulį - šią prielaidą patvir- 
tino kimūs urzgesiai ir spazmiški judesiai, kuriuos šeimininkas kartkar- 
tėm nuslopindavo raminančiais galingo vėzdo, grubiai ištašyto iš paleo- 
litinio akmens, smūgiais. 

Taigi pagaliau Teris atnešė tas tris Džo užsakytas pintas, ir, kad 
mane skradžiai, man akys ant kaktos iššoko, kai pamačiau jo rankose 
ginėją. Gryna teisybė, sakau jums. Žavingas soverenas. 

— Ten, iš kur šitas, dar daug tokių, - sako jis. 

— Turbūt išplėšei aukų dėželę bažnyčioj, Džo? — teiraujuosi aš. 

— Savo prakaitu uždirbau, - paaiškina Džo. — Tai tas išmintingas 
atstovas man pasiūlė. 

— Mačiau jį prieš sutikdamas tave, - sakau, - slampinėjo po Pilo 
skersgatvį ir Gryk gatvę, tik žvilgt žvilgt savo žuviškom akim, lyg vis- 
ką kiaurai regėtų. 

Kas žengia per Mičeno žemę pasipuošęs juodais šarvais? O'Blu- 
mas, Rorio sūnus - tai jis. Nepažįsta baimės Rorio sūnus - išmintinga 
jo dvasia. 

— Ta senė iš Prins gatvės, - sako pilietis, - tas subsidijuojamas orga- 
nas. Įsipareigojimo partija!" parlamento rūmuose. O, tik pažvelkite į 
tą prakeiktą skudurą, - piktinasi jis. - Tik pažvelkite, - kartoja. — 
„The Irish Independent“!*, jums leidus, įkurtas Parnelo, kad būtų dar- 
bininkų draugas. Tik paklausykite, kiek gimė ir kiek mirė „Visų airių 
nepriklausomos Airijos laikrašty“, ir padėkos, ir vedybos. 

Ir pradeda garsiai skaityti: 

— Gordonas, Barnfyld Kresnt, Ikseteris; Redmeinas, Iflis, Sent Ens 
on Sy, Viljamo T. Redmeino žmona pagimdė sūnų. Ką jūs į tai, ką? 
Raitas ir Flintas, Vinsentas ir Džilet, su Rota Merion, Rouzos ir velio- 
nio Džordžo Alfredo Džileto dukra, 179 Klephem Roud, Stokvelas, 
Pleivudas ir Risdeilis, Sent Džud, Kensingtonas, tuokia gerbiamas dak- 
taras Forestas, Vorčesterio dekanas, na? Mirtys. Bristou, Vaithol Lein, 
Londonas; Keras, Stoukas Niuvingtonas, nuo gastrito ir širdies ligos 
Džonas Syfilas, Mout Hauzas, Čepstou... 

— Pažįstu tą vaikiną, - nutraukia Džo, - turiu karčios patirties. 

— Syfilas. Dimsi, žmona Deivido Dimsio, tarnavusio admiralitete - 
Mileris, Totenhemas, aštuoniasdešimt penkerių metų amžiaus; Vel- 

šas, birželio 12, Keningo gatvė 35, Liverpulis, Izabela Helen. Ir ką tai 
turi bendro su nacionaline spauda, ką, mano įdegęs sūnau? Ir ką tai 
sako apie Martiną Mertį, tą verteivą iš Bentrio? 

— Na, ką gi, - sako Džo išdalydamas gėrimus. - Dėkokim Dievui, 
kad jie mus aplenkė. Išgerk, pilieti. 

— Išgersiu, - sako jis, - garbus vyre. 

— Būk sveikas, Džo, - tariu aš. - Ir iki dugno. 

Ach! Och! Ką čia kalbėti! Tiesiog velniai gerklėj pirtį buvo užkūrę — 
taip norėjau tos pintos. Prisiekiu Dievu, išgirdau, kaip alus tik tekšt 
ant pilvo dugno! 

Ir štai, vos jie ištuštino kiekvienas savo džiaugsmo taurę, žiniane- 
šys į dievą panašus įėjo greit vidun, spindįs tarytumei dangaus akis, 
gražus jaunuolis, o iš paskos įžengė vyresnis vyras, didinga eisena ir 
žvilgsnis išdidus; jis nešės teisės ritinius šventus, o kartu ir jo žmona, 
dama neprilygstamos kilmės, doriausioji iš savo giminės. 

Mažius Alfas Bergenas šmurkštelėjo pro duris vidun ir pasislėpė 
Barnio kambarėly, susirietęs iš juoko; o aš žiūriu, kas gi ten toks kam- 
pe sėdi - turbūt nepastebėjau - ir knarkia akis užsipylęs, nematyda- 
mas nieko pasauly - ar tik ne Bobas Dorenas? Nesupratau, kas čia 
dedasi - Alfas vis rodė kažin kokius ženklus pro tarpdurį. O iš paskos, 
kad mane skradžiai, atsivelka ne kas kitas, o sumautas senas klounas 
Denis Brynas, įsispyręs į vonios šlepetes, nešinas dviem sumautom 
didžiulėm knygom po pažastimi, ir įkandin bidzena žmona lyg jai sviltų 
padai, nelaiminga pasigailėtina moterėlė, risnoja lyg pudelis. Pama- 
niau, kad Alfas tuoj sprogs! 

— Pažvelkite į jį, - sako jis. - Brynas. Kažkas jam atsiuntė atviruką, 
o jame parašyta „t. g.“ - tau galas, taigi dabar bastosi po visą Dubliną 
grasindamas by... 

Ir susirietė dvilinkas. 

— Kuo grasindamas? - pasidomiu aš. 

— Bylą grasindamas iškelti dėl šmeižto, - aiškina jis. - Ieškinys — 
dešimt tūkstančių svarų. 

— O velnias! - šūkteliu. 

Tas prakeiktas sargis ėmė taip urgzti, kad kiekvieną nukrėstų pasku- 
tinio teismo baimė — suprato, atseit kažkas vyksta, bet pilietis kaip 
spyrė jam tarp šonkaulių... 

— Bi i dhbo hust“, - liepia jis. 

— Kas? - klausia Džo. 

— Brynas, - atsako Alfas. - Buvo pas Džoną Henrį Mentoną, paskui 
nudrožė pas Kolį ir Vordą, vėliau sutiko Tomą Ročfordą ir tas juokais 
jam patarė nueiti pas šerifo padėjėją. Dieve, net šonus sopa nuo juo- 
ko. T. g. - tau galas. O ilgšis taip dėbtelėjo į jį, kad atrodė —- pačiam 
tuoj į tą galą kaip duos... Taigi dabar šitas sumautas senas beprotis 
išsirengė į Gryno gatvę pasiieškoti detektyvo. 

— O kada Ilgšis Džonas ketina pakarti tą vaikiną Mauntdžoi??? — 
klausia Džo. 

— Bergenas, - sustena Bobas Dorenas prabusdamas. - Ar čia Alfas 
Bergenas? 

— Taip, - atsako Alfas. - Pakarti? Luktelkit, kai ką jums parodysiu. 
Ei, Teri, atnešk mažiuką. Tai sušiktas senas kvailys! Dešimt tūkstančių 
svarų. Ak, kad būtumėte matę Ilgšio Džono žvilgsnį. T. g. ... 

Ir kad ims juoktis. 

— Kas čia iš ko juokiasi? - sumurma Bobas Dorenas. - Ar tik ne 
Bergenas? 

— Paskubėk, Teri, vyruti, - ragina Alfas. 

Terencijus O'Rajenas išgirdo ir tuoj pat jam atnešė krištolo taurę, 
kupiną putojančio tamsaus kaip juodmedis alaus, kurį kilnūs broliai 
dvyniai Statinaivis ir Statinardilonas2!, sumanūs kaip nemirtingosios 
Ledos sūnūs, per amžius raugina savo dieviškose statinėse. Idant ren- 
ka jie sultingas apynio uogas ir pila į krūvas, persijoja, trina ir raugina 
jas, ir tuoj pat maišo rūgščias sultis, ir neša misą ant šventosios ugnies, 
ir nesiliauja sunkiai triūsę nei dieną, nei naktį, tie sumanūs broliai, 
kubilų valdovai. 

Ir tu, o riteri Terencijau, ištiesei, kaip buvai išmokytas nuo gimi- 
mo, tą saldųjį nektarą ir pasiūlei krištolo taurę tam, kuris buvo ištroš- 
kęs, o riterio siela, puikumu prilygstanti patiems nemirtingiesiems. 

Tačiau jis, jaunasis O'Bergenų vadas, neketino leisti, kad kas nors 
jį pralenktų kilniais darbais, tad maloningai mostelėjęs paaukojo pini- 
gą iš brangiausios bronzos. Ant pinigo puikavosi tobulai iškaltas di- 
dingas atvaizdas karalienės, Bransviko giminės atžalos, vardu Viktori- 
ja, Puikiausios Iš Puikiausių Didenybės, iš Dievo malonės Jungtinės 
Didžiosios Britanijos ir Airijos karalystės bei britų užjūrio valdų kara- 

lienės, tikėjimo gynėjos, Indijos imperatorės, tos, kuri valdė daugybę 
nugalėtų tautų ir buvo garbinama jų, nes ją pažino ir pamilo žmonės — 
nuo to krašto, kur saulė teka, iki to, kur leidžiasi: baltieji, juodaodžiai, 
raudonodžiai ir etiopai. 

— Ką tas prakeiktas masonas čia daro, - piktinasi pilietis, - ko slan- 
kioja pirmyn ir atgal lauke? 

— Kaip, kas? - teiraujasi Džo. 

— Prašom, - sako Alfas mesdamas monetą. - Kalbate apie korimą. 
Parodysiu jums tai, ko dar nematėte. Koriko laiškai. Štai, žiūrėkit. 

Ir ištraukia iš kišenės pluoštelį suglamžytų laiškų ir vokų. 

— Nori mus apmulkinti? - klausiu aš. 

— Garbės žodis! - prisiekia Alfis. - Paskaitykit. 

Taigi, Džo paėmė laiškus. 

— Iš ko čia juokiatės? - suburba Bobas Dorenas. 

Na, pajuntu, pakvipo peštynėm. Bobas - keistas vyrutis, kai prisi- 
laka porterio, tad norėdamas pakeisti pokalbio temą sakau: 

— Alfai, o kaip laikosi Vilis Maris? 

— Nežinau, - atsako Alfas. - Ką tik buvau jį sutikęs Keiplo gatvėje 
su Padžiu Dignemu. Bet turėjau skubėti į tą... 

— Ką ką? - klausia Džo sviesdamas laiškus ant stalo. - Su kuo? 

— Su Dignemu, - pakartoja Alfas. 

— Su Padžiu? - nustemba Džo. 

— Taip, - patvirtina Alfas. - Kodėl klausi? 

— Ar nežinai, kad jis mirė? - pasiteirauja Džo. 

— Padis Dignemas mirė? - tai Alfas. 

— Taigi, - atsako Džo. 

- Bet aš prieš kelias minutes jį savo akimis mačiau, - netiki Alfas. — 
Kaip dabar matau jus. 

— Kas numirė? - klausia Bobas Dorenas. 

— Tuomet būsi matęs jo šmėklą, - nusprendžia Džo, - teapsaugo 
tave Dievas nuo pikto. 

— Ką? —-nustėrsta Alfas. - O Jėzau, vos prieš penkias... Kaip tai... ir 
Vilis Maris su juo, o šalia dar ir... kaipgi jį... Kaip tai? Dignemas — 
numirė? 

— Ką ten šnekat apie Dignemą? - suniurna Bobas Dorenas. - Kas 
čia kalba apie... 

— Mirė! - šūkteli Alfas. - Tai kad jis ne daugiau miręs už tave. 

— Gal ir taip, - sutinka Džo. — Šiaip ar taip, šįryt jį be skrupulų 
palaidojo. 

— Padį? — vis dar netiki Alfas. 

- Taip, - atsako Džo. - Atidavė gamtai skolą, tegu Dievas jo pasigaili. 

— O Jėzau! - sako Alfas. 

Kad mane skradžiai, jis atrodė... na... apstulbintas. 

Tamsoje visi juto, kaip virpa dvasios rankos, o tantrų maldas nu- 
kreipus į reikiamą sritį, pamažu ėmė ryškėti silpnas, bet vis augantis 
rubino atspalvio švitesys; pasirodęs eterinis antrininkas buvo ypač pa- 
našus į gyvą Žmogų, nes galvos bei veido aura skleidė gyvybinės ener- 
gijos impulsus. Ryšys buvo užmegztas per hipofizį, taip pat buvo pasi- 
telkti oranžinės liepsnos bei ryškiai raudonos spalvos spinduliai, sklin- 
dantys iš sakralinės srities ir saulės rezginio. Pašauktas žemiškuoju 
vardu ir paklaustas apie buvimo vietą dangaus pasaulyje, jis atsakė 
dabar einąs pralaya, arba sugrįžimo, taku, tačiau vis dar esąs bando- 
mas ir paklūstąs tam tikroms kraujo trokštančioms esybėms iš žemes- 
nių astralinių lygių. Atsakydamas į klausimą apie pirmuosius įspū- 
džius peržengus didįjį slenkstį, jis pasakė, kad iš pradžių matė mįslin- 
gus pavidalus kaip veidrodyje?2, tačiau tiems, kurie žengė toliau, 
atsivėrė aukščiausios atminės raidos galimybes. Klausinėjamas, ar gy- 
venimas ten panašus į mūsų žemiškąjį gyvenimą, jis atsakė, jog girdėjo 
iš labiau dvasiniame pasaulyje privilegijuotų būtybių, kad jų buveinės - 
aprūpintos visais naujausiais buitiniais patogumais, tarkime, talafana, 
alavator, sildicentri-ga, isvieta, o aukščiausieji mokovai yra panirę į 
pačias gryniausias pasitenkinimo bangas. Jam paprašius kvortos pa- 
sukų, jo paliepimas buvo įvykdytas ir aiškiai suteikė palengvėjimą. 
Paklaustas, ar norėtų perduoti kokią nors žinią gyviesiems, jis paragi- 
no visus, kurie vis dar ne toje pusėje, Majoje, pripažinti tikrąjį kelią, 
nes Devos sluoksniuose buvo paskelbta, kad Marsas ir Jupiteris - pa- 
sislinkę į rytinį kampą, kur viešpatauja Avinas, ir galima laukti bėdos. 
Tuomet buvo pasiteirauta, ar neturi kokių ypatingų pageidavimų mi- 
rusieji, ir buvo atsakyta taip: „Mes sveikiname jus, žemiškieji draugai, 
kurie dar vis turi kūną. Žiūrėkite, kad K. K. nepersistengtų“. Buvo 
išaiškinta, jog užsiminta apie misterį Kornelijų Keleherį, populiarios 
ponų H. ir Dž. O'Nylų laidojimo įstaigos valdytoją, mirusiojo drau- 

gą, kuris buvo atsakingas už laidojimo apeigas. Prieš palikdamas mus, 
jis paprašė perduoti brangiam jo sūnui Petsiui, kad antrasis batas, kurio 
jis ieško, šiuo metu guli priemenėje po komoda, o visą porą tegu nune- 
ša Kalenui, tačiau pakalti reikia tik padus, nes užkulniai dar visai geri. 
Jis pasakė, kad tai labai trikdė jo sielos ramybę aname pasaulyje ir pri- 
mygtinai paprašė išpildyti šį pageidavimą. Buvo duotas pažadas, kad 
tuo reikalu bus pasirūpinta, ir buvo paskelbta, jog tai jį patenkina. 

Jis paliko mirtingųjų buveines - O'Dignemas, saulė rytmečio mū- 
sų. Eikliom pėdom nubėgo paparčiais - Patrikas spindulinga kakta. 
Aimanuoki, o Banba, vėtrom ir stūgauki, okeane, viesulais. 

— Vėl jis čia, - taria pilietis su nuostaba spoksodamas į lauką. 

— Kas? - klausiu. 

— Blumas, - atsako. - Kaip patrulis vaikštinėja pirmyn ir atgal pasta- 
rąsias dešimt minučių. 

Ir aš, kad mane skradžiai, pamačiau, kaip jo fizija tik dirst vidun 
paslapčiom ir vėl pranyko. 

O mažėlis Alfas - lyg basliu trenktas. Dievaži, vos gyvas. 

— Dieve gailestingas! - sako. - Būčiau galėjęs prisiekti, kad tai jis. 

Ir prabyla Bobas Dorenas - kepurė ant pakaušio - baisiausias Dub- 
lino nevidonas, kai prisisiurbia: 

— Kas pasakė, kad Dievas - gailestingas? 

- Atsikrapštau, - sako Alfas. 

— Ar gailestingas tas Dievas, - neatlyžta bobas Dorenas, - jeigu 
pasiėmė vargšelį Vilį Dignemą? 

- Et, ką gi, - sako Alfas mėgindamas nuleisti garą. - Dabar jam 
jokių rūpesčių. 

Tačiau Bobas Dorenas kad suriks: 

— Sušvinkęs niekšas jis, sakau tau, jeigu pasiėmė vargšelį Vilį Dig- 
nemą! 

Teris priėjo ir mirktelėjo jam, kad patylėtų, esą tokios kalbos pa- 
dorioje licenciją turinčioje įstaigoje nepageidaujamas. Ir tada Bobas 
Dorenas, kaip mane gyvą matote, pradeda raudoti Padžio Dignemo. 

— Geriausias žmogus, - kūkčioja sniaukrodamas, - geriausios, ty- 
riausios širdies. 

Jau ašara, velniai griebtų, vos netrykšta iš akių. O tas vis mala ir 
mala, rupūžė, niekus. Geriau jau eitų namo pas savo lunatikę kalytę, 

kurią yra vedęs, Munio, to teismo prievaizdo, dukterį. Motina laikė 
nakvynės namus Hardviko gatvėje, tai šlitinėdavo koridoriais, Ban- 
temas Lajensas pasakojo, būdavo atsikelia antrą nakties ir stovi pli- 
kutėlė, rodosi visiems, kas tik ateina, užeikite - sąlygos visiems vie- 
nodos. 

— Pats kilniausias, pats teisingiausias, - šniurkščioja jis. - Ir nebėra, 
vargšelis Vilis, vargšas Padis Dignemas. 

Ir sielvartaudamas sunkia širdimi apraudojo jis užgesusį dangaus 
spindulį. 

Nukaršęs Gariouvenas vėl suurzgė ant Blumo, kuris vis sukinėjosi 
apie duris. 

— Užeikit, užeikit, - kviečia pilietis, - jis jūsų nesuės. 

Ir Blumas įsmunka įbedęs žuviškas akis į šunį, ir klausia Terio, ar 
čia nebuvo užsukęs Martinas Kaningemas. 

— O Kristau Makkiounai?3, - taria Džo skaitydamas vieną iš laiškų. — 
Tik paklausykite, norite? 

Ir pradeda skaityti: 


Hanterio gatvė 7, Liverpulis. 
Dublino policijos viršininkui. 
Dublinas. 

Gerbiamas sere, nuolankiai siūlau savo paslaugas turėdamas ome- 
ny aukščiau paminėtą skaudų atvejį. 1900 metų vasario 12 aš pako- 
riau Džo Geną Butlio kalėjime ir pakoriau... 

— Parodyk, Džo, - paprašau. 

—... eilinį Artūrą Čeizą už nėkšišką Džesi Tilzit nužudymą Penton- 
vilio kalėjime ir dar buvau padėjėjas, kai... 

— Jėzau, - sakau aš. 

—... Bilingtonas įvykdė bausmę baisiam žmogžudžiui Todui Smitui. 

Pilietis norėjo pagriebti laišką. 

— Palauk! - sako jam Džo. - „Ir aš žinau specialų buda, kaip uždėti 
kilpą kad jis negalėtų ištrūkti ir tikėtis pasigailėjimo ir lieku jums atsi- 
davęs gerbiamas sere mano sąlygos penkios ginėsos. H. Rumboldas. 

Meistras Kirbėjas.“ 


- Ir prakeiktas sumautas kirtėjas, - kerta pilietis. 
— Ir šlykštus keverzotojas niekšas, - pritaria Džo. - Se, - taria, - 

Alfai, imk ir kad daugiau jų nematyčiau. Sveiki, Blumai, - sako, - ką 
gersite? 

Ir jie ima ginčytis. Blumas sako - ne, negers, negali, nepykite, ne- 
įsižeiskite ir panašiai, paskui sako, na gerai, paimsiąs tik cigarą. Kad 
mane velniai, tikrai išmintingas atstovas, be jokių abejonių. 

— Atnešk mums, Teri, geriausią iš savo smirdalų, - prašo Džo. 

O Alfas tuo metu mums pasakojo, kaip vienas vyrutis atsiuntė užuo- 
jautos atviruką su juodai apvedžiotais kraštais. 

— Visi jie kirpėjai, - priduria jis, - iš juodojo krašto** pakartų savo 
nuosavą tėvą už penkis svarus plius kelionės išlaidos. 

Ir ima pasakoti, kaip apačioje stovi du vyručiai ir laukia, kol anas 
pakibs, trukteli už kulnų, kad tinkamai užsmaugtų, paskui pjausto 
virvę ir pardavinėja gabaliukais už kelis šilingus nuo galvos. 

Tamsiame krašte jie gyvena, kerštingi skustuvo riteriai. Savo mirtį 
nešančias vijas sugriebę - ir taip Ereban vedą visus, kas kruviną darbą 
atliko, nes aš jokiu būdu to nepakęsiu, kaip bylojo Dievas. 

Taigi jie ėmė kalbėti apie aukščiausią bausmę ir Blumas aišku pra- 
deda paistyti apie kodėl ir kam ir aptarinėti visą to reikalo niekalogiją 
o nukaršęs šuo jį visą laiką uostinėja man sakė kad žydai skleidžia 
kažkokį ypatingą kvapą o šunys jaučia nežinau samprotauja apie at- 
grasymo priemonę ir panašiai ir taip toliau. 

— Yra vienas dalykas, kuriam nė motais jokie atgrasymai, - sako 
Alfas. 

— Koks gi? - klausia Džo. 

— To vargšo kariamo šunsnukio galas, - aiškina Alfas. 

— Ar tai tiesa? — teiraujasi Džo. 

— Dievas regi - gryna teisybė, - dievagojasi Alfas. - Man pasakojo 
kalėjimo sargybos viršininkas, jis dirbo Kilmenheme, kai korė Džo 
Breidį, nenugalimąjį. Sakė, kai nupjovė virvę ir jis nukrito, tai jam 
styrojo kaip žarsteklis, jiems prieš pat nosis. 

— Aistra viešpatauja ir mirštant??, - pastebi Džo, - kaip kažkas pa- 
sakė. 

- Tai galima paaiškinti moksliškai, - sako Blumas. - Natūralus reiš- 
kinys, suprantate, todėl, kad remiantis... 

Ir jis ima laužydamas liežuvį malti apie fenomenus ir mokslą, apie 
šitą fenomeną ir apie aną fenomeną. 

Žinomas mokslininkas Herr Professor Luitpoldas Blumenduftas, 
spręsdamas šią problemą, mediciniškai įrodė, kad staigiai lūžus kaklo 
slanksteliams ir dėl to plyšus stuburo smegenims, žmogaus organiz- 
me, kaip galima teigti remiantis visuotinai pripažintomis medicinos 
mokslo tradicijomis, prasideda smarkus genitalijų nervinių centrų dir- 
ginimas, priverčiantis greitai išsiplėsti corpora cavernosa poras, ir to- 
dėl akimirksniu į žmogaus kūno dalį, vadinamą peniu arba vyro lyties 
organu, suplūsta kraujas; šio proceso rezultatas - fenomenas, kuris 
moksliškai buvo apibrėžtas kaip patologinė filoprogenetinė vertikali- 
horizontali erekcija in articulo mortis per dominutionem capitis?“. 

O pilietis, žinoma, tik ir laukė tokių kalbų ir kad ims taukšti apie 
nenugalimuosius, senąją gvardiją ir šešiasdešimt septintųjų vyrus?", ir 
apie tai, kas bijo kalbėti apie devyniasdešimt aštuntuosius, o Džo jam 
pritaria, ir apie tuos vaikinus, kuriuos pakorė, nukankino ir išvežė 
karo lauko teismo sprendimu, apie naująją Airiją, apie naują šitą, ir 
apie naują aną. Dėl naujosios Airijos - tai jam pirmiau reikėtų susiras- 
ti naują šunį, taip aš manau. Nes tas nususęs alkanas gyvulys tik trina- 
si aplinkui, šnopuoja, čiaudo ir kasosi šašus, tik gretinasi prie Bobo 
Doreno, kuris štai stato Alfui puspintę, gerinasi, kad tik ką gautų. Ir 
Bobas Dorenas, aišku, ima elgtis su juo kaip paskutinis asilas. 

— Duokš leteną! Duok labas, šuneli! Geras senas šunelis. Duok čia 
labas! Duok man leteną! 

Vaje! Velniai griebtų tą leteną, kurią jis grabalioja, mat Alfui tenka 
prilaikyti, kad anas nenusiristų nuo sušiktos kėdės ir neužgriūtų ant 
prakeikto šuns, o tam nė motais, tik sapalioja apie dresavimą švelnu- 
mu, ak, koks grynaveislis šuo, koks protingas - net koktu darosi, vel- 
niai griebtų. Paskui paprašo Terio atnešti seną biskvitų skardinę ir 
pradeda graibyti nuo dugno trupinius. Kad mane skradžiai, akimirks- 
niu prarijo juos kaip musę, o liežuvis nukaro iš nasrų per jardą - dar! 
Vos nesutriauškė su visa skardine, tas prakeiktas alkanas sargis. 

Tuo metu pilietis su Blumu ginčijasi apie tokius dalykus kaip bro- 
liai Šyrai2š, apie Volfą Touną anapus Arbor Hil, apie Robertą Emetą ir 
numirk už savo šalį, apie jausmingas Tomio Muro eiles, skirtas Sarai 
Karen??, o ji — taip toli nuo to krašto. Ir Blumas, žinoma, su tuo iš 
kojų verčiančiu cigaru apsimeta dideliu ponu, veidas - riebus. Feno- 
menas! Toji riebalų masė, jo žmona irgi puikus fenomenas, nors rutu- 

lius ant nugaros ritinėk. Kai jie buvo apsistoję „Miesto herbe“, Miž- 
nius Berkas man pasakojo, ten gyveno viena senė su savo nenormaliu 
liurbiu brolvaikiu; tai Blumas mėgino užsitarnaut jos malonę, visaip 
stengėsi įtikti, žaidė beziką??, kad nubyrėtų kas nors testamentu, ne- 
valgė mėsos penktadieniais, nes senę kamavo gastritas, ir vesdavosi tą 
storžievį pasivaikščioti. Vieną sykį nutarė apeiti su juo visas Dublino 
užeigas, ir prisiekiu šventuoju ganytoju, tampė neduodamas nė atsi- 
kvėpti, kol atvilko į namus girtą kaip pėdą, ir paaiškino - girdi, norė- 
jęs jam parodyti, kokia blogybė esąs alkoholis, o tos trys bobos, kad 
man liežuvis nušaštų, vos jo nesudraskė, tai juokinga istorija, ta senė, 
Blumo žmona ir ponia O'Daud, viešbučio šeimininkė. Jėzau, na ir 
raičiausi iš juoko, kai Mižnius Berkas, mėgdžiojo, kaip jos putoja. O 
Blumas tik - „bet ar jūs nesuprantat?“ ir „bet kita vertus“. O dar 
įdomiau tai, kad storžievis, kaip man pasakojo, paskui įsidarbino pas 
Pauerį, alkoholinių gėrimų didmenininką iš Koupo gatvės, ir penkias 
dienas per savaitę grįždavo namo samdoma karieta, nes jau nepavilk- 
davo kojų prisiragavęs visokių pavyzdžių toj suknistoj įstaigoj. Feno- 
menas! 

— Už mirusiųjų atminimą, - pasiūlo pilietis keldamas bokalą ir ve- 
riamai žvelgdamas į Blumą. 

— Taip, taip, - pritaria Džo. 

— Jūs nesuprantate, ką turiu omeny. Noriu pasakyti, kad... 

- Sinn Fein! - sušunka pilietis. - Sinn Fein ambain“' Draugai, ku- 
riuos mylime, petys į petį su mumis, o priešai, kurių nekenčiame - 
veidas prieš veidą. 

Paskutinis atsisveikinimas buvo ypač jaudinantis. Iš tolimų ir arti- 
mų varpinių be perstogės skambėjo gedulingi varpai, o visoje niūrioje 
teritorijoje aidėjo nelaimę pranašaująs prislopintas būgnų įspėjimas, 
pertraukiamas duslaus artilerijos pabūklų griausmo. Kurtinantys griaus- 
tinio trenksmai ir akinantys žaibo tvyksniai, vis nušviečiantys vaiduok- 
lišką scenovaizdį, liudijo tai, kad dangaus artilerija nutarė suteikti ant- 
gamtinio iškilmingumo ir taip šiurpiam reginiui. Smarki liūtis pylė iš 
rūstaus dangaus šliuzų susirinkusiai miniai ant plikų galvų — pačiais 
kukliausiais skaičiavimais čia buvo suėję penki šimtai tūkstančių žmo- 
nių. Dublino miesto policijos būrys, asmeniškai vadovaujamas paties 
vyriausiojo komisaro, palaikė tvarką toje didžiulėje minioje, o kad jai 

neprailgtų laukti, grojo Jorko gatvės pučiamųjų orkestras, juodu au- 
deklu papuoštais instrumentais atliko neprilygstamą melodiją, už ku- 
rią nuo lopšio esame dėkingi raudančiai Speranzos mūzai. Kad būtų 
patogiau mūsų provincijos broliams - 0 jų čia susirinko gausybė, bu- 
vo parūpinti specialūs greitieji ekskursijų traukiniai ir patogios kelei- 
vinės karietos. Didelį pagyvėjimą sukėlė Dublino gatvės dainininkai, 
numylėtiniai L-n-h-n-s ir M-1-g-n-s, jie su savo neblėstančiu užkrečia- 
mu džiaugsmu padainavo „Naktį prieš pakariant Larį“. Du mūsų ne- 
pranokstami komikai šauniai paprekiavo sukdamiesi tarp humoro my- 
lėtojų su savo vienalapiu laikraštėliu, ir niekas, kas širdyje puoselėja 
meilę tikram, be jokios vulgarumo priemaišos, airiškam juokui, nepa- 
vydės jiems sunkiai uždirbtų pensų. Berniukų ir mergaičių prieglau- 
dos vaikus, aplipusius langus, pro kuriuos buvo matyti reginys, nu- 
džiugino šis netikėtas dienos pramogų priedas; ir pagyrimo žodį rei- 
kia tarti Mažosioms vargšų seserims už jų nuostabią idėją padovanoti 
vargšeliams vaikams, neturintiems nei tėvo, nei motinos, išties pamo- 
komą šventę. Vicekaraliaus svečiai, tarp kurių buvo daug įžymių da- 
mų, Jų Ekscelencijų buvo paslaugiai palydėti į pačias geriausias di- 
džiosios tribūnos vietas, o spalvingai užsienio delegacijai, žinomai Sma- 
ragdo salos draugų vardu, vietos buvo pasiūlytos priešingoje tribūnoje. 
Šią delegaciją, pateikusią visų dalyvių sąrašą, sudarė Commendatore 
Bacibaci Beninobenone (pusiau paralyžiuotas palydos doyen?2, kurį 
teko pasodinti į jam skirtą vietą galingu gariniu kranu), Monsieur 
Pierrepaul Petitėpatant, the Grandjoker Vladinmire Pokethankerts- 
cheff, the Archjoker Leopold Rudolf von Schwanzenbad-Hodentha- 
ler, Countess Marha Viraga Kisaszony Putrapesthi, Hiram Y. Bom- 
boost, Count Athanatos Karamelopulos, Ali Baba Backscheesh Rahat 
Lokum Effendi, Senor Hidalgo Caballero Don Pecdillo y Palabras y 
Paternoster de la Malora de la Malaria, Hokopoko Harakiri, Hi Hung 
Chang, Olaf Kobberkeddelsen, Mynheer Trik van Trumps, Pan Po- 
leaxe Paddyrisky, Goosepond Prhklstr Kratchinabritchisitch, Herr Hur- 
hausdirektorpresident Hans Chuechli-Steuerli, Nationalgymnasium- 
museumsanatoriumandsuspensoriumsordi-naryprivatdocentgeneral- 
historyspecialprofessordoctor Kriegfried Uberallgemein. Visi be 
išimties delegatai stipriausiais įvairiakalbiais žodžiais pasmerkė neap- 
sakomą barbariškumą, kurį liudyti buvo sukviesti. Paskui tarp SSD 

narių kilo smarkus ginčas (dalyvavo visi) apie tai, ar tiksli Airijos pat- 
rono šventojo gimimo diena yra kovo aštuntoji, ar devintoji. Ginčo 
metu buvo pasitelkti pagalbon patrankų sviediniai, riesti rytietiški kar- 
dai, bumerangai, muškietos, granatos su dvokiančiomis dujomis, mės- 
malės, skėčiai, katapultos, kastetai, maišai su smėliu, geležiniai lauž- 
tuvai, delegatai nešykštėjo vienas kitam ir smūgių. Konsteblis Makfei- 
denas, pramintas kūdikėliu policininku, buvo iškviestas per specialų 
kurjerį iš Buterstauno; jis greitai atkūrė tvarką ir žaibiškai perpratęs 
padėtį pasiūlė pasirinkti to mėnesio septynioliktąją dieną, manyda- 
mas, jog tai - vienodai garbingas sprendimas abiem besivaržančioms 
pusėms. Nuovokaus dvimetrinio vyro pasiūlymas iš karto visiems pa- 
tiko ir buvo vienbalsiai priimtas. Konsteblį Makfeideną širdingai pa- 
sveikino visi SSD nariai - keli iš jų gausiai kraujavo. Kai Commenda- 
tore Beninobenone buvo iškrapštytas iš po prezidento krėslo, jo juris- 
konsultas Avvocato Pagamimi paaiškino, kad įvairius daiktus, paslėptus 
jo trisdešimt dviejose kišenėse, jis ištraukė per peštynes iš savo jaunes- 
nių kolegų kišenių, vildamasis, jog tai atves juos į protą. Tie daiktai 
(tarp kurių buvo keli šimtai vyriškų ir moteriškų auksinių bei sidabri- 
nių laikrodžių) buvo nedelsiant grąžinti teisėtiems savininkams, ir įsi- 
viešpatavo galutinė visuotinė harmonija. 

Tyliai, nesididžiuodamas Rumboltas žengė ant ešafoto, apsirengęs 
nepriekaištingu dalykiniu kostiumu su savo mėgstama gėle, Gladio- 
lus Cruentus??, atlapo kilpelėje. Jis paskelbė apie savo pasirodymą 
mielu rumboltišku kostelėjimu, kurį tiek daug kas mėgino (nesėkmin- 
gai) pamėgdžioti — trumpu, uoliu, tačiau būdingu tik jam. Garsus vi- 
same pasaulyje budelis buvo sutiktas kurtinančiais didžiulės žmonių 
minios pritarimo šūksniais, vicekaraliaus palydos damos iš susijaudi- 
nimo pradėjo mojuoti nosinaitėmis, o dar labiau sujaudinti užsienio 
delegatai džiaugsmingai jį sveikino triukšmingų šūksnių choru: boch, 
banzai, eljen, zivio, chinchin, polla krosnia, bipbip, vive, Allach; tarp 
jų lengvai buvo galima išskirti skambų dainų krašto šalies delegato 
evviva (aukšta ilga fa priminė tas nuostabias veriančias gaidas, kurio- 
mis eunuchas Katalani pavergė mūsų proseneles). Buvo lygiai septy- 
niolikta valanda. Per megafoną buvo duotas signalas melstis, ir aki- 
mirksniu visi nusivožė kepures; patriarchinį komendatorės sombrerą, 
nuo Rienzio revoliucijos laikų priklausantį jo giminei, nuėmė budin- 

tis asmeninis gydytojas daktaras Pipi. Mokslingas prelatas, atėjęs su- 
teikti myriop pasmerktam didvyriui kankiniui paskutinę šventosios 
religijos paguodą, atsiklaupė kuo krikščioniškiausiai nusižeminęs lie- 
taus vandens baloje, užsivertė sutaną ant žilos galvos ir kreipėsi į gai- 
lestingumo sostą karštomis maldomis. Prie kaladės stovėjo sustingusi 
negailestinga budelio figūra, jo veidą slėpė dešimties galonų talpos 
puodas su dviem išmuštomis angomis, kuriose nuožmiai žibėjo akys. 
Laukdamas lemtingo ženklo jis mėgino savo baisiojo įrankio ašmenų 
aštrumą, tai brūkšteldamas juo, lyg dar galąstų, sau per raumeningą 
petį, tai greitomis iš eilės nukapodamas galvas bandai avių, kurias 
parūpino jo žiaurios, bet būtinos tarnybos gerbėjai. Greta jo ant gra- 
žaus raudonmedžio stalo buvo tvarkingai išdėlioti instrumentai: ket- 
virčiavimo peilis, įvairūs gerai išgaląsti skrodimo įrankiai (specialiai 
pristatyti pasaulinio garso peiliakalių firmos iš Sefildo „Džonas Raun- 
das ir sūnus“), terakotinis indas, į kurį turėjo būti sudėtos sėkmingai 
išpjautos dvylikapirštė, gaubiamoji bei akloji žarnos, apendiksas ir t. t., 
ir du patogūs ąsočiai pienui, skirti supilti brangiausiam brangiausios 
aukos kraujui. Jungtinės kačių ir šunų prieglaudos ekonomas laukė, 
kol jam bus leista išvežti pilnus indus į šią labdaringą instituciją. Kuo 
puikiausias valgis, susidedantis iš kiaušinių su kiaulienos spirgais, 
meistriškai paruošto bifštekso su svogūnais, skanių šiltų pusrytinių 
bandelių bei žvalumą teikiančios arbatos, buvo maloniai valdžios pa- 
siūlytas pagrindiniam tragedijos herojui, kuris, pasirengęs mirčiai, buvo 
geros nuotaikos ir nuo pradžios iki galo gyvai domėjosi viskuo, kas 
vyksta; tačiau jis su tokiu retu mūsų laikais pasiaukojimu kilniai susi- 
taikęs su aplinkybėmis pareiškė paskutinę valią (jai tuoj pat buvo pri- 
tarta) ir paprašė išdalyti maistą lygiomis dalimis sergantiems, skurs- 
tantiems bei negalintiems išeiti iš namų kambarių nuomotojų asocia- 
cijos nariams - toks esąs jo dėmesio bei pagarbos ženklas. Emocijos 
pasiekė ec ir non plus ultra*“, kai užsiplieskusi raudoniu pro tankias 
stebėtojų eiles kelią prasiskynė nuotaka ir prigludo prie raumeningos 
krūtinės to, kuris dėl jos turėjo iškeliauti amžinybėn. Herojus meiliai 
apglėbė jos liauną ir lankstų kūną švelniai šnabždėdamas „Šeila, vie- 
nintele mano“. Padrąsinta šitokio krikščioniško vardo pagarsinimo, ji 
ėmė jausmingai bučiuoti įvairias deramas jo asmens vietas, kokias tik 
kalėjimo padorumo ribos leido jos aistrai pasiekti. Sūrūs jų ašarų upe- 

liai susiliejo, ir ji prisiekė, kad saugos jo atminimą ir niekuomet ne- 
pamirš savo didvyrio vaikino, kuris žengė į mirtį su daina lūpose, 
tarytum būtų ėjęs į žolės riedulio mačą Klontarko parke. Ji priminė 
jam kupinas džiaugsmo jų palaimingos vaikystės dienas, kurias jie 
praleido drauge ant Anos Lifi krantų atsiduodami nekaltiems jau- 
nystės žaidimams, ir pamiršę apie siaubingą dabartį jiedu nuošir- 
džiai nusijuokė, o visus žiūrovus, įskaitant ir pagarbos nusipelniusį 
pastorių, apėmė bendras nesuvaldomas linksmumas. Milžiniška au- 
ditorija tiesiog drebėjo iš susižavėjimo. Tačiau tuoj pat liūdesys nu- 
galėjo, ir jiedu susiėmė už rankų paskutinį kartą. Nauji ašarų upeliai 
ištryško iš jų ašarų latakų, ir neaprėpiama žmonių minia, sukrėsta 
iki pat širdies gelmių, pratrūko širdį draskančia rauda, ne mažiau 
sujaudintas buvo net ir pats senyvas prebendarijus. Dideli stiprūs 
vyrai, ramybės sargai, geraširdžiai milžinai iš Karališkosios Airijos 
policijos, atvirai šluostėsi akis nosinėm, ir galima drąsiai teigti, kad 
šiame rekordiniame būryje neliko nė vienos sausos akių poros. Paskui 
nutiko romantiškiausias dalykas: jaunas gražus Oksfordo absolven- 
tas, pagarsėjęs riterišku elgesiu su gražiąja lytimi, žengė pirmyn ir, 
pateikęs savo vizitinę kortelę, čekių knygelę bei genealoginį medį, 
paprašė nelaimingosios jaunos panelės rankos maldaudamas nedel- 
siant paskirti tuoktuvių datą, ir jo prašymas iš karto buvo patenkin- 
tas. Visos damos tarp žiūrovų buvo apdovanotos skoningu proginiu 
suvenyru, kaukolės ir sukryžiuotų kaulų formos sege; joms ši tinka- 
mu laiku įteikta bei dosni dovana sukėlė naują emocijų protrūkį; o 
kai jaunasis galantiškas oksfordietis (beje, vienos iš garbingiausių 
pavardžių Albiono istorijoje savininkas) užmovė ant savo nuraudu- 
sios fiancėe piršto brangų sužadėtuvių žiedą su smaragdais, išdėsty- 
tais keturlapio dobilo forma, emocijos peržengė visas ribas. Ką ir 
kalbėti - net rūstusis karinės policijos viršininkas papulkininkis Tom- 
kinas-Maksvelas pprancūzmullatis Tomlinsonas, vadovaujantis šiai 
liūdnai ceremonijai, tas, kuris nė nemirktelėjęs suplėšė daugybę prie 
pabūklų vamzdžių pririštų sipajų, nebegalėjo suvaldyti natūralių jaus- 
mų. Savo šarvine geležine pirštine jis nušluostė slaptą ašarą ir tie 
privilegijuoti miestiečiai, kurie sudarė jo artimiausią entourage, iš- 
girdo jį sumurmant virpančiu pusbalsiu: 

— Žiūrėk tu man, po paraliais, argi ne veislinė kumelaitė, kokia 

uodega. Taigi ją pamačius net bliaut noris, kai prisimenu savo seną 
rėčką, laukiančią manęs namie, Laimhauze. 

Ir tada pilietis pradeda šnekėti apie airių kalbą ir municipaliteto su- 
sirinkimą ir panašiai, ir tuos shboneenus*?, kurie nemoka gimtosios kal- 
bos; Džo įkiša savo trigrašį, nes iškaulijo iš kažko svarą, o Blumas irgi 
praveria srėbtuvę dūmydamas skatikinį cigarą, kurį išprašė iš Džo, ir jie 
aptarinėja Gėlų lygą ir kovojančią prieš vaišes lygą, ir gėrimą, Airijos 
prakeiksmą. Nesiūlyti draugams išgerti, nevaišinti - štai koks reikalas. 
Po paraliais, jis pats piltų į gerklę bet ką, kol Dievas pašauktų, bet nie- 
kada tau nelemta išvysti putelės ant jo nupirktos pintos. Sykį nuėjau su 
bičiuliu į vieną iš jų muzikinių vakarų, dainos ir šokiai, apie mano mer- 
gelę, ak, kad ji prisėstų greta manęs ant šieno glėbelio, ak, kad ji, mano 
Morin Lei, ir vienas vaikinas su akį rėžiančiu blaivininkų su mėlynojo 
kaspino ženkleliu iš kailio nėrėsi marmaliuodamas airiškai, daugybė 
geltonkasių mergelių iš sodybos tik nešioja nealkoholinius gėrimus, par- 
davinėja kažin kokius medalius, apelsinus, limonadą ir pasenusias ban- 
deles, žodžiu, linksma, /labodagb*“ puota, ką ir kalbėti. Blaivi Airija — 
laisva Airija. Paskui kažkoks senis pradeda pūsti dūdmaišį, ir visi prisi- 
taikėliai čiužena kojomis į taktą —- muzikos ten tiek, kad sena karvė 
kojas pakratytų. O vienas ar du dangaus pilotai tik šaudo akimis, dairo- 
si - ar kas neužkabinėja moterų, sakau, smūgis žemiau juostos. 

Taigi taip ir anaip, apie ką čia aš pasakojau, taigi, tas senas šunėkas, 
pamatęs, kad skardinė tuščia, pradeda sukinėtis aplink mane ir Džo. 
Jei jis būtų mano, išdresuočiau jį švelnumu. Retkarčiais smagiai įspir- 
čiau, pažvalinčiau - tik akis reikia saugoti. 

— Bijai, kad tau įkąs? —- pašaipiai klausia pilietis. 

— Ne, - atsakau. - Tik bijau, kad jis nepamanytų, kad mano koja — 
žibinto stulpas. 

Taigi jis pašaukia tą seną šunį pas save. 

— Kas tau, Gari? - klausia. 

Tuomet ima tampyti jį ir maigyti, kalba su juo airiškai, o tasai susna 
urzgia atsakydamas - visai kaip koks duetas operoj. Tokio urzgesio, 
kokį jiedu sukėlė, niekada nebuvau girdėjęs. Kas nors, kas neturi ką 
veikti, galėtų parašyti laišką pro bono publico?? į laikraštį, kad to- 
kiems šunims būtina nešioti antsnukį. Urzgia ir amsi, akys pasruvu- 
sios krauju — toks išalkęs — ir pasiutligė drimba iš nasrų. 

Visi, kurie yra suinteresuoti žmonijos kultūros sklaida tarp žemes- 
nio raidos lygio gyvūnų (o jų rūšių - daugybė), turėtų atkreipti dėmesį 
į išties nuostabias kinantropijos apraiškas, pademonstruotas žymaus se- 
no rudaplaukio airių vilkšunio - seterio, kuris anksčiau buvo vadina- 
mas Gariouveno sobriguet?š, o neseniai didelio rato draugų bei pažįsta- 
mų perkrikštytas Ouvenu Gariu. Tarp tų apraiškų, - kelerių metų dre- 
savimo švelnumu ir gerai apgalvotos dietos rezultato, - nekalbant apie 
kitus pasiekimus, galima paminėti ir eilių deklamavimą. Garsiausias iš 
dabartinių mūsų fonetikos ekspertų (jo vardo nė su replėmis iš mūsų 
neišpeši!) dėjo visas įmanomas pastangas, kad išanalizuotų bei palygin- 
tų deklamuojamas eiles, ir pastebėjo, kad jos sukrečiamai panašios (kur- 
syvas mūsų) į senovines keltų bardų runas. Mes kalbame ne tiek apie 
tas žavingas meilės dainas, su kuriomis rašytojas, prisidengęs Kvapios 
Šakelės slapyvardžiu, supažindino knygų mylėtojų pasaulį, bet veikiau 
(kaip nurodo bendradarbis D. O. C. įdomiame straipsnyje, paskelbta- 
me viename vakariniame laikraštyje) apie šiurkštesnius ir asmeniškes- 
nius motyvus, kurių galima aptikti garsiuose satyriniuose Rafterio ir 
Donaldo Makkonsidaino kūriniuose, jau nekalbant apie šiuolaikiškes- 
nį lyriką, šiuo metu atsidūrusį visuomenės susidomėjimo centre. Čia 
pateikiame pavyzdį, išverstą į anglų kalbą įžymaus mokslininko, kurio 
pavardės šiuo metu negalime atskleisti, nors tikimės, kad skaitytojas 
sugebės teminėse aliuzijose įžvelgti gerokai daugiau nei vien užuomi- 
nas. Metrinė šuniškojo originalo sistema primena painias aliteracines 
bei izosilabines velsiečių englino taisykles ir yra daug sudėtingesnė, bet 
manome, kad mūsų skaitytojai sutiks, jog ta dvasia perteikta tinkamai. 
Galbūt reikėtų pridurti, kad įspūdis gerokai sustiprės, jei Ouveno eilė- 
raštis bus deklamuojamas iš lėto ir neaiškiai, intonacija, bylojančia apie 
slopinamą pagiežą. 

Prakeiksmas prakeiksmų manų 
Septynias dienas iš eilės 

Septynis troškulio ketvirtadienius, 
Barni Kirnenai, tekrinta ant tavęs. 
Neatvėsins nė gurkšnis vandens 
Mano drąsos, 

Urzgia žarnos raudonos — 

Surijau Laurio plaučius. 

Ir jis liepė Teriui atnešti šuniui truputį vandens, ir, velniai griebtų, 
jis taip godžiai lakė, kad buvo girdėti už mylios. O Džo paklausė pilie- 
čio, ar neišgertų dar vieno. 

- Išgersiu, - atsako jis, - a chara. Kad nepamanytum, jog jaučiuosi 
įžeistas. 

Kad mane skradžiai, nėra jis toks kopūstgalvis kaip atrodo. Valkio- 
jasi po visus barus su šituo senio Giltrepo šunėku ir sėdi ant sprando 
mokesčių mokėtojams bei municipaliteto nariams. Šventė žmogui ir 
žvėriui. Ir klausia Džo: 

— Ar sugebėtum ištuštinti dar vieną pintą? 

— O antis ar moka plaukti? - klausiu aš. 

— To paties, Teri, - užsako Džo. - Ar tikrai nenorite kokio gaivaus 
skystimėlio? —- dar paklausia jis. 

— Ačiū, ne, - atsako Blumas. - Tiesą sakant, aš tik norėjau pamatyti 
Martiną Kaningemą, suprantate, dėl vargšo Dignemo draudimo. Mar- 
tinas paprašė manęs, kad nueičiau į kontorą. Suprantate, jis, Digne- 
mas, turiu omeny, laiku nepranešė kompanijai apie draudimo įkeiti- 
mą, O pagal įstatymą tokiu atveju kreditorius negali nieko gauti. 

— Karai šventieji, - nusijuokia Džo. - Būtų gerai, jei nutupdytų tą 
senį Šailoką. O tai žmonai pasisekė, ar ne? 

— Na, - atsako Blumas, - tai žmonos gerbėjų reikalas. 

— Kokių gerbėjų? - klausia Džo. 

— Žmonos patarėjų, norėjau pasakyti, - paaiškina Blumas. 

Ir sutrikęs, tik dar blogindamas padėtį ima mykti apie hipotekos 
debitorių pagal įstatymą kaip lordas kancleris parlamente skelbia ir 
apie naudą žmonai ir kad įsteigtas fondas tačiau kita vertus Dignemas 
buvo skolingas Bridžmenui pinigų ir dabar žmona arba našlė ginčys 
įkeitimo kreditoriaus teises - kol man visai susisuko galva dėl to debi- 
toriaus pagal įstatymą. Jam pačiam velniškai pasisekė, kad nebuvo 
pričiuptas sykį pagal įstatymą kaip sukčius ir nenaudėlis, bet padėjo 
draugai teisme. Pardavinėjo mugės bilietus, ar kaip juos vadina, neva 
karališkoji Vengrijos loterija. Tikra teisybė - kaip mane gyvą matote. 
Štai ir pasitikėk izraelitu! Karališkas vengriškas plėšikavimas. 

O Bobas Dorenas prisvirduliuoja arčiau ir prašo Blumo perduoti 
poniai Dignem, kad jis labai užjaučia ją dėl nelaimės ir kad jam labai 
gaila, jog nedalyvavo laidotuvėse, ir perduoti jai, kad jis pasakė ir visi, 

kas jį pažinojo, pasakys, kad niekuomet nebuvo teisingesnio ir geresnio 
žmogaus už vargšelį Vilį, velionį, perduoti jai. Springsta vapėdamas tas 
prakeiktas kvailystes. Ir krato Blumui ranką nutaisęs tragišką miną, per- 
duokite jai tai. Paspauskim rankas, broli. Tu - sukčius ir aš - sukčius. 

— Leiskite man, - kalbėjo jis, - pasinaudoti mūsų pažintimi, kuri 
gali pasirodyti pernelyg menka matuojant įprastu laiko matu, bet yra 
grindžiama, kaip aš viliuosi ir tikiu, tarpusavio pagarbos jausmu, ir 
paprašyti jūsų tos paslaugos. Tačiau, jei būčiau peržengęs santūrumo 
ribą, tegu mano jausmo nuoširdumas pateisina mano drąsą. 

— Ne, - atsakė anas, - visiškai suprantu motyvus, kurių skatinamas 
jūs taip elgiatės, ir atliksiu šią pareigą, kurios manęs prašote, nes ma- 
ne guodžia mintis, kad nors ir liūdna ši pareiga, jūsų rodomas pasiti- 
kėjimas šiek tiek pasaldins kartybės taurę. 

— Tuomet leiskite man paspausti jums ranką, - prašo jis. - Neabe- 
joju, kad jūsų širdies gerumas geriau nei mano skurdūs žodžiai padės 
atrasti tinkamiausią būdą perteikti jausmus, kurių kartumas, jei duo- 
čiau valią emocijoms, atimtų man kalbos dovaną. 

Ir nulinguoja stengdamasis eiti tiesiai. Penkios — ir jau užsipylęs 
akis! Sykį naktį jo vos nepatupdė už grotų, gerai, kad Padis Lenardas 
pažinojo tą bobį, 14A. Prisilakė iki žemės graibymo vienoj skylėj Braid 
gatvėje po darbo valandų, paleistuvavo su dviem šliundrom ir jų sar- 
gybiniu suteneriu, gėrė porterį iš arbatos puodelių. Apsiskelbė toms 
šliundroms francūzu, Džouzefu Manjo, ir kad ims keikti katalikų reli- 
giją, o pats juk vaikystėje nuleidęs akis patarnaudavo mišioms Adomo 
ir Ievos bažnyčioje; aiškina, kas parašė naująjį testamentą ir senąjį 
testamentą, ir spaudžia jas glėby manieringai vaipydamasis. Abi šliund- 
ros miršta iš juoko kraustydamos jam kišenes, tam sumautam kvailiui, 
o jis laisto porterį ant lovos, kekšės tik cypauja kvatodamos viena iš 
kitos. „Na, kaip tavo testamentas? Ar tik jis nepaseno, tas tavo tešla- 
mentas?“ Gerai, kad Padis ėjo pro šalį, štai ką pasakysiu. Paskui susi- 
tinki jį sekmadienį su savo žmonele sugulove — toji tik žingsniuoja 
vizgindama uodega per šoninę navą bažnyčioje, lakuoti bateliai, ne 
kitaip, puokštelė žibuoklių, išsipusčiusi kaip lėlė, aš - mažutė poniu- 
tė. Džeko Munio sesuo. O ta sena paleistuvė, jos motina, nuomodavo 
kambarius poroms iš gatvės. Kad mane skradžiai, Džekas atvedė jį į 
doros kelią. Pasakė, jei nepasitaisysi, laksi, išspardysiu pautus! 

Ir Teris atnešė tris pintas. 

— Prašom, - siūlo Džo pagerbdamas mus. - Prašom, pilieti. 

- Slan leat??, - atsiliepia tas. 

— Už sėkmę, Džo, - keliu aš. - Į sveikatą, pilieti. 

Kad mane skradžiai, anas jau išmaukęs pusę bokalo. Menkas 
džiaugsmas tam, kas jį girdo. 

— Alfai, o ką ilgšis nori prakišti į merus? - klausia Džo. 

— Tavo draugą, - atsakė Alfas. 

— Nananą? - dar nesupranta Džo. - Narį? 

— Neminėsiu jokių pavardžių, - nukerta Alfas. 

— Taip ir maniau, - sako Džo. - Visai neseniai jį mačiau kartu su 
Viljamu Fyldu, parlamento nariu, tame gyvulių augintojų susirinkime. 

— Gauruotas Jopas, - taria pilietis, — išsiveržęs ugnikalnis, visų ša- 
lių numylėtinis ir savosios dievaitis. 

Ir Džo pradeda pasakot piliečiui apie snukio bei nagų ligą, gyvulių 
augintojus ir atitinkamas priemones; pilietis siunčia juos visus, kur rei- 
kia, o Blumas postringauja apie dezinfekcinį skystį avims plauti ir gydy- 
ti nuo niežų, dideles kažkokio antpilo dozes kosintiems veršeliams ir 
geriausią vaistą nuo liežuvio ištinimo. Nes kažkada dirbęs skerdykloje. 
Vaikščiojo ten su bloknotu ir pieštuku, kaišiojo visur savo trigrašį, kol 
Džo Kafas padarė tvarką ir išspyrė jį lauk už tai, kad apiburnojo kažko- 
kį gyvulių augintoją. Misteris Visažinis. Pamokyk savo bobutę antis melž- 
ti. Mižnius Berkas man sakė, kad tame viešbuty jo žmona plūsdavo 
ašarų upeliais guosdamasi poniai O'Daud, akis išverkdavo tirtėdama 
visu aštuonių colių taukų sluoksniu. Nespėja atsiraišioti virvelių, kad 
nusiperstų, o tas senas žuviaakis jau šokinėja aplinkui, moko, kaip jas 
atlaisvinti. Kokia tavo programa šiandien? Taip. Humaniški metodai. 
Nes vargšai gyvuliai kenčia, ir ekspertai sako, geriausias vaistas, nesu- 
keliantis gyvuliui jokio skausmo, ir švelniai ištrinti skaudamą vietą. Kad 
mane skradžiai, jam tik švelniai ranką po višta... 

Kok kok kok. Kudkudakšt. Štai mūsų vištytė, Juodaplunksnė. Ji 
deda mums kiaušinius. Vos padės kiaušinį - taip džiaugiasi. Kok. Kud- 
kudakšt. Tada ateina gerasis dėdė Leo. Pakiša ranką po juodaplunks- 
ne ir paima jos šviežią kiaušinį. Ko ko ko ko. Kudkudakšt. 

— Kad ir kaip būtų, - sako Džo, - Fyldas ir Nanetis šįvakar išvyksta 
į Londoną ir iškels šį klausimą Bendruomenių rūmuose. 


345 


II 


— Ar tikrai žinote, - teiraujasi Blumas, - kad tarėjas važiuoja? Rei- 
kalas tas, kad norėjau su juo susitikti. 

- Taip, jis išplaukia pašto garlaiviu, - atsako Džo, - šįvakar. 

— Kaip man nesiseka, - sako Blumas. - Man taip reikėjo. O gal 
išvyksta tik misteris Fyldas? Aš negalėjau paskambinti. Ne. Jūs esate 
tikras? 

— Nananas irgi išvyksta, - pakartoja Džo. - Lyga įpareigojo jį rytoj 
iškelti klausimą dėl policijos komisaro, kuris uždraudė žaisti airiškus 
žaidimus parke. „The Sluagh na h-Eireann.“*? 

Misteris Karvis Akris (Maltifarmenas, nacionalistas): Reaguoda- 
mas į gerbiamo draugo, parlamento nario, Šilelo atstovo, iškeltą klau- 
simą, norėčiau gerbiamojo džentelmeno paklausti, ar vyriausybė iš- 
leido potvarkį šiuos gyvulius paskersti, nors nėra jokių medicininių jų 
patologinės būklės įrodymų? 

Misteris Visomketuriom (Taimošentas, konservatorius): Gerbiami 
deputatai jau turi įrodymų, kurie buvo pateikti parlamento komite- 
tui. Nemanau, kad prie šių įrodymų galima pridurti dar kokį nors 
esminį dalyką. Atsakau į gerbiamo deputato klausimą - taip, potvar- 
kis duotas. 

Misteris Geležius O'Rūdis (Montenotas, nacionalistas): Ar tokie 
pat nurodymai buvo duoti ir skersti žmonių giminės gyvulius, kurie 
drįsta žaisti airiškus žaidimus Fenikso parke? 

Misteris Visomketuriom: Atsakau - ne. 

Misteris Karvis Akris: Ar tik nebus garsioji gerbiamo kolegos te- 
legrama iš Mičelstauno“! turėjusi įtakos ponams iš Valstybės iždo? 
(O! O!) 

Misteris Visomketuriom: Įsidėmėsiu šį klausimą. 

Misteris Lėkštapokštis (Bankoumbas nepriklausomas): Šaudykite 
nesvyruodami. 

(Ironiški opozicijos pritarimo šūksniai.) 

Pirmininkas: Tvarkos! Tvarkos! 

(Posėdis baigiasi. Aplodismentai.) 

- Štai tas žmogus, — paskelbia Džo, - kuris atgaivino gėlų sportą“*. 
Štai sėdi tiesiai prieš jus. Žmogus, kuris ištraukė iš cypės Džeimsą 
Stivensą. Airijos šešiolikos svarų rutulio stūmimo čempionatas. Koks 
tavo geriausias rezultatas, pilieti? 

— Na bacleis“?, - atsako pilietis dėdamasis kukliu. - Nors buvo 
laikai, kai jėga nenusileidau kitiems. 

— Najau, pilieti, - sako Džo. - Buvai daug geresnis, velniai griebtų. 

— Ar tikrai? — teiraujasi Alfas. 

— Taip, - patvirtina Blumas. - Tai gerai žinomas dalykas. O jūs 
negirdėjote? 

Ir kad ims kalbėti apie Airijos sportą ir shboneenų žaidimus, tarki- 
me, lauko tenisą, airių žolės riedulį ir akmens metimą, apie liaudišką 
paprastumą ir tautos telkimą, prikėlimą ir taip toliau, ir panašiai. O, 
Blumui, aišku, būtina įkišti savo trigrašį ir pareikšti, esą, jeigu kieno 
nors širdis išsiplėtusi, tai intensyvus sportavimas kenkia. Prisiekiu sa- 
vo petnešom - jei pakeltum nuo sumautų grindų kokį šiaudelį ir pasa- 
kytum Blumui: „Pažvelkite Blumai, ar matote tą šiaudą? Tai šiaudas“. 
Prisiekiu savo teta, kalbėtų apie jį visą valandą, taip, kalbėtų neužsi- 
čiaupdamas. 

Senovinėje Briano O'Ciarnaino“* salėje, Sraid na Bretaine Bheag“* 
gatvėje, inspiruota „Sluagh na h-Eireann“, įvyko diskusija apie seno- 
vės airių sporto atgaivinimą ir fizinės kultūros, kaip ji buvo supranta- 
ma senovės Graikijoje, senovės Romoje bei senovės Airijoje, svarbą 
rasės raidos procese. Pirmininkavo gerbiamas šios kilnios organizaci- 
jos prezidentas, klausytojų prisirinko daugybė. Po įžanginio pirmi- 
ninko žodžio, nuostabios kalbos, nuskambėjusios iškilmingai ir įtai- 
giai, užsimezgė labai įdomi bei turininga diskusija, kaip visada aukšto 
lygio, apie pageidavimą atgaivinti mūsų protėvių, senovės pankeltų 
senovinius žaidimus ir sportą. Gerai žinomas ir labai gerbiamas mūsų 
senosios kalbos baro darbuotojas, misteris Džozefas Makkartis Hain- 
sas, karštai paragino atkurti senovinius gėlų žaidimus ir sporto šakas, 
kurias kiekvieną rytą ir vakarą praktikuodavo Finas Makkūlas““, ir 
atgaivinti geriausias vyriškumo, jėgos bei ištvermės tradicijas, atėju- 
sias iš senovės. L. Blumas, pareiškęs priešingą nuomonę, sulaukė prieš- 
taringos aplodismentų ir švilpesių reakcijos, todėl vokalistas pirmi- 
ninkas nutraukė diskusijas ir atsižvelgdamas į užsitęsusius prašymus 
bei nuoširdų plojimą, aidintį iš visų sausakimšos salės kampų, nuosta- 
biai bei įsimintinai atliko dainą „Ieprisikelia darsyk tauta“ pagal ne- 
mirtingas ir nesenstančias Tomo Ozborno Deiviso eiles (laimė, jos per 
daug gerai žinomos, kad reikėtų jas čia priminti); nebijodami priešta- 

ravimų, galime drąsiai tvirtinti, kad veteranas patriotas čempionas 
pranoko pats save. Airių Karuzo-Garibaldis buvo puikiausios formos, 
ir griausmingas jo balsas užvis gražiausiai atsiskleidė nuo seno gerbia- 
mame himne, pagiedotame taip, kaip tik mūsų piliečiai geba jį pagiedo- 
ti. Įspūdingą meistrišką vokalizmą, kuris dėl ypač aukštos kokybės pa- 
kėlė jo ir be to tarptautinę reputaciją, garsiai sveikino gausi auditorija — 
tarp susirinkusių buvo daug žymių dvasininkijos, spaudos, teismo bei 
kitų gerbiamų profesijų atstovų. Tuo komisijos posėdis baigėsi. 

Kalbant apie dvasininkiją, galima paminėti gerb. Viljamą Delani S. J., 
teisės mokslų daktarą, gerb. Džeraldą Molojų, teologijos mokslų 
daktarą, gerb. P Dž. Kaveną, Šventosios Dvasios bendruomenė, gerb. 
T. Votersą, vikarą, gerb. Džoną M. Aiversą, kleboną, gerb. P Dž. Kly- 
rį, pranciškonų ordinas, gerb. L. Dž. Hinį, dominikonų ordinas, gerb. 
Fr. Nikolesą, pranciškonų kapucinų ordinas, gerb. B. Gormaną, kar- 
melitų ordinas, gerb. T. Meiherį S. J., gerb. Džeimsą Mertį S. J., gerb. 
Džoną Leiverį, V. F., gerb. Viljamą Doucertį, teologijos daktarą, gerb. 
Piterį Feigną, marijonų ordinas, gerb. T. Brenganą, augustinų ordinas, 
gerb. Dž. Fleiviną, vikarą, gerb. M. A. Haketą, vikarą, gerb. V. Horlį, 
vikarą, jo ekscelenciją monsinjorą Makmanasą, gerb. B. R. Sleterį, 
Mergelės Marijos nekalto prasidėjimo ordinas, gerb. M. D. Skalį, kle- 
boną, gerb. F. T. Parselį, dominikonų ordinas, jo ekscelenciją Timočio 
kanauninką Gormaną, kleboną, gerb. Dž. Flangeną, vikarą. Iš pasau- 
liečių dalyvavo P Fėjus, T. Kvirkas ir t. t., ir t. t. 

— Beje, apie intensyvų sportavimą, - sako Alfas, - ar buvote Keo ir 
Beneto mače? 

— Ne, - atsako Džo. 

- Girdėjau, kad toks ir toks užsidirbo ten visą šimtą svarų, - neat- 
lyžta Alfas. 

— Kas? Gal Pasiutėlis? - klausia Džo. 

Ir sako Blumas: 

- Štai, tarkime, žaidžiant tenisą, reikalingas judrumas ir taikli akis. 

— Taip, Pasiutėlis, - sako Alfas. - Paskleidė gandus, esą Maileris 
maukiąs alų, kad padidintų savo šansus, o pats tik treniruojasi, pra- 
kaitą lieja. 

— Mes jį pažįstame, - sako pilietis. - Išdaviko sūnus. Žinome, iš 
kur jo kišenėse angliškas auksas. 

— Kas tiesa, tai tiesa, - sutinka Džo. 

O Blumas vėl ima liežuvį plėšti - apie lauko tenisą ir kraujo apyta- 
ką, paskui klausia Alfo: 

— Ar jūs taip nemanote, Bergenai? 

— Maileris paprasčiausiai išvalė juo grindis, - pareiškia Alfas. - Hy- 
neno ir Sejerso kova buvo palyginti tik sumautas akių dūmimas. Taip 
pritvatino, kad tėvą motiną pamiršo. Būtum matęs tą spirgą, nė bam- 
bos varžovui nesiekia, o tas didžkis kad mojuoja kumščiais. Dieve, 
kaip dėjo paskutinį sykį - tiesiai į saulės rezginį! Kvynsberio taisyk- 
lės“? ir taip toliau — o anas išvėmė net tai, ko nebuvo suvalgęs. 

Tai buvo istorinė ir smarki kova - kai Maileris ir Persas arenoje 
surėmė krūtines dėl penkiasdešimties soverenų prizo. Dublino numy- 
lėtinis nusileido priešininkui svoriu, bet kompensavo šį trūkumą pui- 
kiausia ringo technika. Paskutinis, įniršio kupinas raundas buvo ypač 
sunkus abiem čempionams. Per ankstesnį susirėmimą pusvidutinio svo- 
rio viršila privertė varžovą nulašinti truputėlį skaistaus kraujo - Keo 
pateko į smūgių iš dešinės ir kairės sūkurį, artileristas meistriškai patvar- 
kė numylėtinio nosį, ir Maileris grįžo į ringą svirduliuodamas. Karei- 
vis tęsė kovą stipriai smūgiuodamas kaire, tačiau airių gladiatorius 
atsakė žaibišku tiesiu smūgiu taikydamas Benetui į žandikaulį. Rau- 
donšvarkis staigiai pasilenkė, bet jam nepavyko išvengti trumpo šoni- 
nio dubliniečio smūgio - koks puikus niuksas į korpusą. Varžovai su- 
siėmė. Išsilaisvinęs Maileris ėmė ryžtingai smūgiuoti, įgijo pranašu- 
mą, ir raundui baigiantis sunkesnysis pakibo ant virvių - taip Maileris 
Jį puolė. Anglas - jo dešinė akis buvo beveik užmerkta - nuėjo į savo 
vietą, kur ant jo negailėdami šliūkštelėjo vandens. Nuskambėjus gon- 
gui, jis atsistojo pažvalėjęs, kovingai nusiteikęs ir tikras, kad varžovą 
iš Elbanos nokautuos vienu smūgiu. Tai buvo žūtbūtinė kova, nugalė- 
ti turėjo geriausias. Abu kovojo kaip tigrai, žiūrovų emocijos liejosi 
per kraštus. Teisėjas dukart įspėjo Kumštį Persį, kad nelaikytų prieši- 
ninko, tačiau mūsų numylėtinis buvo vikrus, tikras malonumas buvo 
žiūrėti, kaip dirba jo kojos. Po žaibiško apsikeitimo mandagumo ges- 
tais, kurio metu kareivis šauniu smūgiu iš apačios privertė priešininką 
apsipilti krauju, numylėtinis netikėtai perėjo į kontrpuolimą, smogė 
nepakartojamą smūgį iš kairės Karingajam Benetui į pilvą — ir patiesė 
jį ant grindų! Tai buvo nokautas, meistriškas ir nepriekaištingas. Įtam- 

pos kupinoje tyloje virš Portobelo boksininko buvo imtos skaičiuoti 
sekundės, ir staiga Olė Fotsas Vetšteinas, Beneto sekundantas, sviedė 
į ringą rankšluostį. Taigi vaikinas iš Sentrio, aidint kurtinančioms pub- 
likos ovacijoms, buvo paskelbtas nugalėtoju; publika įsiveržė į ringą 
ir džiūgaudama vos jo nesutrypė. 

- Jis žino, iš kur vėjas pučia, - sako Alfas. - Girdėjau, kad dabar 
rengia koncertines gastroles šiaurėje. 

- Ir aš girdėjau, - pritaria Džo. - Ar ne taip? 

— Kas? - klausia Blumas. - Ak, taip. Tikra teisybė. Taip, lyg ir ko- 
kios vasaros gastrolės, matote. Paprasčiausiai kaip atostogos. 

— Ponia B. - ryški, savita žvaigždė, ar ne? - klausia Džo. 

— Mano žmona? - perklausia Blumas. - Taip, ji dainuoja, taip. Ma- 
nau, gastrolės pavyks. Jis puikus organizatorius. Puikus. 

Cho cho, kad mane skradžiai, sakau pats sau, sakau. Štai kur šuo 
pakastas, štai iš kur kokoso riešute pienas. Pasiutėlis čiulba fleita“*. 
Koncertinės gastrolės. Apskretėlio Deno, to gudragalvio iš Ailend 
Bridžo, sūnelis; Denas karo su būrais metu dusyk pardavė valdžiai 
tuos pačius arklius. Senis Kąką. Užėjau dėl aukų vargšams ir mokesčio 
už vandenį, misteri Boilenai. Ką ką? Dėl mokesčio už vandenį, misteri 
Boilenai. Kaip kaip? Jau tas erelis tikrai patvarkys ją, patikėkit mano 
žodžiais. Tik tarp mūsų, katyte. 

Uolėto Kalpės kalno“? pasididžiavimas - Tvydžio duktė varno juo- 
dumo plaukais. Ten ji užaugo, ten pražydo jos neprilygstamas grožis, 
kur migdolas ir japoniška slyva pripildo orą savo aromato. Alamedos 
sodai pažino jos žingsnius: pažino alyvų giraitės ir lenkėsi. Ji - tyroji 
žmona Leopoldo, dosniosios krūtinės Merion. 

Ir štai įžengia vyras iš O'Molojų genties, gražuolis didvyris, baltas 
veidas kiek nuraudęs, jo didenybės advokatas, teisės žinovas, o kartu 
su juo — princas ir kilmingas Lambertų giminės ainis. 

— Sveikas, Nedai. 

— Sveikas, Alfai. 

— Sveikas, Džekai. 

— Sveikas, Džo. 

— Tegu jus saugo Dievas, - linki pilietis. 

— Tesaugo ir jus, - sako Dž. Dž. - Ką imsite, Nedai. 

— Pusikę, - atsako Nedas. 

Ir Dž. Dž. užsakė gėrimų. 

— Ar buvote teisme? - klausia Džo. 

- Taip, - atsako Dž. Dž. - Jis viską sutvarkys, Nedai, - sako jis. 

— Tikėkimės, - sako Nedas. 

Ir apie ką tie du dabar? Dž. Dž. siekia, kad jo pavardė būtų iš- 
braukta iš prisiekusiųjų sąrašo, o anas jam padeda, paragina. Dėl jo 
pavardės - pas Stabsą. Lošia kortomis, bičiuliaujasi su išsišokėliais fran- 
tais, prašmatnūs monokliai tik žybsi aky, siurbia šampą, nors jam at- 
sikvėpti neduoda skolų vekseliai ir šaukimai teisman. Užstatė Kamin- 
sui Frensiso gatvėj savo auksinį laikrodį, manė, ten niekas jo nepa- 
žins, toj atkampioj kontorėlėj, o mes su Mižnium ėmėme ir atsiradome 
ten, išpirkinėjome jo įkeistus batus. Kokia jūsų pavardė, pone? Bai- 
gas, sako jis. Taip, su juo baigta, sakau aš. Kad mane skradžiai, vieną 
dieną jam teks smarkiai pasigailėti, patikėkit. 

— Ar matėte tą sumautą pusprotį Bryną? - klausia Alfas. - Tau galas. 

— Taip, - patvirtina Dž. Dž. - ieškojo privataus detektyvo. 

— Taigi, - sako Nedas, - ir norėjo eiti tiesiai pas teisėją, bet Kornis 
Keleheris jį perkalbėjo, pasakė, kad iš pradžių reikia ištirti rašyseną. 

— Dešimt tūkstančių svarų, - kikendamas sako Alfas. - Dieve, viską 
atiduočiau, kad galėčiau pasigrožėti juo, stovinčiu prieš teisėją ir pri- 
siekusiuosius. 

— Ar tik ne tavo darbas, Alfai? - klausia Džo. - Sakykite teisybę, tik 
teisybę ir nieko daugiau, ir tepadeda jums Džimis Džonsonas““. 

— Mano? - nustemba Alfas. - Nekarstyk ant manęs šunų ir kačių su 
kačiukais. 

— Tai, ką pasakysite, - skelbia Džo, - gali būti panaudota prieš jus. 

— Be abejo, jo ieškinį privalo priimti, - nusprendžia Dž. Dž. - Tai 
reiškia, kad jis nelaikomas compos mentis*'. T. g. - tau galas. 

—- Compos tau į akį! - rėžia Alfas kvatodamas. - Tu ką, nežinai, kad 
jis —- kuoktelėjęs? Pažvelk į jo galvą. Ar žinai, kad kartais ryte jam 
tenka maukšlintis skrybėlę su batų šaukštu? 

— Taip, - sutinka Dž. Dž., - tačiau tas faktas, kad šmeižikiška infor- 
macija yra teisinga, neatleidžia nuo atsakomybės už jos paviešinimą. 

— Cha cha, Alfai! - šūkteli Džo. 

- Ir vis dėlto, - sako Blumas, - jei kalbėtume apie tą vargšę moterį, 
turiu omeny jo žmoną... 

— Taip, gaila jos, - pritaria pilietis. - Ir bet kurios kitos moters, kuri 
išteka už nei šiokio, nei tokio. 

— Kaip tai - nei šiokio, nei tokio? - nesupranta Blumas. - Norite 
pasakyti, kad jis... 

— Nei šis, nei tas, - paaiškina pilietis, - tai vyrukas, kuris — nei 
mėsa, nei Žuvis. 

— Nei rūkyta silkė, - priduria Džo. 

— Būtent tai ir norėjau pasakyti, - sako pilietis. - Pishogue??, jei 
žinote, kas tai yra. 

Kad mane skradžiai, pamačiau, kad artėja nemalonumai. O Blu- 
mas aiškina, esą jis norėjęs pasakyti, kaip tai žiauru, kad žmonai tenka 
visur sekioti paskui tą seną mikčių kvailį. O ką, juk tai iš tiesų žiaurus 
elgesys su gyvūnais - kai tą avigalvį nuskurdėlį Bryną išleidžia ganytis 
po žolę, barzda velkasi žeme, net dangus apsiverkia lietumi. O ji vaikš- 
čiojo užrietusi nosį, kai ištekėjo už jo, kaipgi juk jo senio pusbrolis 
patarnavo pačiam popiežiui. Ant sienos jo portretas - atsikišę užraity- 
ti ūsai, sinjoras Brinis iš Samerhilo, tas aitaljano, popiežiaus zuavas, 
tarnaujantis Šventajam Tėvui, išsikraustė iš krantinės ir persikėlė į 
Moso gatvę. O kas gi jis toks, sakykit? Niekas - du kambariai į kiemo 
pusę už septynis šilingus per savaitę, o krūtinę nusisegiojęs visokiau- 
siom geležėlėm, rodo, kad jam nusispjauti į visą pasaulį. 

— Be to, - sako Dž. Dž., - atvirukas yra leidinys. Pavyzdinėje byloje 
Sedgrouvas prieš Houlą tai buvo laikoma pakankamu piktos valios 
įrodymu. Mano nuomone, ieškinį turėtų priimti. 

Prašom, šeši ir aštuoni pensai. Kam reikalinga tavo nuomonė? Duok 
mums ramiai alaus išgerti. Kad mane skradžiai, net ir tai mums nebe- 
leidžiama. 

— Na, į sveikatą, Džekai, - linki Nedas. 

— Į sveikatą, Nedai, - tai Dž. Dž. 

— Ir vėl jisai čia, - sako Džo. 

— Kur? - klausia Alfas. 

Ir kad mane skradžiai, jis eina palei duris su savo knygomis po 
pažastimi, o šalia žmona ir Kornis Keleheris - eidamas prošal tik žvilgt 
vidun valkiumi aptrauktom akim - tėviškai kalbasi su juo mėginda- 
mas įpiršti panaudotą karstą. 

— O kaip toji Kanados sukčiavimo byla? - domisi Džo. 

— Atidėta, - atsako Dž. Dž. 

Tai buvo vienas iš kumpanosių brolijos, vardu Džeimsas Voutas, 
kitaip Safirou, dar kitaip - Sparko arba Spirou; jis padavė į laikraštį 
skelbimą ir prižadėjo, kad už dvidešimt šilingų padės nuvažiuoti į Ka- 
nadą. Ką? Argi aš panašus į tokį lengvatikį? Aišku, kad tai buvo su- 
mautas melas. Ką? Apmovė juos visus, tarnikes ir visokius geltonsna- 
pius iš Myto grafystės, taigi, o kartu ir panašius į save. Dž. Dž. pasa- 
kojo mums, kad vienas persenęs žydas, Zareckis ar panašiai, raudojo 
liudytojų vietoje nenusiėmęs skrybėlės ir prisiekinėjo šventu Moze, 
kad iš jo išviliojo du svarus. 

— O kas nagrinėjo bylą? - teiraujasi Džo. 

— Vyriausias teisėjas, - atsako Nedas. 

— Vargšas senis seras Frederikas, - užjaučia Alfas, - bet kas gali jam 
akis apdumti. 

— Auksinė širdis, - pritaria Nedas. - Paporink jam kokią liūdną 
istoriją apie skolas už butą, sergančią žmoną ir krūvą vaikų, ir, prisie- 
kiu, tuoj pat apsipils ašaromis. 

— Taigi, - sako Alfas. - Rūbinui Dž. velniškai pasisekė, kad jo ne- 
įgrūdo į cypę už Gamlio persekiojimą, vargšelis dabar saugo munici- 
paliteto akmenis prie Bato tilto. 

Ir pradeda mėgdžioti senąjį vyriausiąjį teisėją, dedasi rypuojąs: 

— Negirdėta neregėta! Vargšas darbštus žmogus! Kiek turite vaikų? 
Dešimt, sakėte? 

— Taip, jūsų kilnybe. O žmona susirgo vidurių šiltine! 

— O žmona serga šiltine! Negirdėta! Tuoj pat palikite teismo salę, 
pone. Ne, pone, neskelbsiu jokios nutarties dėl užmokesčio. Kaip jūs 
drįstate, pone, ateiti čia su tokiu ieškiniu! Vargšas sunkiai dirbantis 
darbštus žmogus! Ieškinys atmestas. 

Ir buvo šešiolikta jaučiaakės deivės mėnesio diena, trečia savaitė 
po Šventosios ir Nedalomos Trejybės šventės, o dangaus sūnus, skais- 
tus mėnuo, pasiekė pirmąjį ketvirtį, ir tuomet atsitiko toks dalykas — 
mokyti teisėjai apsilankė teismo rūmuose. Ir ten magistras Teisnis, 
posėdžiaudamas savo salėje, skelbė nuosprendį, o magistras teisėjas 
Endriusas, posėdžiaudamas be prisiekusiųjų teisme, sprendžiančia- 
me palikimo bylas, atidžiai išnagrinėjo ir apsvarstė pirmojo ieškovo 
turtinį ieškinį pateikto tvirtinti testamento ir paskutinės valios pa- 

skelbimo byloje, kurioje ginčijamasi dėl velionio Džeikobo Halidė- 
jaus, vyno pirklio, ir Livingstono, silpnapročio nepilnamečio, ir kom- 
paniono teisių į nekilnojamąjį turtą bei kilnojamąjį mirusiojo turtą. 
Ir į didingą teismo rūmą Gryno gatvėje įžengė seras Frederikas Sa- 
kalininkas. Ir sėdo jis maždaug valandą penktą vykdyti teisingumo 
pagal brehonų įstatymus komisijoje, atsakingoje už visą tą ir kitas 
apskritis, priklausančias Dublino miesto grafystei. Ir sėdo kartu su 
juo didysis dvylikos Jaro genčių sinedrionas, iš kiekvienos genties — 
po vieną vyrą, iš Patriko genties ir iš Hju genties, ir iš Ouveno gen- 
ties, ir iš Kono genties, ir iš Oskaro genties, ir iš Fergo genties, ir iš 
Fino genties, ir iš Dermoto genties, ir iš Kormako genties, ir iš Kevi- 
no genties, ir iš Keolto genties, ir iš Ošino genties, ir buvo ten iš viso 
dvylika vyrų, išmintingų ir teisingų. Ir jis užkeikė juos vardu To, 
kuris numirė ant kryžiaus, kad jie išmintingai ir teisingai teistų ir 
prieitų prie teisingų išvadų ginče, kilusiame tarp jų aukščiausiojo 
valdovo karaliaus ir teisiamojo kalinio, ir paskelbtų teisingą 
nuosprendį, remdamiesi įrodymais, ir tepadeda jiems Dievas, ir te- 
gu pabučiuoja Bibliją. Ir pakilo iš savo vietų tie dvylika jariečių, ir 
prisiekė vardu Jo, kuris yra nuo amžių, kad vykdys Jo išmintingą 
teisingumą. Ir tučtuojau įstatymo sargai išvedė iš savo donžono ten 
laikomą žmogų, kurį teisingumo pėdsekiai buvo sulaikę vadovauda- 
miesi gauta informacija. Ir surakino jam rankas bei kojas, ir neėmė 
iš jo užstato, nei leido rasti kokį laiduotoją, bet iškėlė jam kaltini- 
mus, nes buvo jis piktadarys. 

— Gražūs dalykėliai, - sako pilietis, - privažiuoja čia visokių į Airiją 
ir priveisia blusų. 

O Blumas nuduoda, jog nieko neišgirdo, ir pradeda kalbėti su Džo, 
sako, kad iki pirmos mėnesio dienos nėra ko nerimauti dėl tos smulk- 
menos, tik štai jei jis tartų žodelį misteriui Kroufordui. Ir Džo iškil- 
mingai visais šventaisiais prisiekė, kad jis pasiryžęs, jei reikia, velniui 
dūšią parduoti. 

— Matote, - aiškina Blumas. - Reklamą reikia kartoti. Štai kur visa 
paslaptis. 

— Galite manimi pasikliauti, - sako Džo. 

— Apgaudinėja valstiečius, - niurna pilietis, — ir Airijos vargšus. 
Nereikia mums daugiau svetimų mūsų namuose. 

— Ak, esu tikras, Hainsai, kad viskas bus gerai, - tęsia Blumas. -— 
Tiesiog tas Raiktas, suprantate. 

— Galite manyti, kad reikalas atliktas, - patikina Džo. 

— Labai jums dėkingas, - dėkoja Blumas. 

- Svetimi, - kartoja pilietis. - Mes patys kalti. Patys juos įsileidžia- 
me. Patys pasikvietėme. Šita svetimautoja su savo meilužiu atvedė čio- 
nai tuos saksų plėšikus. 

— Sprendimas, įsigaliojantis nuo tam tikro laiko, jei nebus iki tol 
pakeistas, - sako Dž. Dž. 

Ir Blumas apsimeta, kad jis baisiausiai susidomėjęs nežinia kuo, 
voratinkliu kampe už statinės, pilietis rūsčiai žvelgia į jį, o nusenęs 
šuva prie jo kojų spokso aukštyn - kam čia įkąsti ir kada. 

— Kažkokia begėdė žmona, - piktinasi pilietis, — štai visų mūsų 
nelaimių priežastis! 

— O štai ir ji pati, - sako Alfas, (jis su Teriu kikeno palinkęs ties 
„Police Gazzete“ ant prekystalio), - visa savo grožybe. 

— Leiskite ir mums užmesti į ją akį, - prašau aš. 

Tačiau tai buvo tik vienas iš nepadorių jankiškų paveikslėlių, ku- 
riuos Teris skolinasi iš Kornio Keleherio. Paslaptis, kaip padidinti jū- 
sų intymias kūno dalis. Aukštuomenės gražuolės išdykavimas. Nor- 
manas V. Taperis, turtingas rangovas iš Čikagos, randa savo gražią, 
bet neištikimą žmoną ant karininko Teiloro kelių. Trumpakelnė gra- 
žuolė išdykauja, jos įnoringas meilužis ieško, kur jai labiausiai kutena, 
o Normanas V. Taperis įpuola su savo žirniniu pistoletu - kaip tik 
laiku, kad pavėluotų, mat kapitonas Teiloras jau spėjęs įsegti savo sa- 
gutę į jos kilputę. 

— O Jackau, Dženi, - sako Džo, - jau tavo marškinėlių trumpumas! 

— Plaukai pridengia, Džo, - tai aš jam. - Ak, pačiupinėčiau tokios 
telyčaitės uodegytę, ką? 

Kad ir kaip būtų, įeina Džonas Vaizas Noulenas ir Lenehenas kartu 
su juo, veidas ištįsęs, lyg laidotų geriausią draugą. 

— Ką gi, - taria pilietis, - kas naujo mūšio lauke? Ką tie tepliai 
miesto rotušėj nusprendė savo lyderių susirinkime dėl airių kalbos? 

O'Noulenas, pasipuošęs spindinčiais šarvais, žemai nusilenkęs pa- 
reiškė pagarbą galingam, aukštam ir didingam viso Erino vadui ir per- 
davė jam žinią apie tai, kas atsitikę, ir papasakojo, kaip orūs nuolan- 

kiausio miesto, antro karalystėje, seniūnai sutikę juos tarybos rūmuos; 
ten visi deramai pasimeldę dievams, kurie gyvena dangiškajame ete- 
ryje, iškilmingai taręsi, kaip galėtų, jeigu tat būtų įmanoma, vėlei gar- 
bingai prikelti tarp mirtingųjų sparnuotą marių atskirtų gėlų kalbą. 

— Reikalai jau pajudėjo, - skelbia pilietis. - Velniop tuos prakeiktus 
šlykščius sasnakus ir jų patois?3. 

Na čia savo trigrašį įkiša Dž. Dž. dėdamasis išminties viršukalne 
ir sako, esą viena istorija — gera, kol išgirsti geresnę, samprotauja 
apie faktų ignoravimą, Nelsono politiką, kaip tas, prisidėjęs žiūroną 
prie aklos akies**, ir apie vienos tautos skolas kitai tautai*?, o Blumas 
mėgina jam pritarti - ir nuosaiku, ir kaip baisu, ir jų kolonijos, ir jų 
civilizacija. 

— Norite pasakyti jų sifilizacija, - pataiso pilietis. — Velniop juos! 
Težiebia tiems sumautiems šliundrų vaikams į dantis mūsų niekam 
tikęs dievulis! Nei muzikos, nei meno, nei literatūros - nieko, ką būtų 
galima taip pavadint. Kad ir kokia būtų jų civilizacija - jie pavogė ją iš 
mūsų. Švepliai, išperų šmėklų sūnūs. 

— Europiečių šeima, - sako Dž. Dž. 

— Jie ne europiečiai, - nutraukia jį pilietis. - Aš buvau Europoj su 
Kevinu Eganu iš Paryžiaus. Nerasi jokio pėdsako - nei jų pačių, nei jų 
kalbos, niekur Europoj, nebent cabinet d'aisance““. 

Ir sako Džonas Vaizas: 

— Kiek gėlių išauga, kad žydėtų nematomos*". 

Ir sako Lenehenas, kuris šiek tiek susipažinęs su svetimom kalbom. 

- Conspuez les Anglais! Perfide AlbionP3 

Tarė jis ir šiurkščiomis didelėmis gyslotomis tvirtomis rankomis 
pakėlė taurę tamsaus stipraus putojančio alaus ir, surikęs savo genties 
šūkį Lamb Dearg Abu??, išgėrė už savo priešų pražūtį, iš rasės galingų 
narsių didvyrių, bangų valdovų, kurie sėdi sostuose alebastro tylūs 
kaip nemirtingi dievai. 

— Kas tau? - klausiu aš Leneheno. - Atrodai kaip pametęs auksinį, 
o radęs sidabrinį. 

— Aukso taurė, - išspaudžia jis. 

— Kas gi laimėjo, misteri Lenehenai? - klausia Teris. 

— Reklama, - atsako tasai, - dvidešimt už vieną. Tikrų tikriausias 
autsaideris. Kiti beviltiškai atsiliko. 

— O Baso kumelė? - vėl Teris. 

— Dar šuoliuoja, - atsako jis. - Visus mus nukinkė. Mano patartas 
Boilenas už Karūną statė du šilingus, už save ir už vieną pažįstamą 
damą. 

— Pats atidaviau pusę kronos, - sako Teris, - už Zinfandelį, kurį 
man pasiūlė Flinas. Lordo Hovardo de Voldeno. 

— Dvidešimt už vieną, - kartoja Lenehenas. - Štai toks mėšlinas 
gyvenimas. Reklama, - sako. - Viską susižeria, o kalba apie kažkokius 
skaudulius ant kojų. Silpnybe, tavo vardas - Karūna. 

Ir jis nuėjo prie biskvitų skardinės, kurią paliko Bobas Dorenas, 
pažiūrėti, ar nėra ko nors, ką galėtų pasiskolinti, o tas nususęs sargis - 
iš paskos, pakėlęs nušašusį snukį laukia, gal nusišypsos laimė. Ieško 
boba lašinių nesuradus akinių. 

— Špyga taukuota, vaikeli, - atsidūsta jis. 

— Nenuleisk nosies, - sako Džo. - Ji būtų laimėjusi, jei ne tas šunėkas. 

O Dž. Dž. su piliečiu ginčijasi dėl teisės ir istorijos, nepamiršta 
kokio žodelyčio įterpti ir Blumas. 

— Kai kurie žmonės, - sako Blumas, - mato krislą kito akyje, bet 
nemato rąsto savojoj. 

— Raimeis“?, - atkerta pilietis. - Aklam ir žiūronai nepadės, jei su- 
prantate, ką turiu omeny. Kur mūsų dvidešimt milijonų airių, kurie 
šiandien turėtų būti čia vietoje keturių, kur mūsų prarastos gentys? O 
mūsų puodininkystė, mūsų tekstilė, geriausia visame pasauly?! O mū- 
sų vilna, kuri buvo pardavinėjama Romoje Juvenalio laikais, o mūsų 
linas, damastas, audžiamas Antrime, ir Limeriko nėriniai, kailiadir- 
biai ir flinstiklas iš Balibau, o mūsų hugenotiškas poplinas, kuriuo 
prekiaujame nuo Žakardo de Lijono laikų, o šilko audiniai, o Foks- 
fordo tvidas ir dramblio kaulo spalvos gipiūriniai nėriniai iš karmeli- 
tų vienuolyno Niu Rose - nieko panašaus į tai nerasi visame plačiame 
pasauly! Kur tie graikų pirkliai, kurie atvykdavo pro Heraklio stul- 
pus, dabartinį Gibraltarą, užgrobtą žmonijos priešų, su auksu bei Ty- 
ro purpuru ir pardavinėdavo jį Veksforde, Karmen mugėje? Paskaity- 
kite Tacitą ir Ptolemają - ar net Džiraldą Kambrietį. Vynas, kailiai, 
Konemaros marmuras, sidabras iš Tiperario, su niekuo nepalygina- 
mas, ir mūsų plačiai žinomi arkliai, net ir šiandien, tie airių veislės 
arkliukai; net Ispanijos karalius Filipas buvo pasiryžęs mokėti muitą 

už teisę žvejoti mūsų vandenyse. Kiek mums skoling; tie anglų džonai 
buliai už sužlugdytą prekybą i ir išdraskytus mūsų namų židinius? O 
Barou ir Šenono vagos - jų jie nepagilina, palieka milijonus akrų pel- 
kių ir liūnų, nori, kad mes išmirtume nuo džiovos. 

— Tuoj čia neliks nė vieno medžio, kaip Portugalijoj, - priduria 
Džonas Vaizas, - arba kaip Heligolende, kur styro vienui vienas me- 
delis. Jeigu nebus pasirūpinta atsodinti šalies miškus. Maumedžiai, 
kėniai, visi spygliuočių rūšies medžiai, greitai žūva. Skaičiau lordo 
Kasteltauno pranešimą... 

— Juos reikia gelbėti, - sako pilietis, - milžiną Golvėjaus uosį ir 
Kilderio genties vado guobą su keturiasdešimtpėdžiu liemeniu bei ak- 
ro ploto lapija. Išsaugokime Airijos medžius būsimosioms kartoms, 
teauga ant gražiųjų Eirės kalvų, o 

— Europa žiūri į tave, - skelbia Lenehenas. 

Tarptautinė pasaulio grietinėlė šią popietę e 2m2asse dalyvavo še- 
valjįė Žano Vaise de Noleno, didžio vyriausio Airijos nacionalinio 
miškų ūkio eigulio ir panelės Egl Spygl iš Pušų slėnio vestuvėse. Jau- 
navedžius savo apsilankymu pagerbė leidi Silvestra Guobaunks, po- 
nia Barbara Meiliaberž, ponia Flora Uos, ponia Bugien Riešutak, 
panelė Dafnė Lauramed, panelė Dorotė Nendret, ponia Klaid Dvy- 
likamedžial, ponia Šermukš Žalyn, ponia Helen Vynmedat, panelė 
Virdžinija Vijoklen, panelė Gledis Buk, panelė Olivija Medinialank, 
panelė Blanša Klev, ponia Mod Raudonmedaun, panelė Viola Mir- 
tait, panelė Priscil Šeivamedžiaflor, panelė Bit Sausmedain, panelė 
Greis Tuop, panelė O. Mimoza Sandal, panelė Rachilė Kedralapum, 
panelės Liliana ir Našlaitė Alyvait, panelė Bail Drebulon, ponia Kiti 
Drėgnen-Samanen, panelė Mei Gudobel, ponia Gloria Palin; ponia 
Liana Miškasyn, ponia Arabel Juodmalkyn ir ponia Norma Šventą- 
žuolou iš Karališkosios Ąžuolų žemumos. Jaunoji, ją prie altoriaus 
vedė jos tėvas Makspyglis iš Ilgųjų Kankorėžių, atrodė nepaprastai 
žavi; ji buvo apsirengusi nuostabiu rūbu, pasiūtu iš žalio merseri- 
zuoto šilko, gaubiančio prieblandos pilkumo spalvos apatinį drabu- 
Žį, sujuostą plačiu smaragdiniu diržu ir apsiūtu trigubu tamsesnės 
spalvos kutų apsiuvu. Visą ansamblį pagyvino juostelės nuo pečių 
iki juosmens ir gilių spalvos įsiuvai ant klubų. Pamergės, panelė Mau- 
med Spygl ir Melsvaegl Spygl, jaunosios seserys, vilkėjo labai joms 

tinkančius tokio pat atspalvio kostiumėlius, tarp juostuoto audinio 
klosčių buvo išsiuvinėtas žavus liepsnojančios rožės motif - jis kap- 
rizingai kartojosi nefrito žalumo skrybėlaitėse, papuoštose blankaus 
koralinio atspalvio povo plunksnomis. Senjoras Enrikė Floras sėdo 
prie vargonų ir demonstruodamas savo plačiai pagarsėjusį talentą 
pagrojo ne tik numatytus vedybinių apeigų kūrinius, bet ir, ceremo- 
nijai baigiantis, naują bei įspūdingą „Miškakirty, patausoki šį medį“ 
aranžuotę. Kai laimingųjų pora, gavusi popiežiaus palaiminimą, iš- 
ėjo iš Švento Fiakro bažnyčios i Horto, ant jų iš visų pusių pasipylė 
marga riešutų, bukų gilių, lauro lapų, karklo kačiukų, gebenės krū- 
melių, bugienio uogų, amalo ūglių ir gyvatvorės atžalų liūtis. Ponas 
ir ponia Vaise Spygl Nolenai praleis kupiną ramybės medaus mėnesį 
Juodojoje girioje. 

- Ir mes žiūrime į Europą, - sako pilietis, - Kai tie sargiai dar buvo 
šunyčiais, mes jau prekiavome ir su Japonija, ir su prancūzais, ir su 
flamandais, ispaniškas alus plaukė į Golovėjų ir vyno barkai per vyno 
spalvos purslus. 

— Ir vėl plauks, - sako Džo. 

— Ir su švenčiausios Dievo motinos pagalba vėl prekiausime, - pri- 
taria pilietis pliaukšėdamas sau per šlaunį. - Mūsų uostai, kurie dabar 
tušti, vėl bus pilni, Kvynstaunas, Kinseilis, Golvėjus, Bleks Bei, Vent- 
ris Kerio karalystėj, Kilibegsas, trečias pagal didumą uostas visam pla- 
čiam pasauly - ištisos stiebų girios, Golvėjaus Linčų ir Keivino O'Rei- 
lių laivai ir Kenedžių iš Dublino, kai grafas Desmondas galėdavo da- 
ryti sutartis su pačiu Karoliu V. Ir vėl prekiausim, - tikina jis, - kai 
išvysim pirmą airių karo laivą, skrodžiantį bangas su mūsų vėliava 
prieky, o ne su kokia nors jūsų Henriko Tudoro arfa, ne, su pačia 
seniausia vandenų vėliava, Desmondo ir Tomondo provincijų vėlia- 
va, trys karūnos mėlyname fone, trys Milezijaus“! sūnūs. 

Ir jis ištuštino savo taurę, Moya“?! Išsitempęs kaip šikantis katinas. 
Konachto karvių ragai - ilgi. Kiek vertas jo sumautas gyvenimas, tegu 
nuvažiuoja ten ir kreipiasi į susirinkusią minią tas pagyrų puodas Šei- 
nagoldene - bijo ir nosį ten įkišti, nes jo ieško Moli Magvairai“* — 
padarys rėtį vėjams gaudyti už tai, kad iškeldino nuomininką ir pasi- 
savino jo nuosavybę. 

— Ei, paklausykite, - sako Džonas Vaizas. - Ką gersite? 

— Ką geria imperatoriaus jomenai, - atsako Lenehenas, - paminė- 
sime tą progą. 

— Pusikę, Teri, - užsako Džonas Vaizas, - ir rankas aukštyn. Teri! 
Užmigai, ar ką?! 

— Taip, sere, - atsiliepia Teris. - Mažą viskio ir butelį „Alsopo““*. 
Gerai, sere. 

Prilipęs prie to sumauto laikraščio, su Alfu ieško ko nors pikantiš- 
ko, užuot aptarnavęs svečius. Daužymosi kaktom mačo paveikslėlis, 
stengiasi suskaldyt vienas kitam suknistas makaules, puola vienas kitą 
palenkę galvas - kaip buliai į vartus. Ir dar vienas - „Omahoj, Džor- 
dži valstija, sudegino juodaodę bestiją“. Daugybė šaunių vyrukų su 
kaubojiškomis skrybėlėmis šaudo į nigerį, pakabintą ant medžio, lie- 
žuvis išlindęs, po kojom liepsnoja laužas. Kad mane skradžiai, jiems 
dar reikėtų jį paskandinti jūroj, pasvilinti elektros srove ir nukryžiuo- 
ti, kad būtų tikri, jog darbas atliktas. 

— O ką pasakysite apie kovingąjį laivyną, - teiraujasi Nedas, - mū- 
sų priešų siaubą? 

— Štai ką pasakysiu, - atšauna pilietis. - Tai tikras pragaras žemėj. 
Pasiskaitykite, ką rašo laikraščiai - apie plakimą pratybų laivuose Ports- 
mute. Rašo kažkoks vaikinas, pasivadinęs „Pasibjaurėjusiu“. 

Ir jis pradeda mums pasakot apie kūno bausmes ir jūrininkų, kari- 
ninkų bei kontradmirolų įgulą, išrikiuotą su trikampėmis skrybėlė- 
mis, ir pastorių su protestantiška biblija, stebintį bausmę, ir jauną vai- 
kinuką, šaukiantį savo ma, o jie riša jį prie patrankos vamzdžio. 

— Pasturgalis ir tuzinas, - sako pilietis, - taip šitai pavadino senas 
niekšas seras Džonas Beresfordas, bet dabartiniai dievobaimingi ang- 
lai tai vadina rišimu prie pabūklo. 

Ir taria Džonas Vaizas: 

— Tai paprotys, kuris labiau gerbiamas, kai dėl jo rišama negu tada, 
kai jo laikomasi. 

Tuomet jis mums paporino, kaip laivo policijos viršila prieina su 
ilga lazda, užsimoja ir pliekia kruviną vargšo vaikinuko užpakalį, kol 
anas pradeda klykti - žmogžudžiai jūs! 

— Štai jums šlovingas britų laivynas, - sako pilietis, - kuris valdo 
pasaulį. Tai vaikinai, kurie niekad nebus vergai, jiems liko vieninteliai 
rūmai visame Dievo pasaulyje, nes jų kraštą valdo tuzinai nusipenėju- 

sių meitėlių ir minkštakiaušių baronų. Štai kokia ta didžioji imperija, 
kuria jie taip giriasi, darbo pelių ir čaižomų baudžiauninkų. 

— Kurioje niekada nepateka saulė, - įsiterpia Džo. 

— Ir visa tragedija, - tęsia pilietis, - ta, kad jie tuo tiki. Tie apgailė- 
tini ygagai tuo tiki. 

Jie tiki į lazdą, visagalį bizūną, pragaro žemėje sukūrėją ir į Džeką 
Jūreivį, bandito sūnų, kuris buvo pradėtas nuodėmingam gyrimesi, 
gimė iš kovingojo karo laivyno, kentėjo dėl tuzino ir pasturgalio, bu- 
vo nuplaktas, nuluptas ir išdirbtas, klykė kaip prakeiktas velnias, tre- 
čią dieną kėlėsi iš lovos, žengė į uostą, sėdi ant savo tašo, kol ateis 
tolesni nurodymai, ir jam reikės sunkiai dirbti dėl duonos kąsnio. 

— Tačiau, - abejoja Blumas, - argi disciplina ne visur tokia pat? 
Noriu pasakyti, ar šičia nebūtų taip pat, jeigu jėgą panaudotume prieš 
Jėgą? 

Na, ar aš jums nesakiau? Prisiekiu šituo porteriu - iki paskutinio 
atodūsio mėgintų jus įtikinti, kad balta - tai juoda. 

— Mes panaudosime jėgą prieš jėgą, - grasina pilietis. - Turime 
dar didesnę Airiją už vandenyno. Juos išvarė iš gimtųjų namų ir gim- 
tojo krašto baisiausiais keturiasdešimt septintaisiais. Jų molines pir- 
kias ir mažas pakelės trobeles nugriovė taranais, „Times“ trynė iš 
džiaugsmo rankas ir pranešė bailiems saksams, kad Airijoj netrukus 
liks tiek airių, kiek raudonodžių Amerikoj. Net turkų paša atsiuntė 
mums savo piastrų. Tačiau sasnakai bandė numarinti tautą badu; 
nors gausiai užderėjo derlius, bet tos britų hienos viską supirkinėjo 
ir pardavinėjo Rio de Žaneire. Taip, mūsų valstiečius jie varė bū- 
riais. Dvidešimt tūkstančių mirė tuose plaukiojančiuose karstuose. 
Tačiau tie, kurie pasiekė laisvąją šalį, nepamiršo vergijos krašto. Jie 
dar sugrįš ir atkeršys, tai — ne bailiai, sūnūs Grenjuelės“?, gynėjai 
Ketlinos, Hulihano dukters. 

— Visiškai teisingai, - sutinka Blumas. - Bet aš norėjau pasakyti... 

— Mes jau seniai laukiame tos dienos, pilieti, - įsiterpia Nedas. — 
Nuo tada, kai vargšė senoji moteris mums pasakė, kad prancūzai iš- 
plaukė jūron ir išsilaipino Kilaloj. 

— Taip, - sako Džonas Vaizas, - mes kariavome už Stiuartus, o jie 
pardavė mus viljamitams, išdavė mus. Prisiminkim Limeriką ir sulau- 
žytą akmens derybų sutartį““. Mūsų geriausi vyrai liejo kraują už Pran- 

cūziją bei Ispaniją, tos laukinės žąsys! Vien Fontenua mūšis ką reiškia! 
O Sarsfildas, o O'Donelas, Tetuano hercogas Ispanijoj, o Ulisas Brau- 
nas iš Kamzo, Marijos Teresės feldmaršalas? O ką gi gavom už tai?! 

— Prancūzai! - piktinasi pilietis. - Šokių mokytojų banda! Juk pa- 
tys žinote? Jie Airijai - prisvilusio bezdalo neverti. O dabar rengia 
kviestinius pietus kaip koks Tėjus Pėjus ir mėgina sudaryti entente 
cordiale“? su klastinguoju Albionu. Europos kiršintojai - ir visada to- 
kie buvo! 

- Conspuez les Francais, - sako Lenehenas prisitraukdamas arčiau 
savo alų. 

— O kalbant apie prūsus ir hanoveriečius, - sako Džo. - Ar maža 
turėjom tų dešraėdžių išperų soste, pradedant Jurgiu, kurfiurstu“s, 
iki to vokiečių bernelio ir išpūstapilvės senos kalės“?, kuri neseniai 
numirė? 

Jėzau, nesusilaikiau nenusikvatojęs, kai jis ėmė pasakoti apie tą 
senę - tik mirkt mirkt veizolais, girtą kaip pėdas kiekvieną mielą va- 
karėlį karaliaus rūmuose, senąją Vik, lakančią kalnų rasą stiklinėm, ir 
vežėją, tempiantį jos kūną kaip maišą ir įritantį lovon, 0 ji - tampo jį 
už žandenų ir traukia senas daineles apie Eriną prie Reino ir ateiki, 
kur išgert pigiau. 

— Ką gi! - taria Dž. Dž. - Užtat dabar turime Edvardą taikdarį. 

— Pasakėlės kvailiams, - ginčijasi pilietis. - Jam jo pautai, o ne ką 
tautai labiau rūpi'?. Edvardas Gvelfas-Vetinas! 

— O ką pasakysite, - teiraujasi Džo, - apie šventus bernelius, Airi- 
jos kunigus ir vyskupus, kurie išpuošė karaliaus kambarį Meinute jo 
šėtoniškos didenybės žirgų lenktynių emblemomis ir nukabinėjo visų 
jo žokėjų arklių paveikslais. Tikras Dublino grafas, nėra ką ir kalbėti. 

— Geriau būtų iškabinę visų tų moterų, ant kurių jis pats jodinėjo, 
nuotraukas, - sako mažius Alfas. 

Ir taria Dž. Dž.: 

— Jų šviesybių sprendimą lėmė vietos stoka. 

— Gal dar vieną, pilieti? - klausia Džo. 

— Taip, sere, - atsako tas. - Dar. 

— O tu, - klausia Džo. 

— Labai tau dėkingas, Džo, - atsakau aš. - Kad tavo šešėlis nieka- 
dos nesutrumpėtų. 

— Pakartokit tą patį, - užsako Džo. 

O Blumas be perstojo pliurpė su Džonu Vaizu, baisiausiai susijau- 
dinęs, tikra pilkšvadumbliaspalvė puodynė, o ne galva, akys kaip sly- 
vos - tik vartaliojasi. 

— Persekiojimai, - sako jis, — jų pilna pasaulio istorijoje. Kursto 
nacionalinę neapykantą tarp tautų. 

— O jūs žinote, ką reiškia tauta? - klausia Džonas Vaizas. 

— Taip, - atsako Blumas. 

— Ką? - klausia Džonas Vaizas. 

— Tauta? — perklausia Blumas. - Tauta - tai tokie patys žmonės, 
gyvenantys toje pačioje vietoje. 

— Tuomet, kaip Dievą myliu, - nusijuokia Nedas, - aš esu tauta, 
nes pastaruosius penkerius metus gyvenu toje pačioje vietoje. 

Ir, žinoma, visi nusikvatoja iš Blumo, o jis mėgina išsikepurnėti. 

— Arba - ir tai įmanoma - gyvenantys skirtingose vietose. 

— Tai apie mano atvejį, - nudžiunga Džo. 

— O kokia jūsų tauta, jei leisite paklausti? - klausia jį pilietis. 

— Airija, - atsako Blumas. — Aš čia gimiau. Airija. 

Pilietis nieko nepasakė, tik atsikrenkštė ir vienu spjūviu, kad mane 
skradžiai, kaip spjaus tiesiai kampan gero restorano austrę. 

— Na griebk, Džo, aš po tavęs, - sako jis ir išsiima nosinę, kad 
nusišluostytų. 

— Prašom, pilieti, - paslaugiai siūlo Džo. - Pakelk tai dešine ranka 
ir kartok paskui mane šiuos žodžius. 

Ypač branginamas, išsiuvinėtas sudėtingu raštu senovinis airiškas 
audinys veidui šluostyti, laikomas Solomono iš Dromos ir Manuso 
Tomaltacho, meistro Makdonocho, Balimoto Knygos autorių, kūri- 
niu, buvo tuomet atsargiai išimtas ir sukėlė begalinį susižavėjimą. Nė- 
ra reikalo ilgiau pasakoti apie legendinį jo keturių kampų grožį, tobu- 
lybės viršūnę - čia kiekvienas aiškiai mato keturis evangelistus, dova- 
nojančius keturiems mokytojams savo evangelijos simbolius, pelkių 
ąžuolo skeptrą, Šiaurės Amerikos pumą (beje, tai daug tauresnis žvė- 
rių karalius už britų simbolį), Kerio veršelį ir aukso erelį iš Karantu- 
chilo. Prakaitui nusivalyti skirtoje vietoje pavaizduoti mūsų senovi- 
niai dunai, ratai, kromlechai ir grinonai'', mokslo šventovės ir pra- 
keikti akmenys liko tokie pat nuostabiai puikūs, o spalvos — tokios 

pat subtilios kaip tada, kai Sligo rankraščių iliustruotojai duodavo 
valią savo vaizduotei, labai labai seniai, Barmecidų laikais. Glendalo- 
chas, gražūs Kilarnio ežerai, Klonmakinoiso griuvėsiai, Kongo abati- 
ja, Inacho slėnis ir Dvylika Pušų, Airijos akis, Žaliosios Talato kalvos, 
Kroch Patrik, ponų Arturo Gineso, sūnaus ir kompanijos (akcinė bend- 
rovė) daryklos, Loch Neso krantai, Ovokos slėnis, Izoldos bokštas, 
Mapaso obeliskas, sero Patriko Duno ligoninė, Klero iškyšulys, Acher- 
lou slėnis, Linčo pilis, „Škotų užeiga“, Acherlou nakvynės namai Lok- 
linstaune, Tulamoro kalėjimas, Kaslkonelo slenksčiai, Kilbalimakšo- 
nakilas, kryžius Monasteboise, Džuerio viešbutis, Šv. Patriko Skais- 
tykla, Samen Lyp, Meinuto koledžo valgykla, Kerlio duobė, trys 
pirmojo Velingtono kunigaikščio gimimo vietos, Kašelio uola, Alenos 
pelkė, Henrio gatvės sandėlis, Fingalo urvas - visi tie jaudinantys vaiz- 
dai ir šiandien mums malonina akį; jie dar gražesni tapo skalaujami 
liūdesio upių ir papuošti gausių laiko inkrustacijų. 

— Išdalyk gėrimus, - prašau. - Kuris kieno? 

— Šitas mano, - sako Džo, - kaip pasakė velnias, pamatęs negyvą 
policininką. 

- Ir aš priklausau tautai, - prisipažįsta Blumas, - kuri yra nekenčiama 
ir persekiojama. Ir šiais laikais. Būtent šią minutę. Būtent šią akimirką. 

Kad mane skradžiai, jis vos nenusidegino pirštų su savo cigaro 
nuorūka. 

— Kurią plėšia, - tęsia jis. - Apvaginėja. Įžeidinėja. Persekioja. Ati- 
ma, kas mums teisėtai priklauso. Būtent dabar, - taria iškeldamas aukš- 
tyn kumštį, - parduoda iš varžytinių Maroke kaip vergus ar galvijus. 

— Ar jūs kalbate apie Naująją Jeruzalę? - teiraujasi pilietis. 

— Aš kalbu apie neteisingumą, - atsako Blumas. 

— Jeigu taip, - sako Džonas Vaizas, - tai pasipriešinkit - kaip vyrai. 

Štai jums tikras kalendoriaus paveikslėlis. Taikinys sprogstamajai 
kulkai. Senas riebiaveidis priešais ginklo vamzdį. Kad mane skradžiai, 
kaip jis papuoštų šluotą, tikrai papuoštų, reikia tik parišti auklės pri- 
juostę. Taigi jis staiga, nei iš šio, nei iš to ištyžta, viską apverčia aukš- 
tyn kojom, ištižęs kaip šlapia mazgotė. 

— Tačiau tai - beprasmiška, - aiškina. - Prievarta, neapykanta, isto- 
rija — visi tie dalykai. Įžeidinėjimai ir neapykanta - tai ne gyvenimas 
vyrams ir moterims. Visi žino, kad tikras gyvenimas - visai kas kita. 

— Kas? - klausia Alfas. 

— Meilė, - atsako Blumas. - Noriu pasakyti, priešingybė neapy- 
kantai. Man laikas eiti, - kreipiasi jis į; Džoną Vaizą. - Užbėgsiu minu- 
tėlei į teismą, čia šalia, pažiūrėsiu, ar ten nėra Martino. Jeigu jis atei- 
tų, pasakykite, kad tuoj pat grįšiu. Tiktai minutėlei. 

Kas gi tave laiko? Ir jis žaibiškai dingsta. 

— Naujas pagonių apaštalas, - skelbia pilietis. - Visuotinė meilė. 

— Na, - sako Džonas Vaizas, - argi ne to mus moko? Mylėk arti- 
mą savo. 

— Tas vyrutis? - klausia pilietis. - Paversk elgeta artimą savo - štai 
jo šūkis. Mylėk, Moya! Tikras Romeo ir Džuljeta viename asmeny. 

Meilė myli mylėti meilę. Medicinos sesuo myli naująjį vaistinin- 
ką. Konsteblis 14A myli Meri Keli. Gerti Makdauel myli vyruką, 
kuris turi dviratį. M. B. myli šviesiaplaukį džentelmeną. Li Či Hanis 
mylėti ir labai bučiuoti Ča Pu Čou. Džambo, dramblys, myli Alisą, 
dramblę. Senasis misteris Veršoil su klausos rageliu prie ausies myli 
senąją ponią Veršoil su dirbtine akimi. Vyras rudu makintošu myli 
ponią, kuri numirė. Jo Didenybė Karalius myli Jos Didenybę Kara- 
lienę. Ponia Norman V. Taper myli karininką Teilorą. Jūs mylite ką 
nors. O tas kas nors myli ką nors kitą, nes visi ką nors myli, o Dievas 
myli visus. 

— Na, Džo, - sakau, - būk sveikas ir dainuok dainas. O tau, pilieti, 
daugiau jėgų. 

— Valio! - sušunka Džo. 

— Telaimina jus Dievas, Marija ir Patrikas, - atsako pilietis. 

Ir pakelia savo pintą ketindamas praskalauti gerklę. 

- Žinome mes tuos veidmainius, - taria jis, - sako pamokslus ir 
krausto tau kišenes. Prisiminkite tą šventeivą Kromvelį ir jo geleži- 
nius raitininkus, kurie iškapojo moteris ir vaikus Drogedoj, o juk ant 
jų pabūklų vamzdžių buvo užrašyti biblijos žodžiai „Dievas yra mei- 
lė“. Ak, ta biblija! Ar skaitėte šios dienos „United Irishman“ straipsnį 
apie zulusų vado vizitą į Angliją? 

— Na, o ką ten rašo? - smalsauja Alfas. 

Taigi pilietis išsitraukia vieną laikraštį iš savo asmeninio archyvo ir 
ima skaityti: 

— Vakar Protokolo skyriaus vadovas Aukso Lazda, lordas Delikatas 

iš Delikato prie Papadžių pristatė Jo Didenybei Alakiui iš Abeakutos 
stambiausių Mančesterio medvilnės magnatų delegaciją ir išreiškė Jo 
Didenybei nuoširdžiausią padėką britų verslininkų vardu už jiems su- 
darytas palankias sąlygas jo valdose. Delegacijai buvo surengti pusry- 
čiai. Jiems baigiantis tamsiaodis monarchas savo įsimintinoje kalboje, 
kurią laisvai vertė britų kapelionas, gerbiamas Onanijas Dievuimalo- 
nė Skeletinas, nuoširdžiai padėkojo masai Delikatui ir pabrėžė tvirtų 
santykių tarp Abeakutos ir Britų imperijos svarbą pareikšdamas, kad 
didžiausias turtas jam — iliustruota biblija, Dievo žodžio ir Anglijos 
galybės paslapties knyga, maloningai padovanota jam baltosios vado 
moters, didžiosios skvo Viktorijos su asmenine dedikacija, užrašyta 
prakilnia Karališkosios Dovanotojos ranka. Paskui Alakis pasiūlė tos- 
tą už „Juodus ir baltus“ ir išgėrė pirmarūšio airiško viskio sklidiną 
draugystės taurę, padarytą iš jo tiesioginio pirmtako, Kakačakačak 
dinastijos atstovo, vadinamo Keturiasdešimt Karpų vardu, kaukolės. 
Vėliau jis aplankė didžiausią Medvilniapolio gamyklą, nubraižė savo 
ženklą svečių knygoje ir atliko seną abeakutų karo šokį, kurio metu 
prarijo keletą peilių bei šakučių aidint džiaugsmingiems fabriko dar- 
bininkių plojimams. 

— Našlė, - sako Nedas, - aš ja pasitikėčiau. Įdomu tik, ar jis tą 
bibliją panaudojo taip pat, kaip ir aš panaudočiau. 

— Taip pat, ir dar geriau, - tikina Lenehenas. - Ir nuo to laiko toje 
vaisingoje Žemėje suvešėjo gausybė plačialapių mango medžių. 

— Ar tai parašė Grifitas? — teiraujasi Džonas Vaizas. 

— Ne, - atsako pilietis. - Nėra parašo „Shanganagh“. Tik inicialas P 

— Tai irgi labai geras inicialas, - nusprendžia Džo. 

- Štai kaip veikiama, - sako pilietis. - Prekyba seka paskui vėliavą. 

— Na, - taria Dž. Dž., - jei jie elgiasi ne geriau už belgus nepriklau- 
somoj Kongo valstybėj - ten, matyt, ne kokie reikalai. Ar skaitėte tą 
straipsnį, kas gi jį parašė... 

— Keismentas??, - padeda pilietis. - Jis - airis. 

— Taip, tai jis, - tęsia Dž. Dž. - Prievartauja moteris ir mergaites, 
plaka čiabuvius per pilvą, kad tik išspaustų iš jų kuo daugiau raudono 
kaučiuko. 

- Žinau, kur jis nuėjo, - prabyla Lenehenas spragsėdamas pirštais. 

— Kas? - klausiu. 

— Blumas, - paaiškina jis, - teismas - tik akių dūmimas. Davė kele- 
tą šilingų už Reklamą, o dabar nulėkė susižerti šekelių. 

— Ką, šitas baltaakis kafras? — netiki pilietis, - juk jis sudilusio va- 
rioko už arklį nestatys, net iš pykčio. 

— Taip, jis tikrai ten nuėjo, - nerimsta Lenehenas. - Buvau sutikęs 
Bantemą Lajensą, jis ketino statyti už tą arklį, bet aš ėmiau jį atkalbi- 
nėti, o Lajensas man ir sako —- Blumas jam taip pataręs. Galvą guldau, 
užsidirbo šimtą šilingų - už penkis statytus. Tai vienintelis žmogus 
Dubline, kuris išlošė. Nežinomas arklys. 

— Jis pats sumautas nežinomas arklys, - taria Džo. 

— Luktelk, Džo, - prašau. —- Kur čia įeiti, kad išeičiau? 

- Štai čia, - sako Teris. 

Sudie, Airija, išplaukiu su Gortu??. Taigi nueinu į galukiemį nusi- 
čiurkšti ir kad mane skradžiai (šimtas šilingų už penkis) leisdamas 
lauk savo (Reklama - dvidešimt už) leisdamas lauk savo balastą kad 
mane skradžiai sakau pats sau juk pastebėjau kad jam neramu (dvi 
pintos kur Džo ir viena pas Sleiterį) tik ir taikosi išslinkti (šimtas šilin- 
gų —- tai penki svarai) o kai jie gyveno (nežinomas arklys) Mižnius 
Berkas man pasakojo žaisdavo kortomis ir apsimesdavo kad vaikas 
serga (skradžiai jau ne mažiau kaip galonas išbėgo) o ta glebnarūrė 
žmona tik skambina telefonu atseit „jai geriau“ arba „ji jau“ (och!) 
viskas suplanuota taip kad jis galėtų nusiplaut su visa išlošta suma 
(Jėzau kaip ir nesprogau) ir dar prekiavo be leidimo (och!) Airija ma- 
no tauta sako jis (prr! prrfutt!) ne niekada neperspjausi tų sumautų 
(paskutinis lašas) Jeruzalės (o!) raguočių vyručių. 

Žodžiu, kad ir kaip būtų, kai grįžau, jie tebeambrijo apie tą patį, 
Džonas Vaizas sako, esą tai Blumas pakišęs šinfeineriams idėją, kad 
Grifitas skelbtų savo laikraštyje apie visokiausias machinacijas, šališ- 
kus prisiekusiųjų rinkimus, juodus Vyriausybės darbelius su mokes- 
čiais ir po visą pasaulį skirstomus konsulus, kurie visiems tik ir parda- 
vinėja airių pramonės šakas. Apiplėšti Džoną, kad užmokėtum Biliui. 
Kad mane skradžiai, tuoj čia bus tikras jovalas, jei tas senas verksniaa- 
kis dar gadins savo pasirodymu mums vaizdą. Duokit mums suknistą 
šansą. Dieve, apsaugok Airiją nuo tokių kaip šitas prakeiktas šmirinė- 
tojas. Misteris Blumas su savo gargumentais turgumentais. O jo senis 
dar prieš jį sukčiaudavo, senasis Metuzalemas Blumas, tas pakelių biz- 

nierius, nusinuodijęs prūsiška rūgštimi, bet prieš tai spėjęs užversti 
visą šalį savo mažmožiais ir penso vertės deimantais. Paskolos paštu 
palankiomis sąlygomis. Norima pinigų suma bus išsiųsta, gavus pasi- 
rašytą skolos raštelį. Atstumas neribojamas. Garantijų nereikalauja- 
ma. Kad mane skradžiai, jis primena Lenčio Makheilo ožį, kuris pristo- 
davo prie visų ir sekdavo iš paskos tam tikrą kelio dalį. 

— Tai faktas, - pareiškia Džonas Vaizas. - O štai ir žmogus, kuris 
jums viską apie tai papasakos, Martinas Kaningemas. 

Ir iš tikrųjų privažiuoja municipaliteto karieta, o viduje - Marti- 
nas, Džekas Paueris ir dar vienas vyrutis, pavarde Krofteris ar Krofto- 
nas, pensininkas, dirbęs mokesčių skyriuje, oranžistas, įtrauktas į Blek- 
berno sąrašą ir gaunantis už tai užmokestį, o gal Kroufordas? Bastosi 
po visą šalį už iždo pinigus. 

Mūsų keliauninkai privažiavo kaimo užeigą ir nušoko nuo žirgų. 

— Ei, tarne! - sušuko tasai, kurio laikysena bylojo jį esant viršiau- 
siu. - Ei, akiplėša! Čionai! 

Ir sulig tais žodžiais garsiai kardo rankena pabeldė į atvirus lango 
pinučius. 

Šitaip kviečiamas tuoj pasirodė šeimininkas siausdamasis mantija. 

— Čia jūsų laukia malonus atilsis, garbieji ponai, - tarė jis nuolan- 
kiai nusilenkdamas. 

— Judinkis, niekdary pone! - suriko tas, kuris beldė. - Pasirūpink 
mūsų žirgais! O mums patiems atnešk viską, ką turi geriausio, nes, 
Dievas regi, dabar mums to labiausiai reikia. 

— Nepriteklius, gerieji ponai, - pasiskundė šeimininkas, - skurdūs 
mano namai, aruodai - tušti. Nežinau, ką galėčiau pasiūlyti jūsų švie- 
sybėms. 

— Ką čia tauški? — sušuko antrasis iš atvykusių, malonaus veido 
vyras, — tai šitaip priimi karaliaus pasiuntinius, pone Statinės Kaišti? 

Akies mirksniu šeimininko veidas persimainė. 

- Susimilkite ir man atleiskite, mielieji ponai, - nuolankiai tarė jis. — 
Jei jūs — karaliaus pasiuntiniai (Dievas tesaugo Jo Didenybę!), jums 
nieko netrūks. Karaliaus draugai (Dievas telaimina Jo Didenybę!) mano 
namuos nepasninkaus, patikėkite manimi. 

— Tuomet paskubėk! - paliepė keliauninkas, kuris dar nebuvo taręs 
žodžio, sprendžiant iš išvaizdos - smarkus valgytojas. - Ko mums duosi? 


368 


CIKLOPAS 


Šeimininkas vėl nusilenkė ir atsakė: 

— Ką pasakysite, gerieji ponai, jei pasiūlysiu jums neapsiplunksna- 
vusių balandžių pašteto, bryzą elnienos, veršienos nugarinės, cyplės 
su traškia rūkyta bekoniena, šerno galvą su pistacijomis, dubenį sal- 
daus kremo, baltažiedės šliandros bei paprastosios bitkrėslės padažo 
ir seno reinvynio ąsotį? 

- Velniai raguoti! - suriko paskutinysis kalbėtojas. - Čia tai bent 
vaišės! Pistacijos! 

— Aha! - šūktelėjo malonaus veido vyrutis. - Skurdūs namai ir tušti 
aruodai — taigi! Tai juokdarys tas nenaudėlis. 

Taigi vidun įeina Martinas ir teiraujasi, kur Blumas. 

— Kur? - perklausia Lenehenas. - Apvaginėja našles ir našlaičius. 

— Argi tai ne faktas, - klausia Džonas Vaizas, - ką papasakojau 
piliečiui apie Blumą ir šinfeinerius? 

— Taip, - atsako Martinas. - Ar bent jau sklando tokie gandai. 

— Kas tuos gandus paleido? - klausia Alfas. 

— Aš, - prisipažįsta Džo. - Aš paleidau gandrus. 

— Ir vis dėlto, - sako Džonas Vaizas, - kodėl gi žydas negali mylėt 
savo šalies kaip ir visi kiti? 

— Kodėl gi ne? - atsako Dž. Dž. - Jeigu tik yra tikras, kur jo tėvynė. 

— Ar jis žydas, ar pagonis, ar katalikas, ar protestantas, ar velniai 
žino kas? - klausia Nedas. - Kas gi jis toks? Neįsižeiskite, Kroftonai. 

— Mes jo nepageidaujame, - sako Krofteris, oranžistas ar presbite- 
rionas. 

— Kas yra Džunijas? - klausia Dž. Dž. 

— Jis - žydas atskalūnas, - aiškina Martinas, - gimė kažkur Vengri- 
joj, būtent jis sukūrė visus planus pagal vengrišką sistemą. Mums mu- 
nicipalitete tai žinoma. 

— O jis ne dantisto Blumo pusbrolis? - domisi Džekas Paueris. 

— Ne, - atsako Martinas. — Tiesiog bendrapavardis. Tikroji jo pa- 
vardė — Viragas. Tai jo tėvo, kuris nusinuodijo, pavardė. Jis gavo leidi- 
mą pasikeisti pavardę, tai yra tėvas gavo. 

- Sulaukėme naujo Airijos mesijo! - niurna pilietis. - Šventųjų ir 
išminčių salos! 

— Ką gi, jie vis dar laukia savo atpirkėjo, - sako Martinas. - Šia 
prasme, ir mes - kaip jie. 

— Taip, - pritaria Dž. Dž., - gimus berniukui jie galvoja - O gal tai 
mesijas? Ir kiekvienas žydas baisiausiai jaudinasi, neranda sau vietos, 
kol sužino, kuo tapo - tėvu ar motina. 

— Tikisi, kad štai tuojau išmuš jų laimės valanda, - pareiškia Lene- 
henas. 

— O, kaip Dievą myliu, - sako Nedas. - Būtumėte jūs matę Blumą 
prieš gimstant jo sūnui, tam, kuris numirė. Sutikau jį sykį pietinėje 
miesto turgavietėje, pirko maisto kūdikiams - šešios savaitės prieš gim- 
dymą! 

— En ventre de sa mėre"“, - taria Dž. Dž. 

— Ir tai, jūsų manymu, vyras? - piktinasi pilietis. 

— Įdomu, ar jam pavyko nors sykį įkišti? - smalsauja Džo. 

— Na, šiaip ar taip, gimė du vaikai, - sako Džekas Paueris. 

— Ir ką jis įtaria? - klausia pilietis. 

Kad mane skradžiai, daug teisybės juokais pasakoma. Nei šis, nei 
tas, iš tų —- maišytos lyties, štai kas jis. Mižnius sakė tam savo viešbuty 
sykį per mėnesį vis atguldavo lovon kamuojamas galvos skausmų kaip 
kokia bobelė per mėnesines. Ar žinote, apie ką kalbu? Visi tik padė- 
kotų, jei kas griebtų tokį tipą už sprando ir švystelėtų kur nors pra- 
keikton jūron. Tai būtų žmogžudystė kaltę lengvinančiomis aplinky- 
bėmis, ne kas kita. Ir pranyksta su tais savo penkiais gabaliukais nesitei- 
kęs pavaišinti nė pinta kaip vyras. Ak, palaimink mus, Dieve. Liko - 
kaip katino ašarų. 

— Būkim atlaidūs artimiesiems, - siūlo Martinas. - Bet kurgi jis? 
Mes juk negalime laukti. 

- Vilkas avies kaily, - taria pilietis. — Štai kas jis. Viragas iš Vengri- 
jos! Ne Viragas, o Ahasveras. Prakeiktas Dievo. 

— Ar nerastumėte minutėlės trumpai vyno aukai, Martinai? - tei- 
raujasi Nedas. 

— Nebent vieną, - atsako Martinas. - Mes skubame. Taurelę viskio. 

— O jūs, Džekai? Kroftonai? Tris pusikes, Teri. 

— Šventam Patrikui, matyt, vėlei reikėtų išsilaipinti Balikinlare ir 
atversti mus, - pareiškia pilietis, - nes leidom tokiems padarams už- 
teršti mūsų krantus. 

— Ką gi, - sako Martinas paskubom siekdamas savo stiklo. - Tepa- 
laimina mus visus Dievas: štai mano malda. 

— Amen, - atliepia pilietis. 

- Ir esu tikras, kad palaimins, - taria Džo. 

Ir suskambus apeigų varpeliui, vedama nukryžiuotojo nešėjo, paskui 
psalmininkus, smilkytojus, patarnautojus, skaitovus, diakonus ir jų 
padėjėjus nusidriekė palaimintųjų procesija - abatai su mitromis, 
priorai, vienuoliai elgetaujančių ordinų broliai: Benedikto Nursiečio 
vienuoliai, karteziečiai ir kamaldulai, cistersai ir olivetanai, oratarai ir 
valombrozai, broliai augustinai, brigitinai, premonstrancai, servitai, 
trinitoriai ir Petro Nolaniečio sūnūs; ir ėjo nuo Karmelio kalno pra- 
našo Elijo vaikai, vedami Alberto vyskupo ir Teresės Avilietės, basi ir 
apsiavę, ir broliukai rudi bei pilki, vargšo Pranciškaus sūnūs, kapuci- 
nai, kordeljerai, minimai, observantai ir Klaros dukterys, ir sūnūs Do- 
minyko, ir broliai pamokslininkai, ir sūnūs Vincento, ir švento Vols- 
tano vienuoliai ir Ignotas, jo vaikai, ir Brolių krikščionių brolija, 
vedama gerbiamo brolio Edmundo Ignoto Raiso“. O iš paskos 
žingsniavo visi šventieji ir kankiniai, nekaltos mergelės bei nuodėm- 
klausiai: šv. Izidorius Artojas ir šv. Jokūbas Kuklusis, ir šv. Julijonas 
Vaišingasis, ir šv. Feliksas iš Kanteliso, ir šv. Simonas Stulpininkas, ir 
šv. Steponas Pirmasis Kankinys, ir šv. Jonas Dievobaimingasis, ir šv. Feri- 
jolis, ir šv. Loigardas, ir šv. Teodotas, ir šv. Valmaras, ir šv. Ričardas, ir 
šv. Vincentas de Polis, ir šv. Martinas iš Todžio, ir šv. Martinas iš 
Turo, ir šv. Alfredas, ir šv. Juozapas, ir šv. Denisas, ir šv. Kornelijus, 
ir šv. Leopoldas, ir šv. Bernardas, ir šv. Terencijus, ir šv. Edvardas, ir 
šv. Ouvenas Kanikulas, ir šv. Anonimas, ir šv. Homonimas, ir šv. Pseudo- 
nimas, ir šv. Eponimas, ir šv. Paronimas, ir šv. Sinonimas, ir šv. Lorensas 
O'Tūlas, ir šv. Jokūbas iš Dinglo ir Kompostelos, ir šv. Kolumkila, ir 
šv. Kolamba, ir šv. Celestina, ir šv. Kolmenas, ir šv. Kevinas, ir šv. Bren- 
danas, ir šv. Frigidijus, ir šv. Senanas, ir šv. Fačna, ir šv. Kolumbas, ir 
šv. Golis, ir šv. Farsis, ir šv. Fintanas, ir šv. Fiakras, ir šv. Jonas Nepo- 
mukas, ir šv. Tomas Akvinietis, ir šv. Ivas iš Bretanės, ir šv. Mičenas, ir 
šv. Hermanas-Jokūbas, ir trys palaimintos jaunuomenės patronai, 
šv. Aloyzas Gonzaga, šv. Stanislovas Kostka ir šv. Jonas Berčmansas, ir 
šventieji Gervazas, Servazas bei Bonifacas, ir šv. Brida, ir šv. Kyrenas, 
ir šv. Kenisas iš Kilkenio, ir šv. Jarlatas ir Tuaimo, ir šv. Finbaras, ir 
šv. Papinas iš Balimuno, ir brolis Aloyzas Taikusis, ir brolis Luisas 
Gražusis, ir šventosios Limos ir Viterbo Rožės, ir šv. Morta iš Betanės, 

1r šv. Marija iš Egipto, ir šv. Liucija, ir šv. Brigita, ir šv. Atrakta, ir šv. Dimp- 
na, ir šv. Ita, ir šv. Merion Gibraltarietė, ir Palaimintoji Sesuo Teresė 
nuo Kūdikėlio Jėzaus, ir šv. Barbora, ir šv. Scholastika, ir šv. Uršulė su 
vienuolika tūkstančių mergelių. Ir visi atvyko su nimbais, aureolėmis 
bei spindesiu, nešini palmėm bei arfom, kardais ir alyvų vainikais, 
pasipuošę apdarais, ant kurių buvo išausti palaiminti jų tarnystės ženk- 
lai: rašalinės, strėlės, kepalėliai, ąsočiai, grandinės, kirviai, medžiai, 
tiltai, kūdikiai vonelėse, kriauklės, lagaminėliai, žirklės, raktai, dra- 
konai, lelijos, stambūs šratai, barzdos, ėriukai, lempos, dumplės, avi- 
liai, samčiai sriubai, žvaigždės, gyvatės, pasagos, vazelino dėžutės, var- 
peliai, ramentai, chirurginės replės, elnių ragai, nepraleidžiantys van- 
dens batai, vanagai, malūnų akmenys, akys lėkštėse, vaškinės žvakės, 
šlakstyklės, vienaragiai. O plaukdami pro Nelsono koloną, žingsniuo- 
dami Henrio, Meri, Keiplo, Litl Britn gatvėmis ir giedodami įžanginį 
giesmės „Epiphania Domini“, prasidedančios „Surge illuminare“ žo- 
džiais, posmelį, paskui - dar saldesnį laipsnišką „Omnes“, skelbiantį 
„de Saba venient“, jie darė įvairius stebuklus, tarkime, išvarinėjo vel- 
nius, prikėlinėjo mirusiuosius, daugino žuvis, gydė šlubius ir nere- 
gius, rado įvairius pamestus daiktus, aiškino ir papildė šventuosius 
raštus, laimino ir pranašavo. Paskutinis po auksu siuvinėto brokato 
baldakimu ėjo didžiai gerbiamas tėvas O'Flinas, lydimas Malachio ir 
Patriko. O kai gerieji tėvai pasiekė numatytą vietą, namus Bernardo 
Kirneno ir kompanijos, akcinė bendrovė, Litl Britn zatvė 8, 9 ir 10, 
didmenininkai, vyno bei konjako pirkliai, turintys leidimą prekiauti 
alumi, vynu ir spiritiniais gėrimais prekybos vietoje, celebrantas pa- 
laimino šį namą ir pasmilkė langus ir langų rėmus, skliautus ir kam- 
pus, kapitelius ir frontonus, atbrailas ir arkas, smailes ir kupolus, ir 
pašlakstė slenksčius švęstu vandeniu, ir pasimeldė, kad Dievas palai- 
mintų šiuos namus, kaip jis palaiminęs namų židinį Abraomo, Izaoko 
ir Jokūbo, ir atsiųstų angelus Savo šviesos, kad gyventų jame. Ir įėjęs 
dar palaimino maistą bei gėrimus, o visų palaimintųjų procesija jo 
maldas atkartojo. 

- Adiutorium nostrum in nomine Domini. 

— Oue fecit coelum et terram. 

— Dominus vobiscum. 

— Et cum spiritu tuo“. 

Ir jis uždėjo rankas ant laiminamųjų, ir dėkojo, ir meldėsi, ir jie visi 
kartu su juo meldėsi. 

— Deus, cuius verbo sanctificantur omnia, benedictionem tuam ef- 
funde super creaturas istas: et praesta ut guisguis eis secundum legem 
et voluntatem Tuam cum gratiarum actione usus fuerit Der invocatio- 
nem sanctissimi nominis Tui corporis sanitatem et animae tutelam Te 
auctore percipiat per Christum Dominum nostrum"?". 

— Mes visi taip galvojame, - sako Džekas. 

— Linkiu jums sulaukti šimto metų, Lambertai, - sako Kroftonas ar 
Kroufordas. 

— Neprieštarauju, - atsako Nedas keldamas savo „Džono Džeim- 
sono“ taurę. - Ir skalsios duonos. 

Aš dairausi į šalis, ar nešaus kam galvon išganinga mintis, bet, vel- 
niai griebtų, vėl pasirodo jis nuduodamas, kad baisiausiai skuba. 

— O aš kaip tik buvau teisme, čia šalia, - sako jis, - jūsų ieškojau. 
Tikiuosi, aš ne... 

— Ne, - atsako Martinas, - mes pasiruošę. 

Teismas - tik akims dumt, o kišenės - išpampusios nuo aukso ir 
sidabro. Šykštus sumautas šmikis. Nors kuo nors pavaišintų. Kratosi 
kaip velnias kryžiaus! Prašom - štai jums žydas! Viskas tik sau. Uoslė 
kaip šikinyko žiurkės. Šimtas už penkis. 

— Niekam nepasakokit, - prašo pilietis. 

— Atsiprašau, - sako jis. 

— Eime, vyručiai, - skubina Martinas matydamas, kad pakvipo ne- 
malonumais. - Eime greičiau. 

— Tik niekam nesakykit, - pilietis jau bliauna visa gerkle. - Tai 
paslaptis. 

O tas prakeiktas šuo pabudo ir pradėjo urgzti. 

— Sudie visiems, - atsisveikina Martinas. 

Ir kuo skubiausiai išstumia visus laukan, Džeką Pauerį ir Kroftoną 
ar panašiai, o pats - tarp jų, dėdamasis, kad nenutuokia, kas vyksta — 
ir į dviratį vežimą. 

— Važiuojam, - paliepia Martinas vežikui. 

Baltas kaip pienas delfinas krestelėjo savo karčius, o vairininkas 
atsistojęs ant paauksuoto laivo paskuigalio, išskleidė vėjy išsipūtusią 
burę, ir nuplaukė laivas, iškėlęs visas bures, spinakeris puikavosi virš 

kairio borto. Daugybė žavių nimfų plaukė ties dešiniu bei kairiu bor- 
tu ir susikibusios abipus didingo barko apjuosė jį savo spindinčiais 
kūnais — taip daro sumanus račius, vienodais tarpais dėliodamas ap- 
link rato šerdį spindulius, panašius kaip broliai, ir juosdamas juos vi- 
sus išoriniu lanku, kad suteiktų greičio pėdoms vyrų, važiuojantiems į 
svečius ar besivaržantiems dėl šypsenų nuostabių damų. Taip ir jos — 
priplaukė ir išsidėstė, tos paslaugios nimfos, seserys nemirtingos. Ir 
juokėsi, žaisdamos putų rate, o barkas skrodė bangas. 

Bet, kad mane skradžiai, nespėjau ištuštinti pintos iki dugno, tik 
žiū — pilietis atsikelia ir svirduliuoja durų link pukšėdamas, išsipūtęs 
lyg nuo vandenligės ir keikdamas aną Kromvelio prakeikimu, burno- 
damas airiškai, ak, kad tave varpu, knyga ir žvake“?, spjaudydamasis 
ir putodamasis, o Džo su mažuoju Alfu šokinėja aplink kaip nykštukai 
bandydami jį nuraminti. 

— Atstokit nuo manęs, - rėkia jis. 

Ir, kad mane skradžiai, šitaip prasibrovė iki pat durų, jie laiko jį, o 
jis riaumoja: 

— Triskart valio Izraeliui! 

Vaje, dėl Kristaus meilės, jau geriau sėdėk ant parlamentinės savo 
subinės pusės ir nejuokink žmonių. Jėzau, visada atsiras koks sušiktas 
klounas, kuris, velniai griebtų, pasiruošęs vidurius tau išversti dėl su- 
mautų niekų. Skradžiai, nuo to ir porteris žarnose gali surūgti, taigi. 

O prie durų jau būriuojasi visi miesto driskiai ir šliundros Marti- 
nas ragina vežiką važiuok pilietis rėkia Alfas su Džo jį ramina ša! ša! o 
anas stojasi veržiasi dykinėtojai erzina rėžk kalbą Džekas Paueris mė- 
gina jį pasodinti vežime ir užčiaupt jam sumautus žabtus o kažkoks 
dykūnas su raiščiu ant akies pradeda dainuoti „Jei žmogus mėnuly - 
žydas, žydas, žydas“? ir kažkokia kekšė suklykia visa gerkle: 

— Ei, ponas! Tavo klynas atsegtas, ponas! 

O anas atsišaukia: 

— Mendelsonas buvo žydas, ir Karlas Marksas, ir Merkadantė, ir 
Spinoza. Ir Išganytojas buvo žydas, ir jo tėvas buvo žydas. Jūsų Dievas! 

— Jis neturėjo tėvo, - taiso Martinas. - Pakaks. Važiuojam. 

— Kieno Dievas?! - rėkia pilietis. 

— Na, jo dėdė buvo žydas, - pasitaiso anas. - Jūsų Dievas buvo 
žydas. Kristus buvo žydas - kaip ir aš! 

Kad mane skradžiai, pilietis nėrė atgal į užeigą. 

— O Jėzau, - bamba jis, - ištaškysiu aš tam sumautam žydui smege- 
nis už tai, kad mini šventą vardą. Kaip Dievą myliu, nukryžiuosiu jį - 
pažadu! Duok šen tą biskvitų dėžę! 

- Liaukis! Liaukis! - klykia Džo. 

Susirinko didelė ir garbinga draugų bei pažįstamų draugė iš šalies 
sostinės ir jos apylinkių, tūkstančiai, tarti sudie Nagyasagos uram* 
Lipėti Viragui, buvusiam ponų Aleksandro ir Tomo, Jos Didenybės 
spaustuvininkų, bendradarbiui jo išvykimo į tolimą Szazhar- 
minczbrojūguly4s-Dugulas*! (Čiurlenančių vandenų lankos) kraštą 
proga. Ceremonija, vykusi su dideliu ėclat*?, buvo jaudinanti ir nuo- 
širdi. Papuoštas spalvotom miniatiūrom plono senovinio airiško per- 
gamento ritinys, Airijos menininkų kūrinys, didžiosios bendruome- 
nės dalies vardu buvo įteiktas garsiajam fenomenologui, o kartu ir 
dar viena dovana, sidabro dėželė, skoningai išraižyta senoviniais keltų 
ornamentais, darbas, teikiantis garbės jo gamintojams, ponams Džei- 
kobui agws3* Džeikobui. Išvykstantįjį lydėjo širdingos ovacijos, ir dau- 
gelis iš susirinkusiųjų pastebimai susijaudino, kai rinktinis airių bir- 
bynininkų orkestras pradėjo groti gerai žinomas melodijas, „Sugrįžk 
į Eriną“, paskui - tuoj pat Rakėczsy maršą“*. Išilgai keturių jūrų 
kranto buvo uždegtos dervos statinės ir laužai, ant Houto kalvos, 
Try Rok Mauntino, Šugarloufo, Brei Hedo viršūnių, ant Morno kal- 
nų, Galtyso, Okso ir Donegalo bei Sperino keterų, ant Neiglso ir 
Bograso, ir Konemaros kalvų, ties Gilikadžio pelkėm, Slyv Očio, 
Slyv Berno ir Slyv Blumo. Skambant džiaugsmo šūksniams - jie plė- 
šė dangaus skliautą, jiems atliepė gausybės šalininkų, susibūrusių ant 
tolimų Kembrijos ir Kaledonijos kalvų, balsai, mastodontiškas pra- 
mogų laivas ėmė tolti nuo prieplaukos, o jam iš paskos skriejo pasku- 
tinės gražiosios lyties atstovių, kurių čia buvo daugybė, dovanos, 
gėlės; o laivas plaukė upe, lydimas barkų flotilės; jis buvo sveikina- 
mas truputėlį vis nuleidžiant ir pakeliant Uosto krovos ir muitinės 
kontorų vėliavas, taip pat ir vėliavą ant Balandinės elektros jėgainės 
stogo. Visszontlūtasra, kedvės bardtom! Visszontlatasra!*5 Išvykęs, bet 
nepamirštas. 

Kad mane skradžiai, pats velnias nebūtų jo sulaikęs, kol pagriebė 
tą sumautą skardinę — čiupt už jos ir laukan, o mažius Alfas pakibo 

jam ant alkūnės ir žviegia kaip skerdžiama kiaulė, gražu pažiūrėti — 
tikras sušiktas spektaklis Karališkajame teatre. 

— Kur jis?! Užmušiu! 

O Nedas su Dž. Dž. net trūkčioja nuo juoko. 

— Prakeikti karai, - skundžiuos aš, - bet gal dar spėsiu išklausyti 
pamokslo pabaigą. 

Tačiau vežėjas, laimė, pagaliau apsuko kuiną ir važiuoja tolyn. 

Kad mane skradžiai, pilietis pakėlė ranką, užsimojo ir sviedė. Ačiū 
Dievui, saulė jam plieskė į akis - kitaip būtų užmušęs. Beveik iki Long- 
fordo grafystės nuskriejo. Sumautas kuinas persigando, o tas nususęs 
šunpalaikis - paskui vežimą, lyg velnių kutenamas, o žmonės šaukia 
juokiasi, sena skardinė tarškėdama rieda gatve. 

Katastrofa buvo žaibiška ir siaubinga. Dansinko observatorija užfik- 
savo iš viso vienuolika smūgių - visi penkto laipsnio pagal Merkelio 
skalę. Nėra įrašų, išlikusių iki mūsų dienų, liudijančių apie panašios 
galios seisminius smūgius nuo žemės drebėjimo 1534-ais, Šilkinio To- 
mo sukilimo metais. Epicentras, atrodo, buvo toje mūsų sostinės daly- 
je, kurią sudaro In krantinės kvartalas ir švento Mičeno parapija, api- 
manti keturiasdešimt vieno akro, dviejų rudų ir vieno kvadratinio poulo 
arba perčo““ plotą. Visos prabangios rezidencijos teisingumo rūmų kai- 
mynystėje buvo sugriautos, o pats didingas statinys, kuriame katastro- 
fos metu vyko audringi teisiniai debatai, pavirto, tikrąja šio žodžio pras- 
me, griuvėsių mase, po kuria, kaip baiminamasi, buvo palaidoti visi ten 
buvę žmonės. Sprendžiant iš liudytojų parodymų, seismines bangas ly- 
dėjo staigaus cikloniško pobūdžio atmosferos permainos. Galvos ap- 
dangalas, priklausęs, kaip vėliau nustatyta, gerbiamam karaliaus ir tai- 
kos teismo sekretoriui ponui misteriui Džordžui Fotreliui, ir šilkinis 
skėtis su auksine rankena, ant kurios buvo išgraviruoti inicialai, herbas 
bei šviesaus proto gerbiamo ketvirtinių teismo sesijų pirmininko sero 
Frederiko Folkinerio, vyriausiojo Dublino teisėjo, namų numeris, buvo 
surasti paieškos būrių tolimose mūsų salos dalyse, pirmasis daiktas — 
ant trečios bazaltinės Džajent Kozvei keteros, antrasis - vienos pėdos ir 
trijų colių gylyje smėlėtame Holeopeno įlankos paplūdimy, netoli se- 
nojo Kinseilio rago. Kiti liudytojai teigia pastebėję milžinišką, iki baltu- 
mo įkaitusį objektą, kuris prašvilpė ore siaubingu greičiu trajektorija 
pietvakariai-vakarai. Iš visų pasaulio dalių kiekvieną valandą gauna- 

mos užuojautos ir solidarumo telegramos, o Romos popiežius malo- 
ningai paskelbė, kad visose priklausančių Šventojo Sosto jurisdikcijai 
parapijų katedrose vienu metu bus laikomos specialios missa pro de- 
functis“", už sielas tų bažnyčios sūnų, kurių taip netikėtai netekome. 
Gelbėjimo darbai, griuvėsių valymas, žmonių palaikų atpažinimas ir kt. 
darbai buvo patikėti firmai „Maiklas Mydas ir sūnus“, Greit Bransviko 
gatvė 159, ir firmai „T. K. Martinas“, Nort Vol 77, 78, 79 ir 80, - 
joms padėjo Kornvalio hercogo pėstininkai bei karininkai, vadovau- 
jami H. R. H. viceadmirolo, gerbiamo sero Heraklio Hanibalo Habeaso 
Korpuso Andersono, K. G., K. P, K. T., P C., K. C. B., M. P, J. P, M. 
B., D. S. O., S. O. D., M. EF H., M. R. IL. A., B. L., Muz. Doc., P L. G., 
F. T. C.D,E R.U.I,FE R. C. B L ir EF. R. C. S. Į.8š 

Tokių dyvų jūs niekuomet gyvenime nesat regėję. Kad mane skra- 
džiai, jei būtų gavęs tuo loterijos bilietu per makaulę, atsimintų aukso 
taurę, Oi, atsimintų, tačiau, dievaž, pilietį būtų patupdę už grotų už 
įžeidimą veiksmu, o Džo - už bendrininkavimą bei kurstymą. Tai tas 
vežikas, varęs arklius kaip pašėlęs, išgelbėjo jam gyvybę - faktas, kaip 
tai, kad Dievas sutvėrė Mozę. Argi ne taip? Dievas regi, išgelbėjo. O 
tas pavymui kad ims keiktis, kaip iš gausybės rago pylė. 

— Ar užmušiau jį? - dar klausia. 

Ir kad suriks tam prakeiktam šunėkui: 

— Griebk jį, Gari! Paimk, vyruti! 

Ir ką galiausiai matom - tas sušiktas vežimas suka už kampo, senas 
avies galva gestikuliuoja jame, o iš paskos lekia sumautas šunpalaikis, 
ausys atlėpusios, pasiruošęs sudraskyti aną į gabalus. Šimtą už penkis! 
Na, jis už tai brangiai sumokėjo, patikėkit manim. 

O tuo metu - štai! - atsirado aplink juos visus didelis šviesumas, ir 
jie išvydo karietą, kurioje stovėjo Jis ir kilo dangun. Ir jie išvydo Jį toje 
karietoje, gaubiamą skaisčios šviesos, apdaras - lyg saulė, gražų kaip 
mėnuo ir tokį didingą, kad iš baimės jie nedrįso nė žvilgtelėti į Jį. Ir 
pasigirdo balsas iš dangaus, šaukiantis „Elijau! Elijau!“ Ir jis atsakė griaus- 
mingai surikęs „Abba! Adonai!“ Ir jie išvydo Jį, Jį patį, ben Blumą Eliją, 
tarp daugybės angelų, kylantį į šlovės spindesį keturiasdešimt penkių 
laipsnių kampu virš Donohju užeigos Litl Gryno gatvėje - kaip pamė- 
tėtą nuo kastuvo. 

KOMENTARAI 


Komentarus parašė Jeronimas Brazaitis ir Saulius Repečka. Komentarai parengti 
naudojantis šiais svarbiausiais šaltiniais: Stuart Gilbert James Joyce's Ulysses 
(rev. ed. London: Faber, 1952), William York Tindall A Reader's Guide to James 
Joyce (New York: Noonday Press, 1959), Robert Nicholson The Ulysses Guide 
(London: Mandarin, 1988), Colin MacCabe James Joyce and tbe Revolution of 
the Word (London: Macmillan, 1979), Frank Budgen James Joyce and tbe 
Making of Ulysses (London: Oxford University Press, 1972), Richard Elmann 
Ulysses of the Liffey (London: Faber and Faber, 1972), Don Gifford (with 
Robert J. Seidman) Ulysses Annotated (Berkeley and London: University of 
California Press, 1989), Hugh Kenner Dublin's Joyce (London: Chatto and 
Windus, 1956), Declan Kiberd Student's Annotated Ulysses ( Harmondsworth: 
Penguin Books, 1992), Encyclopaedia Britannica 2002 Print Set (Encyclopaedia 
Britannica Inc.; 15th edition); taip pat labai naudingi buvo Jorno Bargerio 
paruošti „Uliso“ komentarai internete (www.robotwisdom.com/jaj/ulysses/). 


Jamesas Joyce'as - rašytojas, be kurio neįsivaizduojama XX a. literatūra. Reikšmin- 
giausias jo romanas „Ulisas“ atskleidžia šiuolaikinio žmogaus dvasinio, fizinio, 
moralinio, mokslinio bei religinio gyvenimo aspektus, panašiai kaip Homero 
„Odisėja“ atskleidė pagrindinius antikos žmogaus gyvenimo momentus. Iš 
pradžių šis kūrinys buvo sumanytas kaip nedidelis rinkinio „Dubliniečiai“ 
apsakymas, tačiau ilgainiui išaugo į solidžios apimties pasaulinio garso šedevrą. 
Patį kūrinio tekstą Joyce'as rašė nuo 1914 m. iki 1922 m. gyvendamas savanoriš- 
koje tremtyje įvairiuose Europos miestuose - Ciuriche, Trieste, Paryžiuje. Nuo 
1918 m. iki 1920 m. „Ulisas“ periodiškai buvo skelbiamas Niujorko žurnale 
„The Little Review“, atskira knyga pirmąkart išleistas 1922 m. Paryžiuje, 
Sylvia'os Beach leidykloje „Shakespeare and Co.“. 

„Ulisas“ — universalus, daugiasluoksnis, sudėtingas kūrinys. Skaityti jį bus lengviau 
susipažinus su pirmuoju Joyce'o romanu „Menininko jaunų dienų portretas“ (1916), 
nes tarp šių dviejų knygų egzistuoja nemažai sąsajų. Ypač tai pasakytina apie Stiveno 
Dedalo personažą - „Portretas“ yra tartum jo ankstesnio gyvenimo, brandos istorija. 
Taip pat labai naudinga schema, kurią Joyce'as padiktavo savo pirmajam komentuo- 
tojui Stuartui Gilbertui (žr. p. 378). Pagal šią schemą, kiekvienas epizodas turi 
analogą „Odisėjoje“ - „Uliso“ rankraštyje knygos skyriai buvo pavadinti pagrindinių 
antikos poemos herojų bei vietų vardais. Dauguma epizodų siejami su kokiu nors 
žmogaus organu (o visi kartu jie tartum sudaro žmogaus kūną). Kiekvienas skyrius 
grindžiamas savita pasakojimo technika, turi tam tikrą temą, leitmotyvą, atitinka 
kokį nors meną - šie menai simbolizuoja dvasinį, intelektinį žmogaus gyvenimą. 
Kiekvienam skyriui būdinga konkreti spalva, visi epizodai turi konkretų pasakojimo 
laiką bei vietą. „Uliso“ valandos reprezentuoja žmogaus gyvenimo Dieną, o konkre- 
čios Dublino vietos - Miestą ir Visatą apskritai. 

TELEMACHAS 


Aštuoniolika „Uliso“ epizodų tyrinėtojai skirsto į tris didesnes dalis, siejamas su 
pagrindiniais romano personažais - Stivenu Dedalu (Telemachas, tėvo ieškojimas), 
Leopoldu Blumu (Odisėjo klajonės) ir Moli Blum (grįžimas namo). Pirma dalis (ją 
sudaro trys epizodai: „Ielemachas“, „Nestoras, „Protėjas“) - tartum tiltas tarp 
„Menininko jaunų dienų portreto“ ir „Uliso“. „Portrete“ ir šioje „Uliso“ dalyje 
vaizduojamus įvykius skiria maždaug metai. Stivenas, gavęs telegramą apie 
mirštančią motiną, iš Paryžiaus vėl grįžo į Dubliną. Motinos mirtis sukrėtė Dedalų 
šeimą. Stiveno santykiai su tėvu, ir anksčiau nebuvę itin geri, dabar dar pablogėjo. 
Ir tėvą, ir sūnų slegia didelės finansinės problemos. Stivenas širdies gilumoje jaučia, 
kad nebeturi nei tėvo, nei namų. Homero Telemachui - 21, Stivenui - 22 metai. 
Itakės karaliaus Odisėjo sūnus Telemachas, supamas pretenduojančių į jo motinos 
Penelopės ranką jaunikių, jaučiasi vienišas ir apiplėštas. Vaikiško neveiksmingumo 
Telemachą priverčia atsikratyti deivė Atėnė, ji įkalba jaunuolį išvykti ir ieškoti tėvo. 
Stivenas pasiryžta palikti tėvynę išvydęs senąją pienininkę - Airijos simbolį. 

Veiksmo vieta - Martelo bokštas (maždaug 13 km į pietus nuo Dublino, jį kartu su 
dar keturiais bokštais XIX a. pradžioje pastatė britų valdžia; beje, jame kartu su 


savo draugais Samuelu Frenchu ir poetu Oliveriu Gogarty gyveno ir pats 
Joyce'as). Šis bokštas simbolizuoja Delfų šventovę, ompbalos, kur Stivenas 


apsisprendžia dėl tolesnio gyvenimo. 


„Telemachas“, kaip ir kiti du pirmos dalies epizodai, nesiejamas su jokiu žmogaus 
organu, nes Stivenas - jaunas, dar tik bręstantis žmogus, tai dvasios ir intelekto 
stichija. Epizodo menas - teologija, spalvos - balta ir geltona, veiksmo laikas - 


aštunta valanda ryto. 


1 sukryžiuoti veidrodis ir skustuvas — 
svarbūs Joyce'o meninio vaizdavimo 
metodo simboliai - atspindėjimas ir 
įsiskverbimas. Maligenas šioje scenoje 
parodijuoja mišias, dubenėlis simboli- 
zuoja bažnytinę taurę, o geltonas 
chalatas - kunigo arnotą. 

2 Introibo ad altare Dei (lot.) - prieisiu 
prie Dievo altoriaus. Pirmoji senųjų 
lotyniškų mišių eilutė. 

3 Kinčai - orig. „Kinch“ kilęs iš slengi- 
nio „kinchin“ (berniukas, vaikelis), 
atsiradusio anglų kalboje XVI a. 
viduryje. Vok. „Kindchen“ malonybi- 
nė „Kind“ (vaikas) forma. 

4 Kristina - angl. „Christine“: iškreiptas 
žodis „eucharist“ (komunija). Taip pat 


šis žodis gali būti suvokiamas kaip 
moteriška Kristaus vardo forma. 
„Juodųjų mišių“ metu būdavo 
garbinamas moters kūnas. Tokios 
apeigos bus atliekamos 15-ame 
knygos skyriuje „Kirkė“. 

s Malachbis - „Malachi“ - hebrajiškai 
žinianešys. Taip pat Airijos karalius 
ir šventasis. 

6 elnias - angl. „buck“ (Maligeno 
pravardė - Bakas) - elnio, triušio 
patinas. 

7 Heinsas - orig. „Haines“; pranc. 
„haine“ - neapykanta. 

8 Eldžis - turimas omenyje anglų poetas 
Algernonas Charlesas Swinburne'as 
(1837-1909), iškili XIX a. Europos 

avangardo figūra. Jūrą jis pavadino 
„didžiąja švelniąja motina“ („great 
sweet mother“), o ne „pilkąja“ 
(„grey“), kaip sako Maligenas. 

9 Ebi oinopa ponton (gr.) - per vyna- 
spalvę jūrą. Epitetas iš „Odisėjos“. 

10 Tballata! Tballata! (gr.) - „Jūra! Jūra!“ 
Graikų samdinių armijos džiaugsmo 
šūksnis išvydus išsigelbėjimą - jūrą. 
(Ksenofonto „Anabasis“, IV, VII, 24). 

11 biperborietis - pasak graikų legendos, 
hiperboriečiai — tauta, gyvenusi už 
šiaurės vėjo Borėjo buveinės, amžino 
pavasario ir jaunystės šaly. Čia šis 
žodis, matyt, vartojamas ta prasme, 
kokia jį vartojo Nietzsche „Antikris- 
te“, turėdamas omeny iškilusį virš 
minios antžmogį. 

12 O tu atsisakei - Joyce'o brolis 
Stanislausas Joyce'as knygoje „Recol- 
lections of James Joyce by His 
Brother“ teigia, kad atsiklaupti 
kategoriškai pareikalavo jų dėdė, ir 
Jamesas jam nepakluso - motina tada 
jau buvo be sąmonės. 

13 šuns vaike - angl. „dogsbody“ — 
pastumdėlis. („Dog“ - šuo, „body“ - 
kūnas). Keltų mitologijoje šuo — 
paslapties sergėtojas. Taip pat žodžių 
žaismas - plg. „Godsbody“ - Dievo 
kūnas. 

14 Negaliu jų mūvėti, jeigu pilkos - 
Stiveno motina mirė 1903 m. birželio 
23 d., taigi jis dar nešiojo gedulą. 
Liko savaitė. 

15 Įniršis Kalibano, kuris veidrodyje 
nemato savo atvaizdo - aliuzija į 
Oscaro Wilde'o „Doriano Grėjaus 
portretą“, kur sakoma, kad XIX 
amžiaus neapykanta realizmui, tai 
„įniršis Kalibano, kuris veidrody mato 
savo atvaizdą“, o neapykanta roman- 
tizmui, tai „įniršis Kalibano, kuris 
veidrody nemato savo atvaizdo“. 


16 Įskilęs tarnaitės veidrodis - Wilde'o esė 
„Meno saulėlydis“ (1889) parafrazė. 

17 buliukui oksiui - orig. „oxy chap“. 
„Oxy“ angliškai reiškia jaučio, 
buliškas, o kaip išvestas iš ž. „oxo- 
nian“ žargoninis trumpinys - Oksfor- 
do universiteto studentas. 

18 Helenizuotume - Maligenas siekia, 
kad į anglų kolonistų „suktybes“ būtų 
atsakyta ne dar vienu nacionalizmo 
protrūkiu, bet „europietiškesne“ 
pagarba individo laisvei. Sąvoką 
„helenizuoti“ apyvarton paleido 
Mathew Arnoldas (1822-1888). 

19 Krenlio petys - Krenlis, „Menininko 
jaunų dienų portrete“ aprašytas Stiveno 
jaunystės draugas, išdavikas. Taip pat 
karmelitų vienuolis, Airijos lordas 
kancleris Thomasas Cranley (1337- 
1417). Ši pavardė, kai kurių tyrinėtojų 
nuomone, simbolizuoja du dalykus, iš 
kurių jaunasis herojus stengiasi išsiva- 
duoti - Bažnyčią ir Valstybę. 

20 iš Magdalenos - Oksfordo koledžas, 
kurį lankė Heinsas. 

21 užsidėjęs Metju Arnoldo veido kaukę - 
veikale „Kultūra ir anarchija“ (1869) 
Mathew Arnoldas išaukštino „saulė- 
tą“ helenišką temperamentą kaip 
priešingybę sausam ir formaliam 
hebrajiškam būdui. Šis tyrinėtojas 
1866 m. Oksforde pasiūlė įkurti Keltų 
studijų katedrą. 

22 Mums patiems — pagal 1904 m. 
įkurtos airių organizacijos „Sinn Fein 
(„Mes patys“) pavadinimą. 

23 ompbalos (gr.) - bamba. Matyt, 
turimas omeny Airijos tapatinimas su 
pasaulio „bamba“. Taip pat tai salos, 
kurioje Odisėjas ilsisi savo kelionės 
pradžioje, pavadinimas. 

24 Laluetsų - Laluetsai (orig. „Lalouet- 
te's“) - Dublino ritualinių paslaugų 
teikėjai. 


«“ 


25 Mesk tą Lojolą - Jėzuitų ordino 
įkūrėjo Ignatiuso Loyola'os pagalbos 
Stivenas šauksis 9 skyriuje „Scilė ir 
Charibdė“. 

26 Sasnakas - iš gėlų „Sassenach“ - anglas. 

27 Akių neslėpk... bronzos vežimus — 
fragmentas iš Williamo Butlerio Yeatso 
poemos „Kas su Fergu eina?“ Stivenas 
dainavo šiuos žodžius norėdamas 
paguosti mirštančią motiną. Keltų mite 
Fergas atsisakė karaliaus sosto ir 
atsidėjo poezijai bei klajonėms. 

28 Ranka, braukianti arfos stygas — arfa - 
Airijos simbolis, jis buvo panaudotas 
ir „Dubliniečių“ apsakyme „Arabija“. 

29 Debesis ėmė pamažu dengti saulę - 

į tą patį debesį žiūrės Leopoldas 
Blumas 4 skyriuje „Kalipsė“. Abu 
veikėjus džiugina ta pati „bėganti 
šilta saulės šviesa“. 

30 Sudėta gamtos atminty - anglų 
teosofas Alfredas Piere'as Sinnettas 
(1840-1921) gamtos atmintį vadino 
universalia, manydamas, kad joje 
glūdi visi vaizdai, mintys, jausmai. 

31 Liliata... excipiat (lot.) - „Ieapsupa 
tave lelijomis vainikuoti spindinčių 
tikėjimo išpažintojų būriai ir džiūgau- 
jančių mergelių chorai telinksmina 
tave“. Malda, kalbama prie mirštan- 
čiojo lovos. 

32 O, kaip maloniai... kai karūnuos 
karalių! - baladė, labai populiari 
1902-aisiais, Edvardo VII, kuriam 
motina ilgai neužleido sosto, karūna- 
vimo metais. 

33 tada Klongauze - ten pas jėzuitus 
mokėsi Stivenas. 

34 Penkios eilutės teksto ir dešimt 
puslapių komentarų — ironija, taikoma 
airių literatūriniam atgimimui. 
Joyce'as nepakluso ribotiems naciona- 
listiškiems kvietimams rašyti tik 
airiškai. 


35 Dandramo žuvų dievybes - turimi 
omeny legendiniai gigantai formora- 
nai, pasak padavimų, gyvenę senovės 
Airijoje. Dandrame (miestelis už 65 
mylių nuo Dublino) yra Gigantų tako 
gatvė. Čia 1903 m. Yeatso seserys 
įkūrė „Dun Emer“ leidyklą, leidusią 
airių autorių knygas. 

36 Išspausdinta keistųjų seserų didžiojo 
viesulo metais - orig. „Printed by the 
wierd sisters in the year of the big 
wind“. W. B. Yeatso knygos „In the 
Seven Woods“, kurią išleido „Dun 
Emer“ leidykla, kolofono parodija. 
Originalo žodžių junginys „the wierd 
sisters“ — dviprasmis, jis gali reikšti ir 
likimo deives, nornas, ir keistas 
seseris. Tais laikais buvo plačiai 
paplitę gandai apie Yeatso seserų 
„keistumą“, beprotystę. 

37 „Mabinogione“ ar „Upanišadose“ - 
„Mabinogionas“ - velsiečių padavimų 
rinkinys, išleistas 1888 m. „Upaniša- 
dos“ - 108 filosofiniai-religiniai 
traktatai, „Vedų“ dalis. 

38 Karvių šilkas ir vargšė sena moteris — 
seni Airijos įvaizdžiai. „Karvių šilkas“ 
(gėlų k. „a shioatci na mbo“), kilęs iš 
pavadinimo „Ištikima žala karvė“ 
(„Droimean Donn Dilis“). „Vargšė 
sena moteris“ - įvaizdis, vartojamas 
liaudies dainose, pvz., „Sean Bhean 
Bhocht“ („Vargšė sena moteris“) ir 
Yeatso dramoje „Ketlina, Huliheno 
duktė“ (1902). 

39 Ar jūs iš vakarų... - tuo metu airių 
kalba iš esmės jau buvo pamiršta 
visoje šalyje, ja buvo kalbama tik 
vakarinėje pakrantėje. 

40 Airija tikisi... - ironiškai iškreipti 
anglų admirolo Nelsono žodžiai: 
„Anglija tikisi...“ 

41 Agenbite of inwit - filologui Stivenui 
iš atminties iškilę viduramžių anglų 

kalbos žodžiai, reiškiantys „sąžinės 
graužatis“. 

42 Čia dar liko dėmė - Ledi Makbet 
žodžiai iš Shakespeare'o „Makbeto“ 
(V veiksmas, I scena; vert. A. Churgi- 
nas). Šie žodžiai siejami su nenuplau- 
namos kaltės jausmu. 

43 Maligenas išrengtas iš savo apdarų - 
Jėzaus kančių parodija. 

44 Aš noriu rausvai rudų pirštinių ir 
žalių batų - užuomina apie XIX a. 
gale vyravusią dekadentų madą. 

45 Ir išėjęs laukan jis glaudes merkė — 
ironiškai parafrazuoti NT žodžiai 
(apie Kristaus išsižadėjusį Petrą), pvz., 
Evangelija pagal Matą 26, 75: „Ir 
išėjęs laukan jis graudžiai verkė“. 

46 Jafetai, ieškantis tėvo - Jafetas — 
populiaraus anglų romano „Jafetas“ 
(1836) herojus, pamestinukas, kuris 
ieško savo tėvo. Taip pat tai jauniausias 
Nojaus sūnus, pasak padavimo, 
daugelio tautų, tarp jų ir graikų, 
protėvis. 

47 Viršūnę, pakibusią toli viršum gelmės — 


citata iš Shakespeare'o „Hamleto“. 
(Čia ir kitur citatos iš šio kūrinio, 
versto A. Nykos-Niliūno.) 

48 Esu pats... Kol kas! - 1904 m. 
uždraustos Oliverio Gogarty, Bako 
Maligeno prototipo, baladės variacijos. 

49 et unam... ecclesiam (lot.) - ir vieną 
šventą katalikų ir apaštalų bažnyčią. 

50 Zut! Nom de Dieu! (pr.) - Po velnių! 
Po šimts perkūnų! 

51 Ten penki fatomai - fatomas, arba jūros 
sieksnis, yra lygus 6 pėdoms (1,82 
metro). Taip pat plg. Arielio žodžius iš 
Shakespeare'o „Audros“, „Full fathom 
five thy father lies“ („Gelmėj penkių 
fatomų tavo tėvas guli“). Šie žodžiai 
A. Miškinio vertime skamba taip: 
„Tėvelis po vandens klodu / Į patalą 
nuskendęs žalią“ (Valst. grožinės lit. 
leidykla, Vilnius, 1963, p. 249). 

52 Kas vagia... Viešpačiui - iškraipyti ST 
žodžiai: „Kas pasigaili beturčio, 
skolina Viešpačiui“ (Pat 19-17). 

53 Buliaus ragas... šypsena - airių 
patarlė pataria saugotis šių dalykų. 


NESTORAS 


Iškeliavęs iš namų Telemachas pirmiausia sutinka seną išminčių Nestorą, kurio 
atitikmuo šiame epizode - misteris Dyzis, buitinės filosofijos ir arklių mėgėjas. 
Jis (panašiai kaip Homero herojus, „trijų kartų valdovas“) teigia regėjęs tris 
kartas nuo O'Conello laikų. Epizodo menas - istorija, todėl čia ypač gausu 
istorinių detalių, nemažai dėmesio skiriama Williamo Blake'o mistiniam istorijos 
supratimui. Istorija, Stiveno požiūriu, tai - praeitis, kurią jis stengiasi atmesti, 
tuo pat metu klausdamas, ar gali žmogus save sukurti „iš nieko“. Tačiau palaidoti 
„močiutę“ taip greitai nepavyksta - praeities vaizdai nesiliauja persekioję Stiveno 
(„Mano vaikystė, palinkusi greta manęs“). 

Šio epizodo pasakojimo technika - katekizmas (asmeninis), simbolis - arklys, 
spalva - ruda. Veiksmo laikas - dešimta valanda ryto. 


pareikalavo ypač daug aukų. Iš to kilo 
posakis „Pyro pergalė“, reiškiantis 
abejotiną, nepateisinamą pergalę. 


1jį-t. y. Epyro karalių Pyrą, kuris 
279 m. pr. Kr. nugalėjo romėnus 
prie Auskulo (Italija); ši pergalė 

2 Pramanyta atminties dukterų — 
Williamas Blake'as (1757-1827) 
eilėraštyje „A Vision of the Last 
Judgement“ („Paskutinio teismo 
regėjimas“) rašo, kad „Legendą arba 
alegoriją sukuria atminties dukte- 
rys“. Šioje pastraipoje yra ir kitų 
aliuzijų į mistinį poeto istorijos 
aiškinimą - „pertekliaus sparnai“ 
(plg. Blake'o eilėraščio eilutę „The 
Marriage of Heaven and Hell“ 
(„Dangaus ir pragaro tuoktuvės“) - 
„pertekliaus kelias veda į išminties 
rūmą“) ir sakinys „Aš girdžiu... 
paskutinė liepsna“ (tai Blake'o 
apokalipsės vizija; laiške Williamui 
Hayley jis rašė, kad „Iš laiko 
griuvėsių kyla amžinybės rūmai“). 
Prisiminęs Blake'ą, Stivenas sampro- 
tauja apie praeitį kaip apie nepažinią, 
nesugrąžinamą, lengvai performu- 
luojamą fikciją. 

3 Viko kelias, Dolkis - Viko kelias - 
prabangių namų gatvė Dolkyje, 
Dublino rajone. Jos pavidalas, 
Joyce'o manymu, atitiko Giambattis- 
ta'os Vico (1668-1744) istorijos 
teoriją. Šio filosofo teigimu, istorija 
cikliškai kartojasi. Kiekviena tauta 
pereina tris epochas - dieviškąją, 
herojinę ir žmogiškąją. Visos šios 
epochos baigiasi visuotiniu sunyki- 
mu, ankstesnių periodų laimėjimai 
beveik neišlieka. Istorijos herojai, 
pasak Vico, nėra labai ypatingi 
individai, tai tiesiog žmonės, gimę 
jiems skirtu laiku ir įkūniję svarbiau- 
sius savo tautų siekius. Tad odisėjos 
kartojasi kiekvienoje epochoje. 

4 Pyras - tai birsas - Pyras antikos 
vado vardas. „Pyrros“ (angl. 
Pyrrhus) ir žodis „a pier“, reiškiantis 
„molą“, anglų k. tariami panašiai. 

5 neišsipildęs tiltas - orig. „a disap- 


pointed bridge“. Žodžių žaismas: 
„disappointed“ pirmiausia reiškia 
„nusivylęs“, bet šiame kontekste gali 
reikšti ir „atskirtas, atrėžtas“. Nuo 
Kingstouno molo, to „neišsipildžiu- 
sio“ ar „nieko nejungiančio“ tilto, iš 
tėvynės išplaukdavo nusivylę emigran- 
tai, iš kurių nė vienas, Joyce'o 
nuomone, nesugebėjo priartinti 
Airijos prie Europos vertybių. 


6 Heinso aforizmų knygelei - rytą 


Heinsas pripažino, kad anglai „gana 
negražiai“ elgėsi su airiais, ir tuoj pat 
pasiteisino: „Dėl to, matyt, reikia 
kaltinti istoriją“. Šie žodžiai neduos 
Stivenui ramybės visą dieną. Šią 
akimirką, tarkime, jie verčia jį 
prisiminti išvykusius į Angliją airių 
rašytojus: „Kodėl jie visi pasirinko tą 
vaidmenį?“ „Atsidavęs anglų tautos 
tarnas“ — taip tarytum juokais save 
yra pavadinęs Bernardas Shaw. 
„Dvaro juokdarys, linksminantis 
anglus“ - tokį vaidmenį Joyce'as 
skyrė Oscarui Wilde'ui. 


7 Neraudoti... dugnan - eilutės iš Johno 


Miltono elegijos „Lisidas“ (1638). 


8 Įmink... tų - nevykęs Stiveno bandy- 


mas eiliuoti, bylojantis apie jo, kaip 
autoriaus, nesėkmę ir nepateisintas 
tėvo, Saimono Dedalo, viltis. 


9 Lapė, laidojanti savo močiutę po 


bugienio krūmu - pasak Josepho 
Prescotto, atsakymas į šią mįslę iš 
tiesų yra „lapė, laidojanti savo motiną 
po bugienio krūmu“, bet kankinamas 
netekties skausmo Stivenas „motiną“ 
pakeičia „močiute“. „Močiutę“ taip 
pat galima interpretuoti kaip visą 
Stiveną slegiančią praeitį - gimtąją 
šalį, bažnyčią ir t. t. 


10 kuris vienintelis užtruko - „Odisėjos“ 


paralelė - kai Telemachas atvyksta pas 
Nestorą (mokyklos direktorius Dyzis), 

randa jį apsuptą sūnų; vieną iš jų, 
Peristratą, Nestoras nusiunčia pas 
Telemachą. 

11 orų maurų šokį - turima omeny 
mauriška-arabiška skaičių kilmė. 

12 Averojus ir Moišė Maimonidas - 
Aristotelio komentuotojai. Averojaus 
(1126-1198) parašyti Aristotelio 
darbų komentarai ypač padėjo 
daugeliui viduramžių scholastų, 
prisidėjo prie materialistinės minties 
gimimo. Moišė Maimonidas (1135- 
1204) - žydų filosofas, teologas. 
Remdamasis Aristotelio filosofijos 
arabiškąja interpretacija mėgino 
racionalizuoti judaizmą. 

13 šviečiančią šviesoje tamsą, kurios 
šviesa nesuvokė - evangelijos pagal 
Joną žodžių: „Šviesa šviečia tamsoje, 
bet tamsa jos nesuvokė“ (Jon 1:5) 
parafrazė. 

14 Amor matris (lot.) - motinos meilė. 

15 niekingas pelkės lobis - Jokūbas II 
Stiuartas (1688 m. nuverstas nuo 
sosto) bandė įsitvirtinti Airijoje, bet 
buvo sumuštas jos pelkėse. 


16 pliušiniame šaukštų futliare - dvylika 


apaštalų - t. y. po apaštalo atvaizdą 
ant šaukštų kotų. 

17 tuščios kriauklės - tuščių kriauklių, 
geldučių motyvas šioje pastraipoje 
simbolizuoja kūnus, kuriuose nebėra 
gyvybės arba kurie taip užsisklendę, 
kad prarado jausmus. Istorijos 
„faktai“, datos, mūšiai ir Žygiai yra 
tarytum tuščios kriauklės, į kurias 
istorikai bergždžiai mėgina įpūsti 
gyvybę. Trečiame skyriuje „Protėjas“ 


Stivenas eis jūros pakrante, o jo kojos 


traiškys tuščias kriaukles. Čia minėtą 
švento Jokūbo kiaukutą nešiodavo 
ispanų piligrimai Komposteloje. 

18 Trys kilpos - t. y. pirmame skyriuje 
minėti trys valdovai - Anglija, Italija 


su Romos katalikų bažnyčia ir 
Maligenas. Taip pat tai galima 
suprasti kaip kalbos, tautybės ir 
religijos kilpas, iš kurių Stivenas 
privalo išsivaduoti. 


19 O'Konelo - Danielis O'Connellas 


(1775-1847), Airijos nacionalinio 
judėjimo veikėjas, nuo 1811 m. 
vadovavo katalikų kovai už lygias 
teises. 1823 m. įkūrė katalikų 
asociaciją, vadovavo airių frakcijai 
Didžiosios Britanijos parlamente. 
1840 m. įkūrė Repylerių (unijos su 
Didžiąja Britanija priešininkų) 
organizaciją. 


20 fenijai - slaptos „Airių revoliucinės 


brolijos“, įkurtos 1858 m., nariai. 
1867 m. įvykdė nesėkmingą sukilimą 
prieš Didžiąją Britaniją. Pavadinimas 
kilęs iš airiško žodžio „fianna“, 
reiškiančio legendinę samdomą 
Fionno MacCumbaillo armiją, kuri 
III amžiuje gynė Airijos pakrantes. 


21 nemari atmintis — aliuzija į oranžistų 


tostą už Viljamą III, kuris 1690 m. 
sumušė katalikišką karaliaus Džeimso 
kariauną - „Už nemarią atmintį“. 
Toliau šioje pastraipoje minimi 
„papistai“ - katalikai, 1795 m. 
sektantų puolimo aukos. 

„Mėlynoji biblija“ - pagal „mėlynuo- 
sius vyrus“, maurus. Jų vardas kilęs iš 
vikingų Afrikos pavadinimo „Blauland 
hit Mikla“ - „Didžioji mėlynoji žemė“. 
„Trumpaplaukiai, pasiduokite“ — 
žodžiai iš populiarios oranžistų 
dainos, kurioje pajuokiami 1798 m. 
katalikai sukilėliai. Dainos herojus - 
trumpai kirptas jaunuolis iš šalies 
Pietų, kur liaudis buvo maištingesnė. 


22 Visi karalių sūnūs - tarp airių buvo 


populiaru pagyrūniškai kildinti save iš 
senųjų karališkų šeimų: nemaža 
Skandinavijos vikingų, 840 m. 


išsilaipinusių Airijoje ir įkūrusių 
Dubliną, buvo karališkos kilmės. Bet 
„karaliaus sūnumis“ buvo vadinami ir 
tikrojo tėvo neturintys Londono 
našlaičiai. Taigi Stivenas, galvodamas 
apie savo padėtį, priduria - „deja“. 
23 Per vias rectas (lot.) - tiesiais keliais. 
24 Jis balsavo už... padarytų - serą 
Johną Blackwoodą (1722-1799) 
anglai bandė papirkti pero titulu, 
siekdami, kad jis balsuotų už uniją. 
Tačiau Blackwoodas, kaip 1912 m. 
savo laiške rašė jo palikuonis Henry 
Blackwoodas Price'as Joyce?'ui, „mirė 
termpdamasis medžioklės batus“ - jis 


ruošėsi joti į Dubliną ir balsuoti prieš. 


25 Tai apie snukio ir nagų ligą - dar 
viena „Odisėjos“ paralelė: Nestoras 
yra riteris, arklių dresuotojas, todėl ir 
misteriui Dyziui suteikta panaši 
savybė - rūpinimasis gyvuliais. 1904 
m. Dublinas dar buvo „centras, 
kuriame vyravo periferija“ (tarkime, 
galvijų bandos į dokus buvo varomos 
tiesiai per miestą — šitai aprašyta ir 
„Uliso“ skyriuje „Hadas“). Jaunasis 
Joyce'as buvo priblokštas, kad jo 
pirmąjį apsakymą spausdins „tas 
kiaulių laikraštis“ „The Irish Homes- 


tead“ („Airių sodyba“), todėl pasirašė 
jį slapyvardžiu - Stephen Daedalus. 

26 Liverpulio susitarimas - įmonininkų 
susitarimas kartu kontroliuoti rinką. 
Juo buvo sužlugdytas airių planas 
vakarinėje salos pakrantėje esantį 
Golvėjų paversti transatlantiniu uostu. 

27 Ištvirkėlės... audžia - eilutės ir 
Williamo Blake'o eilėraščio „Nekalty- 
bės pranašai“. 

28 Neištikima žmona... meilužis O'Rur- 
kas - misteris Dyzis, darsyk patvirtin- 
damas mintį apie istorijos nepatikimu- 
mą, klysta. Iš tiesų Dermontui 
McMurroughui anglus į Airiją atvesti 
padėjo O'Rourke'o žmona Dervorgila. 

29 Per moterį ir Parmelas neteko valdžios — 
Charleso Stewarto Parnello (1846- 
1891), kovotojo už Airijos nepriklau- 
somybę, ryšiais su ištekėjusia moteri- 
mi Katherine O'Shea pasinaudojo jį 
šmeižę priešininkai. Bet iš tiesų jo 
likimą nulėmė Airijos vyskupai, 
slaptai susitarę su Gladstone'u ir jo 
šalininkais. 

30 Nes Alsteris... tiesa - Alsteris iš šešių 
šiaurinių Airijos grafysčių labiausiai 
priešinosi šalies savivaldai. Šios eilutės — 
oranžistų šūkis. 


PROTĖJAS 


Pasakojimas apie Protėją „Odisėjoje“ užima nedidelę dalį ilgame Menelajo pokal- 
byje su Telemachu (IV giesmė). Jaunuolis sužino, kaip iš nepatikimojo Protėjo 
pavyko išgirsti norimų žinių apie Odisėją. 

Pagrindinis šio epizodo simbolis - permaininga, banguojanti, atslūgstanti ir patvins- 
tanti jūra. Visi Stiveno sąmonės užfiksuoti objektai (ir negyvi daiktai, ir žmonės) 
patiria įvairiausių metamorfozių, nuolatos kinta Stiveno požiūris į istoriją ir Airiją, 
keičiasi pasakojimo stilius. Vidinis monologas, arba sąmonės srautas, puikiai 
atitinka protėjišką dvasią, panta rbei principą. Stivenas stengiasi perprasti save ir 
aplinkinį pasaulį („Visų daiktų parašai, kuriuos atėjau čia perskaityti“). 

Epizodo menas - filologija (Stiveno specialybė), todėl čia ypač gausu aliuzijų, 
dažnai skamba Shakespeare'o „Hamleto“ citatos, iškeliama su šia drama siejama 
viena iš pagrindinių „Uliso“ temų - tėvo ir sūnaus tema. 

Veiksmo laikas - vienuolikta valanda priešpiet, vieta - Sendimaunto pajūris (Sandy- 
mount Strand), epizodo spalva - žalia (jūros, mėnesienos, absento, Stiveno 
epifanijų, kurias jis ketino rašyti ant žalių lapų, ir nacionalinė Airijos spalva). 


1 Visų daiktų žymės - vokiečių teosofas- 
mistikas Jacobas Boehme (1575— 
1624) teigė, kad suvokimo aktas - tai 
priešpriešinimų aktas, ir visi daiktai 
turi savo „signatūrą“ bei neregimą 
substanciją (arba ir „paviršių“, ir 
„simbolinę prigimtį“). 

2 Trenkdamas į juos makaule - matyt, 
kalbama apie Aristotelį. Jis rašė, kad 
daiktai regimi ne patys savaime, bet 
dėl savo spalvos, ir jų vientisumą 
įrodinėjo trenkdamas arba spirdamas į 
juos. Taip pat galima aliuzija ir į 
George'o Berkeley solipsizmą. 

3 maestro di color che sanno (it.) - 
mokytojas tų, kurie žino. Eilutės iš 
Dante's „Pragaro“, kur Aristotelis 
aprašomas kaip sėdintis aukščiausiai 
Garbės rūmuose pragaro prieangy: 
Aš pastebėjau mokinių būry 
Ir tą, kurį užvis aukščiausiai stato 
Išminčiai i7 mąstytojai tikri 
(A. Churgino vertimas). 

4 nacbeinander (vok.) - vienas po kito 

(laike). 

nebeneinander (vok.) - vienas greta 

kito (erdvėje). Abi sąvokos iš Gotthol- 

do Lessingo „Laokoono“ (1766). 

6 Loso demiurgo - Losas - simbolinis 
Williamo Blake'o veikėjas („Loso 
knyga“, 1795). Demiurgas - sen. 
Graikijoje - laisvasis amatininkas; 
Platono filosofijoje - dievas, kūrėjas. 

7 Dominie Dyzis - „dominie“ škotiškai 

reiškia mokytojas. Kartu aliuzija į 

lotynišką „Dominus Deus“. 

vienuoliai mistikai - t. y. pranciškonai 

kordeljerai, kurie keliaudavo susijuosę 
abitą virve (pranc. „corde“). 

9 Alef, alfa: nulis nulis vienas - Adomo 


= 


oc 


telefono numeris, kuriuo simboliškai 
susiejami žydai (alef), graikai (alfa) ir 
sukūrimas iš nieko (nulis nulis vienas). 
Bet jei pasaulis buvo sukurtas iš nieko, 
tėvystė tėra mitas, tad Stivenui kūryba 
tam tikra prasme yra savikūra. 

10 Adomo Kedmono - tai, pagal 
kabalistų mokymą, tobulas žmogus, 
dvilytis vyro ir moters junginys. Ši 
tema „Ulise“ kartojama kelis kartus — 
9-ame skyriuje „Scilė ir Charibdė“ 
Stivenas sako, kad „dangaus ūkyje“ 
apgaubtas aureole žmogus yra 
androgeninis angelas („pats sau 
žmona“). 15-ame skyriuje „Kirkė“ 
Blumas apibūdinamas kaip „išbaigtas 
naujo moteriško vyro pavyzdys“. 

11 sukurtas, nepagimdytas - Kristus 
apaštalų darbuose dažnai įvardijamas 
kaip „gimęs, ne sukurtas“ (lot. 
„genitum non factum“). 

12 omoforionu - omotforionas - balto 
šilko vyskupo drabužis. 

13 Mananaano - Mananaanas - airių 
jūrų dievas (kaip graikų Protėjas). 

14 Duces Tecum (lot.) - „turėti su 
savimi“. Užrašas, tarkime, ant 
šaukimo į teismą. 

15 Čipendeilo - Thomas Chippendale'as 
(1718-1779) - garsus britų baldžius. 

16 All 'erta! (it.) - saugokis! 

17 aria de sortita (it.) - atsisveikinimo 
arija iš Verdi operos „Irubadūras“ 
(1852). 

18 Maršo bibliotekos užutėky - Maršo 
biblioteka yra netoli Šv. Patriko 
bažnyčios, kurios dekanu buvo 
Johnathanas Swiftas. Daugelis jį laikė 
bepročiu. Toliau minimas Joachimas 
Abbas (1145-1202) - vienuolis, kuris 

suskirstė pasaulio istoriją į tris 
periodus: Tėvo (iki Kristaus gimimo), 
Sūnaus (iki 1260 m.) ir Šventosios 
Dvasios (po to). 

19 Descende... decalveris (lot.) - nusileisk 
praplikėli, kol visai nenuplikai. 

20 Šventųjų sala - Airija viduramžiais 
garsėjo kaip šventųjų ir mokytų 
žmonių sala. Jos Bažnyčia Vakarų 
pasaulyje užėmė svarbią vietą, tačiau 
nepajėgė išlikti vientisa ir buvo 
suskaldyta. 

21 Osi, certo! (it.) - O taip, išties! 

22 po mahamanvantaros - mahaman- 
vantara - sanskritiškai „didieji metai“, 
viena iš teosofinių istorijos sąvokų. 

23 Aba, labai panašus į banginį - taip 
Stivenas pagalvoja apie debesį, kurį jis 
ir Blumas tą rytą pamatė vienu metu. 

24 Balandinės - orig. „Pigeonhouse“. 
Tarp dubliniečių paplitęs neoficialus 
elektrinės Sendimaunt Strend 
pavadinimas. 

25 Oui vous... Joseph (pranc.) - „Kas gi 
tau iškrėtė tokią kiaulystę?“ - „Tai tas 
balandis, Juozapai.“ 

26 Laukinės žąsies - laukinėmis žąsimis 
buvo vadinami airių revoliucionieriai, 
tremtiniai. 

27 lait chaud (pranc.) - šiltas pienas. 

28 lapin (pranc.) - triušis. 

29 gros lots (pr.) - loterija. 

30 C'est tordant... oui (pranc.) - Žinote, 
labai juokinga. Aš pats esu socialistas. 
Netikiu Dievo egzistavimu. Tik 
nesakykit mano tėvui. - O jis tiki? — 
Tėvas tai tiki. 

31 Scbluss (vok.) - baigta. 

32 mou en civet (pranc.) - plaučkepenių 
sriuba. 

33 boul" Micb' (pranc.) - prancūziškas 
Sen Mišelio bulvaro trumpinys. Šiame 
bulvare buvo gausu prabangių 
kavinių. 


34 kitas aš - Stivenas prisimena praneši- 
mą laikraštyje „Irish Times“. Jame 
buvo skelbiama apie žmogžudystę 
Stiveno gatvėje (Stephen street) 
Dubline. 

35 Lui, c'est moi (pranc.) - jis - tai aš. 

36 Encore deux minutes (pranc.) - dar 
dvi minutės. 

37 Fermė (pranc.) - uždaryta. 

38 Fiakras ir Skotas - turimi omeny airių 
misionieriai šv. Fiakras (mirė 670) ir 
scholastas Johnas Dunsas Scotusas 
(1266-1308). 

39 Euge! Euge! (lot.) - Šlovė! Šlovė! 

40 Comment? (pranc.) - Kaip? 

41 „Le Tutu“... „Pantalon Blanc et 
Culotte Rouge“ - nepadoraus turinio 
prancūziškų žurnalų pavadinimai. 

42 Belluomo (it.) - gražuolis, išdykėlis. 

43 chaussons (pranc.) - sluoksniuoti 
pyragaičiai. 

44 pus... flan breton (pranc.) - pūliai... 
sluoksniuoti pyragaičiai. 

45 Un demi setier! (pranc.) - pusę 
puodelio! 

46 II est... Ab, ou:! (pranc.) - Jis airis. 
Olandiško? Ne sūris. Mes du airiai, 
Airija, suprantat? Ak, taip! 

47 slainte! (air.) - į sveikatą! 

48 Dalkasijus - Dalkasijai - dinastija, 
valdžiusi Airiją X a. 

49 Arturą Grifitą - Arthuras Griffithas 
(1842-1922) - garsus airių politinis 
veikėjas, 1904 m. įkūręs „Sinn Fein“ 
organizaciją. 

50 Vieille ogresse... dents jaunes (pranc.) - 
Sena žmogėdra su geltonais dantimis. 

51 Mod Gon - Maud Gonne (1866- 
1953) - garsi Airijos gražuolė, 
aktorė, revoliucionierė. 1921 m. 
tapo pirmąja laisvos Airijos pasiunti- 
ne Prancūzijoje. 

52 „La Patrie“ (pranc.) - „Tėvynė“. 

53 Feliksas Foras - Felixas Faure'as — 

Prancūzijos prezidentas (1895-1899). 
Sklandė gandai, kad jis mirė meilužės 
glėbyje. 

54 bonne d tout faire (pranc.) - tarnaitė 
visiems darbams. 

55 Moi faire... tous les messieurs 
(pranc.) - Aš daryti... visiems ponams. 

56 tasai svarbiausias centras - turimas 
omeny vienas iš pagrindinių fenijų 
vadų Jamesas Stephensas (1824- 
1901). Jį išdavė šnipas, Stephensas 
buvo suimtas, bet vėliau sugebėjo 
pabėgti į Ameriką. 

57 tanu - tanas (iš air. „ta naiste“) — 
būsimas klano (genties) vadas, išrinktas 
tikrajam vadui dar esant gyvam. 

58 Mon fils (pranc.) - mano sūnus. 

59 šventasis Kanis - airių šventasis, 
gyvenęs VI a. 

60 Strongbou - normanų vado Richardo 
de Claire'o, 1170 m. užpuolusio 
Airiją, prievardis („Tamprialankis“). 

61 Un coche ensablė (pranc.) - karieta, 
įstrigusi smėlyje. 

62 Sero Luto - Lutas - legendinis 
gigantas su išpuvusiais dantimis. 

63 Fifufum - pasakoje milžinas sako: 
„Fi, fui, fo, fam. Aš užuodžiu anglo 
kraują“. 

64 Dvi marijos - t. y. Jėzaus motina ir 
Marija Magdalietė. 

65 Lochlanų - Lochlanai - gėliškas 
skandinavų grobikų vardas. Jie 840 m. 
įkūrė Dubliną. 

66 kai Malachis nešiojo aukso apykaklę - 
nugalėjęs danų karvedį Tomarą, airių 
karalius Malachis kaip savo pergalės 
ženklą nusegė jam nuo kaklo auksinę 
apykaklę. 

67 Badavimas, maras ir skerdynės - 
kalbama apie baisų badą, kilusį 1331 
m. Dubline. Pasak legendos, tuo metu į 
Dublino įlanką atplaukė neįtikėtino 
dydžio žuvų, kuriomis mito gyventojai. 


68 per užšalusią Lifi - 1338 m. žiemą 
Airiją užklupo neregėti šalčiai, ir 
staiga užšalo Lifi upė. 

69 Terribilia meditans (lot.) - Galvoda- 
mas apie baisius dalykus. 

70 Briuso brolis - Edvardas Bruce'as, 
jaunesnysis Roberto Bruce'o (1274-— 
1329), Škotijos karaliaus, brolis. 
1314 m. Edvardas įsiveržė į Airiją, 
tikėdamasis išvaduoti ją nuo anglų. 
Jis buvo „išrinktas“ Šiaurės Airijos 
karaliumi, bet vėliau pačių airių 
nužudytas kaip apsišaukėlis. 

71 Tomas Ficdžeraldas - Thomas 
Fitzgeraldas buvo vadinamas „šilkiniu 
riteriu“ dėl šilkinio kaspino, kurį jo 
šalininkai nešiojo ant šalmo. Vadova- 
vo 1594 m. sukilimui. 

72 Perkinas Vorbekas - Perkinas 
Warbekas (1479-1499) laikė save 
Ričardo III palikuoniu. Henriko VIII 
buvo nuteistas mirties bausme kaip 
apsišaukėlis. 

73 Lambertas Simnelas - Lambertas 
Simnelas norėjo užimti žuvusio 
Edvardo IV sūnaus vietą. 1487 m. jis 
buvo karūnuotas Dubline kaip 
Edvardas VI, bet netrukus suimtas. 
Henrikas VII jam atleido ir paskyrė 
savo rūmų virėju. 

74 juokėsi iš Gvido - turimas omeny 
Dante's draugas poetas Gvidas 
Kavalkantis (1250-1300), mėgęs 
vaikščioti po kapines. Dėl to iš jo, 
pasak „Dekamerono“ autoriaus 
Boccacio, šaipęsi dvariškiai. 

75 Harūnas ar Rašidas - VIII a. Bagdado 
kalifas, labai mėgęs prabangą, 
„Tūkstančio ir vienos nakties“ 
herojus. 

76 egiptiečiai - t. y. čigonai. Anksčiau 
buvo manoma, kad čigonai atsikraustė 
į Europą iš Egipto. Angliškas trumpi- 
nys „Gypsy“ (čigonai) yra atsiradęs iš 

„Gypcian“, o šis savo ruožtu iš 
„Egyptian“. 

77 frate porcospino (lot.) - brolis 
dygliuotis — taip buvo pramintas 
Akvinietis dėl savo proto aštrumo. 

78 šlepina, treinina... trašina - originale 
pavartoti trijų kalbų žodžiai: „schlep- 
pen“ (vok.), „trains“ (pranc.) ir 
„trascines“ (it.). 

79 Štai aš, mėnulio tarnaitė — plg. su 
Marijos atsakymu angelui: „Štai aš, 
Viešpaties tarnaitė“... (Lk 1, 38). 

80 Omnis caro ad te veniet (lot.) - Prie 
Tavęs glaudžiasi visa gyvasts. 

81 literatūrinė dama - turima omeny 
Ema Kliri, Stiveno meilė iš „Meninin- 
ko jaunų dienų portreto“. 

82 piuttosto (it.) - greičiau. 

83 Et vidit Deus. Et erant valde bona 
(lot.) - Ir pamatė Dievas. Ir buvo 
nepaprastai geri. 

84 Tiens, guel betit pied! (pranc.) - 
Žiūrėk, kokia maža koja! 

85 kuri nedrįsta ištart savo vardo - eilutė 
iš Oscaro Wilde'o draugo Alfredo 
Douglaso eilėraščio „Dvi meilės“. 
Šiuos žodžius Wilde'as perskaitė 
teisme, kur jis buvo kaltinamas 
homoseksualizmu. 

86 diebus ac noctibus iniurias patiens 
ingemiscit (lot.) - dieną ir naktį 
skriaudas kęsdamas kantriai dūsauja. 


Odisėjui pranašauja lengviausią mirtį 
(„Odisėja“, XI giesmė). 

88 Prix de Paris (pranc.) - Paryžiaus 
prizas - didžiausias arklių lenktynių 
prizas Prancūzijoje. Tačiau čia 
svarbesnis žodžių žaismas - „Prix de 
Paris“ galima suprasti ir kaip „Pario 
prizas“, dėl kurio ir kilo Trojos 
karas. 

89 Lucifer, dico, gui nescit occasum 
(lot.) - Rytinė žvaigždė, sakau, kuri 
nežino nuopuolio. Taip pat žodžių 
žaismas: „Lucifer“ — lotyniškai šviesos 
nešėjas (plg. Evangeliją pagal Luką 
10, 18: „Aš mačiau šėtoną, nukritusį 
iš dangaus kaip žaibas“), drauge tai - 
kitas Veneros pavadinimas. 

90 Mano kriauklė skrybėlė... kaukši - 
plg. Ofelijos dainą apie Hamletą iš 
Shakespeare'o „Hamleto“ (IV 
veiksmas, V scena, vertė A. Nyka- 
Niliūnas): How sbould I your true- 
love know / From another one? / By 
bis cockle-bat and staff / And bis 
sandal shoon (Kaip atskirsiu tavo 
meilę / Vieną iš minios? / Iš tos 
kriauklės prie kepurės, kurpių ir 
lazdos). 


91 Lawn Tennyson - ironiškai iškraipy- 


tas anglų poeto lordo Alfredo 
Tennysono (1809-:892) vardas. 
Angl. „lawn-tennis“ - „lauko tenisas“. 


87 švelniausia iš visų mirčių - Tiresijus 92 Gia (it.) - Jau. 


1! 
KALIPSĖ 


Šiuo epizodu - pasakojimu apie pagrindinio „Uliso“ herojaus, reklamos agento 
Leopoldo Blumo rytą - pradedama antra romano dalis. Veiksmo laikas - toks pat 
kaip ir pirmo epizodo, aštunta valanda ryto, vieta - Blumo namai Eklz gatvė 7, 
menas - ekonomika arba namų ūkio tvarkymas, spalva - oranžinė, organas — 
kepenys (Blumas - daug „kūniškesnė“ asmenybė nei Stivenas, tačiau jiedu turi ir 
nemažai panašumų), simbolis - nimfa. Kalipsė čia - ne tik figūra, vaizduojama 

Blumų miegamajame kabančiame paveiksle „Nimfos maudymasis“, bet ir Blumo 
žmona Merion, ispanų kilmės dainininkė, nematomais saitais tvirtai pririšusi 
vyrą prie savęs, nors po sūnaus Radžio mirties sutuoktiniai ir nebegyvena 
visaverčio lytinio gyvenimo. Taigi Blumas tartum ir turi namus ir yra viskuo 
apsirūpinęs, tačiau tuo pat metu jis ir ne namie, ilgisi pastovumo, ištikimybės, 
Itakės, - ja šiame epizode tampa Blumo protėvių žemė Palestina. Blumas, kaip ir 
Stivenas, su kuriuo jis kol kas nepažįstamas, nesijaučia namie esąs šeimininkas. 
Iš Kalipsės kerų Odisėją išlaisvinusio Hermio atitikmuo šiame epizode - lenkų 
kilmės žydas, mėsininkas Dlugačas. Odisėją-Blumą Joyce'as vaizduoja ironiškai, 
buitiškesniame lygmeny; apie šiuolaikinio Uliso didvyriškumą byloja tik jo 
vardas - Leopoldas (net smulkmenos skiria jį ir antikos herojų, tarkime, 
Homero Odisėjas turėjo šunį ir sūnų, o Blumas turi katę ir dukrą... ir pan.). 
Epizodo pasakojimo techniką, įvardytą kaip „pasakojimas (subrendusio)“ galime 
palyginti su pirmo skyriaus „pasakojimu (jauno)“ ir šešiolikto skyriaus „pasa- 


kojimu (seno)“. 


1 Bulvę turiu - bulvė - talismanas, kurį 
Blumui davė motina. Jis buvo skirtas 
priminti 1846-1848 m. badą ir turėjo 
apsaugoti nuo panašių nelaimių. 

2 saulės keliu - turima omeny amerikie- 
čio keliautojo Fredericko Thompsono 
knyga „Saulės keliu: apkeliavusiojo 
pasaulį dienoraštis“ (1893). 

3 savivaldos saulė teka šiaurės vakaruo- 
se, iš skersgatvio už Airijos banko - 
kalbama apie dienraščio „Freemans 
Journal“ vedamojo vinjetę, kurioje 
buvo pavaizduota virš Airijos banko 
tekanti saulė. Po ja puikavosi užrašas 
„Airija turi tapti tauta“. Konservaty- 
vias pažiūras palaikantis Airijos 
bankas buvo įsikūręs tame pastate, 
kuriame iki 1800 m. posėdžiavo 
nepriklausomas Airijos parlamentas. 

4 Blumo kalno - 55 mylios į pietvaka- 
rius nuo Dublino iš tiesų yra Blumo 
kalnų virtinė („Slieve Bloom“). 

5 Mozė Montefiorė - (Moses Montefiore, 
1784-1895) - turtingas anglų filantro- 
pas, rūpinęsis Europos žydų gerove. 

6 Tie rytai galvijų turguje - prieš 
vienuolika metų Blumas dirbo pas 
galvijų pirklį Džozefą Kafą. 


7 „Agendath Netaim“ - plantatorių 
bendrovė - sionistų kolonijos 
Palestinoje reklama. 

8 Sodoma, Gomora, Edomas - Blumas 
per klaidą Edomą (žmogaus vardas) 
priskyrė prie Dievo rūstybę patyrusių 
miestų pavadinimų. Anksčiau jau 
buvo panašus apsirikimas. „Užmokėk 
aštuonias markes...“, - galvoja 
Blumas. O vėliau priduria: „Gali 
sumokėti dešimt iš karto...“ Taigi 
tikroji kaina - aštuoniasdešimt 
markių. 

9 O Mili Blum... sodu - truputį pakeis- 
tas ketureilis, kuris Airijoje kartais 
siunčiamas šv. Valentino dienos proga. 

10 „La ci darem“ (it.) - duetas „Duok 
man ranką, gražuole“ iš Mozarto 
operos „Don Žuanas“. 

11 Voglio e non vorrei (it.) - noriu ir 
nenorėčiau. Blumas, išgirdęs netaisyk- 
lingą Moli kalbą („Turbūt parkrito ant 
grindų“), svarsto, ar „teisingai ji taria 
tą voglio“, bet pats šiek tiek iškreipia 
dueto „Duok man ranką, gražuole“ 
žodžius. 

12 Graži jo pavardė - „cock“ anglišku 
žargonu - penis. 

13 Radis - Blumų sūnus, gimęs 1893 m. 16 O karalius savo soste - žodžiai iš 


gruodžio 29 d., po vienuolikos dienų vaikiškos dainelės. 
mirė. 17 Ponkjelio valandų šokį - turimas 
14 O'Brajenas - Jamesas Xavieras omeny Amilcare'o Ponchielli (1834- 
O'Brienas (1828-1905) - aktyvus 1886) operos „La Gioconda“ trečiasis 
kovotojas už Airijos nepriklausomybę. veiksmas, kurio metu šokamas šokis, 
15 Entuziastas - entuziastais buvo simbolizuojantis valandas nuo aušros 
vadinamos dvi religinės sektos - IV a. iki sutemų. Tokia pati ir Joyce'o 
krikščionių, o XVIII a. - puritonų. „Uliso“ laikinė struktūra. 
LOTOFAGAI 


Klajodamas Odisėjas sutinka lotofagus - draugišką, švelnaus būdo tautą, nepalygi- 
namą, tarkime, su barbarais lestrigonais. Lotofagai Odisėjo bendrakelionius 
pavaišino lotosu ir šie, jo paragavę, pamiršo viską, net ir gimtus namus. 
Lotofagai šiame skyriuje - visi tie, kurie yra vienaip ar kitaip apsvaigę, panirę į 
neveiklumo būseną: sotūs arkliai, bažnyčios tarnai, eunuchai, apgirtę kareiviai, 
Makkojus, Bentamas Lajensas ir t.t. Pačiam Blumui užsimiršti padeda meilės 
laiškas, bažnyčia, vonia. Epizode vyrauja neveiklumo, apatijos, užsimiršimo, 
miego, kvapų motyvai, minimos įvairios gėlių rūšys (paskutinis epizodo žodis - 
„gėlę“), žaidžiama Blumo pavarde (angl. „bloom“ - žydėjimas) - jis meilės 
laiškus pasirašo Henrio Flauerio slapyvardžiu (angl. „flower“ - gėlė). 

Veiksmo laikas - dešimta valanda ryto, vieta - Dublino gatvės, kuriomis iš namų į 
pirtį eina Blumas, ir vonia (Stivenas tuo metu vaikštinėja palei Dublino įlanką). 
Epizodo organas - genitalijos (indas, gėlė ir pan.), menas - botanika ir chemija, 
pasakojimo technika - narcisizmas (Narcizas, prieš pavirsdamas gėle, gėrėjosi 
savo atvaizdu vandenyje), simbolis - Komunija (ji tartum priartina žmogų prie 
dieviškos užsimiršimo būsenos, kviečia jį prisikelti kitam gyvenimui). 


1 Betelio - angliškame Dublino plane Blumo tėvas Rudolfas Viragas 
tokio pastato nerastume. Tai žydiškas pasikeitė pavardę į anglišką — Blumas. 
pavadinimas, reiškiantis Dievo namai: 4 Masonas, taip - turimas omeny Anglijos 
„Beth“ - hebrajiškai namas, „El“ — karalius Edvardas VII (1841-1910), 
Dievas. Kai kurių tyrinėtojų nuomone, mėgęs dėvėti įvairias uniformas. Nuo 
Blumas turbūt turėjo omeny Gelbėjimo 1871 m. iki karūnavimo 1901 m. buvo 
armijos pastatą Lombardo gatvėje. frankmasonų ložės narys. 

2 dolce far niente (it.) - saldi dykystė. s Holobenas - apsakymo „Motina“ (rink. 

3 Henris Flaueris - Henry Floweris - „Dubliniečiai“) herojus. Buvo šlubas. 
Blumo slapyvardis. Angl. „bloom“ 6 peri — Thomaso Moore'o kūriny 
reiškia žiedas, žydėjimas, „flower“ — „Lalla Pokh“ (1817) - puolusios 
gėlė. Blumai atkeliavo į Airiją iš būtybės, kurioms rojaus vartai 
Vengrijos. Jų pavardė buvo Virag - užtrenkti, kol baigsis joms skirtas 
vengriškai tai reiškia gėlė. Leopoldo atgailos laikas. 

7 Esprit de corps (pranc.) - luomo 
dvasia (pažod. „Kūno dvasia“). 

8 Karalienė miegamajam valgė duoną su — 
eilutė iš vaikiško eilėraščio. Nutylėtas 
žodis - „medum“. 

9 Vargšas tėtis - Rudolfas Blumas 
nusižudė 1886 m. birželio 27 d. 

10 Mabometas nurėžė gabalą savo 
apsiausto, kad nepažadintų - pasak 
padavimo, Mahometas labai mylėjo 
gyvūnus. 

11 tulpės - šioje pastraipoje pateikiamą 
gėlių kalbą galima iššifruoti taip: 
tulpės - meilė, kaktusas - falas, 
neužmirštuolė ir žibutės - kuklumas, 
drovumas, rožės - meilė, grožis, 
anemona - trapumas. 

12 Morta ir Marija - Lozoriaus seserys. 
Aliuzija į Evangelijų tekstą, įkvėpusį 
ne vieną garsų dailininką. 

13 kaip anga sienoje Eštaune - Eštaunas 
yra šiaurinėje Fenikso parko dalyje, 
netoli Airijos vicekaraliaus rezidenci- 
jos. Airiai šią vietą siedavo su kyšiais, 
kurie rinkimų metu buvo duodami 
rinkėjams per šią angą. 

14 lordas Aivis - lordas Iveagh (1847— 
1927) - airių filantropas, „Guinnesso“ 
alaus daryklos akcininkas. 


15 lordui Ardilonui - lordas Ardilaunas 
(1840-1915) - airių politinis veikėjas, 
„Guinnesso“ alaus daryklos akcininkas. 

16 šventąjį Peterį Kleiverį - šventasis 
Peteris Claveris (1581-1654) - ispanų 
jėzuitas, misionierius, 44 metus 
praleidęs Pietų Amerikoje ir Afrikoje. 

17 Gledstouno - Williamas Gladstone'as 
(1809-1898) - Anglijos premjeras. 
Buvo labai populiarus Airijoj, nes 
pritarė jos savivaldai ir sutarė su 
katalikais. Jam mirštant, Dublino 
arkivyskupas Williamas Walshas 
pakvietė tikinčiuosius melstis už jo 
sielos išganymą. 

18 nenugalimuosius - nenugalimieji - 
fenijų grupė, įkurta 1881 m. Jos 
uždavinys buvo naikinti britų vyriau- 
sybės atstovus Airijoje. 

19 Oui est homo (lot.) - kas tas žmogus. 
Pirmieji trečios „Stabat mater“ dalies 
žodžiai. 

20 Olbani hercogas - karalienės Viktori- 
jos sūnus (1853-1884), miręs nuo 
hemofilijos. 

21 Peau d'Espagne (pr.) - ispaniška oda. 

22 tūkstančių tėvą - pakeistas gėlės 
saxifraga stolonifera („tūkstančių 
motina“) pavadinimas. 


HADAS 


Šis „Uliso“ epizodas atitinka XI „Odisėjos“ giesmę, kurioje pasakojama, kaip Odisėjas 
nusileido į požemio karalystę ir ten sutiko daugybę mirusiųjų; kai kurie jam davė 
naudingų patarimų, paaiškino jo žemiškų nesėkmių priežastis. 

Keturias Hado upes čia atitinka Dublino upės Lifi, Doderis, Didysis ir Karališkasis 
kanalai; Cerberis - tai tėvas Grabis, kritęs didvyris Ajaksas - Parnelas. Veiksmo 
laikas - vienuolikta valanda ryto, vieta - kapinės, organas - širdis (dėl širdies 
ligos mirė ir laidoti vežamas Dignemas), spalva - balta ir juoda, simbolis - 
kapinių prižiūrėtojas, pasakojimo technika - inkubizmas. Blumas mąsto apie 
mirtį, dažnai prisimena nusižudžius; tėvą. Beje, čia pirmąsyk Blumas pro karietos 
langą išvysta nepažįstamą gedulo drabužiais apsirengusį jaunuolį - tai Stivenas. 
Šiame skyriuje ypač daug herojų iš „Dubliniečių“ - Paueris, Kernenas, Stiveno 
tėvas Saimonas Dedalas, Kaningemas ir kt. 

1 fidus Acbates (lot.) - ištikimas Achatas. 

2 liaukitės darę pikta - žodžiai ant 
bažnyčios, pro kurią važiuoja karieta 
(„Liaukitės darę pikta. Viešpats arti“). 

3 Atas - Blumo tėvo šuo. 

4 „Trumpaplaukį vaikiną“ - turima 
omeny garsioji Williamo B. McBurney 
baladė (orig. „The Croppy Boy“), 
skirta 1798 m. airių sukilimui. 

5 Padėka Mažajai gėlei - Alfredo 
Tennysono eilėraštis, išspausdintas 
1904 m. birželio 16 d. laikraštyje 
„The Evening Telegraph“. 

6 sero Filipo Kremptono - Philipas 
Cramptonas (1777-1858) buvo 
garsus Dublino chirurgas. 

7 Meri Anderson - Mary Anderson - 
garsi prancūzų aktorė 1904 m. 
birželio 16 d. vaidino Belfaste. 

8 Smitas O'Brajenas - Smithas O'Brie- 
nas - 1848 m. sukilimo didvyris. Mirė 
1864 m. birželio 16 d. 

9 vorrei e non (it.) - norėčiau ir nenorė- 
čiau. Pagaliau Blumas ištaiso savo 
klaidą - dabar eilutė iš Mozarto operos 
„Don Žuanas“ skamba teisingai. 

10 Mi trema un poco il (it.) - Man dreba 
truputį (širdis). 

11 Išvaduotojo - turimas omeny 
Danielis O*Connellas (1775-1849). 
12 dramblio namo —t. y. Elverio užeiga 

„Pas dramblį“. 

13 Grėjaus - Johnas Gray (1816-1875) - 
airių patriotas, protestantas, žurnalo 
„Freeman“ leidėjas. 

14 Nelsono kolona - šį paminklą 
admirolui Nelsonui 1966 m. nugriovė 
airių patriotai. 

15 tėvo Metju - turimas omeny pamink- 
las tėvui Mathew (1790-1861), 
„blaivybės apaštalui“, vargšų globėjui. 

16 Priepuolis. Širdis - oficiali Parnello 
mirties kalėjime versija - širdies 
smūgis. 


17 Ir gyvenimo vidury - eilutė iš maldos 
(„Gyvenimo vidury mes mirties 
rankose“). 

18 Ar niekas nematėt Keli? - populiari 
miuziklo dainelė apie airį, palikusį 
moterį. 

19 „Sauliaus“ — „Saulius“ - Hendelio 
oratorija (1739). 

20... senas netikša Antonijo - populia- 
rios dainelės personažas, gyvenąs be 
sąžinės skrupulų. 

21 „Mater Misericordiae“ (lot.) - 
„Gailestingoji Motina“. Didžiausios 
Dublino ligoninės pavadinimas. 

22 „Plaukiojimas su „Bugabu“ — 
satyrinė baladė apie sudėtingą durpes 
gabenančių baržų plukdymą. 

23 Džeimsas Makkanas - Jamesas 
M'Cannas - buvęs Didžiojo kanalo 
direktorius. Mirė 1904 m. vasario 
12 d. Jam šiame skyriuje skirtas 
Charono vaidmuo. 

24 Tamsios tuopos, reti balti pavidalai - 
mirusiųjų karalystės aprašymas 
„Eneidoje“ (VI). 

25 Po senosios karalienės mirties našlystė 
nustojo žavesio - karalienė Viktorija 
(1819-1901) po savo vyro princo 
Alberto mirties (1861) nuolatos 
vilkėjo gedulo drabužiais. 

26 Domine - namine - iškraipyti 
lotyniški žodžiai „in nomine Domini“ 
(„Dievo vardu“). 

27 Non intres in judicium cum servo 
tuo, Domine (lot.) - Neteiski tarno 
savo, Viešpatie. 

28 Et ne nos inducas in tentationem 
(lot.) - Ir nevesk mūsų į pagundą. 

29 Trojos svorio matai - turima omeny 
Trojos svorių sistema (auksui, sidab- 
rui, brangakmeniams sverti). Penivai- 
tas lygus 24 granams (1,5552 g). 
Granas lygus 0,0648 g (tiek maždaug 
sveria vienas išdžiovintas kviečio 

grūdas). Taigi Blumas, penivaitą 
prilygindamas 12 gramų (ne granų), 
gerokai apsirinka. 

30 Habeat corpus (lot.) - Turi kūną. 
Galimas riktas arba žodžių žaismas — 
„Habeas Corpus“ yra lotyniškas 
teisinis terminas, reiškiantis draudimą 
kalinti asmenį be teismo. Įvairios šio 
raštiško įsakymo (papr. vadinamo 
Habeas Corpus Act) formos egzistuoja 
nuo XIII a. 

31 Sidabrinės gijos žiluos plaukuos - 
pakeisti populiarios Rexfordo ir 
Danhso dainos „Sidabrinės gijos 
aukso plaukuos“ (1874) žodžiai. 

32 stačius - Airių karalius ir karvedžius 
senovėje laidodavo stačius, veidu į 
priešo pusę. 

33 De mortuis nil nisi brius (lot.) - Apie 
mirusius nieko - nebent anksčiau. 

34 Jo idos, kovo ar birželio - Shakespea- 


re'o dramoje „Julijus Cezaris“ 
pranašas perspėja Cezarį, kad šis 
saugotųsi kovo idų. Dignemas mirė 
birželio 13 d., t. y. per birželio idas. 

35 Airio namas - jo karstas - ironiškai 
iškreipta patarlė „Anglo namas - jo 
tvirtovė“. 

36 Gęsta gebenės diena - Parnellas mirė 
spalio 6 d. Jo šalininkai tądien jo 
garbei atlape nešiodavo gebenės žiedą. 

37 Ekloga... Kempbelo - išties turimas 
omeny Thomaso Grey (1716-1771) 
eilėraštis „Elegija kaimo kapinėse“ 
(1751). 

38 Tai Apolonas buvo - Blumas painioja 
garsų graikų dailininką Apelį (IV a. 
pr. Kr.) su Apolonu. 

39 Robertas Emetas - airių patriotas 
(1778-1803), tikėjęsis įvykdyti 
sukilimą su Napoleono pagalba. Buvo 
suimtas ir nuteistas myriop. 


EOLAS 


Epizodas atitinka X „Odisėjos“ giesmę —- Odisėjas vėjų dievo Eolo saloje. Eolas 
šiame skyriuje - tai Kroufordas, jo sala - spauda, o pabiri epizodo fragmentai 
(tarp jų figūruoja ir ištraukos iš 1904 m. birželio 16 d. laikraščių) - nesuvaldomi 
vėjai, kuriuos paleido smalsūs Odisėjo bendrakelioniai. Pagrindinis epizodo 
motyvas - ne vieną kartą tiesiogiai ir netiesiogiai minimas vėjas. Čia rasime 
gausybę įvairiausių vardų, pavadinimų, dienos aktualijų, tuščiažodžiavimo - 
visa ši informacija prašvilpia lyg vėjas pro ausis. Epizodo spalva - raudona 
(gerai pateikta informacija įkaitina skaitytojų kraują), veiksmo vieta - redakci- 
ja, laikas - dvylikta valanda, organas - plaučiai, simbolis - redaktorius, menas - 
retorika (įvairių jos formų čia ypač gausu), pasakojimo technika - entimeminė 
(entimema - sutrumpintas argumentas, įrodymas arba samprotavimas, kurio 


trūkstamos dalys numanomos). 


1 E. R. -t. y. Edvard Rex, Anglijos 
karalius Edvardas VII. 

2 Deivis Stivensas - Davy Stephensas - 
reali asmenybė. Turėjo spaudos 
kioską, tačiau, pasak amžininkų, 
elgėsi kaip „spaudos magnatas“. 


3 Viljamas Braidenas - Williamas 
Brydenas (1865-1933) - airių juristas, 
„Freeman's Journal“ leidėjas. 

4 Mario, tenoras - turimas omeny 
Giovani Matteo Mario (1810-1883), 
italų dainininkas. 

5 Jo eminencija - t. y. Dublino arkivysku- 
pas Williamas Walshas (1841-1921). 

6 Nanečio - turimas omeny Josephas 
Patrickas Nannetti, italų kilmės 
airių leidėjas ir politinis veikėjas, 
pabrėždavęs, kad nėra profesionalus 
politikas. 

7 Karalienė Ona mirė - žurnalas 
„Spectator“ paskelbė apie karalienės 
Onos (valdė 1702-1714) mirtį labai 
vėluodamas. 

8 Tinachinčo baronijoje - Blumas 
prisimena įvairiu metu skelbtas 
naujienas. Tinachinčą 1797 m. Airijos 
parlamentas padovanojo garsiam airių 
politiniam veikėjui, oratoriui Henry 
Grattanui (1746-1820). 

9 Ilgšis Džonas - turimas omeny 
vyriausiasis policijos inspektorius 
Feningas, pavaizduotas apsakyme 
„Dievo malonė“. 

10 Nori dviejų raktų viršuje - du 
sukryžiuoti raktai - žemutinių Meno 
salos parlamento rūmų emblema. Pats 
parlamentas buvo vadinamas Raktų 
rūmais („House of Keys“). 

11 Po metų Jeruzalėj - frazė, kuria 
užbaigiamas pirmosios žydų Velykų 
dienos šventimas. 

12 Sbema Israel Adonai Elobenu (hebr.) - 
Klausyk Izraeli, Viešpats Dievas mūsų. 

13 Ne, tai kita - Blumas atsimena 
antrosios žydų Velykų dienos 
ceremoniją. 

14 Erinas — senosios Airijos pavadinimas. 

15 O Ksenofonas žiūrėjo į Maratoną - 
aliuzija į Byrono „Don Žuaną“ (III 
giesmė). 

16 apsišaukėlis skvairas - kalbama apie 
Francisą Higginsą (1746-1802), 
paprastą klerką, kuris, vedęs kilmingą 
ir turtingą moterį, apsiskelbė esąs 
„Skvairas“, dvarininkas. Jam pavyko 
įsigyti ir žurnalą „Freeman's Journal“. 


17 Šiaurės Korko milicija - kariniai 
daliniai, kuriuos suformavo anglų 
valdžia Korke 1798 m. sukilimo metu. 

18 Obajuj! - turima omeny Ohajo 
lyguma Airijoj. Veikėjai prisimena, 
kaip 1755 m. ją nesėkmingai bandė 
užimti anglai. 

19 kretikas - poetinė pėda, kurią sudaro 
trys skiemenys — pirmasis ilgas, antras 
trumpas ir trečias ilgas. Taip pat žodžių 
žaismas: angl. „cretic“ (kretikas) 
tariamas panašiai kaip „critic“ (kritikas). 

20 Mes Veksfordo... kumščio - eilutės 
iš liaudies baladės, sukurtos per 
1798 m. sukilimą. Veksfordas buvo 
pasipriešinimo anglams centras. 

21 Visas pasaulis prieš tave - plg. 
Miltono „Prarastojo rojaus“ 12 
giesmę, kur kalbama, kaip Adomas ir 
Ieva palieka rojų („The world was all 
before them“). 

22 Ak, aukšta padėtis... širdį - arija iš 
Michaelio Williamo Balfe'o operos 
„Kastilijos rožė“. 

23 Šlovė, kurią vadino Roma - eilutė iš 
E. A. Poe eilėraščio „Helenai“ (1831). 

24 kloakų maniją - Joyce'as šioje vietoje 
parafrazuoja Herberto Wellso žodžius 
apie „Menininko jaunų dienų 
portretą“: „Kaip Swiftui ir bet kuriam 
kitam airių rašytojui, Joyce'ui būdinga 
nešvarumų manija“. 

25 Entrez, mes enfants! (pranc.) - 
Įeikite, mano vaikai. 

26 Viena banga... priglunda - truputį 
pakeistos airių poeto Douglaso 
Hyde'o (1860-1949) eilėraščio 
„Sielvartas jūroje“ eilutės. 

27 Airis išgelbėjo jam gyvybę ant Vienos 
pylimo - 1853 m. buvo pasikėsinta į 
imperatorių Pranciškų Juozapą. 
Gyvybę jam išgelbėjo Karlas O'Donel- 
las, airių emigranto sūnus. 

28 ir tas suteikė karaliui Austrijos feldmar- 

šalo titulą - 1904 m. Pranciškaus 
Juozapo įpėdinis Pranciškus Ferdinan- 
das oficialaus vizito į Angliją metu 


suteikė anglų karaliui feldmaršalo titulą. 


29 Viešpats Salsberis - turimas omeny 
markizas Salisbury (1830-1903), 
Anglijos konservatorių partijos 
pirmininkas, aršus Airijos priešas. 

30 Balsės, kurių nepažįsta semitai ir 
saksai - matyt, turima omeny dvide- 
šimta graikų abėcėlės raidė ipsilon, 
kurios ekvivalentas neegzistuoja nei 
ivrito, nei anglų kalbos abėcėlėje. 

31 Jie ėjo į mūšį, / bet visad krito - eilutė 
iš W. B. Yeatso eilėraščio „Rožė“ 
(1893). Pasak Mathew Arnoldo („The 
Study of Celtic Literature“, 1867), 
„keltai buvo pasmerkti nesėkmei 
pragmatiškame politikos ir materiali- 
nės gerovės pasaulyje...“ 

32 Saliustijaus - Gajus Saliustijus 
Krispas (86-34 m. pr. Kr.), Romos 
istorikas, Cicerono gerbėjas. 

33 Generolą Bobrikovą - Suomijos 
generalgubernatorių Nikolajų 
Ivanovičių Bobrikovą (1857-1904), 
vykdžiusį antidemokratines reformas 
ir pramintą „tipišku rusų tironu“, 
1904 m. birželio 16 d. nušovė suomių 
senatoriaus sūnus. 

34 Tame jaunystės žodyne - aliuzija į 
žodžius „O jaunystės žodyne nėra 
tokio žodžio kaip nevykėlis“ (Edwar- 
das Lyttonas). 

35 Boris-in-Osori miestely - miestelis 
netoli Dublino. Jame 1848 m. 
O'Conellas organizavo protesto prieš 
Uniją mitingą. 1904 m. tautininkai 
atgaivino šią tradiciją. 

36 Senė iš Prins gatvės - taip su humoru 
buvo vadinamas „Freeman's Journal“. 
Šis vardas gali būti siejamas su senovės 
Airijos įvaizdžiu ir svyruojančia žurnalo 
politika šalies savivaldos klausimu. 


37 Gregoras Grėjus - Gregoras Grey - 
Dublino graveris. 

38 Tėjų Pėjų - Tay Pay - airių žurnalisto, 
leidėjo Thomaso Powerio O'Connoro 
pravardė. 

39 Blumenfeldu - turimas omeny 
Ralphe'as Blumenfeldas, amerikiečių 
žurnalistas, 1904 m. Londone leidęs 
„Daily Express“. 

40 Pajė - Felixas Pyatt - prancūzų 
revoliucionierius, žurnalistas, garsėjęs 
kandžiais ir stilingais straipsniais. 

41 la tua pace... biace... tace (it.) - 
Dante's „Pragaro“ V dalies 92, 94, 96 
eilučių pabaigos: „... tavosios taikos / 
... laukia mūsų kalbos... /... kai 
viesulo nėra ir aplinkui pasaulis tylos“ 
(vertė A. Churginas). 

42 per Vaer perso (it.) - nepermatomoj 
migloj („Pragaras“, V). 

43 guella pacifica orafiamma (it.) - šitoj 
taikingoj oriflamoj („Rojus“, XXXI). 
44 di rimirar fe piu ardenti (it.) - kad dar 
karščiau taip įdėmiai žiūrėtų („Rojus“, 

XXXI.). 

45 Kiekvienai dienai gana... - plg. 
„Kiekvienai dienai gana savo vargo“ 
(Evangelija pagal Matą 6, 34). 

46 trečios profesijos - t. y. teisės. Kitos 
dvi - teologija ir medicina. 

47 Henrio Gratano ir Fludo ar Demoste- 
no ir Edmundo Berko - Henry 
Grattanas (1746-1820), Henry 
Floodas (1732-1791) ir Edmundas 
Burke'as (1729-1797) - airių politi- 
kai, garsūs oratoriai. 

48 Harmsvortą - Alfredas Harmswort- 
has (1865-1922) - garsus anglų 
žurnalistas, leidėjas. Gimė Čeiplizode, 
vakariniame Dublino priemiestyje. 

49 amerikoną pusbrolį - t.y. Josephą 
Pulitzerį, laikraščių magnatą. 

50 Daktaras Lukasas - turimas omeny 
airių gydytojas, patriotas, žurnalistas 

daktaras Lucasas (1713-1771), apie 
kurį Grattanas pasakė: „Jis padėjo 
pamatą Airijos laisvei“. 

51 Džonu Filipotu Karenu - Johnas 
Philipotas Curranas (1750-1817) - 
airių juristas, patriotas, oratorius, 
gynęs 1798 m. sukilimo dalyvius. 

52 lex talionis (lot.) - keršto įstatymas. 

53 Ir minėjo Mikelandželo „Mozę“ 
Vatikane - iš tiesų Mozės statula stovi 
ne Vatikane, o San Pietro Vinchelli 
rūmuose Romoje. 

54 Nuo tada... eigą - pasak rusiškojo 
Joyce'*o leidimo komentuotojos E. 
Genijevos, Stivenas čia parodijuoja 
vieną Charleso Dickenso „Didžiųjų 
vilčių“ 10 skyriaus epizodą. 

55 A. E. - George'o Russello pseudoni- 
mas. „Opalinė tyla“ - vienas iš 
mėgstamiausių jo įvaizdžių. 

56 Timu Hyliu - Timas Michaelas Healy 
(1855-1931) - airių politikas, iš 
pradžių karštas Parnello šalininkas, 
vėliau jį išdavęs. Devynerių metų 
Joyce'as parašė eilėraštį „Ir tu, Hyli“, 
kuriame šį politiką lygina su Brutu. 

57 Vaikas, vyras, atvaizdas - užuomina apie 
Mozės likimą - nuo kūdikio nendrių 
lopšy iki garsiausių skulptorių kūrinių. 


58 Minios Malabmaste ir karališkoj 
Taroj - į Taros politinį susirinkimą 
klausytis O'Connello kalbos 1843 m. 
rugpjūtį suvažiavo daugybė airių. 
Panašiame susirinkime Malahmaste 
(Mullaghmast) tų pačių metų spalį 
skulptorius Hoganas simboliškai 
karūnavo O'Connellą. 

59 Akašos kronikos - Rytų teologijoje 
Akaša - universalus mediumas ir 
knyga, sauganti amžinąją gamtos 
paslaptį. 

60 Fuit Ilium! (lot.) - Praėjo Ilioną. Plg. 
„Eneidos“ eilutę: „Jau po trojėnų, po 
Iliono ir po užtarnautos Teukrų 
šlovės!“ (Vergilijus „Eneida“, 2, 325; 
vertė A. Dambrauskas). 

61 Nulla bona (lot.) - Jokio turto. 

62 Vargšė Penelopė. Penelopė Rič - 
žodžių žaismas: angl. „rich“ reiškia 
turtuolė. Kita vertus, Penelopė Rich 
buvo reali asmenybė, anglų poeto 
Philippo Sidney mylimoji. Pagarsėjusi 
kaip svetimautoja, ji - tikra „Odisė- 
jos“ Penelopės priešingybė. 

63 Deus nobis baec otia fecit (lot.) - 
ramiai čia tįsoti davė mums Dievas 
(Vergilijus „Bukolikos“, Ekloga 1, 6; 
vertė A. Dambrauskas). 


LESTRIGONAI 


Aštuntas „Uliso“ epizodas atitinka X „Odisėjos“ giesmę. Lestrigonai - tai 
žmogėdros, pas kuriuos pateko Odisėjas, išplaukęs iš Eolo salos. Kanibalizmo 
motyvas ne kartą skamba epizodo tekste. Blumo mintys nuolatos sukasi apie 
maistą, palyginimai, metaforos daugiausia susijusios su maistu ar maisto 
šalinimu (tarkime, Blumas svarsto, ar deivės turi išeinamąsias angas), iškyla 
dantų (lestrigonai) įvaizdis. Veiksmo laikas - pirma valanda dienos (pietų 
metas), vieta - užkandinė; epizodo organas - virškinimo traktas, menas - 
architektūra, simbolinės spalvos nėra, simbolis - policininkai, pasakojime 
technika - peristaltinė (peristaltika - žmogaus ir gyvūnų vamzdinių organų 
sienų banguojantys judesiai, atsirandantys susitraukiant jų raumenims; dėl jų 


slenka tų organų turinys). 

1 YM.C.A. - Young Men's Christian 
Association (Jaunųjų krikščionių 
asociacija). 

2 Džonas Aleksanderis Daujis - Johnas 

Alexanderis Dowie'is (1817-1907) - 

škotų kilmės JAV „krikščionių atsinau- 

jinimo“ veikėjas. 1901 m. įkūrė Siono 

miestelį netoli Čikagos. 1906 m. 

miestelio gyventojai jį apkaltino 

sukčiavimu bei amoraliu elgesiu. 

Toris ir Aleksanderis - Tory ir Alexan- 

deris - „amerikietiško atgimimo“ 

misionieriai. 

4 Peperio - Pepperis - cirko magas, 
naudojęs fosforescuojančius kostiu- 
mus ir šitaip kūręs vaiduoklius. 

5 Jom Kipur - žydų nuodėmių išpirkimo 
šventė. 

6 L. s. d. (lot.) - „librae, soliai, denarii“ 
(svarai, šilingai, pensai). 

7 Hamletai... klajoti - Blumas šiek 
tiek painioja „Hamleto“ žodžius. 
Vietoje „žemėje“ tragedijoje sakoma 
„naktimis“. 

8 Žavi ta knygelė, sero Roberto Bolo - 

pažvelgęs į laikrodžio rodyklės rutulį, 

Blumas prisiminė knygos „Story of 

the Heavens“ autorių Robertą Ballą 

(angl. „ball“ - kamuolys, rutulys). Jis 

buvo Kembridžo observatorijos 

direktorius, karališkasis astronomas. 

Pendenis - iš tiesų Blumas stengiasi 

prisiminti Penrouzo pavardę, bet jo 

sąmonėje iškyla Williamo Thackeray 
romano „Pendenis“ (1850) pavadini- 
mas. Pastarasis žodis primena žodį 

„penis“. Antrasis pavardės Penrouzas 

(orig. „Penrose“) dėmuo angliškai gali 

reikšti vandenį, purkštuką, taip pat tai 

veiksmažodžio „kilti, kelti“ būtojo 
laiko forma. 

10 Ryt neš tave karste, / Kol brendi per 
rugius - Blumas sujungė eilutes iš 
dviejų skirtingų eilėraščių - Roberto 


iv 


“ 


Burnso ir Felixo McGlennano „Jo 
laidotuvės rytoj“. 

11 Jį vadina Kašelu Boiliu O'Konoru 
Ficmorisu Tisdalu Farelu - turimas 
omeny Cashelas Boyle'is O'Connoras 
Fitzmaurice'as Tisdallas Farellas, 
realus asmuo, Dublino keistuolis. 

12 Kalbama, kad jis buvo džiovininkas - 
turimas omeny princas Albertas. 
Buvo manoma, kad jis mirė nuo 
tuberkuliozės. 

13 Tomio Muro - turimas omeny airių 
poetas Thomasas Moore'as (1779- 
1852). 

14 Džo Čemberlenui - turimas omeny 
Josephas Chamberlainas (1836- 
1914), anglų politikas, Airijos 
savivaldos priešininkas. 

15 De Vetui - turimas omeny Christia- 
nas De Wetas (1854-1922), būrų 
vadas. Airių nacionalistai palaikė 
būrus ir karštai priešinosi imperialisti- 
nei Chamberlaino politikai. 

16 Vinigerio kalnas - 1798 m. „Suvieny- 
tųjų airių“ sukilimo lemtingo mūšio 
vieta. 

17 nesvarbu, jei laukia ešafotas - žodžiai 
iš T. Sullivano dainos „Dieve, saugok 
Airiją“. 

18 Harvis Dafas - bendras policijos 
šnipų vardas. 

19 Salmonas - angl. „salmon“ - lašiša. 

20 Džonas Hovardas Parnelas - Johnas 
Howardas Parnellas (1843-1923) - 
Charleso Stewarto Parnello brolis, 
1904 m. buvo Dublino ceremonmeis- 
teriu. 

21 DKB t. y. Dublino kepimo 
bendrovės. 

22 Kreipėsi dėl Čilterno apygardų - t. y. 
pralaimėjęs rinkimus kandidatas 
kreipėsi dėl paskyrimo Čiltern Hilso 
valdytoju. 

23 Ryja parke apelsinų žieveles — airių 

nacionalistai Fenikso parke susirinki- 
mų metu valgydavo apelsinų žieveles, 
taip demonstruodami savo neapykan- 
tą oranžistams. 

24 Artėjantys įvykiai meta šešėlį - eilutė 
iš Thomaso Campbello (1777-1844) 
baladės „Lošilio perspėjimas“ (1802). 

25 Bobo Doreno - Bobas Dorenas - 
Joyce'o apsakymo „Pensionatas“ 
veikėjas. 

26 Trys rimtos panelės tiesiai iš mokyklos - 
dainelė iš Gilberto operos „Mikado“ 
(1885). 

27 La causa ė santa (it.) - šventas 
reikalas. 

28 Mejerbyras - turimas omeny Jacomo 
Meyerbeeras (1791-1864), žydų 
kilmės vokiečių kompozitorius, 
operos „Hugenotai“ (1835) autorius. 

29 Pažvelkite tiktai į šiuos paveikslus - 
plg. Shakespeare'o „Hamletas“, III 
veiksmas, IV scena: Hamletas meldžia 
motinos palyginti dviejų brolių 
paveikslus. 

30 Bet tada dingsta aliuzija - t. y. aliuzija 
į anglišką priežodį „Gimė su sidabri- 
niu šaukštu burnoj“. 


31 ant Houto - Houtas (Howth) - kalno 
pavadinimas. 

32 Ji buvo iš Sent Ležerų Donerailių 
giminės - turima omeny Elizabeth 
Oldworth (?-1773), vienintelė 
vikonto Doneraile'o duktė. Būdama 
septyniolikos metų, ji tapo slapto 
masonų susirinkimo liudininke ir nuo 
tada prisiekė saugoti paslaptį. 

33 „Paukščio lizdas“ - Dublino misionie- 
rių organizacija, siekusi atversti 
jaunimą į protestantizmą. 

34 kur sudegė ir nuskendo per išvyką 
Niujorke - 1904 m. birželio 15 d. Yst 
River upėje užsidegė garlaivis „Gene- 
ral Slocum“. Gaisro metu žuvo 
daugiau kaip 500 žmonių, daugiausia 
vaikai. 

35 Pasipūtęs kaip Trojas - turimas omeny 
Dublino arkivyskupas Johnas Thoma- 
sas Troy (1799-1823), proangliškos 
politikos šalininkas. 

36 Sero Tomo Dyno - turimas omeny 
garsus airių architektas, daugybės 
Dublino pastatų autorius Thomasas 
Deanas (1792-1871). 


SCILĖ IR CHARIBDĖ 


Šis epizodas, kai kurių tyrinėtojų nuomone, iš pradžių autoriaus buvo sumanytas 
kaip vienas iš pirmos „Uliso“ dalies („Telemachas“, „Nestoras“, „Protėjas“) 
skyrių ir tik vėliau tapo devintu romano epizodu. „Scilės ir Charibdės“ centre - 
Stivenas ir jo samprotavimai; „Protėjuje“ šis jaunuolis vaikštinėjo vienišas 
paskendęs savo mintyse, o dabar jam tenka dalyvauti tikrame proto turnyre. 
Airijos nacionalinės bibliotekos direktoriaus kabinete vyksta diskusija - ją, kalbant 
Thomo Stearnso Elioto studijos „Ulisas: tvarka ir mitas“ žodžiais, galime 
apibūdinti taip: „Nenoriu pasakyti, kad kalbu tai, ką galvoju; aš tik reprezentuo- 
ju tam tikrą kalbėjimo procesą, galimą šiomis aplinkybėmis“ (netgi klausiamas, 
ar tikįs savo paties teorija, Stivenas nedelsdamas atsako: „Ne“). Diskusijos tema — 
Shakespeare'o fenomenas, menininko kūrybos ir gyvenimo ryšys, ištikimybė ir 


išdavystė, tėvo ir sūnaus santykiai. 


Šiame epizode galime įžvelgti tokias pagrindinių motyvų paraleles su „Odisėja“: 
Scilė - tai dogma, Aristotelis, Stratfordas, Charibdė - misticiz:mas, Platonas, 

Londonas, Ulisas - Sokratas, Jėzus, Shakespeare'as. 
Epizodo organas - smegenys, menas - literatūra, simbolis - Stratfordas, Londonas, 
veiksmo vieta - biblioteka, laikas - antra valanda dienos, pasakojimo technika - 


dialektinė. 


1... tuos neįkainojamus „Vilhelmo 
Meisterio“ puslapius - t. y. Goethe's 
romano „Vilhelmo Meisterio moky- 
mosi metai“ puslapiai, kuriuose 
kalbama apie tai, kaip herojus verčia 
„Hamletą“. 

2 senk pa - orig. „sinkapace“ iš pranc. 
„Ccingue-pas“ - penkiažingsnis. 

3 nukurantijo - orig. „corantoed off“ - iš 
pranc. šokio pavadinimo „courante“. 

4 „Šėtono bėdomis“ - „Šėtono bėdos“ - 
kadaise populiarios anglų rašytojos 
Marie Corelli (tikr. Mary Mackay, 
1855-1924) romanas. Autorė 
pretenzingai laikė save „antruoju 
Shakespeare'u“. Jos vaizduojamas 
Šėtonas primena Williamo Blake'o 
Šėtoną iš poemos „Miltonas“. 

s Daugiabalsis Šėtonas... lyg angelų - 
eilutės iš Miltono „Prarastojo rojaus“. 

6 Ed egli avea del cul fatto trombetta 
(it.) - o tas pasturgaliu sutrimitavo 
(Dante, „Pragaras“; vertė Aleksys 
Churginas). 

7 Retadantė Ketlin, keturi gražūs žali jos 
laukai, svetimšalis jos namuose — 
„Retadantė Ketlin“ - pavergtos Airijos 
simbolis. Williamo Yeatso pjesėje 
„Ketlin Hulihan“ (1902), „keturi 
gražūs žali jos laukai“ - simboliški 
keturių Airijos grafysčių pavadinimai, 
„Svetimšalis jos namuose“ - tarp airių 
sukilėlių 1798 m. paplitęs anglų 
pavadinimas. 

8 ave, rabbi (lot.) - sveikas, mokytojau. 
Stivenas pajuokia Krenlį, įsivaizduo- 
jantį save mesiju ir įsitikinusį, kad su 
dvylika vyrų iš savo gimtinės Tainahi- 
lio jis sugebės išlaisvinti Airiją. 


9 Slėnio šešėlyje... - „Slėnio šešėlyje“ („In 
the shadow of the glen“) - Airijos 
Atgimimo veikėjo J. M. Synge'o (1871- 
1909) pjesės pavadinimas. 

10 nors aš žaviuosi juo, kaip ir senasis 
Benas, stabmeldiškai negarbindamas - 
Benas Jonsonas pirmojo Shakespea- 
re'o dramų leidimo (1623) įžangoje 
rašė, kad žavisi Hamletu jo „stabmel- 
diškai negarbindamas“. 

11 Raselas - t. y. jau minėtas Johnas 
Russellas, pasirašinėjęs inicialais A. E., 
kuriuos pokštininkai šifravo kaip 
„agrikultūrinis ekonomistas“, o jis 
pats - „aeon“ (graikiškai amžinybė). 

12 Gustavo Moro - turimas omeny 
prancūzų dailininkas romantikas 
Gustave'as Moreau (1826-1898), 
kurį mėgo Russellas. 

13 Danlopas - Danielas Dunlopas, 
garsus airių teosofas. 

14 Džadžas - Williamas Judge'as, garsus 
airių teosofas. 

15 Arvalas - vadovaujantis teosofinio 
judėjimo organas. 

16 K. H. - turimas omeny Jelenos 
Blavatskajos mokytojas, tibetietis 
Koot Hoomi. 

17 P Ž. —t. y. paprastas žmogus. 

18 J. P. B. - Jelena Petrovna Blavatskaja. 

19 Pfuiteufel! (vok.) - baisi gėda! 

20 misteris Geriausias - orig. „Mister 
Best“ (angl. „best“ - geriausias, 
šauniausias ir pan.). Turimas omeny 
Richardas Irwinas Bestas (1872- 
1952), Airijos nacionalinės bibliote- 
kos direktoriaus pavaduotojas, 
vertėjas. 

21 čia ir dabar, per kuriuos visa dabartis 

panyra į praeitį - svarbus Joyce'o 
filosofijos ir estetikos principas, 
siejamas su Augustino Palaimintojo 
(353-430) veikalo „Apie dvasios 
nemirtingumą“ mintimis. 

22 Žiubenvilio - turimas omeny Henri 
d'Arbois de Jubainville'is (1827- 
1910), prancūzų keltologas, Collėge 
de France Keltų studijų profesorius, 
kurio paskaitas lankė Synge'as. 
Jubainville'o veikalą „Airių mitologi- 
nis ciklas“ (1903) į anglų k. išvertė 
Bestas. 

23 Bėk skubėk... skurdžia kalba - eilutės 
iš airių poeto Douglaso Hyde'o 
eilėraščio. 

24 Stivenas Makkena - Stephenas 
MacKenna (1872-1954), airių 
neoplatonistas, rašytojas. 

25 II se promėne, lisant au livre de lui- 
mėme (pranc.) - Jis vaikštinėja 
skaitydamas knygą apie save patį. 

26 Hamlet ou le Distrait, biėce de 
Shakespeare (pranc.) - Hamletas, arba 
Išsiblaškėlis, Shakespeare'o pjesė. 

27 Robertas Grynas - turimas omeny 
Robertas Greenas (1558-1592) - 
dramaturgas, Shakespeare'o varžovas. 

28 Devynios gyvybės - „Hamlete“ - 
aštuonios mirtys. Devintąja Stivenas 
laiko Shakespeare'o sūnaus Hamneto 
mirtį. 

29 Chaki spalvos Hamletai šaudo 
nedvejodami - anglų ir būrų kare 
anglų uniforma buvo chaki spalvos. 
„Šaudyk nedvejodamas“ - airių 
sukilėlių šūkis. 

30 koncentracijos stovyklos, abdainuotos 
misterio Svinberno - užuomina apie 
Charleso Swinburne'o (1837-1909) 
sonetą „Apie pulkininko Bensono 
mirtį“ (1901), kur aprašoma Bensono 
mirtis būrų stovykloje, skirtoje karo 
belaisviams. 


31 limbo patrum (lot.) - tėvų kraštas. 

32 Berbedžą - turimas omeny Richardas 
Burbage'as (1567-1619), anglų 
aktorius, suvaidinęs beveik visus 
pagrindinius vaidmenis Shakespeare'o 
pjesėse. 

33 Ar tu čia, bičiuli? - „Hamletas“, 

I veiksmas, V scena; vertė A. Nyka- 
Niliūnas. 

34 absit nomen! (lot.) - neminėsime 
vardo! 

35 archontų - archontai - Atėnų seniū- 
nai, įvykdę mirties bausmę Sokratui. 
36 į plikarausvį lolardo obuolį, nekalto, 
nors ir apšmeižto — šiame skyriuje 

aprašomas bibliotekininkas - tai 
Thomasas Lysteris (1855-1922), 
vyriausiasis Airijos nacionalinės 
bibliotekos bibliotekininkas (1895— 
1920), pacifistas, kvakeris ir lolardas. 
Dėl savo religinių pažiūrų jis kėlė 
įtarimą katalikams. 

37 Į Romevilį - t. y. į Londoną. 

38 Net Jeigu žemės drebėjimas nebūtų 
nurodęs datos - 1580 m., kai Shakes- 
peare'ui buvo 16 metų, Anglijoje 
įvyko stiprus žemės drebėjimas. 

39 Luisas H. Viktoris - turimas omeny 
XIX pab. airių literatas Louisas H. 
Victory. 

40 T. Kolfildas Irvinas - T. Caulfieldas 
Irwinas, airių poetas, domėjęsis 
okultizmu. 

41 Džordžas Robertsas - George'as 
Robertsas, Dublino leidyklos „Mon- 
sel“ vadovas. 1909 m. pasirašė su 
Joyce'u sutartį dėl „Dubliniečių“ 
leidimo, tačiau vėliau buvo priverstas 
ją atšaukti. 

42 Longvortas - Ernestas Longworthas, 
proangliško laikraščio „Daily 
Express“ leidėjas. 

43 Cordoglio (it.) - liūdesys. 

44 Kristaus lapinas - turimas omeny 

George'as Foxas (1624-1691), 
kvakerių bendruomenės įkūrėjas. 
Angl. „fox“ - lapė. 

45 Ta an bad ar an tir. Taim imo sbagart 
(air.) - „Laivas yra ant kranto. Aš esu 
kunigas.“ Sakiniai iš airių kalbos 
vadovėlio, kurio autorius kunigas 
Eugene'as Growney (1863-1899), 

46 E guando vede Vuomo Uattosca (it.) - 
Ir kai pažvelgia į žmogų, nunuodija jį. 
Brunetto Latini (1220-1294) pateiktas 
basilisko aprašymas („Il Tesoro“, 1260). 

47 Kas ber miestas, didieji mokovai? - 
J. Donelly (1831-1901) „Didžiosios 
kriptogramos“ (1887) autorius (kaip, 
beje, ir daugelis kitų „žongliruotojų 
šifrais“) palaikė amerikietės Solter 
Bacon (1811-1859) teoriją, kad 
tikrasis Shakespeare'o tekstų autorius 
yra Francisas Baconas (1561-1626). 
Ši moteris savo tyrinėjimus atliko 
Hastingso („Kas per miestas“) mieste, 
Minesotos valstijoje. 

48 Tir na n-og (air.) - Jaunystės šalis. 
Taip senovės keltų mitologijoje buvo 
vadinamas kraštas Airijos vakaruose. 

49 Lart d'ėtre grand... (pranc.) - ši frazė 
gali būti skaitoma dvejopai: „Lart 
d'ėtre grand“ - menas būti didžiam; ir 
„Uart d'ėtre grand (pėre) - menas 
būti seneliu. Po šios frazės 1986 m. 
„Uliso“ leidime įdėtos dvi pastraipos, 
kurių kituose leidimuose nėra. Dėl jų 
kilo nemažai ginčų. Jos skamba taip: 
„- Ar tik nepamatys jis joje atgimusio 
kito įvaizdžio, o drauge su juo ir savo 
jaunystės atminimo? 

Ar bent supranti, apie ką kalbi? Taip, 
meilė. Žodis, žinomas visiems žmo- 
nėms. Amor vero aliguid alicui bonum 
vult unde et ea guae concupiscimus...“ 

50 buonaroba (it.) - neskoningai 
išsipuošusi, krintanti į akis moteris. 

s1 Was Du verlacbst, wirst Du noch 


dienen (vok.) - iš ko juokiesi, tam ir 
patarnausi. 

$2 Johanas Mostas - t. y. Johannas Mostas 
(1846—1906), vokiečių leidėjas, 
anarchistas, gynęs teroristus, įvykdžiu- 
sius žmogžudystę Fenikso parke. 

53 Jis, Kuris Pats save... numirę — 
pašaipūs Johanno Mosto žodžiai iš 
rašinio, pavadinto „Gottes Pest“. 
1902 m. jis buvo išverstas į anglų 
kalbą kaip „The Deistic Pestilence“ 
(„Deistinė epidemija“). 

54 Tai vyrukas, kuris rašo panašiai kaip 
Singas - kartą Yeatsas pastebėjo, kad 
Synge'as rašo panašiai kaip Aischilas. 
Ilgainiui ši frazė peraugo į pokštą, 
kurį ir prisimena Maligenas lyginda- 
mas Synge'ą su Shakespeare'u. 

55 Misteris Pats, Viljamas Himselfas - 
t. y. pats Shakespeare'as. Pretendentų 
į „V. H.“ inicialus yra bent penki. 
Minėtame apsakyme Oscaras Wilde'as 
iškelia hipotezę, kad sonetai buvo 
skirti Viliui Hjūzui (Willie Hughes), 
atkreipdamas dėmesį į tai, kad 
pavardė „Hughes“ ir žodis „hues“ 
(atspalviai, spalvos) tariami vienodai. 

56 Hjazas ir „bews“, tai yra kapoja, ir 
„bues“, spalvos - orig. „Hughes and 
hews and hues“ - visi trys žodžiai 
tariami vienodai, bet turi skirtingas 
prasmes. 

57 gyvasties vandens - orig. „usgue- 
baugh“ - seniau šis žodis airiškai 
reiškė „viskį“, jis kilęs iš gėlų „uisce 
beathadh“ (gyvenimo vanduo). 

58 „Sentimentalistas... padaryta“ - 
citata iš Mereditho romano „The 
Ordeal of Richard Feverel“ (1859). 
Šio kūrinio paantraštė: „Tėvo ir 
sūnaus istorija“. 

59 palabras (isp.) - žodžiai. 

60 C'est vendredi saint! (pranc.) - tai 
didysis penktadienis! 

61 Čia tas žydpalaikis! - plg. 1908 m. 
įrašą Joyce'o užrašų knygutėje: 
„Gogarty: jis kalbėjo apie rašymą iš 
dešinės į kairę, kai pasakiau jam, kad 
taip savo sąsiuviniuose rašė Leonardo 
da Vinci, ir po akimirkos prisiekė, 
kad, po velnių, jis rašysiąs kaip 
graikai, o ne kaip tie žydpalaikiai“. 

62 Gyvenimo gyvenime, tavo lūpos 
liebsnoja - Percey Shelley eilėraščio 
„Išlaisvintasis Prometėjas“ (1839) 
eilutė. 

63 Kallibyge Venera - graikiškas žodis 
„kallipyge“ sudarytas iš dviejų 
dėmenų - „kalli“ (grožio kamienas, 
grožis) ir „pyge“- (sėdmenys). Apnuo- 
ginusios savo sėdmenis Veneros 
Kalipigos statula stovi Nacionaliniame 
muziejuje Neapoly. 

64 Dievaitis seka įkandin, mergelė 
slepiasi - eilutė iš Algernono Charleso 
Swinburno tragedijos „Atalanta 
Kalidone“ (1865). 

65 Meningemo istoriją - apie šį 
nuotykį žinoma iš advokato Johno 
Manninghamo dienoraščio 1601 m. 
kovo 13 d. įrašo. 

66 Encore... veux? (pranc.) - dar 
dvidešimt su. Truputėlį paišdykausim. 
Minetas? Nori? 

67 Viljamo Deivenanto - turimas omeny 
Williamas Davenantas (1606-1668), 
anglų poetas ir dramaturgas, viešbu- 
čio Oksforde savininko sūnus. Pasak 
gandų, Shakespeare'as, vykdamas į 
Stratfordą, visada apsistodavo šiame 
viešbuty. Viešbučio savininko žmona 
esą buvo Shakespeare'o meilužė, o 
Davenantas - jų sūnus. 

68 O palaiminta Margarita Marija 
Pakukuok! - Maligenas iškraipo 
prancūzų vienuolės mistikės Margare- 
tos Mary Alacogue (1647-1690) 
vardą. 


69 pražiliarudis - orig. „greyedauburn“. 
Iš pirmo žvilgsnio atrodo, kad žodį 
sudaro du dėmenys - „greyed“, 
pražilęs, ir „auburn“, kaštonplaukis, 
tačiau jame galima įžvelgti ir trečiąjį 
dėmenį - „daub“ (tepliojimas, 
teplionė, teplioti), kurį būtų galima 
sieti su kai kurių tyrinėtojų pateikia- 
ma versija, esą vienoje iš Stratfordo 
bažnyčių Shakespeare'o biustas buvo 
nemokšiškai nudažytas, o plaukai - 
nuteplioti rudai. 

70 Džerardo - turimas omeny Johnas 
Gerardas (1545-1612) - karalienės 
Elžbietos sodų prižiūrėtojas. 

71 Šarantone - Šarantonas (Charenton- 
Ie-Pont) - Paryžiaus priemiestis ties 
Marnos ir Senos santaka; taip pat 
didelė psichiatrinė ligoninė Sent 
Morise. 

72 Antrą pagal gerumą lovą - plg. 
dokumento, laikomo Shakespeare'o 
testamentu, žodžius: „Item I gyve 
unto my wife my second best bed 
with the furniture“ (Item aš palieku 
savo žmonai antrą pagal gerumą savo 
lovą su baldais). 

73 Separatio a mensa et a tbalamo (lot.) - 
atskyrimas nuo stalo ir guolio. 

74 Nel Gvyn Herpilis - turima omeny 
Aristotelio meilužė. 

75 Viljamas Šekspyras ir kompanija - 
kalbama apie knygyną (Odeono gatvė 
12), kurį 1919 m. lapkrių įkūrė Sylvia 
Beach (1887-1962). Šalia knygyno 
veikė ir spaustuvė. Joje 1922 m. 
Beach dėka tūkstančio numeruotų 
egzempliorių tiražu pirmą kartą buvo 
išleistas „Ulisas“. 

76 Katamitas - (lot. „catamitus“) — 
berniukas, laikomas homoseksuali- 
niams poreikiams tenkinti. Vardo 
Ganymėdės (Ganimedas, jaunuolis, 
dievų taurininkas) variantas. 

77 Obrio arklininkas - seras Johnas 
Aubrey „Trumpose biografijose“ 
(„Brief Lives“) Shakespeare'ą vadina 
„arklių laikytoju“. 

78 mafekingiško entuziazmo - Mafekin- 
gas - miestas Pietų Afrikoje, atlaikęs 
217 dienų būrų apgultį anglų ir būrų 
karo metu. 

79 Mingo, minxi, mictum, mingere (lot.) — 
Šlapinuosi, šlapinausi, apšlapintas, 
šlapintis. 

80 Sufflaminandus sum (lot.) - tebūsiu 
patikrintas. 

81 Amplius... multos (lot.) - Ir dar. 
Žmonių visuomenėje būtiniausia, kad 
daugelį sietų draugystės ryšiai. 

82 Pogue mabone! Acusbla machree 
(air.) - Pabučiuok man subinę! Mano 
širdies plakimas! 

83 Pražudyti... tikrai - eilutė iš Synge'o 
dramos „Jojikai“ („Riders“, 1904). 

84 Niekatėtis - orig. „Nobodaddy“. 
Williamo Blake'o sukurta kerštingo ST 
dievo versija, pykčio ir pragaro ugnies 
valdovas („Rosečio rankraštis“). 

85 Kuri valia? - originale šis dialogas 
grindžiamas žodžių žaismu. Misteris 
Geriausias kalba apie Vilį („Will“), 
turėdamas omeny mažybinę Viljamo 
vardo formą, tačiau „will“ gali reikšti 
ir valią, testamentą, norą. Plg.: 

- Gentle Will is being rougbly band- 
led, - gentle Mr. Best said gently. 

- Which will? - Gagged sweetly Buck 
Mulligan. 

86 inguit Eglintonus Chronolologos 
(lot.) - patvirtino Eglintonas Metraš- 
tininkas. 

87 altoninės - orig. „Ultonian“ - tai 
iškraipytas Ulster (Alsteris). 

88 nel mezzo del cammin di nostra vita - 
gyvenimo nuėjęs pusę kelio. (Pirmoji 
Dante's „Pragaro“ eilutė; vertė 


A. Churginas). 


89 Ampltus. Adbuc. Iterum. Postea (lot.). — 
Ir dar. Iki šiol. Dar kartą. Paskui. 

90 Tas buldogas iš Akvino - turimas 
omeny dominikonas (lot. „Domini 
canis“ - Viešpaties šuo) Tomas 
Akvinietis. 

91 Ratlendbekonsautemptonšekspyras — 
orig. „Rutlandbaconsouthamptonsha- 
kespeare“. Šiame žodyje, be paties 
Shakespeare'o, išvardyti dar trys 
pretendentai į jo darbus: „Ratlend“ - 
tai Rogeris Mannersas, Ratlendo 
grafas, „bekon“ - Francis Baconas, 
„sauthempton“ - Henry Risley, 
Soutemptono grafas. 

92 Šia Djese pasikliausiu! - „Hamletas“, 
II veiksmas, II scena; vertė A. Nyka- 
Niliūnas. 

93... jo motinos giminė... - Shakespea- 
re'o motinos mergautinė pavardė 
buvo Arden. Ardeno giria - reali vieta 
Anglijoje ir idiliška veiksmo vieta 
komedijoje „Kaip jums patinka“. 

94 Kaip ir Džonui O'Gontui - Džonas 
O'Gontas - „Ričardo II“ personažas. 

95 konorificabilitudinitatibus (lot.) - 
vienas iš ilgiausių lotynų kalbos 
žodžių, reiškiantis „apipiltas pagyri- 
mais ir išaukštintas“. Jis buvo 
pavartotas „Tuščiose meilės pastan- 
gose“. 

96 scenos drebintojo - orig. „shakesce- 
ne“. Žodžių žaismas - plg. Shakespea- 
re (angl. „shake“ - kratyti, „speare“ — 
ietis). 

97 Autontimorumenos. Bous Stepbanou- 
menos (gr.) - savęs kankintojas. Jautis, 
karūnuojantis save. 

98 S. D.: sua donna. Gia: di lui. Gellin- 
do risolve di non amare S. D. (it.) - 

S. D.: savo damos. Žinoma: jo. 
Atšalusi nusprendžia nemylėti S. D. 
99 Stepbanos (gr.) - karūna. 
100 Pater ait (lot.) - Tėve, šaukia. 

101 Pas vaistininką - rašytojo brolis 
Stanislausas Joyce'as, knygos „Recol- 
lections of James Joyce by His 
Brother“ autorius, tuo metu tarnavo 
pas vaistininką. 

102 balso Ezavo - Ezavas - vyriausias 
Izaoko sūnus, pardavęs savo pirmagi- 
mystės teisę už viralą (Pradžios knyga 
25, 27-34). 

103 tai, kas jam nėra vargšai - visuomet su 
juo - aliuzija į NT žodžius „neturtėlių 
jūs visuomet turite pas save, bet mane 
ne visuomet turėsite“ (Mt 26, 11). 

104 protasis, epitasis, catastasis, ca- 
tastropbe - sen. graikų dramos 
terminai: pristatymas, išplėtojimas, 
pakilimas, atomazga. 

105 Tie, kurie jau vedę... kaib buvę - 
„Hamletas“, III veiksmas, I scena; 
vertė A. Nyka-Niliūnas. 

106 bakalaurą menų - orig. „of arts a 
bachelor“. Žodis „bachelor“ angliškai 
gali reikšti ir bakalaurą, ir viengungį. 

107 Tikiu, o Dieve, padėk mano netikėji- 
mui - plg. Evangelija pagal Morkų 9, 
24. 

108 Egomen (lot.) - aš pats. 

109 klajokli Engai, apsuptas paukščių — 
plg. W. B. Yeatso (1865-1939) 
eilėraščius „The Song of Wandering 
Aengus“ ir „The Old Age of Oueen 
Maeve“. Pastarajame kūrinyje Engas 
apibūdinamas kaip tas, „ties kurio 
veidu sparnais plakė paukščiai“. 

110 Mincijus - upė, minima Vergilijaus 
„Elegijose“ ir Miltono „Likide“. 

111 santechbnikų salę - orig. „plumbers' 
hall“ - liaudyje paplitęs Mechanikos 
instituto (Abbey street), kurio patalpo- 
se 1902 m. po remonto įsikūrė 
Abatijos teatras, pavadinimas. Jį įsteigė 
Edvardas Martinas. 

112 femme de trente ans (pranc.) - 
trisdešimtmetė moteris. 


113 šviesiais, tinkamais bapurenti Fedono 
plaukais - Platono „Fedone“ Sokratas 
glosto šviesius jaunuolio plaukus. 

114 Vos riksmas... iš visų jėgų - Yeatso 
eilėraščio „Baile and Aillin“ parodija. 

115 Gražiausia iš knygų... amžiuje - taip 
Yeatsas savo pratarmėje apibūdino 
Isabelle*'s Augustos Gregory (1852- 
1932) išverstą į anglų kalbą ir išleistą 
1902 m. airių legendą „Cuchulain of 
Murheimne“. 

116 Ak, toji naktis Kemdeno salėj... 
vėmaluose - tai iš tiesų įvyko birželio 
20 d., kai Joyce'as buvo išmestas 
iš McKernanų buto dėl nuomos 
nemokėjimo ir nusprendė paūžauti. 
Tarp „Erino dukterų“ buvo Vera 
Esposito, aktorė, kuriai Joyce'as buvo 
Aaaa didelį įspūdį prieš keletą dienų. 

iam įvykiui skirtas toks rašytojo 
eilėraštukas: 


O, there are two brothers, the fays, 
Who are excellent players of plays, 
And needless to mention, all 

Most unconventional, 

Filling tbe world withamaze. 


But I agreed those brothers the Fays, 
Whose ways are conventional ways, 
For I lay in my urine 

While ladies so bure in 

White petticoats ravisbed my gaze. 


117 Čia stebėjau paukščius, burdamas iš 
jų skrydžio - Stivenas stebėjo paukščius 
S-ame „Menininko jaunų dienų portre- 
to“ skyriuje, norėdamas pagal jų skrydį 
nuspėti savo ateitį. Tuomet paukščiai 
skrido kontinentinės Europos link. 

118 Oksenfordo maniera - turimas omeny 
homoseksualizmas. „Ox(en)ford“ — 
angl. „oxen“ - jaučiai. 

119 Pagarbinkim dievus... altorių - 
paskutinės Shakespeare'o „Cimbelino“ 
eilutės. 

KLAJOJANČIOS UOLOS 


Epizodo veiksmo laikas - trečia valandos popiet. „Klajojančios uolos“, nors ir yra 
knygos viduryje, pasak paties Joyce'o, „neturi jokio ryšio su tuo, kas buvo 
anksčiau ar įvyks po to“ (James Joyce, „Letters“, 149). Skyriaus struktūra kelia 
didelį tyrinėtojų susidomėjimą: ar tai tik savotiška pertrauka, intermedija? O gal 
mažas viso romano modelis, susidedąs iš aštuoniolikos epizodėlių ir kodos — 
devyniolikto epizodėlio (naujo kūrinio užuomazga?). Iš visų devyniolikos 
sinchroninių scenų (kad pabrėžtų įvykių vienalaikiškumą, autorius kiekvienoje 
įterpia po vieną ar kelis sakinius iš kitų epizodėlių) labiausiai išsiskiria pirma ir 
paskutinė. Tai ne tik Dublino panoramos vaizdeliai, bet ir idėjiniai motyvai. 
Tėvas Konmis ir vicekaralius, skirtingai nei kiti pasirodantys ir pranykstantys 
personažai, keliauja per visą miestą; tai dvi valdančios jėgos - Bažnyčia ir 
Imperija (tema ne nauja, jau pirmame skyriuje Stivenas teigė esąs dviejų valdovių 
tarnas). Jų keliai niekada nesusikerta (įtakos sferų pasidalijimas); pirmosios 
institucijos atstovas aprašytas su šilta ironija, antrosios — su šalta pašaipa. 

Epizodo menas - mechanika (tai lemia sinchroninis pasakojimo pobūdis; be to, 
prisiminkime reguliariai susiglaudžiančias ir atsiskiriančias „Odisėjos“ uolas; 
dažnai su mechanika siejami dalykai įvardijami ir tiesiogiai - Tomo Ročfordo 
mechanizmas, Anderseno laikrodžiai, garlaivio sprogimas ir t.t.), judėjimo čia 
labai daug, sudedamųjų dalių santykiai keičiasi, tačiau siužetas nejuda pirmyn; 
pasakojimo stilius - apgaulingas paprastumas, technika - labirintas, taigi ir 
personažai, ir skaitytojai nuolatos klaidinami (tie patys dalykai vadinami skirtin- 
gais vardais, skirtingi žmonės vadinami tais pat vardais, nemaža paslėptų 
dviprasmybių). Skyriaus simbolis - piliečiai (klajojančios uolos, tai susitinkan- 
čios, tai išsiskiriančios), organas - cirkuliuojantis kraujas. 


1 Arteino - Arteinas - šiaurinė Dublino 
parapija, kurioje buvo įsikūrusi 
našlaičių mokykla. 

2 Vere dignum et justum est (lot.) - iš 
tiesų verta garbės ir teisinga. 

3 Belvederyje - Belvederis - jėzuitų 


mokykla Dubline. Joje kartu su Robertu 


ir Eugene'u Sheehy mokėsi ir Joyce'as. 

4 B. A. (lot.) - „Baccalaureus Artium“ - 
laisvųjų menų bakalauras. 

5 D. V (lot.) - „Deo volente“ - Dievo 
valia. 

6 ejaculatio seminis inter vas naturale 
mulieris (lot.) — sėklos išsiliejimas į 
moters esybės indą. 

7 Moutonner (pranc.) - garbanotis, 
suptis į vilną. 


8 Deus in adiutorium (lot.) - Dieve, 
padėk. 

9 Beati immaculati (lot.) - palaiminti, 
nesutepti. 

10 Principium... tuae (lot.) - Teisinga 
tavo žodžių esmė: ir amžinas kiekvie- 
nas tavo teisingumo nuosprendis. 

11 Principes... meum (lot.) - Vyresnybė 
persekioja mane nekaltą, bet vis dėlto 
žodžio tavo bijo mano širdis. 

12 Ma (it.) - Bet! 

13 Jis pažiūrėjo pro Stiveno petį į 
gumbuotą Goldsmito pakaušį — 
Oliverio Goldsmitho statula stovi už 
Trejybės (Trinity) koledžo tvoros. 

14 Ancb'io... sacrifica (it.) — Aš irgi taip 
galvojau, kai buvau jaunas kaip jūs. 

Buvau tvirtai įsitikinęs, kad pasaulis - 
tai žvėris. Tačiau jūsų balsas... jis 
galėtų būti pajamų šaltinis. O vietoje 
to, jūs aukojatės. 

15 Sacrifizio incruento (it.) - auka 
bekraujė. 

16 Speriamo... Ma, dia retta a me. Ci 
rifletta (it.) - Tikėkimės... Bet 
paklausykite manęs. Pagalvokite. 

17 Ci rifletto (it.) - Pagalvosiu. 

18 Ma, sul serio, eb? (it.) - Bet tik 
rimtai, a? 

19 Eccolo... caro (it.) - Štai jis. Užeikite 
pas mane ir pagalvokite. Sudie, 
mielasis. 

20 Arrivederia... grazie (it.) - Iki pasima- 
tymo, maestro. Ir ačiū. 

21 Di cbeė?.. cose! (it.) - Už ką? Nepyks- 
tate, ar ne. Viso geriausio! 

22 kur nestovėjo Vulfo Tono statula - 
1898 m. Dubline buvo padėtas 
T. Wolfe'o (1763-1798), airių 
revoliucionieriaus, paminklo pamatas, 
bet paminklas „Uliso“ įvykių dieną 
dar nebuvo pastatytas. 

23 Kilderio grafą - turimas omeny grafas 
Geraldas Fitzgeraldas (1456-1513), 
padegęs Kašelio katedrą 1495 m. 

24 Templ Bar kvartale - Templ Bar 
(Temple Bar) - Dublino kultūros centras 
su daugybe siaurų gatvių, restoranų, 
kavinių, galerijų, teatrų ir t. t. 

25 „Bloom is on the Rye“ - populiari 
daina pagal Henry R. Bishopo muziką 
„Rugiai žydi“. Žodžių žaismas: angl. 
„bloom“ reiškia žydėjimas, taip pat 
tai - Leopoldo Blumo pavardė. 

26 Aristotelio „Šedevro“ - knyga, ypač 
populiari Anglijoje XVII-XVIII a., 
klaidingai priskiriama Aristoteliui. 

27 Emetas - turimas omeny airių 
nacionalistų lyderis Robertas Emme- 
tas (1778-1803), kovojęs prieš anglų 
valdžią, pakartas 1803 m. 


28 Kažkur čia... Moiros namo - Edvar- 
das Fitzgeraldas (1763-1798) - airių 
sukilimo dalyvis. Henris Sirras (1764- 
1841) - Dublino meras, 1798 m. 
Votlingo gatvėje surengęs jam pasalą. 
Fitzgeraldui pavyko pabėgti, tačiau 
vėliau jis buvo pagautas, sužeistas ir 
mirė kalėjime. Jo žmona slėpėsi grafui 
Moirai (1746-1823) priklausančiame 
name; sutuoktiniai slapčia susitikinė- 
davo arklidėse. 

29 Hynenas boksuojasi su Sejersu - 
turima omeny legendinė Heenano ir 
Sayerso dvikova - ji tęsėsi 37 raun- 
dus, kol į ringą įsiveržė minia. 

30 Stebbano Dedalo, alumno optimo, 
palman ferenti (lot.) - Stivenui Dedalui, 
pavyzdingam mokiniui, dovanų. 

31 Seel yilo nebrakada femininum! 
Amor me solo! Sanktus! Amen - kelių 
kalbų - lotynų, iškraipytos ispanų, 
arabų - mišinys. „Mano mažas dangus 
moteriškumo. Mylėti tik mane! 
Šventas! Amen.“ 

32 Peterio Salankos - trapistų vienuoly- 
no Ispanijoje abatas. 

33 Joachimo - turimas omeny Joachimas 
Abbas (1145-1202), italų teologas, 
kurio darbus studijavo Stivenas. 
Minėtas 3 skyriuje. 

34 Nusileisk... vilnas - plg. 3 skyriaus 
žodžius - „Descende calve, ut ne 
nimium decalveris“. 

35 Bodegoj - t. y. alkoholinių gėrimų 
parduotuvėje, papr. veikiančioje 
nelegaliai. 

36 Manding, tas žydas labai geras - 
citata iš Shakespeare'o „Venecijos 
pirklio (I veiksmas, III scena). 

37 locum tenens (lot.) - einantis pareigas. 

38 DKB - orig. „DBC“. Iš tiesų egzista- 
vusios Dublino kepimo bendrovės 
(Dublin Bakery Company) pavadini- 
mo santrumpa. 

39 blyški mirtis ir rožinis gimimas — 41 Vaildo namo kampo - Oscaro 
eilutė iš Swinburne'o eilėraščio Wilde'o tėvai gyveno Merjen aikštėje. 
„Būtis“ (1870). 42 Coactus Volui (lot.) - „priverstas 
40 Pokornas - t. y. Julius Pokornas, sutikau“. Teisinis terminas. 
keltologas, „Airijos istorijos“ (1916) 43 dernier cri (pranc.) - paskutinis 
autorius. (mados) šauksmas. 
SIRENOS 


Reikšmingą vietą Joyce'o kūryboje užima muzikinė tema - dažnai minimi įvairūs 
kompozitoriai, „skamba“ arijos bei dainos (beje, ir pats autorius buvo puikus 
dainininkas, tenoras). „Sirenose“ ypač išryškėja modernistinis, eksperimentinis 
Joyce*o prozos pobūdis. Pirmi šio epizodo puslapiai - tartum nesuprantamų, 
keistų, pabirų frazių rinkinys. Būtent šie sakiniai sukėlė cenzoriaus įtarimą, 
rašytojui siunčiant „Sirenas“ iš Šveicarijos į Angliją Pirmojo pasaulinio karo 
metu. Cenzorius nusprendė, kad tai - šifruotas pranešimas, tačiau sukviesta 
literatūros ekspertų komisija galiausiai priėjo prie išvados, jog čia - viso labo 
ekstravagantiška proza. 

Epizodo pradžioje, primenančioje instrumentų derinimą prieš atliekant muzikos 
kūrinį, nuskamba 58 muzikinės temos-leitmotyvai, kurie bus išplėtoti vėliau 
pačiame tekste. Šie įžanginiai sakiniai savo skambesiu primena tam tikro instru- 
mento ar jų grupės (mušamieji, pučiamieji, styginiai ir pan.) garsus. Pasakojimo 
technikos požiūriu „Sirenos“ — vienas iš subtiliausių ir tobuliausių knygos skyrių, 
jo analogu laikoma muzikinė fuga, tai yra kūrinys, kuriame ta pati tema kartoja- 
ma įvairiais balsais. Tekstas kupinas operų pavadinimų, dainininkų pavardžių, 
eilučių iš įvairiausių muzikos kūrinių, čia skamba varpelis ir baro fortepijonas, 
caksi arklių kanopos, kukuoja laikrodžio gegutė, dainuoja personažai ir pan. 
Muzikiniu principu komponuojama ir žodžių daryba, ir sintaksė - žodžiai 
skaidomi, jungiami, keičiama jų tvarka, jie netikėtai pakartojami, į vieną sakinį 
gramatiškai neleistinu būdu įsiterpia kitas sakinys... 

Joyce'o tyrinėtojas Linati paneles Dus ir Kenedi tapatina su Partenope ir Leukotėja. 
Jos vilioja, kviečia, žadina geidulį. Tačiau sirenomis galime laikyti ir Martą, ir 
Moli, kurios neduoda ramybės Blumui. 

Epizodo organas - ausis, veiksmo vieta - „Ormondo“ viešbučio baras ir 
vestibiulis, laikas - 4 valanda popiet, simbolis - bufetininkės, pasakojimo 
technika - fuginė. 


1 beau (pranc.) - kavalierius, simpatija. namai - Ebi gatvėje (mieste) ir Edeno 
2 O Idolores, rytinių jūrų karaliene - krantinėje (jūroje). 

eilutė iš Leslie Stuarto operetės 4 menestrelis iš laukinių drėgnų Vakarų - 

„Floradora“. aliuzija į patriotinę Williamo Rooney 
3 en ville... sur mer (pranc.) - mieste... dainą „Vyrai iš Vakarų“. 

jūroje. Galbūt turimi omeny viešieji 5 Tolin įsmeigęs žvilgsnį gedinčio kalno - 

aliuzija į Williamo Percy Frencho 
(1854-1920) dainą „Gedulo kalnai“ 
(muzika W. Houstono Collissono). 

6 Žvaigždės... perlai - žodžiai iš 
J. L. Hattono dainos „Sudie, miela, 
sudie“. 

7 Sonnez la cloche! (pranc.) - paskam- 
binkite varpeliu. 

8 prarasto akordo - aliuzija į dainą 
(žodžiai Adelaide's A. Procter, muzika 
Arthuro Sullivano), „Prarastas 
akordas“, kurioje dainuojama apie 
vargonininką, mėginantį vargonu 
išgauti „dievišką akordą“. 

9 Pulko duktė - Donizetti (1797-1848) 
operos pavadinimas („Pulko duktė“, 
1840). 

10 O mano airė Moli - eilutė iš populia- 
rios airių baladės. 

11 dėl didžiulio abmaudaus rikto - jis 
padainavo tenorui skirtą dainos 
„Meilė ir kova“ dalį. 

12 Amoroso ma non troppo (it.) - 
meiliai, bet ne per daug. 

13 Ben Hout - turima omeny kalva 
Houto (Howrth) iškyšuly. 

14 M'appari - arija iš Fredericho von 
Flotowo operos „Marta“. Itališkai ją 
yra įdainavęs Enrico Caruso. 

15 M'appari tutt amor: / II mio sguardo 
Uincontr... (it.) - mane aplankė meilė, 
mano žvilgsnis ją sutiko... 

16 Makgakinas - turimas omeny garsus 
airių tenoras Bartonas M'Guckinas 
(1852-1913). 

17 Ten, tarp mirusiųjų - Johnui Dyeriui 
(1700-1758) priskiriama daina, 
kurioje dainuojama apie girtuoklius. 
Mirusieji - tai tušti buteliai, gulintys 
po stalu po šventės. 

18 „Jau viskas prarasta“ — arija iš operos 
„Marta“. 

19 sena saldi meilės daina - populiarios 
dainos pavadinimas (žodžiai 


G. Cliftono Binghamo, muzika - 
J. L. Malloy). 

20 Dženi Lind sriuba - Jenny Lind 
(1820-1888) - švedų dainininkė 
(sopranas). Amžininkų buvo vadina- 
ma „švedų lakštingala“. Saugodama 
figūrą bei balsą laikėsi griežtos dietos. 
Jos garbei prancūzų kulinarai sukūrė 
dietinės sriubos receptą. 

21 senajame Madride - aliuzija į Clifto- 
no Binghamo (žodžiai) ir H. Trote'o 
(muzika) dainą „Senajame Madride“. 

22 Tai - didybė ir garbė - eilutė iš 
Balfe'o „Kastilijos rožės“. 

23 Mes niekad nesikalbam susitikę - 
žodžiai iš „Kastilijos rožės“. 

24 įtrūko liutnia - eilutė iš Alfredo 
Lordo Tennysono baladės „Merlinas 
1r Vivjen“. 

25 Corpus paradisum (lot.) - Rojaus 
kūnas. 

26 „Blumenlied“ (vok.) - gėlių daina. 

27 Ką šnabžda laukinės bangos? - 
populiarios dainos pavadinimas 
(žodžiai J. E. Carpentero, muzika 
Stepheno Gloverio). 

28 gui est bomo (lot.) - kas tasai 
žmogus. Eilutė iš Jacobo'ui Dei 
Benedetti (1230-1306) priskiriamos 
poemos „Stabat mater dolorosa“, 
pagal kurią sukurta daug garsių 
muzikos kūrinių. 

29 Merkadantė — turimas omeny italų 
kompozitorius Giuseppe Saverio 
Mercadante (1795-1870), daugelio 
kamerinių kūrinių autorius. 

30 karakarakara - matyt, aliuzija į 
Buffono aprašytą puošnų paukštį, 
vadinamą kara, kuris prijaukintas 
„vaikšto kaip šeimininkas po namus“, 
o kai nori įeiti, pabeldžia snapu į duris. 

31 Oui sdegno (it.) - čia pasipiktinimas. 
Šiais žodžiais prasideda itališka 
Mozarto „Užburtosios fleitos“ versija. 

Šioje ir netrukus po jos skambančioje 
„keršto arijoje“ kalbama apie išdavys- 
tę, pareigą, bei atleidimą. 

32 „Trumpaplaukį vaikiną“ - Williamo 
B. McBurnney baladė („The Croppy 
Boy“) apie 1798 m. airių sukilimą 
jau buvo minėta 6 skyriuje. (Trum- 
paplaukiais („Croppies“) buvo 
vadinami airių sukilėliai.) Joje taip pat 
dainuojama apie išdavystę bei kerštą. 
Taigi Tomas Kernenas vietoje atleidi- 
mo pasirenka kerštą. Šios dainos 
eilutės ne sykį skamba šiame skyriuje. 
Išdavystės tema artima žmonos 
apgaudinėjimo Blumo nuotaikai. 

33 Norėtų tarti žodį - eilutė iš „Irum- 
paplaukio vaikino“. Kitos, tolesnės, 
retsykiais truputį pakeistos šio 
skyriaus eilutės iš tos pat baladės: 
„Kunigas namuose“, „Į tuščią salę įėjo 
jaunuolis“, „niūrią menę“, „kunigą su 
kamža“, „atsiklaupė“, „mušėsi 
kumščiu į krūtinę: mea culpa“, „nuo 
Velykų trissyk susikeikė“, „o kartą 
mišių metu nuėjęs lošti“, „sykį ėjo pro 
šventorių ir nesukalbėjo maldos už 
savo motinos vėlę“, „Per Roso 
apgultį“, „Gouryje visi jo broliai 
krito“, „paskutinis iš savo giminės“, 
„Į Veksfordą“, „jis nejautė neapykan- 
tos“, „Tėvynė man svarbiau už 


karalių“, „palaimink mane, tėve!“, 
„palaiminki mane ir leiski eit“, 
„leibgvardijos kapitonas“, „kimiai, 
šiurkščiai nusikeikė“, „viena valanda 
tau liko gyventi“, „štai ten, upė“, „aš 
čia šeimininkas“, „amen“, „išdavi- 
kams - virvė“, „Ženevos barake tas 
jaunuolis mirė“, „ir Pasidže jo kūną 
pakasė“, „sukalbėkite maldą, išspaus- 
kite ašarą“, „jis buvo trumpaplaukis 
vaikinas“. 

34 Persų šachui - persų šachas lankėsi 
Anglijoje 1873 m. ir 1889 m. 

35 nekalta - Joyce'as tapatina panelę 
Dus su sirena Partenope, kurios 
vardas reiškia „nekalta mergelė“ arba 
„mergelės veidas“. 

36 Neįžiūrėjau, ar ta deivė - Blumas 
svarsto, ar deivės turi išeinamąją angą. 

37 nukačušino - kačuša - ispanų liaudies 
šokis. 

38 macbree (air.) - mano širdis. 

39 jašmakas... kismetas - arabiškos 
kilmės žodžiai, atitinkamai reiškiantys 
„čadrą“ ir „lemtį“. 

40 da capo (ad fine) (it.) - nuo pradžios 
(iki galo). 

41 namų, mielųjų namų - aliuzija į 
dainos pavadinimą „Namai, mielieji 
namai“ (žodžiai Johno Howardo 
Payne'o, muzika Henry Bishopo). 


CIKLOPAS 


Dvylikto „Uliso“ epizodo veiksmo vieta - Barnio Kirneno užeiga Litl Britn gatvėje. 
Neįvardytas asmuo pasakoja, kaip maždaug penktą valandą vakaro čia susirinko 
pabendrauti Airijos patriotų grupelė, autoriaus vaizduojama ypač pašaipiai. 
Netrukus prie jų prisideda ir Blumas (žydas, svetimas, taigi nepriimtinas patrio- 
tams), atėjęs čia susitikti su Martinu Kaningemu. 

Pagrindiniai epizodo personažai, anonimas (jis vėl pasirodys 15 ir 18 epizode) ir 
pilietis (realaus asmens, Michaelo Cusacko (1847-1907) prototipas) — nauji 


veikėjai romane. 

Vienaakiai ciklopai - puikiai simbolizuoja siaurų pažiūrų nacionalistus, jie yra tikra 
priešingybė išmintingam ir jautriam „kultūriniam herojui“ Blumui-Odisėjui 
(tiesa, „Ciklope“ jis nėra toks santūrus ir tolerantiškas kaip kituose epizoduose, 
nes žino, kad būtent šiuo metu Moli susitinka su Pasiutėliu Boilenu). Šis skyrius 
labai politiškas (jo menas - politika), tačiau jam būdingas ir iki tol literatūroje 
neregėtas pasakojimo stilių maišymas, būdingas gerokai vėliau atsiradusiam 
postmodernizmui. Į prastuolišką bei vulgarią užeigos pašnekovų kalbą įsiter- 
piantys „aukštojo“ stiliaus intarpai - hiperbolizuotos (arba, vaizdžiai kalbant, 
išdidintos iki ciklopo dydžio) įvairių tekstų (nuo religinių iki tuometinių 


laikraščių pranešimų) parodijos. 


Epizodo organas - raumenys, simbolis - fenijas (fenijai - airių revoliucionieriai, 
XIX a. vid.-XX a. pr. kovoję dėl Airijos nepriklausomybės), pasakojimo techni- 


ka - gigantizmas, hiperbolizavimas. 


1 Dievo kankinį Joną - turima omeny 
psichiatrinė ligoninė Dublino pietuose. 

2 pas Barnį Kirneną - šioje užeigoje vyks 
visas 12 skyriaus veiksmas. Barney 
Kiernanas - realus asmuo. Jis savo 
užeigoje turėjo daiktų, susijusių su 
kriminaliniais nusikaltimais (padirbtos 
monetos, ginklai, virvės), kolekciją. 
Nuo 1920 m. ši užeiga pradėjo nykti, 
o 1939 m. beveik visa jos šlovė buvo 
išblėsusi. 

3 Inisfeile - air. „Inis Fail“ - Likimo sala, 
t. y. Airija. Šis epizodas - XIX a. Airijoje 
vyravusio romantinio stiliaus parodija. 

4 švento Mičeno - šventas Mičenas — 

XI a. danų misionierius Airijoje. Toje 
vietoje, kur jis įkūrė bažnyčią, 
Dubline aprašomuoju metu buvo 
Barney Kiernano smuklė. 

5 Elbanos - Elbana (taisykl. Eblana) - 
Ptolemajaus minima vieta, romėniškas 
Dublino vardas. 

6 Slyvmargio - kalnas už 60 mylių nuo 
Dublino. 

7 Armos - Arma - religinis ir kultūrinis 
senovės Airijos centras. 

8 Ir kyla į dangų... stogą - turimas 
omeny Dublino mėsos ir daržovių 
turgus. 

9 Gariouvenas - Limeriko priemiestis, 


kurio gyventojai garsėjo savo grubumu. 
Taip pat - garsios airių užstalės dainos 
pavadinimas. Vienas iš jos priedainių 
skamba taip: 

In stead of spa, we'll drink brown ale 
Ant pay the reckoning on the nail; 

No man for debt sball go to jail 

From Garryowen in glory. 

10 broleliu ąsotėliu - orig. „cruiskeen 
lawn“, kilęs iš air. „cruiscin lan“ - 
sklidinas ąsotėlis. „Cruiscin lan“ - airių 
liaudies dainos pavadinimas, joje 
apdainuojamas nerūpestingas girtuoklio 
gyvenimas. Dainos tekstas - pusiau 
angliškas, pusiau airiškas. 

11 kalvos Roris - sukilėlis valstietis 
Charleso Kichhamo (1830-1832) 
poemoje. Šiuo vardu dažnai būdavo 
pasirašomi laiškai žemvaldžiams, 
grasinantys juos „išrūkyti“. 

12 Tėviškės vyno - t. y. „Guinnesso“ alaus. 

13 Makeinaspi - tapęs bendriniu žodžiu 
vardas. Juo vadinamas tas, kas per ilgai 
kalba (kilo iš viename parnelitų susirin- 
kime ilgai kalbėjusio mūrininko 
MacAnaspey pava: dės). 

14 a chbara (air.) - drauge. Kreipinys, 
dažnai vartojamas pradedant laišką. 

15 elių - elis - istorinis ilgio vienetas 
(114 cm). 

16 atvaizdai... - tolesniame įspūdinga- 
me ironiškame vardų sąraše - 
senovės herojai, gynę šalį nuo 
įsibrovėlių, įvairių sukilimų vadai, 
garsūs plėšikai, aprašomo laikotarpio 
politikai, poemų, dainų, romanų 
herojai ar kūrinių pavadinimai. Kai 
kurių vardų ar pavadinimų paaiški- 
nimai: „Savourneen Deelish“ - airių 
dainos pavadinimas („Ištikima 
mylimoji“), „Drąsaus vaikino 
kareivio“ - tradicinės airių dainos 
(muzika Samuelo Loverio) pavadini- 
mas, „Diko Terpino“ - Terpinas - 
legendinis airių plėšikas, „the 
Colleen Bawn“ - tradicinė airių 
daina („Mergaitė šviesiaplaukė“). 

17 Įsipareigojimo partija - pilietis 
pajuokia Airių partijos nuolankumą 
Vestminsterio rūmų debatuose. 

18 „The Irish Independent“ - laikraštis, 
įkurtas Parnello, tačiau vėliau ėmęs jį 
kritikuoti. 1900 m. nupirktas 
W. Martino Murphy ir išsigimęs. 

19 Bi i dbo bust (air.) - Patylėk; būk 
ramus. 

20 Mauntdžoi - kalėjimas šiauriniame 
Dubline (Mountjoy). 

21 Statinaivis ir Statinardilonas - lordai 
Aivis (Iveagh) ir Ardilonas (Ardilaun), 
„Guinnesso“ daryklos savininkai. 

22 mįslingus pavidalus kaip veidrodyje — 
plg. šv. Pauliaus žodžius pirmame 
laiške korintiečiams: „Dabar mes 
matome veidrodyje mįslingu pavidalu, 
bet tada matysime viedu į veidą“ 

(I Kor 13, 12). 

23 O Kristau Makkiounai - orig. „Christ 
M'Keown“ - iš air. „Criost, m'ochon“ 
( „Kristau, mano sielvarte“). 

24 iš juodojo krašto - „juodasis kraštas“ 
(kitaip - „juodoji Šiaurė“) - tai 
Alsteris, taip vadinamas dėl pataikavi- 
mo anglų interesams. 


25 Aistra viešpatauja ir mirštant — 
Alexanderio Pope'o žodžiai („Morali- 
niai esė“, I laiškas). 

26 in articulo mortis per dominutionem 
capitis (lot.) - kai ištinka mirtis, 
nukirtus galvą. 

27 šešiasdešimt septintųjų vyrus — turimi 
omeny 1867 m. airių sukilimo 
dalyviai fenijai. 

28 kaip broliai Šyrai - t. y. Henry ir 
Johnas Sheare'ai, airių maištininkai, 
pakarti malšinant 1798 m. sukilimą. 

29 Sarai Karen - turima omeny Sara 
Curran, Roberto Emeto, suimto 
apsilankymo pas ją metu, meilužė. 
Praėjus trims mėnesiams po egzekuci- 
jos, ji ištekėjo už britų armijos 
kapitono. Apie ją Thomasas Moore'as 
yra parašęs eilėraštį „She Is Far from 
the Land“. 

30 beziką - toks kortų žaidimas. 

31 Sinn Fein ambain! (air.) - Mes 
patys!.. mes patys vieni! 

32 doyen (pranc.) - diplomatinio 
korpuso seniūnas. 

33 Gladiolus Cruentus (lot.) - kruvinasis 
kardelis. 

34 non plus ultra (lot.) - (arba „nec plus 
ultra“) aukščiausias taškas. 

35 sboneenus - „netikrus ponus“ (iš air. 
„Sseoinin“). 

36 flabodagh (air.) - karališka. 

37 pro bono publico (lot.) - visuomenės 
labui. 

38 sobriguet (pranc.) - pravardė. 

39 Slan leat (air.) - Sudie. 

40 „The Sluagb na b-Eireann“ - „Airijos 
šeimininkas“ (airių laikraštis). 

41 telegrama iš Mičelstauno - 1887 m. 
rugsėjį Parnello bendražygis Johnas 
Dillonas (1851-1927) per mitingą 
Mičelstaune (Korko grafystė) mėgino 
pasakyti kalbą. Tačiau policija ėmė 
šaudyti į mitinguotojus, trys žmonės 

buvo nukauti. Mitingo dalyviai į 
parlamentą nusiuntė protesto telegra- 
mą. Nuo to laiko ši telegrama 
laikoma kovos už konstitucines teises 
simboliu. 

42 atgaivino gėlų sportą - matyt, 
turimas omeny Michaelas Cusackas, 
1884 m. įkūręs Gėlų atletų federaciją; 
ji propagavo airiškus žaidimus. Kaip 
„priešnuodį“ britų futbolui sukūrė 
airišką futbolą. 

43 Na bacleis (air.) - Nesirūpinkit tuo. 

44 Briano O 'Ciarnaino - suairinta 
Briano Kiernano pravardė. 

45 Sraid na Bretaine Bbeag (air.) - 
Mažosios Britanijos gatvė. 

46 Finas Makkūlas - turimas omeny 
Fionas MacCumbailas (angliškai - 
Finn MacCool), airių didvyris, 
gynęs šalį nuo svetimšalių antpuolių 
III a. pr. Kr. 

47 Kvynsberio taisyklės - markizas 
Oueensberry (1844-1900) 1867 m. 
pasiūlė boksininkams kovoti su 
pirštinėmis. 

48 čiulba fleita - aliuzija į humoristinę 
Williamo Percy Frencho (1854- 
1920) dainą „Filo fleitininko puota“ 
apie nevaržomą lėbavimą ir paleistu- 
vavimą. 

49 Uolėto Kalpės kalno - turimas omeny 
Gibraltaras, kur jaunystę praleido ir 
su savo būsimuoju vyru susipažino 
Merion Blum. 

50 Džimis Džonsonas — turimas omeny 
Jimmy Johnsonas (1870-1900), 
dvasininkas, populiarių pamokomų 
knygų autorius. 

51 compos mentis (lot.) - sveiko proto. 

52 Pishbogue (air.) - apkerėtas, apsėstas. 

53 patois (pranc.) - tarmė, dialektas. 

54 kaip tas, prisidėjęs žiūroną prie aklos 
akies - Richardas Southy knygoje 
„Nelsono gyvenimas“ (1813) pasako- 


ja, kad Nelsonas, 1801 m. atakuoda- 
mas Danijos laivyną, atsisakė paklusti 
įsakymui trauktis, taręs, jog turi tik 
vieną akį ir retsykiais gali nepamatyti 
signalo. 

55 apie vienos tautos skolas kitai tautai - 
Griffithas (1872-1922), 1922 m. 
tapęs „nuosaikiuoju“ Airijos preziden- 
tu, pasiūlė įstatymo projektą dėl 
Anglijos skolų Airijai. 

56 cabinet d'aisance (pranc.) - išvietė. 

57 Kiek gėlių išauga, kad žydėtų nemato- 
mos - eilutė iš Thomaso Gray (1716- 
1771) elegijos „Kaimo kapinės“. 

58 Conspuez les Anglais! Perfide Albion! 
(pranc.) - Nušvilpkit anglus! Klastin- 
gas Albionas! 

59 Lamb Dearg Abu - taisykl. „Lamh 
Dhearg Abu! - airiškai „Valio Raudo- 
najai rankai“. Ironiškas šūkis, nes 
raudonoji ranka simbolizuoja Alsterio 
unionizmą. 

60 Raimeis (air.) - Niekai. 

61 Milezijaus - Milezijus laikomas airių 
karalių dinastijų pradininku. Trys jo 
sūnūs - legendiniai Ispanijos užka- 
riautojai (Eibhear, Eremon, Iar). 

62 Moya (air.) - taip ir buvo. 

63 Moli Magvairai - taip buvo vadinami 
airių sukilėliai. 1641 m. sukilimo 
metu jie, persirengę moteriškais 
drabužiais, puldinėjo žemvaldžius. 
Aktyviai veikė ir XIX a. 

64 butelį „Alsopo“ - ant jo etiketės buvo 
nupieštas žmogus, iškėlęs rankas 
aukštyn. 

65 Grenjuelės - orig. „Granuaile“ - iš 
air. vardo Grainne Mhaol (angl. 
Grace O'Malley) - sukilėlių ir piratų 
vadė XVI a. pab. 

66 Prisiminkim Limeriką ir sulaužytą 
akmens derybų sutartį - Limeriko 
sutartis (1691), žadanti nuolaidų 
1690 m. pralaimėjusiems katalikams, 

buvo sulaužyta „dar nespėjus nė 
parašų rašalui nudžiūti“. 

67 entente cordiale (pranc.) - nuoširdi 
sutartis. 

68 Jurgiu, kurfiurstu - turimas omeny 
vienintelis Vokietijos princo Jurgio 
Liudviko sūnus, Manoverio kurfiurs- 
tas, Didžiosios Britanijos karalius 
Jurgis I (valdęs 1717-1727). 

69 vokiečių bernelio ir išbūstapilvės 
senos kalės - turima omeny Didžio- 
sios Britanijos karalienė Viktorija ir 
vokiečių kilmės jos vyras, Didžiosios 
Britanijos bei Airijos valdytojas 
princas Albertas (1819-1861). 

70 Jam jo pautai, o ne ką tautai labiau 
rūpi - sklandė gandai, kad Edvardas 
VII serga sifiliu. 

71 dunai, ratai, kromlechbai ir grinonai - 
airiškos kilmės žodžiai (orig. „duns 
and raths and cromlechs and gria- 
nauns“), reiškiantys fortai, tvirtovės, 
kapų akmenys, saulės šventovės. 

72 Keismentas — turimas omeny seras 
Rogeris Casementas (1869-1916), 
airių diplomatas, užsitraukęs valdžios 
nemalonę dėl savo straipsnio apie 
belgų žiaurumą Konge. 1916 m. jis 
mėgino organizuoti Vokietijos 
pagalbą airių sukilėliams, bet buvo 
pakartas už „tėvynės išdavimą“. 
Vėliau buvo išleista jo atminimą 
juodinanti knyga „Juodieji dienoraš- 
čiai“, kur diplomatas apkaltintas 
homoseksualizmu. 

73 Gortu - turimas omeny Britų karinių 
pajėgų vadas Prancūzijoje ir Belgijoje 
1939-1940 m. Viscountas Gortas, 
vadovavęs sąjungininkų atsitraukimo 
jūra operacijai Dankirke. 

74 En ventre de sa mėre (pranc.) - Savo 
motinos pilve. 


75 Ignoto Raiso - turimas omeny Airijos 
Brolių krikščionių brolijos įkūrėjas 
(1807) Edmundas Ignatuisas Rice'as. 

76 Adiutorium... tuo (lot.) - Mūsų 
paguoda - varde Dievo, / Kuris 
sukūrė dangų ir žemę, / Viešpats su 
jumis, / Ir su tavo siela. 

77 Deus... nostrum (lot.) - Dieve, kurio 
žodžiu visa pašventinta, siųsk savo 
palaiminimą visiems kūriniams ir 
leiski, kad bet kuris, padėkojęs Tau, 
naudotųsi juo, paisydamas Tavo 
įstatymų bei valios ir šaukdamasis 
Tavo švento vardo, sulauktų per 
Kristų, Viešpatį mūsų, kūno sveikatos 
ir dvasios stiprybės. 

78 varpu, knyga ir žvake - neatšaukiamo 
atskyrimo nuo Bažnyčios simboliai. 

79 Jei žmogus... žydas - 1905 m. 
Dubline garsios dainos „Jei žmogus 
mėnuly - negras“ parafrazė. 

80 Nagyasagos uram (vengr.) - jo 
didenybės valdovui. 

81 Szazbarminczbrojugulyas-Dugulas 
(vengr.) - šimtas trisdešimt veršių 
piemuo - įklimpęs. 

82 ėclat (pranc.) - iškilmės, triukšmas. 

83 agus (air.) - ir „Džeikobas ir Džeiko- 
bas“ — buvo Dublino biskvitų kepėjai. 

84 Rakėczsy maršą - t. y. Vengrijos 
himną. 

85 Visszontlūtūsra, kedvės barūtom! 
Visszontlatūsra! (vengr.) - Viso labo, 
mielas drauge! Viso labo! 

86 rudų... poulo... berčo - senovės anglų 
ploto vienetai (rudas - 1/4 akro, 
poulas - 5,029 m, perčas - 5,03 m). 

87 missa pro defunctis (lot.) - mišios už 
velionius. 

88 K. G... C. S. I. - įvairių ordinų, 
valstybės apdovanojimų, garbės vardų 
ir pan. santrumpų išvardijimas. 

as JOYCE as (Džeimsas Džoisas, 

1882-1941) - rašytojas, be kurio ne- 
įsivaizduojama pasaulio literatūra. 
Reikšmingiausias jo romanas Užsas 

(1922) - be abejo, vienas iš garsiau-* 
sių XX a. bet kokios meno formos šė- 
devrų, šis kūrinys atskleidžia svarbiau- | 
sius šiuolaikinio žmogaus fizinio, 
dvasinio, moralinio, mokslinio bei 
religinio gyvenimo aspektus, panašiai 
kaip Homero Odisėja atskleidė pa- 
grindinius antikos žmogaus gyveni- 
mo principus. 


Tai knyga, už kurią mes visi esame 
dėkingi ir kurios nė vienam iš mūsų 
nelemta išvengti. 

- Thomas Stearnsas Eliotas 


' 


JOYCE'as - nepranokstamas XX a. ra- 
šytojas... Jis buvo sąmojingas, subti- 
lus, intelektualus, tai, matyt, didžiausias 
genijus iš tų, kurie pasiryžo nustebinti 
pasaulį meno magija. 


- Trish I pas Biss 

